
"Ir šviesa, ir tiesa mūs žingsnius telydi" 
Vincas Kudirka 


Švenčiant Lietuvos universiteto 75-ąsias įkūrimo metines, labai svarbu 
suvokti jo reikšmę Lietuvos mokslo, kultūros ir literatūros raidai. Simboliška 
jau tai, kad Lietuvos universiteto Kaune įkūrimo data buvo pasirinkta 
Lietuvos valstybės atkūrimo diena - vasario 16-oji. Tai tartum simbolizavo, 
kad atgimstančios valstybės gerovė ir ateitis yra siejama su mokslu ir kultūra. 
Tai buvo pirmasis Lietuvos universitetas, kurio auditorijose skambėjo lietuvių 
kalba. Ir 1940 metais, vietoj Stepono Batoro universiteto kuriant Vilniaus 
universitetą, su dėstytojais ir studentais į Vilnių buvo perkelti net trys Vytauto 
Didžiojo universiteto fakulietai (Matematikos-gamios, Teisių ir 
Humanitarinių mokslų), kurie į senąjį Vilniaus universitetą pirmą kartą 
istorijoje atnešė lietuvių kalbą. Reikia neužmiršti ir tai, kad Kauno, o vėliau 
Vytauto Didžiojo universitetą kūrė ir jame kaip mokslininkai bei pedagogai 
subrendo ir dirbo tokie garsūs Lietuvos mokslo žmonės, kaip VČepinskis, 
T. Ivanauskas, PJodelė, V.Biržiška, P.Leonas, iš kalbos mokslų - K.Būga, 
J.Jablonskis, iš literatūros - V.Krėvė-Mickevičius, Tumas-Vaižgantas, 
V.Mykolaitis-Putinas, B.Sruoga, iš medicinos - P Avižonis, VI.Lašas, 
P.Raudonikis, PMažylis, VI. Kuzma ir daugelis kitų, kurie sugebėjo sukurti 
Lietuvos mokslo ir studijų pradmenis lietuvių kalba ir išugdyti naują 
mokslininkų kartą. Lietuvos mokslo šviesą ir kalbą jie saugojo vokiečių ir 
rusų okupacijos metais. 

Šiandien mes turime būti dėkingi Lietuvos universitetui, kuris, veikiamas 
laikmečio negandų, kaip tas Biliūno laimės žiburys, subyrėjo į daugelį 
žiburėlių, kurie ir šiuo metu švyti naujomis stipriomis nepriklausomos 
Lietuvos mokslo šventovėmis. Švesdami šią garbingą sukaktį, prisiminkime 
visus tuos, kurie ėjo visus šiuos 75-erius metus nelengvu mokslo keliu, nei 
sunkiais laikais garsindami Lietuvos vardą. Su viltimi žiūrėdami į ateitį, 

Aukštosios medicinos mokyklos Kaune istorijos 
apžvalga 


Lietuvos aukštųjų kursų medicinos skyrius 1920-1922 metais. Caro valdžiai 1842 m. 
uždarius Vilniaus medicinos chirurgijos akademiją ir 1844 m. perkėlus Vilniaus dvasinę 
akademiją į Peterburgą, Lietuvoje nebeliko nei vienos aukštosios mokyklos. Lietuviai, 
norintys įgyti aukštąjį medicinos mokslą, studijavo Rusijos, Vokietijos ir kitų šalių 
universitetuose. Viltis atkurti universitetą savo krašte atsirado tik paskelbus Lietuvos 
nepriklausomybę. 

Lietuvos Taryba 1918 m. gruodžio mėn. 5 d. patvirtino Vilniaus universiteto Statutą. 
Deja, atkurti Vilniuje lietuvišką universitetą nepavyko. 1919 m. sausio 5 d. Vilnių užėmė 
Raudonoji armija, o vėliau Lenkijos kariuomenė. Lenkijos valdžia 1919 metais spalio 
mėn. 11 d. atkūrė Vilniaus universitetą ir pavadino jį Stepono Batoro vardu. Universitetas 
tapo lenkų kultūros židiniu. 

Lietuviams, kaip ir kitoms tautinėms mažumoms, stojant į Vilniaus universitetą, buvo 
taikomas apribojimas “numerus clausus". Į medicinos fakultetą per metus priimdavo tik 
2-3 lietuvius. 

1919 m. Lietuvai netekus Vilniaus, tapo būtina laikinojoje sostinėje Kaune įsteigti 
aukštąją mokyklą, kurioje būtų rengiami ir medicinos specialistai. Tai vertė daryti bloga 
sveikatos apsaugos ir sanitarinė būklė karo nualintoje Lietuvoje. Krašte siautėjo dėmėtoji 
ir vidurių šiltinės, dizenterija ir kitos infekcinės ligos. Buvo aišku, kad be savo aukštosios 
medicinos mokyklos kraštas neišbris iš susidariusios kritiškos būklės. 

Kita vertus, tarp į Lietuvą grįžusio jaunimo buvo ir studentų medikų, kurie dėl karo 
turėjo nutraukti studijas. 

1919 m. liepos 3 d. laikraštyje “ Lietuva" buvo paskelbtas gydytojų ir studentų medikų 
korporacijos “Fraternitas Lithuanica" nutarimas dėl būtinumo sudaryti sąlygas baigti 
medicinos mokslą studentams medikams. Jame buvo rašoma:"Suvažiavimas, išklausęs 
pranešimą apie sveikatos reikalus Lietuvoje, atsižvelgdamas į didelę gydytojų stoką krašte 

Anatomikumo pastatas, kuriame 1921 - 1931 m. vyko anatomijos studijos 

ir kariuomenėje, ir, turėdamas galvoje, kad daug gydytojų išmirė nuo epideminių ligų, o 
iš Rusijos sugrįžtančių mažai, jau laukti negalima, ir kad studentai dėl laiko aplinkybių 
mokslo beveik visai neina ir tuo būdu taip dalykams toliau einant gydytojų kadrų 
nepapildys - mano, kad reikia neatidedant pasirūpinti suteikti progos studentams tęsti 
toliau mokslą ir tuo būdu papildyti krašto gydytojų skaičių. Tam tikslui pasiekti mes 
manome reikalinga : 1) kad tuojau, neatidedant ypatingu skubiu valdžios įsakymu per 
apskričių viršininkus būtų suregistruoti visi studentai medikai laisvi ir mobilizuoti ir kad 
būtų padaryti sąrašai dar neįsigijusių diplomą gydyti (“zauriad vrači"), 2) valstybė turėtų 
palengvinti išvažiavimą į užsienį visiems, norintiems baigti mokslą studentams medikams, 
suteikdama jiems leidimą, pašalpas ir stipendijų (civilinių ir kariuomenės valdybų tam 
tikromis atitarnavimo sąlygomis) ir, nurodydama vietas išskaitant, kad pasiektų šio 
rudenio semestro pradžiai, 3) atsižvelgiant į didelę gydytojų stoką ir sunkumą ruoštis 
užsienyje svetimomis kalbomis laikyti egzaminą, manome, kad dar negavę diplomo 
studentai medikai (“zauriad vrači“"), bet ne žemiau, kaip paskutinio kurso turėtų būti 
skiriami į gerai vedamas ligonines atlikti vienerių metų praktikai įvairiuose skyriuose, 
po kurios tam tikrai sudarytoje valstybinių egzaminų komisijoje būtų patikrinamos jų 
žinios ir po to išduodami diplomai, kaip daroma, pavyzdžiui, Serbijoje, kur prie tokių 
komisijų laiko egazaminus net jau įsigiję diplomą gydytojai. Pirmininkas V. Nagevičius, 
Sekretorius D. Matiukas". ( Lietuva.-1919.-Liepos 3). 

Šis nutarimas buvo pasiųstas Ministrui Pirmininkui, švietimo ir krašto apsaugos 
ministrams. Deja, tuometinė Lietuvos vyriausybė neturėjo galimybės greitai išspręsti 
klausimą. 

Iniciatyvos ėmėsi Kauno medicinos draugija. 1919 m. rugsėjo 4 d. Kauno medicinos 
draugijos visuotiniame susirinkime gydytojas J. Staugaitis iškėlė mintį sudaryti sąlygas 
baigti medicinos mokslą apie 30 studentų, studijavusių prieš Pirmąjį pasaulinį karą 
įvairiose užsienio (daugiausia Rusijos) aukštosiose mokyklose. Kauno medicinos draugija 
šiuo klausimu priėmė tokią rezoliuciją: “Turėdama galvoje, kad didelis studentų medikų 
skaičius dėlei karo negalėjo baigti medicinos mokslų,ir atsižvelgdama į tai, kad Lietuvai 
labai reikalingi gydytojai, Kauno medicinos draugija pareiškia pageidavimą, kad 
studentams ligi 6 semestrų būtų duota galimumo važiuoti užsieniuosna medicinos mokslų 
baigti, kad būtų leista praktikuotis ligoninėse 6 semestrų studentams 3 metus, 8 semestrų 
- 2 metus, 10 semestrų - 1 metus, idant paskui tam tyčia sudarytoje komisijoje laikytų 
egzaminus gauti teisėms eiti gydytojo pareigas, ligi medicinos fakultetas juos patvirtins 
pilnais gydytojais". (Nasvytis M. Atsiminimai apie Kauno Medicinos draugijos įsteigimą 
ir pirmuosius jos veikimo metus // Medicina. - 1929. - Nr.11. - P843). 

Be to, 1919 m. rudenį susibūrė grupė švietėjų entuziastų, kurie rūpinosi aukštosios 
mokyklos Kaune įsteigimu. Tarp jų buvo matematikas Zigmas Žemaitis, gamtininkas 
Tadas Ivanauskas, teisininkas ir istorikas Augustinas Janulaitis, psichologas Jonas Vabalas- 
Gudaitis, botanikas Liudas Vailonis. 1919 m. rugsėjo mėnesį tuometinės komercijos 
mokyklos direktorius Z. Žemaitis įteikė švietimo ministrui J. Tūbeliui memorandumą 
universiteto steigimo Kaune klausimu, bet gavo neigiamą atsakymą. Minėti iniciatoriai 
nutarė įkurti aukštąją mokyklą visuomeniniais pagrindais. Steigiamą mokyklą nutarta 
pavadinti Aukštaisiais kursais. Buvo įkurta Aukštųjų mokslų draugija, kuri rinko lėšas ir 
rūpinosi aukštosios mokyklos Kaune steigimu. 

Nebaigę aukštojo mokslo studentai medikai savo ruožtu 1919 m. rugsėjo 12 d. 
įvykusiame susirinkime nutarė prašyti Sveikatos departamentą ir Kauno medicinos 
draugiją organizuoti kursus, įgalinančius baigti aukštąjį mokslą. Šį nutarimą Kauno 

medicinos draugijai įteikė studentas A. Matulevičius, dalyvavęs jos narių susirinkime 
1919 m. rugsėjo 27 d. Susirinkime dalyvavęs Z. Žemaitis pasiūlė Kauno medicinos 
draugijai įkurti Aukštųjų kursų medicinos skyrių. Buvo išrinkta komisija kursų programai, 
sąmatai ir memorandumui Lietuvos vyriausybei parengti. Į ją įėjo draugijos nariai gydytojai 
J. Alekna, M. Nasvytis, J. Staugaitis, J. Žilinskas ir trys studentai medikai. Kauno 
medicinos draugijos 1919 m. spalio 6 d. susirinkime, komisijai pasiūlius, nutarta kursų 
medicinos skyriaus steigėju laikyti Kauno medicinos draugiją. Nustatyti dėstytini dalykai 
ir kandidatai į lektorius. Lėšų turėjo duoti klausytojai ir vyriausybė. Docentams nustatytas 
30 auksinų mokestis už valandą, įregistruota 20 norinčių įstoti į kursus studentų. Minėta 
komisija parengė memorandumą vyriausybei gydytojų kursų steigimo klausimu. Jame 
vyriausybės prašoma: 1) pripažinti reikalingu gydytojų kursų steigimą, 2) skirti tam tikslui 
lėšų, 3) kursų steigimą pavesti Kauno medicinos draugijai, 4) leisti kursams naudotis 
Kauno ligoninėmis ir Higienos institutu, 5) mobilizuoti III ir IV kursų studentus, perkelti 
juos į Kauną ir suteikti jiems galimybę lankyti kursus. 

Patriotiškai nusiteikę kai kurie Kauno medicinos draugijos nariai, nelaukdami 
paramos iš vyriausybės, pradėjo studentus mokyti ligoninėse be atlyginimo. Pirmąją 
paskaitą studentams 1919 m. spalio 15 d. Kauno ligoninėje perskaitė chirurgas J. 
Zemgulys. 

1919 m. gruodžio 22 d. Kauno medicinos draugija apsvarstė ir priėmė “ Medicinos 
kursų prie Kauno medicinos draugijos įstatus", kuriuos 1920 m. sausio 5 d. patvirtino 
švietimo ministerija. Draugija 1920 m. sausio 16 d. nutarė jau veikiančius IV ir V kursus 
sujungti su steigiamų Aukštųjų kursų medicinos skyriaus I kursu. Ji parinko ir pirmuosius 
lektorius. Kauno medicinos draugija 1920 m. sausio 23 d. susirinkime nutarė pakviesti 
Aukštųjų kursų medicinos skyriaus lektoriais:" 1.Nervų ir dvasios ligos pavesta d-rui 
Blažiui; 2. Teismo medicina- d-rui Gotšalkui iš Kretingos; 3. Akių ligų dėstyti, jeigu 
atsisakytų d-ras Vabalas, kuriam buvo pasiūstas pakvietimas, tai stengtis patraukti d-rą 
Avižonį; 4. Ausų, nosies ir gerklės ligoms dėstyti išrinktas d-ras Alekna; 5. Akušerijai ir 
ginekologijai d-ras Mažylis; 6. Vaikų ligoms svarstytos d-ro Ralio ir Staugaičio 
kandidatūros, bet klausimas liko atidėtas; 7.Operacinei chirurgijai ir normalinei 
anatomijai dėstyti vienu balsu išrinktas d-ras J. Zilinskas ; 8. Infekcinėms ligoms ir 
bakteriologijai vienu balsu išrinktas d-ras M. Nasvytis; 9. Chirurgijos klinikai vienu balsu 
išrinkti d-ras Žemgulys ir d-ras Hagentornas; d-rui Mickiui pavesta skaityti epizodiškas 
kursas “Ortopedija ir aseptika";10. Vidaus ligoms dėstyti išrinkti d-ras V. Kairiūkštis ir 
d-ras Parčevskis; 

'" D-rai Bagdonas, Oželis, Staugaitis ir Šliūpas kviečiami kaipo lektoriai daliniams 
kursams; 11. Odos ir veneros ligoms dėstyti išrinktas vienu balsu d-ras Karuža".( Nasvytis 
M. Atsiminimai apie Kauno Medicinos draugijos įsteigimą ir pirmuosius jos veikimo 
metus// Medicina.-1929.-Nr.11.-P844.). 

Be to, I kursui dėstyti pakviečiami: fizikai - V.Čepinskis, lyginamajai anatomijai - 
T.Ivanauskas, chemijai - EButkevičius. 

Aukštieji kursai Kaune buvo atidaryti 1920 m. sausio 27 d. Iškilmingas atidarymo 
posėdis įvyko dabartinės Kauno Maironio vidurinės mokyklos salėje. Kursų vadovu buvo 
išrinktas Z.Žemaitis, jo pavaduotoju - J.Vabalas-Gudaitis. Aukštųjų kursų sudėtyje buvo 
gamtos; humanitarinių mokslų, technikos, teisės skyriai ir 1919 m. savo veiklą pradėjęs 
medicinos skyrius. Kaip matome, prie aukštojo medicinos mokslo lopšio Kaune stovėjo 
Kauno medicinos draugija. Medicinos skyriui iki 1921 m. balandžio 27 d. vadovavo 
gydytojas Motiejus Nasvytis, o vėliau - medicinos daktaras Petras Avižonis. 

Pirmojo kurso studentams medikams anatomijos paskaita įvyko 1920 m. sausio 20 d. 
Aukštesniųjų kursų studentams paskaitos ir pratybos prasidėjo dar 1919 m. Į medicinos 
skyriaus I semestrą įsirašė 133 klausytojai, o į VII ir IX - 23 klausytojai. Visuose Aukštųjų 
kursų skyriuose 1920 m. buvo 522 klausytojai. 

Pradžia buvo sunki. Trūko lėšų, mokymo priemonių ir patalpų. Pirmajį pusmetį 
Aukštieji kursai neturėjo nė vieno kambario. Paskaitos iš pradžių buvo skaitomos “ Aušros" 
gimnazijos patalpose popietinėmis valandomis. Z.Žemaitis prisimena: “Žmogaus 
anatomijos dėstytojas vogčiomis imdavo iš ligoninės prozektoriumo lavonų dalis, vėliau 
ir pačius lavonus ir preparuodavo juos net savo ankštame bute. Norėdamas parūpinti 
klausytojams švarių kaulų osteologijai įsisavinti, dėstytojas virė lavonų dalis savo virtuvėje. 
Pradėjęs dėstyti sindesmologiją, jis skardiniame inde atsiveždavo lavonų dalis ir po 
paskaitų vėl nuveždavo į ligoninę. Toliau skaitydamas kursą, dėstytojas ėmė atvežti jau 
visą lavoną, tvirtai pasižadėjęs, kad po paskaitų vėl jį išveš. Bet sykį kursų vadovas 
(Z.Žemaitis) anksti rytą iš gimnazijos sargo gavo aliarmuojančią žinią, kad III klasės 
patalpose paliktas lavonas. Direktoriuos tuojau apie 6 val. nuskubėjo į gimnaziją ir 
bijodamas, kad susirinkę į gimnaziją mokiniai nepamatytų lavono, sargo padedamas, 
užnešė lavoną iš I į III aukštą ir paslėpė jį mažai lankomame mokslo priemonių 
kabinete“.(Žemaitis Z. Kauno aukštosios mokyklos kūrimosi ir darbo sąlygos// Aukštosios 
mokyklos kūrimasis ir vystymasis Kaune.-V.,1967.-B11.) 

1921 m. sausio mėnesį medicinos skyriui perduotas iš Teisingumo ministerijos 
iškovotas apleistas mūrinis 9 kambarių namas Mickevičiaus gatvėje Nr.7 (jo vietoje 1932 
m. pastatyti KMA centriniai rūmai). Čia įsikūrė anatomikumas, raštinė ir nedidelė 
medicinos biblioteka, buvo įrengta auditorija. Tais pačiais metais Aukštiesiems kursams 
perduoti buvę Kauno komercijos mokyklos rūmai Mickevičiaus ir Donelaičio gatvių 
kampe (dabar KTU I rūmai). 

Siuose rūmuose įsikūrė Fiziologijos katedra ir Odontologijos skyriaus protezų 
technikos laboratorija. Aukštųjų kursų klinikinėmis bazėmis buvo Kauno miesto ligoninė, 
Karo ligoninė ir Raudonojo Kryžiaus ligoninė. | 

Vis dėlto materialinė padėtis buvo sunki. Šiek tiek lėšų įplaukė iš visuomenės per 
Aukštųjų mokslų draugiją. 1920 m. pabaigoje gydytojo J. Šliūpo rūpesčiu iš Amerikos 
lietuvių buvo gauta 150 000 auksinų aukų. Tam tikrą fondą sudarė klausytojų įmokėti 
mokslapinigiai, pvz., už fizikos, anatomijos, fiziologijos ir kitus praktikos darbus reikėjo 
mokėti po 50 auksinų per semestrą. Atskirai reikėjo mokėti už laboratorinių darbų metu 
sunaudotas medžiagas. 

Dėl lėšų stygiaus dėstytojams buvo mokamas tik valandinis atlyginimas, mažesnis už 
žemos kvalifikacijos valstybės tarnautojų atlyginimą. Profesoriai, docentai, lektoriai ir 
net skyrių vadovai darbo mėnesiais gaudavo po 400 - 600 auksinų, o įstaigų tarnautojai - 
raštininkai ir mašininkės - gaudavo po 800 auksinų per mėnesį. 4 

Kai kurios žinybos paskyrė studentams stipendijas, pvz., Krašto apsaugos ministerijos 
sanitarijos skyrius (viršininkas gen.V.Nagevičius) paskyrė 15 stipendijų vyresniųjų kursų 
studentams medikams. | 

Ne visi kviestieji lektoriai pradėjo dėstyti. Vėliau, atsiradus II kurso studentų, prireikė 
naujų dėstytojų. 1921 m. dėstyti teismo mediciną buvo pakviestas gyd.V.Viršila, fiziologiją 
- V.Lašas, bakteriologiją - dr.A.Jurgeliūnas. Dėstyti histologiją pakviečiamas 
prof.A.Dogelis, fiziologinę chemiją - doc.M.Galvelė iš Petrogrado, farmakologiją - 
prof.S.Čirvinskis iš Maskvos. Pirmieji du atsakymo neatsiuntė, o prof. S.Čirvinskis dėstyti 
sutiko. Jis išsiuntė į Kauną savo biblioteką, bet buvo suimtas ir mirė kalėjime 1924 m. 

Kviestiesiems neatvykus, histologiją dėstyti pakvietė J.Žilinską, fiziologinę chemiją - 
V.Lašą, farmakologiją - PRaudonikį. 

Aukštųjų kursų Lektorių Taryba 1921 m. gegužės mėn. 27 d. posėdyje nutarė įsteigti 
farmacijos ir odontologijos sekcijas bei pradėti šių disciplinų dėstymą nuo 1921 m. rugsėjo 
1 d. Farmacijos sekcijos vadovu buvo išrinktas farmacijos magistras P. Raudonikis, 
odontologijos sekcijos vadove buvo išrinkta dantų gydytoja M. Žmuidzinavičienė, tačiau 
ji vėliau tų pareigų atsisakė ir šio skyriaus vadovu tapo dantų gydytojas A.Petrauskas. 

Pagausėjo lektorių ir kituose Aukštųjų kursų skyriuose. Iš pradžių turėję 20 lektorių, 
kursai darbą baigė su 48. 

Aukštųjų kursų medicinos skyriaus Taryba 1921 m. rugsėjo 18 d. įvykusiame posėdyje 
nutarė, kad oficiali kursuose vartojama kalba yra lietuvių. Iš tikrųjų, Aukštieji kursai 
buvo pirmoji aukštoji mokykla Lietuvoje, kurioje dėstė lietuviu kalba. 

Nors Aukštieji kursai veikė Kaune tik dvejus metus, jų įnašas į Lietuvos mokslo ir 
kultūros istoriją didžiulis. Kursai parengė dirvą Lietuvos universiteto atidarymui Kaune. 
Čia prasideda Kauno medicinos akademijos ir kitų Lietuvos aukštųjų mokyklų ištakos. 

Vytauto Didžiojo universiteto medicinos fakultetas 1922 - 1950 metais 


Medicinos fakultetas 1922 - 1940 metais. Kaune universitetas buvo atidarytas 1922 m. 
vasario 16 d. Jis vadinos Lietuvos, o nuo 1930 metų - Vytauto Didžiojo universitetu. 
Jame buvo šeši fakultetai: Teologijos ir filosofijos, Humanitarinių mokslų, Gamtos ir 
matematikos, Medicinos, Technikos ir Teisės. 

Respublikos prezidentas A.Stulginskis pirmuoju Medicinos fakulteto dekanu paskyrė 
med.m.dr.Petrą Avižonį, kuris šias pareigas ėjo tik vienerius metus. 1923 - 1924 metais 
dekanu buvo prof.Juozas Bagdonas, o 1924 - 1940 metais - prof.Vladas Lašas. 

Švietimo ministras P.Juodakis organizuoti fakultetams patvirtino fakultetų branduolius 
iš 5 asmenų. Medicinos fakulteto branduolį sudarė: med.m.dr.Petras Avižonis, med.m.dr. 
Antanas Jurgeliūnas, veterinarijos daktaras Leonas Gogelis, farmacijos magistras Petras 
Raudonikis ir gyd.Vladas Lašas. 

Pagal 1922 metų universiteto statutą Medicinos fakultete veikė medicinos, odonto- 
logijos, farmacijos ir veterinarijos (iki 1928 m.) skyriai. 

Buvo numatyta įkurti: medicinos skyriuje - 20 katedrų, veterinarijos skyriuje - 6, 
farmacijos ir odontologijos skyriuje po 1 katedrą, iš viso 28 katedras. Jose turėjo dirbti 
28 profesoriai, 7 docentai, 30 vyresniųjų asistentų, 24 jaunesnieji asistentai, 4 prozektoriai, 
7 demonstratoriai ir 5 dantų technikai. 

Universiteto kūrimosi pradžioje Medicinos fakulteto ordinariniais profesoriais buvo 
paskirti: Tartu universiteto auklėtinis oftalmologas med. m. dr. P. Avižonis (1875 - 1939), 
Kijevo universiteto auklėtinis bakteriologas ir higienistas A. Jurgeliūnas ( 1872 - 1943), 

Maskvos universiteto auklėtinis farmacijos magistras P. Raudonikis ( 1869 - 1950), Tartu 
universiteto auklėtinis veterinarijos bakteriologas ir epizootologas veterinarijos daktaras 
L. Gogelis ( 1869 - 1937). Jie tapo atitinkamų katedrų vedėjais. 

Anatomijos katedros vedėju buvo išrinktas Tartu universiteto auklėtinis gyd. Jurgis 
Žilinskas (1885 - 1957), Akušerijos ir ginekologijos katedros vedėju - Krokuvos 
universiteto auklėtinis Pranas Mažylis (1885 - 1966), Įvado į vidaus mediciną katedros 
vedėju - Maskvos universiteto auklėtinis, prityręs gydytojas Juozas Bagdonas (1886 - 
1956), Odos ir veneros ligų katedros vedėju - Sankt-Peterburgo medicinos - chirurgijos 
akademijos auklėtinis med. dr. Jurgis Karuža (1866 - 1953), Vaikų ligų katedros vedėja - 
Berno universiteto auklėtinė Vanda Tumėnienė (1880 - 1976), Nervų ir psichikos ligų 
katedros vedėju - Sankt-Peterburgo medicinos - chirurgijos akademijos auklėtinis Juozas 
Blažys (1890 - 1939), Ausų, nosies ir gerklės ligų katedros vedėju - Maskvos universiteto 
auklėtinis med.m.dr. Petras Radzvickas (1864 - 1931), Teismo ir socialinės medicinos 
katedros vedėju - Kijevo universiteto auklėtinis gyd. Vaclovas Viršila ( 1871 - 1929). 

Lietuvių, dirbusių aukštosiose mokyklose, buvo nedaug, todėl katedros vedėjus teko 
kviesti iš kitur. Bendrosios patologijos ir patologinės anatomijos katedros vedėju buvo 
pakviestas Maskvos universteto auklėtinis, Samaros universiteto profesorius med.m.dr. 
Emilis Vinteleris (g.1878), Vidaus medicinos katedros vedėju - Maskvos universiteto 
auklėtinis med.m. dr. profesorius Kazimieras Buinevičius ( 1872 - 1953), iki tol dirbęs 
Maskvos ir Dniepropetrovsko universitetuose, Įvado į chirurgiją ir operacinės chirurgijos 
katedros vedėju - Tartu universiteto auklėtinis med.m.dr. profesorius Janis Dzirne ( g. 
1861), dirbęs Maskvos universitete Hospitalinės chirurgijos ir urologijos klinikos 
direktoriumi, Chirurgijos katedros vedėju - Berlyno universiteto auklėtinis med.m.dr. 
profesorius Hansas Boitas, dėstęs 
Karaliaučiaus universitete, Histologijos ir 
embriologijos katedros vedėju - Tartu 
universiteto auklėtinis med. m. dr. profesorius 
Eberis Landau ( 1876 - 1959), dėstęs Tartu ir 
Berno universitetuose. 

Sudarant mokymo planus, Medicinos 
fakulteto taryba turėjo pasirinkti mokymo 
sitemą. Dauguma Lietuvos universiteto 
Medicinos fakulteto profesorių buvo baigę 
mokslus Rusijos ir Vokietijos universitetuose, 
todėl buvo pasirinkta šių šalių gydytojų 
rengimo sistema. "Teorinis studentų 
parengimas buvo geras, tačiau praktinis 
atsilikdavo, todėl baigusiems medicinos skyrių 
buvo įvesta vienerių metų praktika. 

Medicinos skyriuje mokslas truko 
penkerius metus. Pirmuosius dvejus metus 
buvo studijuojamos tik teorinės disciplinos. 
Baigę penkis kursus, gaudavo medicinos 
kandidato pažymėjimą, suteikiantį teisę laikyti 
valstybinius egzaminus, kurių būdavo nuo 15 
iki 20. Pagal vėliau nustatytą tvarką juos 
reikėdavo išlaikyti per vienerius metus. Išlaikę 

valstybinius egzaminus, gaudavo gydytojo diplomą ir, atlikę vienerių metų praktiką: trijų 
mėnesių akušerijos, trijų mėnesių chirurgijos, keturių mėnesių vidaus ligų skyriuose ir 
dviejų mėnesių savo noru pasirinktame skyriuje, galėjo dirbti bendrosios praktikos 
gydytojais. Norintys tapti atskirų specialybių gydytojais, turėjo dar tris metus dirbti 
klinikose jaunesniaisiais ir vyresniaisiais asistentais. 

Norintiems gauti chemiko vaistininko diplomą, reikėjo studijuoti ketverius metus ir 
išlaikyti 11-13 valstybinių egzaminų. 

Odontologijos skyriuje nuo 1928 m. mokslas truko ketverius metus. Kandidatai, išlaikę 
8 valstybinius egzaminus, gaudavo dantų gydytojo diplomą. 

Buvęs Vilniaus universiteto Medicinos fakulteto studentas A. Davidovičius, 1940- 
1941 m. studijavęs Vytauto Didžiojo universiteto Medicinos fakultete, rašė, kad “Kauno 
medicina buvo Europos lygio. Studentams buvo keliami labai dideli reikalavimai. 
Darbštumas, sąžiningumas ir punktualumas buvo būdingi tiek profesoriams, tiek 
studentams" (A. Dawidowicz. Tajne nauczanie medycyny w Wilnie podczas II Wojny 
Swiatowej: Wspomnienia owczesnego studenta// Tajne nauczane medycyny i farmacji w 
latach 1939-1945/ Pod redakcją doc.dr.med. Aleksandra Dawidowicza.- Warszawa,1977.- 
S.269-276). 

1924 - 1940 m.Medicinos fakultete buvo parengti 696 gydytojai, 386 dantų gydytojai, 
150 chemikų vaistininkų ir 16 veterinarijos gydytojų. 

Nepaisant to, kad kurį laiką moksliniam darbui nebuvo tinkamų sąlygų, Lietuvos 
universiteto Medicinos fakulteto profesoriai ir dėstytojai paliko žymų pėdsaką Lietuvos 
medicinos istorijoje. Medicinos fakultetas tapo Lietuvos medicinos mokslo centru. 

1926 - 1944 metais Medicinos fakultete buvo apgintos 25 medicinos daktaro ir viena 
farmacijos daktaro disertacija. Pirmąją medicinos daktaro disertaciją “Anafilaksija 
(Eksperimentiškieji tyrinėjimai)" 1926 m. apgynė Fiziologijos katedros vedėjas VI.Lašas. 
Jo eksperimentiniai darbai padėjo formuoti Lietuvos alergologų mokyklą. Farmacijos 
daktaro disertaciją “Farmakologiškieji žarnyno raumenų ypatumai“ 1936 m. apgynė 
Benediktas Šiaulis. 

Tuo metu aktualūs buvo prof. P.Avižonio darbai apie trachomos paplitimą ir gydymą. 
Pažymėtinas jo “Akių ligų vadovas", išleistas 1940 m. Anatomijos katedros vedėjas 





Medicinos fakulteto profesoriai 1934 m. 

J.Žilinskas yra moderniosios kraniologijos pradininkas Lietuvoje. Jis aprašė pirmuosius 
akmens amžiaus radinius, sukaupė, ištyrė ir interpretavo pirmąją didelę geležies amžiaus, 
viduramžių ir dabarties Lietuvos gyventojų kaukolių kolekciją. Savo tyrimus antropologijos 
srityje jis apibendrino 1927 m. apgintoje medicinos daktaro disertacijoje “Lietuvių 
kaukolės dėžė". J.Žilinskas įkūrė gerą anatomikumą ir anatomijos muziejų. 

Vidaus medicinos katedros ir klinikos vedėjas prof. K. Buinevičius 1928 m. sukūrė 
naują šlapimo gamybos teoriją, lietuvių, vokiečių ir rusų kalbomis išleido šešių dalių 
vidaus ligų vadovą. Paskelbė daug straipsnių Lietuvos ir užsienio medicinos žurnaluose. 

Vertingus eksperimentinius ir klinikinius inkstų ir šlapimo takų atstatymo tyrimus 
atliko žymus chirurgas Vladas Kuzma. 

Aktualūs ir dabar Higienos ir bakteriologijos katedros vedėjo prof. Jono Šopausko 
darbai apie Lietuvos gyventojų sergamumą ir mirštamumą, klimato veiksnių įtaką 
organizmui. Paminėtinas jo darbas “Ligotumas Lietuvos mirties priežasčių ir A AIGAB RI 
ligų registracijos duomenimis" (1939 ). 

Medicinos fakulteto dėstytojai daug nuveikė, kurdami lietuvišką medicinos terminiją 
ir prisidėjo prie medicinos mokslo periodinės spaudos leidimo Lietuvoje. 

1923 m. Kauno medicinos draugija sudarė su Medicinos fakultetu sutartį, pagal kurią 
Medicinos fakultetas kasmet skirdavo po 12 000 litų “Medicinos" žurnalui leisti. (Šį 
žurnalą nuo 1920 m. leido Kauno medicinos draugija). Jame Medicinos fakulteto 
darbuotojai skelbė savo mokslinius darbus. Čia buvo spausdinami ir gydytojų praktikų 
straipsniai. J. Staugaičio vadovaujama “Medicina" tapo rimtu medicinos mokslo žurnalu. 

1933 m. Medicinos fakultetas pradėjo leisti Medicinos fakulteto darbus (Acta 
medicinae iacultatis Vytauti Magni universitatis). Jų redaktoriumi buvo prof. F. Avižonis, 
o jam mirus - prof. VL. Lašas. Siame leidinyje buvo spausdinami Medicinos fakulteto 
bendradarbių moksliniai darbai. 1933 - 1941 metais buvo išleisti 7 šių darbų tomai ( iš 





Chirurgijos katedros personalas 1932 m. 

viso 21 knyga). 

Labai aktualus buvo mokymo bazių statybos klausimas, jomis labai rūpinosi dekanas 
VI. Lašas. Iš pradžių Medicinos fakultėtas turėjo tik anatomikumą Mickevičiaus gatvėje. 
1922 m. buvo skirtas trijų aukštų namas Donelaičio ir Gedimino gatvių sankryžoje, kai iš 
jo išsikėlė Karo mokykla. Jame įsikūrė dekanatas ir teorinės katedros. Tačiau patalpų 
nepakako. Dekanas VI. Lašas sužinojęs, kad Vidaus reikalų ministerija ruošiasi statyti 
naujus rūmus, įtikino vyriausybę, kad nauji rūmai būtų statomi Medicinos fakulteto 
teorinėms katedroms, o fakulteto užimami rūmai būtų perduoti Vidaus reikalų 
ministerijai. Vėliau teorinės medicinos rūmai buvo pastatyti Mickevičiaus gatvėje Nr. 7, 
nugriovus anatomikumą, pagal architekto V. Dubeneckio projektą Briuselio medicinos 
fakulteto rūmų pavyzdžiu. Jų statyba truko pusantrų metų, kainavo du milijonus litų ir 
buvo baigta 1932 m. gruodžio mėnesį. Šiuose rūmuose įsikūrė Medicinos fakulteto 
teorinės katedros. 

Klinikinės katedros įsikūrė Karo ligoninėje, Raudonojo Kryžiaus ir Kauno valstybinėje 
miesto ligoninėse, kurios nebuvo pritaikytos mokymo reikalams. Be to, kildavo konfliktų 
tarp ligoninės administracijos ir katedrų bendradarbių. 

Pirmiausia 1930 m. Vytauto prospekte pagal architekto V.Landsbergio parengtą 
projektą buvo pastatyti Akių, ausų, nosies ir gerklės ligų klinikų rūmai. Jų statyba kainavo 
milijoną litų. Kad Medicinos fakulteto rūmų statybai nereikėtų pirkti žemės sklypo, 
Ministras Pirmininkas A. Voldemaras jį nemokamai davė Kauno ligoninei priklausančioje 
teritorijoje. ( Profesoriaus VI. Lašo pasakojimu, Ministras Pirmininkas A. Voldemaras 
buvo labai geranoriškai nusiteikęs Medicinos fakulteto atžvilgiu, ypač po to , kai prof. P. 
Radzvickas sėkmingai pagydė jo žmoną. Prof. 
P. Radzvicko prašymu Lietuvos ministrų kabi- 
netas paskyrė milijoną litų klinikų statybai.- 
Red.). 

Tai, kad šie rūmai buvo pastatyti Kauno 
ligoninės teritorijoje, Medicinos fakultetui 
nebuvo naudinga. Prasidėjus Antrajam 
pasauliniam karui, jie buvo perduoti Karo 
ligoninei. Už tai Krašto apsaugos ministerija 
paskyrė vieną milijoną litų naujų Akių, ausų, 
nosies ir gerklės ligų klinikų statybai baigiamų 
rengti universiteto klinikų teritorijoje. Tačiau 
Lietuvos okupacija 1940 m. sutrukdė tai 
padaryti. 

Labai daug dekanas VI. Lašas prisidėjo 
prie universiteto klinikų statybos. Pagal 
prancūzų architektų Kasano ir Ušanovo 
parengtą projektą klinikų statyba buvo 
pradėta 1937 m. liepos mėnesį, o 1940 m. 
liepos mėn. visi klinikų skyriai buvo parengti 
ligonių priėmimui. 663 lovų klinikos statyba 
kainavo 11 milijonų litų, o įrengimai - du 
milijonus litų. Tai buvo pati didžiausia ir 
moderniškiausia ligoninė Pabaltijyje. 

Dekano VI. Lašo dėka Medicinos 

fakultetas įgyjo gerą bazę teorinėms ir klinikinėms disciplinoms studijuoti/Ta aplinkybė 
vėliau nulėmė aukštosios medicinos mokyklos Kaune likimą. 

Lietuvai atgavus Vilnių, Lietuvos Seimas 1939 m. gruodžio 13 d. priėmė universitetų 
įstatymą, kuriame nurodoma, kad Lietuvos valstybėje yra Vilniaus ir Kauno universitetai. 
Vilniaus universitetas turėjo vadovautis Kauno universiteto statutu. 

Lenkiškas S.Batoro universitetas buvo uždarytas ir pagal įstatymą 1939 m. gruodžio 
mėn. 15 d. savo veiklą pradėjo naujasis Vilniaus universitetas. Jis išaugo iš Kauno 
universiteto, 1940 m. sausio mėn. perkėlus į Vilnių Humanitarinų mokslų ir Teisės 
fakultetus, o vėliau ir Gamtos-matematikos fakultetą. Kauno universitete liko Teologijos- 
filosofijos, Medicinos ir Technikos fakultetai. 


Medicinos fakultetas 1940 - 1943 metais. 1940 m. okupavus Lietuvą, liepos mėn. 16 d. 
buvo uždarytas Teologijos-filosofijos fakultetas. Kauno universitetas neteko humanitarinio 
mokslo židinio ir tapo tiksliųjų mokslų universitetu. 

1940 m. liepos mėn. 29 d. buvo paskelbtas Vytauto Didžiojo universiteto statuto 
pakeitimas, o nuo rugpjūčio mėn. 21 d. Vytauto Didžiojo universitetas buvo pavadintas 
Kauno universitetu. Jo rektoriumi vietoje prof.S.Šalkauskio buvo paskirtas 
prof.A.Purėnas. Prof.Vl.Lašą paskyrus universiteto prorektoriumi, Medicinos fakulteto 
dekanu buvo paskirtas prof. J.Šopauskas. Švietimo komisariatas nurodė pirmiausia priimti 
gabius darbininkų, valstiečių ir darbo inteligentų vaikus, panaikino mokestį už mokslą. 
(Anksčiau už mokslą reikėjo mokėti 100 - 150 Lt semestrui. Iki 20 76 gerų studentų buvo 
atleidžiami nuo mokesčio už mokslą. Stipendijas gaudavo tik 3 76 studentų). 

Mokslo metų pradžioje pareikalauta 
įvesti: marksizmo-leninizmo "kursą. 
Profesoriams buvo surengti dialektinio 
materializmo kursai, o kitiems darbuotojams 
- politinio švietimo užsiėmimai. 

1941 m. birželio 14 - 18 dienomis vyko 
Lietuvos gyventojų trėmimas į Sibirą, tačiau 
Medicinos fakulteto personalą mažai palietė. 
Tik į pirmąjį trėmimo etapą pateko ir buvo 
išvežti dauguma studentų korporacijų 
pirmininkų ir aktyvių narių. Į jų tarpą pateko 
ir “Jūros? korporacijos, vienijusios 
universiteto buriuotojus, pirmininkas, 
farmacijos skyriaus antrojo kurso studentas, 
rašytojo A.Vienuolio- Žukausko sūnus Stasys 
Žukauskas, kuriam teko patirti visus Gulago 
lagerio žiaurumus. Iš dviejų šimtų lietuvių, 
kalintų lageryje kartu su S. Žukausku, gyvų 
liko tik aštuoni. 

Į Sibirą buvo ištremtas Ausų, nosies ir 
gerklės klinikos asistentas J.Jankus- 
Jankelevičius. Tik prasidėjęs SSRS-Vokietijos 
karas nutraukė Lietuvos gyventojų trėmimą į 
Sibirą. Rastuose numatytų išvežti į Sibirą 

sąrašuose buvo nemažai ir Medicinos fakulteto profesorių, dėstytojų bei darbuotojų. 

Prasidėjus karui, sudaryta Lietuvos laikinoji vyriausybė grąžino Kauno universitetui 
Vytauto Didžiojo vardą. Medicinos fakulteto dekanu vietoje prof.J.Šopausko buvo 
paskirtas prof.Juozas Meškauskas. 

"Tačiau rugpjūčio mėn. vokiečių okupacinė valdžia pareikalavo uždaryti universitetą, 
kad jaunimas galėtų dalyvauti kovoje su bolševikais. Po ilgų derybų buvo leista universitetui 
tęsti savo veiklą, bet uždrausta priimti studentus į pirmąjį kursą. Nepaisant vokiečių 
draudimo, studentai buvo priimami į pirmąjį kursą, bet neregistruojami. Medicinos 
fakultetas išdrįso ne tik priimti, bet ir registruoti į pirmąjį kursą priimtus studentus. 
Nepaisant trukdymų, Medicinos fakultetas tęsė savo veiklą, kol 1943 m. kovo 17 d. vokiečių 
okupacinė valdžia uždarė Vilniaus ir Kauno universitetus. 


Medicinos studijos uždarytame Kauno universitete. Uždarius Kauno universitetą, buvo 
leista tęsti mokslą tik aukštesniųjų kursų studentams. Kovo mėn. 18 d. spaudoje pasirodė 
straipsnis, kuriame nurodoma, jog universitetai uždaromi todėl, “...kad būtų apsaugota 
sveikai galvojanti lietuvių tautos dalis nuo tam tikrų politikuojančių intelektualinių 
sluoksnių įtakos ir būtų užtikrintas tolimesnis darbo prievolės vykdymas" (Naujoji 
Lietuva.-1943 m.kovo 18 d.- P1). 1943 m. lapkričio mėn. 15 d. Kauno Darbo Rūmuose 
(Vytauto prosp. Nr.79) pradėjo veikti Lietuvos Generalinės srities profesinės sąjungos 
Suaugusiųjų institutas, kurio Medicinos technikos skyriuje bei Aukštesniajame technikos 
skyriuje buvo ruošiami medicinos felčeriai ir 
technikai frontui (Martinaitis M. Kauno 
Antano Sniečkaus Politechnikos institutas.- 
V.,1979.-P.63). Norėdami išsaugoti nenu- 
trūkstamą specialistų su aukštuoju mokslu 
rengimą, uždaryto Kauno universiteto Ana- 
tomijos katedros asistentė Jadvyga 
Dobrovolskaitė-Tiknienė ir Fizikos katedros 
asistentas Kazimieras Baršauskas, įsidarbinę 
Suaugusiųjų instituto skyrių vedėjais, pradėjo 
dėstyti pirmajame kurse pagal universiteto 
Medicinos ir technikos fakultetų pirmojo 
kurso programas (Martinaitis M. Kauno 
Antano Sniečkaus Politechnikos institutas.- 
V.,1979.-P.63). Šiam sumanymui pritarė 
profesoriai Vladas Lašas ir Antanas Purėnas. 

Į pirmąjį Medicinos skyriaus kursą 
susirinko 159 klausytojai. Pirmame semestre 
buvo dėstoma fizika, neorganinė chemija, 
anatomija, vokiečių kalba, antrame semestre 
- anatomija, biologija, neorganinė ir organinė 
chemijos, fizika, vokiečių kalba ( V. D. U. 
Medicinos skyriaus mokslo planas. - J. 
Tiknienės archyvas). Fiziką dėstė Ignas 
Končius ir K. Baršauskas, neorganinę ir 
organinę chemijas - A. Purėnas, anatomiją - 





"Medicinos technikų" skyriaus įkūrėja 
dr. J.Dobrovolskaitė-Tiknienė 


Aukštosios medicinos mokyklos Kaune istorijos apžvalga 15 





J. Tiknienė. Paskaitos vyko vakarais 
Medicinos fakulteto rūmuose, Chemijos in- 
stitute, Veterinarijos akademijoje. Pirmojo 
kurso studentų sąraše sąmoningai nebuvo 
pažymėta nei gimimo data, nei gyvenamoji 
vieta, kad okupacinė valdžia negalėtų surinkti 
AA ad jaunimo darbams į Vokietiją. Klausytojams 
KLAUSYTOJ LLS, buvo duodama klausytojo studijų knygelė. 
|: Oficialiai pirmajame kurse nebuvo dėstoma, 
STUDIJŲ KNYGELE dėstytojai medikai buvo perkelti į ligonines 
0 dirbti praktinį darbą. Tačiau savo aktyvesnio 
Urtanari dė, darbo nenutraukė. Taigi, ir uždarius 
Žadyje sl universitetą, mokymo procesas nenutrūko nė 
Mali sind. Ča, B Žų viename kurse, kaip nenutrūko kasmetinis 

ia diplomuotų specialistų išleidimo procesas. 
1944 - 1945 mokslo metais Kauno 
Klausytojas aimęs | universiteto veikla vėl buvo atnaujinta. 1944m. 
e 2Ė £ B sšniedi rugsėjo mėn. 1 d. universiteto senato posėdyje 
buvo leista Suaugusiųjų instituto klausytojams, 
„ini, i išklausiusiems Medicinos technikos skyriaus 
Suaugusių instituto "Medicinos du semestrus ir išlaikiusiems egzaminus, 





ispos. kursas! 


technikų" skyriaus klausytojos studijų lankyti Medicinos fakulteto antrąjį kursą, nes 
knygelė Suaugusiųjų institute buvo dėstoma pagal 


universiteto Medicinos fakulteto darbo planą. 
1947 m. gydytojų stomatologų diplomus gavo 53 absolventai, iš jų 14 buvusių Suaugusiųjų 
instituto klausytojų. 1948 m. iš 76 gavusių medicinos gydytojų diplomus 38 buvo instituto 
klausytojai.( A. Butkevičienė.- Sveikatos apsauga.- 1948.-Nr.11). 


Medicinos fakultetas 1944 - 1950 metais. Besitraukdami vokiečiai išvežė dalį aparatų 
ir prietaisų iš Medicinos fakulteto katedrų. 

Buvęs dekanas prof. J. Meškauskas prisimena, kad 1944 m. liepos 21 d. apie 11 val. 
atvykę į Medicinos fakulteto centrinius rūmus Vyriausiosios sveikatos valdybos generalinis 
direktorius B. Matulionis ir vokiečių pulkininkas Sartorius pranešė, kad 15 val. bus 
evakuojama iš Medicinos fakulteto į Vokietiją visa aparatūra ir katedrų bibliotekos. 
Vokiečių pulkininkui išvykus, fakulteto rūmuose J. Meškauskas surado prof. B. Šiaulį ir 
dar du asmenis. (Doc. A. Kaikaris rašė, kad vienas iš jų buvo B. Šiaulio laborantas Vladas 
Vitkus. Paaiškėjo, kad antrasis buvo Histologijos ir embriologijos katedros asistentas 
Kostas Labanauskas.- Red.). Dekanas J. Meškauskas įsakė paslėpti visus brangiausius 
aparatus ir mikroskopus, kad atvykę vokiečiai jų nerastų ir neišvežtų, ir pats padėjo. Tuo 
metu fakultete pasirodęs doc. Vladas Kairiūkštis taip pat padėjo slėpti turtą. 

Brangiausi aparatai ir mikroskopai iš visų katedrų buvo nuvežami į Anatomijos 
katedrą ir kraunami į lavonams skirtas dėžes. Teismo medicinos instituto (katedros) 
lavonų skrodimo salėje buvo du lavonai, kurie maždaug prieš dvi savaites buvo atgabenti 
iš kalėjimo ir skleidė labai nemalonų kvapą. Buvo nutarta, kad vokiečiai tikrai į šią vietą 
neis, todėl dalis aparatūros ir mikroskopų iš kitų katedrų buvo paslėpti šioje salėje. 
Paslėpto turto vokiečiai nerado ir neišvežė. (J. Meškauskas. Lietuvos medicinos istorija.- 

Chicago, 1987.- P271). 

Vokiečiams pasitraukus, 1944 m. rugpjūčio 2 d. Kauno Vytauto Didžiojo universitetas 
buvo atkurtas. Universiteto rektoriumi buvo paskirtas prof. Antanas Purėnas, nuo 1947 
iki 1950 metų rektoriumi buvo prof. Juozas Kupčinskas. 

Laikinai eiti Medicinos fakulteto dekano pareigas buvo paskirtas prof. J. Šopauskas. 
Jis dar dėstė Vilniaus universitete fiziologiją, todėl 1944 m. spalio 18 d. nuo šių pareigų 
atsisakė. 

Nuo 1944 m. lapkričio mėn. 1 d. iki 1946 m. balandžio mėn. 9 d. Medicinos fakulteto 
dekanu buvo prof. Vladas Lašas, 1946-1947 metais - prof. Blažiejus Abraitis ir 1947- 
1950 metais- docentas Zigmas Januškevičius. 

Labai trūko pedagoginio personalo. Bijodami represijų, į Vakarus pasitraukė nemažai 
fakulteto darbuotojų, ypač iš klinikinių katedrų. Todėl šalia profesorių Prano Mažylio, 
Juozo Kupčinsko, Broniaus Sidaravičiaus, Viktoro Vaičiūno ir Lazario Gutmano, 
klinikinių katedrų vedėjais ir dėstytojais pradėjo dirbti gydytojai praktikai. Tai terapeutai 
Stefanija Gruodytė, Zigmas Januškevičius, Pranas Gudas-Gudavičius, Alfredas Žiugžda, 
infekcionistas Juozas Gimžauskas, chirurgai Juozas Jaržemskas, Algirdas Stropus, Jonas 
Jocius, Telesforas Šiurkus, pediatrai Andrius Matulevičius ir Genrieta Januškevičienė, 
otorinolaringologas Stasys Žilinskas, okulistas Juozas Nemeikša, akušeris ir ginekologas 
Enrikas Tarnauskas ir kiti. ; 

Pasitraukus į Vakarus prof. Povilui Stančiui, Stomatologijos ir dentiatrijos katedros 
vedėjo pareigos buvo pavestos otorinolaringologui Leonui Misevičiui. Dėstytojomis dirbo 
Ona Mikuckaitė, Elena Pšigodskienė, Janina Damaševičiūtė-Stanionienė. 

Kiek geresnė padėtis buvo Teorinės 
medicinos ir Farmacijos katedrose, -kurių 
vedėjai buvo patyrę pedagogai ir mokslininkai 
profesoriai fiziologas Vladas Lašas, fiziologas 
ir higienistas Jonas Šopauskas, histologas 
Blažiejus Abraitis, mikrobiologas Vytautas 
Girdzijauskas, farmacininkai Benediktas 
Šiaulis ir Kazys Grybauskas, anatomas 
docentas Artūras Jurgutis. 

Pirmaisiais pokario metais paskaitos buvo 
skaitomos šaltose auditorijose, prie žvakių 
šviesos, trūko aparatūros, medikamentų ir 
chemikalų. 

Siautė stalinizmo teroras. Buvo kovojama 
prieš kosmopolitizmą, keliaklupščiavimą 
užsienio mokslui; mendelizmą-morganizmą 
"(genetika tuo metu Sovietų Sąjungoje buvo 
laikoma pseudomokslu ir iki 1965 metų jos 
nedėstė aukštosiose medicinos mokyklose). 
Reikalavo taikyti medicinai Mičiūrino 
biologijos, pseudomokslininkų TLysenkos ir 
O.Lepešinskajos “atradimus". 

Kaip universitete laikomasi partijos ir 
vyriausybės nurodymų, kontroliavo 
prorektorius mokymo ir auklėjimo reikalams 





Prof. B.Abraitis 

mordvis Ivanas Ariskinas (prorektoriaus mokymo ir auklėjimo reikalams pareigos iš 
pradžių buvo įvestos Užkaukazės respublikose, o 1946 m. ir okupuotose Pabaltijo 
respublikose. SSRS atestacijos komisijos duotose instrukcijose buvo nurodyta, kad jie 
turi kovoti su kosmopolitizmu, tikrinti profesorių bei dėstytojų dalykines ir politines 
savybes, išaiškinti, ką jie veikė vokiečių okupacijos metais, gerinti mokymo, idėjinio ir 
politinio studentų auklėjimo lygį, ugdyti juos sovietinio patriotizmo dvasia, kad būtų 
įgyvendinti partijos, vyriausybės ir aukštojo mokslo ministerijos nutarimai bei įsakymai. 
Šios pareigos buvo panaikintos 1949 m.). Jam aktyviai talkininkavo marksizmo-leninizmo 
katedros vedėjas armėnas M. Airapetianas (jis po to, kai 1949 m. Kauno universiteto 
leidykloje drauge su A. Verchovskiu išleido vadovėlį “Dialektinis materializmas", pats 
buvo apkaltintas svarbiausių marksizmo-leninizmo teiginių iškraipymu, atleistas iš pareigų 
bei išsiųstas į lagerį) ir kai kurie universiteto partinės organizacijos nariai. 

Dėstytojai, kurie nevykdydavo tų reikalavimų ar juos kritikuodavo, buvo 
neatestuojami ir atleidžiami iš darbo. Pavyzdžiui, 1947 m. sausio mėn. 29 d. Medicinos 
fakulteto Mokslinė Taryba svarstė dekanato parengtą rezoliuciją dėl Farmakologijos 
katedros vedėjo doc. VI. Kairiūkščio ataskaitos ir nutarė:"Farmakologijos katedros vedėjas 
doc. Kairiūkštis Vladas be pateisinamos priežasties nepadarė Medicinos fakulteto mokslo 
Tarybos posėdyje 1946.XII.25 pavesto jam pranešimo apie tai, kaip jo vadovaujama 
katedra pertvarkė savo darbą marksizmo-leninizmo ideologijos pagrindais. Kartotinai 
jam pavedus padaryti pranešimą mokslo Tarybos posėdyje 1947.1.8 drg. Kairiūkštis 
pareiškė, kad minėta tema neturįs ką kalbėti, prasižengdamas tuo pačiu su tarnybine 
disciplina ir parodydamas nerimtą klausimo traktavimą. 

Medicinos fakulteto mokslo Taryba 
pabrėžia, kad docentas drg. Kairiūkštis 
Vladas, bendrai nepakankamai vadovauja 
farmakologijos katedrai, netinkamai 
vadovaudamas praktikos darbams, 
kreipdamas per didelį dėmesį į užsienio, 
dažniausiai vokiškos kilmės, patentuotus 
vaistus, neiškeldamas tinkamai tarybinius 
medikamentus, paskaitų metu diktuoja 
studentams, kas priveda prie kurso 
siaurinimo, visai nedalyvauja visuomeniniame 
universiteto ir auklėjimo darbe net 
atsisakydamas šefuoti savo specialybės 
studentų mokslo darbus. 

Medicinos fakulteto mokslo Taryba 
nutaria prašyti Kauno VD u-to rektorių dėl 
tarnybinio nedisciplinuotumo išreikšti 
drg.Kairiūkščiui papeikimą. Taryba įpareigoja 
doc.drg.Kairiūkštį Vladą nedelsiant pašalinti 
aukščiau išvardintus trūkumus ir mokslo metų 
gale padaryti fakulteto mokslo Taryboje 
pranešimą apie katedros darbo 
reorganizavimą tarybiniais pagrindais." 
(Medicinos fakulteto Mokslinės Tarybos 1947 





Prof. B.Šiaulis 

m. sausio 29 d. posėdžio protokolas Nr.601//VDU Medicinos fakulteto Mokslinės Tarybos 
posėdžių protokolų .. knyga L.137. Knyga saugoma KMA Lietuvos medicinos ir farmacijos 
istorijos muziejuje). Už šį nutarimą balsavo 7 Mokslo Tarybos nariai, 2 buvo prieš ir 5 
susilaikė. Bet doc.V.Kairiūkštis to nepaisė ir 1948 m. iš universiteto buvo atleistas. 

1948 m., vengdamas represijų, persikėlė į Vilnių dirbti Dermatologijos ir venerologijos 
institute prof.B.Sidaravičius. Universitetą turėjo palikti dėstytojai J.Tiknienė, 
K.Labanauskas ir kt. Buvo represuoti ir studentai medikai. Už dalyvavimą antitarybinėje 
veikloje buvo nuteisti kalėti Povilas Butkevičius, Aldona Daugėlaitė, Jonas Daulenskis, 
Jonas Janulevičius, Juozas Kazlauskas, Juozas Ruseckas, Arnoldas Steikūnas, Edmundas 
Bagdonas ir kiti. 

Antitarybine buvo laikoma ir tarptautinė Rericho draugija. Už priklausymą šiai 
draugijai drauge su kitų universiteto fakultetų studentais 1949 m. buvo nuteisti po 10 
metų kalėti Patologinės anatomijos katedros asistentė Donata Stukaitė ir Medicinos 
fakulteto V kurso studentas Voldemaras Kempinskas. 

Įveikdami pokario metų sunkumus, Medicinos fakulteto dėstytojai, kiek leido sąlygos, 
saugojo savo Alma mater tradicijas, sąžiningai dirbo pedagoginį, gydomąjį ir mokslinį 
darbą. 

1946 m. profesoriai VI.Lašas ir P Mažylis buvo išrinkti Lietuvos Mokslų Akademijos 
tikraisiais nariais. 1948 m.VI.Lašas pirmasis iš Lietuvos mokslininkų buvo išrinktas SSRS 
Medicinos Mokslų Akademijos nariu korespondentu. 

Terapeutas Zigmas Januškevičius 1947 metais apgynė pirmąją pokario metais 
medicinos mokslų kandidato disertaciją Lietuvoje.(Jis pirmasis iš Lietuvos medikų 1954 
metais apgynė ir medicinos mokslų daktaro diseratciją). | 

1948 - 1950 metais kandidatines disertacijas apgynė: patofiziologas Aleksandras 
Vileišis, terapeutas Pranas Gudas-Gudavičius, Stefanija Gruodytė, Alfredas Žiugžda, 
chirurgai Juozas Jaržemskas ir Telesforas Šiurkus, pediatras Andrius Matulevičius. 

1948 - 1950 metais buvo išleisti du Medicinos fakulteto Darbų tomai. 

Norint apsisaugoti nuo mokslo darbuotojų invazijos iš kitų Sovietų Sąjungos 





Vidaus ligų katedros personalas 1950 m. 

respublikų, reikėjo rengti kvalifikuotus mokslo darbuotojus iš lietuvių tarpo. 

Buvęs ilgametis Kauno medicinos instituto Fizinio lavinimo ir sporto medicinos 
katedros vedėjas doc.Zigmas Vegertas prisimena, kaip jį, Medicinos fakulteto IV kurso 
studentą, nepartinį, neseniai baigusį Kauno kūno kultūros institutą, 1948 m. pakvietė 
rektorius J.Kupčinskas ir pasiūlė tapti naujai kuriamos Fizinio auklėjimo ir sporto katedros 
vedėju. Z.Vegertas iš pradžių .atsisakė, aiškindanas, kad jam, dar studentui, nepatogu 
būti katedros vedėju. Rektorius atsakė, kad į tą vietą pretenduoja du, atvykę iš Sovietų 
Sąjungos treneriai Jurjevas ir Galkinas. Tada Z.Vegertas sutiko būti pirmosios Lietuvos 
aukštosiose mokyklose Fizinio lavinimo ir sporto katedros vedėju. 

1948 m. Vytauto Didžiojo universitete buvo įkurtas ir Farmacijos fakultetas, kurio 
pirmuoju dekanu buvo prof. Benediktas Šiaulis (1887 - 1957). 

1950 m. Medicinos fakultete buvo 14 katedrų. Jose dirbo 71 dėstytojas, iš jų 6 mokslų 
daktarai ir 12 mokslų kandidatų. 

Farmacijos fakultete buvo trys katedros. Jose dirbo 10 dėstytojų. Iš jų - 2 mokslų 
daktarai ir vienas mokslų kandidatas. 

Visi Medicinos ir Farmacijos fakultetų dėstytojai buvo dirbę Vytauto Didžiojo 
"universitete prieš karą arba buvo jo auklėtiniai. Iš jų 97 76 buvo lietuviai. Panaši situacija 
buvo ir kituose universiteto fakultetuose. Tai didelis ir jo rektoriaus prof.J.Kupčinsko 
nuopelnas. | 

Kauno universitetas veikė iki 1950 metų pabaigos. 

1945 - 1950 metais Medicinos fakultetas parengė 576 gydytojus, 357 gydytojus 
stomatologus ir 171 provizorių. 

Nuo 1920 iki 1950 Medicinos fakultete buvo parengti 1646 gydytojai, 906 gydytojai 
stomatologai, 394 provizoriai ir 16 veterinarijos gydytojų. 

Tolesnį universiteto likimą nulėmė Sovietų Sąjungoje vyravusi specialistų su aukštuoju 
mokslu rengimo koncepcija. 

1930 m. SSRS vietoje universitetų medicinos fakultetų buvo įkurti medicinos institutai. 
Inžinierius rengė politechnikos ir technikos institutai. 1949 m. Istorijos ir filologijos 
fakultetą, kuris buvo atidarytas 1944 metais, perkėlus į Vilniaus universitetą, Bauno 
universitete liko tik Medicinos ir techniškieji fakultetai. 

SSRS Aukštojo mokslo ministro S. Kaftanovo 1950 1031 įsakymu Kauno universitetas 
buvo reorganizuotas į Kauno medicinos ir Kauno politechnikos institutus. 

Kaune Medicinos institutas buvo įkurtas todėl, kad tuo metu čia buvo viena geriausių 
Sovietų Sąjungoje mokymo bazių, ypač universiteto klinikos. 

Kauno medicinos fakultetas 1951 - 1989 metais. Pirmuoju Kauno medicinos instituto 
direktoriumi (tik nuo 1962 metų SSRS visų aukštųjų mokyklų vadovus imta vadinti 
rektoriais) SSRS Sveikatos apsaugos ministro E. Smirnovo 1950 m. gruodžio mėn. 29 d. 
įsakymu buvo paskirtas prof. Juozas Kupčinskas, kuris šias pareigas pradėjo eiti nuo 
1951 m. sausio mėn. 1 d. 

Iš pradžių Kauno medicinos institutas priklausė SSRS Sveikatos apsaugos ministerijai 
(1951 - 1954), 1955 - 1959 m. - Lietuvos SSR Sveikatos apsaugos ministerijai , 1959 - 
1966 - Lietuvos SSR Aukštojo ir spec. vidurinio mokslo komitetui, 1966 - 1980 - Lietuvos 
SSR Aukštojo ir spec. vidurinio mokslo ministerijai, 1980 - 1989 - Lietuvos SSR Sveikatos 
apsaugos ministerijai. 

Pirmaisiais KMI veiklos metais reikėjo vykdyti ne tik anksčiau minėtas kampanijas, 
bet ir 1950 metais po jungtinės SSRS Mokslų Akademijos sesijos pradėtą virchovizmo 
kritikos ir akademiko I. Pavlovo mokslo taikymo medicinoje kampaniją ir kt. 

Instituto direktorius turėjo reguliariai siųsti į SSRS Sveikatos apsaugos ministeriją 
ataskaitas, kaip taikomas akademiko I. Pavlovo mokslas instituto darbe. 

To laikotarpio dvasią atspindi Kauno medicinos instituto Mokslinės Tarybos posėdžio, 
įvykusio 1950 m. spalio mėn. 2 d. nutarimas: 

“Kauno Valst. Medicinos Instituto Mokslinė Taryba, apsvarsčiusi katedrų darbo 
pertvarkymą akad. I. P. Pavlovo mokslo ir prof. Gukasjano straipsnio “Idėjinis 
besimokančios jaunuomenės auklėjimas", atspausdinto laikraštyje “Medicinskij rabotnik" 
š.m. rugsėjo mėn. 27 d., šviesoje, konstatuoja, kad Institutas mokomojo, mokslinio ir 
auklėjamojo darbo srityje atliko kai kurį darbą, vykdomi pavloviniai skaitymai, akad. I. 
P. Pavlovo mokslo šviesoje peržiūrimas mokslinių darbų planas, klinikose įvestas 
psichoprofilaktinis, gimdymo nuskausminimo 
būdas, miego terapija ir kt. Visos katedros 
aktyviai įsijungė į auklėjamąjį darbą. Beveik 
visi profesoriai jame šiuo metu studijuoja. 

Tačiau Kauno Valst.Medicinos Institute 
dar yra gana daug trūkumų. 

Katedros dar pilnai nepersitvarkė savo 
darbe akad. I. P. Pavlovo mokslo šviesoje. 
Fiziologijos katedra dar neužima 
vadovaujančio vaidmens katedrų darbo 
persitvarkymo reikale. Kliniškųjų katedrų 
personalas per mažai kreipia dėmesio į 
vidurinio ir žemesnio personalo 
supažindinimą su akad. I. P. Pavlovo darbais. 
Pavloviniai skaitymai eilėje katedrų blogai 
organizuoti, praeina formaliai, be 
klausančiųjų aktyvaus dalyvavimo, be vieningo 
plano. Nervų ligų katedros vedėjas prof. 
Gutmanas nepakankamai įvertina akad. I. P. 
Pavlovo mokslo reikšmės klinikiniame darbe. 

Doc. "Tumas, išklausęs vakarinį 
marksizmo-leninizmo u-tą, neišlaikė 
egzaminų. To pasekmėje doc. Tumas skaito 
paskaitas nepakankame idėjiniame lygyje, 

paskaitų metu kartais pasakoja nereikalingus anekdotus. 

Kai kurie dėstytojai, norėdami pakelti paskaitų idėjinį politinį lygį, dėstomas 
medžiagas organiškai nesuriša su marksistine-leninine teorija ir to pasekmėje ją grubiai 
vulgarizuoja. Nereti atsitikimai, kada dėstytojai (Matulevičius, Juškys) nesugeba 
aiškinančiai nušviesti rusų ir tarybinių mokslininkų prioritetą. Doc.Gudas-Gudavičius 
agitatorių susirinkime iš anksto žinodamas, kad amerikoniški imperialistai niekad nebuvo 
užinteresuoti Tarybų Sąjungai padėti kovoti prieš interventus, uždavė politiškai neteisingą 
ir žalingą klausimą apie tariamą amerikoniškų imperialistų pagalbą TSRS. 

Moksliniai darbai daugumoje katedrų laiku neįvykdomi. Katedrų vedėjai per mažai 
kontroliuoja darbo eigą. Kai kurie dėstytojai neturi mokslinio darbo vykdymo kalendorinio 
plano. Į tai atsižvelgiant Kauno Valst.Medicinos Instituto Mokslinė Taryba nutarė: 

1. Reikalauti, kad kiekvienas katedros kolektyvo narys sistematingai dirbtų savo 
idėjinio politinio lygio pakėlime. 

2. Įpareigoti prof.Lašą suteikti efektingesnę paramą katedrų darbo pertvarkymui 
I.P Pavlovo mokslo šviesoje, o katedrų vedėjus nedelsiant imtis priemonių pilnam viso 
katedros darbo pertvarkymui įvykdyti. Atkreipti kliniškų katedrų vedėjus į I.P.Pavlovo 
mokslo diegimą į gydomąjį darbą. 

3. Neišlaikiusius egzaminus vakariniame marksizmo-leninizmo u-te įpareigoti išlaikyti 
iki 1952.1.1. 

4. Vadovaujantis partiškumo principu, visą katedros darbą susieti su idėjiniu-politiniu 
kadrų ir studentų auklėjimu. 

5. Tikslu plačiau supažindinti studentus su tėvynės mokslo atsiekimais ir prioritetu, 
išplėsti vaizdinę agitaciją, tame skaičiuje iškabinant tėvynės mokslininkų portretus 
kiekvienoje katedroje iš savo disciplinos. 

6. Įpareigoti katedrų vedėjus nuolat kontroliuoti studentų ir personalo drausmę ir 
lankomumą. Nedrausmingus ir praleidžiančius iškviesti pasiaiškinti, o jei tai nepadeda, 
perduoti dekanatui. 

7. Katedros posėdžiuose kas semestrą aptarti mokslinio darbo planus ir realų jo 
vykdymo grafiką. Katedros vedėjus įpareigoti reikalauti, kad grafikas būtų laiku vykdomas. 

8. Į katedros mokslinio darbo vykdymą dažniau įtraukti studentus. 

9. Įpareigoti katedrų vedėjus daugiau dėmesio kreipti į disertacijų rengimą. 

10. Įpareigoti prof.Lašą suruošti dėstytojams ciklą paskaitų apie aukštąją nervų veiklą 
ir po jų pravesti seminarus. | 

11. Pasmerkti doc.Gudo-Gudavičiaus išstojimą agitatorių susirinkime, kaip politiškai 
klaidingą. 

12. Įpareigoti dėstytojus organiškai surišti dėstomą medžiagą su marksistine-leninine 
teorija ir iškelti tėvynės mokslininkų prioritetą. 

13. Pasiūlyti klinikų direktoriui pagreitinti tuberkuliozės skyriaus perkėlimą į naujas 
specialiai statytas patalpas, nes dabartinės patalpos neleidžia pravesti tinkamą ligonių 
aptarnavimą. 

14. Įpareigoti dekanus sistematingai kontroliuoti visų disciplinų dėstymo lygį, lankant 
paskaitas, jas stenografuoti ir svarstant Mokslinėje Taryboje“.(Past.-Kalba netaisyta). 

Kaip netinkantys dirbti sovietinėje aukštojoje mokykloje (o iš tikrųjų dėl politinių 
pažiūrų) buvo neperatestuoti ir atleisti iš darbo katedrų vedėjai: Teismo medicinos - 
Bronius Minelga, Odos ir venerinių ligų - doc. Vytautas Juškys, Vidaus ligų propedeutikos 
- doc. Pranas Gudas-Gudavičius. 

KMI buvo pavaldus SSRS Sveikatos apsaugos ministerijai, todėl mokymo procesui 

“pagerinti “ biologijos, biologinės chemijos, bendrosios chirurgijos, infekcinių ligų, odos 
ir venerinių ligų katedrų vedėjais buvo paskirti dėstytojai iš Sovietų Sąjungos, kurie 
paskaitas skaitė rusų kalba. 

Susirgus prof. J. Kupčinskui, 1953 m. liepos mėn. 18 d. KMI rektoriumi buvo paskirtas 
doc. Zigmas Januškevičius (nuo 1955 m. profesorius). 

Padėtis pagerėjo po J. Stalino mirties, N. Chruščiovo "atšilimo" laikais. Atsiųstus iš 
Sovietų Sąjungos katedrų vedėjus pakeitė lietuviai: prof. T. Ivanauskas, prof. B. 
Sidaravičius, doc. T. Šiurkus ir kiti. 

Daugiausiai rektoriaus Z. Januškevičiaus pastangomis buvo priimti tęsti studijas buvę 
politiniai kaliniai E. Bagdonas, P. Butkevičius, J. Kazlauskas, V. Kempinskas, tremtinių 
vaikai A. Dumčius, O. Grinkevičiūtė, V. Šapokaitė, D. Žemaitytė ir kiti. 

Dabar žinoma, kad 29 buvę politiniai kaliniai, tremtiniai ar Stalino režimo 
persekiojami žmonės buvo priimti dirbti KMI, daugiausia ūkio padaliniuose. Pavyzdžiui, 
politinis kalinys Lietuvos Laisvės Armijos štabo narys Andrius Rondamanskis buvo 
priimtas fotolaboratorijos vedėju, Sibiro tremtinys Kostas Vaitkevičius dirbo bibliotekos 
vedėju, politinis kalinys Voldemaras Kempinskas - dėstytoju Farmakologijos katedroje. 
Už jų priėmimą dirbti į KMI rektoriui Z. Januškevičiui ne kartą priekaištavo kai kurie 
dogmatiško mąstymo partinės organizacijos nariai. Deja, ne visų politinių kalinių prašymai 
leisti tęsti studijas buvo patenkinti. 

Pamažu buvo atsisakyta T. Lysenkos, O. Lepešinskajos ir kitų pseudomokslinių 
teiginių, nors ir toliau buvo vykdoma ideologinė aukštųjų mokyklų kontrolė. 

1973 m. buvo suimtas ir už antitarybinę veiklą nuteistas 7 metus kalėti Lietuvos 
kraštotyros draugijos “Tėviškė" klubo narys 
VI kurso studentas Šarūnas Žukauskas. 
Saugumas persekiojo ir kitus klubo narius 
studentus Luką Mackevičių, Vytenį 
Andriukaitį (darbar žinomą Lietuvos 
Nepriklausomybės atkūrimo akto signatarą, 
seimo narį). Saugumui reikalaujant, 1979 m. 
“savo noru“ turėjo išeiti iš darbo A. 
Rondamanskis. 

Priimant studijuoti į Kauno medicinos 
institutą, buvo atsižvelgiama ne tik į gabumus, 
bet ir į politines pažiūras, religinius 
įsitikinimus, o ilgą laiką ir į socialinę kilmę. 

Nepaisant to, Kauno medicinos institutas 
tapo rimta pedagogine įstaiga ir žinomu 
mokslo centru, vienu iš pirmaujančiu Sovietų 
Sąjungoje. Tai didelis rektoriaus Z. 
Januškevičiaus (1911 - 1984), vadovavusio 
instiutui 31 metus, ir viso KMI mokslinio ir 
pedagoginio personalo nuopelnas. 

Z.Januškevičius pirmasis iš Lietuvos 
mokslininkų, 1962 m. tapęs Pasaulinės 
Sveikatos Organizacijos ( PSO) ekspertu 
konsultantu, lankėsi daugelio užsienio šalių 
aukštosiose mokyklose, domėjosi jų darbu ir 





Prof. Z.Januškevičius 

pasiekimais, skatindamas ir kitus KMI darbuotojus taip daryti. Įgyvendinant naujoves, 
neretai tekdavo apeiti standartinius to meto reikalavimus. 


Specialistų rengimas. Įkūrus KMI, jame studijavo 799 studentai ir veikė 2 fakultetai: 
Gydomasis bei Farmacijos ir stomatologijos. 1959 m. buvo įsteigtas Farmacijos 
neakivaizdinis skyrius, 1960 m. - Gydomojo fakulteto vakarinis skyrius. Tačiau ši mokymo 
reforma nepasiteisino ir nuo 1965 m. į šiuos skyrius studentai nebuvo priimami. 

Dirbti KMI mokslinio tyrimo laboratorijose, kartu su Kauno politechnikos institutu 
1961 - 1973 m. buvo parengti 67 medikai biofizikai. 

Didėjant studentų skaičiui (1966 m. institute studijavo 2911 studentų), keitėsi ir jo 
struktūra. 

1968 m. Farmacijos ir stomatologijos fakultetas buvo reorganizuotas į du atskirus 
Farmacijos ir Stomatologijos fakultetus, o 1969 m. Gydomasis fakultetas - į du atskirus 
Teorinės ir Klinikinės medicinos fakultetus. 

Kauno medicinos institutas tapo stambiausia Lietuvos medikų rengimo mokykla. 
1951 - 1989 m. jis parengė 13 799 specialistus: 9316 gydytojų, 2149 gydytojus stomatologus, 
2267 provizorius, 67 biofizikus. 

1968 m. institute buvo įsteigta redakcinė leidybos grupė, leidžianti mokymui skirtą 
literatūrą. Per 25 metus ji išleido 709 mokymo leidinius. 

Didelis dėmesys buvo skiriamas Studentų mokslinei draugijai. Nors šios draugijos 
veikloje buvo ir formalizmo, joje pirmuosius mokslinio darbo įgūdžius įgijo dauguma 
dabartinių katedrų vedėjų, dėstytojų ir mokslinių laboratorijų darbuotojų. 

Nuo 1964 m. KMI pradėtas programuotas mokymas ir apklausa. Neatsitiktinai 1969m. 
spalio mėn. jame buvo surengta Pirmoji sąjunginė mokslinė metodinė konferencija 
pedagoginiam procesui aukštosiose medicinos mokyklose organizuoti ir patirčiai 
apibendrinti. Tačiau iš esmės optimizuoti mokymo procesą trukdė tai, kad Sovietų 
Sąjungos aukštosios mokyklos neturėjo autonomijos, ir KMI turėjo vadovautis Sovietų 
Sąjungos Sveikatos apsaugos ministerijos atsiųstais mokymo planais, kuriuose daug 
valandų buvo skiriama visuomenės “mokslams*" (partijos istorijai, politinei ekonomijai, 
ateizmui, moksliniam komunizmui ir kitiems) bei kariniam parengimui. 


Materialinė bazė. Kauno medicinos institutui buvo perduoti Kauno universiteto 
Medicinos fakulteto rūmai ( A. Mickevičiaus g. 9). Juose įsikūrė instituto administracija 
ir teorinės katedros. 

1970 m. pastatytas naujas Mokomasis-laboratorinis korpusas ( Eivenių g. 4). 

Sovietų Sąjungoje medicinos institutai savo klinikų neturėjo. Pirmaisiais veiklos metais 
KMI klinikinėmis bazėmis buvo Respublikinė Kauno klinikinė ligoninė, Kauno I tarybinė 
klinikinė ligoninė (dabar Kauno Raudonojo Kryžiaus ligoninė) ir Kauno odos ir venerinių 
ligų dispanseris. Didėjant studentų skaičiui ir intensyvėjant moksliniam darbui, KMI 
klinikinėmis bazėmis tapo Kauno infekcinė ligoninė, Kauno psichoneurologinė ligoninė, 
Kauno II ligoninė, Kauno III ligoninė ir Kauno onkologinis dispanseris. 1970 m. Kauno 
medicinos institute buvo įkurtas Skaičiavimo centras, kuris padėjo spręsti mokymo ir 
mokslo optimizavimo problemas. 

1957 - 1984 metais buvo pastatyti penki studentų bendrabučiai, kuriuose gyvena 


1849 studentai. 

Mokslinis ir pedagoginis personalas. Kauno medicinos institutas iš Kauno universiteto 
Medicinos fakulteto paveldėjo mokslinį ir pedagoginį personalą, perėmė jo tradicijas. 
Be senosios kartos mokslininkų, profesorių VI.Lašo, J.Šopausko, P. Mažylio, J „Kupčinsko, 
B.Abraičio, L.Gutmano, B.Šiaulio, K.Grybausko, dirbusių Kauno universiteto Medicinos 
fakultete, pradėjo dirbti pokario metais fakultete parengti dėstytojai. Pirmaisiais instituto 
veiklos metais 26-iose katedrose dirbo 105 dėstytojai, iš jų 7 mokslų daktarai bei 
profesoriai ir 20 mokslų kandidatų. 

Daugėjant studentų, daugiau reikėjo ir dėstytojų. Medicinos fakultetas siųsdavo 
grupes absolventų bei jaunųjų gydytojų į Maskvos, Leningrado ir kitų Sovietų Sąjungos 
medicinos institutų aspirantūrą. Nuo 1952 m. aspirantus pradėjo rengti ir pats Kauno 
medicinos institutas. 1958 m. instituto Mokslinei tarybai buvo leista suteikti mokslinius 
laipsnius. Didėjo dėstytojų, įgijusių šiuos mokslinius laipsnius, skaičius. Pavyzdžiui, jau 
1970 m. KMI dirbo 353 dėstytojai, iš jų 31 mokslų daktaras ir 160 mokslų kandidatų. 

Nuo 1970 m. į institutą buvo priimama mažiau studentų, mažėjo ir dėstytojų, tačiau 
daugėjo dėstytojų, turinčių mokslinius laipsnius. 1989 m. institute buvo 34 katedros, 
kuriose dirbo 315 dėstytojų, iš 41 mokslų daktaras ir 192 mokslų kandidatai. 


Mokslinis darbas.1951 - 1958 m. Kauno medicinos institute vyravo tradicinės mokslinio 
darbo kryptys: gyventojų mitybos gerinimo, alergijos (ypač anafilaksijos), kurortologijos, 
traumų ir elektros šokų, vietinių vaistinių žaliavų vartojimo tyrimai. Mokslinį darbą dirbo 
vien tik katedros. 

Alergologijos pradininkas Lietuvoje, M.Artiuso mokinys, prof.V1.Lašas daugiau kaip 
40 metų tyrinėjo anafilaksijos problemą. Jis tyrė anafilaksijos prigimtį ir eigą, 
interorecepitorių įtaką jai atsirasti, anafilaksijos inkubacinį periodą, specifinę ir 
nespecifinę desensibilizaciją, suklasifikavo anafilaksinio šoko stadijas. Prof. .V1.Lašo 
mokiniai, vadovaujami prof.B.Padegimo, tyrė alerginio reaktyvumo formavimosi ir 
reabilitacijos mechanizmus bei antrines alergines reakcijas. 

Reumato tyrimų Lietuvoje pradininkas prof.J.Kupčinskas su bendraautoriais nustatė 
antikūnų ir autoagresijos įtaką reumaito etiologijai ir patogenezei. Pritaikius 
prof.J.Kupčinsko modifikuotus reumato profilaktikos ir gydymo metodus, Lietuvoje 
sumažėjo sergančiųjų reumatu. 

Prof.Janina Lašienė su savo mokine prof.Elena Stalioraityte, tęsdama dar Medicinos 
fakultete pradėtus tyrimus, nustatė su amžiumi susijusius endokrininių liaukų 
morfologinius pakitimus. 

Svarbūs KMI mokslininkų darbai apie Lietuvos kurortų poveikį žmogaus organizmui. 
Pirmasis šį klausimą pradėjo tirti prof.Jonas Šopauskas. Birštono kurorto gydomuosius 
veiksnius, gydant vidaus ligas, tyrė prof.Alfredas Žiugžda, prof.Jūratė Dievaitienė, odos 
ligas - prof.Bronius Sidaravičius, ginekologines ligas - prof.Vacys Sadauskas. 

Nuo 1960 m. buvo labiau susidomėta kardiologija. Buvo skiriamas didelis dėmesys 
kardiologijos problemų fundamenialiesiems ir eksperimentiniams tyrimams. 

Gyvenimas parodė, kad sudėtingų mokslinių tyrimų negalima atlikti be naujos 
modernios aparatūros ir tiksliųjų mokslų atstovų - fizikų, inžinierių, elektronikos ir 
skaičiavimo technikos specialistų, chemikų ir kitų pagalbos. 

Todėl Kauno medicinos institute 1959 m. buvo įsteigta pirmoji Centrinė mokslinio 
tyrimo laboratorija, o 1962 m. - antroji. Instituto rektoriaus prof.Z.Januškevičiaus 
iniciatyva 1969 m. sujungus šias laboratorijas buvo įkurtas Širdies ir kraujagyslių sistemos 
fiziologijos ir patologijos mokslinio tyrimo institutas su reabilitacijos filialu Palangoje. 

Tai padėjo sutelkti jėgas ir priemones sprendžiant vieną pagrindinių medicinos problemų 
- kovą su išemine širdies liga. 

Vadovaujant prof.Z.Januškevičiui, buvo atliekami šie tyrimai: 1) išeminės širdies 
ligos (IŠL) epidemiologiniai tyrimai ir jos profilaktika; 2) naujų IŠL diagnostikos metodų, 
padedančių nustatyti šios ligos ankstyvąją stadiją, sukūrimas, naudojant matematinius 
metodus ir elektroninę skaičiavimo techniką; 3) IŠL gydymo metodų tobulinimas; 4) šia 
liga sergančių žmonių reabilitacijos metodų sukūrimas ir tobulinimas. Sprendžiant šias 
problemas, dirbo Kardiologijos institutas ir 11 Kauno medicinos instituto katedrų, buvo 
bendradarbiaujama su PSO. Buvo sukurta vieninga ir nuosekli kovos su ISL sistema, 
jungianti svarbiausius medicinos pagalbos aspektus - pirminę profilaktiką, ankstyvą 
diagnostiką, konservatyvų ir chirurginį gydymą, reabilitaciją ir antrinę profilaktiką. 

Pažymėtini ir Z.Januškevičiaus mokinių darbai. Prof.Alfredas Smailys savo tyrimais 
eksperimentiškai pagrindė defibriliacijos taikymą klinikinei praktikai, o prof.Aldona 
Lukoševičiūtė pirmoji Lietuvoje ir viena iš pirmųjų Sovietų Sąjungoje pritaikė defibriliaciją 
širdies ritmo sutrikimams gydyti. 

Reikšmingi prof.Juozo Blužo darbai kovos su staigia mirtimi bei sergančiųjų IŠL 
reabilitacijos ir kardiologinės pagalbos gerinimo klausimais. Prof.Nijolė Misiūnienė su 
bendraautoriais ištyrė sergančiųjų miokardo infarktu reabilitacijos efektyvumą ir įdiegė 
į klinikinę praktiką sergančiųjų IŠL reabilitacinio gydymo sistemą. Vertingi prof.Petro 
Zabielos darbai, skirti širdies ritmo sutrikimams gydyti. 

Vadovaujant prof.Alai Baubinienei, sukauptas didelis patyrimas, kaip nustatyti 
asmenis, turinčius IŠL rizikos veiksnius. Gauti duomenys leido sukurti mokslinę ir praktinę 
bazę IŠL ir kitų lėtinių neinfekcinių ligų integruotai profilaktikai. Jie buvo panaudoti, 
kuriant PSO naują lėtinių neinfekcinių ligų integruotos profilaktikos koncepciją. Vienas 
jos autorių - prof.V.Grabauskas dirbo PSO lėtinių neinfekcinių ligų programos vadovu, 
o 1984 - 1986 m. - šios organizacijos Neinfekcinių ligų departamento direktoriumi. 

Vertindama mokslinių rezultatų svarumą bei mokslininkų profesionalumą, PSO 
Kauno medicinos institute 1982 m. įkūrė Širdies ir kraujagyslių bei kitų neinfekcinių ligų 
epidemiologijos ir profilaktikos centrą. 1988 m. jo funkcijas perėmė Kauno medicinos 
institute įkurtas Mokslinis sveikatos centras (direktorius prof.V.Grabauskas), kuris savo 
veiklą tęsė ir Kauno medicinos akademijoje. 

Aktualius sveikatos apsaugai mokslinio tyrimo darbus pagal ūkiskaitines sutartis atliko 
1971 m. įkurto Mokslinio tyrimo sektoriaus ir KMI katedrų darbuotojai. 

Mokslinio tyrimo sektoriuje veikė dvi Lietuvos aklųjų draugijos lėšomis išlaikomos 
žinybinės laboratorijos: Gamybinės sanitarijos ir aklųjų darbo apsaugos (vadovas - 
prof.V.Obelenis) ir Regos apsaugos (vedėja - E.Daktaravičienė). 

Katedrų darbuotojai pagal ūkiskaitines sutartis tyrė širdies ir organų 
elektrostimuliacijos, automatizuotos elektrokardiodiagnostikos, regėjimo 
neurotiziologijos ir kitus klausimus. Už MTS lėšas buvo įsigyta aparatūra, įrengimai, 
medžiagos. Iš jų buvo išlaikomi informacijos centras ir patentų skyrius. 

KMI MTS, kuriam vadovavo gyd. Petras Simaška, tapo pačiu stambiausiu tarp visų 
Sovietų Sąjungos medicinos institutų. 

Norėdamas pagerinti sąlygas mokslinio tyrimo darbams, kurių tematika skyrėsi nuo 
Kardiologijos instituto ir MTS tematikos, prof. A.- Praškevičius pasiūlė ir 1980 metais 
buvo įkurta Centrinė mokslinio tyrimo laboratorija, kuri vėliau išaugo į Biomedicininių 
tyrimų institutą. 

Mokslinę kardiochirurgijos ir elektrokardiostimuliacijos mokyklą Kaune sukūrė 

elektrokardiostimuliacijos pradininkas Lietuvoje ir Sovietų Sąjungoje prof. Jurgis 
Brėdikis. Naudodamas originalius elektroninius prietaisus, jis patobulino bei sukūrė 
naujus širdies ritmo sutrikimų diagnostikos ir gydymo metodus. Vadovaujant prof. J. 
Brėdikiui, 1984 m. KMI buvo įkurtas Sąjunginis sudėtingų širdies ritmo sutrikimų 
chirurginio gydymo ir elektrokardiostimuliacijos centras. 

Prof. J. Brėdikio mokinys prof. Arimantas Dumčius, ilgametis KMA Biomedicininių 
tyrimų širdies ir kraujagyslių chirurgijos laboratorijos vadovas, tyrė IŠL chirurginį gydymą, 
organų elektrostimuliaciją. 1988 m. Rytų Europoje pirmasis atliko mioventrikulioplastiką, 
naudodamas skeleto raumenį ir specialų stimuliatorių. 

Aktualūs neurochirurgijos pradininko Lietuvoje prof. Leono Klumbio darbai apie 
galvos smegenų traumų patogenezę ir gydymą, II chirurgijos klinikos vadovo prof. Vytauto 
Zyko darbai iš proktologijos srities. 

Originalių būdų ir prietaisų traumoms ir ortopedinėms ligoms gydyti pasiūlė 
Traumatologijos ir ortopedijos katedros darbuotojai profesoriai Petras Baubinas, 
Algimantas Petrulis ir Sigitas Pranckevičius. 

Prof. Večislovas Urmonas sukūrė ir atliko operacijas įgimtai krūtinės ląstos 
deformacijai ištaisyti. | 

Oftalmologijos mokyklos Kaune kūrėja prof. Emilija Daktaravičienė, pirmoji moteris 
oftalmologė, apgynusi medicinos mokslų daktaro disertaciją Lietuvoje (1967), nagrinėjo 
akių ligų ryšį su kitomis ligomis. 1970 m. prie Akių ligų klinikos įkūrė Regos apsaugos 
laboratoriją. Jai vadovaujant, apginta 14 medicinos mokslų kandidato ir 2 medicinos 
mokslų daktaro disertacijos. | 

Svarbūs KMI biochemikų ir morfologų 
darbai, kuriems vadovavo profesoriai Antanas 
Praškevičius, Rimvydas Stropus ir Albertas 
Vitkus. Juose nagrinėjami biocheminiai ir 
morfologiniai organų pažeidimų vystymosi 
dėsningumai ir jų ypatumai hipoksijos 
(eksperimentinio miokardo infarkto) 
sąlygomis. Šių tyrimų duomenys naudojami 
klinikinėje praktikoje. 

Teismo medicinos katedros vedėjas prof. 
Jonas Vytautas Nainys pasiūlė būdus asmens 
tapatybei nustatyti. 

Prof. Algio Mickio iniciatyva 1957 m. 
įsteigtoje modernioje Elektroencefalografijos 
laboratorijoje buvo nagrinėjami neurofiziolo- 
gijos klausimai. Gauti rezultatai leido naujai 
įvertinti CNS funkcinės būklės pakitimus (tarp 
jų ir neurotropinių vaistų veikimą) ir sukurti 
naują elektroencefalogramos genezės teoriją. 

Žinomi Biologijos katedros vedėjo prof. 
Algio Bertulio darbai, tiriant žmogaus ir 
gyvūnų spalvų jutimo sistemos principus. 
Pasiūlė (su kitais) naują spalvų jutimo 
neuroninį modelį, kuriuo galima paaiškinti 
visus žinomus spalvų jutimo dėsnius. Už darbų 

ciklą “Erdvinis spalvų jutimas" jam buvo suteiktas 1993 m. Lietuvos Respublikos mokslo 
premijos laureato vardas. 

Daug nusipelnė, rengdamas stomatologijos mokslo darbuotojus, ilgametis Chirurginės 
stomatologijos katedros vedėjas prof. Stasys Čepulis (1910-1989). Jam vadovaujant, 
stomatologai pirmą kartą SSRS pradėjo implantuoti dantis. 

Svarbūs Stomatologijos fakulteto mokslininkų prof. Jono Žekonio darbai apie 
parodontozės imuninius aspektus ir prof. Gintauto Sabalio patobulinti bei sukurti nauji 
veido skausmų tyrimo ir gydymo metodai. 

Instituto darbuotojai tyrinėjo ir Lietuvos medicinos istoriją. 1987 m. buvo įkurtas 
KMI Lietuvos medicinos ir farmacijos istorijos muziejus. 

Įvertindama mokslo pasiekimus, Lietuvos MA tikraisiais nariais išrinko profesorius 
Z. Januškevičių (1968) ir A. Praškevičių (1991), nariais korespondentais - profesorius 
A. Mickį ir A. Smailį (1991). 

SSRS Medicinos Mokslų Akademijos tikraisiais nariais buvo išrinkti profesoriai Z.Ja- 
nuškevičius (1967) ir J. Brėdikis (1986). Už tyrimus elektrokardiostimuliacijos srityje 
habil. m. dr. Petras Stirbys 1990 m. buvo išrinktas Niujorko Mokslų Akademijos nariu. 
1994 m. šios Akademijos nariu buvo išrinktas asistentas Jonas Ragaišis. 


Kauno medicinos instituto ir Kauno medicinos akademijos rektoriai ir prorektoriai 


Rektoriai: 

1951-1953 m. - prof. Juozas Kupčinskas 
1953-1984 m. - prof. Zigmas Januškevičius 
1984-1990 m. - prof. Antanas Praškevičius 
Nuo 1991 m. - prof. Vilius Grabauskas 


Prorektoriai studijų reikalams: 
1953-1959 m. - doc.Juozas Jaržemskas 
1959-1962 m. - doc.Vytautas Ostrauskas 
1962-1983 m. - doc.Vytautas Kuzminskis 
1983-1989 m. - doc.Vytautas Ostrauskas 
1989-1991 m. - prof.Rimvydas Stropus 
Nuo 1991 m. - prof. Nijolė Misiūnienė 


Prorektoriai mokslo reikalams: 
1958-1964 m. - prof.Blažiejus Abraitis 
1964-1965 m. - prof.Jonas Sopauskas 
1965-1977 m. - prof.Vacys Sadauskas 
1977-1984 m. - prof.Antanas Praškevičius 
“1984-1989 m. - prof.Rimvydas Stropus 
1989-1991 m. - habil.dr.Feliksas Bukauskas 
1991-1995 m. - prof.Rimvydas Stropus 
Nuo 1995 m. - prof.Algis Bertulis 


Prorektoriai klinikiniam darbui: 

1989-1991 m. - habil.dr.Petras Stirbys 
1991-1996 m. - doc.Raimundas Sakalauskas 
Nuo 1996 m. - doc.Juozas Pundzius 

Prorektorius doc. VOstrauskas 





Prorektorius doc. VKuzminskis Prorektorius prof. VSadauskas 

Prorektorius prof. R.Stropus 

Prorektorius prof. PStirbys Prorektorius prof. A.Bertulis 

Prorektorius doc. R.Sakalauskas Prorektorius, Akademijos klinikų 
generalinis direktorius doc. J.Pundzius 
RESPUBLIKINĖS-PREMIJOS 


1959 m. - paskirta prof. T. Ivanauskui už knygas “Lietuvos paukščiai" I-III t. 
(1949,1955,1957). 

1966 m. - paskirta prof. J. Kupčinskui už darbus reumatologijos srityje. 

1967 m. - paskirta B. Abraičiui už darbus embriologijos ir histologijos srityje. 

1968 m. - paskirta akademikui prof. Z. Januškevičiui, prof. J. Brėdikiui, prof. A. 
Baubinienei, doc. J. Blužui, doc. G. Vitenšteinui ir inž. A. Valužiui už miokardo infarkto 
naujųjų diagnostikos metodų sukūrimą. 

1972 m. - paskirta prof. J. Lašienei ir prof. E. Stalioraitytei už darbų ciklą endokrininės 
sistemos funkcinės morfologijos klausimais. | 

1978 m. - paskirta prof. A. Praškevičiui ir doc. L. Lukoševičiui už vadovėlį 
“Biochemija"". 

1980 m. - paskirta prof. J. Brėdikiui, doc. A. Dumčiui, R. Žebrauskui, S. Žindžiui, P 
Medzevičiui, doc. E. Rimšai, V. Tamošiūnui už darbų ciklą “Naujų širdies elektrinės 
stimuliacijos būdų ir technikos sukūrimas ir įdiegimas į praktiką". 

1984 m. - paskirtos prof. B. Padegimui, doc. A. Abraičiui, doc. P. Cibui, doc. S. 

Gendviliui, doc. A. Kondrotui, doc. V. Rimkevičiūtei-Gerulaitienei drauge su Vilniaus 
universiteto darbuotojais už vadovėlį “Fiziologija" ir med. m. kand. K. L. Bloznelienei, 
prof. J. Blužui, G. Čepaičiui, akademikui Z. Januškevičiui (po mirties), N. Misiūnienei, 
D. A. Vasiliauskui, D. Žemaitytei už sergančiųjų išemine širdies liga atstatomojo gydymo 
sistemos sukūrimą ir įdiegimą į praktiką. 

1987 m. - paskirtos prof. J. Danilevičiui, P. Džėjai, I. Ivanovui, doc. L. Lukoševičiui, 
prof. A. Praškevičiui, prof. R. Stropui, doc. A. Toleikiui, prof. A. Vitkui už darbų ciklą 
“Biocheminiai ir morfologiniai organų pakenkimų vystymosi dėsningumai ir jų ypatumai 
hipoksijos sąlygomis" ir doc.R.Basevičiui, doc. V. Budnikui, prof. A. Mickiui, prof. H. 
Mituzui, doc. A. Urmonienei, doc. V. Volbekui drauge su Vilniaus universiteto 
darbuotojais už vadovėlį “Farmakologija". 


1987 m. Lietuvos SSR Ministrų Tarybos premija paskirta A. Antuševui, A. Paviloniui, 
doc. V. Sudintui, doc. V. Vaičiuvėnui drauge su kitų mokslinio tyrimo institutų darbuotojais 
už chirurginių medžiagų su antibakterinėmis ir prieškoaguliacinėmis savybėmis gavimą 
elektroforezinio bei fonoforezinio impregnavimo antiobiotikais ir antiokoaguliantais 
būdu. 


1988 m. LSSR Respublikinė premija paskirta doc. T. Norkui drauge su Vilniaus 
universiteto mikrochirurgais už rekonstrukcinės mikrochirurgijos darbų ciklą ( 1982-1987). 
1993 m. Lietuvos Respublikos mokslo premija paskirta prof. A. Bertuliui už darbų 


ciklą “Erdvinis spalvų jutimas". 


SSRS VALSTYBINĖS PREMIJOS 


1969 m. - paskirta akademikui prof. Z. Januškevičiui drauge su kitų mokslinio tyrimo 
institutų darbuotojais už ligonių, sergančių miokardo infarktu, naujų diagnostikos ir 
gydymo metodų sukūrimą. 

1970 m. - paskirta prof. A. Lukoševičiūtei ir prof. A. Smailiui drauge su kitų mokslinio 
tyrimo institutų darbuotojais už sukurtą ir įdiegtą elektroimpulsinį gydymo metodą. 

1986 m. - paskirta prof. J. Brėdikiui ir E Bukauskui už naujų diagnostikos ir chirurginio 
tachiaritmijos gydymo metodų sukūrimą ir pritaikymą klinikoje. 

Vytauto Didžiojo universiteto Vidaus ligų 
klinikos asistentės gydytojos Jadvygos 
Zakovičaitės prisiminimai 


Nuo 1926 iki 1940 metų rudens dirbau Vytauto Didžiojo universiteto Vidaus ligų 
klinikoje, kuriai vadovavo profesorius Kazimieras Buinevičius. Buvo kalbama, kad 
profesoriaus tėvas (Albinas Buinevičius) ar senelis dalyvavo 1831 m. sukilime ir buvo 
ištremtas į Rusiją. 

Profesorius K. Buinevičius gimė Rusijoje ir gerai kalbėti lietuviškai nemokėjo. Jo 
paskaitos nebuvo labai įdomios, nes jas skaitė daugiausia iš savo lietuviškai parašytų 
knygų. Labai įdomu būdavo, kai jis demonstruodavo ligonius ir nagrinėdavo ligų atvejus. 
Jeigu pasitaikydavo įdomesnis ligos atvejis, tuojau jį aprašydavo. Profesorius jau buvo 
pagyvenęs ir silpnos sveikatos. Kartkartėmis jis pareikšdavo : "Štai šito ligonio ligą aprašau 
ir daugiau neberašysiu. Sitas atvejis yra paskutinis". Aš visada atsiliepdavau: "Profesoriau, 
aš jumis netikiu". Iš tikrųjų, kai tik atsirasdavo naujas įdomus ligonis, profesorius vėl 
griebdavosi plunksnos. 

Profesorius labai gerai nustatydavo diagnozę. Kartą atvežė ligonį su plyšusia aortos 
aneurizma, apėmusia arteria subclavia. Tais laikais, kai praktiškai, be rentgeno aparato, 
kitų instrumentinių tyrimų dar nebuvo, tokią diagnozę gyvam ligoniui pavykdavo nustatyti 
ypatingai retai. Ligonis buvo iš Šančių. Jis kėlė sunkų kibirą iš šulinio, kai staiga pajuto 
baisų skausmą krūtinėje ir didžiulį silpnumą. Jį atvežė greitoji pagalba. Ligonis buvo 
stambus, viršutinė krūtinės dalis buvo pamėlusi. Klausant buvo girdėti labai garsūs 
netipiški ūžesiai. Diagnozę nustatyti man buvo sunku. Referavau profesoriui. Jis išklausęs 
pasakė: "Tai visiškai aišku. Man atrodo, jog tai aortos aneurizma, kuri plyšo ir apėmė 
arteria subclavia". Į rentgeno kabinetą paprašė ir jį pakviesti. Apžiūrėjęs rentgenogramas, 
profesorius pakartojo savo diagnozę. Ją patvirtino ir sekcija. Tokių atvejų buvo nemažai. 
Kartais apie vaistus profesorius sakydavo: "Iė pageria. Kartais tai padeda". 

1926 metais Vidaus ligų klinikoje pradėjome dirbti trise: Sofija Grigiškaitė, 
Aleksandras Savickas ir aš. Mane paskyrė asistentui Vladui Žilinskui, Grigiškaitę - 
asistentei Agnei Ambraziejūtei-Steponaitienei, Savicką - asistentui Vladui Kairiūkščiui 
ar gydytojui Finkelšteinui, dabar jau gerai neprisimenu. Eidavome drauge į palatas ir 
polikliniką. Nors mes buvome dar labai jauni, profesorius visada klausdavo mūsų 
nuomonės. Būdavo labai taktiškas, niekada nedarydavo pastabų, esant ligoniui. Jei ko 
nors nepadarydavome ar negerai padarydavome, tik paklausdavo: "O kodėl?" Jei kažkas 
nepatikdavo, po vizitacijos prašydavo užeiti į savo kabinetą, ant peties padėdavo ranką 
ir kaip tėvas patardavo: "Reikia taip daryti". Į gydytojus kreipdavosi vardais. Pradėjusi 
dirbti klinikoje, buvau medicinos kandidatė. Medicinos kandidatais buvo vadinami 
asmenys, išklausę visą medicinos kursą ir surinkę visas įskaitas, tik dar neišlaikę valstybinių 
egzaminų. Dirbdama klinikoje, juos išlaikiau.Valstybinius egzaminus reikėdavo išlaikyti 
per trejus metus. Pasiruošdavai vienam egzaminui, susitardavai su profesoriumi ir 
laikydavai. Aš valstybinius egzaminus baigiau laikyti 1928 metais. 

Iš pradžių klinikoje drauge su Grigiškaite gavome dvi trečiąsias asistento atlyginimo. 
(Anksčiau buvau stipendiatė). Tas dvi trečiąsias dalinomės pusiau. Po to gavau 
ordinatoriaus etatą, vėliau - asistento etatą. Grigiškaitė išėjo dirbti į ligonių kasą, Savickas 

- į karo ligoninę. Aš likau klinikoje iki 1940 metų rudens. Gydytojas V. Žilinskas pradėjo 
dirbti privačiai, ruošėsi išvažiuoti į užsienį rengtis profesūrai, tačiau susirgo tuberkulioze 
ir mirė. Gydytoja Ambraziejūtė-Steponaitienė, pasibaigus trejų metų kadencijai, perėjo 
į kitą darbą. 

Kai studentai laikydavo egzaminus, profesorius K. Buinevičius visada pasikviesdavo 
kažkurį asistentą dalyvauti egzamine. Profesorius sakydavo: "Ko jie manęs bijo? Žinau, 
kad vidaus ligos yra labai platus dalykas ir niekas (ypač studentai) negali visko žinoti. Aš 
reikalauju, kad jie mediciniškai mąstytų, žinotų kur pasiskaityti ir rastų". Profesorius 
studentams gal porą kartų yra pasakęs: "Dar paskaitykite truputį, dar paskaitykite". Jam 
svarbiausia buvo, kad studentas mediciniškai mąstytų. 

Du kartus per savaitę būdavo bendros vakarinės asistento ir studentų vizitacijos. 
Kartu nagrinėdavome ligos atvejus. Daugelis buvusių studentų vėliau tapo profesoriais, 
nes tarpukario Lietuvoje buvo tik vienintelis universitetas, kuris rengė gydytojus. 

1936 metais Berlyno universiteto klinikoje tobulinausi pas profesorių Unferichtą. 
Grįžusi Kauno Vytauto Didžiojo universiteto Vidaus ligų klinikoje pradėjau taikyti 
torakoskopijos metodiką, elektrokardiografiją ir kitas naujoves. Tais laikais buvo rašomos 
tik trys elektrokardiogramos derivacijos. Krūtininių derivacijų neužrašydavo. 
Elektrokardiogramos buvo įrašomos į fotojuostą, kurią reikėdavo išryškinti. 

Sovietams paėmus valdžią Lietuvoje 1940 metais, man universitete nebeleido dirbti. 

Pediatrijos katedra Vytauto Didžiojo 
universitete 


1931-1936 metais studijavau Vytauto Didžiojo universiteto Medicinos fakultete ir 
svajojau tapti gydytoja pediatre. Būdama IV kurse, klausiau profesorės Vandos 
Mingailaitės-Tumėnienės paskaitų. Ji, aiškindama vaikų sergamumo priežastis, 
pabrėždavo, kad motinos pienas yra tinkamiausias maistas kūdikiams ir svarbiausias 
vaistas, nes jame daug mikroelementų, turinčių bakteriocidinę galią. 

Tuo metu Vaikų klinikai priklausė trys etatai: klinikos direktorės profesorės, gydytojo 
ordinatoriaus ir vyriausiosios asistentės. Kiti 4-5 gydytojai, norėdami pasirengti gydytojo 
pediatro darbui, dirbo nemokamai. Jie turėjo visas teises, kuruodavo jiems pavestus 
sergančius vaikus, patys atlikdavo laboratorinius tyrimus. Per profesorės vizitaciją 
referuodavo apie ligonio būklę ir papasakodavo, kas šiuo konkrečiu atveju parašyta 
literatūroje. 

Baigusi medicinos mokslus, 1938 m. pradėjau dirbti Vaikų ligų klinikoje. Metus dirbau 
be atlyginimo, nuo 1939 m. pradėjau gauti gydytojo ordinatoriaus atlyginimą. Buvau 
prof. V. Tumėnienės asmenine asistente jos vadovaujamame Motinos ir vaiko skyriuje. 

Dr. Vanda Mingailaitė- Tumėnienė (1880-1976) 1911 m. Šveicarijoje baigė Berno 
universitetą ir įgijo medicinos mokslų daktarės laipsnį, 1920 metais atvyko į Kauną, kur 
dirbo VRM Sveikatos departamente, kovojo su infekcinėmis ligomis. Įkūrus Kaune 
universitetą, dr. V. Tumėnienė buvo pakviesta organizuoti Vaikų ligų katedrą. 
Pasitobulinusi Berlyne garsaus pediatro Czerny klinikoje, 1923 m. rudenį pradėjo skaityti 
paskaitas IV kurso studentams medikams. Patalpų Vaikų ligų katedra neturėjo. Dr. V. 
Tumėnienė jas skaitė "Pieno lašo" draugijos patalpose, Laisvės al. 12. Pirmojo semestro 
metu dr. V. Tumėnienė skaitė iškilmingą "Venia legendi" paskaitą didžiojoje universiteto 
salėje. Tarp daugelio klausytojų buvo prof. Kazimieras Buinevičius (1872-1953) ir prof. 
Antanas Jurgeliūnas (1872-1943). Jie gerai įvertino paskaitą ir savo išvadas pranešė 
Medicinos fakulteto tarybai. Ji suteikė dr. V. Tumėnienei docentės vardą ir 1924 m. 
paskyrė ją Vaikų ligų katedros vedėja. 

Dr. V. Tumėnienė energingai ieškojo patalpų, ir 1924 metų gegužės 5 dieną buvo 
atidaryta pirmoji Lietuvoje vaikų ligoninė-klinika. Jos direktore buvo paskirta dr. V.Tu- 
mėnienė. Šiai ligoninei ji vadovavo iki 1940 metų. Vaikų klinikai Amerikos Raudonasis 
Kryžius suteikė solidžią materailinę pagalbą: vaistų, minkštojo ir kietojo inventoriaus. 

Pirmasis vaikų ligoninės gydytojas ordinatorius buvo Vincas Tercijonas (1890-1964 m... 
1916 m. baigęs Maskvos universitetą, dirbo Vaikų ligoninėje iki 1940 metų. Andrius 
Matulevočius (1897-1959) studijavo mediciną Maskvos universitete 1915-1918 m. ir baigė 
mokslus Lietuvos Aukštuosiuose kursuose 1922 m. Jis dirbo Vaikų klinikoje pirmuoju 
asistentu 1924-1926 m. 1925-1943 m. vyresniąja Vaikų ligų katedros asistente dirbo 1898 
m. gimusi, Berlyne baigusi medicinos mokslus Aldona Birutavičienė- Birutienė. 

Universiteto vaikų klinikos patalpos buvo mažos, galėjo tilpti tik 40 sergančių vaikų. 
1929 m. sausio mėn. persikėlė į naują gražų pastatą Putvinskio „g. 34 (dabar menininkų 
namai). Šį namą žymus architektas Vytautas Landsbergis-Žemkalnis (1893-1993) 
suprojektavo ir įrengė Nuncijui. Jis ten neapsigyveno, todėl pastatas buvo atiduotas Vaikų 
klinikai, kuri ten išbuvo iki 1940 m. balandžio mėn. 

Per dešimtį metų VDU Vaikų klinika pasiekė gerų rezultatų: buvo rūpinamasi mokslo 

pažanga, studentų mokymu, gydytojų specialistų rengimu, vaikų gydymas buvo pasiekęs 
pasaulinį lygį. Stažavosi 44 gydytojai - 2376 vyrų ir 7796 moterų. 

Vaikų klinika turėjo epidiaskopą paskaitoms ir Koch-Sterzel firmos rentgeno aparatą, 
įgytą 1931 m., kuris kainavo 20 000 litų. Jis buvo naudojamas floroskopijai, nuotraukoms, 
trichofitijos gydymui. Rentgeno kabinete buvo ir diatermijos aparatas sąnariams gydyti, 
karpoms šalinti. Laboratorijoje buvo keli mikroskopai. Analizes darydavo gydytojai, 
laborantų Vaikų klinika neturėjo. Vaikų klinikoje buvo griežta tvarka, labai gerai buvo 


vaikai. Juos globojo kiekvienai palatai atskira, kvalifikuota, vaikus mylinti sesutė. Ji 
maitino, slaugė, duodavo gydytojų skirtus vaistus. Sanitarės tiktai parketą valydavo, 
panaudotus vystyklus išnešdavo. Vaikų tyrimas, gydymas ir priežiūra buvo ideali. Klinikoje 
buvo gydoma 50 vaikų. Prie pagrindinio pastato buvo vaikų ambulatorija, kurioje 
nemokamai buvo priimami vaikai iš visos Lietuvos. Stacionare gydymas kainavo 4 litus 
per dieną. 

Pagerėjus finansinėms Lietuvos galimybėms, buvo pradėta VDU klinikų statyba 
Žaliakalnyje. Kiekvienas profesorius, kurio klinika buvo statoma, dalyvavo statybos 
komisijoje ir galėjo pateikti savo pasiūlymus. Prof. V. Tamėnienė iš Vokietijos, Šveicarijos 
atsivežė modernių vaikų ligoninių planus. Švedijos Upsalos vaikų infekcinės ligoninės 
planą ji jau buvo gavusi 1930 m., dalyvaudama rugpjūčio 18-24 d. Stokholme vykusiame 
tarptautiniame pediatrų kongrese. 

Prof. V. Tumėnienė norėjo, kad kūdikių skyrius turėtų stiklinių blokų sistemą - mažus 
kambariukus vienam ar dviem kūdikiams su karštu vandeniu, praustuve, tualetu. Sienos 
tarp kambarių ir nuo koridoriaus pusės turėjo būti stiklinės. Komisija nenoriai sutiko 
patenkinti profesorės reikalavimą įrengti brangų liuksusinį skyrių. Vaikų klinikai buvo 
paskirta 100 lovučių ir infekcinei, esančiai atskirame name - 50 lovučių. | 

Į naujas, moderniai įrengtas patalpas VDU klinikos parsikėlė 1940 m. balandžio 
mėn. Sąlygos darbui buvo puikiausios. 

Netrukus prasidėjo didžiulė meningokokų sukelta meningito epidemija. Visame vaikų 
skyriuje gulėjo meningitu sergantys vaikeliai. Kai kurie jų sirgo lengva forma, po 10 
dienų išvykdavo. Keli sirgo žaibine meningito forma - mirdavo pirmąją ligos dieną. 

1941 m. birželio mėn. 14 d. prasidėjo masiniai suėmimai. Prof. V. Tumėnienė buvo 
įtraukta į pirmąjį sąrašą. Laimė, kad jos buvęs mokinys profesorius Vytautas Girdzijauskas, 
perskaitęs sąrašuose gydytojų pavardes, ją perrašė į kitą sąrašą. Už savaitės prasidėjo 
Antrasis pasaulinis karas, ir profesorė išvengė Sibiro. 

Vokiečiai užėmė mūsų gražias klinikas karo reikalams. Vaikų ligų klinika grįžo į 
Putvinskio gatvę. Prof. V. Tumėnienė, žinodama, kad jai gresia Sibiras, nutaria išvykti į 
užsienį. Ji palieka Vaikų ligų kliniką dr. P. Baubliui, savo lėšomis įkurtą sanatoriją vaikams 
Panemunėje, savo namus Parodos gatvėje. 

Padirbėjusi Austrijoje ir Vokietijoje gydytoja pediatre, 1949 m. profesorė išvyko į 
Ameriką. Ten jai buvo sunku surasti darbą, darbo sąlygos buvo sunkios. Likusi be darbo 
parašė knygą "Mano atsiminimai", kurią išleido Čikagoje 1957 m. savo lėšomis. 

Pediatrijos pradininkei Lietuvoje priklauso 40 įvairių leidinių. Jos iniciatyva įkurta 
Lietuvos vaikų gydytojų mokslinė draugija, jos steigiamasis susirinkimas įvyko 1937 metais. 
Ši draugija 1997 m. švęs šešiasdešimties metų gyvavimo jubiliejų. 

Nuo 1937 m. VDU Vaikų ligų klinikos asistentu dirbo Petras Baublys (1914-1937), 
1944 metais palydėjęs prof. V. Tumėnienę į užsienį, vadovavo katedrai iki rudens. Vėliau 

persikėlė į Vilnių. Nuo 1944 m. rugsėjo mėn. VDU Vaikų ligų katedrai vadovavo Andrius 
Matulevičius (1897-1959). 1945 m. jam buvo suteiktas dočento vardas. 1949 m. jis apgynė 
medicinos mokslų kandidato disertaciją, Vaikų ligų katedrai vadovavo iki 1959 metų. 

Daug pasikeitė darbuotojų Vaikų ligų katedroje, tačiau ji tęsia ir puoselėja tradicijas, 
kurių pradžia yra 1923 m. rugsėjo 1 d. Organizuojamos konferencijos, pasitarimai, retesnių 
ligų aptarimai. Klinikos mokslininkai ir pedagogai dalyvauja užsienyje rengiamose 
konferencijose, skaito pranešimus, dalyvauja diskusijose. 


Elena Miknevičienė 
VDU Med. fakulteto 1936 m. absolventė 

Vytauto Didžiojo universiteto Medicinos 
fakultetas klestėjimo metais 


(studento atsiminimai) 


Vytauto Didžiojo universiteto Medicinos fakultetas turėjo stiprias teorines katedras. 
Fizikos ir chemijos dalykus skaitė įžymūs lektoriai: prof. J. Končius ir doc. Zubrys. 
Paskaitos buvo turiningos, labai gyvos, gerai iliustruotos demonstracijomis. Fizikos 
pratyboms vadovavo prof. P. Brazdžiūnas ir asistentai, vėliau įžymūs mokslininkai K. 
Baršauskas, A. Puodžiukynas, Jucys. Jos vyko moderniai įrengtose fizikos ir chemijos 
laboratorijose. Anatomijos katedra (prof. J. Žilinskas) pasižymėjo ypatingu reiklumu. 
Nors paskaitos buvo mažiau įspūdingos, bet darbai prozektoriume buvo labai gerai 
organizuoti. Prie kiekvieno stalo dirbo subasistentas (V kurso studentas), o asistentas 
kontroliavo tik galutinį rezultatą. Egzamino data buvo individuali - kiekvieną mėnesį 
profesorius priimdavo tik 10 studentų ir egzaminų sesija tęsėsi visą semestrą. Labai gerai 
buvo dėstoma fiziologija. Prof. V. Lašo skaitomos paskaitos buvo planingos ir turiningos, 
su gyvomis demonstracijomis. Laboratoriniams darbams vadovavo docentai J. Šopauskas, 
J. Kuprys, A. Gabrėnas ir kt. Taip buvo padėtas tvirtas teorinis pagrindas tolesnėms 
studijoms. 

Kitokia dvasia buvo dėstomi klinikiniai dalykai. Vyravo tam tikras liberalizmas, 
pagrįstas asmenine studento atsakomybe. Pagrindinis akcentas teko paskaitoms su 
klinikinėmis demonstracijomis. Vidaus ligas dėstė prof. P. Gudavičius, turintis didelę 
praktinę patirtį. Paskaitos buvo perpintos praktine kazuistika ir mediciniškais anekdotais. 
Pratybos buvo skirtos daugiausia fizinio tyrimo metodams, perkusijai ir auskultacijai. 
Mažiau dėmesio skirta elektrokardiografijai. Su praktine klinika studentai susidurdavo 
tik V kurse, dirbdami poliklinikoje. Naudingi buvo dažni budėjimai Akušerijos klinikoje, 
kur teko priimti keliolika gimdyvių. Kiek hipertrofuotas buvo akių ligų kursas, nes turėjo 
įtakos prof. P. Avižonio autoritetas, todėl daug laiko buvo skirta tiek įvadinei akių tyrimo 
metodikai, tiek paskaitoms. 

Chirurgijos dėstymas paliko mažesnį įspūdį. Įžymus chirurgas ir eksperimentatorius 
VI. Kuzma skaitė sunkiai suvokiamą teorinį įvadą, vėliau klinikines paskaitas, bet 
klinikinio darbo kaip ir nebuvo. Įspūdingos buvo V. Vaičiūno neurologijos ir psichiatrijos 
paskaitos su įdomiomis demonstracijomis. Taigi klinikinių dalykų dėstymo pagrindą sudarė 
paskaitos su demonstracijomis, o klinikinių pratybų buvo mažoka. Pasiruošimo praktiniam 
darbui sėkmę lėmė studento iniciatyva ir atsakomybė. Praktines spragas turėjo užpildyti 
vienerių metų klinikinis darbas, baigus studijas. 


Salezijus Pavilonis 
habilituotas medicinos daktaras profesorius 

Žvilgsnis į praeitį 


Žmogaus gyvenime esti įvykių, nulemiančių visą jo gyvenimą. Man tai buvo 1941 
metais pradėtos studijos VDU Medicinos fakultete. | 

Studentavimo metais mūsų gerbiami ir mieli profesoriai bei kiti mokytojai, nebodami 
sunkių okupacinio gyvenimo sąlygų, skiepijo mums meilę Tėvynei, žmogui, darbui. 

1947 m., gavęs gydytojo diplomą, buvau paskirtas asistentu į prof. Juozo Kupčinsko 
vadovaujamą Vidaus ligų katedrą. 1947-1958 m. aš - asistentas, vyr. dėstytojas, 1958- 
1967 m.- šios katedros docentas, 1967-1969 m. - profesorius, 1962-1978 m. - Alerginių 
širdies ir kraujagyslių susirgimų mokslinės laboratorijos vedėjas, 1978-1991 m. - SSRS 
Medicinos MA Endokrinologijos filialo Kaune direktorius, nuo 1991 m. - Kauno 
medicinos akademijos konsultantas koordinatorius endokrinologijai. Vidaus ligų 
katedroje parašiau abi disertacijas, čia susiformavo mano mokslinis požiūris į sveiko ir 
sergančio žmogaus organizmo reaktyvumo ypatumus. Suvokiau endokrinologijos mokslo 
bei praktikos reikšmę ir jos stygių šalyje. 

1962 m., apgynęs med. m. daktaro (habilituoto) disertaciją, visas jėgas skyriau- 
sergančio Žmogaus medžiagų apykaitos studijai, endokrinologijos mokslui vystyti, 
ligoniams gydyti, endokrinologinei tarnybai Respublikoje organizuoti. Aktyviai remiant 
ministrui V. Kleizai, buvo parengta materialinė bazė. 1972 m. klinikose atidarytas pirmasis 
Respublikoje endokrinologijos skyrius. 

1974 m. Kaune įvyko Sąjunginis endokrinologų mokslinių draugijų plenumas, kuriame 
buvo pritarta MMA Endokrinologijos filialo organizavimui Kaune. Pagaliau 1978 m. 
MMA Endokrinologijos filialas buvo įkurtas (direktorius - prof. J. Danys). Buvo įsteigtos 
trys laboratorijos: hormonų chemijos ir technologijos laboratorija Kauno endokrininių 
preapratų gamykloje; cukrinio diabeto ir skydliaukės laboratorijos klinikose. Kaunas 
tampa Respublikos endokrinologijos centru. Čia sukaupta nauja, sudėtinga diagnostinė 
aparatūra ir kitos priemonės. Intensyviai dirbamas mokslo bei tiriamasis, gydomasis ir 
pedagoginis darbas. 

1989 m. man kilo mintis įsteigti savarankišką Endokrinologijos katedrą. Jai pritarė 
tilialo administracija ir akademijos rektorius. 1991 m. katedra buvo įsteigta. Mūsų 
pasiūlymu Sveikatos apsaugos ministerija filiale įsteigė gydytojų tobulinimosi kursus. 

Dirbdamas neetatiniu Sveikatos apsaugos ministerijos vyr. endokrinologu, 
organizavau endokrinologinius skyrius Vilniuje, Panevėžyje, Klaipėdoje, rūpinausi 
endokrinologinės tarnybos optimizavimu rajonų gydymo įstaigose. 

Filialo mokslininkai sukūrė ir kuria hormoninių preparatų vaistines formas, pasiūlė 
daug naujų metodų endokrininėms ligoms diagnozuoti ir gydyti. 

Endokrinologų mokslininkų ir gydytojų darbai man padėjo įtikinti vyriausybę skirti 
lėšų Endokrinologijos klinikos ir laboratorinio korpuso statybai. 1988 m. pradėjo veikti 
nauja 120 lovų klinika ir laboratorinis korpusas. Endokrinologinėje klinikoje yra trys 
skyriai: vaikų, suaugusiųjų endokrinologijos ir diabetologijos. Birštono "Versmės" 
sanatorijoje atidarytas reabilitacinis endokrinologijos skyrius. Pagerėjo ligonių gydymo, 
mokslinio darbo ir studijų sąlygos. 

Spaudoje vienas ir su bendraautoriais paskelbiau 300 mokslinių straipsnių, buvau 
"Vidaus ligų" vadovėlio (2 laidos) bendraautorius. Parašiau monografiją "Reumato 
diagnostika ir gydymas". Daug laiko, net nemigo naktų, sveikatos pareikalavo organizacinis 
Endokrinologijos filialo darbas. 

Malonu buvo dirbti su jaunais Endokrinologijos filialo moksliniais bendradarbiais. 
Teko parinkti jų mokslinio darbo temas, būti disertacijų vadovu. 

Filiale bei akademijos Endokrinologijos institute buvo parengtos keturios habil. 
daktaro ir vienuolika daktaro disertacijų. Jos buvo sėkmingai apgintos. Devynių disertacijų 
vadovu buvau aš pats. Per visą savo darbinę veiklą buvau 18 daktaro disertacijų vadovu 
ir 3 habil. daktaro disertacijų konsultantu. 

Endokrinologija yra sparčiai besivystanti biologijos ir medicinos mokslo šaka. 
Endokrinologas klinicistas privalo turėti ne tik gerus teorinius pagrindus, gilias klinikines 
žinias, bet ir pakankamą kasdieninę klinikinę praktiką. Pagrindinė, seniausia, brangiausia, 
trapiausia ir sudėtingiausia "knyga" tam yra ligonis. Klinicistas visą gyvenimą ją atidžiai 
studijuoja. Stengiausi savo kolegas išmokyti klinikinio meno paslapčių, perduoti jiems 
savo patirtį. Tikiuosi, jog jie ne tik vystys mano idėjas, bet praturtins medicinos mokslą 
naujais originaliais darbais. 

Man malonu, kad mano mokinių ir bendradarbių darbą gerai vertina žmonės. 
Džiaugiuosi, jog dauguma jų tapo gydytojais, besilaikančiais Hipokrato priesaikos, o ne 
prekeiviais žmogaus sveikata. 

Lietuvai atsikračius sovietinės okupacijos, mūsų akademijos rektoriaus prof. Viliaus 
Grabausko iniciatyva akademijoje ir jos klinikose įvyko reikšmingi pertvarkymai. 
Sąjunginės MMA Kauno endokrinologijos filialas įėjo į akademijos struktūrą (tapo 
Endokrinologijos institutu). Buvo įsteigtas Lietuvos endokrinologijos centras Kaune. 
Pagrindiniai uždaviniai: 

1. Plėtoti endokrinologijos mokslą ir rezultatus diegti į klinikinę praktiką. 

2. Rengti mokslo darbuotojus klinicistus ir pedagogus endokrinologijos 
doktorantūroje. 

3. Teikti specializuotą endokrinologinę pagalbą Respublikos gyventojams. 

4. Koordinuoti endokrinologinę tarnybą Respublikoje, teikti pasiūlymus Lietuvos 
vyriausybei endokrinologijos klausimais. 

Žvelgdamas nuo praėjusių penkiasdešimt metų darbo akademijoje kalno viršūnės, 
ne kartą susimąstau. Supratau, jog dirbti, analizuoti rezultatus išmokau iš savo mokytojų 
profesorių J. Meškausko, VI. Lašo, Pr. Mažylio, L. Gutmano, B. Sidaravičiaus, J. 
Šopausko, S. Gruodytės, J. Lašienės, J. Dobrovolskaitės, J. Kupčinsko, T. Siurkaus, doc. 
P. Gudo-Gudavičiaus, A. Stropaus, VI. Kairiūkščio ir daugelio kitų. Jie ne tik žodžiu, bet 
ir pavyzdingu darbu ilgam įdiegė į mūsų protus ir širdis meilę ir pagarbą žmogui. Ypač 
esu dėkingas Patalogoanatomijos, vėliau Vaikų ligų katedros asistentei Stanislovai 
Grakauskytei, altruistiškai padėjusiai man sudėtingame ir nelengvame darbinės veiklos 
ir gydymo kelyje. 

Tokios mintys man kilo, žvelgiant į praeitį. Malonu, kad galėjau būti naudingu 
žmonėms. 


Jurgis Danys 
habilituotas medicinos daktaras profesorius 

Prisimenant studijų ir darbo metus 


Prieš 57 metus Lenkija paskelbė ultimatumą Lietuvai, reikalaudama užmegzti 
diplomatinius santykius. Mes, Utenos gimnazijos vyresniųjų klasių mksleiviai surengėme 
protesto demonstraciją. Mes norėjome nepasiduoti lenkams, kariauti prieš juos. Mergaitės 
norėjo slaugyti, globoti sužeistuosius, juk, jei karas, būtinai bus aukų, sužeistų. Nemaža 
mūsų dalis norėjo tapti med. seserimis. Prie išleistuvių stalo sėdėjome liūdni, be dainų ir 
šokių. Visą dieną ir naktį Utenos plentu žlegėjo tankai su dulkinais, niūriais, 
pajuodavusiais kariais. Visų mūsų nuotaika prislėgta, niūri. 

Grįžusi į tėviškę - Antaliepte (Zarasų apskr.) tariausi su tėavis dėl tolimesnio 
mokymosi. Apsisprendžiau studijuoti mediciną. Prieš įstojant į Kauno Vytauto Didžiojo 
universitetą, buvo tikrinama sveikata, - aš labai jaudinausi,kad gali manęs nepriimti, nes 
buvau labai menkutė, tesvėriau 51 kg. Labai nudžiugau, gavusi žinią, kad priimta. 

Pirmoji paskaita padarė įspūdį dalyvių gausumu. Man visi atrodė tokie gražūs, puošnūs 
ir aš jaučiausi kaip pelenė. Įspūdingi praktikos darbai prozektoriume. Nors nebijojau 
ten dirbti, tačiau pora savaičių negalėjau valgyti mėsos. Lotynų kalbą gimnazijoje gerai 
išmokė mokytojas Vosylius, tačiau žmogaus anatomijos terminų nemokėjome, todėl teko 
daug dirbti. Pirmajame kurse didžiausią įspūdį man padarė anatomijos disciplina. 

Histologijos paskaitos žavėjo ne tiek pačia apsakitos medžiaga, kiek prof. B. Abraičio 
medžiagos pateikimo būdu, artistiškumu. 

Mėgau prancūzų kalbą, kurią dėstė dr. Grinius. Mokėjau neblogiau už kitus studentus, 
nes gimnazijoje prancūzų kalbos dėstytoja buvo reikli. 

Prof. Končius įdomiais pavyzdžiais sudomindavo per fizikos paskaitas. O chemijos 
disciplina manęs niekada nedomino. Tik egzaminas paliko stiprų įspūdį - buvo pats žmonių 
trėmimas į Sibirą. Egzaminavęs dėstytojas Koreiva sėdėjo akis į vieną tašką įsmeigęs, 
negirdėjo, ką mes atsakinėjome, visiems žinias vertino "labai gerai". O ruošiantis 
egzaminams universiteto bibliotekoje tvyrojo sunki atmosfera. Įėjęs darbuotojas garsiai 
pašaukdavo kurią nors pavardę, tačiau visi bijodavo ir niekas neatsiliepdavo - tuo laiku 
rinko žmones tremčiai. 

Liko neišlaikytas tik fizikos egzaminas, kurį ruošiausi laikyti pirmadienį. O 
sekmadienį, 1941 m. birželio 22 dieną, prasidėjo karas. Apie 7 valandą ryto kaimynai 
pranešė, kad bombarduoja Aleksoto aerodromą. Mums buvo sunku patikėti - dangus 
žydras, be debesėlio, gatves valo kiemsargiai, krautuvės atidarytos, jose pilna prekių. 
Galvojome, kad reiktų apsirūpinti maistu, bet pinigų mažai teturėjome. Tebesirūpinau 
egzaminu, tačiau vidurdienį jau tapo aišku, kad karas prasidėjo ir niekas rytoj “ 
nebeegzaminuos. , 

Raudonoji armija pradėjo trauktis. Gretimame name iškėlė Lietuvos trispalvę, bet 
rusų kareiviai su buožėm ją sudraskė. 

Išsibarstėme, išvažiavome į namus. Rudenį grįžau į antrąjį kursą, kuris nepaliko tokio 
sitpraus įspūdžio kaip pirmasis. Įdomios buvo prof. VI. Lašo paskaitos ir jas uoliai 
lankydavau. Anatomijos egzaminą ruošėm kartu su Alina Tamašausakite. Man anatomijos 
egzaminas buvo toks sunkus, kad prieš jį net apsiverkiau ir buvau labai laiminga jį išlaikiusi. 
Jaučiausi tarsi pusė daktaro. Kiti egzaminai praėjo lengviau. 

Trečiame kurse įdomiausia disciplina buvo patologinė anatomija, gal ne tiek disicplina, 
kaip jos dėstytojas prof. A. Starkus. Kiek tuo laiku prisilakstydavome - iš Žydų ligoninės 

bėgdavome pėsčiomis į Klinikas. Patologinės anatomijos auditorijoje suolai iš vakaro 
būdavo užimami, uždėjus sąsiuvinį. Rodos, šios disicplinos nebuvo net egzamino, o tik 
įskaita, tačiau (o man atrodo, kad ir visas kursas) ruošiausi labai rimtai. Tačiau išvakarėse 
draugai suviliojo nueiti į kiną. Žiūriu, ir prof. Starkus netoliese sėdi. Maniau, kad jis 
manęs nepastebėjo. Laikant įskaitą paklausė, kaip vakar patiko filmas. Aš sumišau ir 
maniau, kad reikės ateiti pas jį dar kartą, tačiau įskaitą gavau. 

Visi prisimename, kaip vieną pavasario rytą radom uždarytą universitetą. Išsiskirstėm 
kas kur. Rudenį vėl grįžome studijuoti. Prof. Mikužio akušerijos ir ginekologijos paskaitos 
buvo įspūdingos, emocionalios, jo demonstruotas ligones iki šiol prisimenu. Dar įstrigo į 
atmintį prof. B. Sideravičiaus perspėjimas, kai kurso vyrai užtraukė dainą ir profesorius 
sudraudė ir perspėjo dėl pavojaus dėstytojams ir studentams, o jauni apie tai negalvojome. 
Vėl frontas. Grįžta tarybinė santvarka. Susirinkome tik penktadalis buvusių kurso draugų. 
Tai karo padariniai. 1945 m. pabaigoje ruošiamės valstybiniams egzaminams sunkiomis 
sąlygomis - nebuvo elektros, visur šalta, nekūrenama, tačiau egzaminus išlaikėme. 

Baigusi gavau prof. V. Girdzijausko pasiūlymą dirbti jo katedroje bakteriologe, o 
akių ligų katedros vedėjas humanistas doc. J. Nemeikša pasiūlė dirbti Akių ligų katedroje. 
Akių ligų disicplina man patiko jau akių ligų praktikos darbų metu. Po ėmnsio įsidarbinau 
asistente Kauno Vytauto Didžiojo universitete Akių ligų katedroje. Iš pat pradžių darbo 
krūvis buvo didelis - labai daug klinikinio darbo, nes buvo daug pokario traumų, karo 
meto traumų. Iš karto teko dirbti ir pedagoginį darbą. Neretai teko dėstyti už save 
vyresniems studentams. 

Nors pokario laikotarpis buvo sunkus, tačiau buvome jauni, norėdavome atsikvėpti, 
papramogauti, paminėti studijų baigimo metines. Dažniausiai burdavomės pas Danutę 
Busilaitę-Kijauskienę. Smagu būdavo - dainos, kupletai, šokiai. Danutė virkdydavo 
akordeoną. Tada neįvertindavome, kiek po mūsų pobūvio jai tekdavo pasidarbuoti, kol 
bute atstatydavo normalią tvarką. 

Graudu, kad nemaža kurso draugų negrįžtamai iškeliavo. O ir mes, likusieji, esame 
tik lyg svečiai. 

Dar noriu tęsti pasakojimą apie oftalmologinį darbą. 1956-1959 m. buvau 
aspirantūroje Maskvos II medicinos institute. Dirbti nebuvo lengva, nes blogai mokėjau 
rusų kalbą. Būnant aspirantūroje, aplankydavo svečiai iš Lietuvos - D. Busilaitė, J. Nainys. 
Jonas Nainys atrado mus velykinius kiaušinius bedažant, nes gyvenome viename 
kambaryje trys lietuvaitės. Jį pavaišinome margučiais ir įdėjom lauktuvių parvežti 
margučių į namus. Disertaciją apgyniau 1960 m. 

Grįžusi į Kauną visą laiką dirbau Akių ligų klinikoje, iš pradžių asistente, o nuo 1967 
m. docente. 

0 Oftalmologija yra įdomi specialybė. Nors akis mažutė, tačiau labai sudėtinga ir jos 
ligų gydymas reikalauja didelio kruopštumo. Jeigu iš naujo tektų rinktis specialybę, 
rinkčiausi tą pačią - oftolmologiją. 


Aldona Vitkutė-Valentinienė 
medicinos daktarė docentė 

Dar iki 1990 metų buvo pradėta viešai kalbėti apie sovietinės sveikatos apsaugos 
sistemos ir gydytojų rengimo trūkumus, tačiau esminių reformų nebuvo. Mūsų šalies 
aukštojo medicinos mokslo reformos tiesiogiai susijusios su Lietuvos nepriklausomybės 
atkūrimu 1990 m. kovo 11 d. 

Veikiamas Lietuvos Sąjūdžio idėjų, 1989 m. gegužės mėn.Vilniuje įvykęs VI 
atkuriamasis Lietuvos gydytojų sąjungos suvažiavimas priėmė dvi svarbias rezoliucijas: 
vienoje iš jų buvo kalbama apie naujos nacionalinės sveikatos koncepcijos sukūrimo 
būtinybę, kita įpareigojo Lietuvos aukštojo medicinos studijų ir mokslo institucijas 
reorganizuoti savo struktūras, siekiant įgyvendinti studijų, mokslo ir gydymo praktikos 
vienovės principą bei specialistų rengimą priartinti prie Vakarų Europos ir pasaulio 
standartų. 

Rengiantis atkuriamajam Lietuvos gydytojų sąjungos suvažiavimui, buvo pradėta 
pamažu kurti akademijos teisinius pagrindus. Jau 1989 m. spalio 23 d. Kauno medicinos 
institutas sveikatos apsaugos ministro įsakymu buvo pavadintas Kauno medicinos 
akademija. Po keleto nesėkmingų bandymų, 1990 m. gruodžio 20 d. Lietuvos sveikatos 
apsaugos ministerija patvirtino pirmąjį laikiną KMA statutą. Antrasis KMA statuto 
variantas buvo parengtas 1992 m., tačiau tuometinė Lietuvos Respublikos Aukščiausioji 
Taryba jo nepatvirtino, nes jis neatitiko Lietuvos Respublikos studijų ir mokslo įstatymo: 
mat Kauno medicinos akademija jungė ne tik pedagoginį ir mokslinį, bet ir praktinį 
darbą (gydymo praktiką) - tai nebūdinga buvo kitoms aukštosioms Lietuvos mokykloms. 
1993 m. buvo baigta rengti trečioji KMA 
statuto redakcija, kurią Lietuvos Respublikos 
Seimas patvirtino 1993 m. lapkričio 19 dieną. 
Kauno medicinos akademija tapo naujojo 
universitetinio tipo, autonomiška Lietuvos 
medicinos aukštoji mokykla, kurios Statute 
įteisinta studijų, mokslo ir praktinio darbo 
vienovė. 1991 m. kovo 12 dieną visuotiniu 
balsavimu KMA padaliniuose buvo 
suformuota KMA Taryba, jos pirmininku buvo 
išrinktas profesorius Algis MICKIS. 1991 m. 
balandžio 26 dieną pirmą kartą KMA 
istorijoje slaptu balsavimu KMA Taryba 
išrinko KMA rektorių. Juo tapo habil. dr. 
prof. Vilius GRABAUSKAS. Pasibaigus 
pirmajai rektoriaus kadencijai, 1996 metų 
pavasarį prof. Vilius Grabauskas 93 proc. balsų 
dauguma Akademijos Taryboje buvo 
perrinktas antrajai rektoriaus kadencijai. Toks 
Tarybos pasirinkimas teigiamai vertino 
pirmosios rektoriaus kadencijos metu 
įvykdytas reformas ir garantavo jų tęstinumą. 

Greta Kauno medicinos akademijos a 
teisinės bazės kūrimo buvo pradėta formuoti Prof. KGrabauskas 

ir naujoji jos struktūra. 1991-1992 m. buvo įkurti keturi akademijos moksliniai institutai 
- Biomedicininių tyrimų, Endokrinologijos, Kardiologijos bei Palangos Psichofiziologijos 
ir reabilitacijos. 1990 m. gruodžio 22 d. sveikatos apsaugos ministro įsakymu Nr.442 
Kauno klinikos buvo pavadintos Kauno akademinėmis klinikomis ir funkciniu požiūriu 
prijungtos prie Kauno medicinos akademijos. Bet tik 1995 m. spalio 19 d. Lietuvos 
Respublikos Vyriausybės nutarimu Nr.1435 Kauno akademinės klinikos juridiškai buvo 
įteisintos kaip Kauno medicinos akademijos ligoninė, turinti juridinį asmens statusą ir 
finansuojama iš Sveikatos apsaugos ministerijos biudžeto. Šiuo Vyriausybės nutarimu 
buvo galutinai atkurta ir suformuota tokia Lietuvios aukštoji medicinos mokykla, apie 
kurią svajojo prieškario VDU Medicinos fakulteto vadovai, statydami Kauno klinikų 
rūmus. 

Ženklūs struktūriniai pakitimai vyko ir kituose akademijos padaliniuose. 1991 m. 
rudenį ir 1992 metais vietoj atitinkamų klinikinių katedrų buvo įkurtos profilinės klinikos. 
Dauguma jų įsikūrusios Kauno akademinėse klinikose, tačiau kai kurios yra Kauno 
miesto ligoninėse. Tad 1993 m. sausio 8 d. buvo pasirašytos sutartys tarp Kauno medicinos 
akademijos ir Kauno miesto ligoninių, kurios juridiškai įteisino šiose ligoninėse KMA 
profilinių klinikų ir katedrų veiklą. Buvo pasirašyti profilinių klinikų nuostatai, 
reglamentuojantys šių ligoninių ir profilinių klinikų santykius. 

1990 m. pirmą kartą Lietuvos medicinos istorijoje buvo įkurtas Medicinos seserų su 
aukštuoju išsilavinimu skyrius, kuris vėliau išaugo į Slaugos fakultetą. Šiuo metu Slaugos 
fakultetą sudaro viena katedra ir dvi klinikos. 1994 metais įkurtas Visuomenės sveikatos 
fakultetas, rengiantis visuomenės sveikatos priežiūros ir administravimo ipeciANšiUS, 
Visuomenės sveikatos fakultete yra penkios katedros ir viena klinika. 

Taigi šiuo metu KMA sudaro 5 fakultetai - Medicinos, Farmacijos, Stomatologijos, 
Slaugos ir Visuomenės sveikatos, 4 mokslo institutai ir Akademinės klinikos. 1997 m. 
sausio 1 dieną akademijoje dirbo, įskaitant rezidentus, 1765 darbuotojai, iš jų 446 mokslo 
pedagoginiai darbuotojai. 1997 metų sausio 1 d. Akademinėse klinikose dirbo 4716 
darbuotojų, iš jų 763 gydytojai ir 1954 slaugos bei pagalbiniai darbuotojai - medicinos 
seserys, akušerės, laborantės. 





Žanas medicinos akademijos rektoratas 1997 m. 
(nėra prorektorės N.Misiūnienės ir dekano A. Šeškevičiaus) 

1995 metais akademijoje buvo baigtos studijų reformos, peržiūrėtos visų disciplinų 
programos, dalis teorinių studijų perkelta į vyresnius kursus, kai kurios klinikinės žinios 
pateikiamos anksčiau. "Toliau vyksta studijų programų tobulinimas, fundamentaliųjų ir 
klinikinių disciplinų integracijos procesas. 

Ikikariniame Vytauto Didžiojo universiteto Medicinos fakultete pradėta kurti studijų, 
mokslo ir praktinio gydomojo darbo bazė buvo toliau kuriama ir okupacijos laikais. Kauno 
medicinos instituto ir Kauno klinikų administracijos pastangomis buvo pastatyti nauji 
Neurochirurgijos, Akušerijos ir ginekologijos, Endokrinologijos, Akių ligų klinikos, 
Kardiologijos (dar nebaigta įrengti) pastatai, Mokslinis laboratorinis korpusas, penki 
studentų bendrabučiai. Lietuvos nepriklausomybės atkūrimo metais toliau buvo sparčiai 
kuriama ūkinė ir mokomoji akademijos infrastruktūra, gamybinės bazės Ašigalio ir 
Jėgainės gatvėse, Mokomoji vaistinė, Mokomoji stomatologijos poliklinika (Sukilėlių 
pr. 51), Sveikatingumo kompleksas (Žeimenos g. 1). Galutinai buvo suformuotas 1985 
metais įkurtas Lietuvos medicinos ir farmacijos muziejus (išpirkti pastatai). Centriniuose 
akademijos rūmuose įrengtos S.Dariaus ir S.Girėno kripta ir koplyčia, atnaujintas KMA 
Anatomijos muziejus, Ašigalio gamybinėje bazėje įrengta akademijos spaustuvė, 
modernizuota akademijos biblioteka, sėkmingai plėtojama akademijos ir Akademinių 
klinikų kompiuterizavimo programa. Gerinamos poilsio bazės Palangoje ir Latežeryje. 

Medicinos studijos prasideda stojamaisiais egzaminais. Per pirmuosius trejus metus 
studijuojami fundamentalieji ir humanitariniai mokslai, kalbos. Daugelį dalykų studentai 
gali pasirinkti elektyviai. TV, V ir VI kursų medikai studijuoja klinikines disciplinas. Išlaikę 
valstybinį egzaminą ir gavę gydytojo diplomą absolventai vienerius metus praktikuojasi 
pirminėje bendrosios praktikos rezidentūroje, kurią baigę ir išlaikę nacionalinį egzaminą, 
gali savarankiškai dirbti. Toliau gydytojai gali specializuotis antrinėje specialybių (2-4 
metus) bei tretinėje specializacijų rezidentūroje (2-3 metus). 

Studijų planai sudaromi taip, kad vienu metu būtų dėstoma nedaug disciplinų. 
Pradedant 1992/93 mokslo metais, nuo pirmojo kurso fundamentaliosios disciplinos 
studijuojamos ciklais. Didelis dėmesys skiriamas studentų savarankiškam darbui. 





Kauno medicinos akademijos dekanatas 1997 m. 
(nėra dekano R.Kubiliaus ir dekano A.Seškevičiaus) 

Gerinama bibliotekos kompiuterinė bazė. Stengiamasi pratinti studentus, padedant 
dėstytojams, prie savarankiškos informacijos paieškos ir savarankiško darbo. 

Studentai savo humanitarines žinias gali gilinti Filosofijos istorijos ir socialinių mokslų 
katedroje, kurioje yra sukurta medicinos studijų humanitarizavimo programa. Studentams 
dėstomos 6 privalomosios disciplinos (filosofija, etika, medicinos etika, sociologija, 
psichologija, ekonomika ir vadybos pagrindai) ir 12 pasirenkamų kursų. Kalbų katedroje 
jie gali mokytis ne tik pagrindinių užsienio kalbų (anglų, prancūzų, vokiečių), bet ir danų 
kalbos. 

Integracijos procesai vyksta visose studijų, mokslo bei medicinos praktikos grandyse. 
Daugelis Akademinių klinikų gabių gydytojų specialistų vadovauja studentų klinikinėms 
studijoms, o mokslo pedagoginiai darbuotojai dirba Akademinėse klinikose praktinį 
gydytojo darbą. 1996 metais rudenį KMA Taryba patvirtino naujus profilinės klinikos 
nuostatus, pagal kuriuos, jungiant profilines klinikas su gydomaisiais skyriais, bus sukurta 
nauja profilinės klinikos struktūra, kuri vykdys pedagoginį, mokslinį ir gydomąjį darbą. 

Akademijoje plėtojamos ne tik tradicinės aukštą lygį pasiekusios medicinos sritys 
(neurochiturgija, kardiologija, endokrinologija, oftalmologija ir t.t.), bet kuriamos naujos. 
1992 metais buvo įkurtos Nefrologijos, 1996 m. -Neonatologijos klinikos, vystoma 
angiochirurgija, mikrochirurgija, ruošiamasi organų persodinimui. 

1992 m., sujungus Akademinių klinikų ir KMA skaičiavimo centrus, buvo įkurtas 
Jungtinis skaičiavimo centras ir pradėta kompleksinė KMA kompiuterizacija. 1993 metais 
įkurta Akademijos leidykla. 1995 metais sujungti Akademijos ir Akademinių klinikų 
laikraščiai, sudaryta bendra redakcija. 

Vystomas mokslinis darbas: 1992 metais buvo nustatytos šios pagrindinės KMA 
mokslinio darbo kryptys: 1. Fundamentalieji mokslai. 2. Žmogaus ekologija, sveikata, 
ligų profilaktika. 3. Klinikinė medicina. 4. Farmacija. 

Jau sovietmečiu Kauno medicinos institutas turėjo gana plačius tarptautinius ryšius 





Kauno medicinos akademijos ūkio skyriaus darbuotojai 1997 m. 

su medicinos mokslo institucijomis bei tarptautinėmis organizacijomis. Atgavus Lietuvai 
nepriklausomybę, bendradarbiavimas su Vakarų universitetais ir medicinos mokslo 
įstaigomis dar labiau sustiprėjo. Akademija turi daug dvišalių ir daugiašalių 
bendradarbiavimo sutarčių su 12 šalių studijų, mokslo bei gydomosios praktikos įstaigomis. 
Nepaisant sudėtingų ekonominių sąlygų, akademija vykdo 35 tarptautinius projektus, 
kasmet per 200 studentų atlieka praktiką užsienio klinikose ir apie 300 dėstytojų išvažiuoja 
į konferencijas bei trumpalaikes ir ilgalaikes stažuotes. Dažniausiai šias išvykas finansuoja 
užsienio partneriai, kitas - Atviras Lietuvos fondas, ir tik nedaugelį -Atviras Akademijos 
fondas. 

Nemažai užsienio specialistų lankosi akademijoje, skaito paskaitas. Per 1991-1995 
metų laikotarpį buvo atvykę 273 užsienio specialistai, iš kurių 53 skaitė paskaitas. Ypač 
didelę paramą teikia akademijai užsienio lietuviai. Akademijos Garbės profesorė, 
socialinių mokslų magistrė Irena Lukoševičienė (Kanada), suskaičiavus visus jos vizitus, 
akademijoje dirbo daugiau kaip du metus. Daug akademijai padėjo Akademijos Garbės 
daktarai - prof. Rimgaudas Nemickas (Čikaga, Lojolos universitetas) ir prof.Eugenijus 
Gedgaudas (Minesotos universitetas), prof.Edvardas Varnauskas (Svedija), dr.Alenas 
Pavilanis (Kanada), dr.Antanas Stepanas (Australija, Adelaidė) ir daugelis kitų. Užsienio 
lietuviai remia mūsų studentus personalinėmis stipendijomis. Tai didelė mūsų tautiečių 
pagalba Lietuvos medicinai. 

Bendradarbiavimas su tarptautinėmis organizacijomis, pirmiausia Pasauline sveikatos 
organizacija, sukūrė sąlygas akademijai tapti naujų tarptautinių projektų vykdymo bei 
naujų koncepcijų kūrimo partnere. Pagal Europos Sąjungos “Tempus" programą 
akademija laimėjo 4 projektus. 1995 m. buvo laimėtas projektas (apimtis - 360 000 ekiu), 
skirtas Kauno medicinos akademijos Tarptautiniam podiplominių studijų ir informacijos 
centrui įsteigti, kuris jau pradėjo veikti 1996 metų rudenį. Šį projektą akademija 





Kauno medicinos akademijos buhalterijos darbuotojai 1997 m. 

įgyvendina kartu su Gento (Belgija), Pamplonos (Ispanija) ir Lijono (Prancūzija) 
universitetais. Kitas projektas buvo laimėtas 1996 metais. Jo apimtis dar didesnė - iki 
pusės milijono ekiu. Projektas skirtas visuomenės sveikatos specialistų podiplominėms 
studijoms. Baigę KMA Visuomenės sveikatos fakultetą, mūsų absolventai magistratūros 
studijas galės tęsti Prancūzijos, Švedijos ir Suomijos universitetuose. Jau užbaigtas 
projektas buvo skirtas akademijos fiziologijos programoms modernizuoti. Jis buvo 
vykdomas kartu su Kopenhagos (Danija) ir Kylio (Vokietija) universitetais. Su danų 
pagalba daug nuveikta diabeto srityje - jų lėšomis Akademijos ligoninėje įrengtas 
tarptautinių standartų Diabeto centras, atitinkantis tarptautinius standartus. 

Savo eilės laukia dar daug spręstinų problemų. Tai Stomatologijos bei Farmacijos 
fakultetų modernizavimas, mikrochirurgijos, organų persodinimo problemos, 
kardiochirurgijos korpuso statybos užbaigimas ir įrengimas, naujų bibliotekos rūmų 
statybos projektas - tai vis darbai, reikalaujantys ne tik žmonių pastangų, bet, pirmiausia, 
lėšų. Tikintis tolesnio tarptautinio bendradarbiavimo bei atitinkamų investicijų, 
planuojama, jog šie projektai gali tapti realybe. Akademijos laivas, sėkmingai 
įgyvendindamas Lietuvos gydytojų suvažiavimų nuostatas, stabiliai plaukia į ateitį! 

VYTAUTO DIDŽIOJO UNIVERSITETO MEDICINOS FAKULTETO GARBĖS 
DAKTARAI 

Vytauto Didžiojo universiteto Medicinos fakulteto Taryba 1923 - 1940 metais suteikė 
Garbės daktaro (honoris causa) vardą 6 asmenims: 

1. 1923 m. vasario 28 d. lietuvių tautos patriarchui gydytojui Jonui Basanavičiui (1851- 
1957). 

2. 1923 m. vasario 28 d. visuomenės veikėjui bei publicistui, lietuvių tautinio atgimimo 
žadintojui, gydytojui Jonui Šliūpui (1861-1944) už pirmojo žurnalo lietuvių kalba “Aušra" 
leidimą (1883-1886), kuris “Sužadino lietuviuose tautos sąmonę ir tuo būdu, nelyginant 
iš letargijos miego pažadino lietuvių tautą" (2 Medicinos fakulteto Tarybos posėdžių 
protokolų knyga, protokolas Nr.52. Knyga saugoma KMA Lietuvos medicinos ir 
farmacijos istorijos muziejuje). 

3. 1926 m. gruodžio 11 d. valstybės ir visuomenės veikėjui Pieno Lašo ir Kovai su 
džiova draugijos pirmininkui Lietuvos Respublikos Prezidentui gydytojui Kaziui Griniui 
(1886-1950) jo 60 gimimo metinių proga. 

4. 1929 m. vasario 13 d. visuomenės ir valstybės veikėjui, II ir III Seimų pirmininkui, 
žurnalo “Medicina" redaktoriui, Kauno medicinos draugijos ir Lietuvos gydytojų sąjungos 
pirmininkui gydytojui Jonui Staugaičiui (1868-1952). 

5. 1933 m. vasario 8 d. Latvijos universiteto Medicinos fakulteto dekanui Chirurginės 
klinikos vedėjui prof.Jakabsui Alksniui (1870-1957) “už nuopelnus medicinos mokslui ir 
vaisingą visuomeniškai medicinišką darbuotę, nukreiptą į lietuvių ir latvių tautų 
suartinimą" (6 Medicinos fakulteto Tarybos posėdžių protokolų knyga, protokolas 
Nr.341). 

6. 1940 m. birželio 19 d. ilgamečiam VDU prorektoriui prof.PJodelei (1871-1955) 
už nuopelnus, kuriant mokymo ir klinikines bazes Medicinos fakultetui. PJodelė buvo 
Akių, nosies ir gerklės ligų klinikų, Medicinos fakulteto rūmų ir VDU klinikų statybos 
komisijų pirmininkas. 


KAUNO MEDICINOS AKADEMIJOS GARBĖS DAKTARAI 

Kauno medicinos akademijos Senatas suteikė Garbės daktaro vardą šiems 
mokslininkams: 

1. 1992 m. birželio mėn.5 d. Minesotos universiteto profesoriui Eugenijui 
Gedgaudui už darbus radiologijos srityje. 

2. 1992 m. rugsėjo mėn.18 d. JAV Lojolos universiteto profesoriui Rimgaudui 
Nemickui už darbus kardiologijos srityje. 

3. 1992 m. rugsėjo mėn.18 d. Vokietijos Erlangeno-Niurnbergo universiteto 
profesoriui fizikui Maksui Šaldachui už darbus medicinos technikos srityje. 

4. 1993 m. kovo mėn.5 d. Rusijos mokslininkui, biologijos mokslų kandidatui, 
žymiam žmogaus teisių gynėjui Sergejui Kovaliovui už darbus biofizikos srityje ir žmogaus 
teisių gynimą Sovietų Sąjungoje. 


KMA GARBĖS PROFESORIAI 

1994 m. rugpjūčio mėn.30 d. KMA Senatas Garbės profesorės vardą sutekė pirmajai 
socialinės rūpybos disciplinų dėstytojai Kauno medicinos akademijoje, Kanados 
tarptautinės visuomeninių paslaugų tarnybos darbuotojai socialinės rūpybos magistrei 
Irenai Lukoševičienei už nuopelnus rengiant socialinės rūpybos specialistus. 

KAUNO MEDICINOS AKADEMIJOS TARYBA 


Pirmininkas - Algis Mickis, habil. med. m. dr. prof. 
Pirmininko pavaduotojas - Vladas Japertas, med. m. dr. 
Mokslinis sekretorius - gyd. Valdas Koženiauskas; 


Nariai: 

Vidmantas Adomonis, biol. m. dr. 
Edmundas Bagdonas, habil. med. m. dr. 
Teresė Bagdonienė, gyd. 

Janina Baliukevičiūtė, gyd. 

Romualdas Basevičius, med. m. dr. doc. 
Rimantas Benetis, med. m. dr. doc.. 

Algis Bertulis, habil. med. m. dr. prof. 
Jurgis Bojarskas, med. m. dr. doc. 

Vida Čigriejienė, med. m. dr. doc. 
Kazimieras Daukša, habil. med. m. dr. prof. 
Stasė Domarkienė, habil. med. m. dr. prof. 
Algimantas Antanas Eviltis, med. m. dr. doc. 
Liudas Gargasas, med. m. dr. 

Romualdas Pranciškus Gelžinis, med. m. dr. 
Antanas Goštautas, habil. med. m. dr. prof. 
Vilius Grabauskas, habil. med. m. dr. prof. 
Liubomiras Gradauskas, med. m. dr. doc. 
Pranas Grybauskas, habil. med. m. dr. prof. 
Dalia Grudzinskienė, gyd. 

Jūratė Gudaitytė, gyd. 

Vytautas Jašinskas, habil. med. m. dr. prof. 
Kęstutis Jocius, med. m. dr. doc. 

Jonas Jurevičius, habil. biolog. m. dr. 
Gintautas Kazanavičius, med. m. dr. 

Joana Kazanienė, gyd. 

Rimantas Kevalas, med. m. dr. 

Živilė Kiudelienė, med. m. dr. 

Leonas Kondrotas, gyd. 

Algimantas Kriščiukaitis, biolog. m. dr. 
Linas Kupčinskas, med. m. dr. doc. 
Liudvikas Lašas, habil. techn. m. dr. 
Antanas Lazarevičius, habil. med. m. dr. 
Raimundas Lekas , habil. med. m. dr. 
Vaiva Lesauskaitė, med. m. dr. doc. 

Vanda Liesienė, habil. med. m. dr. 
Algirdas Mačionis, gyd. 

Ona Majauskienė, med. m. dr. 

Faustas Malinauskas, med. m. dr. doc. 
Jonas Mickevičius, gyd. 

Nijolė Misiūnienė, habil. med. m. dr. prof. 
Kazimieras Muckus, habil. biolog. m. dr. prof. 
Ramūnas Navickas, habil. med. m. dr. prof. 
Alvydas Paunksnis, habil. med. m. dr. doc. 
Jadvyga Petrauskienė, habil. med. m. dr. prof. 
Vitalija Petrenkienė, gyd. 

Antanas Praškevičius, habil. med. m. dr. prof. 
Rapolas Gediminas Sakalnikas, habil. med. m. dr. prof. 
Jonas Sapagovas, fiz.-matem. m. dr. prof. 
Arūnas Savickas, habil. med. m. dr. doc. 
Audronė Statkevičienė, med. m. dr. doc. 
Viktoras Šaferis, techn. m. dr. 

Jaunutis Tamašauskas, gyd. 

Donatas Vasiliauskas, habil. m. dr. prof. 
Romualdas Veteikis, biolog. m. dr. 

Kęstutis Vildžiūnas, gyd. 

Petras Zabiela, habil. med. m. dr. prof. 
Vytautas Zykas, habil. med. m. dr. prof. 

Dalia Žebrauskienė, gyd. 

Jonas Žekonis, habil. med. m. dr. prof. 
Danguolė Marija Žemaitytė, habil. med. m. dr. prof. 


SENATAS 

Pirmininkas - Vilius Grabauskas, habil. med. m. dr. prof. 
Pavaduotojas - Pranas Grybauskas, habil. med. m. dr. prof. 
Mokslinis sekretorius - Vladas Volbekas, med. m. dr. doc. 


Nariai: 

Edmundas Bagdonas, habil. med. m. dr. prof. 
Rimantas Benetis, med. m. dr. doc. 

Algis Bertulis, habil. biolog. m. dr.prof. 

Rita Liucija Černiauskienė, habil. med. m. dr. 
Juozas Danilevičius, habil. med. m. dr. prof. 
Kazimieras Daukša, habil. med. m. dr. prof. 
Stasė Domarkienė, habil. med. m. dr. prof. 
Arimantas Dumčius, habil. med. m. dr. prof. 
Algimantas Antanas Eviltis, med. m. dr. doc. 
Romualdas Pranciškus Gelžinis, med. m. dr. 
Antanas Goštautas, habil. med. m. dr. prof. 
Liubomiras Gradauskas, med. m. dr. doc. 
Aronas Gutmanas, habil. biolog. m. dr. prof. 
Valdimiras Janulis, habil. med. m. dr. prof. 
Vytautas Jašinskas, habil. med. m. dr. prof. 
Jonas Jurevičius, habil. biolog. m. dr. 

Živilė Kiudelienė, med. m. dr. 

Anatolijus Juozas Kondrotas, habil. med. m. dr. prof. 
Limas Kupčinskas, med. m. dr. doc. 

Antanas Kuras, habil. biolog. m. dr. 

Liudvikas Lašas, habil. techn. m. dr. 

Danutė Lašienė, habil. med. m. dr. doc. 

Antanas Lazarevičius, habil. med. m. dr. 

Algis Mickis, habil. med. m. dr. prof. 

Irena Misevičienė, habil. med. m. dr. prof. 
Nijolė Misiūnienė, habil. med. m. dr. prof. 
Kazimieras Muckus, habil. med. m. dr. prof. 
Ramūnas Navickas, habil. med. m. dr. prof. 
Vytautas Obelenis, habil. med. m. dr. prof. 

Dalia Pangonytė, habil. med. m. dr. prof. 
Alvydas Paunksnis, habil. med. m. dr. doc. 
Jadvyga Petrauskienė, habil. med. m. dr. prof. 
Rapolas Gediminas Sakalnikas, habil.med. m. dr. 
Jonas Sapagovas, fiz.-matem. m. dr. prof. 
Arūnas Savickas, habil. med. m. dr. doc. 

Antanas Stankevičius, habil. biolog. m. dr. prof. 
Adolfas Toleikis, habil. biolog. m. dr. prof. 
Donatas Vasiliauskas, habil. med. m. dr. prof. 
Petras Zabiela, habil. med. m. dr. prof. 

Vytautas Zykas, habil. med. m. dr. prof. 

Jonas Žekonis, habil. med. m. dr. prof. 

Danguolė Marija Žemaitytė, habil. med. m. dr. prof. 

Ikidiplominių studijų skyrius 


Nuo 1990 m. lapkričio mėn. 1 d. Kauno medicinos instituto Mokymo dalis buvo 
reorganizuota į Ikidiplominių studijų skyrių ir Podiplominių studijų centrą. Ikidiplominių 
studijų skyrius yra viena iš KMA Ikidiplominių studijų procesui padedančių bei jo 
funkcionavimą garantuojančių struktūrų, kasmet dalyvauja studentų kontingento 
koordinavimo ir reglamento laikymąsi, tvarko studijų ir studentų dokumentus, dalyvauja 
formuojant pedagogines struktūras. 


Skyriaus personalas: 

J. Lubytė, med. m. dr. doc. - skyriaus vedėja 
A. Baršausakitė, mašin. 

D. Bierontas, stud. koord. 

I. Šakalienė, inž. progr. 

Podiplominių studijų centras 


Iki 1991 m. KMA absolventai praktiniam gydytojo darbui buvo rengiami vienerių 
metų vidaus ligų, akušerijos ir ginekologijos, pediatrijos internatūros metu. Siauresnių 
specialybių įgijimo tvarka buvo nereglamentuojama. 

1990 12 29 pagal LR nutarimu patvirtintą gydytojų rengimą rezidentūroje 507 KMA 
Medicinos fakulteto absolventų buvo priimti į specialybių rezidentūrą, o kiti buvo rengiami 
internatūroje. Nuo 1992 m. internatūra buvo panaikinta. 296 Medicinos fakulteto 
absolventai buvo priimti į 15 specialybių 1 - 4 metų trukmės (priklausomai nuo pasirinktos 
specialybės) rezidentūras, o 110 Stomatologijos fakulteto absolventų - į vienerių metų 
stomatologijos rezidentūrą. 

1993 m. gydytojai rezidentūroje buvo rengiami pagal skandinaviškąjį modelį - įvesta 
vienerių metų trukmės pirminė medicinos gydytojo ir siomatologo rezidentūra. Baigę 
pirminę rezidentūrą, gydytojai įgyja teisę dirbti praktinį gydytojo darbą ir stoti į antrinę 
rezidentūrą, kurioje įgyjama specialybė. Pirminei rezidentūrai vadovauja Lietuvos 
medicinos gydytojo pirminės rezidentūros komitetas, kuris akredituoja pirminės 
rezidentūros vietas, tvirtina rezidentų priėmimą į jas, organizuoja baigiamąjį egzaminą. 

Į antrinę rezidentūrą gydytojai priimami konkurso tvarka išlaikę stojamąjį egzaminą 
pagal 1994 m. gruodžio 2 d. Senato patvirtintą podiplominių studijų reglamentą. 

Baigę antrinę specialybių rezidentūrą, siauresnę specialybę gydytojai gali įgyti 
konkurso tvarka įstoję į tretinę rezidentūrą.1996/ 97 m. į antrinę specialybių rezidentūrą 
priimti 231 gydytojas, o į tretinę - 36 gydytojai. KMA šiuo metu pirminėje rezidentūroje 
yra 369 gydytojai, antrinėje - 504, o tretinėje specialybių rezidentūroje - 51 gydytojas. 

Antrinės ir tretinės specialybių rezidentūros studijos vyksta pagal Fakultetų Tarybos 
patvirtintas programas miesto ligoninėse. Vidaus ligų specialybės rezidentai rengiami 
Klaipėdos Raudonojo Kryžiaus, Šiaulių bei Panevėžio respublikinėse ligoninėse. Į 
rezidentūros studijų programas yra įtrauktas ir mokslinis darbas. 1996 m. birželio mėn. 
13 d. KMA buvo surengta pirmoji Lietuvos gydytojų rezidentų mokslinė konferencija. 
Antroji konferencija įvyks 1997 m. balandžio 25 d. 

Remiantis 1996 11 27 SAM įsakymu, bus pradėta pertraukiamoji rezidentūra. Jos 
metu terapeutai, pediatrai bei kitų specialybių gydytojai galės persikvalifikuoti į bendrosios 
gydytojo praktikos specialybę. 

Iki 1984 m. Lietuvos farmacininkai savo kvalifikaciją kėlė KMA organizuotuose 
farmacininkų tobulinimosi kursuose. 1984 m. SAM įsakymu farmacininkų tobulinimosi 
kursai buvo reorganizuoti į gydytojų ir provizorių tobulinimosi kursus, buvo įsteigtos 
Elektrokardiostimuliacijos ir Provizorių tobulinimosi katedros. 

Nuo 1986 m. birželio 16 d. Gydytojų ir provizorių tobulinimosi kursai buvo 
reorganizuoti į Gydytojų ir provizorių tobulinimosi fakultetą. Dar įsteigti gydytojų 
stomatologų tobulinimosi kursai: stomatologinės implantologijos ir ortopedijos kursas 
(stomatologams chirurgams, ortopedams ir dantų technikams). 

1995 m. gydytojams ir provizoriams buvo pasiūlyti 88 siaurų specialybių tobulinimosi 
kursai, 1996 m. - 107 kursai, o 1997 m. - 149 kursai. Kasmet KMA daugėja 
besitobulinančių gydytojų: 1993 m. - 286, 1994 m. - 417, 1995 m. - 829, 1996 m. - 860 
gydytojų, o 1997 metams gauta per 2000 paraiškų. Iš viso 1993-1996 m. KMA tobulinosi 


4639 gydytojai ir farmacijos specialistai. 

Rezidentūros komitetas: 

R. Žebrauskas, habil. med. m. dr. prof., dekanas 
D. Bierontienė, doc., prodekanė 

R. Kubilius, doc. 

A. Žindžius, habil. med. m. dr. prof. 

Užsieniečių studijų centras 


Užsieniečių studijos anglų kalba Kauno medicinos akademijoje vyksta nuo 1990 m. 
Pagal sutartį su Libano konsulu Maskvoje į Medicinos fakultetą atvyko pirmoji libaniečių 
grupė. 1991 m. buvo priimti pirmieji užsienio studentai į Farmacijos fakultetą. Šiuo metu 
Medicinos akademijoje studijuoja 202 užsienio piliečiai iš Libano, Sirijos, Jordanijos, 
Jungtinių Arabų Emyratų, Saudo Arabijos, Pakistano, Šri Lankos, Izraelio, JAV, Kanados, 
Vokietijos, Australijos, Turkijos. Užsieniečiai studijuoja anglų kalba Medicinos, Farmacijos 
ir Stomatologijos fakultetų atskirose grupėse. Užsieniečių studijų centras organizuoja 
užsienio studentų priėmimą, studijas anglų kalba, rūpinasi studentų vizomis, apgyven- 
dinimu bendrabučiuose, koordinuoja ryšius su užsienio universitetais, užsienio valstybių 
bei Lietuvos ambasadomis, organizuoja akademijos reklamą. 

Užsieniečiams specialybės disciplinas dėsto KMA fakultetų profesoriai bei dėstytojai, 
mokantys užsienio kalbas. 


Centro darbuotojai: 

A. Valančiūtė, habil. dr. prof., dekanė 
G. Davidovičienė, vertėja 

R. Miliauskas, doc., prodekanas 

Mokslo skyrius 


Mokslo skyriaus tikslas - koordinuoti akademijos padalinių mokslo tiriamojo darbo 
organizavimą. Mokslo skyriaus uždaviniai yra: | 

Apdoroti, kaupti bei platinti Lietuvos sveikatos apsaugos, Mokslo ir švietimo 
ministerijų, Lietuvos mokslo tarybos, KMA Tarybos ir Senato, akademijos padalinių bei 
kitų mokslo ir studijų skelbiamus dokumentus apie mokslo - tiriamojo darbo organizavimą, 
papildomo finansavimo galimybes, tarptautinį bendradarbiavimą, mokslo laipsnių ir 
pedagoginių mokslo vardų teikimą, mokslo renginius bei ruošti minėtoms organizacijoms 
reikiamus dokumentus. 

Mokslo skyrius turi ir teikia šią informaciją akademijos padaliniams bei Respublikos 
visuomenei: 

- akademijos biudžetinių ir užsakomųjų mokslo tiriamųjų darbų planai; 

- akademijos ir jos dalinių metinės ataskaitos; 

- akademijos doktorantai; 

- mokslo laipsnių teikimas; 

- pedagoginių mokslo vardų teikimas; 

- žinios apie tarptautines programas bei dalyvavimą jose; 

- mokslo renginiai; 

- akademijos bendradarbiavimo sutartys; 

- Švietimo ministerijos, Lietuvos mokslo tarybos, Mokslo ir studijų fondo dokumentai, 
KMA Senato priimti reglamentai apie mokslo tiriamąjį darbą, pedagoginį mokslo vardų 
bei mokslo laipsnių teikimą. 

Skyriaus personalas: 

Ž. Kiudelienė, dr. - skyriaus vedėja 
I. Banelytė, inž.-oper. 

V. Pukienė, vyr. insp. 

P Simaška, tarpt. pr. koord. 

G. Vilkienė, vyr. insp. 

Tarptautinių programų koordinavimo skyrius 


1990 m. įsteigtas Tarptautinių programų koordinavimo skyrius. Pagrindinė skyriaus 
veiklos kryptis - informacinis darbas, padedantis KMA padaliniams bei studentams, 
dėstytojams ir mokslo darbuotojams užmegsti ryšius su užsienio aukštosiomis medicinos 
mokyklomis, ligoninėmis dalyvauti tarptautinio bendradarbiavimo programose. 1990- 
1995 m. daugiau kaip 120 konkurso tvarka atrinktų geriausių KMA studentų atliko vasaros 
praktikas Danijos, Svedijos, Vokietijos ligoninėse. Parengtos ir realizuojamos dvišalio 
bendradarbiavimo sutartys su Lundo, Goteborgo, Linčopingo (Švedija), Magdeburgo 
(Vokietija), Helsinkio (Suomija), Nanto (Prancūzija), Lilio (Prancūzija), Ženevos 
(Šveicarija) ir kitų šalių aukštųjų mokyklų fakultetais ir ligoninėmis. 1993 m. pradėta 
dirbti Europos bendrijos ligoninių bendradarbiavimo programoje HOPE, teikiama 
metodinė parama dalyvaujantiems Europos bendrijos TEMPUS, COPERNICUS, PECO 
ir kitose programose. 1995 m. kartu su Gento (Belgija), Lijono (Prancūzija), Pamplonos 
(Ispanija) universitetais pradėtas realizuoti trejų metų trukmės TEMPUS projektas 
tęstinio mokymo srityje. 1996 m. pradėtas dar vienas TEMPUS projektas - "Visuomenės 
sveikatos pokyčių valdymas" kartu su KTU, Rennes (Prancūzija), Goteborgo (Švedija), 
Tamperis (Suomija) visuomenės sveikatos mokyklomis. 1996 m. sukurtas Kauno medicinos 
akademijos Tarptautinis podiplominių studijų ir informacijos centras, elektroniniu paštu 
sujungtas su KMA padaliniais. 


Skyriaus darbuotojai: 

L. Kupčinskas, doc., prodekanas 
D. Gineitienė, ref. 

I. Jaruševičiūtė, insp. 

E. Vilkienė 

Studentų atstovybė 


Studentų atstovybė - tai studentų savivaldos organas. Ji buvo įkurta 1989 m. 
Kiekvienais metais studentai renka prezidentą. Studentų atstovybės prezidentai buvo - 
N. Goštautaitė, M. Marcinkevičius, A. Lazaravičius ir V. Žvynys. Kiekvienas kursas išrenka 
po kelis atstovus į Studentų atstovybės narius. Jie dalyavuja Rektorato, fakultetų tarybų 
bei Akademijos Senato posėdžiuose, atstovauja studentų interesams Kauno medicinos 
akademijoje ir yra tarpininkai tarp studentų ir administracijos. 

Studentų atstovybė teikia studentams rekomendacijas ir konsultuoja įvairiais 
klausimais: mokymo, programų keitimo, studentų šalinimo, paramos studentų 
organizacijoms, gina studentų teises. 1995 m. sudaryta studentų ir dėstytojų komisija, 
kuri tobulina akademines studijas, teikia pasiūlymus KMA administracijai. Studentų 
atstovybė kartu su Tarptautinių programų koordinavimo skyriumi rengia užsienio kalbų 
egzaminus ir siunčia studentus vasaros praktikai į užsienį. 

Studentų atstovybė yra Lietuvos studentų sąjungos narė, atstovauja Kauno medicinos 
akademijos studentų interesams, teikia pasiūlymus Vyriausybei dėl studentų socialinių 
problemų sprendimo, lengvatų, dalyvauja šios organizacijos renginiuose. 

Prie Studentų atstovybės yra sukurtas Studentų kultūros klubas. Jis organizuoja 
studentų renginius, šventes (Rugsėjo 1-osios, pirmakursių krikštynas, Valentino dieną, 
Užgavėnių vakarones ir kt.). 

1991 m. įkurta korporacija "Franternitas Lithuanica", 1992 m. - studentų medikų 
katalikų korporacija "Gaja", 1993 m. - studenčių medikių korporacija "Patria". 


Studentų atstovybės nariai: 
A. Kazlauskaitė (ME V k.) - prezidentė D. Sivickis (MĘ, V k.) 


D. Balčiūnas (MĘ V k.) K. Stanisloavitis (MĘ III k.) 
M. Diržauskas (MĘ III k.) K. Stašaitis (MĘ IV k.) 
Badry Husein El-Aawar (už.) R. Stravinskaitė (MĘ IV k.) 
E. Jocaitė (MĘ III k.) M. Stravinskas (MĘ IV k.) 
L. Krisiukėnas (MĘ III k.) M. Trumpickas (MĘ, III. k) 
A. Lazaravičius (VSĘ III k.) L. Venslauskas (MĘ IV k.) 
A. Muižys (MĘ II k.) V. Žvinys (MĘ IV k.) 


V. Skaisgirytė (SĘ III k.) 





Š : 
"Fraternitas Lithuania" gydytojų ir studentų korporacijos nariai 

Leidykla 


1967 m. prorektoriaus V. Kuzminskio iniciatyva Kauno medicinos institute buvo įkurta 
Leidybinė grupė. Institutas visais laikais garsėjo gabiais ir žymiais medikais. Jie pradėjo 
rašyti studentams knygas. Po keleto metų institute buvo įkurtas Rotoprinto skyrius, tačiau 
dauguma knygų buvo spausdinama "Raidės" arba "Spindulio" spaustuvėse. Leidybinė 
grupė nuo 1968 m. iki 1993 m. išleido per 700 knygų: daugiausia mokymo metodinių 
priemonių. 

Pirmuoju vyr. redaktoriumi buvo paskirtas K. Vaitkevičius. Kalbos grynumu nuo 
Leidybinės grupės įkūrimo rūpinasi I. Piragienė (vyr. redaktorė). Po pusmečio pradėjęs 
dirbti E. Vaitkevičius, vėliau buvo paskirtas vyr. redaktoriumi - redaktoriaus pieštuko 
nepadėjo iki mirties. 

1993 m. Leidybinė grupė buvo reorganizuota ir įkurta KMA Leidykla. Jos vadovu 
buvo paskirtas prof. Z. V. Satkevičius. Buvo įsigyta ofsetinė spausdinimo įranga ir įkurta 
spaustuvė - čia spausdinami visi akademijos leidiniai. 

Per ketverius metus KMA Leidykla išleido per 300 leidinių. Spausdinamos medicinos, 
technikos, poezijos, populiarieji leidiniai. 


Leidyklos personalas: 

Z. V. Satkevičius, habil. med. m. dr. prof. - leidyklos vadovas 

L. Aukščiūnienė, knygrišė I. Piragienė, vyr. red. K. Raščius, spaudėjas 
I. Bubnytė, red. K. Prekevičius, spaustuvės ved. J. Vizgaitienė, oper. 
S. Medžionis, vyr. maket. B. Prekevičiūtė, knygrišė R. Vlasiukienė, oper. 

Savaitraštis "Ave vita" 


"Ave vita" - Kauno medicinos akademijos studentų, dėstytojų, gydytojų, mokslininkų 
ir administracijos darbuotojų savaitraštis. Laikraštis įsteigtas 1957 m. tuometiniame 
Kauno medicinos institute ir vadinosi "Tarybiniu mediku". 1989 m. konkurso tvarka 
laikraštis pavadintas "Ave vita". Laikraščio redaktoriais visuomeniniais pagrindais buvo 
1957-1958 m. - KMI Fakultetinės terapijos katedros asistentas B. Vasiliauskas, 1958- 
1960 m. - KMI Hospitalinės chirurgijos katedros asistentas J. Brėdikis, 1960-1961 m. - 
KMI Farmakologijos katedros asistentas VI. Rechlevičius, nuo 1961 m. - A. Talačka (1930- 
1991), 1967-1975 m. - KMI Normalinės anatomijos katedros docentas K. A. Tamašauskas, 
1975-1985 m. - V. L. Gedrimas; etatiniai redaktoriai: 1985-1990 m. - I. Buitkuvienė, 
1990-1991 m. - P Šarpnickas, 1991-1993 m. - V. Pečiulytė, nuo 1993 m. - filol. m. dr. doc. 
V. Salinka. 

1993 m. kovo 9 d. prie "Ave vita" redakcijos buvo įkurtas medikų žurnalistų klubas, 
pavadintas "Varpo" draugijos klubu. Jo tikslas - atkurti 1923-1940 m. Vytauto Didžiojo 
universitete veikusią "Varpo" draugiją ir šios draugijos studentų medikų korporaciją 
"Ąžuolas".1993 m. gruodžio mėn. buvo įregistruoti "Varpo" draugijos įstatai, o "Varpo" 
klubas pavadintas Studentų "Varpo" draugija. 1993-1994 m. buvo leidžiamas "Varpo" 
draugijos mėnraštis "Juventus" (1993-1994). 

Vykstant tolesniam Kauno medicinos akademijos ir Akademinių klinikų integracijos 
procesui, 1995 m. "Ave vita" sujungta su Akademinių klinikų laikraščiu "Klinikų žodis", 
sudaryta bendra redakcija. Siuo metu "Ave vita" redakcija aprūpinta kompiuteriais ir 
leidybine aparatūra. Savaitraštis "Ave vita" leidžiamas 500 egz. tiražu. Laikraštyje 
atsispindi įvairiapusis akademijos gyvenimas, aukštojo medicinos mokslo reformos, kitos 
problemos. 1995 m. pradėtas leisti "Ave vita" priedas "Pharmacon", kuriame spausdinami 
Lietuvos sveikatos ministerijos ir Valstybinės vaistų kontrolės tarnybos įsakymai bei 
nutarimai farmacijos ir vaistų klausimais. 1995 m. "Ave vita" redakcija pradėjo leisti 
informacinį leidinį "Kauno medicinos akademija". 


Redakcijos personalas: 

V. Salinka, filol. m. dr. doc. - vyr. redaktorius 
R. Adamavičius, fotokoresp. 

R. Berteškaitė, oper. 

S. Daktaravičius, gyd. koresp. 

H. Noreikaitė, koresp. 

V. Pečiulytė, leidinių red., koresp. 
A. Ramanauskienė, koresp. 

L. Ramanauskienė, stilistė 

A. Ratkelis, maket. 

V. Šveikauskas, koresp. 

Biblioteka 


Bibliotekos ištakos siekia 1922 metus, kai buvo pradėtas kurti Lietuvos universiteto 
Medicinos fakulteto bibliotekos fondas. 1951 m. reorganizavus Kauno universitetą į dvi 
aukštąsias mokyklas, Kauno medicinos institutui buvo perduota buvusio Medicinos 
fakulteto bibliotekos literatūra. Taip buvo įkurta KMI Biblioteka. Iš Kauno universiteto 
Bibliotekos KMI Biblioteka gavo 17000 leidinių. Pirmoji Bibliotekos vedėja buvo O. 
Jakubėnaitė, dirbusi universiteto bibliotekoje nuo 1948 m. Tuo metu Bibliotekoje dirbo 
4 darbuotojai, veikė 60-ies vietų studentų skaitykla, buvo įrengtas darbuotojų kambarys. 

1956 m. įrengta mokslo darbuotojų skaitykla, imta sudarinėti bibliografines kartotekas, 
organizuojamas bibliografinės-informacinės literatūros fondas. Nuo 1957 m. pradėta KMI 
darbuotojų mokslinių publikacijų registracija ir apskaita. Didelis dėmesys skiriamas 
bibliotekos katalogams: pagal Universaliąją dešimtainę klasifikaciją sisteminami leidiniai, 
prie sisteminio katalogo sudaryta aėbcėlinė-dalykinė rodyklė, tarnybinis-abėcėlinis 
katalogas. 

1958 m. Biblioteka prenumeravo 424-ių pavadinimų periodinius leidinius. 
Intensyvėjant KMI moksliniam darbui, pradėta naudotis Tarbibliotekinio abonemento 
(TBA) paslaugomis. Bibliotekos fondus papildė turtingos asmeninės kolekcijos, kurias 
padovanojo prof. P. Avižonio, prof. P. Raudonikio, prof. B. Saulio, doc. J. Nemeikšos, 
prof. VI. Lašo bei kt. artimieji. 

Nuo 1960 m. Bibliotekos vedėju paskirtas K. Vaitkevičius. Bibliotekoje pradėtas 
dėstyti bibliografijos pagrindų kursas studentams. 1964 m. Bibliotekoje įsteigti 3 skyriai: 
Informacijos-bibliografijos, Skaitytojų aptarnavimo bei Spaudinių komplektavimo ir 
tvarkymo. 

Kad KMA darbuotojams būtų patogiau, literatūra pradėta komplektuoti CMTL bei 
20-yje katedrų. 1960 m. Bibliotekos filialas įsteigtas Kauno klinikinėje ligoninėje, kur 
buvo perkelta apie 3000 knygų, tačiau dėl patalpų stokos 1968 m. šis filialas panaikintas. 

Nuo 1962 m. Bibliotekai vadovauti pradėjo O. Peikštenienė. 1964 m., išsikėlus į 
Vilnių Respublikinei bibliotekai, KMI Biblioteka liko vienintelė Kauno mieste, turinti 
gerai sukomplektuotą medicinos literatūros fondą ir gerą bibliografinę-informacinę bazę. 

1969 m. pastačius naują Mokomąjį-laboratorinį korpusą, atidaryta nauja studentų 

skaitykla. 1974 m. Bibliotekoje organizuojama informacinė tarnyba, kuri pradėjo teikti 
atrankinę informaciją katedroms. Tuo metu Bibliotekoje jau dirbo 30 darbuotojų. 

Nuo 1976 m. Bibliotekos direktoriumi dirbo B. Kaluškevičius. Nuo 1983 m. 
Bibliotekoje pradėta automatozuota KMI mokslinių publikacijų apskaita, surinktos visos 
KMI darbuotojų publikacijos nuo 1950 m. 1980 m. įkurtas Mokslinės informacijos skyrius. 

Sparčiai didėjo Bibliotekos fondai, kasmet vidutiniškai pasipildydavo per 20000 
vienetų leidinių. Stengtasi komplektuoti visus lietuvių bei rusų kalbomis išleistus medicinos 
leidinius Lietuvoje bei buvusioje TSRS. 1990 m. Bibliotekos fonduose buvo per 850 
tūkstančių leidinių. Paskelbus nepriklausomybę, Bibliotekos fondai gausiai pasipildė iš 
Vakarų šalių labdaros būdu gaunamomis knygomis. 

1993 m. Bibliotekos direktore tapo M. Kretavičienė. Vykdant KMA struktūrų 
reformas, buvo reorganizuotas Informacijos centras: Mokslinės informacijos, Patentų 
bei Leidybos skyriaus kopijavimo sektorius sujungtas su biblioteka. 

Didelis dėmesys skiriamas Bibliotekos kompiuterizavimo reikalams. 1993 m. KMA 
Bibliotekoje, vienoje pirmųjų Lietuvoje buvo pradėti automatizuoti Bibliotekos darbo 
procesai: nutiestas kompiuterinis tiltas bei instaliuota integrali informacinė bibliotekos 
sistema "Alise".: Mokslinės informacijos skyriuje nuo 1992 m. pradėtos prenumeruoti 
kompiuterinės duomenų bazės "Current Contents", "Medline" disketėmis ir kompaktiniais 
diskais. Galima užsakyti straipsnių kopijų, remiantis "Current Contents" informacija. 
1995 m. instaliuotas kompaktinių diskų serveris, kurio pagalba kompaktinius diskus galima 
skaityti kompiuterių tinkle, o per modeminį ryšį paieškas "Medline" galima atlikti visą 
parą. 1996 m. šio skyriaus kompiuterių tinklas prijungtas prie Interneto. Tai labai padidino 
informacijos gavimą iš viso pasaulio. 

Kopijavimo sektoriuje lengvatinėmis sąlygomis kopijuojami dokumentai akademijos 
mokslininkams, pedagogams, studentams. 

Patentų skyriuje tvarkomi dokumentai patentams, rac. pasiūlymams registruoti, 
atliekamos teminės patentų paieškos, teikiama patentinė informacija įvairiais klausimais. 

Šiuo metu Bibliotekos fonduose saugoma per 880 tūkst. leidinių, 807leidinių sudaro 
medicinos ir biologijos tematika. Bibliotekos paslaugomis naudojasi per 5000 skaitytojų. 

1993 m. Biblioteka priimta nare į Europos medicinos bibliotekų ir inforamcijos 
asociaciją (EAHIL). Si narystė išplėtė tarptautinius ryšius su daugeliu Europos 
universitetų. 1993 m. KMA Biblioteka patvirtinta PSO Dokumentacijos centru. Šis 
garbingas statusas suteikia galimybę gauti visus PSO dokumentus ir leidinius, naudotis 
šios organizacijos duomenų bazėmis. 

Bibliotekos darbuotojai dalyvauja tarptautiniuose Tempus Phare, PSO, Soroso fondo 
projektuose, taip pat Lietuvos integraliosios bibliotekų sistemos (LIBIS) kūrimo procese. 


Bibliotekos personalas: 

M. Kretavičienė, Bibliotekos direktorė 

A. Apanavičiūtė, Abonemento sk. vedėja 

O. Gvazdaitienė, Skaityklų sekti. vedėja 

M. Jarašauskienė, Bibliografijos sk. vedėja 

A. Kučytė, Kopijavimo sekt. vedėja 

D. Lišauskaitė, Patentų sk. vedėja 

S. Marijošienė, Spaudinių saugojimo sk. vedėja 

I. Rimkienė, Spaudinių komplektacijos sk. vedėja 
L. Šaferienė, Mokslinės informacijos sk. vedėja 
J. D. Trapidienė, Skaitytojų aptarnavimo sk. vedėja 

Lietuvos medicinos ir farmacijos istorijos 
muziejus 


Šiandieninio Lietuvos medicinos ir farmacijos istorijos muziejaus ištakos siekia 1936 
m. Tais metais gegužės 23 d. Lietuvos vaistininkų draugija (LVD) savo metiniame 
susirinkime svarstė provizoriaus padėjėjo A. Mačiaus pasiūlymą steigti senovės Lietuvos 
vaistinės muziejų. Siam pasiūlymui LVD Centro valdyba pritarė ir sudarė muziejaus 
steigimo komisiją, į kurią išrinko provizorius - A. Mačių, K. Grybauską, P. Stakelę, J. 
Žemaitį ir J. Makauskį. 

Komisija po keleto posėdžių išsiuntinėjo prašymus visoms Lietuvos vaistinėms 
prisidėti prie muziejaus kūrimo. Viena pirmųjų šia idėja susižavėjo provizorė V. 
Augustaitienė (Geldneraitė), senos Telšių farmacininkų giminės atstovė. Ji perdavė 
muziejui daug vertingų eksponatų- didelę biblioteką, herbariumus, senus laboratorijos 
indus, 1797 m. Telšių vaistinės receptūrinį stalą. 

"Tačiau muziejaus kūrimo darbai sustojo, nes nebuvo tinkamų patalpų, o visi gauti 
eksponatai buvo kaupiami LVD būstinėje Kaune, Donelaičio g.19. 1937 m. balandžio 
mėn. LVD Centro taryba nusprendžia išnuomoti muziejui atskirą patalpą. 1937 m.gegužės 
29 d. LVD Centro tarybos pirmininkas J. Makauskis praneša, kad patalpos jau išnuomotos 
nuo liepos 1 d., o muziejaus komisija baigia surašinėti turimus eksponatus ir restauruoti 
baldus. 

Iš finansinės LVD iždininko A. Mačiaus ataskaitos matyti, kokios lėšos buvo skirtos 
muziejaus steigimui: 1936 m. išleista 313,05 Lt, 1937 m. išleista 877,60 Lt, 1938 m. - 64,50 
Lt, nors buvo skirta 750 Lt. Taigi muziejaus steigimo darbai nutrūko, nors lėšų ir buvo. 
Priežastis labai paprasta - neatsirado tikro entuziasto, kuris būtų ėmęsis muziejaus reikalų. 

ž 





KMA padaliniai 67 





1940 m. okupavus Lietuvą sovietams, buvo likviduota LVD, o eksponatai pervežti į 
vieną iš 8 tuomet Kaune veikusių vaistų sandėlių. 1941 m. vokiečiams okupavus Lietuvą, 
tas vaistų sandėlys panaikinamas, o eksponatai perkeliami į Farmacijos direkcijos patalpas 
Kęstučio g. 63. Ten eksponatai išbuvo iki karo pabaigos. 

Po karo Vyr. farmacijos valdybą iškėlė į Vilnių. Eksponatai buvo perduoti Vytauto 
Didžiojo universiteto Medicinos fakulteto farmacijos skyriui, kuriam vadovavo prof. B. 
Šiaulis. Didesni daiktai ir baldai buvo sudėti fakulteto rūsyje, kiti pateko į proiesoriaus 
kabinetą. | 

1946 m. potvynio metu, Medicinos fakulteto rūmai buvo apsemti ir rūsiuose buvusius 
eksponatus apgadino vanduo. 

1957 m. mirus prof. B. Šiauliui, Farmacinės chemijos katedros vedėjas doc. V. 
Brasiūnas rastus profesoriaus kabinete senus vaistinės indus, svarstykles ir knygas perdavė 
dėstytojui A. Kaikariui, kuris skaitė farmacijos istorijos paskaitas. “Tai buvo stimulas 
pradėti rinkti senus daiktus iš vaistinių", - prisimena doc. A. Kaikaris. 

1965 m. buvo įkurta Lietuvos farmacininkų mokslinės draugijos farmacijos istorijos 
sekcija. 

Po truputi kaupėsi eksponatų. Daug jų surinko pats doc. A. Kaikaris, daug atveždavo 
vaistininkai, dėstytojai ir studentai neakivaizdininkai. 

Taip gimė idėja sukurti muziejų, kuriame studentams farmacininkams būtų galima 

parodyti kaip seniau dirbo vaistininkai. 
1964 m. iš Vyriausios farmacijos valdybos buvo gautas leidimas perimti iš vaistinių 
-nenaudojamus senus daiktus ir prietaisus. Visi surinkti daiktai buvo laikomi Farmacijos 
fakulteto koridoriuje stovinčiose spintose. Netrukus jiems ėmė trūkti vietos. 1973 m. 
Medicinos instituto rektoriui akad. Z. Januškevičiui ir fakulteto dekanui prof. A. 
Praškevičiui pritarus, centrinių rūmų III aukšto hole įrengiama patalpa muziejui (19 m2 
J. Čia buvo eksponuojama apie 1000 eksponatų. 

1975 m. pavasarį atsirado galimybė išplėsti muziejaus patalpas. Po remonto 1975 m. 
rugsėjo 26 d. duris atvėrė Lietuvos farmacijos muziejus. Jame etnografiniu principu buvo 
įrengta ekspozicija “XIX a. Lietuvos miesto vaistinė". 

1971 m. KMI Mokomajame laboratoriniame korpuse (Eivenių g. 4), panaudojant 
prof. A. Vileišio ir doc. V. Siudiko sukauptus eksponatus, buvo įkurtas Kauno medicinos 
instituto Istorijos muziejus. Doc. V. Siudikas išplėtė ekspoziciją ir 1979 m. muziejus 
buvo pavadintas Medicinos istorijos muziejumi. 

1976 m. sausio 26 d. Kauno miesto valdžia skyrė Lietuvos medicinos ir farmacijos 
istorijos muziejui namą Rotušės aikštėje. Po tyrimų paaiškėjo, kad tai XVI a. pirklio 
namas, kuriame vėliau pagal archyvinius duomenis gyveno ir vaistininkas. 1982 m. 
pabaigoje namo restauracijos projektas buvo baigtas ir prasidėjo jo restauracija. 

1985 m. vasario 1 d. Lietuvos SSR Ministrų Taryba nutarė Kauno medicinos insti- 
tute įkurti Lietuvos medicinos ir farmacijos istorijos muziejų. Muziejaus direktoriumi 
buvo paskirtas T. Mekas. 

Baigus restauravimo darbus, 1987 m. lapkričio 5 d. muziejus buvo atidarytas. 

Jis įkurtas sujungus Kauno medicinos institute veikusį Farmacijos muziejų (vadovas 
doc. A. Kaikaris) ir Medicinos istorijos muziejų (vadovas doc. V. Siudikas). 

Lietuvos medicinos ir farmacijos istorijos muziejuje 1996 m. buvo 11187 eksponatai. 
Bendras ekspozicijos plotas - 500 mž2. 

Muziejuje veikia du skyriai: Lietuvos medicinos istorijos ir Lietuvos farmacijos 
Istorijos. 

Medicinos istorijos skyriaus ekspozicija atspindi medicinos raidą Lietuvoje nuo 
seniausių laikų iki mūsų dienų. 

Medicinos ištakos prasideda liaudies medicinoje. Su lietuvių liaudies medicinos 
naudotais gydymo būdais galima susipažinti, lankant Lietuvos žiniuonės kampelį. 

Daugiau kaip 300 metų Lietuvoje chirurginę pagalbą teikė barzdaskučiai. Jų veikla 
atsispindi ekspozicijoje “Barzdaskučių cechai Lietuvoje XVI-XIX a". Čia yra barzdaskučių 
įrankiai, iš Vilniaus universiteto Medicinos fakulteto Anatomijos katedros gautos kaukolės 
su trepanacijos žymėmis. 

Iki 1842 m. Lietuvos gyventojams stacionarinė pagalba buvo teikiama prie bažnyčių 
ir vienuolynų įkurtose špitolėse. Jose vienuolės ir vienuoliai (dažniausiai gailestingosios 
seserys ir rokitai) ne tik gydė ligonius, bet ir slaugė paliegėlius, invalidus ir elgetas. Kaip 
jose buvo gydomi ligoniai, matyti muziejuje įrengtoje ekspozicijoje “ Vienuolių 
gailestingųjų seserų ( šaritiečių) špitolėje“. 

Muziejuje eksponuojami I nepriklausomos Lietuvos Sveikatos departamento pirmojo 
direktoriaus, ausų, nosies ir gerklės ligų gydytojo J. Aleknos (1873-1952), pirmosios 
lietuvės akių ligų gydytojos V. Janulaitytės-Alseikienės (1883-1971), gydytojos 
stomatologės S. Prapuolenytės-Čerkeliūnienės (1892-1979) kabinetai bei gydytojo S. 
Laurinavičiaus (1892-1978) rentgeno kabinetas. Čia yra tiesioginio kraujo perpylimo 
aparatai, kuriais prof. V. Kuzma 1923 m. , prof. P. Mažylis 1926 m. atliko pirmuosius 
kraujo perpylimus Kauno miesto ir Kauno Raudonojo Kryžiaus ligoninėse. Parodyti . 
gydymo ir profilaktikos įstaigų, kurortologijos, mokslinio tyrimo institutų ir Vilniaus 
universiteto Medicinos fakulteto veikla. 

Muziejuje nušviečiama aukštojo medicinos mokslo istorija Kaune: tai Aukštųjų kursų 
Medicinos skyriaus (1920-1922), Kauno Vytauto Didžiojo universiteto Medicinos 
fakulteto (1922-1950), Kauno medicinos instituto (1951-1989), nuo 1989 m.- Kauno 
medicinos akademijos veikla. Čia eksponuojami Medicinos fakultete naudoti aparatai, 
KMI ir KMA mokslininkų sukurti prietaisai, akademikams V. Lašui ir Z.Januškevičiui 
įrengti memorialiniai kampeliai. 

Muziejaus farmacijos skyriaus pagrindinė ekspozicija - “XIX a. Lietuvos miesto 
vaistinė". Ją sudaro receptūrinis kambarys, koktorija, vaistingųjų medžiagų atsargų 
kambarys, laboratorija ir rūsys. 

Svarbiausia vaistinės patalpa - receptūrinis kambarys, kuriame buvo priimami gydytojų 
receptai, gaminami vaistai, parduodamos įvairios farmacinės ir medicininės prekės. 
Receptūrinį kambarį vaistinės savininkas stengdavosi įrengti kuo gražiau ir prabangiau, 
norėdamas pritraukti kuo daugiau žmonių, sukelti didesnį pasitikėjimą vaistine ir joje 
gaminamais vaistais. Kitoje, ne mažiau svarbioje patalpoje - koktorijoje buvo 
distiliuojamas vanduo, gaminami užpilai ir nuovirai, smulkinama augalinė žaliava, 
atliekami kiti vaistų gamybos procesai. Jeigu vaistinėje neatsirasdavo atskiros patalpos 
vaistinės vedėjui, dažniausiai koktorijoje jis įsirengdavo raštvedybos vietą, kur ir 
tvarkydavo vaistinės apskaitos dokumentaciją, kitas vaistų gamybos knygas. 

Vaistinėje turėjo būti ir vaistingųjų medžiagų atsargų kambarys (materialinis), kuriame 
buvo saugomos stipriai veikiančios medžiagos, nuodai ir kitų vaistingųjų medžiagų 
atsargos. 

Didesnėse miesto vaistinėse būdavo laboratorijos, nes vaistinės pačios gamindavo 
įvairius joms reikalingus preparatus. Čia eksponuojama garinė Galeno preparatų gamybos 
linija ir hidraulinis presas, naudoti Kauno Raudonojo Kryžiaus vaistinės laboratorijoje, 
dražiravimo katilas, tablečių mašina, granuliatorius, variniai perkoliatoriai iš chemijos 

farmacijos laboratorijos “SANITAS". 

Vaistinės rūsyje buvo laikomos tos medžiagos, kurioms saugoti reikia žemesnės 
temperatūros (aliejai, įvairių gyvulių ir žvėrių taukai). Rūsyje buvo atliekamos ir kai 
kurios technologinės operacijos (žaliavos smulkinimas, tepalų gamyba). 

Visi farmacijos skyriuje eksponuojami daiktai: baldai, stikiliniai, fajansiniai indai, 
svarstyklės, grūstuvės, įvairūs prietaisai ir aparatai, farmakopėjos ir manualai (vaistų 
gamybos knygos) surinkti iš Lietuvos vaistinių ir farmacininkų. 

Muziejuje įrengta ir ekspozocija, atspindinti farmacijos raidą Lietuvoje. 


Muziejaus personalas 


TA.Mekas, direktorius 

A.Bagdonavičius, med. m. dr., vyr.moksl.bendr. 
V.Gudienė, Farmacijos istorijos skyriaus vedėja 
A.Kaikaris, doc.,moksl.konsultantas 
M.Karkauskaitė, bibliotekininkė 
L.Kuzmickienė, moksl.bendr. 

R.Minevičius, fondų vedėjas 

A.Petronytė, vyr.moksl.bendr. 

V.Siudikas, doc.,Medicinos istorijos skyriaus vedėjas 
V.Svinkūnas, vyr.moksl.bendr. 

Z.Šimaitienė, moksl.bendr. 

Ž.Vilkaitienė, moksl.bendr. 

KMA Jungtinis skaičiavimo centras 


Siekiant optimaliai panaudoti Kauno medicinos akademijos, Kardiologijos instituto, 
Kauno akademinių klinikų technologinės informacijos automatizuotos valdymo sistemos 
ir Akademinių klinikų technologinio skyriaus techninius ir programinius duomenis bei 
racionaliai paskirstyti kompiuterių specialistų pajėgas, 1992 metais sukurtas vieningas 
Kauno medicinos akademijos Jungtinis skaičiavimo centras (JSC). Medicinos akademijos 
JSC dalį sudarė du dideli ir daug mažų padalinių. Kauno akademinių klinikų JSC dalį 
sudarė trys dideli padaliniai, daug mažų padalinių. 1995 metais JSC reorganizuotas, buvo 
pakeista JSC struktūra ir sumažintas etatų skaičius. JSC dirba vieningai, sprendžiant 
KMA ir KAK problemas. 

JSC tiria akademijos ir klinikų kompiuterizacijos reikmes, padeda formuoti 
kompiuterizacijos kryptis. JSC kompiuterinių tinklų specialistai prisijungia prie 
pagrindinių kompiuterių tinklų (INTERNET), įrengia kompiuterinių tinklų darbo vietas. 
JSC kuria informacines sistemas (pvz.:buhalterijos, personalo ir planavimo skyrių 
automatizavimas, darbuotojų publikacijų automatizuota sistema, klinikų vaistinės 
automatizuota informacinė sistema, klinikų ir poliklinikos statistinės informacijos 
informacinės sistemos ir t.t.). Informacinių sistemų poreikis nuolat didėja. Kuriamos 
grupės informacines sistemas, apdoroja mokslinius kompiuterinius duomenis. JSC 
maketavimo grupė atlieka akademijos ir klinikų darbuotojų užsakymus, padeda leisti 
laikraštį “Ave Vita“. 

Akademijoje ir klinikose yra daug bendrų lokalinių kompiuterinių tinklų. KMA 
centriniuose rūmuose funkcionuoja kompiuterių tinklas, aptarnaujantis buhalteriją, 
personalo skyrių, planavimo skyrių, rektoratą, dekanatus. Dirba bibliotekos lokalus 
kompiuterių tinklas. Mokomajame - laboratoriniame korpuse įrengtos dvi kompiuterių 
mokymo klasės, kuriose rengiami studentai, rezidentai, organizuojami kompiuteriniai 
mokymo kursai. Šiame korpuse dirba informacinės grupės kompiuterių tinklas, įgalinantis 
gauti sistemos MEDLINE informaciją (taip pat ir modeminiu ryšiu) ir informacinės 
sistemos CURRENT CONTENTS informaciją. Klinikose yra klinikų administracijos, 
buhalterijos ir vaistinės tinklai. Jungtinio skaičiavimo centro kompiuterių tinklas dirba 
kaip integruojanti grandis, sprendžiant bendrai KMA ir KAK poreikius. Jame yra 
pagrindinės ryšių magistralės. Į vieningą sistemą šiuo metu sujungti: klinikų buhalterijos 
kompiuterių tinklas (taip pat planavimo ir personalo skyrius), vaistinės kompiuterių 
tinklas, kanceliarija bei administracijos tinklas. Realizuojamas radijo modeminis ryšys 
tarp akademijos ir klinikų kompiuterinių tinklų. KMA kompiuterių vartotojai galės 
naudotis bemodeminio elektroninio pašto bei pasaulinio kompiuterių tinklo INTERNET 
paslaugomis, KMA, JSC ir KAK tinklai galės keistis duomenimis. Numatoma į šią vieningą 
sistemą įjungti mokomajame - laboratoriniame korpuse esančias mokymo klases bei 
informacinė grupės kompiuterių tinklą. Laimėjus TEMPUS programos finansavimą, KAK 
įrengtas Podiplominių studijų centras - pajėgus kompiuterių kompleksas. Jis taip pat 
taps integruota bendros kompiuterinių tinklų sistemos dalimi su tiesioginiu išėjimu į 
INTERNET Jame besitobulinantys specialistai galės naudotis pasaulinėmis bibliotekomis, 
turės ryšį su akademijos biblioteka bei informacine grupe. Šalia klasės esančioje 
auditorijoje galima naudotis šiuolaikinėmis video-, audiopriemonėmis ir projekcine 
aparatūra. 

KMA JSC STRUKTŪROS EVOLIUCIJA 





Iki 1992 m. 
KAK TI 
KMA SC KI SC 
AVS 
Medicinos akademijos Kardiologijos instituto Akademinių klinikų technol. Akademinių klinikų 
skaičiavimo centras skaičiavimo centras informacijos automatizuota technologinis skyrius 
valdymo sisiema 


Nuo 1992 m. liepos mėn. 


KMA JSC 


KMA 


Eksploatacijos skyrius 
27 darbuotojai 


EC mašinų skyrius 
21 darbuotojas 


Viso: 48 darbuotojai 








KAK 


Programinio aprūpinimo skyrius 
23 darbuotojai 








Kompiuterinių tinklų skyrius 
16 darbuotojų 






Techninio aptarnavimo skyrius 
12 darbuotojų 











Viso: 51 darbuotojas 


Nuo 1995 m. liepos mėn. 





KMA JSC 





KMA 


Programinio aprūpinimo sektorius 
8 darbuotojai 
Eksploatacijos skyrius 


9 darbuotojai 
Moksl. duom. apdorojimo sekt. 
3 darbuotojai 


Techninio aptarnavimo skyrius 
4 darbuotojai 












Viso: 24 darbuotojai 










KAK 


Programinio aprūpinimo skyrius 
9 darbuotojai 






Eksploatacijos skyrius 
12 darbuotojų 











Kompiuterinių tinklų skyrius | 
6 darbuotojai 








Viso: 27 darbuotojai 

Centro darbuotojai: 

K. Šimatonis, KMA JSC viršininkas 

S. Grigalius, KMA Programinio aprūpinimo sektoriaus viršininkas 
M.Meškauskas, KAK Eksploatacijos skyriaus viršininkas 
A.Panevėžys, KAK Kompiuterinių tinklų skyriaus viršininkas 

R Ramanauskas, KMA "Techninio aptarnavimo skyriaus viršininkas 
A.Rašymas, KMA Eksploatacijos skyriaus viršininkas 

G.Šelepen, KAK Programinio aprūpinimo skyriaus viršininkas 

Kauno medicinos akademijos lizoninė- 
Kauno akademinės klinikos 


Sumanymas statyti šiuolaikinę ligoninę Kaune, laikinojoje Lietuvos sostinėje, kilo 
šio amžiaus trečiajame dešimtmetyje. To meto žymūs visuomenės atstovai-profesoriai P 
Avižonis, VI. Lašas, V. Kuzma, J. Staugaitis, K. Oželis, A. Gudavičius ir kiti norėjo sukurti 
lietuviškąją gydytojų ruošimo mokyklą ir pagerinti kvalifikuotos medicinos pagalbos būklę 
Lietuvoje. 

Principinis sprendimas statyti klinikas buvo priimtas 1936 m., ir jau 1937 m. liepos 
15 d. pagal prancūzų inžinierių Urbain Cassan ir Elie Ouchanoff projektą buvo pradėtos 
statybos, kurios truko 2 metus, nors keltis į klinikas pradėta tik 1940 m. birželyje. Klinikose 
tuo metu buvo 650 lovų. 

Pirmuoju klinikų direktoriumi, dar statybos laikotarpiu, buvo paskirtas prof. K. Oželis. 
1941 m. birželio mėnesį, prasidėjus vokiečių okupacijai, klinikose įsikūrė vokiečių karo 
ligoninė. Po trejų metų pasitraukus vokiečiams, klinikos kurį laiką buvo sovietinės 
kariuomenės žinioje. Karo metais buvo išgrobstyta daug klinikų turto. 

Po II pasaulinio karo klinikos pradėjo funkcionuoti 1946 m., į jas kėlėsi vis nauji 
skyriai - terapijos, akušerijos ir ginekologijos, chirurgijos, ftiziatrijos ir kiti. 

Akušerijos ir ginekologijos klinikoje plačiai organizacinę, mokslinę ir pedagoginę 
veiklą plėtojo profesorius, vėliau akademikas Pr. Mažylis. Be jo šioje klinikoje dirbo 
žymūs akušeriai ginekologai: doc. E. Taranuskas, doc. A. Svygrys, prof. V. Sadauskas ir 
kt. Kai kurie iš jų sėkmingai darbuojasi ir dabar. Akušerijos ir ginekologijos klinikos 
darbo sąlygos ypač pagerėjo 1971 m., pastačius naują 320 lovų akušerijos ir ginekologijos 
korpusą. 

Kauno akademinių klinikų terapijos skyriuose savo veiklą pradėjo tokie žymūs 
mokslininkai ir specialistai kaip akademikas Z. Januškevičius, profesoriai A. Baubinienė, 
J. Petrauskienė, P. Zabiela ir kt. 

Sparčiai vystėsi chirurgija. Iš pradžių buvo 2 skyriai - fakultetinės ir hospitalinės 
chirurgijos katedrų bazė, kuriems vadovavo gyd. J. Jaržemskas ir A. Stropus. Buvo 
atliekamos tuo metu labai sudėtingos operacijos - abdominalinės chirurgijos, urologinės, 

ortopedinės operacijos, torakotomijos, kaukolės trepanacijos, operacijos dėl tuberkuliozės 
ir kt., tačiau nesant antibiotikų, tobulo nuskausminimo, infuzoterapijos ir kt., 
mirštamumas buvo didelis. 

Ilgainiui buvo įkurti nauji profiliniai skyriai - 1946 m. akių ligų, 1948 m. vaikų 
traumatologijos ir ortopedijos, 1951 m. neurochirurgijos ir chirurginės stomatologijos, 
1953 m. suaugusiųjų traumatologijos, 1959 m. torakalinės chirurgijos, 1969 m. atskiras 
kardiochirurgijos, 1972 m. plaučių tuberkuliozės chirurgijos, respublikinis nudegimų ir 
kiti skyriai. Skyriai buvo sujungiami ir atskiriami, keitėsi jų pavadinimai, kai kurie išsikėlė 
iš KAK, tačiau operacinės medicinos skyriai ir dabar sudaro didelę KAK dalį (870 lovų). 

Operacinės medicinos skyriuose dirbo daug žymių specialistų: doc. A. Stropus, doc. 
J. Jocius, doc. J. Nemeikša, doc. J. Jaržemskas, doc. S. Žilinskas, prof. S. Čepulis, prof. J. 
Brėdikis, prof. L. Klumbys, prof. E. Daktaravičienė, doc. J. Karaliūnas, prof. E. Rimša, 
doc. V. Rusteika, doc. P. Girdžius, prof. V. Urmonas, prof. A. Dumčius, prof. A. Smailys 
ir daugelis kitų. Kai kurie iš jų tebedirba iki šiol. 

KAK specialistai visada buvo tarp pirmaujančių šalyje, sparčiai buvo įdiegiami nauji 
diagnostikos ir gydymo metodai. 1948 m. gyd. A. Stropus pirmasis Lietuvoje atliko 
transtorakalinę operaciją, 1951 m. - pirmąsias lobektomijas ir pulmonektomijas, 1955 m. 
gyd. V. Mikalauskas pirmasis Pabaltyjyje įdiegė endotrachėjinę narkozę, 1955 m. buvo 
atlikta pirmoji totalinė stemplės plastika, 1958 m. prof. J. Brėdikis atliko pirmąją Lietuvoje 
mitralinę komisurotomiją, 1961 m. pradėjo širdies elektrostimuliaciją, 1963 m. buvo įdiegta 
dirbtinė kraujo apytaka, 1971 m. atliktas pirmasis arteriokoronarinis šuntavimas. Šį sąrašą 
būtų galima tęsti ir tęsti. 

Nuo 1945 08 01 universitetinių klinikų direktoriumi buvo paskirtas gyd. P. Jašinskas, 
išdirbęs šiose pareigose 41 metus. Jis ne tik atstatė klinikas, bet ir labai jas išplėtė. . 

1966 m. buvo pastatytas 200 lovų neurochirurgijos korpusas, 1971 m. - 320 lovų 
akušerijos ir ginekologijos, 1975 m. - 240 lovų akių ligų, 1976 m. - 140 lovų kardiologijos, 
1985 m. - 120 lovų neurochirurgijos korpusai, 1985 m. - 200 vietų valgykla-kavinė ir 
parduotuvė darbuotoajms, ūkiniai pastatai. Klinikose jau buvo 2400 lovų. 

Per klinikų egzistavimo laikotarpį ne kartą keitėsi jų pavadinimas. Iki 1948 m. jos 
buvo vadinamos Vytauto Didžiojo universiteto klinikomis, po to iki 1952 m. - Srities 
klinikine ligonine, iki 1983 m. - Respublikine klinikine ligonine, iki 1986 m. - Klinika 
prie SAM KMI, iki 1990 m. - P Jašinsko klinika, vėl Respublikine klinikine ligonine, ir 
nuo 1990 12 22 gavo dabartinį - Kauno akademinių klinikų pavadinimą. 

Po gyd. P. Jašinsko mirties, jo pradėtą darbą tęsė A. Vinkus, vėliau L. Kondrotas. 
Nors keitėsi pavadinimai ir vadovai, klinikų funkcija nedaug tesikeitė. Tai buvo didžiausia 
Lietuvos ligoninė, teikianti specializuotą medicinos pagalbą Kauno krašto ir visos šalies 
gyventojams. 

Pastaraisiais metais klinikos pereina nuo stambios regioninės į universitetinės 
(akademinės) ligoninės statusą. Pagal Lietuvos Respublikos Sveikatos priežiūros įstaigų 
Įstatymą (1996 06 06 Nr. 1-1367) ir 1995 12 05 patvirtintas Kauno medicinos akademijos 
ligoninės "Kauno akademinės klinikos" įstatais, Kauno akademinės klinikos (toliau KAK) 
yra Kauno medicinos akademijos (toliau KMA) dalinys - ligoninė, kurioje mokomi ir 
tobulina profesinius įgūdžius medicinos specialybių studentai, rezidentai, plėtojamas 
medicinos mokslas. 

Sveikatos priežiūros srityje KAK atlieka tretinio lygio stacionarinę ir ambulatorinę 
asmens sveikatos priežiūrą, teikia nustatytas prevencinės, atstatomosios medicinos 
pagalbos, slaugos, medicininės reabilitacijos, socialines, sveikatos mokymo ir asmens 

sveikatos ekspertizės paslaugas. 

KAK steigėjais šiuo metu laikoma Sveikatos ministerija ir KMA. 

Svarbiausi KAK uždaviniai yra: 

1. Teikti Lietuvos Respublikos gyventojams specializuotą medicinos pagalbą. 
Atsižvelgiant į tai, kad KAK yra ne tik sveikatos priežiūros, bet ir mokslo bei mokymo 
įstaiga, tam tikrą ligonių dalį sudaro ligoniai, kuriems reikalinga kvalifikuota medicinos 
pagalba (antrinio lygio). 

Kai kurie KAK skyriai (neurochirurgijos, veido ir žandikaulių chirurgijos, akių ligų 
ir kai kurie kiti) yra vieninteliai Kauno krašte arba net ir šalyje, todėl juose teikiama visų 
lygių asmens sveikatos priežiūra. 

2. Dalyvauti medicinos specialistų rengime ir tobulinime. KMA ir aukštesniųjų 
medicinos mokyklų studentai daugumą klinikinių disciplinų išmoksta KAK. KAK yra 
nuolatinė rezidentų ruošimo bazė. 

Be to, KAK vyksta ir podiplominis specialistų ruošimas, organizuojami kvalifikacijos 
kėlimo kursai, stažuotės gydytojams ir slaugos personalui. Kai kurie specialistai stažuojasi 
KAK individualia tvarka. 

3. Ruošti ir aprobuoti priemones gyventojų sergamumui ir mirštamumui mažinti, 
dalyvauti rengiant profilaktikos programas. 

Lietuvos sveikatos apsaugos ministerija KAK yra patvirtinusi tarptautinį audiologijos 
ir foniatrijos (vad. doc. K. Povilaitis), respublikinius oftalmologijos (vad. prof. V. 
Jašinskas), kardiologijos (vad. prof. P. Zabiela), endokrinologijos (vad. prof. V. Lašas), 
nudegimų (vad. gyd. O. Klebanovas), neurochirurgijos (vad. prof. L. Klumbys) ir kitus 
centrus. 

KAK yra įsikūrusios Lietuvos akušerių ir ginekologų, endokrinologų, kardiologų, 
nudegimų chirurgų, neurochirurgų, oftalmologų, stomatologų ortopedų, veido ir 
žandikaulių gydytojų, Lietuvos sergančiųjų epilepsija ir jų globėjų reabilitologų asociacijos, 
tarptautinės lygos prieš epilepsiją Lietuvos skyrius, Maltos ordino tarnyba ir kitos 
visuomeninės organizacijos. 

KAK vykdomosios valdžios funkcijas atlieka Direktorių valdyba, vadovaujama 

Generalinio direktoriaus, 3 Direktorių klinikiniam darbui: direktorius konservatyviai 
medicinai, direktorius operacinei medicinai, direktorius motinos ir vaiko sveikatos 
priežiūrai, direktorius slaugai, direktorius ūkio ir inžinerijos reikalams. 

1996 m. Kauno akademinėse klinikose buvo 23 profilinės klinikos, 48 stacionariniai 
skyriai su 2210 lovų, 6 reanimacijos ir intensyviosios terapijos skyriai, konsultacinė 
poliklinika su 6 skyriais (suaugusiųjų, vaikų, kardiologijos, stomatologijos, nervų sistemos 
ligų ir moterų konsultacija), pagalbiniai-diagnostiniai padaliniai (klinikinė, biochemijos, 
mikrobiologijos, imunologijos, histologijos ir citologijos laboratorijos, rentgeno ir 
rentgenoterapijos, spindulinės diagnostikos skyriai, operacinės, dantų protezavimo 
laboratorija, fizinės medicinos ir reabilitacijos, funkcinės diagnostikos padaliniai ir kt.). 
KAK yra vaistinė, medicinos technikos tarnyba, kraujo perpylimo skyrius, higienos ir 
epidemiologijos, dezinfekcijos ir sterilizacijos padaliniai. 

Kauno akademinės klinikos turi diždiulį ūkį, savo ūkio aprūpinimo ir technines 
tarnybas, statybos ir remonto, transporto skyrius, skalbyklą ir kt. 

Aptaranujamos teritorijos atžvilgiu KAK veiklą sunku vienareikšmiai agibūdinri 
Pokario metais KAK buvo skirta srities ligoninės funkcija, buvo paskirta Kauno zona 
(dabar kraštas), kuriai priklausė 12 rajonų. Plečiantis Kauno akademinėms klinikoms, 
naujoms specializuotos medicinos pagalbos sritims, kuriantis respublikiniams centrams, 
aptarnaujamos teritorijos sąvoka prarado savo konkrečią išraišką. Daugelio sričių 
aptarnaujamos teritorijos ribos smarkiai išisplėtė. KAK teikiama neurochirurginė pagalba; 
KAK nudegimų bei veido ir žandikaulių chirurgijos skyriai yra vieninteliai šalyje, KAK 
Akių ligų klinikoje sutelkta visa vitralinė chirurgija, KAK Perintologijos centras kuruoja 
ir Klaipėdos bei Šiaulių kraštus, už Kauno krašto ribų teikiama endokrinologinė, 
kardiologinė ir kitų rūšių medicinos pagalba. 

90796 ambulatorinės ir 80,26 stacionarinės pagalbos KAK teikia Kauno m. ir Kauno 
krašto gyventojams, kurie sudaro 30,77 šalies gyventojų. 

1996 m. KAK iš viso buvo 6051 etatų, dirbo 767 gydytojai, 1917 slaugos personalo. 
Didelis dėmesys yra skiriamas gydytojų ir slaugos personalo kvalifikacijai. Siuo metu 
28,8 Jo KAK gydytojų turi aukščiausią, 36,57 pirmąją ir 20,570 antrąją kvalifikacinę 
kategoriją. Kai kuriose specialybėse dirba tik aukščiausios ir pirmosios kategorijos 
gydytojai. 

Nors ir anksčiau KAK veikė daugelis klinikinių KMA katedrų, buvo mokomi studentai 
ir dirbamas mokslinis darbas, tačiau KAK daugiausia vykdė stambios regioninės, iš dalies 
ir respublikinės ligoninės funkcijas. Vieni daugiau gydė, nors kartais stokojo teorinių 
žinių, ypač naujovių, kiti mokė, tačiau ne visada galėjo tai pademonstruoti praktikoje, 
treti dirbo mokslinį darbą, atitrūkę nuo praktinės medicinos. Aišku, ir tuo metu buvo 
iškilių asmenybių, kurios mokėjo viską, nes geras specialistas - tik visapusiškas specialistas. 

1989 m. atkuriamajame Lietuvos Gydytojų Sąjungos suvažiavime buvo priimtos dvi 
svarbios rezoliucijos: 

1. Sukurti naują Lietuvos nacionalinę sveikatos koncepciją, nusakančią visos Lietuvos 
sveikatos apsaugos sistemos reformas, jų kryptis ir strategiją. 

"2. Atlikti aukštųjų medicinos studijų reformą pagal sovietmečiu prarastą Europos 
aukštųjų medicinos studijų modelį. 

Šios abi rezoliucijos mus įpareigojo visapusiškai integruoti pagrindines medicinos 
aukštosios medicinos mokyklos funkcijas: studijas, mokslą ir gydymo meną. 

Pirmasis žingsnis šia linkme buvo žengtas 1990 12 22 Sveikatos apsaugos ministro 
įsakymu Nr. 442 - klinikoms suteikiant (t.y. grąžinant) Kauno akademinių klinikų statusą. 

Po to sekė ilgas, kruopštus, sunkus ir sudėtingas darbas. 

1993 10 19 Lietuvos Respublikos Seimas savo nutarimu Nr. 1-282 patvirtino Kauno 
medicinos akademijos Statutą, pagal kurį Kauno akademinės klinikos vėl tapo 
neatskiriamas, vienas svarbiausių Kauno medicinos akademijos dalinių. Galiausiai 1995 
1205 Lietuvos Respublikos Sveikatos apsaugos ministras ir Kauno medicinos akademijos 
Rektorius patvirtino Kauno medicinos akademijos ligoninės "Kauno akademinių klinikų" 
Įstatus. 

Šis reintegracijos procesas turėjo ne tik šalininkų, bet ir priešininkų. Vieni dėl nenoro 
ką nors keisti, kiti - nesuprato problemos, treti - dėl savanaudiškų paskatų visokeriopai 
trukdė. Sunkiausia buvo pakeisti mąstyseną. 

Nepatenkinamai vykstant integracijos procesui, 1995 01 01 buvo pakeista beveik 
visa Kauno akademinių klinikų vadovybė, nors dauguma naujųjų vadovų anksčiau buvo 
dirbę administracinį darbą ir gerai pažinojo klinikas. 

Buvo pasirinkti jauni,nusiteikę dirbti, protingi, veiklūs, iniciatyvūs žmonės. Tai 
direktorius konservatyviajai medicinai doc. R. Sakalauskas, direktorius operacinei 
emdicinai V. Kriauza (pastarajam perėjus dirbti į Sveikatos apsaugos ministeriją, jo vietoje 
paskirtas doc. D. Pavalkis), direktorius motinos ir vaiko sveikatos priežiūrai K. 
Levišauskas. | 

KAK reforma prasidėjo 1991 m., tačiau ilgą laiką vyko gana vangiai, apsiribojant 
daugiau deklaratyviniais ir kosmetiniais veiksmais. Naujoji KAK administracija ėmėsi 
įgyvendinti šią reformą iš esmės. Buvo parengta KAK reformos srategija. Strateginis 
reformos tikslas buvo - suformuoti europinio standarto universitetinės sveikatos priežiūros 
institucijas, efektyviai medicinos praktikos, mokymo ir mokslo veiklai. Reforma buvo 
numatyta visose KAK veiklos srityse ir turėjo apimti valdymo, ekonomikos, klinikinės 
veiklos reformas, mokslo studijų ir medicinos praktikos integraciją. Pradėti įgyvendinti 
svarbiausi reformos uždaviniai: 

1. Gyventojų sveikatos poreikių tenkinimas, užtikrinant medicinos progresą ir kadrų 
ruošimą, nepakenkiant darbuotojų socialiniams ir materialiniams interesams. 

2. Kiekvienam gydytojui sudaryti galimybę dirbti visose trijose darbo sferose - tapti 
mokytoju ar mokslininku, atitinkamai nustatant ir atlyginimą už darbą. 

3. Vadovaujantis Vakarų Europos studijų principais, studentus mokyti klinikose, 
gerinti jų ruošimą. 

4. Pagal Vakarų Europos medikų patirtį - išlaisvinti medikus nuo bereikalingo rankų 
darbo. 

5. Gydytojų ir slaugos personalo prestižo atstatymas. 

6. Medicinos mokslo skatinimas, priartinant jį prie praktinės medicinos. 

7. KAK funkcijų plėtimas, įdiegiant naujas specializuotas medicinos pagalbos sritis. 

8. KAK restruktūrizacija, pašalinant disproporcijas tarp dalinių. 

9. Valdymo tobulinimas, valdymo aparato mažinimas. 

10. Ekonominio tikslingumo principo įdiegimas. 

11. Konkurencijos su kitomis sveikatos priežiūros įstaigomis išlaikymas, rinkos 
sveikatos paslaugoms užsienyje paieškos. 

Prieš pradedant reformą, išsamiai išsiaiškinome situaciją, resursus ir galimybes, 
numatėme prioritetinius uždavinius, nustatėme problemų sprendimo eiliškumą, sudarėme 
konkretų veiklos planą. 

Atsižvelgiant į Nepriklausomos Lietuvos pertvarkymus ir įsisenėjusias problemas, 
artėjančią draudiminę mediciną ir kitus veiksnius, gerai supratome, kad laikas, skirtas 

reformoms, nėra labai ilgas. Todėl sprendėme visas problemas, tačiau pradėti reikėjo 
nuo savęs, tai yra nuo valdymo reformos - aukščiausių valdymo struktūrų ir valdymo 
principų suformavimo. 

Jau pirmosiomis naujosios KAK administracijos darbo dienomis iš esmės buvo 
suformuota, atliekanti vykdomosios valdžios funkcijas, Direktorių valdyba. Jai vadovauja 
Generalinis direktorius. 

Direktorių klinikiniam darbui (anksčiau vyriausiojo gydytojo pavaduotojų) skaičius 
KAK istorijoje svyravo nuo 1 iki 12, o vėliau vėl iki vieno. Mūsų nuomone, pernelyg 
didelis vadovų skaičius nereikalingas, tačiau vienas direktorius, atsižvelgiant į klinikų 
dydį ir problemų sudėtingumą, yra per mažas. Todėl buvo paskirti 3 direktoriai klinikiniam 
darbui. 

Valdymo aprūpinimui pagerinti 1995 m. administracijos skyrius buvo reorganizuotas 
į valdymo tarnybą, jos direktoriumi paskirtas jaunas, perspektyvus, veiklus gydytojas E. 
Varpiotas, jam pavestos ir direktorato sekretoriaus funkcijos. 

Siekiant gerinti metodinį vadovavimą Kauno m. ir krašto sveikatos priežiūros 
įstaigoms, palaikyti tamprų ryšį tarp šių įstaigų ir KAK, ruošti atitinakmos medicinos 
pagalbos srities vystymo kryptis, analizuoti ir įvertinti medicinos pagalbos asmens sveikatos 
priežiūros įstaigose, taip pat ir KAK, būklę, ruošti ir teikti pasiūlymus medicinos pagalbos 
kokybei gerinti, organizuoti ir teikti konkrečią konsultacinę pagalbą asmens sveikatos 
priežiūros įstaigoms, organizuoti kvalifikacijos kėlimo būklę ir kontroliuoti Sveikatos 
apsaugos direktyvų įgyvendinimą vietose, Kauno akademinėse klinikose veikia vyriausiųjų 
specialistų institucija. 

Šiuo metu KAK yra 6 etatiniai ir 12 neetatinių vyriausiųjų specialistų. Be to, kai 
kuriuos Kauno akademinėse klinikose dirbančius specialistus, Sveikatos apsaugos 
ministras paskyrė vyriausiaisiais Sveikatos apsaugos ministerijos specialistais. Tai - 
vyriausiasis endokrinologas prof. J. Danilevičius, vyriausiasis neurochirurgas - prof. L. 
Klumbys, vyriausiasis oftalmologas - prof. V. Jasšinskas, vyriausiasis reabilitologas - prof. 


ginekologas - prof. V. Sadauskas, vyriausiasis vaikų neurologas - T. Volkova, vyriausiasis 
vaikų otolaringologas - doc. K. Povilaitis. Būdami šalies medicinos reformos įvykių 
sukūryje, jie aktyviai dirba ir Kauno akademinėse klinikose. 

Pirmaeiliu uždaviniu laikome klinikų tipinės organizacinės struktūros pertvarkymą. 
Įsteigus profilines klinikas, gydymo ar diagnostikos skyriai buvo de jure sujungti su 
klinikinėmis katedromis, tačiau de facto pagrindiniu struktūriniu vienetu klinikose išliko 
skyriai. Juose diagnostinė, gydomoji ar slaugymo veikla organizuojama senais valdymo 
ryšiais - valdo skyrių vedėjai, dubliuodami funkcijas su klinikos profesoriais, docentais, 
slaugymo grandis pavaldi ir skyrių vedėjams, ir vyresniosioms medicinos seserims. 
Pedagoginį darbą valdė tik pedagoginiai ir mokslo darbuotojai. 

Svarbiausias profilinių klinikų reformos tikslas - klinikas įteisinti pagrindiniais KAK 
struktūriniais padaliniais. 

Universitetinės ligoninės medicinos paslaugų organizavimo pagrindinis principas - 
gydytojų specializacija pagal siauras temas ir orientacija į tretinės medicinos pagalbą. Iki 
šiol egzistavusi skyrių struktūra neužtikrino, o tolesnis jų skaldymas sukurtų daugybę 
autonominių skyrių, kuriuose būtų sunku ir brangu racionaliai organizuoti slaugą ir 
infrastruktūrą. Klinikų struktūros pertvarkymą buvo nuspręsta vykdyti pagal šiuos 
principus: 

1. Klinikinės veiklos sričių ir slaugos bei infrastruktūros palaikymo funkcijos 

atskyrimas. Pagal šį principą gydytojų veikla organizuojama klinikoje, o slaugos ir 
infrastruktūros sealaiiiis veikla - ži Šo e 

2. Gydytojų veiklos specializavimas, sujungiant gydytojus į mažesnes funkcines 
darbines grupes, sektorius, skirtus integruoti klinikinio, pedagoginio ir mokslinio darbo 
užduotis siaurose srityse. 

3. Slaugos ir infrastruktūros palaikymo funkcijų organizavimas skyriuose. Čia 
sudaromos sąlygos gydytojų darbui, organizuojama slauga. 

Atskirtų gydytojų ir slaugos bei infrastruktūros palaikymo funkcijų ryšį numatoma 
palaikyti per klinikos ir slaugos administratorius, o visos veiklos koordinavimą pavesti 
klinkinio skyriaus vadovui. 

4. Ambulatorinio darbo integravimas į profilinės klinikos veiklą. Kaip ir anksčiau, 
poliklinika lieka kaip atskiras stambus struktūrinis dalinys su savo skyriais. Gydytojai, 
dirbdami ir stacionare, ir klinikoje, gali nuolatos tobulėti bei įtakoti visą ligonio gydymo 
procesą maršrute poliklinika-stacionaras-poliklinika. 

"Tais pačiais principais organizuojamas ir diagnostikos bei gydomųjų kabinetų, o 
prireikus, mokslo tyrimo laboratorijų darbas. 

Tipinę profilinės klinikos struktūrą mes įsivaizduojame taip: 

1. Sektorius. 

2. Skyrius (prireikus ir poskyris). 

3. Diagnostikos, gydomieji ar kiti kabinetai. 

4, Mokslinio tyrimo laboratorija. 

Pagal tai šiuo metu ir vyksta KAK klinikinė reforma. Jau pirmieji reformos žingsniai 
buvo sėkmingi. Kauno akademinės klinikos per 2 metus išbrido iš gilios ekonominės 
krizės, į kurią buvo patekusi prieš 1995 m. Likviduotas beveik 18 mln. litų įsiskolinimas. 

Glaudžiai bendradarbiaudami su daugelio šalių, pirmiausia su Švedijos, Danijos. 
Prancūzijos, Norvegijos ir kitų šalių medicinos įstaigomis ir darbuotojais, gavome brangios 
medicinos aparatūros, kurios nebūtume įstengę įsigyti patys. 

Švedų pastangomis buvo įrengtas audiologijos ir foniatrijos centras bei sumontuota 
moderni sterilių vaistų gamybos linija, iš Danijos gauta daug bakteriologinės laboratorijos 
įrangos ir kt. Padedant kitų valstybių medicinos mokymo įstaigoms, 1995 m. įsteigtas 
Tarptautinis podiplominių studijų ir informacijos centras. 

Nepaisant labai sunkios padėties, 1996 m. Kauno akademinėse klinikose gydėsi 58352 
ligoniai (tai 8565 arba 17,29 daugiau negu 1994 m.), o konsultacinėje poliklinikoje 
konsultuota 276426 pacientai (112419 arba 68,576 daugiau negu 1994 m.), atlikta 25810 
operacijų (4645 arba 21,97 daugiau negu 1994 m.). 

Visa tai pasiekta ne tik nedidinant personalo ir lovų sakičiaus (netgi šiek tiek 
sumažinus) - vien geresnio darbo organizavimo, tikslingesnio lovų fondo panaudojimo, 
greitesnio ligonių ištyrimo ir savalaikio gydymo, taikant naujas pažangias diagnostikos ir 
gydymo metodikas, dėka. 

Šiame straipsnyje nėra galimybės visapusiškai apžvelgti įvairialypę KAK veiklą. 

Kauno akademinės klinikos, kurios 1990 m. atšventė savo 50-metį, laukia dideli 
uždaviniai. Tačiau didelis ir susitelkęs KAK kolektyvas kartu su Kauno medicinos 
akademijos profesoriais, docentais bei mokslo darbuotojais yra pajėgus išspręsti. 


doc. J. Pundzius 
Kauno medicinos akademijos prorektorius klinikiniam darbui, 
Kauno medicinos akademijos Kauno akademinių klinikų Generalinis direktorius 

Medicinos fakultetas 


Įkūrus 1922 m. Lietuvos universitetą, buvo reorganizuotas Medicinos skyrius į 
Medicinos fakultetą. 1950 m. spalio 31 d. Kauno valstybinis universitetas buvo 
reorganizuotas į Kauno medicinos ir Kauno politechnikos institutus. Reorganizavus 
Medicinos fakultetą, buvo įkurtas Kauno medicinos instituto Gydomasis fakultetas, o 
Farmacijos-stomatologijos fakultetą - Stomatologijos skyrius. 

Gydomojo fakulteto dekanais dirbo prof. B. Abraitis (1951-1953), prof. J. Šopauskas 
(1953-1955), J. Šurkus (1955-1958), doc. J. V. Nainys (1958-1960), med.m. kand. J. Šurkus 
(1960), doc. V. Sadauskas (1961-1965), doc. S. Kindziulis (1965-1969). 

1969 m. Gydomasis fakultetas buvo reorganizuotas į Teorinės ir Klinikinės medicinos 
fakultetus, nes Tarybų Sąjungoje nuo fakultetų skaičiaus priklausė ir etatų skaičius. 
Teorinės medicinos fakultetui priklausė katedros, kuriose mokėsi pirmųjų trijų kursų 
studentai, o Klinikinės medicinos fakultetui - katedros, kuriose mokėsi IV-VI kursų 
studentai. 

"Ieorinės medicinos fakulteto dekanais dirbo doc. R. Stropus (1965-1975), doc. A. 
Tamašauskas (1975-1983), prof. R. Stropus (1983-1984), doc. R. Basevičius (1984-1990), 
doc. V. Aželis (1990-1992). 

Klinikinės medicinos fakulteto dekanais dirbo doc. S. Kindziulis (1969-1990), doc. 
R. Basevičius (1990-1991), e. prof. p. A. Eviltis (1991-1992). 

1992 m. lapkričio 13 d. Fundamentaliųjų medicinos mokslų ir Klinikinės medicinos 
fakultetai buvo reorganizuoti į Medicinos fakultetą. Medicinos akademijos Taryba 
jungtinio Medicinos fakulteto dekanu patvirtino Klinikinės medicinos fakulteto dekaną 
e. prof. p. A. Eviltį. 

Įkūrus Kauno medicinos instiuttą, 1951/1952 m. Gydomajame fakultete buvo 529 
studentai. Iš pradžių į Gydomojo fakulteto pirmąjį kursą buvo priimama po 150 studentų, 
vėliau - iki 375. 1961 m. buvo įsteigtas Gydomojo fakulteto Vakarinis skyrius, kuris veikė 
iki 1972 m. Jame buvo parengti 307 gydytojai. 1961 m. Gydomajame fakultete pradėti 
rengti medikai-biofizikai. Iš viso per šešerius metus buvo parengti 67 medikai-biofizikai. 

1970/1971 m. mokėsi Gydomajame fakultete 2338 studentai. Nuo 1971 m. priimama 
mažiau studentų. Nuo 1951/1952 m. Gydomajame fakultete buvo pradėtos šešerių metų 
studijos. Baigę penkis kursus, būsimieji gydytojai vienerius metus tobulinosi 
subordinatūroje, dirbo akušerijos ir ginekologijos, hospitalinės chirurgijos ir hospitalinės 
terapijos katedrose, po to laikė valstybinius egzaminus. Vakariniame skyriuje studijos 
truko šešerius su puse metų. 

Nuo 1968/69 m. įkurta internatūra, kurios metu būsimieji gydytojai gilindavo 
pasirinktos specialybės Žinias ir praktinius įgūdžius. 1951-1996 m. Medicinos fakultetas 
parengė 11 253 gydytojus (kartu su biofizikais). (Apie mokslinę veiklą žr. Kauno medicinos 
akademijos istoriją. -Red.). 

Atkūrus Lietuvos nepriklausomybę, prasidėjo naujas reformų ir reorganizacijos 
procesas. Vakarų Europos ir Skandinavijos šalių pavyzdžiu kuriami nauji studijų planai, 
pradėta podiplominė rezidentūra. Vietoj katedrų kuriamos profilinės klinikos, kuriose 
derinamas pedagoginis, mokslinis ir praktinis darbas. Šiuo metu Medicinos fakultete 
yra 13 katedrų ir 24 profilinės klinikos. 

Ikidiplominių studijų trukmė - 6 metai (12 semestrų). Po to absolventai mokosi 

rezidentūroje, į kurią įstoja konkurso tvarka. 

Be studijų plane numatytų privalomųjų disciplinų, studentai pasirenka elėktyvias 
(pasirinktinas) ir disciplinas. Teorines žinias jie įgyja paskaitų, seminarų, laboratorinių 
ir praktikos darbų metu, moksliniuose būreliuose, savarankiškai studijuodami, o praktinius 
įgūdžius - praktikos darbų, budėjimų metu, dirbdami savarankiškai ir vadovaujami 
dėstytojų bei patyrusių specialistų. Žemesniųjų kursų studentai atlieka medicinos sesers, 
o vyresniųjų - vidaus ligų, akušerijos ir ginekologijos chirurgijos praktiką. 

Studentai turi gauti kiekvieno semestro metu studijuotos disciplinos įskaitą ir išlaikyti 
studijų planuose numatytų disciplinų egzaminus. Studentų žinios tikrinamos žodžiu,raštu 
bei programuota apklausa. Baigę Medicinos fakultetą, studentai laiko baigiamąjį 
egzaminą. 

Bendrosios chirurgijos katedra 


Kauno universiteto Medicinos fakultete buvo steigiamos dvi chirurginio profilio 
katedros: Įvado į chirurgiją, t.y. Bendrosios chirurgijos ir Operacinės chirurgijos bei 
topografinės anatomijos. Bendrosios chirurgijos katedra įkurta dr. J. Basanavičiaus karo 
ligoninėje. 

Trūko kvalifikuotų specialistų, todėl chirurginėms katedroms vadovauti buvo 
kviečiami specialistai iš užsienio. Bendrosios chirurgijos katedros vedėju buvo išrinktas 
prof. J. Dzirnė. Jis gimė Dorpate, ten baigė ir medicinos fakultetą. Specializavosi Romoje, 
Frankfurte prie Maino, Hamburge, Berne. Dirbo Samaros gubernijos žemietijos 
ligoninėje. Nuo 1906 m. dirbo Maskvos universitete, prof. J. Djakonovo klinikoje asistentu, 
nuo 1910 m. - profesorius. 

1922 m. spalio 3 d. prof. J. Dzirnė skaitė pirmąją paskaitą (rusų kalba) chirurgine 
tema Kauno universiteto Medicinos fakultete. Kaune J. Dzirnė dirbo tik metus. Vėliau 
išvyko dirbti į Abisiniją. Fakulteto senatas abi chirurgines katedras sujungė į vieną. 
Bendrosios chirurgijos kursą skaitė (vokiečių kalba) katedros vedėjas prof. H. Boitas. 
Jis 1902 m. baigė Berlyno universitetą, 1912 m. buvo docentas Karaliaučiaus universitete, 
nuo 1921 m. - profesorius. Kauno universitete dirbo nuo 1922 m., domėjosi pilvo ertmės 
organų, krūtinės ląstos chirurgija. 1926 m. grįžo į Karaliaučiaus universitetą. Tuo metu 

asistentais katedroje dirbo Vl. Kuzma ir V. Kanauka. 

Išvykus prof. H. Boitui, chirurgijos katedros vedėju tapo A. Hagentornas. Jis 1896 
m. baigė Dorpato universitetą, dirbo Piarnu, Tartu. 1902 m. apgynė daktaro disertaciją. 
Nuo 1904 m. dirbo Kaune. Prof. A. Hagentornas chirurgijos katedros vedėju dirbo iki 
1939 m., išėjo į pensiją ir išvyko iš Lietuvos. Chirurgijos katedroje tuo metu dirbo daug 
gydytojų, vėliau tapusių žymiais Lietuvos chirurgais: J. Jaržemskas, B. Stukas, K. Katilius, 
A. Stropus, T. Siurkus, A. Mačiūnas ir kt. Bendrosios chirurgijos kursą skaitė vyr. asist. 
VI. Kuzma. 

1940 m. Chirurgijos katedra buvo reorganizuota į dvi chirurgijos katedras: Fakultetinės 
chirurgijos (vedėjas prof. V. Kanauka) ir Hospitalinės chirurgijos (vedėjas prof. VI. 
Kuzma). VI. Kuzma mokėsi Tartu universitete, baigė Kauno universiteto Medicinos 
fakultetą. Tobulinosi Vienos, Vokietijos universitetuose. Nuo 1933 m. docentas, 1941 m. 
išrenkamas Lietuvos mokslų akademijos akademiku. Be bendrosios chirurgijos, domėjosi 
urologija, neurochirurgija, traumatologija, kraujo perpylimu. 

Prof. VI. Kuzma ir toliau skaitė bendrosios chirurgijos kursą, praktikos darbus vedė 
T. Šiurkus. Po ankstyvos VI. Kuzmos mirties 1942 m. bendrosios chirurgijos kursą skaitė 
prof. V. Kanauka. Jis 1917 m. baigė Kijevo universiteto Medicinos fakultetą. Tai plataus 
diapazono chirurgas, domėjosi abdominaline chirurgija, urologija. 1945 m. pasitraukė į 
Vakarus, vėliau persikėlė į JAV, dirbo chirurgu. Mirė 1968 m. Niujorke. 

1945 m. Kauno universitete buvo atkurta Bendrosios chirurgijos katedra, jos vedėju 
paskirtas Telesforas Šiurkus. 1936 m. jis baigė Kauno universitetą. Specializavosi Vienoje. 
1949 m. apgynė disertaciją, nuo 1950 m. - docentas, nuo 1967 m. - profesorius. Domėjosi 
įvairiomis chirurgijos sritimis, daug operavo, daug rašė. Parašė pirmąjį chirurgijos vadovėlį 
lietuvių kalba "Bendroji chirurgija", išėjo jo dvi laidos, keletą monografijų. 

1951-1956 m. Bendrosios chirurgijos katedros vedėju dirbo prof. J. Odinovas (prof. 
M. Martynovo mokinys), atsiųstas iš Maskvos. Paskaitas skaitė rusų kalba, 1956 m. grįžo 
į Maskvą. 

1974 m. mirus prof. T Šiurkui, katedros vedėju išrinktas V. Vaškelis. Kauno medicinos 
institutą baigė 1957 m., katedroje dirbo nuo 1963 m. 1971 m. apgynė disertaciją, nuo 
1972 m. - docentas, nuo 1991 m. - e. prof. p. Parašė apie 250 mokslo darbų, parengė daug 
metodinių nurodymų respublikos chirurgams - operacinės rizikos, įstrigusių išvaržų, žarnų 
gyvybingumo įvertinimo ir kt. klausimais. Išleido daug mokymo priemonių studentams: 
"Bendroji chirurgija schemomis, diagramomis ir lentelėmis", "Kraujo perpylimas" (2 
laidos), "Hemokorektoriai chirurgijoje" ir kt. Katedros vedėju dirbo 12 metų. 1969-1976 
m. buvo Teorinės medicinos fakulteto prodekanas. 

1986 m. katedros vedėju išrinktas A. Purtokas. 1959 m. baigė Vilniaus universitetą, 
daug metų dirbo Krasnojarske, kur apgynė kandidato ir daktaro disertacijas, nuo 1988 
m. - profesorius. Pagrindinė mokslinio darbo kryptis - chirurginė gastroenterologija, 
laparoskopinė chirurgija. Nagrinėjo ligonių enterinio maitinimo klausimus, panaudojo 
tą metodiką praktiškai. 1993 m. katedros vedėju buvo išrinktas med. dr. J. Pundzius, nuo 
1994 m. - docentas. Išdirbęs katedroje pusantrų metų, buvo paskirtas akademinių klinikų 
generaliniu direktoriumi ir iš katedros išėjo. Nuo 1995 m. katedros vedėju vėl paskirtas 
prof. A. Purtokas. 

Nuo 1945 m. Bendrosios chirurgijos katedros klinikinė bazė buvo "Raudonojo 
Kryžiaus" ligoninė. Dėstytojais dirbo ligoninės vyr. gydytojas M. Dubinskas, 1945 m. 
atėjo dirbti J. Olekas, 1946 m. - J. Jocius, 1947 m. - A. Jacynas, A. Genys, 1948 m. - R.Kuz- 
maitė (Vl. Kuzmos brolio duktė), kuri su nedidele pertrauka katedroje dirbo 32 metus. 

VI. Kondrackas katedroje išdirbo 35 metus - nuo 1949 m. iki 1984 m. 

1955-1959 m. katedroje dirbo A. Mickis. 1957 m. po klinikinės ordinatūros į katedrą 
dirbti priimamas V. Steponavičius. Jis dirbo katedroje 34 metus. 1959-1963 m. asistentu 
katedroje dirbo J. Platūkis. 1964 m. baigęs aspirantūrą Kijeve, katedroje pradeda dirbti 
dr. J. Šošas. Nuo 1965 m. katedroje dirbo A. Radavičius, S. Pranckevičius. Nuo 1969 m. 
iki dabar katedroje dirba doc. E. Kelbauskas. 

1970 m. kai kurios miesto ligoninės tapo klinikinėmis instituto bazėmis. Bendrosios 
chirurgijos katedra buvo perkelta į rekonstruotą Kauno III ligoninę. Raudonojo Kryžiaus 
ligoninėje liko tik Traumatologijos katedra. 

Aštuntame dešimtmetyje katedroje asistentais trumpai dirbo A. Liutkus ir V. 
Pšemeneckas. Nuo 1976 m. katedroje dirba J. Juočas, baigęs aspirantūrą Maskvoje. 
Asistentais dirbo G. Česnauskas, K. Adamonis ir G. Bachmackis. 1992 m. katedroje 
pradėjo dirbti chirurgas praktikas hab, dr. J. Dauderys. Jau 32 metus katedroje dirba 
vyr. laborantė Gražina Stačkūnienė. 

Šiuo metu katedroje mokosi keturių fakultetų studentai: Medicinos, Stomatologijos, 
Slaugos iT Visuomenės sveikatos bei studentai iš užsienio. Daug metų buvo mokomi 
1991 m. yra rengiami chirurgijos rezidentai. Jau keleri metai katedros kolektyvas 
organizuoja respublikos chirurgams kvalifiakcijos kėlimo kursus enterinio maitinimo, 
chirurginės infekcijos, herniologijos, venų patologijos klausimais. 

Katedros kolektyvas nagrinėja bendrosios chirurgijos, abdominalinės, chirurginės 
gastroenterologijos, koloproktologijos, urgentinės ir planinės herniologijos, venų ligų 
gydymo, enterinio maitinimo, pūlinės infekcijos gydymo ir profilaktikos, Lietuvos 
chirurgijos istorijos klausimus. Rašo straipsnius žurnaluose, dalyvauja respublikos, kitų 
šalių chirurgų konferencijose ir suvažiavimuose, skaito pranešimus. 

Pastaraisiais metais buvo parengta ir išleista monografija "Enterinis maitinimas 
chirurgijoje", metodiniai nurodymai: "Enterinis maitinimas gydant chirurginius ligonius" 
ir "Antibiotikų naudojimas chirurgijoje". | 

Katedros dėstytojai dirba ne tik pedagoginį bei mokslinį darbą, bet ir gydo, 
konsultuoja, kuruoja, operuoja ligonius, sergančius gastroenterologinėmis, 
koloproktologinėmis ligomis, esant biliopankreatinės žarnos pažeidimui bei kitai ūminei 
ir lėtinei abdominalinei ir pilvo sienos patologijai, sergančius venų ir arterijų ligomis, 
įvairiomis pūlingomis ligomis, kurių išgydyti konservatyviomis priemonėmis neįmanoma. 
Beveik visi katedros darbuotojai yra įsisavinę laparoskopinių operacijų metodiką. 

Daug ligoninės gydytojų ir skyrių vedėjų, net kitų klinikų ir katedrų darbuotojų dirba 
pedagoginį darbą mokydami studentus bei rezidentus. Tai skyr. vedėjai: G. Vislavičius, 
dr. G. Cesnauskas, dr. K. Adamonis, D. Mockūnienė, J. Klebanovas, habil. dr. prof. S. 
Pranckevičius, ordinatoriai: J. Paukštys, L. Kilius, O. Karumnas, A. Špucis, G. Šulga, A. 
Reingardas, V. Vaitkūnas, A. Tamelis. 

Katedros kolektyvas daugiau kaip dešimt metų (1973-1986) bendradarbiavo su 
Bialystoko medicinos akademijos chirurginių katedrų kolektyvais. Rašė bendrus 
straipsnius, kuriuos spausdino Lenkijos ir Lietuvos žurnaluose, dalyvaudavo įvairiuose 
chirurgų suvažiavimuose bei konferencijose abiejose respublikose. 

Jau kelerius metus katedros kolektyvas bendradarbiauja su Vokietijos Frankfurto 
prie Maino chirurgais, mūsų dėstytojai specializuojasi Vokietijoje, o vokiečių chirurgai 
atvyksta į katedrą skaityti paskaitas aktualiais šiuolaikinės chirurgijos klausimais. 

Katedros personalas: 

A. Purtokas, med. m. habil. dr. prof. - katedros vedėjas 
G, Bachmackis, med. m. dr. vyr. asist. 
S. Bradulskis, med. m. dr. vyr. asist. 
J. Dauderys, med. m. habil. dr. prof. 
J. Juočas, med. m. dr. e. doc. p. 

E. Kelbauskas, med. m. dr. doc. 

H. Sacevičienė, labor. 

G. Stačkūnienė, labor. 

V. Vaškelis, med. m. dr. e. prof. p. 

E. Žurauskas, gyd. vyr. labor. 

Biologijos katedra 


1951 m. Kauno medicinos institute įsteigta Biologijos katedra. Pirmuoju katedros 
vedėju skiriamas T. Ivanauskas (1954-1964), vėliau M. Venslauskas (1964-19969), J. 
Lapinskaitė (1969-1983) ir renkamas A. Bertulis (nuo 1983). 

Prof. T. Ivanauskas (1882-1970), žymus Lietuvos valstybės ir modernaus Lietuvos 
mokslo žmogus, paskutiniuosius savo gyvenimo metus susiejo su Biologijos katedra. Joje 
dirbdamas, išleido svarbiausias monografijas "Lietuvos paukščiai" ir "Pasaulio paukščiai". 
Sorbonos ir Peterburgo auklėtinis, puikus oratorius, jis skaitė puikias zoologijos ir 
evoliucijos mokslo paskaitas. Scholastinėje socialistinio realizmo aplinkoje prof. T. 
Ivanauskas išdrįsdavo supažindinti studentus su uždraustuoju "mendelizmu-morganizmu", 
pasveikindavo klausytojus su religinėmis šventėmis, kviesdavo jaunimą pagelbėti 
lietuviams iš gimtojo Pelesos krašto. Jis tęsė Vytauto Didžiojo universiteto tradicijas ne 
vien savo asmeniu, bet ir dvasia. 

Doc. M. Venslauskas puoselėjo Medicinos instituto mokslo veikloje naujus 
biofizikinius metodus, buvo vienas Centrinės mokslo tyrimo laboratorijos steigėjų, 
vadovavo biofizikos skyriui. Jaunus gabius mokslininkus jis ragino vykti į didžiausius 
Sovietų Sąjungos ir kitų šalių mokslinius centrus. Jis skatino loginį mąstymą, laisvas 
diskusijas ir, matyt, nėra atsitiktinumas, kad dabar daug valstybės ir visuomenės veikėjų 
yra biofizikai. 

Doc. J. Lapinskaitė tęsė prof. T. Ivanausko puoselėtas tradicijas. Jos dėka baigti 
formuoti pagrindiniai biologijos studijų kursai. 

Šiuo metu katedra yra pritaikiusi biologijos disciplinas medicinos studijoms ir dėsto 
Medicinos, Stomatologijos, Visuomenės sveikatos, Slaugos fakultetų I kurso studentams 
"Citologiją ir parazitologiją", "Genetiką" ir Medicinos fakulteto VI k. studentams - 
"Medicininę genetiką". | 

Per 30 metų katedroje susiformavo dvi mokslinių tyrimų kryptys - regėjimo fiziologija 
ir medicininė genetika. Tyrimų rezultatai skelbiami mokslinėse konferencijose JAV, 
Brazilijoje, Izraelyje ir daugelyje Europos šalių. Regėjimo fiziologijoje tiriami žievės 

regėjimo zonos neuronai, jų sistemos bei funkciniai ryšiai. Analizuojamas dydžio, formos, 
šviesumo ir spalvos suvokimas. Neurofiziologiniuose ir psichofiziologiniuose 
eksperimentuose tiriami regos sistemos mechanizmai. Remiantis eksperimentų 
duomenimis, konstruojami neuroniniai ir matematiniai modeliai. Darbe taikomos 
šiuolaikinės metodikos, įdiegtos stažuočių užsienyje dėka. Šiame moksliniame darbe 
apginta viena habilitacinė (A. Bertulis, 1985) ir penkios daktaro disertacijos. 1991 m. 
išleista monografija "Erdvinis spalvų regėjimas" (A. Bertulis ir V. Glezeris). 1991 m. 
Lietuvoje suorganizuota 14-ji Europos regimojo suvokimo konferencija. 1993 m. prof. 
A. Bertuliui paskirta Nacionalinė premija. 

Medicininės genetikos laboratoja tiria ligonius, kurie gali turėti chromosominę 
patologiją. Nustatytas chromosominių ligų dažnumas pagrindiniuose klinikiniuose 
kontingentuose, pagrįsta hipotezė apie šeimos genotipo įtaką chromosominių ligų 
klinikiniam polimorfizmui. Apginta viena habilitacinė (A. Sinkus, 1991) ir dvi daktaro 
disertacijos. Parašytos monografijos "Paveldimos vaikų ligos" (V. Basys ir A. Sinkus, 1979) 
ir "Žmogaus chromosominės ligos" (A. Sinkus, 1989). 

Katedroje VDU Aplinkotyros fakulteto studentai yra paruošę bakalauro ir magistro 
disertacijų. Šiuo metu biologijos katedroje mokslinius darbus rengia du doktorantai. 


Katedros personalas: 

A. Bertulis, habil. biol. m. dr. prof. - katedros vedėjas 
I. Andriuškevičiūtė, vyr. asist. 

A. Bulatov, vyr. asist. 

A. Gutauskas, doc. 

L. Jurkėnienė, doktor. 

J. Kočanienė, vyr. asist. 

J. Loginovič, asist. 

L. Mickienė, doktor. 

A. Sinkus, habil. biol. m. dr. prof. 
T. Tavzarašvili-Pakulienė, vyr. asist. 

Biologinės ir bioorganinės chemijos katedra 


1921 m. lapkričio mėn. 21 d. prof. VI. Lašas Aukštųjų kursų klausytojams perskaitė 
pirmąsias fiziologinės chemijos paskaitas. 1923 m. prof. VI. Lašas parengė ir išleido 
pirmąjį vadovėlį "Fiziologinės chemijos analizai". Pirmasis Fiziologijos ir fiziologinės 
chemijos katedros vedėjas buvo VI. Lašas. 

1951-1953 m. katedra reorganizuojama į Bendrosios chemijos (vedėjas prof. J. 
Janickis) ir Biologinės ir organinės chemijos (vedėjas A. Gabrėnas) katedras. 

1954-1956 m. katedrai vadovavo biol. m. kand. R. B. Chesinas-Lurje, 1956-1966 m. 
- doc. A. Gabrėnas, o nuo 1966 m. iki dabar - Lietuvos MA akademikas prof. A. 
Praškevičius. 

Iki 1965 m. katedros darbuotojai daugiausia užsiėmė pedagogine veikla. 

1987 m. katedra reorganizuojama ir pavadinama Biologinės ir bioorganinės chemijos 
katedra. 

Nuo 1966 m. katedra sukoncentruoja mokslinę pedagoginę veiklą dviem kryptimis: 
nagrinėja medicinos biochemiją ir rengia dėstomų disciplinų vadovėlius bei mokymo 
priemones. Iš pradžių katedros mokslinio darbo tema buvo bioenergetinių procesų tyrimas 
organų hipoksijos metu. Įrodyta, kad įmanoma nustatytus bioenergetikos sutrikimus 
koreguoti, esant lokaliajai miokardo išemijai. Buvo parengtos ir apgintos 6 kandidato 
disertacijos: L. Lukoševičius (1969), A. Toleikis (1969), J. Burneckienė (1970), M. Šiušienė 
(1970), G. Žaliauskienė (1971), V. Grigaliūnienė (1979), o A. Praškevičius apgynė mokslų 
daktaro disertaciją "Širdies raumens medžiagų apykaita eksperimentinės nekrozės ir 
atsistatymo procesų stimuliacijos fone" (Ryga, 1971). Be to, pagal kitą tematiką 
disertacijas apgynė R. Šatinskienė (1968) ir N. Stasiūnienė (1969). 

1972 m. susikūrusi Kardiologijos institute Metabolizmo laboratorija tęsė 
bioenergetikos tyrimus. Nuo 1976 m. katedra pradėjo nagrinėti baltymų biosintezės 
transliacijos aparato komponentų funkcines ypatybes organų hipoksijos metu. 1976 m. 
prie katedros suformuojama mokslinė grupė. Jos ir katedros iniciatyva 1979 m. įkuriama 
centrinė mokslinė tiriamoji laboratorija (CMTL, dabar BMTI). Tyrinėjant baltymų 
biosintezės transliacijos aparato komponentų ypatybes, pavyko nustatyti, kad širdies 
išemijos metu keičiasi genetinės informacijos transliacijos aparaio struktūra ir ypatybės. 
Šia tema kandidato disertacijas apgynė: H. Rodovičius (1984), L. Ivanovas (1985), A. 
Tamulevičius (1985), A. Liekis (1986), R. Stapulionis (1987), S. Poderienė (1988), Z. 
Martinkus (1989), T. Mašanauskas (1990), A. Kašauskas (1990), R. Maskoliūnas (1990), 
D. Tvarijonavičius (1991), D. Veželienė (1992). L. Lukoševičius 1989 m. apgynė mokslų 
daktaro disertaciją "Kepenų ir miokardo transliacijos aparato funkcinės ypatybės ūmios 
eksperimentinės išemijos metu" (Kijevas). 

1987 m. už darbų ciklą "Biocheminiai ir morfologiniai organų pakenkimo vystymosi 
dėsningumai ir jų ypatumai hipoksijos sąlygomis" (1965-1985) prof. A. Praškevičiui (darbo 
vad.), prof. J. Danilevičiui, biol. m. kand. P. Džėjai, biol. m. kand. L. Ivanovui, doc. L. 
Lukoševičiui, prof. R. Stropui. doc. A. Toleikiui ir prof. A. Vitkui paskiriama Lietuvos 
valstybinė premija. 1988 m. katedra parengė ir išleido mokslinių darbų rinkinį "Širdies 
audinių ir kitų organų biochemija ir morfologija hipoksijos sąlygomis“. 

Katedros mokslinei raidai turėjo įtakos Ukrainos MA Molekulinės biologijos ir 
genetikos instituto mokslininkai, Latvijos mokslinės įstaigos, Lietuvos MA Biochemijos 
instituto, Vilniaus universiteto, Kauno medicinos akademijos kitų katedrų bendradarbiai. 

Katedros kolektyvas yra parengęs ir išleidęs vadovėlių ir mokymo priemonių: 
"Vitaminai" - Praškevičius A., Gabrėnas A., 1971; "Hormonai" - Praškevičius A., 1971; 
"Angliavandenių apykaita ir biologinė oksidacija" - Praškevičius A., 1972; "Lipidai ir jų 
apykaita" - Praškevičius A., Lukoševičius L., 1973; "Baltymų apykaita" - Praškevičius A., 
Lukoševičius L., 1974; "Baltymai ir fermentai" - Toliušis L., 1973; "Audinių biochemija" - 
Praškevičius A., Lukoševičius L., 1974. 1975 m. kartu su Vilniaus universiteto 
bendradarbiais parengtas ir išleistas pirmasis Lietuvoje "Biochemijos" vadovėlis 
studentams medikams, kurio autoriai - prof. A. Praškevičius, doc. L. Lukoševičius ir 
doc. A. Glemža tapo Lietuvos valstybinės premijos laureatais (1978). Vėliau buvo išleista 
"Kraujo biochemija" - Lukoševičius L., Praškevičius A., Grybauskas P, 1980; leidinys 
gydytojui praktikui "Tarptautinė vienetų sistema medicinoje" - Praškevičius A., 
Kazakevičius R., Lukoševičius L., 1987; "Organinės chemijos laboratoriniai darbai" - 
Šatinskienė R., Kondratas D., Grigaliūnienė V., Praškevičius A., 1988; 1989 m. 
atspausdinamas pirmasis "Klinikinės biochemijos" vadovėlis - Praškevičius A., 
Lukoševičius L., Astrauskas V ir kt. 


Katedros personalas: 
A. Praškevičius, akademikas, prof., katedros vedėjas 
J. Burneckienė, doc. 

H. Firantas, doc. 

L. Ivanovienė, doc. 

A. Kašauskas, vyr. asist. 
D. Kondratas, doc. 

L. Lukoševičius, prof. 
H. Rodovičius, doc. 

N. Stasiūnienė, doc. 

R. Satinskienė, doc. 

Ekstremaliosios medicinos katedra 


Katedra įkurta 1991 m. Krašto apsaugos departamento siūlymu (iniciatorius - doc. 
A. Vaitakitis, tuometinis Krašto apsaugos departamento generalinio direktoriaus pirmasis 
pavaduotojas). Katedros tikslas - rengti gydytojus krašto apsaugos sistemai ir ekstremalių 
situacijų Lietuvoje problemoms spręsti. Oficialiąja Ekstremaliosios medicinos katedros 
įkūrimo data reikėtų pripažinti 1991 m. liepos 1 d., kuomet buvo pasirašyta sutartis tarp 
Kauno medicinos akademijos ir Krašto apsaugos departamento, kuria remiantis Krašto 
apsauga įsipareigojo finansuoti katedros personalo išlaikymą. Pirmuoju katedros vedėju 
buvo paskirtas gyd. J. V. Šveikauskas (1991-1996). Nuo 1996 m. balandžio mėn. katedrai 
vadovauja doc. A. Vaitkaitis. 

Katedros mokslinio darbo kryptis - katastrofų medicina, katastrofų rizikos faktorių 
epidemiologijos tyrimas. Bendradarbiaujama su Švedijos, Olandijos, Vokietijos, Belgijos, 
JAV, Vengrijos, Austrijos, Šveicarijos ir Čekijos kolegomis. Katedros darbuotojai skaitė 
pranešimus konferencijose (1996) - San Diego (JAV), NATO 'COMEDS" Briuselyje 
(Belgija), Stokholme (Svedija), Berlyne (Vokietija). 

Akademijos studentams dėstoma katastrofų medicinos, toksikologijos, radiologijos 
ir medicinos mantos tiekimo organizavimo kursai. Katedros kolektyvas parengė ir 1995 
m. išleido mokymo priemones (autoriai J. V. Šveikauskas, R. Kazakevičius, D. Vaitkaitis): 

"Katastrofų meidcina", "Katastrofų radiologija", "Katastrofų toksikologija". 

Įgyvendinant Lietuvos gyventojų sveikatinimo programą, 1996 m. katedros kolektyvas, 
suderinęs su Lietuvos Respublikos Sveikatos apsaugos ministerijos Respublikiniu 
sveikatos mokymo centru, parengė privalomosios higienos ir privalomojo pirmosios 
pagalbos mokymo programas. Baigiantis 1996 m., R. Aleknavičius ir D. Vaitkaitis parengė 
ir išleido knygą "Pirmoji medicinos pagalba". Ši knyga LR Sveikatos apsaugos ministerijos 
1996 m. spalio 30 d. įsakymu patvirtinta kaip visų profesijų ir veiklos sričių darbuotojų 
bei transporto priemonių vairuotojų privalomojo pirmosios medicinos pagalbos mokymo 
metodinė priemonė. 


Katedros personalas: 

A. Vaitkaitis, doc. - katedros vedėjas 
R. Aleknavičius, asist. 

R. Kazakevičius, vyr. asist. 

D. Vaitakitis, vyr. asist. 

Fizikos, matematikos ir biofizikos katedra 


Katedra įkurta 1950 m. Jos vadovai buvo prof. A. Puodžiukynas (1950-1965), prof. 
A. Gutmanas (1965-1972), doc. D. Saudargienė (1972-1979), nuo 1979 m. - prof. J. 
Sapagovas. 

Katedroje mokosi visų fakultetų studentai. Dėstoma medicininė fizika, informatika 
ir kompiuterija, aukštoji matematika, biostatistika bei matematinės statistikos metodai. 

Akademijos doktorantams skaitomos matematinės statistikos ir informatikos 
paskaitos, organizuojami gydytojų ir provizorių tobulinimosi kursai kompiuterių 
naudojimo medicinoje klausimais. 

Katedros mokslinis darbas yra nuolat derinamas su akademijos klinikinių ir kitų 
padalinių moksline tematika. Fizikos analogijų bei matematinio modeliavimo metodais 
buvo tiriama regos sistema, širdies elektrostimuliacijos procesai bei techninės priemonės. 
Šiuo metu modeliuojamas ir tiriamas širdies ritmo valdymas elektros impulsais pro 
stemplę, siekiant palengvinti šią diagnostinę procedūrą bei padidinti jos informatyvumą. 
Katedros mokslininkai yra sukūrę ir pritaikę elektrodų sistemas širdies elektrostimuliacijai 
ir defibriliacijai. 

Katedros pedagoginiai darbuotojai parengė ir išleido medicinos fizikos (5), 
matematikos ir informatikos (3) metodines priemones studentams medikams, dalyvavo 
rengiant vadovėlį "Socialinė higiena ir sveikatos apsaugos organizavimas" (1986). 


Katedros personalas: L. Pauliukėnas, asist. 

J. Sapagovas, prof. - katedros vedėjas A. Rašymas, vyr. asist. 

L. Bastienė, doc. J. Skučas, habil. gamt. m. dr. prof. 
M. Giedrienė, vyr. asist. R. Šimoliūnienė, asist. 

G. Lipskytė, asist. K. Tiknevičius, doc. 

V. Mildažis, doc. G. Vaitiekaitis, asit. 


J. Naktinis, doc. A. Vaitkus, asist 

Histologijos ir embriologijos katedra 


Katedra įkurta 1923 m. Pirmasis Histologijos ir embriologijos katedros vedėjas buvo 
iš Šveicarijos Berno universiteto pakviestas neurohistologas profesorius Eberis Landau. 
Jis pradėjo dirbti nuo 1923 metų lapkričio mėn. Iki 1923 m. histologijos ir embriologijos 
teorinį kursą skaitė ne histologas, o Anatomijos katedros docentas, vėliau profesorius 
Jurgis Žilinskas. 

Eberis Landau gimė 1878 m. Latvijoje, Rezeknėje. 1902 m. baigė Dorpato (Tartu) 
universitetą. Dirbo Zoologijos stotyje Vilapranke ir Histologijos institute Miunchene. 
1903-1904 metais jis - asistentas Peterburgo anatomijos institute. 1907 m. įgijo medicinos 
daktaro laipsnį. 1915-1923 m. buvo Šveicarijos Berno universiteto ekstraordinatoriniu 
profesoriumi. Nuo 1923 m. rugsėjo 25 d. jis - Vytauto Didžiojo universiteto Histologijos 
su embriologija katedros ordinarinis profesorius. 

Katedros, kaip ir universiteto, kūrimosi pradžia buvo sunki: menka materialinė bazė, 
trūko kadrų. Didelę dalį studentams būtinų preparatų, dažų histologinių preparatų 
gamybai profesorius atsivežė iš Šveicarijos. Iš Anatomijos katedros buvo paskolinti keturi 
mikroskopai. Be profesoriaus, katedroje dirbo asistentė Juzė Bubėnaitė (Čeponienė). 
Ji pradėjo gaminti pirmuosius histologinius preparatus studentų studijoms. Profesorius 
E. Landau dirbo ir Nervų ligų klinikoje, todėl 1926 metais iš šios klinikos į Histologijos 
katedrą pakvietė jaunesniąją laborantę studentę Dominiką Kesiūnaitę. Kiek vėliau, 1931 

m. katedroje vyr. preparatoriumi pradėjo dirbti studentas Juozas Masevičius. 

Profesorius E. Landau turėjo nemažą pedagoginio bei mokslinio darbo patirtį, todėl 
greitai ir sėkmingai sutvarkė katedros veiklą, išmokė katedros kolektyvą dirbti mokymo 
bei metodinį darbą. Kiekvienais metais profesorius rengdavo fakulteto personalui bei 
studentams įdomesnių histologinių preparatų apžiūrą, dažnai vykdavo į užsienio 
universitetus su moksliniais pranešimais, siuntė straipsnius į užsienio spaudą. 1930 m. 
statant Medicinos fakulteto rūmus, aktyviai rengė patalpų planą. 

1932 m. balandžio 21 d., pasibaigus sutarčiai, prof. E. Landau su šeima išvyko dirbti 
į Šveicarijos Lozanos universitetą. Katedrai vėl laikinai ėmė vadovauti anatomas Jurgis 
Žilinskas. 

Profesorius J. Žilinskas visas žinias bei energiją skyrė Anatomijos katedrai, anatomijos 
muziejaus kūrimui, anatomijos dėstymui. Histologijos padalinys likdavo beveik be 
priežiūros. Jis laikinai katedrai vadovavo beveik du metus. Katedros darbas iš inercijos 
vyko pagal prof. E. Landau pradėtą metodiką ir tvarką. 

1932 m. buvo baigti statyti Medicinos fakulteto rūmai Mickevičiaus gatvėje. 
Histologijos ir embriologijos katedra gavo naujas, jos darbui specialiai įrengtas, 
atitinkančias Europos standartus patalpas. Tai šviesi laboratorija,kambarys histologijos 
ir embriologijos muziejui, katedros vedėjo kabinetas, kambariai audinių kultūroms, 
asistentams, mikrofotolaboratorija, indų plovimo bei histologinių preparatų ruošimo 
kambariai ir kitos patalpos. (Dabar ten yra Farmakologijos katedra). 

Po kelių mėnesių iš katedros į klinikinį darbą pereina asistentė D. Kesiūnaitė, gana 
greitai persikelia į Klaipėdą dirbti ir vyr. asistentė J. Bubėnaitė-Ceponienė. Histologijos 
ir embriologijos katedroje liko tik formaliai vedėjo pareigas einantis prof. J. Žilinskas ir 
vyr. preparatorius studentas J. Masevičius. Susidarė kritiška situacija, todėl po kelių 
mėnesių priimta ne tos srities specialistė vyr. laborantė Aldona Vaškevičiūtė. Keista, bet 
A. Vaškevičiūtė ir studentas J. Masevičius vedė studentams laboratorinius darbus, ruošė 
histologinius preparatus bei kitas mokymo priemones. 

1934 m. pavasarį E. Landau laiške prof. J. Žilinskui rekomendavo pakviesti katedrai 
vadovauti med. m. dr. prof. Verą Dančiakovą. Atvykusi prof. V. Dančiakova sudarė sutartį 
trims metams. 

Vera Michailovna Dančiakova (mergautinė pavardė Grigorevskaja) gimė 1877 m. 
Peterburge. Kurį laiką dirbo mokytoja, po to išvyko į Šveicariją, nes tuo metu carinės 
Rusijos įstatymai draudė moterims (su retomis išimtimis) mokytis aukštesniosiose 
mokyklose. Šveicarijoje ji baigė Lozanos universitetą. 1903 m. V. Dančiakova grįžo į 
Rusiją ir dirbo Pavolgio srityje, kovojo su choleros epidemija. 1906 m. V. Dančiakova 
atvyko į Maskvą, kur savo lėšomis įsteigė Bakteriologinį institutą. 1913 m. jai buvo 
pasiūlyta vieta Niujorko Kolumbijos universiteto Embriologijos institute. Kolumbijos 
universitete prof. V. Dančiakova išdirbo dešimt metų. TSRS Sveikatos apsaugos ministro 
kvietimu ji 1926 m. grįžo į Maskvą, kur jai buvo pavesta įkurti Morfogenezės institutą. 
Vėliau profesorė dirbo Paryžiaus "Radium" institute. 

Atvykus prof. V. Dančiakovai, prof. J. Žilinskas perdavė jai Histologijos ir 
embriologijos katedrą su menku inventoriumi ir nekvalifikuotais kadrais. Tai buvo vargo 
ir kūrimosi iš naujo metai. 1934 m. lapkričio 15 d. į katedrą buvo paskirtas asistentas 
Blažiejus Abraitis, tačiau nematydamas perspektyvų tobulėti, 1936 m. jis išvyko stažuotis 
į Čekoslovakiją. 

Prof. V. Dančiakova katedrą, kaip ir jos personalą, panaudojo savo asmeniniams 
reikalams, savo mėgiamam moksliniam darbui. Ji buvo puiki embriologė, per trumpą 

laiką paskelbusi nemažai darbų. Histologijos ir embriologijos katedra tuo laikotarpiu 
įsigijo namažai naujos, profesorės moksliniam darbui reikalingos aparatūros, tačiau 
pedagoginis darbas, studentų mokymas, kadrų ruošimas prof.V. Dančiakovai mažai rūpėjo. 
Studentai jos paskaitas nenoriai lankė, egzaminų sesija dėl jos nuolatinių kelionių po 
užsienį trukdavo 3-4 savaites, buvo nepatenkinti ir dėstytojai, ir studentai. 

1937 m. pasibaigus prof. V. Dančiakovos sutarčiai su Medicinos fakultetu, vadovavimą 
Histologijos ir embriologijos katedrai laikinai iki 1939 m. perėmė prof. J. Žilinskas. Tai 
vėl buvo katedros stagnacijos ar net merdėjimo laikotarpis, nes prof. J. Žilinskas visą 
energiją skyrė Anatomijos katedros plėtimui, savo moksliniams darbams. 

Padėtis Histologijos ir embriologijos katedroje ėmė keistis tada, kai katedrai pradėjo 
vadovauti med. m. dr. prof. B. Abraitis. 

Blažiejus Abraitis gimė 1899 m. rugpjūčio 16 d. Šakių rajone, Tupikų kaime. 1928 m, 
baigęs Mariajmpolės gimnaziją, B. Abraitis įstojo į Kauno universiteto Medicinos 
fakultetą, kurį baigė 1933 m. Tais pačiais metais buvo paskirtas į katedrą asistentu. 1936 
m., Medicinos fakulteto taryba pasiuntė B. Abraitį į Prahos Karolio universiteto Medicinos 
fakulteto Histologijos katedrą. Čia, vadovaujant profesoriams E. K. Studničkai bei J. 
Volfui, prasidėjo B. Abraičio mokslinis kelias, daug dėmesio jis skyrė akies pasaitų 
vystymosi klausimams nagrinėti. 

1939 m. docentas B. Abraitis išrenkamas Vytauto Didžiojo universiteto Medicinos 
fakulteto Histologijos katedros vedėju. 1941 m. jam suteikiamas profesoriaus vardas. 
Kai prof. B. Abraitis perėmė katedrą, joje dirbo vyr. laborantė A. Vaškevičiūtė ir vyr. 
preparatorius J. Masevičius. Katedra buvo perkelta į tam darbui nepritaikytas patalpas. 
Apgynęs daktaro disertaciją, B. Abraitis bandė gerinti pedagoginį ir mokslinį darbą, 
tačiau tam sutrukdė visuomeninio gyvenimo pokyčiai. Universitetą okupacinė valdžia 
uždarė, Histologijos ir embriologijos katedros turtas buvo išgrobstytas. Po karo, išsaugojusi 
dalį mikroskopų, preparatų, katedra vėl galėjo pradėti dirbti. Nors ir sunkios buvo sąlygos, 
plėtėsi mokslinio darbo apimtis. Į katedrą atėjo aspirantų, buvo ruošiamos ir ginamos 
disertacijos, kūrėsi nauja, jauna Lietuvos histologų karta. 

B. Abraitis mėgo pedagoginį darbą, nuolatos tobulino dėstymo metodiką, kruopščiai 
rengdavosi paskaitoms. Išsamiose ir nuosekliose paskaitose teoriją visuomet siedavo su 
praktika, paskaitas iliustruodavo gerais piešiniais lentoje, naudodavo tuometinę 
projekcinę aparatūrą. Prof. B. Abraitis daugelį metų dirbo ir administracinį darbą: 1944- 
1946 m. jis buvo Medicinos fakulteto prodekanas, 1946-1947 m. - dekanas, 1947-1950 m. 
- Kauno universiteto prorektorius mokslo reikalams, 1950-1952 m. - KMI fakulteto 
dekanas, 1958-1964 m. - KMI prorektorius mokslo reikalams. Respublikoje trūko 
specialistų, todėl jis 1945-1947 m. dirbo Lietuvos veterinarijos akademijos Histologijos 
ir embriologijos katedros profesoriumi, 1948-1949 m. - Vilniaus universiteto Medicinos 
fakulteto Histologijos katedros vedėju, 1950-1957 m. - Kauno medicinos instituto 
Normaliosios anatomijos katedros vedėju. Visa tai atsiliepė profesoriaus sveikatai bei 
Histologijos ir embriologijos katedros darbui, jos augimui. 

B. Abraitis, bė akies lęšio pasaitų bei odos struktūros tyrimų, domėjosi gamtos 
vystymosi problemomis, skaitė paskaitas apie gyvybės atsiradimą, vėliau kartu su J. 
Masevičiumi tyrė virškinimo sistemos organų vystymąsi. Profesorius domėjosi kraujagyslių 
aterosklerozės bei miokardo infarkto klausimais, kraujagyslių bei širdies audinių struktūra, 
audinių regeneracijos galimybėmis. 

Profesoriaus Blažiejaus Abraičio iniciatyva įsteigtas Lietuvos anatomų, histologų ir 
embriologų mokslinės draugijos skyrius. Jo iniciatyva 1962 m. Kaune buvo organizuota 

pirmoji Pabaltijo respublikų ir Baltarusijos anatomų, histologų ir embriologų konferencija. 

Jis parašė keturis histologijos ir embriologijos vadovėlius, daugiau kaip 50 mokslo 
darbų. Už histologijos ir žmogaus embriologijos mokslo darbus 1967 m. jam paskirta 
Lietuvos Valstybinė premija. 

1939-1971 m. katedroje dirbo prof. B. Abraitis, doc. J. Masevičius, asist. J. Ryškienė, 
doc. L. Labanauskas, vyr. dėst. K. Baltrušaitis, vyr. dėst. R. Rimdeika, vyr. asist. J. 
Danielius, aspirantai: A. Sinius, J. Mickevičius; doc. A. Vitkus, I. Marčiukaitienė ir kiti. 
Daug metų katedroje dirbo laborantai: D. Krisiūkėnaitė, P. Eimutis, A. Galvydis, B. 
Jakubauskaitė, N. Palavinskienė, V. Rūsienė, V. Rechlevičienė ir kiti. 

Ilgus metus katedroje dirbusi vyr. dėst. J. Ryškienė daug dėmesio skyrė metodiniam 
darbui. Ji rengė ir skaitė pranešimus katedroje, fakultete bei kitose aukštosiose mokyklose. 
Vyr. dėst. R. Rimdeika, dirbęs 1959-1979 m., bandė integruoti atskirų morfologinių 
disciplinų dėstymą, todėl šalia tiesioginio darbo, vadovavo Pedagogikos katedrai. Vyr. 
dėst. Jonas Danielius ir aspirantas Albertas Sinius domėjosi eksperimentinės 
aterosklerozės kraujagyslių pakitimų klausimais. Asistentas Kostas Labanauskas ir 
aspirantas Albertas Vitkus tęsė prof. E. Landau pradėtus neurohistologinius tyrimus 
(tyrė nervų regeneraciją bei blužnies nervus ir jų kitimus dėl anafilaksinio šoko). 

Sveikatai susilpnėjus, 1971 m. sausio 15 d. prof. B. Abraitis katedros vadovavimą 
perdavė med. m. dr. Albertui Vitkui. 

Albertas Vitkus mediko kelią pradėjo 1954 m., baigęs KMI. Tų pačių metų lapkričio 
mėn. įstojo į histologijos aspirantūrą Kauno medicinos institute. 1958 m. Albertas Vitkus 
apgynė kandidatinę disertaciją "Intraorganiniai blužnies nervai ir jų morfologiniai kitimai 
sensibilizacijos ir anafilaksinio šoko įtakoje". Jis nemetė klinicisto darbo ir pradėtos 
mokslinės veiklos. Jau 30 metų viena svarbiausių mokslinio darbo krypčių Histologijos ir 
embriologijos katedroje yra eksperimentinė kardiologija. Šios krypties pradininkas tiek 
katedroje, tiek Kauno medicinos institute buvo ir liko Albertas Vitkus. Jis 1968 m. apgynė 
daktarinę disertaciją "Eksperimentinio miokardo infarkto perspėjimo ir regeneracijos 
procesų stimuliacijos efektyvumas". Mokslinė ir praktinė gydytojo veikla (1958-1962 m. 
dirbo Kauno greitosios pagalbos stotyje, 1964-1974 m. Kauno geležinkeliečių ligoninėje 
terapeutu) skatino profesorių A. Vitkų spręsti aktualias miokardo infarkto vystymosi ir 
gydymo problemas. Visa tai rodo katedros moksliniai darbai ir pranešimai, kurių paskelbta 
daugiau kaip 400, bei gausus profesoriaus mokinių būrys. 

Sparti mokslo bei technikos pažanga neaplenkė Histologijos ir embriologijos katedros. 
Vadovaujant prof. A. Vitkui, buvo išvystyta histochemija, liuminescentinė mikroskopija, 
sukurtos naujos originalios kiekybinio tyrimo metodikos ir priemonių sistemos, kurios 
pripažintos išradimais ar racionalizaciniais pasiūlymais. Daug dėmesio skiriama mokymo 
bei metodinėms priemonėms tobulinti ir gausinti. Tai teigiamai buvo įvertinta 1976 m. 
VLUP parodoje Maskvoje, respublikinėse apžiūrose. Katedra pasipuošė stendais apie 
pirmuosius ląstelės tyrinėtojus ir mikroskopų raidą, didelėmis mikronuotraukomis su 
aprašymų stendais laboratorinių darbų salėje, kuriuos galima buvo keisti, atsižvelgiant į 
mokymo tematiką. Embriologijos disciplinai įsisavinti ir žinių kontrolei buvo įrengti 
embrionų nuotraukų bei tų embrionų organų ir sistemų vystymosi skaidrių stendai, 
parengti programuotos apklausos lapai su mikronuotraukomis ir elektronogramomis, 
laboratoriniams darbams naudojama mokomoji televizija. 

Katedros kolektyvas, vadovaujamas prof. A. Vitkaus, parengė ir išleido didelės 
apimties darbus "Nomina histologica" ir "Nomina embryologica internationalia" (1977), 
originalų vadovėlį "Histologija" (1970), prof. A. Vitkaus, doc. K. Baltrušaičio, doc. J. 

Lubytės ir kt. mokymo priemonių rinkinius "Histologijos kursas (schemomis), "Žmogaus 
embriono vystymasis" (1977), "Endokrininių liaukų histofiziologija" (iliustracijomis) 
(1980), "Nervinio audinio histofiziologija" (iliustracijomis, 1982) bei naują originalų 
histologijos vadovėlį (1990). 

Histologijos ir embriologijos katedra bendradarbiavo su Biochemijos, Fiziologijos, 
Hospitalinės terapijos, Fizikos katedromis, taip pat ir su respublikos aukštųjų mokyklų 
bei mokslinio tyrimo institutų anatomais, histologais, embriologais, anatomų, histologų 
ir embriologų mokslinės draugijos nariais, kurios pirmininkas nuo 1976 metų buvo 
profesorius Albertas Vitkus. 

Histologijos ir embriologijos katedroje dirbo doc. Juozas Masevičius, vyr. dėst. Jonė 
Ryškienė, vyr. dėst. Romualdas Rimdeika, aspirantė Irena Grigaliūnienė, asistentė Irena 
Marčiukaitienė, asistentė Rolanda Markevičiūtė, doc. Kęstutis Baltrušaitis, doc. 
Aleksandras Vitkus, doc. Jūratė Lubytė, doc. Angelija Valančiūtė. 

Ilgiausiai katedroje dirbo doc. J. Masevičius (1931-1986). Jis buvo geras histologinės 
technikos žinovas, pedantiškai rinko, tyrė ir kolekcionavo žmogaus embrionus. Šio 
mokslininko surinkta kolekcija naudojama embriologijos studijoms ir šiandien. 

1994 m. lapkričio mėn. katedros vedėju išrinktas doc. K. Baltrušaitis. Jis katedroje 
pradėjo dirbti 1956 m. vyr. laborantu. Dirbdamas baigė KMI, įstojo į aspirantūrą, 1969 
m. apgynė med. m. kandidato disertaciją. 1977-1980 m. dirbo Alžyre, Orano universitete. 
Ten jis buvo Histologijos katedros vedėjas ir mokslinis bendradarbis elektroninės 
mikroskopijos laboratorijoje. Darbo sritis - eksperimentinė kardiologija. Jis domėjosi 
histologijos dėstymo metodika įvairiose užsienio aukštosiose mokyklose. Jam priklauso 
apie 100 mokslinių ir metodinių darbų, yra aštuonių išradimų bendraautorius. Doc. K. 
Baltrušaitis yra Histologijos katedros auklėtinis, gerai suvokiantis katedros mokymo ir 
mokslo problemas, susipažinęs su Vakarų Europos, ypač Prancūzijos, histologų mokymo 
bei mokslo problemomis. Jo perduotas patyrimas padeda Lietuvos medikams tobulinti 
savo žinias, žengti koja kojon su kitų Europos šalių medikais. 

Šiuo metu visi katedros dėstytojai turi mokslinius laipsnius ir vardus. 1995 m. doc. 
A. Valančiūtė apgynė Kauno kardiologijos institute parengtą habilitacinį darbą. Labai 
perspektyvi yra doc. J. Lubytė, baigianti rengti eksperimentinės kardiologijos habilitacinį 
darbą. 1996 m. spalio mėn. į katedrą atėjo dirbti doktorantė, buvusi ilgametė Studentų 
mokslinės draugijos histologijos būrelio narė ir pirmininkė I. Balnytė. 


Katedros personalas: 

K. Baltrušaitis, med. m. dr. doc. - katedros vedėjas 
J. Lubytė, med. m. dr. doc. 

A. Valančiūtė, habil. med. m. dr. prof. 

A. Vitkus, habil. med. m. dr. prof. 

A. Vitkus, med. m. dr. doc. 

Kalbų katedra 


1951 mokslo metais reorganizavus Kauno universitetą į dvi savarankiškas aukštąsias 
mokyklas - Kauno medicinos ir Kauno politechnikos institutus - Kauno medicinos insti- 
tute buvo įkurta Rusų ir svetimų kalbų katedra, kuri 1959 m. buvo pavadinta Kalbų 
katedra. 

Pirmoji naujai įsteigtos katedros vedėja buvo vyr. dėst. Aleksandra Sergejeva, 
vadovavusi šiai katedrai iki 1958 m. vidurio. Labai trumpai šios katedros vedėjo pareigas 
ėjo vyr. dėst. Antanas Šuopys. Nuo 1958 metų rudens iki 1985 metų vasaros Kalbų katedrai 
vadovavo doc. Vytautas Nečiūnas, o nuo 1985 m. iki 1995 m. šios katedros vedėju dirbo 
doc. Jonas Bajoras. Nuo 1995 m. Kalbų katedrai vadovauja vyr. asist. Elena Molytė. 

Iš pat pradžių Rusų ir svetimų kalbų katedroje dirbo tik 5 etatiniai ir 3 valandiniai 
dėstytojai. Studentams buvo dėstomos rusų ir užsienio kalbos. Šių kalbų studentai buvo 
mokomi dvejus metus. Vėliau pradėta dėstyti lotynų kalba, kurios mokymo trukmė buvo 
vieneri metai. Visų kalbų mokymo kursas buvo baigiamas egzaminu. 

Vieni pirmųjų katedros dėstytojų buvo E. Andrašiūnienė, A. Graželis, J. Jaugelytė, 
A. Jarošenko, J. Rakauskienė, V. Širkienė, A. Šuopys. 

Augant ir plečiantis Kauno medicinos institutui, daugėjo ir Kalbų katedros dėstytojų. 
1954 m. katedroje dirbo jau dvylika etatinių dėstytojų (V. Nečiūnas, I. Kulikauskaitė, A. 
Skoras, J. Vosylius ir kt.). 

Pirmieji Kalbų katedros darbo metai nebuvo lengvi: labai stigo tinkamos kalbų 
mokymo medžiagos, trūko vadovėlių, knygų, žurnalų, vaizdinių bei techninių mokymo 
priemonių. 

Nuo 1959 m. Kalbų katedros pedagoginis ir mokslinis-=metodinis darbas labai 

suintensyvinamas. Sudaromos rusų, lotynų, anglų,vokiečių ir prancūzų kalbų mokymo 
metodinės sekcijos, kurioms vadovauti paskiriami patyrę dėstytojai. Šios sekcijos ima 
rūpintis mokymo priemonių rengimu, dėstytojų mokslinio-metodinio darbo planavimu. 
Jau 1959/ 60 m. Kalbų katedros dėstytojai vieni pirmųjų Medicinos institute savo jėgomis 
parengė ir išleido 5 mokymo priemones studentams. Medicinos instituto vadovybė 
pradeda skirti didesnį dėmesį Kalbų katedrai ir jos veiklai: paskiriamos didesnės patalpos, 
daugiau etatų ir lėšų techninėms priemonėms įsigyti. Katedra organizuoja užsienio kalbų 
būrelius (J. Bajoras, J. Rakauskienė, V. Širkienė), radijo laidas užsienio kalbomis 
bendrabučiuose gyvenantiems studentams, leidžia sienlaikraštį "Amicitia Internacionalis" 
užsienio kalbomis. Surengiami ir pirmieji vakarai užsienio kalbomis. 

Po 1961 m. gegužės 27 d. Nutarimo "Dėl užsienio kalbų mokymo gerinimo" dar labiau 
suaktyvėjo studentų mokomasis darbas, pradėjus privalomą užsienio kalbų mokymą ne 
tik I-II kursų, bet ir III-IV kursų studentams ir valstybinį užsienio kalbos egzaminą IV- 
me kurse. Studenių grupės pradėtos komplektuoti pagal užsienio kalbų mokėjimą, daugiau 
užsienio kalbomis savarankiškam studentų darbai. Įsteigiama Kalbų katedros biblioteka. 
Padidėja ir katedros pedagoginis personalas. 1962/ 63 m. katedroje dirba 19 etatinių ir 
11 valandinių dėstytojų bei 3 laborantės. Užsienio kalbų dėstytojai (J. Bajoras, R. 
Baranauskaitė, J. Surkienė) siunčiami, ir baigia dvimečius pedagoginius užsienio kalbų 
kursus aukštosios mokyklos dėstytojo kvalifikacijai gauti. 

Studentų mokomajame darbe pasiekiama neblogų rezultatų,respublikinėse ir 
tarprespublikinėse aukštųjų mokyklų olimpiadose Medicinos instituto studentai nuolat 
užimdavo prizines vietas. Studentų kalbų mokėjimo įgūdžius bei žinias teigiamai vertino 
tikrinimo komisijos. 

Kalbų katedros mokslinis-metodinis darbas planingai pradėtas tik nuo 1959 metų. Iš 
pradžių pasirinkta nagrinėti tema "Kalbinė interferencija ir kalbų mokymo bei auklėjimo 
metodų tobulinimas", kuriai vadovavo doc. V. Nečiūnas. Ši problema buvo tiriama 1959- 
1985 metais. Per šį laikotarpį katedros dėstytojai parengė ir spaudoje paskelbė per 300 
straipsnių bei tezių kalbų mokymo metodikos, kalbinių gabumų, auklėjimo, saviauklos, 
kalbos kultūros klausimais, respublikinėse ir tarprespublikinėse mokslinėse konferencijose 
perskaitė daugiau kaip 200 pranešimų, parengė ir išleido 44 mokymo metodines 
priemones bei vadovėlius. Doc. V. Nečiūno vadovaujamas studentų mokslinės draugijos 
Kalbos kultūros būrelis 1967-1980 metais parengė ir spaudoje paskelbė 33 straipsnius 
bei tezes, nagrinėjančius studentų kalbos kultūros problemas. Parengtas ir išleistas 
metodinis leidinys "Medikų kalbos klaidos" (Nečiūnas V., 1970). Kalbų katedra 1967 
metais suorganizavo respublikinę mokslinę-metodinę nekalbinių aukštųjų mokyklų 
konferenciją ir išleido leidinį "Rusų ir užsienio kalbų dėstymo metodikos nekalbinėse 
aukštosiose mokyklose klausimai" (1967). 

Pažymėtini Kalbų katedros dėstytojų parengti ir išleisti vadovėliai: "Lingua Latina" 
(A. Šuopys, J. Vosylius, 1965), "Lingua Latina medica" (A. Šuopys, J. Starkus, 1975), 
"English for Stomatological Students" (R. Baranauskaitė, J. Čiukšienė, 1974), "English 
Exercise for Medical Students" ir "English for Medical Students" (V. Nečiūnas, J. Bajoras, 
R. Baranauskaitė, J. Čiukšienė, R. Matukaitė, J. Surkienė, 1977, 1980), prancūzų kalbos 
skaitiniai (V. Širkienė, J. Šukys), vokiečių kalbos skaitiniai (I. Strazdienė, A. Šečkienė) 
ir rusų kalbos mokymo priemonė (I. Bubinienė, I. Vitkevičienė). 

Taip pat paminėtini ir trumpi lotynų (J. Vosylius), anglų (V. Nečiūnas), vokiečių (1. 
Kulikauskaitė, J. Rakauskienė, A. Šečkienė), prancūzų (V. Širkienė, J. Šukys) medicinos 

terminų žodynai, parengti ir išleisti 1966-1982 metais. 

Be to, katedros dėstytojai yra parengę ir išleidę metodinių mokymo priemonių ir 
skaitinių (J. Bajoras, A. Šuopys, J. Starkus, V, Širkienė, J. Šukys, I. Bubinienė, V. Nečiūnas, 
E. Molytė) bei metodinių nurodymų ir kontrolinių darbų neakivaizdinio skyriaus 
studentams (J. Bajoras, J. Šukys, J. Starkus, A. Šuopys, J. Rakauskienė, A. Šečkienė, I. 
Vitkevičienė, I. Bubinienė). 

Nuo 1985 iki 1995 metų Kalbų katedros dėstytojai tyrinėjo kompleksinio ir integruoto 
medicininės terminijos mokymo ir studentų auklėjimo tobulinimo klausimus (mokslinės 
temos vadovas doc. J. Bajoras). Šia tema katedros dėstytojai parengė ir išleido mokymo 
metodines priemones, kurios čia nurodytos chronologine tvarka: 

1. Anglų k. metodinė medžiaga studentams medikams (Bajoras J., Baranauskaitė 
R., Čiukšienė J., Matukaitė R., Nečiūnas V., Nečiūnienė V., Surkienė J., 1986). 

2. Metodinė medžiaga anglų medicininei terminijai mokytis (Bajoras J., 1987). 

3. Metodinės rekomendacijos savarankiškam kompleksiniam klinikos terminijos 
mokymui (Nečiūnas V., Nečiūnienė V., 1987). 

4. Metodiniai nurodymai farmacijos terminijai ir receptūrai mokytis (Brunevičiūtė 
R., Kadytė N., 1991). 

5. Metodinė medžiaga mediko etikos tematika (Bajoras J., 1987). 

6. Lotynų kalbos metodinės rekomendacijos klinikos diagnozėms rašyti (Nečiūnas 
V., Nečiūnienė V., 1989). 

7. Anglų kalbos medicinos skaitiniai (Bajoras J., 1991). 

8. Anglų kalbos skaitiniai farmacininkams (Bajoras J., 1991). 

9. Anglų kalbos farmacijos skaitiniai (Bajoras J., 1991). 

10. Lingua Latina in Medicina (Nečiūnas V., Nečiūnienė V., 1991). 

11. Short Latin-English medical dictionary (Nečiūnas V., Nečiūnienė V., 1991). 

12. Essentials of Medical Latin (Nečiūnas V., Nečiūnienė V., 1993). 

13. Kalbos kultūra (Alešiūnaitė L., Molytė E., 1993). 

14. Latin exercises for medical students (Nečiūnas V., Nečiūnienė V., 1993). 

15. Savikontrolės testai ir pratimai besimokantiems terminologijos pagrindų 
(Brunevičiūtė R., Gudaitytė D., 1994). 

16. Lietuvių kalbos pratybos studentams užsieniečiams (Molytė E., 1996). 

Per pastarąjį dešimtmetį Kalbų katedros dėstytojai aktyviai dalyvavo mokslinėse 
konferencijose ir perskaitė 32 mokslinius pranešimus, parašė ir paskelbė 30 straipsnių ir 
tezių, išvertė apie 2000 puslapių. 

1987 m. Kauno medicinos institute ir Kalbų katedroje buvo surengtas sąjunginės 
centrinės metodinės užsienio kalbų komisijos pasitarimas, kuriame buvo svarstomi 
aktualūs kalbų mokymo ir studentų savarankiškumo ugdymo klausimai. 

1987 m. mūsų studentai dalyvavo Sąjunginėje užsienio kalbų olimpiadoje ir užėmė 
II-ąją vietą. 

Katedros dėstytojai aktyviai rašo Akademijos spaudoje, ir per šį laikotarpį publikavo 
28 populiarius straipsnius. 

Nuo 1991/ 92 mokslo metų Kauno medicinos akademija pagal valstybines sutartis 
pradėjo rengti medicinos specialistus artimųjų Rytų šalims (Libanui, Jordanijai ir kt). 
Tam tikslui Kalbų katedroje buvo sudaryta dėstytojų grupė,kuri moko užsienio studentus 
valstybinės lietuvių kalbos. Šie dėstytojai parengė užsieniečiams lietuvių kalbos mokymo 
programą ir parašė bei išleido lietuvių kalbos metodinę mokymo priemonę (E. Molytė, 
1996). Šiam darbui ir ateityje numatoma skirti ypatingą dėmesį. 

Nuo 1995 m. dėstytojai nagrinėja temą "Kalbų funkcionavimo ir mokymo problemų 
tyrimas" (vadovas doc. J. Bajoras). Pagrindinis temos tikslas: išanalizuoti studentų medikų 
kalbinio parengimo galimybes ir sudaryti jų kalbos modelį. Šiam tikslui pasiekti keliami 
tokie uždaviniai: 1. Išanalizuoti medicinos krypties kalbų funkcionavimo ypatumus. 2. 
Išryškinti optimalius kalbų mokymo metodus ir suformuoti metodiką. 3. Įvertinti studijų 
proceso organizavimo įtaką kalbų mokymo efektyvinimui. 1995 m. dalyvauta 13 
konferencijų (iš jų 10 tarptautinių), išspausdinta 13 straipsnių. 1996 metais rudenį katedra 
rengė Respublikos aukštųjų mokyklų užsienio kalbų dėstytojų seminarą "Kalbų dėstymo 
problemos aukštojoje mokykloje". Jame dalyvavo 45 respublikos aukštųjų mokyklų 
dėstytojai. 

Nuo 1995 m. labai padidėjo katedros kolektyvas: dirba 30 dėstytojų ir 3 laborantės. 
Katedroje dirba 3 edukologijos doktorantai, 4 magistrai ir 1 anglų kalbos dėstytoja iš 
JAV Taikos korpuso. Viena lotynų kalbos dėstytoja 1996 m. stažavosi 8 mėnesius 
Graikijoje. 

Sustiprėjo katedros materialinė bazė: įsigyti 2 kompiuteriai, kopijavimo aparatūra, 
magnetofonai; katedros biblioteka nuolat turtėja naujais medicinos žurnalais užsienio 
kalbomis, kaupiami mokomosios medžiagos įrašai užsienio kalbomis. Nuo 1995 m. 
reorganizavus užsienio kalbų mokymo procesą,pradėta studentus mokyti užsienio kalbų 
pagal trijų lygių sistemą. 1-ojo lygio studentų mokymui skiriamos net 4 valandos per 
savaitę. Užsienio kalbos mokymas baigiamas 3-ame kurse privalomuoju egzaminu. Be 
to, visi studentai turi galimybę katedroje mokytis ir antrosios užsienio kalbos elekcinio 
kurso pagrindais: anglų, prancūzų, vokiečių, rusų ir danų kalbų. 

Ši trumpa istorinė Kalbų katedros dėstytojų pedagoginės ir mokslinės veiklos apžvalga 
rodo, kokia įvairi ir reikšminga yra kalbininkų veikla, ugdant studentų medikų asmenybę 
ir humanitarizuojant visą medikų mokymo ir auklėjimo sistemą. 


Katedros personalas: 


E. Molytė, vyr. asist. - katedros vedėja E. Movšovičienė, asist. 
L. Alešiūnaitė, asist. V. Nečiūnienė, vyr. asist. 
J. Bajoras, doc. E. Paulauskaitė, asist. 
R. Baranauskaitė, vyr. asist. G. Piotuchovienė, asist. 
R. Brunevičiūtė, vyr. asist. I. Ramanauskas, asist. 
I. Bubinienė, asist. J. Sakalnikaitė, asist. 

J. Čiukšienė, asist. Z. Sirtautienė, asist. 

D. Gudaitytė, asist. K. Summerfield, asist. 
A. Gutauskaitė, asist. J. Surkienė, asist. 

N. Janulienė,asist. L. Šarkauskienė, asist. 
D. Latvelienė, labor. V. Širkienė, asist. 

J. Levanauskaitė, labor. D. Vankevičienė, asist. 


G. Matelytė, asist. 

Mikrobiologijos katedra 


Mikrobiologijos katedra įsteigta 1922 m. rudenį kaip Lietuvos universiteto Medicinos 
fakulteto Higienos ir bakteriologijos katedra. Ji dar vadinama Higienos-bakteriologijos 
ir sanitarinės policijos katedra, dirbo drauge su 1918 m. Kaune įsteigtu Higienos- 
bakteriologijos institutu (katedros vedėjas kartu buvo ir instituto direktorius). Nuo 1950 
m. pavadinta Higienos ir mikrobiologijos, o nuo 1955 m. iki dabar - Mikrobiologijos 
katedra. Katedros darbo pobūdį apibūdina pavadinimas: kaip ir medicinos mikrobiologija, 
mikrobiologija buvo suprantama kaip profilaktikos tarnaitė, tarnavusi sanitarijai, 
epidemiologijai ir infekcionistams. Šios tradiciškai susiformavusios, o gal tiksliau - 
suformuotos pažiūros į mikrobiologijos vietą aukštosiose medicinos studijose išlieka ir 
dabar, nepaisant mėginimų suardyti mikrobiologijos vertinimo stereotipą. 

Pirmasis katedros vedėjas buvo med. m. dr. prof. Antanas Jurgeliūnas (1872 08 02 - 
1943 08 05), vadovavęs jai nuo įsteigimo iki 1934 metų. Jam dėl blogos sveikatos 
pasitraukus iš pareigų, Higienos ir bakteriologijos katedrą globojo oftalmologas med. m. 
dr. prof. Petras Avižonis, o bakteriologijos kursui vadovauti buvo paskirtas vyr. asistentas 
Vytautas Girdzijauskas (1904 06 02 - 1972 10 24). Nuo 1936 m. katedros vedėjas buvo 
fiziologas ir higienistas med. m. dr. prof. Jonas Šopauskas. 1955 m., po reorganizacijos 
jau savarankiškai Kauno medicinos instituto Mikrobiologijos katedrai ėmė vadovauti 
med. m. dr. prof. Vytautas Girdzijauskas. Tačiau 1962 m. vyriausybei uždraudus vadovauti 
dviejų aukštųjų mokyklų katedroms, prof. V. Girdzijauskas pasirinko Vilniaus universitetą. 
Kauno katedrai vadovauti buvo pavesta infekcionistei ir terapeutei med. m. dr. prof. 
Stefanijai Gruodytei. 1963 m. rugpjūčio mėnesį katedros vedėju paskiriamas Patologinės 
fiziologijos katedros aspirantas Vytautas Vaičiuvėnas, 1963 m. lapkričio 23 d. apgynęs 

medicinos mokslų kandidato disertaciją ir nuo 1964 m. išrinktas katedros vedėju konkurso 
tvarka. 1966 m. jam suteiktas docento, o 1989 m. - profesoriaus mokslo pedagoginis 
vardas. V. Vaičiuvėnas nuolat buvo perrenkamas katedros vedėju iki 1995 m. gruodžio 
mėnesio, kai konkurso tvarka katedros vedėju išrinktas doc. Alvydas Pavilonis. 
Mikrobiologijos katedrai sunkiai sekėsi su vadovais, o tai negalėjo nepakenkti katedrai 
bei jos disciplinai. Galima tik spėlioti, kodėl kritiškais momentais katedros vadovais 
buvo skiriami ne mikrobiologai. 

Pagrindinis katedros darbuotojų darbas - medicinos specialistų, t.y. gydytojų, 
stomatologų, provizorių, visuomenės sveikatos specialistų ir kt. rengimas. Dabar katedroje 
studijuoja Medicinos (IV ir V semestrus), Stomatologijos (III ir IV bei VIII semestrus), 
Farmacijos (III ir VII semestrus) bei Visuomenės sveikatos (III semestrą) fakultetų 
studentai, taip pat ir Vytauto Didžiojo universiteto Aplinkotyros fakulteto (Vsemestrą) 
studentai. Taip jau susiklostė, kad nuo septintojo dešimtmečio vidurio Medicinos fakultete 
dėstoma ne tik mikrobiologija, bet ir imunologija. Imunologijai peržengus infekcinės 
imunologijos ribas, katedra tradiciškai globoja visas imunologijos studijas: parengė studijų 
programą, skaito daugumą paskaitų i ir atlieka laboratorinius darbus. 

Medicinos specialistų rengimas - tai sritis, kurią konkrečiai apibūdinti nelengva, tad 
gal šiek tiek padės pedagoginius mokslo vardus įgiję katedros darbuotojai. Katedroje 
profesoriaus vardai suteikti Vytautui Girdzijauskui, Vytautui Vaičiuvėnui, docentų - 
Adelei Lauciūtei, Danguolei Vasiljevienei, Nijolei Leonienei, Vaclovui Sudintui, Alvydui 
Paviloniui, Genadijui Čerkašinui. Parengti ir išleisti 2 vadovėliai: "Mikrobiologija" 
(Girdzijauskas V. ir Vikonytė-Vasiljevienė D., 1976 m.), "Imunologija" (Svičiulis A., 
Tilindis B. ir Vaičiuvėnas V., 1989 m.), 7 mokymo knygos studentams. Siuo metu katedra 
rūpinasi studijų reforma, pagal kurią mikrobiologijos (ir imunologijos) studijos turi būti 
diferencijuotos. Taigi, būtina parengti ne tik koncepciją, studijų planus ir programas, bet 
ir pasirūpinti dėstytojų parengimu specializuotose klinikose ir katedrose. 

Kauno medicinos akademijos Mikrobiologijos katedros veiklą lemia akademijos 
mokslinių tyrimų tematikos tendencijos ir uždaviniai, susiję su gydytojų, stomatologų, 
biofizikų, provizorių rengimu. Nuo septintojo dešimtmečio vidurio pradėta mokslinius 
tyrimus nukreipti į infekcinio hospitalizmo ir, konkrečiai - pūlinės chirurginės infekcijos 
tyrimus. Pamažu susiformavo mokslinių tyrimų kryptis hospitalinės pūlinės infekcijos 
sukėlėjų tyrimai ir naujų efektyvių pūlinių ligų bei pooperacinių komplikacijų profilaktikos 
bei gydymo priemonių parengimas bei ikiklinikinis aprobavimas. Moksliniais tyrimais 
buvo nustatyti reikšmingi dėsningumai, lemiantys patogeninių stafilokokų nešiojimo 
formavimąsi ir jų vaidmenį infekciniame hospitalizme, nustatyta, kad kiekvienas 
chirurgijos skyrius turi savo nuosavą, jam būdingą mikroflorą, kuriai būdingi tam tikri 
atsparumo antibiotikams ypatumai, priklausantys nuo konkrečios kategorijos ligoniams 
dinamiškai kinta. Taip buvo padėti klinikinės mikrobiologijos formavimo pagrindai. 
Pastarojo periodo katedros mokslinių tyrimų tema - naujų priemonių, skirtų žaizdų pūlinės 
infekcijos profilaktikai ir gydymui, parengimas ir medicininis-biologinis aprobavimas. 
Tai galima paaiškinti taip. Pirma, beveik du dešimtmečius katedros bendradarbiai kartu 
su chirurgais tyrė originalaus (pasaulio mastu) chirurginių medžiagų apdorojimo 
(impregnacijos) antibiotikais, suteikiant šioms medžiagoms pageidaujamų antimikrobinių 
savybių, panaudojant elektroforezę ir ultragarsą, metodo ypatybes ir galimybes. Šis 
metodas gimė Kauno medicinos akademijoje. Jis gavo 7b. TSRS autorinius liudijimus 
(išradimų patentų analogus). Gauti duomenys panaudoti 5 daktarų laipsnių įvertintoms 

disertacijoms (autoriai - E. Bagdonas, V. Sudintas, J. Veseliūnas, A. Antuševas ir A. 
Pavilonis), taip pat vienai habilituoto daktaro disertacijai (E. Bagdonas). Spaudoje šia 
tema paskelbta per 200 publikacijų Lietuvoje ir užsienyje. Už konkrečius mokslo tyrimų 
laimėjimus, turinčius ryškią taikomąją reikšmę, nurodytieji autoriai ir jų vadovai A. 
Smailys bei V. Vaičiuvėnas 1987 m. tapo Lietuvos Ministrų tarybos premijos laureatais 
už darbą "Chirurginių medžiagų su antibakterinėmis ir antikoaguliacinėmis savybėmis 
gavimas elektroforezinio bei fonoforezinio impregnavimo antibiotikais ir 
antikoaguliantais būdu". Metodas ir atitinkami jo realizavimui sukurti prietaisai 
demonstruoti tarptautinėse parodose "Euromed'93" ir "Euromed'94" (Leipcigas, 
Vokietija). 

Antra, daugiau kaip dešimtmetį katedros kolektyvas tyrė Biotechnologijos instituto 
"Fermentas" pagamintų fermentų preparatus, kurie galėtų būti pavartoti pūlinėms 
žaizdoms gydyti. Mikrobiologijos katedros bendradarbiai atliko ikiklinikinius tyrimus, 
parengė reikalingus dokumentus, pagrindžiančius šių vaistų tinkamumą bei efektyvumą, 
registracijai Farmakologijos komitete. Tačiau tolesni darbai nutrūko dėl reformų įstaigoje, 
pagaminusioje "Procelaną" ir "Kolagenazę". 

Mikrobiologijos katedros bendradarbiai išplėtė savo tyrimus ir kitose klinikinės 
mikrobiologijos srityse: tiria mikrobakterijų (tuberkuliozės ir mikrobakteriozių) sukėlėjų 
jautrumą antibakteriniams preparatams, Helicobacter pylori vaidmenį skrandžio 
patologijoje (bendradarbiaujama su Lundos universiteto Mikrobiologijos departamentu). 

Be nurodytų darbų, atliktų pastaraisiais dešimtmečiais, reikia įvertinti ir tyrimus, 
kurie padaryti ir skelbti anksčiau. 

Profesorius Antanas Jurgeliūnas, 1896 m. baigęs Peterburgo universiteto Gamtos 
skyrių, 1900 m. - Kijevo universitetą, 1910 m. apgynęs medicinos daktaro disertaciją 
("Bendrosios tuberkuliozės kilmės ir vystymosi klausimu"), 1910-1915 m. dirbęs Maskvos 
universiteto Bakteriologijos institute (iš pradžių asistentu, vėliau - direktoriaus 
pavaduotoju), atvyko į Lietuvą ir nuo 1922 m. pradėjo dirbti Lietuvos universiteto 
profesoriumi, Higienos ir bakteriologijos katedros vedėju. Medicinos fakulteto studentai 
mokėsi 1918 m. Kaune įsteigtame Valstybiniame higienos institute, kurio vedėju nuo 
1921 m. buvo paskirtas dr. A. Jurgeliūnas. Jame buvo gaminamos raupų ir pasiutligės 
vakcinos, nuo šių ligų skiepyti visos Lietuvos žmonės; Bakteriologijos serologijos skyriuje 
buvo daromi kraujo, šlapimo, ekskrementų, skreplių ir kt. patologinės medžiagos 
bakteriologiniai tyrimai, maisto (konservų, dešros, pieno ir kt.) ir vandens sanitariniai 
tyrimai, serologinės (Vasermano, Vidalio, Veilio-Felikso ir kt.) diagnostinės reakcijos. 
Bendrą Higienos instituto ir Higienos-bakteriologijos katedros darbą lėmė sunkios 
Universiteto kūrimosi sąlygos: studijos vyko institute, katedros dėstytojais dirbo instituto 
bendradarbiai, katedrai ir institutui vadovavo tas pats žmogus. 

Pirmąją mikrobiologo disertaciją katedroje apgynė Vytautas Girdzijauskas dar prieš 
Antrąjį pasaulinį karą ("Lytinių liaukų, skydinės liaukos, jų hormonų ir gl. parathyreoideae 
įtaka agliutininams susidaryti", 1939 m.). Be to, disertacijas (dabartiniu vardijimu - daktaro 
laipsniui) be anksčiau minėtųjų parengė ir apgynė D. Vikonytė-Vasiljevienė, A. Lauciūtė 
ir N. Leonienė. Su bendradarbiais parašytos ir išleistos 4 monografijos: "Dizenterija ir 
kova su ja Lietuvos TSR" (Girdzijauskas V. ir Vikonytė-Vasiljevienė D., 1964 m.), 
"Medicinos mikrobiologijos praktikos vadovas" (Girdzijauskas V., Vikonytė-Vasiljevienė 
D., Kantauskas V. ir Borisevičienė H., 1961 m.), "Vaikų ligų gydymas antibakteriniais 
preparatais" (Raugalė A., Mituzas H. ir Vaičiuvėnas V., 1983 m.), "AIDS" (Dievaitienė 
J., Čaplinskas S. ir Vaičiuvėnas V., 1991 m.). Katedra bendradarbiauja su užsienio mokslo 

ir studijų institucijomis: Lundo ir Geteborgo universitetais (Švedija), Valstybiniu ssrumų 
institutu (Kopenhaga, Danija). 


Katedros personalas: 

A. Pavilonis, med. m. dr. doc., katedros vedėjas 
L. Akramas, asist. 

A. Čerkašina, med. m. dr. doc. 
G. Čerkašinas, med. m. dr. doc. 
R. Grigaitė, asist. 

D. Janulaitytė, doktor. 

E. Osinas 

I. Petrauskaitė 

M. Samulėnas, vyr. asist. 

V. Sudintas, med. m. dr. doc. 

G. Tamolevičienė 

V. Vaičiuvėnas, med. m. dr. prof. 
A. Visockienė 

A. Zubrickaitė 

Patologinės fiziologijos katedra 


1951 m. reorganizavus Kauno universiteto Medicinos fakultetą į Kauno medicinos 
institutą (KMI) buvo įkurta Patologinės fiziologijos katedra. Jos vedėju paskirtas doc. 
A. Vileišis. Prieškariniame Kauno universiteto Medicinos fakultete patologinė fiziologija, 
kaip atskira disciplina, nebuvo dėstoma. Atskirus bendrosios patologijos, klinikinės 
fiziologijos klausimus dėstė profesoriai Vinteleris, Vl. Kuzma. 

1944 m. dekanas prof. J. Šopauskas patologinės fiziologijos kurso paskaitas pavedė 
skaityti prof. VI. Lašui. Paskaitoms ir laboratoriniams darbams buvo skiriama po dvi 
savaitines valandas. Prof. Vl. Lašas, asistentas A. Vileišis, vyr. lab. T Krukonis rodydavo 
studentams anafilaksinį smegenėlių, histamininį, trauminį, heterotransfuzinį šokus, širdies 
koronarinių kraujagyslių perrišimus, inkstų funkcijos ūminį nepakankamumą, galvos 
smegenų pusrutulio dalies, smegenėlių pašalinimą ir jo pasekmes. Prof. VI. Lašas, 
vadovaudamas Fiziologijos katedrai, be mitybos, kraujo smegenėlių apytakos klausimų, 
nagrinėjo alergologijos problemas, tai siejasi su organizmo reaktyvumo patologija. Tuo 
metu šis darbas buvo žinomas, nes 1948 m. prof. VI. Lašas pirmasis Lietuvos medikas 
išrenkamas TSRS Medicinos Mokslų Akademijos nariu korespondentu. Jis buvo ir 
Lietuvos Mokslų Akademijos sekretorius. Nuo 1948 m. patologinės fiziologijos visą 
kursą pradėjo skaityti vyr. dėst. A. Vileišis. 1947 m. jis apgynė kandidatinę disertaciją 
"Blužnies įtaka hemopoezei". Tai trečioji disertacija, kuri pokario metais buvo apginta 
Medicinos fakultete. 1948 m. A. Vileišis paskiriamas vyr. dėstytoju, 1949 m. buvo išrinktas 
eiti docento pareigas, o nuo 1950 m. - docentas. 

Daugėjant KMI studentų, padaugėjo ir Patologinės fiziologijos katedros dėstytojų. 
1956-1970 m. jais dirbo: G. Jaronienė, V. Meškelevičius,V. Vaičiuvėnas, V. Stankevičius, 
M. Grabliauskienė, V. Siudikas, V. Stankaitis, A. Šimkus. Be patologinės fiziologijos 
kurso katedros dėstytojai dar skaitė medicinos istorijos paskaitas ir vadovavo seminarams. 
Mokslinio darbo tematika pradėjo nagrinėti eksperimentinės onkologijos klausimus. 1963 
m. A. Vileišis apgynė daktaro disertaciją "Mitybos įtaka pelių adenokarcinomos prigijimui 
ir augimui". Tais pat metais kandidatinę disertaciją apgynė katedros aspirantas V. 
Vaičiuvėnas, po to sekė G. Jaronienė, V. Siankaitis, V. Meškelevičius, M. Grabliauskienė. 
Visų disertantų vadovas buvo prof. A. Vileišis. 

Tuo metu katedra parengė ir išleido leidinius: Vileišis A. ir Jaronienė G. "Patologinės 
fiziologijos pratybos" (1968 ir 1973), "Patologinė fiziologija schemomis" (1973, 1977), 
pirmąjį lietuvių kalba fiziologijos vadovėlį "Patologinė fiziologija" (1974), "Žmogaus 
biologinės normos" (1970, 1978). Katedros darbuotojai rengdavo ir dalyvaudavo Lietuvos 
patofiziologų mokslinės draugijos rengiamose konferencijose. 1963-1989 m. prof. A. 
Vileišis buvo Visasąjunginės patofiziologų draugijos valdybos ir plenumų narys, tos 
draugijos mokslinės metodinės komisijos narys. 

1979 m. Patologinės fiziologijos katedra buvo sujungta su Normaliosios fiziologijos 
katedra. Jungtinei katedrai vadovavo prof. B. Padegimas, o fiziologijos sektoriui - 
visuomeniniais pagrindais doc. A. Kondrotas. Patologinės fiziologijos sektorius buvo 
perkeltas į kitas patalpas, esančias centriniuose instituto rūmuose. 

Mokslines ir pedagogines dėstytojų kvalifikacijas tuo metu buvo galima gauti Maskvos, 
Leningrado, Kijevo aukštosiose medicinos mokyklose bei mokslo tyrimo institutuose. 
Tačiau buvo pradėta ieškoti galimybių specializuotis ir Vakarų mokslo įstaigose - užmegsti 
ryšiai su VDR Jenos Šilerio universiteto Klinikinės imunologijos ir alergologijos institutu. 
1980 m. doc. A. Kondrotui pavyko nuvykti į šį institutą pasitobulinti, ir kartu su prof. B. 
Padegimu skaityti pranešimus Europos alergologų kongrese. Šios specializacijos metu 
susipažinta ir su patologinės fiziologijos katedros darbu, o išmoktos metodikos buvo 
įdiegtos katedroje, rezultatai panaudoti moksliniam darbui ir mokymui. Tuo metu 
Patologinės fiziologijos sektoriuje mokslinio darbo tematika atliko eksperimentinės 
alergologijos patogenezinių mechanizmų tyrimus: prof. A. Vileišis tyrė prostaglandinų 
reikšmę, doc. V. Meškelevičius - lytinių hormonų, doc. A. Kondrotas ir doc. V. Stankaitis 
- imunokompetentinių ląstelių. 

1992 m. A. Kondrotas apgynė habilituoto daktaro disertaciją "T ir B limfocitų reikšmė 
ūminių alerginių reakcijų patogenezėje". Mokslo tyrimo darbų rezultatai apibendrinti 
1983 m. išleistoje monografijoje "Alerginio reaktyvumo formavimasis" (Vilnius, "Mokslas", 
rusų k.). Be to, prof. A. Kondrotas yra 1986 m. Lietuvos Valstybinės premijos laureatas. 

KMA patologinę fiziologiją studijuoja visų fakultetų studentai. 1993 m. buvo vėl 
atkurta savarankiška Patologinės fiziologijos katedra, o jos vadovu konkurso būdu buvo 
išrinktas prof. A. Kondrotas. 

Senstant pirmajam lietuviškam patologinės fiziologijos vadovėliui,katedros dėstytojai 
kartu su Vilniaus universiteto patofiziologais (doc. R. Kazakevičium, S. Ročka) parengė, 
ir 1991 m. išleido naują lietuvišką patologinės fiziologijos vadovėlį. 

Taip pat buvo išleistos ir kitos mokymo priemonės - "Patologinės fiziologijos 
laboratorinių darbų metodiniai nurodymai" (lietuvių, rusų ir anglų kalbomis, modernizuoti 
laboratoriniai darbai, panaudojant teletechniką ir kompiuterį). 

Patologinės fiziologijos katedra dirba kartu su kitais padaliniais: su Traumatologijos 
ir ortopedijos klinika - polijoninių polimerų vartojimo ir jų antigeninių savybių tyrimų 
srityje, su Farmakognozijos katedra, tiriant preparatų, pagamintų iš augalinės žaliavos, 
imunostimuliacinį veikimą. 

Europos alergologų-imunologų kongreso leidinyje anglų kalba katedros darbuotojai 
paskelbė straipsnį apie Desmodium Canadense tyrimų rezultatus. 

Su "Sandoz" firmos mokslininkais katedros darbuotojai tiria naujus preparatus, 
veikiančius organizmo imuninę sistemą. Šiuo metu Patologinės fiziologijos katedroje 
dirba: prof. A. Kondrotas, prof. A. Vileišis 1994 m. išėjo į pensiją, visuomeniniais 
pagrindais konsultuoja Farmacijos muziejaus darbuotojus. 


Katedros personalas: 

A. J. Kondrotas, habil. m. dr. prof. - katedros vedėjas 
V. Jakšaitytė, labor. 

K. Jankauskienė, e. doc. p. 
A. Juodžiukynas, labor. 

V. Jurkštienė, asist. 

V. Meškelevičius, doc. 

A. Stačiūnienė, labor. 

G. Šimonienė, asist. 

R. Vaičiulytė, doc. 

V. Vyzas, doc. 

Teorinės ir klinikinės farmakologijos katedra 


Farmakologijos katedra buvo įkurta 1922 m. Jos pirmasis vedėjas buvo prof. P 
Raudonikis (1922-1937). Vėliau katedrai vadovavo prof. Šaulis (1937-1940), prof. J. 
Kairiūkštis (1940-1941), doc. V. Kairiūkštis (1941-1948), doc. A. Tūmas (1948-1956), 
prof. A. Mickis (1956-1992), nuo 1992 m. - med. m. dr., e. prof. p. R. Basevičius. 

1990 m. katedra pakeitė pavadinimą. Dabar ji vadinama Teorinės ir klinikinės 
farmakologijos katedra. Katedros darbuotojai organizuoja farmakologijos kurso studijas 
visų KMA fakultetų studentams. Farmakologijos disciplina yra dėstoma Medicinos ir 
Stomatologijos fakultetų trečiojo, Medicinos fakulteto šeštojo ir Stomatologijos fakulteto 
penktojo kurso studentams; penktojo kurso farmacininkai studijuoja farmakoterapijos 
kursą. Visuomenės sveikatos fakulteto trečiojo kurso studentams dėstoma "Vaistai ir 
sveikata" disciplina. 

1965 m. katedros bendradarbiai parengė ir išspausdino pirmąjį farmakologijos studijų 
praktinių darbų metodinį leidinį. Iš viso katedros darbuotojai išleido per 30 leidinių. 
Katedros bendradarbiai yra paruošę ir atspausdinę 6 farmakologijos vadovėlius 
(aukštosios ir aukštesniosios medicinos mokyklų studentams). Tai pirmieji farmakologijos 
originalūs vadovėliai lietuvių kalba (1970). Už parengtus 1983 ir 1986 m. vadovėlius 
katedros darbuotojams R. Basevičiui, V. Budnikui, A. Mickiui, H. Mituzai, A. Urmonienei 
ir V. Volbekui buvo suteikta 1987 m. Lietuvos respublikinė premija. 1971 m. katedra 
organizavo farmakologijos tobulinimosi kursus provizoriams, ir nuo 1995 m. kvalifikacijos 
kėlimo kursus praktikos gydytojams (klinikinė farmakologija ir šiuolaikinė 
farmakoterapija). 

Katedros darbuotojai atlieka darbus vaistų ir biologiškai aktyvių medžiagų poveikiui 
elektrokortikogramai įvertinti bei vaistų vartojimo, jų sąveikos ir veikimui tirti. Katedros 
darbuotojai parengė per 1000 publikacijų Medicinos enciklopedijos" pirmajam ir antrajam 

tomams, ir per 150 populiarių publikacijų apie vaistus visuomenei. 

Nuo 1995 m. katedros bendradarbiai dirba ekspertais respublikoje registruojamų 
vaistų kontrolės komitete, bendrauja su Latvijos, Estijos , Lenkijos, Rusijos, Baltarusijos 
farmakologais bei daugelio šalių farmacinėmis ir farmakologinėmis firmomis, kurios siūlo 
registruoti vaistus Lietuvai. 


Katedros personalas: 

R. Basevičius, doc. - katedros vedėjas 
V. Budnikas, habil. med. m. dr. doc. 
K. Cereška, vyr. asist. 

HR. Gurskaitė, asist. 

R. Jankūnas, asist. 

E. Kaduševičius, asist. 

R. Mačiulaitis, asist. 

A. Mickis, habil. med. m. dr. prof. 
A. Milašius, doc. 

D. Pempytė, asist. 

V. Volbekas, doc. 

A. Urmonienė, doc. 

Žmogaus anatomijos katedra 


Žmogaus anatomijos katedros kolektyvas su meile ir pagarba mena ir vertina ištakas, 
kurios davė pradžią šiandieninei Kauno medicinos akademijos, vienai iš svarbiausių 
fundamentinei katedrai, atsirasti. 1919 metais Medicinos draugija įsteigė medicinos 
kursus, kuriuose galėtų užbaigti iš svetur Lietuvon sugrįžę vyresniųjų kursų medikai. 
Simboliška, kad pirmasis aukštojo mokslo žiungsnis Kaune buvo anatomijos paskaita, 
kurią 1920 m. sausio 20 d. skaitė Karo ligoninės chirurgas Jurgis Žilinskas. 1922 m. vasario 
mėn. reorganizavus Aukštuosius kursus, įkurto Kauno universiteto Medicinos fakulteto 
pirmuoju Anatomijos katedros vedėju buvo išrinktas Jurgis Žilinskas. Anatomijos katedrai 
buvo paskirtas namas Mickevičiaus gatvėje. Po metų kieme pastatė kitą namą ir pavadino 
jį "Anatomikumu". Abiejuose namuose įsikūrė preparavimo salė, auditorija, anatomijos 
muziejus, morgas, laboratorija, biblioteka, chemikalų sandėlys ir kiti anatomijos ūkiui 
būtini skyriai. Suprantama, iš pradžių sąlygos buvo sunkios. Didelis ir sudėtingas ūkis 
duso mažose ir nepritaikytose patalpose. Viltį teikė naujų medicinos fakulteto rūmų 
statyba, kuri prasidėjo 1931 m. Dėl rūmų statybos nugriautas vienas Anatomijos katedros 
pastatas dar labiau sunkino darbo sąlygas. Prof. J. Žilinskas buvo rūmų statybos 
organizacinio komiteto narys, ir jo pastangomis katedrai buvo paskirtas visas fligelis. 
1933 m. iškilmingai atidarytuose naujuosiuose Medicinos fakulteto rūmuose Anatomijos 
katedrai teko pritaikytos patalpos, kuriose buvo įrengtas modernus prozektoriumas, 
morgas, kaulų ir griaučių ruošimo laboratorija, anatomijos muziejus su preapratų 
ekspozicijai skirtais baldais ir kita įranga. 

Pirmąjį katedros kolektyvą sudarė doc. J. Žilinskas (nuo 1923 m. profesorius), 
vyresniosios asistentės L. Tumaitienė-Jaraškienė ir J. Bubėnaitė, jaunesnieji asistentai 

J. Bučas, J. Statkevičius, A. Savickas, V. Grolis, laborantas J. Jaržemskas ir preparaiorius 
S. Daugėla. Vėliau (1927-1932) katedroje dirbo vyresnysis asistentas A. Aleknavičius, 
jaunesnieji asistentai J. Ambrazas, J. Čeponis, J. Jaržemskas, K. Nakvedavičius, B. Sutkus, 
preapratorius J. Radvinauskas ir demonstratorė I. Kronikaitė. 1936 m. į katedrą atėjo J. 
Dobrovolskaitė-Tiknienė, R. Masalskis, o 1940 m. - A. Jurgutis. Iki karo katedroje dar 
dirbo A. Paprockis, V. Tamasionis, L. Damijonaitis, S. Pavilonis ir O. Slavinskaitė- 
Sruogienė. Darbuotojai dažnai keitėsi, nes vyravo nuomonė, kad norintiems tapti 
chirurgais pravartu pabūti anatomais. Iš tikrųjų gerais chirurgais tapo buvę Anatomijos 
katedros darbuotojai J. Jaržemskas, A. Aleknavičius, A. Paprockis, V. Tamasionis, L. 
Damijonaitis, o po karo - J. Platūkis, J. Šošas, L. Kondrotas, G. Sabalys ir kt. 

1940 metų įvykiai užbaigė pirmąjį katedros veiklos etapą. Prof. J. Žilinskas išvažiavo 
į Lietuvai grąžintą Vilnių, ir pradėjo vadovauti Vilniaus universiteto Anatomijos katedrai. 
1944 m. jis pasitraukė į Vakarus.1948 m. atvyko į JAV ir apsigyveno pas dukrą Vitą 
Vileišienę. Mirė 1957 m. kovo 15 d. Voterberyje (JAV, Konektikuto valstija). 

1940-1944 m. katedrai vadovavo R. Masalskis, o asistentais dirbo A. Jurgutis, J. 
Dobrovolskaitė-Tiknienė, L. Petrauskas ir J. Kaveckas. Medicinos fakultete tvyrojo 
netikrumas. Karo metais fakulteto rūmai buvo nešildomi ir neapšviesti. Visi jautė suėmimo 
ir išvežimo į Vokietiją grėsmę. Pagaliau 1943 m. kovo 19 d. neaiškią ir miglotą ateitį 
"nušvietė" įsakymas uždaryti Medicinos fakultetą, o į paskaitas susirinkusius studentus 
pasitiko vokiečių kareiviai. Nors vėliau vyresniųjų kursų studentai gavo leidimą tęsti 
studijas, tačiau pirmieji du kursai liko uždaryti. J. Dobrovolskaitė-Tiknienė ėmėsi 
iniciatyvos ir prie prof. K. Baršausko bei prof. J. Purėno suorganizuotų technikos kursų 
įsteigė medicinos technikų skyrių, kurio studentams dėstė anatomijos kursą pagal 
Medicinos fakulteto programą. 

1944 m. vėl pradėjo veikti Kauno universiteto Medicinos fakulteto Gydomasis, 
Stomatologijos ir Farmacijos skyriai. Anatomijos katedroje buvo tik du prieškariniai 
darbuotojai - A. Jurgutis ir J. Dobrovolskaitė-Tiknienė. Jie ir pradėjo pirmąsias anatomijos 
pratybas. Pirmaisiais pokario metais, daugėjant studentų, į katedrą atėjo J. V. Nainys, H. 
Gintautas, E. Gintautienė, o vėliau - L. Steponavičius, V. Steponavičienė, V. Sakalauskaitė- 
Rechlevičienė, V. Krisiukėnaitė, B. Jakubauskaitė, E. Miliūnaitė-Strockienė, V. Urbonas, 
R. Skačakuskaitė-Mikėnienė. Pagal seną tradiciją, be jau paminėtų, iš Anatomijos 
katedros į praktinę mediciną išėjo H. Gintautas (rentgenologas), E. Gintautienė (akušerė- 
ginekologė), J. V. Nainys (teismo medikas), P Berūkštis (otorinolaringologas), V. Kšivickas 
(infektologas), R. Gailys (patalogoanaiamas), L+Kondrotas (neurochirurgas), G. Sabalys 
(chirurgas stomatologas). 

1944-1967 m., iki paskutinės savo gyvenimo dienos, katedrai vadovavo docentas A. 
Jurgutis (išskyrus 1950-1957 m., kai ji buvo sujungta su Histologijos ir embriologijos 
katedra, vadovaujama prof. B. Abraičio). Jis tęsė prieškarines tradicijas, o jo humanizmas, 
nesavanaudiškumas ir altruizmas darė labai teigiamą poveikį katedros jauniesiems 
bendradarbiams. Didele medicinine ir humanitarine erudicija, vidine kultūra ir 
inteligencija doc. A. Jurgutis pelnė ne tik bendradarbių, bet ir visuomenės pagarbą. Po 
jo mirties 1967-1968 m. katedrai vadovavo doc. L. Steponavičius, o 1968-1973 m. prof. 
A. Urbonas. Į katedrą jis atėjo po aspirantūros studijų (1952-1955) Maskvos I medicinos 
instituto Anatomijos katedroje, pas tuo metu gerai žinomą anatomą prof. G. F. Ivanovą. 
Grįžęs į Kauną, A. Urbonas katedros bendradarbiams perdavė įgytus lavonų konservavimo 
bei preparavimo įgūdžius ir taip pat juos išmokė neurohistologinių tyrimo metodų, kurie 
paspartino katedros neuromorfologinius tyrimus. 

Dėl kai kurių medicinos instituto administracijos vadovų ambicijų, 1973 m. jau antrą 
kartą Anatomijos katedra vėl buvo sujungta, šį kartą - su Teismo medicinos katedra. 
Jungtinei Anatomijos ir teismo medicinos katedrai iki 1988 m. vadovavo prof. J. V. Nainys. 
Tais metais žmogaus Anatomijos katedra vėl tapo savarankiška, ir jai iki šiol vadovauja 
prof. R. Stropus. 

Visais laikais anatomijos studijos buvo reikšmingos medikų ruošimui. Kauno 
universitete anatomija buvo dėstoma medicinos bei gamtos ir matematikos fakultetų 
studentams. Be to, anatomijos preparavimo salėje (prozektoriume) buvo rengiamos 
ginekologijos ir topografinės anatomijos pratybos. Studentai anatomiją mokėsi iš 
vokiškojo Rauber-Kopsch anatomijos vadovo. Vienintelis anatomijos žinių šaltinis lietuvių 
kalba buvo anatomijos paskaitos. Todėl prof. J. Žilinskas stengėsi išleisti lietuviškų 
vadovėlių. Kadangi visą anatomiją apimantį vadovėlį greitai parašyti ir išleisti buvo sunku, 
imta leisti atskirus anatomijos skyrius. 1924 m. pasirodė "Neurologijos paskaitos", 1931 
m. - "Osteologija ir sindesmologija", ir 1934 m. - "Splanchnologija". Be studijoms 
reikalingos medžiagos, šiems vadovėliams buvo lemta tapti lietuviškos medicininės 
terminijos ištaka. Medicininės, kartu ir anatominės, terminijos kūrybą bei vadovėlių 
rašymo tradicijas pokaryje sėkmingai tęsė doc. A. Jurgutis. Tai jis darė reikliai 
recenzuodamas bei redaguodamas medicininius straipsnius ir knygas. Be to, 1958 m. 
kartu su Vilniaus universiteto anatomu S. Paviloniu jis išvertė iš rusų kalbos V.Ionkovo 
2-jų tomų žmogaus anatomijos vadovėlį. 1965 m. doc. A. Jurgutis parašė vadovėlį 
"Osteologija", o 1967 m. kartu su bendraautoriais (L. Steponavičiumi, R. Stropumi, K. 
Tamašausku) išleido "Žmogaus anatomijos" vadovėlį medicinos mokykloms. Šie leidiniai 
padėjo pagrindą pirmajam lietuviškam žmogaus anatomijos vadovėliui aukštosioms 
medicinos mokykloms. Jis 1972 m. buvo išleistas kartu su Vilniaus universiteto anatomais 
(S. Pavilonis, R. Stropus, K. Tamašauskas, A. Urbonas, 1972) ir 1984 m. pakartotas. 
Sekdami savo mokytojų pėdomis, katedros jaunesniosios kartos docentai (V. Aželis, E. 
Burneckis, V. Gedrimas, V. Vaičekauskas) parengė per 15 anatomijos dėstymo metodikos 
bei mokymo preimonių. Šiuo metu žmogaus anatomijos studijos vyksta visuose akademijos 
fakultetuose. 

Kita ne mažiau svarbi su anatomijos studijomis susijusi katedros veikla buvo ir tebėra 
- demonstracinių pavyzdžių parengimas ir anatomijos muziejaus kūrimas bei plėtimas. 
Studijuodamas Dorpato universitete, lankydamasis Sankt Peterburge ir tobulindamasis 
Miunchene, prof. J. Žilinskas matė geriausius anatomijos muziejus ir suprato, kad 
anatomijos studijos be anatominių preparatų nieko vertos. Todėl visa katedra padėjo 
kurti anatomijos muziejų. Jau pirmosiomis katedros gyvavimo dienomis Veterinarijos 
skyriaus studentas ir katedros laborantas (vėliau LVA Anatomijos katedros docentas) V. 
Starostinas paruošė ir surišo 20 skeletų, kurie tapo pirmaisiais muziejaus eksponatais. 
Prof. J. Žilinsko skatinami, muziejaus eksponatus ruošė visi - ir bendradarbiai, ir studentai. 
Tačiau didžiausią ir vertingiausią indėlį į muziejaus kūrimą įnešė I. Kronikaitė ir J. 
Radvinauskas. Iki 1940-m. Anatomijos katedra didžiausią dėmesį skyrė antropologiniams 
moksliniams tyrimams, todėl ir muziejuje buvo sukaupta gausi osteologinė kolekcija. 
Pokario metu keitėsi katedros mokslinių darbų temos, ir todėl muziejaus ekspozicija 
buvo papildyta smegenų morfometrinių, smegenų laidų, smegenėlių kraujotakos bei 
periferinės nervų sistemos preparatais. 1974-1978 m. buvo atlikta muziejaus 
rekonstrukcija. Jis tapo labiau pritaikytas savarankiškoms žmogaus anatomijos studijoms. 
Muziejuje buvo sukurtos patogios sąlygos studijuoti anatominę literatūrą, o tekste 
aprašomas anatomines detales - lengva rasti demonstruojamų natūralių preparatų 

aprašuose. Tuo pačiu metu buvo atnaujinta tradicija - geriausiais studentų pagamintais 
preparatais papildyti muziejaus kolekciją. Padaugėjus muziejaus darbų, jam tvarkyti ir 
prižiūrėti buvo paskirtas vedėjas. Pirmosios muziejaus vedėjos J. Starkienės ir dabartinės 
muziejaus vedėjos A. Rudžianskaitės pastangomis kartu su katedros dėstytojais buvo 
gerai sutvarkyti muziejaus eksponatai, ir muziejus "ūgtelėjo" tiek kiekybiškai, tiek ir 
kokybiškai. Gausūs muziejaus eksponatai (apie 1300 skeletinių, 208 šlapi, 210 korozinių, 
112 nuskaidrinti ir 60 sausų preparatų) sugrupuoti pagal organų sistemas. Anatomijos 
muziejus yra reikšmingas Lietuvos mokslo ir kultūros paminklas, kuris visada primins jo 
kūrėją - prof. J. Žilinską. Anatomijos katedros bendradarbiai visais laikais rūpinosi 
muziejaus eksponatų priežiūra, restauravimu ir papildymu. Tai, kad anatomijos muziejaus 
eksponatai atlaikė laiko, okupacijos ir jam nedraugiškai nusiteikusių asmenų užmačias, 
yra visų kartų Kauno anatomų nuopelnas. 

Pastaruoju metu, sparčiai plintant anatomijos studijų kompiuterinėms programoms, 
gausi natūralių preparatų kolekcija didina muziejaus reikšmę Žmogaus anatomijos 
studijoms ir švietimui. 

Žmogaus anatomijos katedros septyniasdešimt penkerių metų mokslinėje veikloje 
išsiskiria du mokslinių krypčių laikotarpiai: antropologinis ir neuroanatominis. Prof. J. 
Žilinskas atliko lietuvių etninės antropologijos tyrimus. Dauguma darbų skirta 
kraniologijai. Visi jie buvo susiję su archeologiniais Lietuvos piliakalnių ir kapinynų 
tyrinėjimais. Daktaro disertacijoje "Lietuvių kaukolės dėžė" (1927) J. Žilinskas ištyrė ir 
aprašė 204 kaukoles (117 - XXa.ir 87 - IV-XIX a.), o vėliau - Varnišių (1928), Rešketos 
ir Kirsnos (1931) vietovėse iškastas kaukoles J. Žilinskas kartu su R. Masalskiu 
apibendrino geležies amžiaus Lietuvos gyventojų osteologinę medžiagą (1937), ištyrė 14 
kapų Eiguliuose prie Kleboniškio (Kaunas), Raginėnų milžinkapio, Pajuostės, Lepšių ir 
Daubų milžinkapių radinius, pagal galūnių kaulų ilgį (Pearlsono metodas) nustatė 
Eiguliuose iškastų 6 vyrų ir 5 moterų ūgį (168 cm ir 156 cm). Kraniometrinio tyrimo 
pagrindu padaryta išvada, kad pirmieji dolichocefaliniai Pabaltijo gyventojai buvo 
kromanjono rasės ainiai. 

Vieninga tyrimo (R. Martino) metodika ir statistiškai gerai apdoroti gausūs duomenys 
yra pateikti J. Žilinsko ir A. Jurgučio studijoje "Crania Lithuanica" (1939). Joje 
analizuojami XX a. 211 vyrų ir 91 moters kaukolių ir XVII-XIX a. 206 vyrų ir 91 moters 
iškastinių kaukolių kraniometriniai požymiai. Pasirėmę nustatytais 83 kaukolės požymiais, 
autoriai padarė išvadą, kad mūsų amžiaus lietuvių kaukolė pasižymi vidutinio pločio 
veidu, vidutinio aukščio akiduobėmis, siaura nosimi, vidutinio pločio viršutiniu 
žandikauliu, plačia ir vidutinio aukščio kakta. Jų smegeninės indeksas svyruoja nuo 80,25 
iki 80,97. Iškastinių kaukolių smegeninė siauresnė, veidas žemesnis ir platesnis, o 
smegeninės indeksas 79,76-79,66. Tokie duomenys reiškia lietuvių kaukolių 
brachikranizaciją, kurią autoriai traktuoja kaip evoliucijos rezultatą. 

Norėdami pateikti modernia metodika atliktą ir statistiškai patikimą išsamų lietuvių 
somatologinį apibendrinimą, J. Žilinskas su bendradarbiais (J. Jaržemsku, K. 
Nekvedavičiumi, J. Statkevičiumi) ėmėsi didelio darbo - ištirti Lietuvos gyventojus pagal 
visą antropometrinių ir somatoskopinių požymių skalę. Tuo tikslu ištirti 5011 karių (21- 
22 metų) ir 1006 Mažosios Lietuvos gyventojai. Tiriamieji buvo suskirstyti į žemaičių, 
aukštaičių, suvalkiečių ir Mažosios Lietuvos grupes. Duomenys buvo statistiškai apdoroti, 
tačiau šis didžiausias Anatomijos katedros darbas apie lietuvių antropologiją nebuvo 
baigias rašyti, nors kai kurie duomenys pateikti J. Žilinsko ir A. Jurgučio knygoje "Cra- 
nia Lithuanica" (1939). 

Norėdamas išsamiai aprašyti Lietuvos gyventojų somatologinį tipą, J. Žilinskas rinko 
ir kitus antropologinių požymių duomenis. Jis 1935 m. ištyrė 2198 Klaipėdos krašto ir 
Rytprūsių gyventojų kraują ir teigė, kad jų kraujo grupės daugiau panašios į Didžiosios 
Lietuvos lietuvių negu vokiečių. Taip pat kartu su R. Masalskiu 1936 m. tyrė 140 šeimų 
narių kartu su 925 vaikais kraujo grupių paveldimumą ir 584 mokinių kraujo grupes. Be 
to, jis kartu su J. Dobrovolskaite-Tikniene 1940 m. tyrinėjo studenčių medikių 
menstruacijų eigą ir nustatė menarchės laiką lietuvėms (14-17). 

Prof. Žilinsko mokiniai (doc. A. Jurgutis, prof. S. Pavilonis, doc. J. Dobrovolskaitė- 
Tiknienė) ir kiti prisimena jį kaip labai reiklų, mokantį uždegti darbui ir nemėgstantį 
pataikūnų mokytoją, o bendradarbiai - kaip labai darbštų ir reiklų žmogų sau ir kitiems, 
sąžiningą, nuoseklų ir užsispyrusį, savo specialybę mylintį mokslininką. Deja, sovietmečiu 
J. Žilinsko asmenybė ir veikla, kaip ir daugelio kitų, į Vakarus pasitraukusių profesorių, 
kai kurių partinių ir administracijos lyderių buvo vertinama negatyviai. Tokio požiūrio 
laikėsi net kai kurie buvę jo studentai. Prof. J. Žilinsko mokiniai ne tik išsaugojo apie jį 
gerus prisiminimus, bet ir sugebėjo pratęsti jo mokslinę veiklą. Pokario metais 
antropologinius tyrimus Vilniaus universitete toliau vystė jo mokinys prof. S. Pavilonis, 
o Kaune - prof. J. V. Nainys. 

Neuroanatominių tyrimų kryptis ėmė formuotis pokario metais. Jos atsiradimą lėmė 
to meto aplinkybės. Pirmiausia, karas išblaškė katedros kolektyvą. Joje liko dirbti tik 
doc. A. Jurgutis ir J. Dobrovolskaitė-Tiknienė. Pokario metais doc. A. Jurgutis nutraukė 
pradčtus etninės antropologijos tyrimus ir susidomėjo neuroanatomijos problemomis. 
Siam pasirinkimui turbūt turėjo įtakos jo, kaip neuropatologo, praktika. Palankus buvo 
ir laikmetis. Mat, stalinistinės epochos ideologai, siekdami pasauliui pademonstruoti 
tarybinio mokslo pranašumą, perdėtai aukštino ir kanonizavo rusų fiziologo I. Pavlovo ir 
jo mokinių darbus apie aukštosios nervų sistemos veiklą. 

Pokario metais doc. A. Jurgutis ištyrė dar iki karo surinktos kolekcijos žmogaus galvos 
smegenų kamieno matmenų individualiąsias, amžines ir lytines savybes. Visi tiriamųjų 
grupių objektų biometriniai požymiai buvo įvertinti matematinės statistikos metodais, ir 
pateikta jų kiekybinė charakteristika. Rezultatai apibendrinti kandidatinėje disertacijoje 
"Žmogaus galvos smegenų svorio ir matmenų variacijos", kurią 1957 m. A. Jurgutis apgynė 
TSRS Medicinos mokslų akademijos morfologijos mokslų taryboje. Tai buvo pirmasis 
lietuvių neuroanatomų, o apskritai ir Lietuvos mortologų, Lietuvoje savarankiškai atliktas 
ir sėkmingai Maskvoje apgintas darbas. Oponentai bei tarybos nariai labai gerai įvertino 
lietuvio iš Kauno darbą, metodiką ir paties disertanto mokslinę erudiciją. Daugelį metų 
doc. A. Jurgučio disertacijos duomenis citavo kiti autoriai. Vėliau doc. A. Jurgutis 
domėjosi smegenėlių morfologija, jų evoliucija ir vieta somatomotorinėje sistemoje. Ši 
problema tapo jo mėgstama didaktine ir moksline tema. Jam vadovaujant, katedros vyr. 
dėstytojas L. Steponavičius parengė disertaciją "Vidurinių smegenėlių kojyčių amžinė 
anatomija", kurią 1962 m. Maskvoje sėkmingai apgynė. Joje buvo aprašyti vidurinių 
smegenėlių kojyčių topografoanatominiai santykiai su smegenėlių kirminu ir jų skiltimis. 
Specialiąja nervinių skaidulų degeneracijos matodika buvo ištirti tilto, vidurinių . 
smegenėlių kojyčių ir smegenėlių nerviniai ryšiai bei laidų keliai. 

Doc. A. Jurgučio tyrinėjimai ir platus, įvairiapusiškas požiūris skatino katedros 
darbuotojus nagrinėti šią problemą. Katedros darbuotoja, Maskvos II medicinos instituto 
Anatomijos katedros aspirantė R. Skačkauskaitė-Mikėnienė taip pat pasirinko artimą 
doc. A. Jurgučio nagrinėjamai problemai disertacinį darbą - apie smegenėlių kojyčių 
arterinę kraujotaką, kurį apgynė 1960 m. 

Septintąjį dešimtmetį katedra pradėjo širdies ir kraujagyslių neuromorfologinių tyrimų 
darbus. Pradžią jiems davė 1955 m. iš I Maskvos medicinos instituto Žmogaus anatomijos 
katedros aspirantūros grįžęs prof. A. Urbonas. Vadovaujamas to meto žymaus 
neuroanatomo G. E Ivanovo, jis išmoko daryti kraujagyslių inervacijos tyrimo metodus. 
Tuo laikotarpiu katedroje pradėjo dirbti jauni dėstytojai, kurie greitai pritaikė tuos 
metodus ir sėkmingai plėtojo širdies ir kraujagyslių neuroanatominių tyrimų tematiką, 
kuri išliko iki šių dienų. Per visą šį laikotarpį neuroanatominių tyrimų metodikos nuolatos 
atnaujinamos ir tobulinamos. 

Pradėję tyrinėjimus mezoskopiniu preparavimu ir neurohistologinėmis metodikomis, 
katedros mokslininkai juos tobulino specifiniais neurohistocheminiais, 
elektronomikroskopiniais, biofizikiniais ir morfometriniais metodais. Per šį laikotarpį 
širdies ir kraujagyslių neuroanatominių tyrimų rezultatai buvo apibendrinti 13 mokslo 
daktarų ir 2 habilituotų mokslo daktarų disertacijomis. 

Pirmieji šios temos moksliniai darbai nagrinėjo sveikų žmonių magistralinių arterijų 
inervacijos sandaros ypatumus ir jos pakitimus kai kurių ligų atveju. Žmonių patologijos 
modeliui kurti ir magistralinių arterijų inervacijos šaltiniams bei lyginamosios anatomijos 
aspektams nustatyti buvo tiriamos ir eksperimentinių gyvūnų arterijos. Tokiu būdu buvo 
išsamiai nagrinėti vidinės miego arterijos (K. Tamašauskas, 1964), vertebrobaziliarinio 
baseino (R. Stropus, 1964), pilvo aortos ir jos visceralinių šakų (V. Gedrimas, 1978) 
inervacijos neuromorfologiniai ypatumai ir nustatyti šių kraujagyslių aferentinės 
(juntamosios) bei simpatinės inervacijos šaltiniai. Šie tyrimai parodė, kad skirtingų vietų 
raumeninių arterijų sienos nerviniai komponentai turi panašią tvarką ir sandarą, tačiau 
jų morfofunkcinės ir kiekybinės charakteristikos skiriasi. Arterijų sienos nervinės 
struktūros (nerviniai rezginiai, mielinės ir nemielinės skaidulos, receptorinės nervinės 
galūnės ir nervinės ląstelės) yra jų sienos adventicijoje ir išsidėsto trimis aukštais: 
periarterialiai, paviršiniame ir giliajame adventicijos sluoksniuose, Ly. riboje tarp 
adventicijos ir medijos. Šie rezginiai nėra atskirti vienas nuo kito, nes nervinės skaidulos 
iš išoriau esančio rezginio nusileidžia į gilesniuosius. Šių rezginių nervinių skaidulų 
paskirtis tam tikrų arterijos segmentų sienos inervacijai yra nevienoda. Periarterinis 
rezginys yra tranzitinis, nes juo nervinės skaidulos plinta į arterijų šakas. Tik pavienės j0 
skaidulos nugrimzta į paviršinį adventicijos rezginį, kuris inervuoja kraujagyslių sieną. 
Šio rezginio mielininės skaičiulos adventicijoje užsibaigia recepiorinėmis galūnėmis, 0 
nemielininės skaidulos nusileidžia iki raumeninio sluoksnio išorinio paviršiaus, ir sudaro 
gilųjį (vegetacinį, efektorinį) adventicijos rezginį. Eksperimentiškai šalinant šunų 
nugarinių bei galvinių nervų juntamuosius ir simpatinio kamieno mazgus, buvo nustatyta, 
kad į galvos smegenų arterijų nervinius rezginius mielininės juntamosios skaidulos plinta 
iš daugelio šaltinių: visų kaklinių ir 1-6 krūtininių segmentų nugarinių mazgų, trišakio, 
liežuvinio ryklės ir klajoklio nervų juntamųjų mazgų, o nemielininės, simpatinės skaidulos 
- iš simpatinio kamieno viršutinio kaklo mazgo. 

Katedros mokslininkų gauti tyrimo rezultatai rodo, kad skirtingų vietų magistralinės 
arterijos skiriasi nervinių struktūrų kiekybinėmis charakteristikomis: nervinių rezginių 
tankiu, mielininių bei nemielininių skaidulų santykiu ir receptorinių nervinių galūnių 
gausumu. Iš visų tirtų arterijų nervinių struktūrų daugiausia yra vidinės miego ir 
vertebrobaziliarinio baseinų arterijose. Visa tai įgalina padaryti prielaidą, kad arterinio 
baseino angiosensorinės funkcijos yra nevienodos ir vegetacinė nervų sistema skirtingai 
juos veikia. 

Apibendrinus arterijų neuromorfologinių tyrimų, sensibilizacijos ir anafilaksinio šoko 

(E. Burneckis, 1967), vėžinių ligų (A. Urbonas, S. Žvirdauskas, 1967 ) ir reumato (B. 
Jakubauskaitė, 1970) metu rezultatus, galima tvirtinti, kad visais atvejais buvo nustatyti 
nespecifiniai, stereotipiniai nervinių struktūrų pokyčiai, kurių pobūdis ir sunkumas 
nevienodi - nuo reaktyvinių (mielino išburkimo, vakuolizacijos, argentofilinių savybių 
pasikeitimo, Švano ląstelių branduolių piknozės) iki receptorinių galūnių ir nervinių 
skaidulų destrukcijos. Reaktyvinio pobūdžio pokyčiai yra grįžtami, nes jie išnyksta, 
pašalinus patogenetinį faktorių. 

Aštuntąjį dešimtmetį katedra pradėjo tyrinėti širdies nervinės reguliacijos 
histofiziologiją. Buvo pradėti taikyti nauji histocheminiai metodai, kurie padėjo tyrinėti 
nervinių struktūrų histofiziologiją, t.y. skirti nervines struktūras, kurios atlieka 
cholinergines (parasimpatines) ir adrenergines (simpatines) funkcijas. Šiems tyrimams 
taip pat buvo taikyti morfometriniai bei fotometriniai metodai. Širdies intrakardinio 
nervinio aparato neuroanatominiais tyrimais buvo nustatyti lyginamosios morfologijos 
aspektai, amžinių pokyčių ir nervinių struktūrų pakitimai, esant koronarinei patologijai. 
Atlikti tyrimai buvo apibendrinti disertaciniais darbais: vainikinių arterijų (G. Sabalys, 
1972) ir epikardinių venų (R. Gailys, 1975) nervinio aparato patomorfologija 
aterosklerozės, klinikinio bei eksperimentinio miokardo infarkto metu, širdies 
intrakardinių neuronų morfologija (V. Aželis, 1976) ir širdies cholinerginės inervacijos 
morfofunkcinės būklės amžiniai pokyčiai (V. Vaičekauskas, 1980). Širdies vegetacinės 
reguliacijos mechanizmų histofiziologinius tyrimus lyginamosios anatomijos požiūriu ir 
jos pokyčių ypatumus, esant širdies patologijai, apibendrino R. Stropus daktarinėje 
disertacijoje. Ji buvo apginta ir gerai įvertinta 1982 m. 2-jo Maskvos medicinos instituto 
specializuotoje taryboje. 

1989 m. prie katedros buvo įkurta neuromorfologinė mokslinė grupė. Per pastaruosius 
metus šios grupės mokslininkai apgynė 3 daktarines disertacijas: apie žinduolių 
intrakardinio nervinio aparato topografiją ir jo vidinę sandarą (D. H. Pauža, 1992), triušio 
sinusinio mazgo adrenerginės inervacijos poveikio morfofunkcinį mechanizmą (G. 
Grabauskas, 1992) ir širdies intrakardinių nervų ultrastruktūrą (N. Paužienė, 1996). 

Širdies neuroanatominių tyrinėjimų metu buvo gauta daug originalių ir naujų 
duomenų apie sveikos širdies nervinės reguliacijos histofiziologinius ypatumus ir jos 
pakitimus patologijos metu. Neurohistocheminiais metodais markiruotų nervinių rezginių 
tyrimai parodė, kad žmogaus ir eksperimentinių gyvulių miokardas yra heterogeniškas 
šių rezginių histofiziologiniais požymiais. Tiek prieširdžių, tiek ir skilvelių miokardo 
adrenerginis nervinis rezginys (ANR) yra išplitęs, tačiau jo tankis prieširdžiuose 2-3 kartus 
didesnis negu skilveliuose, o cholinerginis nervinis rėzginys (ChNR) yra nustatomas tik 
prieširdžių, laidžiosios sistemos mazgų ir atrioventrikulinės jungties (imtinai iki Purkinje 
skaidulų) miokardui. Neurohistologinių ir eksperimentinių fiziologinių tyrimų rezultatai 
sudarė galimybę suformuluoti du teiginius: "acetilcholino neigiamas inotropinis efektas 
koreliuoja su miokardo ChNR" ir "atrioventrikulinės laidžiosios sistemos miokardas ir 
jo ChNR tiek struktūriniu, tiek ir funkciniu požiūriu sudaro integruotą sistemą, nes šio 
rezginio acetilcholinesterazės inaktyvacija arba jo elektrinė stimuliacija lemia impulso 
sklidimo atrioventrikuline jungtimi laiko sulėtėjimą". 

Taigi, remiantis kompleksinių tyrimų rezultatais, buvo įrodyta, kad prieširdžių ir 
atrioventrikulinės laidžiosios sistemos miokardas (imtinai iki skilvelių Purkinje skaidulų) 
turi simpatinę ir parasimpatinę inervaciją, o skilvelių kontraktilinis miokardas - tik 
simpatinę inervaciją. Be to, kartu su fiziologais atlikti tyrimai įgalino atskleisti unikalų 
faktą: žmogaus miokardas 2-3 val. po mirties išlaiko elektromechaninį aktyvumą, ir todėl 

jis gali būti naudojamas mediatorių bei biologiškai aktyvių medžiagų veikimo mechanizmų 
tyrimams (R. Abraitis, 1991). 

Tiriant įvairaus amžiaus žmonių ir eksperimentinių gyvulių širdis, nustatyta, kad 
ANR tankis ir juose esančių katecholaminų specifinės liuminescencijos intensyvumas 
turi amžinių savybių, ir dėl to buvo pasiūlyta išskirti tris širdies simpatinės inervacijos 
postnatalinės ontogenezės funkcionavimo etapus: formavimosi, stabilaus funkcionavimo 
ir involiucijos. Vadinasi, simpatoadrenalinės sistemos mediatorių bei hormonų poveikis 
miokardui skirtingais amžiaus laikotarpiais yra nevienodas. Šis faktas turėtų būti 
reikšmingas ekperimentinei bei klinikinei medicinai. 

Širdies nervinio aparato pokyčių, esant koronarinei patologijai, tyrimais nustatyta, 
kad vainikinių arterijų aterosklerozės metu jų adventicijos nerviniuose rezginiuose vyksta 
mielininių bei nemielininių skaidulų degeneracija ir mažėja pažeistos arterijos baseino 
miokardo ANR tankis. Šių pokyčių sunkumas koreliuoja su vainikinių arterijų spindžio 
susiaurėjimu. Nustatyti neuroanatominiai pokyčiai įgalina padaryti išvadą, kad vainikinių 
arterijų aterosklerozė lemia miokardo deaferentaciją ir desimpatizaciją. Priklausomai 
nuo juntamųjų nervinių skaidulų destrukcijos sunkumo bei išplitimo, deaferentacija gali 
būti miokardo išeminio skausmo sumažėjimo iki visiško išnykimo priežastis arba lemia 
vegetacinės nervų sistemos miokardo infarkto patologiją. Išeminės širdies patologijai 
reikšmingas ir patologinės desimpatizacijos reiškinys. Įrodyta, kad simpatiniai nerviniai 
rezginiai yra svarbūs neurogeninės kilmės ir kraujyje cirkuliuojančių katecholaminų 
inaktyvacijai. Dėl šios priežasties simpatoadrenalinės sistemos sudirginimas gali lemti 
desimpatizuoto miokardo katecholamininės kilmės metabolizmo ir elektromechaninių 
procesų sutrikimus. 

Žmogaus anatomijos katedros neuroanatominių tyrimų darbų rezultatus dėstytojai 
apibendrino 19-a disertacijų. Katedros kolektyvas - vienas iš nedaugelio fundamentinių 
mokslų katedrų per 40 metų sugebėjo išlaikyti vieningą neuroanatominių tyrimų kryptį, 
sukūrė neuroanatomų mokyklą, kurios techninė bazė ir metodiniai laimėjimai sudaro 
galimybę rengti mokslininkus nepriklausomai Lietuvai. 

Straipsnio autoriai dėkoja docentei Jadvygai Dobrovolskaitei-Tiknienei už pagalbą, 
atkuriant katedros kūrimosi istoriją. 


Katedros personalas: 
R. Stropus, habil. med. m. dr. prof., katedros vedėjas 
V. Anusevičienė, labor. vedėja 


V. Aželis, med. m. dr. doc. A. Rudžianskaitė, muz. vedėja 

A. Burkauskienė, asist. G. Skripkienė, doktor. 

E. Burneckis, med. m. dr. doc. V. Skripka, asist. 

A. Dabužinskienė, asist. A. Sakalys, asist. 

V. Gedrimas, med. m. dr. doc. . A. Sitkauskas, asist. 

D. H. Pauža, med. m. dr. doc. K. A. Tamašauskas, med. m. dr. doc. 


N. Paužienė, med. m. dr. asist. V. Vaičekauskas, med. m. dr. doc. 

Žmogaus fiziologijos katedra 


1922 m. įsteigtame Lietuvos universiteto Medicinos fakultete buvo įkurta Fiziologijos 
ir fiziologinės chemijos katedra. 

1922 m. pirmuoju katedros vedėju tapo prof. Vladas Lašas - Dorpato universiteto 
absolventas. Katedrai vadovavo iki pat savo mirties (1966 01 02). Jis buvo Medicinos 
fakulteto dekanu: 1924-1940 ir 1944-1946 m. VI. Lašas pirmasis Lietuvos universitete 
Kaune parengė ir išleido "Fiziologinės chemijos analizams vadovėlis" (Kaunas, 1923, 148 
p. su iliustr.), skirtą studentams. 1926 12 01 jis pirmasis universitete apgynė mokslo daktaro 
disertaciją - "Anafilaksija". 1930 m. kartu su J. Mackevičaite-Lašiene parengė ir išleido 
vadovėlį aukštosioms mokykloms "Trumpa Žmogaus anatomija, fiziologija ir higiena" 
(Kaunas, 1930, 240 p. su iliustr.). Iki 1944 m. šio vadovėlio buvo išleistos 4 laidos. 1931m. 
kartu su vyr. asistentu J. Šopausku parašė ir išleido vadovėlį studentams medikams 
"Fiziologijos praktikos darbai" (Kaunas, 1931, 248 p. su iliustr.). 1945-1958 m. laikotarpiu 
monografijose parašė ir atspausdino visą fiziologijos kursą studentams, o 1965 m., 
apibendrinęs tam tikras fiziologijos kurso dalis, ją atnaujinęs ir papildęs, išleido pirmąjį 
fiziologijos vadovėlį Lietuvoje "Zmogaus fiziologija" (Vilnius, 1965, 656 p., su iliustr.). 
Su bendraautoriais - J. Šopausku, B. Padegimu, VI. Rimkevičiūte išleido vadovėlį 
"Fiziologijos pratybos". 

1922 m. VI. Lašas išrinktas docentu, metų pabaigoje ekstraordinariniu profesoriumi, : 
1928 m. ordinariniu profesoriumi, o 1940-1941 m. - universiteto prorektoriumi. 1945 m. 

jam buvo suteiktas nusipelniusio Lietuvos Respublikos mokslo veikėjo vardas, 1946 m. 
išrinktas Lietuvos Mokslų Akademijos akademiku, 1948 m. - TSRS Medicinos Mokslų 
Akademijos nariu korespondentu. VI. Lašas - Lietuvos Fiziologų draugijos įsteigėjas ir 
pirmininkas (1955-1966), ilgametis Universiteto Senato narys, mokslo leidinių bei 
enciklopedijų redaktorius, Lietuvos Mokslų Akademijos Matematikos ir gamtos 
taikomųjų mokslų skyriaus akademikas-sekretorius, o vėliau - Gamtos mokslų skyriaus 
akademikas sekretorius (1946-1961), Lietuvos ir užsienio spaudoje paskelbė 229 
publikacijas. Jam vadovaujant, apgintos 2 habilituoto daktaro ir 22 mokslų daktaro 
disertacijos. 

Po jo mirties katedros vedėju buvo išrinktas jo mokinys prof. Bernardas Padegimas, 
kuris vadovavo 1966-1993 m. 1953 m. baigęs Kauno medicinos institutą, B. Padegimas 
buvo priimtas Fiziologijos kateros aspirantu. 1957 m. jis apgynė disertaciją medicinos 
mokslo daktaro laipsniui įgyti, o 1968 m. - haiblituoto mokslo daktaro disertaciją 
"Eksperimentiniai duomenys apie anafilaksijos išsivystymo mechanizmą". 1961 m. jam 
suteiktas docento, o 1970 m. - profesoriaus, 1978 m. Respublikos nusipelniusio mokslo 
veikėjo, 1984 m. - Respublikos premijos laureato vardai( ir bendraautoriams - R. Abraičiui, 
P. Cibui, S. Gendvilui, J. Juršai, A. Kondrotui, D. Mikalauskaitei, J. Skiriui - už vadovėlį 
"Fiziologija"). Jis paskelbė Lietuvos ir užsienio spaudoje 260 publikacijų, tarp jų - vadovėlių 
ir mokymo priemonių. Jam vadoavujant parengtos 4 habilituoto ir 12 mokslo daktarų 
disertacijų. Nuo 1969 m. - VI. Lašas Lietuvos fiziologų Draugijos pirmininkas. 

Nuo 1993 09 01 katedrai vadovauja habilituotas mokslų daktaras profesorius 
Romualdas Abraitis. 1961 m. jis baigė Kauno medicinos institutą ir buvo paskirtas 
Fiziologijos katedros asistentu. 1965 m. pagynė -meidicnos mokslo daktaro disertaciją, 
1992 m. - habilituoto mokslų daktaro disertaciją tema "Širdies anafilaksija". 1972 m. jam 
suteiktas docento, 01993 m. profesoriaus vardas. Jam vadovaujant, parengta ir apginta 1 
habilituoto ir 12 daktaro disertacijų. Spaudoje paskelbė 132 publikacijas. 

Į 1920 m. įsteigtų Aukštųjų kursų sistemą integravosi ir Medicinos skyrius. Jame 
buvo dėstomos fiziologijos bei fiziologinės chemijos disciplinos. 1920 m. pakviestas 
Aukštųjų kursų lektorius VI. Lašas, po tobulinimosi Berlyne pas žymų mitybos specialistą 
M. Rubnerį, paruošęs ir parsivežęs vaizdinių ir mokymo priemonių, 1921 m. lapkričio 
mėn. 21 d. Mickevičiaus g. Nr. 7 buvusios pradinės mokyklos patalpose perskaitė pirmąją 
fiziologijos pasakitą. 

Įsteigtoje Lietuvos universiteto Kauno medicinos fakulteto Fiziologijos-fiziologinės 
chemijos katedroje fiziologijos pasakitas klausė Medicinos ir Veterinarijos , Odontologijos, 
Farmacijos skyrių studentai. Taip pat tam tikrą teorijos kursą klausė ir laboratorinius 
darbus atliko Gamtos ir matematikos fakulteto Biologijos skyriaus studentai. 

Po katedros vedėjo prof. VI. Lašo tobulinimosi Berlyne (1920) bei Lozanoje, 
anatialksijos problemos pradininko M. Arniuso (1924) katedroje susiformavo dvi 
pagrindinės mokslinės kryptys: mitybos fiziologijos ir anafilaksijos. 

Lietuvos universiteto Kaune pirmųjų penkerių metų apžvalgoje nurodoma, kad 
Fiziologijos ir fiziologinės chemijos katedrai vadovavo e. o. prof. VI. Lašas. Katedroje 
dirbo asistentai V. Tiškus, J. Zubkus, R. Lazersonienė-Sapečinskaitė (iki 1925). 

1923 m. katedrai buvo paskirti keturi kambariai Universiteto II-iuose rūmuose 
Gedimino ir Donelaičio gatvių sankryžoje. 

1933 02 15 buvo pašventinti naujieji Medicinos fakulteto rūmai. Juose modernias 
patalpas gavo ir Fiziolofijos ir fiziologinės chemijos katedra. Įsigyta daug įrangos, knygų, 
įdiegtos naujos mokymo metodikos, laboratoriniai darbai, pagerėjo mokymo kokybė. 

Katedroje buvo specialiai įrengtas vivariumas, o pokario metais (iki Kauno medicinos 
instituto įkūrimo) katedrai priklausė apie 6 ha ploto ūkis su inventoriumi, pastatais ir 
darbuotojais. 

Antrojo pasaulinio karo išvakarėse katedra buvo viena iš turtingiausių ir moderniausių 
Medicinos fakultete. Ji turėjo pakankamai specialiai įrengtų patalpų, modernios 
aparatūros, turtingą biblioteką, kvalifikuotą pedagoginį bei pagalbinį personalą. 

"Tačiau pradėtus darbus sutrukdė Antrasis pasaulinis karas. Vokiečių okupacijos matais 
dešimtys dėstytojų, šimtai studentų buvo pašalinti iš Universiteto, o 1943 m. kovo mėn. 
viduryje Universitetas buvo uždarytas. Tačiau jis egzistavo ir neoficialiai dirbo. 1944/ 45m. 
Universiteto ir Normaliosios fiziologijos katedros veikla buvo atnaujinta. 1940 m. įkurta, 
ir 1944 m. pradėjo dirbti Biochemijos katedra (vedėjas doc. A. Gabrėnas). 1945 01 15 
prof. VI. Lašas pradėjo skaityti patologinės fiziologijos paskaitas. Perorganizavus 
Universitetą, 1951 01 01 doc. A. Vileišis tapo Patologinės fiziologijos katedros vedėju, 
VI. Lašas - Normalinės fiziologijos katedros vedėju. 

Pokario metais katedroje pradėjo dirbti nauji dėstytoaji. 1944-1949 m. dėstė gyd. L. 
Širvinskaitė, 1946-1949 m. A. Busilaitė, 1948-1949 m. V. Tamošiūnas bei gyd. 
Dambrauskas. 1948 m. aspirantais buvo priimti J. Mažylis (nuo 1952 iki 1965 m. asistentas, 
vyr. dėstytojas) ir Vl. Rimkevičiūtė (1951-1979 m. asistentė, med. m. dr. docentė). 1949- 
1979 m. E. Eigirdaitė-Putnienė dirbo asistente, o vėliau vyr. dėstytoja. Pagalbinį personalą 
sudarė vyr. laborantas T. Krukonis, jaun. laborantas J. Povilaitis, vyr. laborantė J. 
Navicakitė (vėliau mokslų daktarė, Vilniaus higienos instituto vyr. moksl. bendr.), 
laborantai Urbonavičius, vėliau O. Šuopytė, L. Vilutis (pirmasis Fiziologijos laboratorijos 
vedėjas), A. Naginionytė (antroji laboratorijos vedėja). 

1953 m. katedroje pradėjo dirbti B. Padegimas, o po metų H. Mituzas, kuris tyrė 
limfoidinių eksreaktų įtaką antikūnų susidarymui, ir 1957 m. apgynė medicinos mokslų 
daktaro disertaciją. Dirbo asistentu, docentu, buvo katedros daktarantas, ir 1969 m. 
apgynė habilituoto daktaro disertaciją "Eksperimentiniai duomenys apie užkrūčio liaukos 
reikšmę anafilaksijai". Tuo metu katedroje buvo nagrinėjami darželinio amžiaus vaikų, 
kolūkiečių ir kitų Lietuvos gyventojų mitybos tyrimai, šiek tiek vėliau - eksperimentinės 
ir klinikinės alergologijos klausimai. Pamažu katedra tapo svarbiausiu eksperimentinės 
ir klinikinės alergologijos neoficialiu respublikos centru. 

Tuo metu buvo tiriamas vidaus organų nervų (interoreceptorių) vaidmuo anafilaksijos 
metu, pasyviosios anafilaksijos klausimai. Buvo sukurta terminologija bei paskelbta 
publikacija b. sąjunginėje medicinos enciklopedijoje. 

1961 m. katedros mokslinį personalą papildė 2 jauni instituto absolventai: A. 
Kondrotas ir R. Abraitis. Jie pradėjo biologiškai aktyvių medžiagų reikšmės alerginiams 
procesams tyrimus. 

1966 m. mirė ilgametis katedros vedėjas VI. Lašas. 1965-1976 m. katedros asistentai 
J. Skirius, A. Seibutienė, P Cibas, R. Abraitis, A. Kondrotas, V. Rimkevičiūtė, daktarantas 
H. Mituzas bei alboratorijos vedėja S. Zdanavičienė pradėjo nuodugnesnius 
eksperimentinės ir klinikinės alergologijos tyrimus. 

* Nuo 1977 m. iki 1984 m. asistente dirbo N. Jasiūnienė, o nuo 1979 m. iki 1992 m. V. 
Voitenko, kuri 1989 m. apgynė medicinos mokslų daktaro disertaciją. 

Kartu su morfologais (prof. A. Vitkus - Histologijos katedra, doc. E. Burneckis - 
Anatomijos katedra) buvo nustatytos naujos alerginio proceso atsiradimo ir eigos 
priežastys pirminių ir pakartotinių alerginių reakcijų metu. Tuo laikotarpiu katedra tapo 
Lietuvos alergologų veiklos centru. 1970 m. Lietuvos alergologai susibūrė į Lietuvos 

alergologų draugiją. Katedra organizavo septynias Lietuvos respublikos konferencijas. 
1960 m. katedros darbuotojai išleido monografiją "Akademikas Vladas Lašas" (V., 1980, 
150 p.) ir "Alerginio reaktyvumo formavimasis" (V., 1983, 150 p., su iliustr., rysų kalba). 

Nebuvo pamiršta ir pagrindinė pareiga - studentų mokymas. Todėl katedros 
bendradarbiai išleido mokymo priemones "Fiziologijos pratybų aprašymai ir metodiniai 
nurodymai" rudens ir pavasario semestrams (1-sis leidimas 1972 m., 5-sis - 1992 m.). 

1992 m. sausio mėn. 21 d. buvo Lietuvos "Gineso knygos rekordų" ir alergologijos 
mokslo triumio diena. Tą dieną trys Normalinės ir patologinės fiziologijos katedros 
bendradarbiai apgynė habilituoto mokslų daktaro disertacijas: doc. R. Abraitis, doc. A. 
Kondrotas ir doc. P. Cibas. Šiuo metu jie visi akademijos habilituoti daktarai-profesoriai. 

19779 06 18 rektoriaus įsakymu (120-A) Patologinės fizioiogijos katedra buvo sujungta 
su Normalinės fiziologijos katedra, o jos vedėju paskirtas, o vėliau iširnktas prof. B. 
Padegimas. Nuo tada katedra vadinama Normalinės ir patologinės fiziologijos katedra. 
Vėliau buvo įkurtas katedros Patologinės fiziologijos sektorius, kurio vadovu išrinktas 
doc. A. Kondrotas. Sektorius pedagoginio ir mokslinio darbo organizacijos materialinius 
klausimus sprendė savarankiškai. 1993 10 19 rektoriaus įsakymu sektorius buvo 
perorganizuotas į savarankišką Patologinės fiziologijos katedrą. Vedėju buvo paskirtas, 
o vėliau išrinktas prof. A. Kondrotas. Normalinės fiziologijos katedra, vadovaujama prof. 
R. Abraičio, pavadinta Žmogaus fiziologijos katedra. Pastaraisiais metais katedra 
nagrinėja kardiovaskulinės sistemos fiziologijos ir patologijos alergologinius mechanizmus. 
E. Kėvealitis, A. Ratkevičius, R. Miliauskas parengė ir išleido mokymo priemonę 
"Kompiuterizuoti fiziologijos praktikos darbai" (dvi dalys). 


Fiziologijos disciplinos mokosi visų fakultetų studentai. 
Katedros personalas: 

R. Abraitis, habil. m. dr. prof., katedros vedėjas 
A. Andrijauskaitė, labor. 

P Cibas, habil. m. dr. prof. 

S. Civinskienė, biol. m. dr. doc. 

S. Gendvilis, med. m. dr. doc. 

A. Juodžiukynas, vyr. inž. 

E. Kėvelaitis, med. m. dr. doc. 

I. Korotkich, doktor. 

A. Laukevičienė, doktor. 

R. Lažauskas, asist. 

L. Matutytė-Česynienė, labor. 

R. Miliauskas, med. m. dr. doc. 

A. Rūta, med. m. dr. doc. 

Ž. Senikienė, labor. ved. . 

Akių ligų klinika 


Kauno akių klinikos vystymasis susijęs su prof. P. Avižonio veikla. Jis - Lietuvos 
oftalmologijos pradininkas. P. Avižonis 1920m. pakviestas Kaune organizuoti Karo ligoninės 
Akių ligų ir Aukštųjų kursų Medicinos skyrių bei skaityti akių ligų kursą. Aukštuosius kursus 
perorganizavus į Vytauto Didžiojo universitetą, 1922m. P. Avižonis išrenkamas Medicinos 
fakulteto dekanu ir Akių ligų katedros vedėju, 1924 09 01 rektoriumi. Pirmajame posėdyje jis - 
skaitė inauguracinę paskaitą “Akinių istorija". Rektoriaus pareigas ėjo iki 1926m. P. Avižonis 
buvo žymus oftalmologas, mokslininkas. Dalyvavo ir skaitė pranešimus daugelio Europos 
šalių ir tarptautiniuose oftalmologų kongresuose, suvažiavimuose Kaire, Heidelberge, Rygoje, 
Tartu, Amsterdame, Hagoje, Ženevoje, Paryžiuje, Madride. Savo žinias gilino Maskvos, 
Berlyno, Drezdeno, Heidelbergo, Karaliačiaus, Paryžiaus, Ciuricho ir kt. akių ligų klinikose. 
Jis buvo Kauno medicinos draugijos organizatorius, jo iniciatyva pradedamas leisti žurnalas 
“Medicina", ir P. Avižonis išrenkamas redakcinės komisijos nariu. Jis vadovavo 1930m. įkurtai 
Lietuvos akių ligų gydytojų draugijai, kasmet rengdavo narių suvažiavimus, buvo Vokietijos, 
Prancūzijos, Estijos oftalmologų draugijos narys, Latvijos universiteto Medicinos fakulteto 
garbės daktaras, priklausė Tarptautinei kovos su trachoma organizacijai. 

P. Avižonis buvo daugelio Lietuvos ir užsienio oftalmologijos žurnalų bei leidinių 
bendradarbis - žurnalų “Medicina", “Archiv ophthalmology"* redkolegijos narys, redagavo 
“Acta Medicae Fakultatis Vytauti Magnis Universitatis" ir dalyvavo tarptautinio žurnalo 
“Ophthalmologica" leidėjų kolegijoje bei redakcinėje komisijoje, parašė 134 mokslinius darbus 
ir straipsnius, kurių tematika labai įvairi. Daugiausia darbų skyrė tuo metu Lietuvoje ypač 
paplitusiai trachomai. 3390 Lietuvos gyventojų sirgo šia liga. Jis buvo parengęs keletą 
trachomos gydymo projektų, tačiau nesulaukė, kad jo projektai taptų valstybės įstatymu. 
Tačiau pats vertingiausias P. Avižonio darbas - “Akių ligų vadovas". Jis prilygsta geriausiems 
pasaulio oftalmologijos vadovams. Tai oftalmologijos klasika. P. Avižonis sukūrė 
oftalmologijos terminiją. Jo pasiūlyti prigijo tokie terminai: tinklainė, gyslainė, odena, lęšiukas, 
akiduobė, žiūros kampas ir kt. 

P. Avižonis daug dėmesio skyrė gydomajam darbui. Prie Raudonojo Kryžiaus ligoninės 
organizavo Akių ligų kliniką (25 lovos). 1930m. įkūrė naują Akių ligų kliniką (60 lovų), kuri 

buvo aprūpinta puikiausia aparatūra bei chirurginiais instrumentais, joje buvo taikomi naujausi 
diagnostikos bei gydymo būdai. 

Pažymėtinas P. Avižonio dėmesys akliesiems. Jam priklauso idėja - įkurti aklųjų mokyklą, 
vėliau pavadintą “Aklųjų institutu". P. Avižonis aktyviai dalyvavo aklųjų draugijos 
leidžiamame žurnale “Aklųjų dalia". Nuo 1900m. iki 1939 m. kovos su akių ligomis Lietuvoje 
žymiausias oftalmologas buvo P. Avižonis, todėl respublikoje sumažėjo sergamumas tra- 
choma ir kitomis infekcinėmis akių ligomis. 

Pasaulinio garso oftalmologo P. Avižonio darbų tradicijas tęsia respublikos oftalmologai. 
Jo vardas ryškiausiomis raidėmis įrašytas į Lietuvos oftalmologijos istoriją. 

Mirus P. Avižoniui (1939), katedros vadovavimą perėmė jo sūnus V. Avižonis. Prasidėjus 
II pasauliniam karui, Akių katedros ir klinikos patalpos buvo atiduotos karo ligoninei. Tada 
Akių ligų katedra įsikūrė buvusioje Žydų ligoninėje senamiestyje. 

1944 m. Kauno valstybinio universiteto Akių ligų katedros vedėju išrenkamas prof. P. 
Avižonio mokinys J. Nemeikša. Tais pačiais metais jam suteiktas docento vardas. J. Nemeikša 
vadovavo katedrai ir klinikai iki 1958 m. 

Akių ligų katedra pirmaisiais pokario metais buvo įsikūrusi prie Trachomos dispanserio, 
ir tik po trejų metų persikėlė į Kauno klinikas. Pokario metais Lietuvoje tebuvo likę tik 18 
okulistų. Nei vienas neturėjo mokslinio laipsnio. Todėl skubiai reikėjo burti jau baigusiuosius 
Medicinos fakultetą, agituoti oftalmologo specialybei bebaigiančiuosius. Katedroje tuo laiku 
dirbo asistentais M. Steiblys (prof. P. Avižonio mokinys), A. Valentinienė, o nuo 1956 m. - E. 
Daktaravičienė. 

J. Nemeikša buvo vienas iš plano kūrėjų trachomai gydyti. 1962 m. trachoma Uistovajs 
likviduota. 1947m. J. Nemeikša įkūrė mokslinį studentų oftalmologijos būrelį, o nuo 1948m. 
atkūrė mokslinę Kauno oftalmologų draugiją, ir buvo šios draugijos pirmininku iki 1956m. 
1976m. Akių ligų katedra buvo sujungta su Ausų, nosies, gerklės ligų katedra. Doc. J. 
Nemeikšai mirus, 1958 m. Akių ligų katedros vedėja buvo paskirta E. Daktaravičienė (1958- 
1988). 

Akių ligų katedros ir Regos apsaugos laboratorijos, veikusios prie katedros (vėliau 
perorganizuotos į Reabilitacinę regos laboratoriją), mokslinio darbo kryptys - akių ligų 
diagnostikos, chirurginio ir konservatyviojo gydymo tobulinimas, reabilitacijos problemų 
sprendimas. 

Habil.m.dr. E. Daktaravičienė 3 monografijų ir 1 vadovėlio bendraautorė, parengė per 
300 mokslinių straipsnių oftalmologine tematika ir apie 100 - populiariosios medicinos 
klausimais. Organizavo Kauno akių ligų klinikos projektavimą, statybą. Ji skaitė studentams 
medikams, stomatologams akių ligų paskaitas, pravedė praktikos darbus. Buvo KMI Mokslinės 
tarybos narė, nuo 1964 m. - Lietuvos oftalmologų draugijos pirmininkė. E. Daktaravičienė 
atliko pirmąją mikrochirurginę akies operaciją Lietuvoje. Organizavo ir vadovavo Respublikos 
mikrochirurgijos centrui, dalyvavo visuomeninėje veikloje, bendradarbiavo su Lietuvos aklųjų 
draugija. Dalyvavo likviduojant Lietuvoje trachomą, tobulinant glaukomos diagnostiką, 
žvairuojančių vaikų gydymą. 

1988 m. katedros vedėju išrenkamas habil. m.dr. prof. V. Jašinskas, o nuo 1989 m. - 
KMA Akių klinikos vadovu. 1982 m. apgynė daktaro disertaciją tema “Ragenos endotelio 
pokyčiai po antiglaukominių ir kataraktos operacijų", o 1989 m. - habilituoto daktaro disertaciją 
tema “Lęšiuko kapsulės mikrochirurgija implantuojant endokapsulinius intraokulinius 
lęšiukus". Aukščiausios kvalifikacinės kategorijos gydytojas oftalmologas V. Jašinskas - 
šiuolaikinės kataraktos chirurgijos įdiegėjas Lietuvoje. Nuo 1990 m., atkūrus Baltijos 
oftalmologų asociaciją, V. Jašinskas šios draugijos Tarybos narys, gydytojų oftalmologų 

atestacinės komisijos vadovas. 

A. Valentinienė med.m.dr. doc., aukščiausios kvalifikacinės kategorijos oftalmologė 
dirbo akių klinikoje 1946-1984 m. Skaitė studentams medikams ir stomatologams paskaitas, 
parengė ir paskelbė per 200 mokslinių ir populiariųjų straipsnių. 1983 m. už mokslinius 
straipsnius akių lęšiuko patologijos klausimais paskirta Aklųjų draugijos pirmojo laipsnio 
premija. Su bedradarbiais parengė 4 metodines priemones, pateikė 3 rac. pasiūlymus. Per 10 
metų vadovavo studentų moksliniam būreliui ir Kauno miesto ir zonos oftalmologų draugijai. 

M. Tornau - med.m.dr. doc., aukščiausios kvalifikacinės kategorijos oftalmologė atliko 
daug akies mikrochirurginių operacijų. Spaudoje paskelbė 70 mokslinių darbų, 30 
visuomeniniais ir medicininiais klausimais, 2-jų monografijų ir 6 metodinių leidinių 
bendraautorė, 2 rac. pasiūlymų ir 1 išradimo autorė. 

Habil. med. m. dr. doc. A. Blužienė nagrinėja vaikų oftalmologijos , refrakcijos, 
akomodacijos žvairumo problemas. Parengė 1 monografiją ir 120 mokslinių darbų, vadovauja 
Gydytojų tobulinimosi ciklui ir skaito paskaitas “Diagnostikos ir gydymo naujovės vaikų 
oftalmologijoje", nuo 1983 m. iki 1990 m. buvo respublikos vaikų vyr. oftalmologė. Jos 
iniciatyva Kaune įsteigti du specializuoti gydomieji darželiai žvairuojantiems vaikams, kuriems 
sutrikusi rega. Doc. A. Blužienė konsultuoja Vaikų akių ligų ir Vaikų regos apsaugos skyrių 
ligonius, atlieka operacijas. Ji yra gydytojų atestacinės komisijos narė. 

Med.m.dr.doc, aukščiausios kvalifikacinės kategorijos oftalmologė I. Vaškelienė. 
Svarbiausia jos mokslinio darbo tema - akių kraujagyslinė ir uždegiminė patologija. Ji spaudoje 
paskelbė per 100 mokslinių darbų, pateikė 11 rac. pasiūlymų, 1 monografijos ir 10 metodinių 
leidinių bendraautorė. I. Vaškelienė vadovauja Gydytojų tobulinimosi ciklui, skaito paskaitas 
tema “Uždegiminės ir kraujagyslinės patologijos diagnostika ir gydymo naujovės“. 

1976 metais buvo baigta akių klinikos statyba ir atvertos durys sergantiesiems. Akių 
klinikoje yra 4 stacionariniai skyriai (trys suaugusiesiems ir vienas vaikams) , poliklinikiniai 
skyriai, akių traumų punktas, veikiąs ištisą parą, lazerterapijos, rentgeno, ultragarso, 
elektrofiziologinių tyrimų kabinetas ir kt. Klinikoje teikiama kvalifikuota oftalmologinė 
pagalba sergantiesiems, atliekamos sudėtingos akių operacijos. Čia geros sąlygos 
pedagoginiam, moksliniam tyrimo darbui. 

Klinikoje dirba daug gabių ir gerų gydytojų oftalmologų, kovojančių už akių šviesą. 


Klinikos personalas: 
V. Jašinskas, habil.m.dr. prof. - klinikos vadovas 
D. Baniulienė 
V. Barzdžiukas, med.m.dr. 
A. Blužienė, habil.m.dr. doc. 
R. Gelžinis, med.m.dr. 
R. Gricius, med.m.dr. 
A. Gumbelevičius 
J. Jankauskienė, med.m.dr. doc. 
O. Majauskienė, med.m.dr. 
A. Melnikas, med.m.dr.doc. 
J. Neverauskienė, med.m.dr. 
A. Paunksnis, habil.m.dr.doc. 
I. Raubienė 
A. Tercijonienė 
I. Vaškelienė med.m.dr. doc. 

Akušerijos ir ginekologijos klinika 


1922 m. rugsėjo mėn. doc. Pranui Mažyliui pavedama organizuoti ir valdyti Akušerijos 
ir ginekologijos katedrą. 1930 m. jam suteikiamas ekstraordinarinio profesoriaus vardas. 
Jo didžiulių pastangų dėka Raudonojo Kryžiaus ligoninė rekonstruojama ir joje įkuriama 
moderni Akušerijos ir ginekologijos klinika su ambulatorija, laboratorija, auditorija, 
puikiai įrengtu operaciniu bloku, bendrabučiu tarnautojams. Pr. Mažylis skiria 10 
nemokamų lovų nepasiturinčioms moterims ir pats nemokamai priiminėja ambulatorijoje 
neturtingas ligones. Lietuvoje buvo tik apie 30 akušerių ir vos keli gydytojai akušeriai ir 
ginekologai, todėl Pr. Mažylis organizuoja akušerių ir med. seserų kursus, pats sudarinėja 
programas, dėsto ir vadovauja iki 1941 m. 

Akušerijos ir ginekologijos klinikai nuo pat įsikūrimo pradžios vadovavo Akušerijos 
ir ginekologijos katedra. 

Akušerijos ir ginekologijos paskaitos universitete buvo skaitomos III, IV ir V kurso 
studentams. III kursui skaitoma akušerinė ir ginekologinė propedeutika, IV - patologinė 
akušerija ir ginekologija. Daug dėmesio skiriama praktiniam studentų darbui ir 
budėjimams. V kurso studentai dirbdavo akušerijos ir ginekologijos poliklinikoje. Baigę 
gydytojai akušerijos ir moterų ligų specialybę įgydavo po trejų darbo metų klinikoje. Po 
to jie vykdavo dirbti į apskričių ir miestų ligonines skyrių ir ambulatorijų vedėjais. Per 
pirmuosius penkerius metus buvo parengti 42 specialistai. Studentus mokė katedros 
asistentai ir klinikos gydytojai. Pirmoji asistentė buvo Emilija Bliudžiūtė. 1923 m. 
vyresniuoju asistentu išrenkamas Juozas Ciplijauskas (buvo rentgeno kabineto vedėjas), 
jis skaitė IV k. studentams paskaitas "Radiumo ir rentgeno pritaikymas ginekologijoje". 
Asistentais dirbo M. Baktys, A. Šliūpaitė, M. Zubrienė, J. Mačys, V. Baronas, vėliau - J. 
Mikužis, J. Neniškis, J. Stankaitis ir kt. Raudonojo Kryžiaus ligoninėje dirbo ir Raudonojo 
Kryžiaus valdybos samdomi gydytojai, vadinami ordinatoriais. 

Klinikos struktūra, mokymo ir gydymo metodai neatsiliko nuo geriausių Vakarų 
Europos klinikų, buvo teikiama kvalifikuota pagalba. Prof. Pr. Mažylis buvo vienas iš 

kraujo perpylimo Lietuvoje pradininkų, o 1928 m. komplikuotų gimdymų metu 
nukraujavusioms moterims Raudonojo Kryžiaus ligoninėje pradėti daryti tiesioginiai 
kraujo perpylimai. 

Plėtėsi ginekologinių ligonių konservatyvus ir operacinis gydymas: daroma daug 
makšties operacijų, 1923 m. pradėta rentgenoterapija, 1927 m. - radžio terapija. 

1940 m. birželio mėnesį Akušerijos ir ginekologijos katedra ir klinika persikėlė į 
naująsias universiteto klinikas Žaliakalnyje. Prasidėjus karui, prof. Pr. Mažylis buvo 
atleistas ir į jo vietą paskirtas buvęs šios katedros vyr. asistentas doc. J. Ciplijauskas. 
Okupavus klinikas vokiečių kariuomenei, Akušerijos ir ginekologijos katedra ir klinika 
buvo perkeltos į žydų ligoninę Senamiestyje. 1943 m. staiga mirė doc. J. Ciplijauskas, 
katedrai ir klinikai vadovauti buvo paskirtas buvęs katedros vyr. asistentas J. Mikužis. 

Priartėjus frontui prie Kauno ir pradėjus vokiečiams evakuaciją, Akušerijos ir 
ginekologijos katedros ir klinikos personalas išsaugojo nuo išvežimo ir sunaikinimo 
medicinos instrumentus, aparatūrą, biblioteką. 

1944 m. prof. Pr. Mažylis vėl paskiriamas Akušerijos ir ginekologijos katedros ir 
klinikos vedėju, o katedra ir klinika grįžta į vokiečių kariuomenės nuniokotas klinikas. 
Vėl prasideda atstatomasis darbas, materialinės bazės kūrimas, medicinos personalo 
rengimas ir studentų mokymas. | 

Tuo metu katedroje dirbo tik prof. Pr. Mažylis ir asistentai: Enrikas Tarnauskas, 
Jonas Neniškis, Leonas Ryškus ir Antanas Morkūnas. 

Prof, Pr. Mažylis, vadovaudamas katedrai, rengia naujus kadrus (gyd. R. Žukas, R. 
Andriuškevičius, B. Voščinas). Akušerijos ir ginekologijos klinikos vedėju 1945 m. 
skiriamas J. Neniškis, o ginekologijos skyriaus vedėju - asist. E. Tarnauskas, vadovavęs 
jai iki 1952 m. 1946 m. sausio mėn. akušerijos ir ginekologijos skyrius įsikuria penktajame 
pagrindinio pastato aukšte ir keliose ketvirtojo aukšto palatose. Centrinis šildymas 
neveikė. Pastatas buvo menkai šildomas krosnimis. Trūko patalynės, medikamentų, 
švirkštų, šilto vandens ir maisto. Tačiau ir tokiomis sąlygomis ligonės buvo gydomos, 
moterys gimdė, buvo dirbamas mokslinis darbas, ginamos disertacijos. 

Talentingas pedagogas prof. Pr. Mažylis siekė studijų, mokslo ir praktikos vienovės. 
Visiems akušerijos ir ginekologijos skyriams vadovavo katedros asistentai. Jie buvo 
įpareigoti konsultuoti visuose skyriuose. Nakties metu už neatidėliotiną pagalbą buvo 
atsakingas vyr. asistentas J. Stankaitis, kuris gyveno Akušerijos ir ginekologijos klinikoje. 

Operacinės seserys ir gimdyklos vyriausioji akušerė gyveno klinikų personalo 
bendrabutyje, todėl buvo galima greitai pasirengti skubioms operacijoms. 

1951 m. balandžio mėn. ketvirtajame aukšte atidaromas pirmasis specializuotas 10, 
vėliau 20 lovų akušerinis tuberkuliozinis skyrius (vedėja Liucija Dulinskaitė-Blaževičienė). 
Profesorius Pr. Mažylis šiuo skyriumi labai didžiavosi. Atsirado galimybė tuberkulioze 
sergančias nėščiąsias izoliuoti nuo sveikų moterų, apsaugoti jas ir jų naujagimius nuo 
galimo užkrėtimo, o sergančias gydyti. Šis skyrius buvo vienintelis Lietuvoje ir priimdavo 
sergančias nėščiąsias iš visos Respublikos. 

1957 m. atidaryti specializuoti ginekologijos operacinis (vedėjas M. Dievaitis) ir 
konservatyvios ginekologijos skyriai (vedėjas V. Ašmys). 1960 m. atidarytas naujas 
neišnešiotų naujagimių 20 lovų skyrius (vedėja V. Sabaliauskienė). Didžiausia akademiko 
Pr. Mažylio svajonė - naujos Akušerijos ir ginekologijos klinikos statyba, kurios projektą 
su architektu J. Putna jis ruošė kelerius metus. Jai lemta buvo išsipildyti jau po įo mirties 
- 1972 m. Naujoji klinika pradėjo veikti 1973 m. Joje buvo moterų konsultacija, 3 
akušerijos, 3 naujagimių, 2 ginekologijos skyriai. 

Didelį dėmesį Pr. Mažylis skyrė perinatologijos klausimams, akcentavo socialinių 
sąlygų reikšmę medicinai. Jis buvo gyvas medicinos tradicijų pavyzdys, medikų etikos ir 
deontologijos dėsnių vykdytojas, ypatingą dėmesį skyrė studentų klinikinei orientacijai, 
diagnozės pagrindimui, gydymo plano sudarymui, studento tvarkingumui. Jis buvo vienas 
onkoginekologinės pagalbos organizatorių, darė sudėtingas auglių šalinimo operacijas, 
buvo onkologinių ligonių gydymo giliosios rentgeno terapijos aparatu pradininkas, 
suderino spindulinio gydymo radžiu ir rentgenu metodus. Jo dėka pradėta ankstyva gimdos 
kaklelio vėžio diagnostika, naudojant kolposkopiją, onkocitologinį metodą, gimdos 
kaklelio konizaciją ir endocervikso abraziją. Jam vadovaujant apgintos 12 disertacijų (2 
iš jų onkologine tema). Prof. Pr. Mažylis skatino gydyti moterų lytinių organų uždegiminius 
procesus ir nevaisingumą Lietuvos kurortuose. Ta tema apgintos dvi disertacijos. 

Taigi 1922 m. Kauno universitete įkurtai Akušerijos ir ginekologijos katedrai vadovavo 
prof. Pr. Mažylis (1922-1941, 1944-1966), doc. J. Ciplijauskas (1941-1943), vyr. asist. J. 
Mikužis (1943-1944), hab. dr. prof. V. Sadauskas (1966-1988), doc. S. Puodžius (1988- 
1991). 1991 m. įsteigta Akušerijos ir ginekologijos klinika, kuriai vadovauja doc. V 
Čigriejienė. Į šią kliniką į įsijungė ir KMA Akušerijos ir ginekologijos katedra. Klinikos 
bazėje 1993 m. įsteigtas Kauno perinatalinis centras, kuris vykdo perinatalinę programą 
ir metodiškai vadovauja Kauno, Klaipėdos ir Šiaulių kraštams. Be to, 1996 m. pradėjo 
veikti Neonatologinė klinika, kuriai priklauso ir neonatologiniai skyriai. 

Klinikoje dirba 58 akušeriai-ginekologai (priklauso ir KMA darbuotojai). Iš jų 1 
hab. dr. profesorius, 13 med. daktarų, iš kurių 7 docentai ir 1 vyr. asistentas. Aukščiausią 
kategoriją turi 22 gydytojai, I -26, II - 9, vienas yra be kategorijos. 

Pagrindinis konsultacinis darbas vyksta klinikos moterų konsultacijoje, čia veikia 
specializuoti kabinetai: neišnešiotumo, nevaisingumo, gimdos kaklelio patologijos, šeimos 
planavimo, rizikingų nėštumų, ultragarso. Stacionaro skyriuose pagal perinatalinę 
programą guldomos nėščiosios, gimdyvės su didele rizika ir joms teikiama specializuota 
pagalba. Ypatingas dėmesys kreipiamas į priešlaikinius gimdymus, ekstragenitalinę 
patologiją, rezus sensibilizaciją. Klinika yra neatskiriamai susijusi su neonatologiniais 
skyriais, kur teikiama aukščiausio lygio specializuota pagalba naujagimiams su įvairia 
perinatalinio laikotarpio patologija, o naujagimių reanimacijos ir intensyvios terapijos 
skyriuje gydomi neišnešioti ir astiksijos paveikti naujagimiai. Čia atvežami naujagimiai 
iš kitų stacionarų,kai jų mažas svoris arba būtina intensyvi terapija. 

Stacionarų suskirstymas į tris lygius (KAK yra III lygio stacionaras) leido sumažinti 
perinatalinį mirtingumą, pagerinti neišnešiotų naujagimių priežiūrą ir gydymą, pagerinti 
nėščiųjų su rizika vaisiaus tyrimą ir gydymą. 

Klinikos mokslinio darbo kryptis - nėštumo ir gimdymo optimizavimas nesinninilinės 
patologijos atveju, moters lytinės funkcijos sutrikimų įtakos sveikatai tyrimas. Klinika 
jau nuo 1966 m. pradėjo domėtis perinatologija, apie tai parašyta daug straipsnių, apgintos 
disertacijos. Labai svarbus priešlaikinių gimdymų profilaktikos ir gydymo tobulinimas, 
endokrininės, infekcinės, imuninės patologijos ir jos korekcijos įtaka perinatalinėms 
išeitims. Klinika sprendžia šeimos planavimo problemass, tobulina nevaisingumo 
diagnostiką ir gydymą, tyrinėja šeimos vaisingumą lemiančius veiksnius ir galimą jų 
korekciją. Nuo 1994 m. organizuota centralizuota nėščiųjų, sergančių diabetu, preižiūra. 

Akušeriją ir ginekologiją studijuoja medicinos fakulteto V kurso, Stomatologijos 
fakulteto IV kurso, Slaugos fakulteto studentai, aukštesniosios medicinos mokyklos 
akušerės. 1996 m. pradėjo studijas ir Visuomenės sveikatos fakulteto studentai. Nuo 
1990 m. klinikoje yra akušerijos ir ginekologijos rezidentūra, o 1995 m. pradėjo studijas 


Medicinos fakultetas 129 


net 5 doktorantai. Klinika parengė 6 vadovėlius, 5 monografijas, vien pastaraisiais metais 
klinikos mokslininkai išleido vadovėlius "Ginekologija" (1990), "Akušerija" (1993), 
"Gimdymo pagalba"(1996). Pastarasis parašytas kartu su Vilniaus universiteto 
mokslininkais, išleista monografija "Kardiofiziologinė vaisiaus būklės diagnostika" (1995), 
populiarus leidinys nėščiosioms ir gimdyvėms "Jūsų mažylis pakeliui į gyvenimą", "Jūsų 
pasirinkimas". Parengta daug metodinių rekomendacinių pasiūlymų bei išradimų. 
Klinikoje vykdoma programa "Šeimos planavimas", kurios svarbiausi klausimai yra 
jaunimo švietimas lytinio gyvenimo ir šeimos planavimo klausimais. 

Dvidešimt trys gydytojai dirba pedagoginį darbą. 1990 m. į Akademijos struktūrą 
grąžintos Akademinės klinikos, iš esmės pertvarkomos medicinos mokslų studijos. Įdiegtas 
studijų laipsniškumo principas, disciplinos dėstomos blokais, ikidiplominės studijos 
susietos su podiplominėmis. 

Klinika kartu su Respublikine akušerių-ginekologų moksline draugija surengė daug 
seminarų ir konferencijų, skirtų perinatologijos, onkologijos, šeimos planavimo proble- 
moms spręsti. 

Klinika daug dėmesio skiria ryšiams su užsienio partneriais. Nuo 1995 m. vykdoma 
bendra programa su Lundo universitetu (Švedija) "Reprodukcinė sveikata Kauno 
perinatalinio centro aptarnaujamame regione". Ji skirta 5 metams. Jos tikslas - remiantis 
motinai ir vaikui draugiškos ligoninės principais ir padedant Lundo universitetui, 
reorganizuoti Kauno perinatalinio centro darbą taip, kad jo rezultatai priartėtų prie 
Vakarų Europos standartų. Numatoma pagerinti reprodukcinę sveikatą visame Kauno 
perinatalinio centro aptarnaujamame regione. Projekto įgyvendinimas galėtų tapti 
modeliu kaip reorganizuoti akušerinę-ginekologinę tarnybą Lietuvoje. Sudarytos dvi 
darbinės grupės: šeimos planavimo grupė ir perinatologijos grupė. 

1991 m. lapkričio mėn. Birštone organizuotas 3 dienų seminaras kartu su Švedijos 
sveikatos apsaugos Rytų Europos komitetu "Aktualios perinatologijos problemos". 

1996 m. gegužės mėn. kartu su Švedijos Karolinska universitetu organizuotas savaitės 
trukmės seminaras Gotlando saloje infekcijos akušerijoje ir neonatologijoje bei vaisiaus 
būklės diagnostikos klausimais. 

Bendradarbiaujant su Danijos Odense universitetu organizuoti 1996 m. gegužės mėn. 
šeimos planavimo kursai. 

Oslo universiteto profesorius Staffan Bergstrom 1995 m. dalyvavo doktorantūros 
komitete, ginant Rūtos Nadišauskienės ir Gelmio Šiupšinsko medicinos daktaro 
disertacijas. Dabar rengiamos Daivos Vaitkienės, Laimos Maleckienės, Skirmanto Kajėno, 
Dalės Daugėlienės, Rositos Aniulienės disertacijos. 


Katedros darbuotojai: 

V. M. Čigriejienė, med. m. dr. doc. - klinikos vadovė 
D. Baliutavičienė, med. m. dr. doc. 

VI. Gintautas, asist. 

V. Intaitė, med. m. dr. doc. 

R. Janickienė, med. m. dr. doc. 

V. Kruminis, med. m. dr. doc. 

R. Nadišauskienė, med. m. dr. vyr. asist. 
V. Sadauskas, med. m. habil. dr. prof. 
R. Samulėnas, asist. 

A. Svygrys, med. m. dr. doc. 

G. Šiupšinskas, med. m. dr., asist. 
S. Uguanskytė, asist. 
D. Vaitkienė, asist. 


Klinikos doktorantai: 
Rosita Aniulienė 
Dalia Daugėlienė 
Rita Jakubčionytė 
Laima Maleckienė 
Skirmantas Kajėnas 

Anesteziologijos ir intensyviosios terapijos 
klinika 


Klinika įkurta 1975 m., sujungus Bendrosios chirurgijos ir Hospitalinės terapijos 
katedras bei Širdies elektrinės stimuliacijos ir defibriliacijos laboratoriją. 1991 04 26. 
Kauno medicinos akademijos Tarybos nutarimu įkurta Anesteziologijos ir intensyviosios 
terapijos klinika. Jai priklauso Anesteziologijos ir intensyviosios terapijos katedra, 
Centrinis reanimacijos ir intensyviosios terapijos skyrius, Anesteziologijos skyrius. Nuo 
pat įkūrimo iki 1994 m. klinikai vadovavo prof. A. Lukoševičiūtė, šiuo metu - prof. D. 
Reingardienė. 

Ši klinika vadovauja visiems Kauno akademinių klinikų reanimacijos ir intensyviosios 
terapijos bei anesteziologijos skyriams. 

Mokslinio darbo kryptis - kova su Lietuvoje labai paplitusiomis širdies ir kraujagyslių 
ligomis. Klinikos mokslininkai tiria širdies aritmijas, kuria ir taiko praktikoje naujus 
diagnostikos ir gydymo metodus. Įdiegtas kordarono intraveninis ir ilgalaikis peroralinis 
vartojimas aritmijoms gydyti bei profilaktikai. 

Parengtos 36 metodinės rekomendacijos diagnostikos ir intensyviosios terapijos 
klausimais. Klinikos pedagogai yra 7 vadovėlių bendraautoriai: "Anesteziologija ir 
reanimatologija", Intensyvioji terapija", "Narušenija ritma i provodimosti serdca", "Sirdies 
ligos". 
Katedros doktorantai šiuo metu nagrinėja aktualias problemas: V. Žilienė - ūminio 
kvėpavimo nepakankamumo, V. Pilvinis - pooperacinio skausmo, D. Bilskienė - ūminio 
inkstų nepakankamumo, A. Karbonskienė - hemodinamikos pakitimus laporoskopinių 
operacijų metu. 

Klinikos darbuotojai konusltuoja Centrinio reanimacijos ir intensyviosios terapijos, 
Kardiologinės reanimacijos ir Anesteziologijos skyrių Kauno krašto ligonius, dalyvauja 

konsiliumuose, kuruoja rezidentų ir jaunesnių gydytojų darbą. Klinikos darbuotojai yra 
Anesteziologų ir reanimatologų, Kardiologų bei Parenterinės bei enterinės mitybos 
draugijų, Lietuvos gydytojų sąjungos nariai. 

Nuo 1993 m. Klinika organizuoja respublikos gydytojų pasitobulinimo kursus: 1) 
intensyvioji terapija kardiologijoje; 2) reanimacija ir homeostazė; 3) anesteziologijos 
klausimai. Nuo 1995 m. klinika bendradarbiauja su Prancūzijos Lilio universitetinę 
ligonine. 


Klinikos personalas: 

D. Reingardienė, habil. med. m. dr. prof. - klinikos vadovė 
D. Adukauskienė, vyr. asist. 

Z. Dulevičius, doc. 

A. Lukoševičiūtė, habil. med. m. dr. prof. 

I. Marchertienė, doc. 

A. Mickevičienė, vyr. asist. 

V. Stasiukynienė, doc. 

Ausų, nosies ir gerklės ligų klinika 


Otorinolaringologijos katedra buvo įkurta 1924 10 06. Katedros vedėjas P Radzvickas 
ta proga perskaitė inauguracinę paskaitą "Adenoidų išaugos ir jų reikšmė gyvenime". Jis 
klinikai vadovavo 7 metus. 1930 11 30 buvo baigtos statyti Akių ir Ausų, nosies ir gerklės 
ligų klinikos. Jos turėjo erdvią ambulatoriją, gerai įrengtus tvarstymo kambarius, palatas, 
operacinę, auditoriją paskaitoms. | 

Prof. J. Zubkus (1898-1953) buvo antrasis klinikos vedėjas. Jis 1933 m. apgynė 
medicinos daktaro disertaciją "Vaikų Waldeyero žiedas ir jo kitimai". Tai buvo pirmoji 
otorinolaringologijos tematika apginta disertacija. Tais pačiais metais grįžęs iš 
specializacijos Vienoje jis pirmasis Lietuvoje atliko bronhoskopijas ir ezofagoskopijas, 
jau tuo metu pradėjo diagnozuoti otosklerozę. 1939 m. buvo baigtos statyti Vytauto 
Didžiojo universiteto Medicinos fakulteto klinikos, į kurias persikėlė Ausų, nosies, gerklės 
ligų klinika. Klinikoje dirbo: A. Gasiūnas, J. Jankus-Jankevičius, L. Misevičius, B 
Pakonavičius-Pakonaitis, O. Purtokaitė, J. Statkevičius, K. Vencius, S. Žilinskas. Vėliau 
klinikos darbuotojai buvo kviečiami steigti skyrius ir teikti praktinę pagalbą kituose 
Lietuvos kraštuose. A. Gasiūnas vyko dirbti į Šiaulius, J. Statkevičius į Panevėžį, O. 
Purtokaitė į Klaipėdą, vėliau į Telšius, P. Pakonavičius-Pakonaitis į Vilnių. J. Zubkui 
1944 m. pasitraukus į vakarus, klinikai pradėjo vadovauti S. Žilinskas (1891-1965). Jį 
galima laikyti otoneurologijos pradininku Lietuvoje. Doc. Žilinsko pastangomis 1957 m. 
įsteigiama respublikinė otorinolaringologų draugija, kurios pirmininku jis buvo iki mirties. 
Jis yra pirmojo originalaus lietuvių kalba 1964 m. išleisto vadovėlio "Ausų, nosies ir gerklės 
ligos" autorius. 

1965-1972 m. katedrai vadovavo doc. V. Gapanavičius. 1963 m. jis apgynė daktaro 
disertaciją "Ligonių, sergančių angina, gydymo reikšmė reumato profilaktikai". Pirmasis 
Pabaltijyje pradėjo atlikti stapeloplastikas ligoniams, sergantiems otoskleroze. 1973 m. 

emigravo į Izraelį. 

Katedros darbuotojai atliko vidinės ausies patologijos mokslinius tyrimus, sukūrė 
klausos funkcijos nustatymo metodus. Disertacijas apgynė A. Akelaitytė "Vidinės ausies 
morfologinių pokyčių genezė akustinės traumos poveikyje" (1958) ir A. Kišonas daktaro 
disertaciją "Įvairios trukmės garsų pavartojimas, vertinant klausos funkciją normoje ir 
patologijoje" (1966). 

1972-1978 m. katedrai vadovavo A. Kišonas. 1973 m. klinikų centrinio korpuso V-VI 
aukštuose buvo įkurtas 60 lovų stacionaras, kuris 1977 m. tapo specializuotu Ausų, nosies, 
gerklės ir klausos atstatymo skyriumi. V. Kinduris apgynė daktaro disertaciją "Beadatinio 
metodo panaudojimas otorinolaringologijoje, įvedant vietinius anestetikus" (1977). 1978 
m. katedra sujungiama su Akių ligų katedra, ir jai iki 1988 m. vadovavo prof. E. 
Daktaravičienė, o 1988-1990 m. V. Jašinskas. Šiuo laikotarpiu disertacijas apgynė K. 
Povilaitis "Kalbinė audiometrija lietuvių kalba ir jos klinikinis pritaikymas" (1982) ir V. 
Uloza "Endolaringinės mikrooperacijos ir jų funkcinių rezultatų objektyvus įvertinimas " 
(1982). Katedros ir skyriaus darbuotojai pirmieji respublikoje įdiegė daug diagnostikos 
ir gydymo metodų, pvz., krioterapija otorinolaringologijoje (A. Babarskas, 1974), kalbinė 
audiometrija (K. Povilaitis, 1978), beadatinis anestetikų įšvirkštimas (V. Kinduris, 1978), 
ultragarsinė dezintegracija, gydant rinopatijas (A. Kišonas, 1979), monochromatinės 
šviesos panaudojimas kochleariniams neuritams gydyti (V. Kinduris, 1980), būgninės 
ertmės šuntavimas, sergantiems eksudaciniu otitu (K. Povilaitis, 1981), endolaringinės 
mikrochirurginės operacijos (V. Uloza, 1983). 

1987 m. įkuriamas Respublikinis surdologijos ir klausos protezavimo centras. 1990 
m. Ausų, nosies, gerklės ligų katedra tampa savarankiška, jos vedėju skiriamas doc. K. 
Povilaitis. Lietuvai atgavus nepriklausomybę, vykstančios reformos apima ir mediciną; 
medicinos akademijoje kuriamos klinikos. 1991 m. atkurtos klinikos vadovu išrenkamas 
K. Povilaitis. Pastaruoju dešimtmečiu klinikoje tęsiami klausos pažeidimų ankstyvosios 
diagnostikos, gydymo ir reabilitacijos darbai. Šiuo laikotarpiu gauti 2 autoriniai ir 45 
rac. pasiūlymų pažymėjimai. Pradedamas otologinių ligonių impedansometrinis tyrimas 
(J. Valevičius, 1987), neurosensorinio prikurtimo diagnostikai pasiūlomos objektyviosios 
audiometrijos metodikos savo gamybos originalia aparatūra (V. Kinduris,1988), galvos 
smegenų kamieno sukeltų potencialių užrašymas vaikų klausos netekimo ankstyvajai 
diagnostikai nustatyti (K. Povilaitis, S. Stankovičiūtė, 1992), kompiuterinė 
vestibulometrinių tyrimų programa vestibulinio analizatoriaus būklei nustatyti, sergant 
nepūlinėmis ausų ligomis (R. Nadišauskas, 1992), profesinio kochelarino neurito 
ekspertizė (A. Karazijienė, 1992), įkurtoje foniatrinėje laboratorijoje pradedami 
nuoseklūs balso funkcijos tyrimai - balso lauko užrašymas, kompiuterinė glotografija (V. 
Uloza, N. Šiupšinskienė, 1993). 

1994 m. spalio 7 d. atidaromas Tarptautinis audiologijos ir foniatrijos centras. Klinikos 
audiologijoje diegiami nauji tyrimo metodai: vaikų klausos netekimo skriningas 
(otoakustinė emisija, BOEL testas), galvos smegenų kamieno sukeltų potencialų 
užrašymas, regos sužadinta audiometrija, šiuolaikinės klausos slenksčio, maskuotės 
metodikos, audiologinio rekruitmento fenomeno tyrimai, vestibulinio nistagmo 
automatizuota kompiuterinė analizė. Šį darbą dirba gydytoja: I. Ulozienė, I. 
Randakevičienė, S. Stankovičiūtė, I. Sruogienė, E. Gradauskienė, R. Nadišauskas, kurie 
stažavosi Švedijoje, Vokietijoje, Vengrijoje, Italijoje ir kitose Europos šalyse. 

Klinikos stacionare tobulinamos viduriniosios ausies rekonstrukcinių operacijų 

metodikos (K. Povilaitis, V. Kinduris, A. Babarskas). Kuriami ir įdiegiami šiuolaikiniai 
foniatrijos tyrimo metodai: balso lauko užrašymas ir jo kiekybinis įvertinimas, elektroninė 
kompiuterinė glotografija, kompiuterinė akustinė balso analizė (N. Šiupšinskienė, V. 
Uloza). Be įprastinių endolaringinių mikrochirurginių operacijų, atliekamas gerklų 
paralyžių chirurginis gydymas, tiroplastikos. Čia pasižymi doc. V. Uloza, gyd. K. 
Balsevičius. 

Asist. S. Vaitkus, po stažuotės Vokietijoje, 1994 m. įgunda atlikti šiuolaikines 
endonazalines operacijas. 

Klinikoje otorinolaringologijos disciplina dėstoma VI kurso Medicinos ir V kurso 
Stomatologijos fakultetų studentams, tris metus rezidentūroje mokosi gydytojai- 
rezidentai, pasirinkę otorinolaringologo specialybę. 

ANG ligų klinika 1994 m. išleido vadovėlį "Ausų, nosies, gerklės ligos", yra parengta 
daug metodinių leidinių. Klinikoje sukaupta turtinga, turinti per 70 filmų videoteka; 
biblioteka, kurioje yra daugiatomiai specialybės leidiniai, monografijos, žurnalai. 

Klinika vykdo mokslinį darbą tema - "Nepūlinių ausų ligų ir gerklų patologijos 
diagnostika ir gydymo ypatumai". 1995 m. klinikoje apgintos dvi med. daktaro disertacijos 
- R. Nadišauskas 'Ūminio neurosensorinio prikurtimo medicininės reabilitacijos 
prognozavimas audiovestibuliniais tyrimais" ir N. Šiupšinskienė "Balso kiekybinio 
vertinimo sistema organinių gerklų ligų atvejais". 

1994 m. klinikoje įkurtas Tarptautinis audiologijos ir foniatrijos centras vykdo 
bendradarbiavimo sutartis: su Lundo audiologijos centru (Švedija), Lietuvos sveikatos 
apsaugos ministerija, V. Landsbergio fondu - "Lietuvos vaikų klausos ir kalbos pažeidimų 
ankstyva diagnostika ir reabilitacija" ir su Europos bendrijos Otoaskustinės emisijos 
projekto grupe (Italija) "Vaikų klausos netekimo skriningas". 


Klinikos personalas: 


K. Povilaitis, doc., klinikos vadovas V. Kinduris, doc. 

A. Babarskas, skyriaus vedėjas R. Nadišauskas, med. m. dr. 
K. Balsevičius, gyd. | R. Pribuišienė, gyd. 

D. Beržiūnienė, gyd. D. Pužauskienė, gyd. 
K. Čeponis, gyd. I. Randakevičienė, gyd. 
G. Gylienė, gyd. S. Stankovičiūtė, gyd. 
E. Gradauskienė, gyd. I. Sruogienė, gyd. 

E. Galminienė, gyd. S. Vaitkus, asist. 

D. Gobierienė, gyd. J. Valevičius, gyd. 

R. Judzentavičiūtė, labor. J. Vasiliauskienė, gyd. 
A. Karazijienė, gyd. V. Uloza, doc. 


J. Kazlauskienė, gyd. A. Žilinskaitė, labor. 

I chirurgijos klinika 


1919 m. spalio mėn. 15 d. chirurgas Juozas Žemgulys surengė pirmąjį praktinį 
užsiėmimą studentams medikams. Ta diena yra ne tik chirurgijos, bet ir aukštojo mokslo 
studijų pradžia Kaune. 

Aukštuosiuose kursuose, tarp numatytų dėstyti mediciną šešiolikos dėstytojų, trys 
buvo chirurgai - Jurgis Žilinskas (vėliau tapęs Anatomijos katedros ilgamečiu vedėju), 
Juozas Žemgulys ir Aleksandras Hagentornas. Po dviejų metų universiteto Medicinos 
fakultete chirurgijai dėstyti numatytos dvi katedros ir dvi klinikos. Tam reikėjo 
organizacinių pastangų ir nemažų lėšų. Labai padėjo Amerikos lietuviai gydytojai, 
paaukoję veiklos pradžiai penkis tūkstančius dolerių - stambią tais laikais sumą. Iš pradžių 
veikė tik Bendrosios chirurgijos katedra. Chirurginės disciplinos buvo dėstomos V-VI 
bei VIII-X semestrų studentams. Mokymo planuose svarbiausias dėmesys skiriamas 
teoriniam studentų parengimui - paskaitoms. Po studijų reikėdavo atlikti vienerių metų 
praktiką ligoninių terapijos, akušerijos ir chirurgijos skyriuose. Prof. A. Hagentornas 
studentams skaitė fakultetinės ir hospitalinės chirurgijos kurso paskaitas, o vyr. asist. 
VI.Kuzma dėstė operacinę ir bendrąją chirurgiją. Tarpukario laikotarpiu suspėta parengti 
17 chirurgų, nors jų labai trūko. Juk Lietuvoje ir atgavus Vilniaus kraštą dirbo tik apie 60 
chirurgų, iš kurių daugiau nei pusė gyveno Kaune ir Vilniuje. Tuo laikotarpiu chirurgas 
privalėjo būti universalus - mokėti diagnozuoti bei gydyti bet kurią chirurginę patologiją 
ar traumą. 

Chirurgijos klinika sprendė daugiau praktines problemas. Traumatologijai naudojo 

skeletinio tempimo būdą, įtvarus. VI. Kuzma 1923 m. pirmą kartą Lietuvoje perpylė 
kraują švirkštais. Keičiami ūminio apendicito, cholecistito, skrandžio opos operacijų būdai. 
VI. Kuzma panaudojo savo skrandžio rezekcijos būdą. Prof. A. Hagentornas pradėjo ir 
tobulino veido, kiškio lūpos plastikos būdus. Didėjo onkologinių operacijų skaičius, 
operuojami ir smegenų navikai. Visi šie klausimai aptariami Kauno medicinos draugijos 
posėdžiuose. Įgyta patirtis klinikoje atsispindėjo chirurgų iniciatyva įsteigtame "Medicinos" 
žurnale. Iki 1940 m. Lietuvos chirurgai žurnale paskelbė apie 300 darbų. Asist. J. Čeponis 
apibendrino gastroenterostomijos patirtį, gydant opaligę, ir 1931 m. apgynė šį darbą 
kaip daktaro disertaciją. Tačiau pirmąją daktaro disertaciją chirurgine tema 
nepriklausomoje Lietuvoje apgynė 1929 m. Vytautas Kanauka. Tai buvo pirmoji disertacija 
iš urologijos: "Sėklos tekamųjų latakų rezekcija hipertrofiškai prostatai gydyti". Paskutinė 
šio laikotarpio apginta disertacija chirurgine tema - tai dermatologo Mykolo Vaitėno 
darbas "Odos patologinių procesų įtaka skrandžio rezekcijai", 1943 m. 

Klinikoje pradėjo dirbti ir universiteto absolventai: J. Jaržemskas, K. Katilius, T. 
Šiurkus, A. Stropus, S. Kudirka, K. Pautienius ir kt. 

Lietuvos chirurgų draugija, įkurta 1935 m., dar labiau pagyvino chirurginės patirties 
skleidimą. Draugijai vadovavo Chirurgijos katedros ir klinikos vadovas A. Hagentornas. 
Prasidėjus karui prof. VI. Lašas laikinai paskiriamas Chirurgijos katedros vedėju vietoje 
atsistatydinusio ir emigravusio į Vokietiją prof. A. Hagentorno. Jis įkūrė dvi chirurgines 
katedras ir klinikas. Fakultetinės chirurgijos ir klinikos vedėju buvo išrinktas prof. V. 
Kanauka, asistentais paskirti A. Stropus, J. Šegamoga ir V. Tumasonis. Katedra įsikūrė 
Raudonojo Kryžiaus ligoninėje. Hospitalinės chirurgijos katedra 1940 m. įsikūrė tose 
patalpose, kuriose yra ir šiuo metu. Katedrai ir klinikai vadovauti išrinktas prof. VI. 
Kuzma, asistentais paskirti A. Maciūnas, V. Paprockas, T. Šiurkus. Šiai katedrai buvo 
pavesta dėstyti bendrosios bei operacinės chirurgijos kursą. Paskubomis atidarytoje 
universitetinėje klinikoje dar ilgą laiką išliko neįrengtos operacinės, nebuvo rentgeno 
aparatūros, sudegė medžiagų sandėlis ir pan. Tačiau I chirurgijos klinikoje jau per pirmąjį 
pusmetį buvo padaryta daugiau kaip 500 operacijų (ambulatorijos operacinėje), jų tarpe 
buvo nemažai stambių operacijų. Susidarė pacientų eilės. 

Prasidėjęs karas nutraukė darbą. Vokiečių ir sovietinė armija pavertė universitetinę 
kliniką karo ligonine ir paliko ją smarkiai nuniokotą. Hospitalinės chirurgijos katedra 
grįžo į varganas miesto ligoninės patalpas. Staiga mirus prof. VI. Kuzmai, visų keturių 
chirurgijos disciplinų paskaitas skaitė prof. V. Kanauka, o klinikai vadovavo K.. Pautienius. 
Vokiečiams uždarius universitetą, pedagoginė klinikos veikla tęsėsi nelegaliai. Užsiėmimus 
vesdavo bei įskaitas priiminėjo A. Stropus ir tuo metu dirbęs Kėdainiuose, bet 1943 m. 
paskirtas katedros adjunktu (einančiu docento pareigas) J. Jaržemskas. 

Karo vėtros išblaškė daugelį Kauno chirurgų. Ilgą laiką chirurginę pagalbą Kaune 
teikė tik A. Stropus ir A. Šernas, kurie dirbo ir gyveno Raudonojo Kryžiaus ligoninėje. 
1944 m. rudenį atkurta tik Hospitalinės chirurgijos katedra. Jai vadovauti laikinai buvo 
pasiųstas iš Vilniaus doc. Č. Keturakis, vyr. dėstytoju pakviestas J. Jaržemskas. Pirmasis 
skaitė hospitalinės, antrasis - fakultetinės chirurgijos paskaitas, A. Stropus - operacinę 
chirurgiją, vyr. dėst. T. Šiurkus - bendrąją chirurgiją. O nuo 1945 m. rudens jungtinės 
Fakultetinės, hospitalinės ir bendrosios chirurgijos katedros vedėju buvo J. Jaržemskas. 
Jis pirmasis iš chirurgų pokario metais (1948) apgynė daktaro disertaciją ir įgijo docento 
vardą. 

Nuo 1946 m. pavasario Raudonojo Kryžiaus ligoninėje įkurta Bendrosios chirurgijos 
katedra. Vedėju išrinktas T. Šiurkus, vyr. dėstytoju - J. Jocius. Katedroje netrukus pradėjo 

dirbti D. Klebanovas, asist. R. Kuzmaitė, asist. J. Oleka. Į universiteto klinikoje įkurtą 
Fakultetinės ir hospitalinės chirurgijos katedrą paskirtas doc. J. Jaržemskas bei A. Stropus, 
kuriam netrukus suteiktas docento vardas. Doc. J. Jaržemskas dėstė fakultetinę ir 
hospitalinę chirurgiją, o doc. A. Stropus - topografinę anatomiją ir operacinę chirurgiją. 
Jie abu vadovavo atskiriems chirurgijos skyriams. Tai buvo tuo metu vieninteliai jau 
patyrę chirurgai klinikoje. Šalia jų pradėjo dirbti jauni gydytojai: J. Braknys, V. Kleiza, 
E. Zaikinas, N. Gediminaitė, vėliau tapę įžymiais chirurgais. Nors ir buvo siunčiami iš 
Maskvos įvairūs svetimtaučiai chirurgai, jie neilgai Lietuvoje pagyvendavo, nes mūsų 
chirurgų profesinis pasirengimas buvo daug geresnis. 

Uždarius VDU (1950), Medicinos instituto studijos organizuojamos pagal sovietinį 
modelį. Periodiškai keitėsi pedagoginės koncepcijos: mokymo optimizacijos, programuoto, 
probleminio mokymo, darbinių programų... Tai turėjo ir teigiamą pusę, nes dėstytojai 
privalėjo susipažinti su pedagogikos teorijomis, didaktinėmis gana racionaliomis 
sistemomis. Pagrindinis dėmesys buvo skiriamas praktiniams užsiėmimams ir paskaitoms. 
Todėl katedros dėstytojai atitolo nuo gydomosios veiklos. Klinikiniam darbui ėmė 
vadovauti ligoninės administracija. Katedrai teko pasyvus vaidmuo. 

Nuo 1954 m. rudens semestro po eilinės reorganizacijos atsiranda jau dvi chirurgijos 
katedros: Fakultetinės (vedėjas - doc. J. Jaržemskas) ir Hospitalinės, kuriai ėmė vadovauti 
iš Rusijos atvykęs prof. J. Rivlinas. Jau po pusmečio jis išvyko. 1955 m. katedros vedėju 
buvo išrinktas doc. D. Klebanovas (1896-1972). Jis dar prieš I pasaulinį karą kurį laiką 
buvo gyvenęs Lietuvoje ir gavęs brandos atestatą, o studijavo Kijeve, dirbo ir disertaciją 
apie kraujo perpylimą apgynė Dniepropetrovske. Nuo 1947 m. dėstė karo lauko chirurgijos 
kursą Kauno Vytauto Didžiojo universitete. Hospitalinės chirurgijos katedrai vadovavo 
beveik dešimtmetį. Tai buvo kuklus, tolerantiškas žmogus. Jis nesivėlė į universiteto, 
vėliau Medicinos instituto darbuotojų ideologinį auklėjimą, skatindavo katedros 
bendradarbių mokslinę veiklą. Klinikiniam darbui vadovavo tik formaliai, beveik viską 
perduodamas doc. A. Stropui. A. Stropaus veikla iš tiesų buvo labai retas universalumo 
pavyzdys ne tik Lietuvoje. Praktiškai nebuvo chirurgijos srities, kurios vystymas nebūtų 
susijęs su doc. A. Stropaus atliktomis operacijomis. Bet apibendrinimams jam nelikdavo 
laiko. Gaila, kad sutrikus sveikatai, jis gana anksti turėjo atsisakyti darbo operacinėje ir 
likti tik konsultantu. 

Bėgant laikui, didėjo dėstytojų skaičius, plėtėsi universiteto mokslinis darbas, vis 
daugiau chirurgų pasirinkdavo vieną konkrečią chirurgijos sritį. Apginamos J. Karaliūno, 
P. Baubino, V. Rusteikos, V. Urmono, Rygoje aspirantūrą baigusio A. Petrulio daktaro 
disertacijos traumatologijos ir ortopedijos temomis. Vėliau šie chirurgai sudarė 
Traumatologijos ir ortopedijos katedros branduolį. 

Chirurgijai vystytis labai padėjo endotrachėjinės narkozės įdiegimas, intensyvios 
terapijos ir reanimatologijos progresas. 1955 m. pirmą kartą Lietuvoje endotrachėjinę 
narkozę panaudojo klinikos chirurgas Vytautas Mikalauskas, o 1958 m. Hospitalinės 
chirurgijos klinikoje įsteigiamas intensyvus ligonių stebėjimo postas. Skynėsi kelią 
šiuolaikiniai pooperacinio gydymo ir slaugos metodai. 

Hospitalinės chirurgijos katedra išgarsėjo, kai vedėju buvo išrinktas akademikas 
profesorius Jurgis Brėdikis. Apgynęs daktaro disertaciją (1957), jis, padedant doc. A. 
Stropui, atlieka pirmąją širdies operaciją Kaune, pirmasis (1963) apgina habilituoto 
daktaro disertaciją. Kardiochirurgija, ypač širdies ritmo sutrikimų chirurgija, klinikoje 
tapo labiausiai vystoma chirurgijos sritis. Jau 1969 m. įkuriamas širdies ir kraujagyslių 
chirurgijos skyrius. Akademikui prof. J. Brėdikiui vadovaujant, iki 1991 m. buvo apgintos 

26 medicinos daktaro ir 10 habilituoto daktaro disertacijų. Tačiau kituose katedrai 
priklausančiuose klinikos skyriuose mokslinis darbas vyko lėčiau. Per tą patį laikotarpį 
buvo apginta tik keletas daktaro disertacijų (P. Girdžius, J. Platūkis, D. Butrimas, E. 
Bagdonas, K. Jocius). Bet klinikos chirurgų kvalifikacija augo, ryškėjo jų specializacija 
atskirose srityse. Atsidarė vienintelis Lietuvoje nudegimų skyrius. Nuo 1962 m. 
Hospitalinės chirurgijos katedra pradėta vadinti I chirurgijos katedra. Lietuvai 
susigrąžinus nepriklausomybę, permainų banga palietė ir I chirurgijos katedrą. J i buvo 
pertvarkyta į I chirurgijos kliniką ir tris kardiochirurgines klinikas. Tai buvo pirmasis 
žingsnis, kuriant europinį klinikos modelį. I chirurgijos klinikos vadovu buvo išrinktas 
doc. Jonas Šošas. Baigęs KMI, nuo 1957 m. dirbo klinikoje chirurgu ordinatoriumi, 
vėliau asistentu Hospitalinės chirurgijos katedroje. 1961 m. buvo pasiųstas į tikslinę 
aspirantūrą Kijeve. Ją baigęs ir apgynęs daktaro disertaciją, septynerius metus dirbo 
prof. T. Šiurkaus vadovaujamoje Bendrosios chirurgijos katedroje, o 1973 m. grįžo dirbti 
į Hospitalinės chirurgijos katedrą. Doc. J. Šošas pirmasis Lietuvoje įdiegė sintetinių 
medžiagų (implantatų) panaudojimą abdominalinėje chirurgijoje - išvaržų plastikai, 
eventracijai gydyti. Jis pasiūlė originalius pooperacinių išvaržų įvairios lokalizacijos 
operacinio gydymo būdus, kurie šiuo metu naudojami ir Vilniaus universitetinėse klinikose 
bei daugelyje kitų ligoninių. J. Šošas pirmasis Lietuvoje 1973 m. panaudojo endoskopinį 
tyrimą stipraus kraujavimo virškinimo trakte metu, rašė įvairiais urgentinės chirurgijos 
klausimais. Nuo 1980 m. doc. J. Šošas renkamas Kauno krašto chirurgų draugijos 
pirmininku. 

Klinika doc. J. Šošo vadovavimo metais labai sumažėjo, nes susikūrė naujos Urologijos, 
Torakalinės chirurgijos ir Vaikų chirurgijos klinikos. Vengdami skubotos darbo 
dezintegracijos, visų šių klinikų chirurgai tebesirenka kartu į rytinius pasitarimus. Sunkėjo 
ekonominės sąlygos, tačiau buvo įsigyta įranga endoskopinėms operacijoms atlikti, 
įsteigtas modernus laparoskopinės chirurgijos mokymo centras, įsigyti pirmieji 
kompiuteriai. plėtėsi kontaktai su Vakarų Europos chirurgijos klinikomis. Klinikos 
chirurgai pradėjo dalyvauti tarptautiniuose chirurgų suvažiavimuose, konferencijose. Prof. 
A. Žindžiaus pastangomis išleistas pirmasis lietuviškas, puikiai iliustruotas "Topografinės 
anatomijos ir operacinės chirurgijos" vadovėlis. Labai sustiprėjo klinikos chirurgų 
kvalifikacija, pradėjo ryškėti ir gilesnė endokrininės, plastinės, onkologinės, urgentinės 
chirurgijos specializacija. Per šį laikotarpį pradėti ir jau baigiami asistento V. Krasausko, 
klinikos chirurgo A. Boguševičiaus disertaciniai darbai. Chirurgas Juozas Pundzius, dirbęs 
klinikoje nuo 1982 m., o nuo 1988 m. Klinikų direktoriaus pavaduotoju, pradėjo dirbti 
asistentu. J, Šošui pasiūlius temą, per trumpą laiką jis parengė ir apgynė daktaro 
disertaciją, 1992-1994 m. buvo Bendrosios chirurgijos katedros vedėju. Nuo 1995 m. jis 
yra KAK generalinis direktorius, kartu KMA prorektorius gydymo reikalams, o 1996 m. 
birželio mėn. išrinktas ir nauju I chirurgijos klinikos vadovu. 


Klinikos personalas: 

J. Pundzius, med. m. dr. doc. - klinikos vadovas 
G. Arlauskas, asist. 

G. Barauskas, vyr. asist. 

Ž. Endzinas, med. m. dr. doc. 

V. Krasauskas, asist. 

J. Šošas, med. m. dr. doc. 

A. Žindžius, habil. med. m. dr. prof. 

Fakultetinės chirurgijos klinika 
(II chirurgijos klinika) 


Fakultetinės chirurgijos klinikos ištakos - 1920 m. Vienas iš įkūrėjų ir pirmųjų 
chirurgijos disciplinos dėstytojų buvo Juozas Žemgulys. 

1939 m. Medicinos fakulteto taryba reorganizavo chirurgijos katedrą į dvi: Fakultetinės 
chirurgijos, kurios vedėju skiriamas V. Kanauka, ir Hospitalinės chirurgijos katedrą, kuriai 
vadovauti skiriamas VI. Kuzma. 

Fakultetinės chirurgijos katedra įsikūrė Raudonojo Kryžiaus ligoninėje. Fakultetinės 
chirurgijos katedros ir klinikos pirmtakas buvo prof. V. Kanauka. Asistentais dirbo H. 
Brazaitis, V. Tumasonis, J. Šegamoga ir daugelio chirurgų mokytojas, įžymus Lietuvos 
pokario chirurgas docentas Algirdas Stropus. 

Vincas Kanauka gimė 1893 m. Alytaus apskrities Ūdrijos valsčiaus Butrimiškių kaime. 
1917 m. baigė Kijevo universiteto Medicinos fakultetą. 1918 m. pradėjo dirbti Alytaus 
apskrities ligoninėje, nuo 1922 m. - Kauno m. ligoninės ordinatorius. Nuo 1924 m. jis jau 
asistentas Kauno universiteto Chirurgijos katedroje, o nuo 1925 m. - jaunesnysis katedros 
asistentas. V. Kanauka apgynė med. m. dr. disertaciją. Jam pavesta dėstyti urologijos 
kursą ir suteiktas privatdocento vardas. Nuo 1930 m. jis išrenkamas Chirurgijos katedros 
vyr. asistentu. 1940 m. jam suteiktas profesoriaus vardas. Vadovaudamas Chirurgijos 
klinikai, domėjosi urologija ir skrandžio chirurgija. 1944 m. V. Kanauka emigravo į 
Vakarus. Mirė 1968 m. Niujorke. 

Nuo 1945 m. Fakultetinės ir Hospitalinės chirurgijos katedrų vedėju buvo paskirtas 
Juozas Jaržemskas. Jis gimė 1899 m. Liepojoje. 1928 m. baigė Kauno universitetą, 1928- 
1934 m. dirbo Chirurgijos katedroje asistentu, o 1934-1944 m. - Kėdainių apskrities 
ligoninėje chirurgu. Nuo 1945 m. iki 1954 m. (su pertraukomis) dirbo Kauno universiteto 
(vėliau KMI) Fakultetinės ir Hospitalinės chirurgijos katedrų vedėju. Nuo 1955 m., 





Medicinos fakultetas 141 


atskyrus katedras, iki 1961 m. jis vadovavo Fakultetinės chirurgijos katedrai. 

1948 m. J. Jaržemskui suteikiamas medicinos mokslų kandidato ir docento vardas. 
Paskelbė 25 mokslinius darbus onkologijos ir bendrosios chirurgijos klausimais. Jo 
iniciatyva chirurginė klinika buvo specializuota, įsteigti traumatologijos bei ortopedijos, 
pūlingos chirurgijos, neurochirurgijos ir urologijos skyriai. J. Jaržemskas mirė 1961 m. 

Nuo 1961 m. Fakultetinės chirurgijos katedros vedėju skiriamas docentas Jurgis 
Karaliūnas. Jis gimė 1920 m. Simferopolyje. Baigęs Kauno universitetą, dirbo chirurgu 
Kėdainiuose, Ukmergėje, Vilniuje. Nuo 1947 m. jis Kauno universiteto, vėliau Medicinos 
instituto Fakultetinės ir hospitalinės chirurgijos katedros asistentas, nuo 1958 m. - 
docentas. Fakultetinės chirurgijos katedros vedėju išrenkamas 1961 m., dirbo iki 1971 
m. 

Jurgis Karaliūnas paskelbė mokslinius darbus apie kaulų lūžimus, skrandžio opos ir 
žarnų nepraeinamumo chirurginį gydymą. J. Karaliūnas mirė 1982 m. 

Fakultetinės chirurgijos katedra 1971 m. buvo perkelta iš Kauno klinikų į Kauno m. 
II ligoninę. Jos vadovu paskirtas docentas Jonas Platūkis, vadovavęs katedrai iki 1974 m. 
Nuo 1974 m. Fakultetinės chirurgijos katedrai vadovauja profesorius Vytautas Zykas. 

1982 m. katedra buvo pavadinta II chirurgijos katedra, o nuo 1992 m. - II chirurgijos 
klinika. Ją sudarė II chirurgijos katedra, Kauno II klinikinės ligoninės ir poliklinikos 
chirurgijos skyriai. 

II chirurgijos klinikoje teikiama specializuota planinė ir neatidėliotina chirurginė 
pagalba sergantiesiems pilvo ertmės organų ligomis. Daromos sudėtingos šių organų 
operacijos, jų tarpe ir laparoskopinės. Kita veiklos sritis - koloproktologija. Specializuota 
proktologijos pagalba Fakultetinės chirurgijos katedroje pradėta teikti nuo 1966 m. 1994 
m. čia įkurtas Respublikinis proktologijos centras (vadovas prof. V. Zykas), kuriame 
atliekamos sudėtingos operacijos sergantiesiems storosios žarnos navikais, nespecifiniu 
opiniu kolitu, įgimta ir kt. patologija. Klinikoje sukaupta siuvimo aparatų panaudojimo 
koloproktologinėms ir abdominalinėms operacijoms patirtis. Didelis dėmesys skiriamas 
stomuotų Žmonių medicininei ir socialinei reabilitacijai. 

Klinikos mokslinio darbo kryptis - pilvo ertmės organų chirurginių ligų diagnostika 
ir gydymas. 'Nagrinėjamos dvi temos: 1) analinės inkontinencijos profilaktika, diagnostika 
ir atstatomasis gydymas (vad. prof. V. Zykas), 2) biliopankreatinės srities ligų sąveika ir 
jų chirurginis gydymas (vad. doc. J. Babravičius). Klinikoje nuo 1989 m. apgintos 6 med. 
daktaro disertacijos (vad. prof. V. Zykas). Sukurta ir įdiegta diagnostikos ir prognozavimo 
sistema, chirurginiu ir kombinuotu būdu gydant sergančiuosius tiesiosios žarnos vėžiu 
(spindulinė terapija, prognozavimo algoritmai, sfinkterius išsaugojančios operacijos); 
kolostomuotų ligonių chirurginis gydymas ir reabilitacija (kolostomų uždarymas, laiko 
reabilitacinei operacijai parinkimas, nauji Žarnyno parengimo operacijoms būdai); 
analinės inkontinencijos diagnostika ir gydymas (sfinkterometrija, storosios žarnos ir 
stinkterių motorikos tyrimai, plastinės ir reabilitacinės operacijos); išangės anatominių 
struktūrų pokyčių įtaka hemorojaus gydymui; intraoperacinis tulžies akmenligės 
diagnostikos algoritmas; choledochoskopija; gydomoji ir diagnostinė laparoskopija; 
subksifoidinė blokada; enterinis zondinis maitinimas. Klinikos bendradarbiai per 
pastaruosius 5-rius metus stažavosi įvairiose Austrijos, D. Britanijos, Švedijos, Danijos, 
Vokietijos chirurginėse klinikose. Su šiomis klinikomis palaikomi nuolatiniai ryšiai. 
Klinikos darbuotojai dalyvauja tarptautiniuose ir mūsų šalies chirurgų suvažiavimuose, 
surengė pirmąsias dvi (1993 m. ir 1996 m.) Lietuvos proktologų konferencijas. 

Klinikoje chirurgines ligas bei proktologiją studijuoja Medicinos fakulteto V k., 

Stomatologijos fakulteto III k. studentai, chirurgai rezidentai. Slaugos fakultetc 
studentams skirtas stomos priežiūros kursas. II chirurgijos klinika yra antrinės chirurginės 
rezidentūros bazė. Klinikos bendradarbiai parengė ir išleido visų ūminių chirurginių 
pilvo organų ligų metodinius mokymo leidinius. 

II chirurgijos klinikos vadovas prof. Vytautas Zykas Fakultetinės chirurgijos katedroje 
ir klinikoje dirba nuo 1961 m. Medicinos mokslų daktaru tapo 1964 m., docento vardas 
suteiktas 1968 m., habilituotu daktaru tapo 1987 m., profesoriaus vardas suteiktas 1988 
m. Nuo 1994 m. - SAM vyriausiasis chirurgas. 

Nuo 1960 m. Fakultetinės chirurgijos katedroje ir klinikoje dirbo arba dirba šie 
darbuotojai: 

Č. Sinkevičius, med. m. dr. doc., dirbo nuo 1960 iki 1987 m. 

A. Maštaras, dirbo nuo 1961 m. iki 1980 m. 

D. Bumblys, med. m. dr. doc., dirbo nuo 1963 m. iki 1992 m. 

A. Striukaitis, med. m. dr. doc., dirbo nuo 1963 m. iki 1995 m. 

A. Adukauskas, dirbo nuo 1967 m. iki 1988 m. 

J. Babravičius, med. m. dr. doc., dirba nuo 1967 m. 

A. Radavičius, med. m. dr. doc., dirbo nuo 1971 m. iki 1992 m. 

D. Venskutonis, med. m. dr. doc., dirba nuo 1985 m. 

D. Pavalkis, med. m. dr. doc., dirbo nuo 1986 m. iki 1995 m. 

G. Barauskas, med. m. dr., dirbo nuo 1986 m. iki 1996 m. 

R. Šiugžda, dirba nuo 1988 m. 

A. Tamelis, med. m. dr., dirba nuo 1989 m. 

Ž. Saladžinskas, med. m. dr., dirba nuo 1990 m. 

Infekcinių ligų klinika 


Praūžus I pasauliniam karui, susikūrė jauna Lietuvos respublika. Nors buvo 
ekonominių, politinių ir kitų problemų, kraštui reikėjo kurti savąją aukštąją mokyklą. 
Jos pirmtaku tapo 1920 m. sausio 27 d. Kaune oficialiai atidaryti Aukštieji kursai. Šiuose 
kursuose infekcinių ligų kursą skaitė gydytojas M. Nasvytis. Tuo laiku infekcinės ligoninės 
nebuvo, suaugę žmonės, sergantys infekcinėmis ligomis, gydėsi Žydų ligoninėje, 
Vilijampolės izoliatoriuje, Žaliakalnio barakuose, Raudonojo Kryžiaus ar Šv. Luko 
ligoninėse. Už jų apžiūrą bei gydymą ligoninėje mokėjo valstybė. Po dvejų metų - 1922 
m. vasario 16 d. buvo įsteigtas Lietuvos universitetas, kuriame buvo Medicinos fakultetas. 
Šiame fakultete atskiros infekcinių ligų klinikos ar katedros nebuvo, o šių ligų kursas 
buvo sudėtinė Vidaus ligų klinikos dalis. Jį skaitė prof. K. Buinevičius, kuris 1930 m. 
išleido vidaus ligų klinikos vadovėlio V dalį, skirtą infekcinėms ligoms. Jame aprašytas 
imunitetas ir jo reikšmė diagnostikai bei gydymui, pateikti bendrieji infekcinių ligų gydymo 
principai, priešepideminės priemonės. Specialiojoje dalyje aprašyta 40 infekcinių ligų, 
kurios pasitaikydavo Lietuvoje ir, apskritai, pasaulyje. Studentai praktikos darbus 
atlikdavo miesto ligoninėse. Pastačius naują modernią universitetinę ligoninę Žaliakalnyje, 
joje buvo ir infekcinių ligų skyrius - 50 lovų vaikams ir 40 lovų suaugusiems ligoniams. 
Nuo 1940 m. gegužės mėn. jis tapo klinikine studentų mokymo vieta. Skyriaus vedėju 
buvo paskirtas gyd. V. Tiškus. Tačiau 1941 m. liepos mėn. skyrius buvo iškeltas į senelių- 

ligonių prieglaudą Aukštaičių gatvėje Nr. 10, kurioje išbuvo iki 1996 m. rugsėjo mėnesio. 

Karo ir pokario metais universitete atskiros infekcinių ligų katedros taip pat nebuvo. 
Tiktai 1951 m. Kauno medicinos institute buvo įkurta Infekcinių ligų katedra, kurios 
vadovu tapo doc. Alfredas Leonidas Žiugžda. Tuo metu katedroje dirbo gyd. J. 
Gimžauskas, gyd. O. Indrelytė, gyd. P. Šaulys ir dvi laborntės - A. Benytė ir R. Klajūnaitė. 
1952 m. katedros vedėja paskirta doc. S. Šimanskaja. 1957 m. Infekcinių ligų katedra 
buvo sujungta su Hospitalinės terapijos katedra, ir jungtinei katedrai vadovavo doc. Z. 
Januškevičius. Nuo 1957 m. iki 1972 m. Infekcinių ligų katedrai vadovavo prof. S.Gruodytė. 
1972 m. Infekcinių ligų katedra buvo sujungta su Odos ir venerinių ligų katedra, kuriai 
vadovavo prof. J. Dievaitienė, prieš tai dirbusi Vidaus ligų propedeutikos katedroje. 
"Tokia jungtinė katedra egziztavo iki 1990 m., kai sujungtieji padaliniai buvo atskirti. 

1991 m. buvo įsteigta Kauno akademijos Infekcinių ligų klinika. Ji buvo sudaryta iš 5 
Kauno klinikinės infekcinės ligoninės skyrių bei Infekcinių ligų katedros. Klinikos vadovu 
išrinktas med. m. dr. doc. A. Laiškonis. 

1951 m. Infekcinių ligų katedra susikūrė labai nepalankiu laiku. Nors Lietuvoje buvo 
daug sergančiųjų infekcinėmis ligomis, tačiau buvusioje TSRS tuo metu buvo tikimasi 
greitai įveikti visą infekcinę patologiją, buvo slepiama ir klastojama infekcinių ligų 
statistika. Praktikos darbai vykdavo Infekcinės ligoninės koridoriuose, o visas katedros 
personalas glaudėsi dviejuose nedideliuose kambarėliuose. 1976-1990 m. pagrindinis 
mokomasis darbas vyko šalia ligoninės stovėjusiame mediniame pastate. Sąlygos 
moksliniam darbui buvo sunkios. Pagerėjo tik nuo 1990 m., pastačius naują Vaikų infekcinę 
ligoninę Josvainių gatvėje Nr. 1, katedra buvo perkelta į Giedraičių g. Nr. 8 patalpas 
(buvusi Vaikų infekcinė ligoninė). Katedroje dirbo (kai kurie dirba ir dabar) visoje 
Lietuvoje žinomi pedagogai mokslininkai: prof. S. Gruodytė, prof. V. Bagdonienė, prof. 
J. Dievaitienė, doc. J. Gimžauskas, doc. A. Laiškonis, doc. M. Bareišienė, asist. D. 
Gradauskienė, A. Vasiliauskas, S. Tumosienė, E. Čepulis, V. Kšivickas ir kiti. Pastaraisiais 
metais į klinikos pedagoginį kolektyvą įsiliejo asistentės D. Vėlyvytė, A. Jucevičienė, 
klinikos gydytojai - V. Joneliūnienė, R. Kristalnaja ir kiti. 

Tarpukario Lietuvos medicininėje spaudoje apie infekcines ligas rašė žinomi gydytojai: 
M. Nasvytis, J. Staugaitis, A. Jurgeliūnas, B. Minelga, M. Finkelšteinas, J. Blažys ir kiti. 
Jie nagrinėjo vidurių šiltinės, encefalitų, helmintozių bei kitas aktualias problemas. 
Pokario metais, keičiantis katedros vadovams bei struktūrai, ėmė formuotis nauja 
mokslinio darbo kryptis. Kai katedrai pradėjo vadovauti doc. S. Gruodytė, pradėta domėtis 
žarnyno infekcinių ligų (dizenterijos, vidurių šiltinės, virusinių hepatitų) epidemiologija, 
diagnostika bei gydymu. 1957 m. doc. S. Gruodytė apgynė daktarinę disertaciją, po 
metų kandidatines disertacijas apgynė gyd. J. Gimžauskas ir gyd. V. Bagdonienė, 1959 
m. - gyd. S. Stankaitytė. Katedrai vadovaujant prof. J. Dievaitienei, mokslinis darbas 
nagrinėjo virusinių hepatitų etiologiją ir diagnostiką, pradėti tirti infekcinių ligų 
patogenezės imunologiniai aspektai. 1973 m. kandidatinę disertaciją apgynė asp. A. 
Laiškonis, po metų doc. V. Bagdonienė - daktarinę disertaciją, o 1986 m. kandidatinę 
disertaciją - gyd. M. V. Bareišienė. Pastaruoju metu mokslinio darbo kryptys yra tos 
pačios, tačiau dar dirbama AIDS profilaktikos srityje. 

Mokslinio darbo rezultatus Klinikos bendradarbiai apibendrino respublikinėse ir 
tarptautinėse konferencijose bei pasauliniuose kongresuose Lietuvoje, Austrijoje, 
Latvijoje, Estijoje, Belgijoje, Rusijoje, Prancūzijoje, Izraelyje ir kitose šalyse. 

Prof. S. Gruodytė, prof. J. Dievaitienė ir doc. A. Laiškonis vadovavo Kauno zonos 
infektologų mokslinei draugijai. 

Katedros (dabar klinikos) profesoriai, docentai ir asistentai konsultavo ir konusltuoja 
ligoninės, Kauno miesto bei zonos gydomųjų įstaigų ligonius, diegia į praktiką naujus 
diagnostikos bei gydymo metodus. Visi bendradarbiai propaguoja sanitarines higienos 
žinias. Nuo 1994 m. mūsų klinika yra Lietuvos gydytojų infektologų tobulinimosi ir 
rezidentų-infektologų ruošimo centras. 

Sunku nurodyti visus leidinius bei mokymo metodines priemones, kurias per 45 metus 
parengė katedros (klinikos) bendradarbiai. Tai "Intensyvus infekcinėmis ligomis 
sergančiųjų gydymas" 1979 m., "Virusiniai hepatitai" 1988 m.,"ATDS" 1991 m., "Infekcinių 
ligų žinynas" 1994 m., per 30 mokymo metodinių leidinių praktikos gydytojams bei 
studentams. Katedros darbuotojai parengė beveik 500 mokslinių straipsnių, tezių bei 
kitų leidinių. 

1996 metais klinikoje dirba: klinikos vadovas med. m. dr. doc. A. Laiškonis, med. m. 
dr. doc. M. V. Bareišienė, asistentės - D. Vėlyvytė ir A. Jucevičienė, laborantės - N. 
Broniukaitienė ir J. Mekionienė. 

Gana senos tradicijos sieja mūsų klinikos kolektyvą su kitais kolegomis infektologais 
užsienyje. Tai Lenkijos Bialystoko medicinos akademijos Infekcinių ligų klinika, Latvijos 
Rygos infekcinių ligų centras, Rusijos Maskvos podiplominių studijų instituto Infekcinių 
ligų klinika, Prancūzijos Lilio universitetinė infekcinių ligų klinika ir kt. Su pastarąja 
klinika yra užmegzti itin tamprūs ryšiai,nes joje stažuojasi klinikos gydytojai bei 
doktorantas ir studentai, rengiamos konferencijos (1993, 1995), keičiamasi paskaitų 
lektoriais, dirbamas bendras mokslinis darbas (1995-1996). 


146 Medicinos fakultetas 


Kardiochirurgijos klinika 


Širdies operacijų ištakos Kaune yra bendroji ir krūtinės ląstos chirurgija. 1956 m. 
buvo įkurtas savarankiškas krūtinės ląstos chirurgijos skyrius Kauno klinikose (ved. J. 
Jocius, nuo 1959 m. - V. Tamošiūnas). Širdies chirurgija ėmė sparčiai vystytis, kai 1963 m. 
Hospitalinės chirurgijos katedros vedėju tapo prof. J. Brėdikis. 1980 m. buvo įkurta širdies 
ir kraujagyslių chirurgijos laboratorija (ved. doc. A. Dumčius), kuri rengė įvairius 
specialistus operacijoms su dirbtine kraujo apytaka (DKA). 1985 m. įkurta Elektrinės 
širdies stimuliacijos katedra (ved. prof. E. Rimša), kuri rengė šios srities specialistus 
buvusioms sovietinėms respublikoms ir atliko visasąjunginio centro funkcijas. 1991-1994 
m. trumpam buvo įkurtos trys klinikos: Kardiochirurgijos (vad. prof. J. Brėdikis), IŠL 
chirurgijos (vad. prof. A. Dumčius) ir Širdies elektrinės stimuliacijos (vad. prof. P. Stirbys). 
1993 m. minėtos klinikos sujungtos į vieną, įkurta Kardiochirurgijos klinika (vad. doc. R. 
Benetis). 

Iki 1964 m. širdies operacijas darė bendrieji ar krūtinės ląstos chirurgai be DKA. J. 
Jocius 1952 m. pašalino sustorėjusį perikardą, o 1953 m. perrišo Botalo lataką. 1957 m. 
J. Brėdikis pradėjo širdies zondavimo tyrimus. 1958 m. jis kartu su A. Stropumi ir A. 
Smailiu atliko pirmąją mitralinę komisūrotomiją. Vėliau jas darė V. Tamošiūnas ir kiti. 
Imta operuoti Fallot tipo širdies ydas: Potso jungtį 1960 m. suformavo J. Brėdikis, o 
Blaloko -Tausigo jungtį 1965 m. - V. Mikalauskas. Aortos plastiką dėl koarktacijos 1964 
m. atliko J. Brėdikis. Minėtas operacijas pradėjo daryti R. Putelis. Buvo pradėtos 
netiesioginės miokardo revaskuliarizacijos operacijos: 1959 m. J. Brėdikis atliko pirmąją 
Fieski, o 1970 m. - Vainbergo operacijas. 1966 m. jis pašalino širdies aneurizmą be DKA, 
panašiu būdu išplėtė susiaurėjusį plaučių arterijos vožtuvą. 

Kauno klinikose buvo kuriami širdies chirurgijos pagrindai. Įkurtoje eksperimentinėje 
laboratorijoje buvo tiriama ortotopinė širdies transplantacija (R. Putelis, T Norkus, A. 
Medzevičius), įsisavinama ir diegiama DKA (J. Brėdikis, I. Glikas, A. Medzevičius, V. 
Tamošiūnas), tiriama dažninanti ir retinanti širdies stimuliacija (A. Dumčius, G. 
Kunigėlis). Klinikoje ėmė veikti širdies zondavimo kabinetas, aprūpintas rentgeno aparatu 
su optiniu stiprintuvu (R. Žebiauskas, E. Vaicekavičius). Visus kardiochirurgijos darbus 
aktyviai dirbo chirurgai R. Žebrauskas, R. Putelis, T. Norkus, V. Tamošiūnas, kardiologė 
A. Dobkevičienė, anesteziologai I. Marchertienė, J. Gumauskas, I. Glikas ir kiti. 

Neatsisakyta ir uždarų širdies operacijų. 1994 m. J. Brėdikis pirmą kartą užsiuvo 
prieširdžių pertvaros defektą. Po to sekė vožtuvų protezavimo ir įgimtų ydų operacijos. 
Aktyviai talkino A. Žindžius, R. Putelis, V. Tamošiūnas, A. Dumčius, T. Norkus. Neretai 
konsultuodavo Maskvos prof. G. M. Solovjovas. Tuo metu buvo naudojami tarybiniai 
DKA aparatai (ISL-2, AIK-4,5), kuriuos pripildydavo donoriniu krauju, o nuo 1974 m. 
buvo naudojamas autotransfuzijų būdas (J. Kulvietienė, A. Gilienė, S. Gegužis ir kiti). 
1977 m. buvo panaudota šalčio-farmakologinė kardioplegija (I. Glikas, I. Marchertienė). 
Pažymėtina, kad 1969 m. J. Brėdikis panaudojo DKA plaučių arterijos embolijos atveju. 
Nuo 1971 m. pradėta naudotis priešemboliniu filtru plaučių arterijos embolijos atvejais 
(R. Putelis, S. Rinkevičius). 1971 m. J. Brėdikis pirmą kartą Lietuvoje atliko tiesioginę 
miokardo revaskuliarizaciją autovenos pagalba. Šioje srityje nemažai padirbėjo T. Norkus. 

1960 m. J. Brėdikis panaudojo išorinę širdies stimuliaciją, o 1961 m. atliko pirmąją 
operaciją ligoniui su AV blokada, prijungdamas inžinieriaus P. Kazakevičiaus sukonstruotą 
elektrokardiostimuliatorių. 1964 m. buvo įstatytas pirmasis sovietinis stimuliatorius EKS- 
2. Prasidėjo visapusiškas kardiostimuliacijos plėtimas. Kaune pamažu susikūrė širdies 
elektrinio stimuliavimo mokykla, vadovaujama akademiko J. Brėdikio. Čia dirbo nemažai 
gabių šios srities specialistų: A. Žindžius, A. Dumčius, R. Žebrauskas, I. Marchertienė, 
E. Rimša, P. Stirbys, biofizikai F. Bukauskas, R. Veteikis, R. Lekas, inžinieriai J. 
Daniševičius, V. Armanavičius, J. Skučas, R. Zakarevičius ir kt. Buvo parengta ir apginta 
nemažai mokslo daktaro disertacijų ir 7 habilituoto daktaro disertacijos, padaryta 100 
išradimų, J. Brėdikis su bendradarbiais išleido daug monografijų. Kauniečių darbai buvo 
įvertinti respublikos premijomis (1968, 1980). Buvo įsteigta mokslinė laboratorija, kurioje 
atliekami širdies dirglumo ir impulsų plitimo širdyje bei ritmo sutrikimų mechanizmų 
tyrimai (vad. F. Bukauskas). Tai sudarė pagrindą elektrofiziologinei diagnostikai klinikoje 
(E. Rimša, A. Kirkutis). Kaune buvo parengta nemaža širdies stimuliacijos ir 
elektrofiziologinių tyrimų specialistų Lietuvai ir užsienio šalims. 1988 m. implantacijų 
skaičius pasiekė 545 (pirminių 222) per metus. Plačiai diegiamos ir tobulinamos 
antiaritminės operacijos. Savarankiškai pradėjo dirbti chirurgai J. Sakalauskas, R. Benetis, 
K. Vaičiulis, A. Sasnauskas ir kiti. Buvo tiriami tachiaritmijų krio-lazerio ir 
elektrodestrukcijos metodai (J. Sakalauskas, A. Knėpa, V. Obelienius, A. Brėdikis, K. 
Laurušonis ir kt.). 

Iki 1977 m. buvo atlikta 3200 širdies operacijų: 540 mitralinės komisūrotomijos 
operacijų, 112 - vožtuvų protezavimo ir 40 - tiesioginės miokardo revaskuliarizacijos 
operacijų DKA sąlygomis. Iki 1996 m. Kauno akademinėse klinikose buvo sukaupta 
didžiausia pasaulyje tachikardijų chirurginės korekcijos patirtis, didėjo implantuojamų 
endokardinių stimuliatorių skaičius. Dėl sudėtingų širdies ritmo sutrikimų operuota 1600 
ligonių, o elektrofiziologinės rentgenochirurgijos procedūros atliktos 658 ligoniams. 
Klinikoje įdėta 6,5 tūkst. stimuliatorių. 

1980 m. KMI rektoriaus prof. Z. Januškevičiaus iniciatyva Kardiologijos institute 

buvo įkurta širdies ir kraujagyslių chirurgijos laboratorija. Laboratorijos vadovu išrinktas 
A. Dumčius. Atnaujinta kardiologijos ir kardiochirurgijos techninė bazė: sumontuotas 
modernus angioskopas (firma Siemens), operacinės aprūpintos nauja medicinos 
aparatūra. Išaugo chirurgai A. Dumčius, S. Giedraitis, A. Antuševas, K. Laurušonis, 
anesteziologas E. Širvinskas, kardiologai R. Navickas, Š. Kinduris, mokslo darbuotojai 
K. Šalčius, Z. Satkevičius, J. Kiudelis, L. Ralienė ir kiti. Buvo tiriami IŠL chirurginio 
gydymo metodai, ligonių atranka, tobulinama miokardo protekcija ir DKA. 1980 m. 
pirmą kartą panaudota vidinė krūtinės arterija (A. Dumčius), 1982 m. įdiegta kateterinė 
angioplastika (R. Kastanauskas), pritaikytas lazeris išeminės srities "kanalizacijai" (A. 
Dumčius, S. Giedraitis). 1988 m. pirmą kartą Rytų Europoje atlikta mioventrikuloplastika, 
panaudojant treniruotą platųjį nugaros raumenį (A. Dumčius). Buvo ištirti skersaruožių 
raumenų transformacijos mechanizmai, sukurti originalūs stimuliatoriai, elektrodai ir 
raumens stimuliavimo būdai (K. Šalčius, L. Rachlienė, R. Kibiša, J. Skučas). Šios chirurgų 
ir kitų specialistų grupės aktyvaus darbo dėka padaryta daugiau kaip 600 operacijų su 
DKA, parengti aukštos kvalifikacijos gydytojai ir pasišventusių kardiochirurgų karta. 

Lietuvos nepriklausomybės atkūrimas atvėrė naujus kelius ryšiams su Vakarų 
kardiochirurgijos klinikomis. Didžioji dauguma kardiochirurgų: doc. R. Benetis, K. 
Vaičiulis, A. Sasnauskas, S. Giedraitis, J. Sakalauskas, A. Siudikas dirbo ir specializavosi 
JAV, Danijos, Švedijos, Vokietijos, Lenkijos, Olandijos ir Belgijos ligoninėse. Klinikoje 
puikiai dirba kardiologai Š. Kinduris, doc. J. Vaškelytė, A. Dobkevičienė, I. Aleksonienė, 
R. Balčaitienė, L. Jankauskienė. Pradėta atnaujinti ir plėsti kardiochirurgijos techninę 
bazę. 

1994 m. Kardiochirurgijos klinikoje įsteigtas kardiochirurgijos, anesteziologijos ir 
intensyvios terapijos poskyris (6 lovos), kuriam vadovauja I. Glikas ir dirba daug 
kardioanesteziologų: doc. E. Širvinskas, D. Treigys, A. Bieliūnas, E. Putelis, M. Dumčius, 
T. Lenkutis, A. Gelmanas ir kt., prižiūrinčių ir gydančių pooperacinius ligonius. 

Kardiochirurgijos klinikos iniciatyva įkurta invazinės kardiologijos tarnyba (vad. prof. 
R. Navickas). Pradėta organizuoti "kraujo" tarnyba (gyd. A. Veikutienė), DKA tarnyba 
(gyd. Š. Kinduris, L. Ralienė, E. Putelis). 

Klinika glaudžiai bendradarbiauja su BMTT širdies ir kraujagyslių chirurgijos (vad. 
prof. A. Dumčius) ir širdies ritmo sutrikimų chirurginio gydymo laboratorijomis (vad. 
habil. dr. R. Lekas). Mokslinio darbo kryptys: 1) IŠL chirurginių metodų plėtimas, 
panaudojant autoarterijas; 2) širdies vožtuvų plastikos ir protezavimo operacijos; 3) 
širdies ritmo sutrikimų chirurginio gyydmo metodų tobulinimas; 4) miokardo protekcijos 
„ tobulinimas; 5) kardiomioplastikos ir skersaruožių raumenų transformacijos tyrimai; 6) 
aortos ir aortos lanko chirurgija; 7) kombinuotos ir išsivysčiusios kardiochirurginės 
patologijos operacinis gydymas. 

Iki šiol Kauno kardiochirurgai padarė 15500 širdies operacijų: su DKA atlikta 1900, 
iš jų 950 (5076) koronarų rekonstrukcinės operacijos, likusios - įgimtų ir įgytų širdies ydų 
korekcija. 


Klinikos personalas: 

R. Benetis, med. m. dr. doc. - klinikos vadovas 
A. Antuševas, med. m. dr. doc. 

A. Dumčius, habil. med. m. dr. prof. 

Š. Kinduris, med.m. dr., asist. 

K. Laurušonis, asist. 

T. Norkus, med. m. dr. doc. 

R. Putelis, habil. med. m. dr. prof. 

J. Sakalauskas, habil. med. m. dr. doc. 
A. Sasnauskas, asist. 

A. Siudikas, asist. 

K. Šalčius, med. m. dr. asist. 

K. Vaičiulis, asist. | 

R. Žebrauskas, habil. med. m. dr. prof. 

Neonatologijos klinika 


Neonatologijos klinika - naujas padalinys. Ji įsteigta 1992 05 01 KMA rektoriaus 
įsakymu. Tuo metu klinikoje buvo 6 skyriai: 

1. I naujagimių sk. (ved. R. Balnienė, aukščiausios kategorijos gydytoja neonatologė). 

2. II naujagimių sk. (ved. L. Antanavičiūtė, aukščiausios kategorijos gydytoja 
neonatologė). 

3. Neišnešiotų naujagimių sk. (ved. J. Girčytė, aukščiausios kategorijos gydytoja 
neonatologė). 

4. IV reanimacijos ir intensyviosios terapijos sk. (ved. A. Pužas, II kategorijos gydytojas 
neonatologas). 

5. Neišnešiotų naujagimių su CNS pakenkimu ir judamojo aparato bei psichikos 
sutrikimais sk. (ved. B. Masėnienė, aukščiausios kategorijos gydytoja neonatologė). 

6. Neišnešiotų naujagimių patologijos sk. (ved. Z. Jurgaitienė, aukščiausios kategorijos 
gydytoja pediatrė). 

Klinika pradėjo funkcionuoti tik nuo 1996 01 01. Jos vadovu paskiriamas I-os 
kategorijos gydytojas neonatologas, naujagimių reanimacijos ir intensyviosios terapijos 
skyriaus vedėjas A. Pužas. Nuo 1996 m. pavasario semestro prasidėjo mokomasis darbas: 
pradėtos skaityti neonatologijos paskaitos, taip pat seminarai ir praktikos darbai VI 
kurso studentams. Klinikos darbuotojai organizavo gydytojų kvalifikacijos kėlimo kursus, 
vadovavo pediatrijos ir neonatologijos rezidentams. 

Šiuo metu klinikoje dirba 2 doktorantės. D. Daugėlienė tiria rizikos grupės naujagimių 
hospitalines infekcijas , R. Pilvinienė atlieka doplerinį naujagimių smegenų kraujotakos 
tyrimą. | | 
Nuo 1991 m. Lietuvoje pradėta vykdyti perinatalinė programa, o nuo 1993 m. prie 
KAK buvo įkurtas Perinatalinis centras. Pastarajam priklauso Neonatologijos klinika. 
Vykdant perinatalinę programą, labai sumažėjo naujagimių mirštamumas. Tai tiesiogiai 
susiję su KAK Naujagimių reanimacijos ir intensyviosios terapijos skyriaus įsteigimu. 
Kauno perinatalinio centro pastangomis įkurtas Naujagimių intensyviosios terapijos 
skyrius Siauliuose ir poskyris Klaipėdoje. 

KAK Neonatologijos klinikoje gydomi visi Kauno, Klaipėdos, Šiaulių kraštų aukštos 
rizikos grupės naujagimiai, t.y. neišnešioti, mažo svorio, Rh sensibilizuotų ir cukriniu 
diabetu sergančių motinų naujagimiai. Pagrindinis dėmesys skiriamas kvalifikuotai 
neonatologinei pagalbai gimdykloje ir periferinėse ligoninėse gimusių sergančių 
naujagimių pervežimui į Kauno perinatalinį centrą. 

1996 01 27 įkurta Lietuvos Perinatalinės Medicinos Asociacija. Jos veikloje dalyvauja 
ir KAK Neonatologijos klinikos darbuotojai. 

Klinika bendrauja su užsienio šalių neonatologais. Mūsų gydytojai stažavosi Švedijos 
Lundo (gyd. R. Jasinauskas) ir Karolinskos (gyd. V. Kumžienė) universitetų ligoninėse, 
JAV Čikagos Ilinojaus universitetinėje ligoninėje (gyd. A. Pužas ir gyd. R. Balčiūnienė). 
Parengtos tezės užsienyje vykusiose konferencijose (Berne, Gotlande, Lunde, 
Malmėje,Glazgove). Ruošiami pranešimai Lietuvos Pediatrų ir Akušerių ir ginekologų 
draugijų konferencijose. 

Klinikos personalas: 
A. Pužas, asist., klinikos vadovas 
R. Balčiūnienė, asist. 
R. Balnienė, asist. 

J. Buinauskienė, asist. 
D. Daugėlienė, doktor. 
J. Girčytė, asist. 

Z.. Jurgaitienė, asist. 
A. Mačiulevičius, asist. 
R. Pilvinienė, doktor. 
D. Stonienė, asist. 

V. Šulnienė, asist. 

Neurochirurgijos klinika 


Neurochirurgijos ištakos Lietuvoje yra susiję su Vytauto Didžiojo universiteto įkūrimu 
ir veikla Kaune. Prof. Boito vadovaujamoje Chirurgijos klinikoje jau 1923 m. buvo atlikta 
18 galvos ir stuburo smegenų operacijų. 

Neurochirurgijai pagrindus padėjo doc. A. Stropus ir doc. J. Jaržemskas. Jų iniciatyva 
Kauno medicinos instituto Chirurgijos klinikoje 1951 m. buvo atidarytas 30 lovų atskiras 
neurochirurgijos skyrius. Jo vedėju paskirtas L. Klumbys, specializavęsis Maskvoje. Jo 
talento ir pasiaukojančio darbo dėka buvo suburtas ir išugdytas neurochirurgų ir kitų 
neurochirurginės tarnybos specialistų kolektyvas, pradėtas mokslinis darbas ir 
neurochirurgijos disciplinos dėstymas Gydomojo fakulteto studentams. Didžiulių prof. 
L. Klumbio pastangų dėka buvo gautas leidimas ir lėšos statyti atskirą neurochirurgijai 
skirtą korpusą. 1964 m. šis korpusas šventė įkurtuves. Nuo to laiko neurochirurgija 
galutinai atsiskyrė nuo bendrosios chirurgijos ir tapo savarankiška disciplina. Buvo įkurta 
ir Lietuvos neurochirurgų mokslinė draugija, kurios pirmininku buvo išrinktas ir iki dabar 
jai tebevadovauja prof. L. Klumbys. Buvo įsigyta ligonių tyrimui ir gydymui būtina 
aparatūra - elektroencefalografas, angioseriografas, L. Lekselio stereotaksinė sistema 
giluminėms galvos smegenų operacijoms. Neurochirurginės pagalbos apimtis labai sparčiai 
augo. 1982 m. buvo įteisintas, faktiškai jau seniai veikiantis respublikinis Neurochirurgijos 
centras, kuriam vadovauja prof. L. Klumbys. 

1978 m. prof. L. Klumbio iniciatyva buvo įkurta nervų sistemos chirurgijos mokslinio 
tyrimo laboratorija. Šiuo metu ši laboratorija yra Neurochirurgijos klinikos sudėtinė dalis. 

Nuo 1965 m. buvo bendra Nervų ligų, neurochirurgijos ir psichiatrijos katedra. 1991 
m. buvo įsteigta Neurochirurgijos klinika, jos vadovu iširnktas prof. L. Klumbys. 1993 m. 
klinikos vadovu buvo paskirtas gyd. L. Kondrotas, o 1995 m. laikinai paskirtas gyd. 
J.Tamašauskas. 1995 m. klinikos vadovu išrinktas doc. J. Šidiškis. Šiuo metu klinikoje 
dirba 40 neurochirurgų ir dar tiek pat aukštąjį išsilavinimą turinčių specialistų. Tarp jų 
yra 2 habilituoti daktarai, 7 mokslo daktarai, 2 profesoriai, 2 docentai, 23 gydytojai turi 
aukščiausią, 32 - I ir 12 - II kvalifikacinę kategoriją. 

Neurochirurgijos kursas yra dėstomas V kurso Gydomojo fakulteto studentams, 
rezidentams chirurgams, traumatologams, neurologams ir psichiatrams. Organizuojami 
neurochirurgijos tobulinimosi kursai gydytojams neurochirurgams, traumatologams ir 
neurologams. 

Pagrindinės klinikos mokslinio darbo kryptys yra galvos smegenų sužalojimų 
patofiziologinių mechanizmų, kardiovaskulinės sistemos ir galvos smegenų kraujotakos 
funkcinių kitimų, likvoro apykaitos sutrikimų tyrimai, esant galvos smegenų pažeidimams. 
Tobulinamas chirurginis gydymas smegenų vandene, ekstrapiramidiniais hiperkinezais, 
diskogeniniais radikulitais, epilepsija, giluminiais smegenų navikais, smegenų kraujotakos 
sutrikimais sergantiesiems ligoniams. 

Klinikoje kasmet gydoma 5000-5500 ligonių, „kuriems padaroma 2000-2200 
neurochirurginių operacijų. Smegenų kraujagyslių aneurizmų, fokalinės epilepsijos ir 
stereotaksinės operacijos yra daromos tik šioje klinikoje. Atliekamos sudėtingos 
endovaskulinės operacijos, panaudojant lazerio spindulį. Sukurtas originalus III smegenų 
skilvelio anatominių struktūrų vizualizavimo metodas, punkcinis lumboperitoninis 
nuosrūvio būdas. Gydomi vaikai su neurochirurgine patologija. Aukščiausios kvalifiakcijos 

neurochirurgai konsultuoja kitose Respublikos ligoninėse. 

Klinikos specialistai stažavosi Rusijos, Ukrainos, Švedijos, Vokietijos, Danijos, 
Prancūzijos, Austrijos, Turkijos, JAV, Australijos ir Japonijos neurochirurginėse klinikose. 
Parengta keletas vadovėlių ir mokymo priemonių. 


Klinikos personalas: 

J. Šidiškis, med. m. dr. doc. - klinikos vadovas 
K. Ambrozaitis, med. m. dr., moksl. bendr. 

G. Bernotas, moksl. bendr. 

E. Gružas, doktorantas, moksl. bendr. 

A. R. Gvazdaitis, med. m. dr. doc. 

L. Jagminas, moksl. bendr. 

E. Jaržemskas, med. m. dr. prof. 

L. Klumbys, habil. med. m. dr. prof. konsultantas 
E. Marcinkevičius, doktorantas, moksl. bendr. 
V. Ragaišis, moksl. bendr. 

V. Snarskis, med. m. dr. 

K. Skauminas, moksl. bendr. 

K. Šeštakauskas, moksl. bendr. 

B. Špakauskas, moksl. bendr. 

A. Tamašauskas, med. m. dr. 

R. Vilcinis, med. m. dr. 

Neurologijos klinika 


Kauno universiteto Nervų ir psichikos ligų katedra buvo įkurta 1924 m. ir gyvavo iki 
1991 m. (1965-1985 m. vadinosi Neurologijos ir psichiatrijos katedra, 1985-1991 m. - 
Nervų, psichikos ligų ir neurochirurgijos katedra). 1924-1939 m. jai vadovavo prof. J. 
Blažys, 1939-1945 m. - prof. P. Vaičiūnas, 1945-1953 m. - prof. L. Gutmanas, 1953-1989 
m. - prof. J. Šurkus, 1989-1991 m. doc. E. Jaržemskas. Katedros nervų ligų sektoriui ilgą 
laiką vadovavo prof. A. Jocevičienė,po to - doc. V. Ostrauskas, doc. V. Kuliukas, dr. V. 
Pauza. 1991 m. iš katedros nervų ligų sektoriaus ir Kauno akademinių klinikų nervų ligų 
skyrių (I, II ir vaikų nervų ligų skyrių) buvo sukurta Neurologijos klinika, kuriai vadovavo 
doc. V. Pauza. Nuo 1996 m. jos vadovu išrinkta doc. N. Vaičienė. 

Nervų ligos dėstomos Slaugos fakulteto III kurso, Stomatologijos fakulteto IV kurso 
ir Medicinos fakulteto V kurso studentams. Nuo 1989 m. ruošiami rezidentai neurologai 
ir vaikų neurologai, o nuo 1993 m. pagal 2-3 savaičių programas tobulinasi gydytojai 
neurologai, terapeutai, vaikų neurologai, pediatrai. 

Neurologijos klinikoje dirba 33 gydytojai, mokslo ir pedagoginiai darbuotojai. 
Pagrindinės praktinio ir mokslinio darbo kryptys yra šios: galvos smegenų kraujotakos 
sutrikimai, vertebrogeninės patologijos neurologiniai sindromai, demielinizuojančios ligos, 
galvos skausmai, miastenija, vaikų amžiaus epilepsija. 

Neurologijos klinika bendradarbiauja su Švedijos Karolinska universitetu, Norvegijos 
"Trondheimo universitetu, Danijos Nacionaliniu Epilepsijos centru, vykdomos bendros 
mokslinės programos, vyksta mokymas ir stažuotės. Klinikos darbuotojai dalyvauja 
tarptautiniuose mokslo renginiuose, yra tarptautinių asociacijų nariai. 





Medicinos fakultetas 


Klinikos personalas: 

N. Vaičienė, med. dr. doc. - klinikos vadovė 
D. Bansevičius, asist. 

M. Endzinienė, asist. 

D. Matusevičius, asist. 

V. Navikas, med. dr., asist. 

D. Obelienienė, dokt., aukšč. kat. neur. 

L. Paulauskas, asist. 

V. Pauza, med. dr. doc. 

A. Ščiupokas, med. dr., vyr. asist. 

Odos ir venerinių ligų klinika 


Odos ir venerinių ligų katedros įkūrimas siejamas su Aukštųjų kursų veikla 1920- 
1921 m.,kai paskaitas pradėjo skaityti Jurgis Karuža (1866-1953). Jis 1894 m. baigė 
Peterburge Karo akademiją, 1898 m. apgynė medicinos mokslų daktaro disertaciją "Kalcio 
oksido ir organinių rūgščių rūgimo fiziologinis poveikis į pūvimo procesą žarnyne". Apie 
22 metus tarnavęs Rusijoje karo gydytoju,1919 m. grįžo į nepriklausomybę atgavusią 
Lietuvą ir pradėjo dirbti Aukštuosiuose kursuose. J. Karuža įkūrė Odos ir venerinių ligų 
katedrą ir jai vadovavo 1923-1935 m. 1930 m. J. Karužai suteiktas profesoriaus vardas. 
Jis parengė pirmuosius vadovėlius: "Lekcijos apie sifilį" (1923), "Odos ligos" (1926), 
"Paskaitos apie vyrų ir moterų gonorėją ir ulcus molle" (1934). 

Žinomiausi prof. J. Karužos mokiniai: prof. B. Sidaravičius (1897-1969) vadovauti 
katedrai pradėjo 1936 m. ir dirbo iki 1946 m., vėliau buvo katedros vedėju nuo 1956 m. 
iki 1969 m..; doc. V. Juškys (1894-1987) vadovavo katedrai 1946-1952 m.; prof. A. Gulbinas 
(1904-1993) dirbo katedros asistentu 1939-1944 m.; med. m. daktaras M. Vaitėnas (1911- 
1972) dirbo asistentu (1939-1944); prof. J. Lelis (gim. 1914 m.) ligus metus vadovavo 
Vilniaus universiteto Odos ir venerinių ligų katedrai. 

Okupuotoje Lietuvoje Odos ir venerinių ligų katedros vedėju paskirtas doc. L. 
Fandejevas, kuris dirbo iki 1956 m. A. Gulbinas dirbo Kauno universiteto Odos ir venerinių 

ligų katedroje asistentu, vėliau Vilniaus universiteto Odos ir venerinių ligų katedros 
vedėju, Šiaulių Odos ir venerinių ligų disapnserio vyr. gydytoju. Po daugelio metų, Lietuvai 
atgavus nepriklausomybę, atkurtame Vytauto Didžiojo universitete 1991 m. A. Gulbinui 
pripažinta medicinos daktaro disertacija ir suteiktas profesoriaus vardas. Prof. A. Gulbino 
mokinė dermatovenerologė G. Lapinskaitė 1995 m. apgynė medicinos daktaro disertaciją, 
dabar dirba Respublikinio odos ir venerinių ligų dispanserio vyriausiąja gydytoja. 

Odos ir venerinių ligų katedroje nuo 1939 m. iki 1944 m. asistentu dirbo M. Vaitėnas. 
Jis parengė ir apgynė medicinos daktaro disertaciją, bet po to emigravo į Vokietiją, o 
vėliau į JAV. 

Kauno medicinos akademijos Odos ir venerinių ligų katedra išugdė daug žymių 
dermatovenerologų. Po B. Sidaravičiaus mirties 1969 m. katedrai iki 1974 m. vadovavo 
doc. P. Gailevičius, sujungus Odos ir venerinių ligų katedrą su Infekcinių ligų katedra, 
katedros vedėja dirbo prof. J. Dievaitienė. Odos i ir venerinių Ugų kursui vadovavo doc. B 
Gailevičius. 

KMA Odos ir venerinių ligų katedroje apgintos šios šeisškos medicinos daktaro 
disertacija lėtinės trichofitijos klausimu (P. Gailevčius, 1962 m.), eksperimentinio sifilio 
srityje (S. Ragaišis, 1966 m.), pėdų mikozių imuninių poslinkių klausimu (V. Šabrinskas, 
1972 m.). Po pirmosios B. Sidaravičiaus disertacijos "Odos alergija ir jos gydymas", apgintos 
1932 m., katedros darbuotojai tyrinėjo odos alergines ligas, parengė šiuos leidinius: 
"Profesinės dermatozės" (Sidaravičius B., 1961), "Odos venerinės ligos" (Sidaravičius B., 
1964), "Odos ir venerinių ligų praktikos darbai (Sidaravičius B., Gailevičius B, Ragaišis 
S., Šabrinskas V., 1970), "Įgimtas sifilis" (Gailevičius P, 1984), "Sifilio klinika ir diagnostika“ 
(Ragaišis S., 1974), "Sergančiųjų odos ligomis mityba" (Šabrinskas V., 1977), "Odos ir 
alerginių ligų diagnostika ir gydymas ambulatorijos sąlygomis" (Gailevičius P., 1985), 
"Odos ir venerinės ligos" (Lelis J., Gailevičius P, Ragaišis S., Balevičienė G., 1985), 
"Odos užkrečiamų ligų diagnostika ir gydymas ambulatorijos sąlygomis" (Gailevičius P, 
1986), "Odos alergijos pasireiškimas" (Gailevičius P, 1994), monografijas - "Užkrečiamos 
odos ligos" (Gailevičius P, 1986), "Ikinavikinės odos ligos ir odos navikai" (Gailevičius 
P, 1989), "Alerginės dermatozės" (Gailevičius P, 1992), "Plaukų ligos" (Gailevičius P, 
1995), "Odos ir lytiniu būdu plintančių ligų burnos gleivinės pažeidimai" (Gailevičius P, 
1996). 

Nuo 1991 m. KMA Odos ir venerinių ligų klinikos vadovu buvo išrinktas doc. B 
Gailevičius, kuriam 1994 m. už medicinos darbą "Alerginės dermatozės" suteiktas 
habilituoto daktaro laipsnis. Po metų P. Gailevičiui KMA senatas suteikė profesoriaus 
vardą. 

Pastaraisiais metais Odos ir venerinių ligų klinikoje mokomi Medicinos ir 
Stomatologijos fakultetų studentai, 2-jų metų rezidentūroje ruošiami gydytojai 
dermatovenerologai, organizuojami gydytojų dermatovenerologų kvalifikacijos kėlimo 
kursai.- 


Klinikos personalas: 

P. Gailevičius, habil. med. m. dr prof. - klinikos vadovas 
O. Čeburkovas, doktor., asist. 

A. Petkevičius, asist. 

Patologinės anatomijos klinika 


Įkurta 1992 m., sujungus Medicinos akademijos Patologinės anatomijos katedrą ir 
Kauno akademinių klinikų Patologinės anatomijos skyrių. Vadovas - habil. med. m. dr. 
prof. Kazys Daukša. 

Patologinės anatomijos katedra įkurta 1922 m. Janinos Mackevičaitės-Lašienės ir 
Kazio Oželio iniciatyva. Pagal Lietuvos universiteto statutą ji vadinosi Bendrosios 
patologijos ir patologinės anatomijos katedra-institutu. Katedra buvo įsikūrusi miesto 
ligoninėje, universiteto antruosiuose rūmuose, vėliau - Medicinos fakulteto patalpose. 
Katedros vedėju buvo išrinktas ekstraordinarinis profesorius Lietuvos vokietis (gimęs 
Kretingos apskr. Šateikių km.) Emilis Vinteleris (1878-1972), iki tol dirbęs Tambove, 
Petrograde, Samaroje, domėjęsis onkologijos ir geografinės patologijos problemomis. 
Vyresniąja asistente buvo išrinkta Janina Mackevičaitė-Lašienė (1897-1993), 1922 m. 
baigusi Berlyno universitetą. Katedroje buvo mokomi Medicinos fakulteto ir jo 
Odontologijos skyriaus III kurso studentai. Dėstomieji dalykai buvo: bendroji patologija, 
patologinė anatomija, patologinė histologija ir sekcijų kursas. Katedra įsigijo būtiniausias 
mokymo priemones, pradėjo kaupti makropreparatų bei histologinių preparatų kolekcijas. 
1925 m. J. Mackevičaitė-Lašienė išvertė į lietuvių kalbą Herxheimer'io patologinės 
anatomijos vadovėlį, kaupiama medžiaga moksliniams darbams, kuriama lietuviška 
patologinės anatomijos terminija. 1939 m. pastačius naująsias Universiteto klinikas, jose 
įsikuria ir Patologinės anatomijos katedra. 

1940 m., prof. E. Vinteleriui repatrijavus į Vokietiją, katedros vedėja išrenkama J. 
Mackevičaitė-Lašienė. Ji vadovavo katedrai 1940-1941 m. ir 1944-1965 metais. Visą savo 
mokslinę veiklą ji paskyrė endokrininių liaukų tyrimams, sukūrė funkcinės endokrininių 

liaukų morfologijos mokyklą. 1941-1943 m. katedros vedėjas buvo prof. Antanas Starkus 
(1901-1975), 1944 m. kalintas Štuthofo koncentracijos stovykloje, vėliau emigravęs į JAV 
ir ten dirbęs patologu-onkologu. 

Pokario metais, vadovaujant J. Lašienei, suburiamas jaunų gydytojų patologoanatomų 
bei dėstytojų kolektyvas - V. Ilgevičius, S. Grajauskytė-Danienė, vėliau - L. Liutkus, E. 
Stalioraitytė, J. Jankevičiūtė. 1954 m. katedros ir jos vedėjos iniciatyva įkuriama Lietuvos 
patologoanatomų mokslinė draugija, katedra tampa pagrindiniu gydytojų 
patologoanatomų rengimo centru. Ryškų pėdsaką praktinėje patologinėje anatomijoje 
palieka doc. Leonas Liutkus (1924-1989), patyręs dėstytojas, enciklopedinio masto 
patologoanatomas, ilgametis skyriaus vedėjas. 

1965-1976 m. katedrai vadovavo prof. Jūratė Jankevičiūtė (1925-1976), daug metų 
paskyrusi kardiologijai. 1976 m. katedros vedėja išrenkama prof. Elena Stalioraitytė, 
kartu su prof. J. Lašiene gvildenusi endokrinologijos problemas: jų monografija 
"Endokrininės naujagimių liaukos" 1972 m. įvertinta Lietuvos Valstybine premija. Iki 
1986 m. vadovavusi katedrai, prof. E. Stalioraitytė dabar dirba kardiologinės morfologijos 
srityje. 

Dar vadovaujant prof. J. Lašienei, katedroje pradedami rengti kvalifikuoti 
patologoanatomai (R. Butkus, K. Jankausakitė, K. Daukša, A. Kratauskienė, G. 
Korsakienė), subręsta patyrę specialistai - O. Lapienis, J. Glaskaitė, J. Kazlauskas, J. 
Čeponis ir kt., iki šiol sėkmingai dirbantys mokslinį, pedagoginį, praktinį darbą. 

1986-1989 m. Patologinės anatomijos katedra buvo sujungta su Histologijos- 
embriologijos ir su Teismo medicinos katedromis. 

1989-1992 m. katedros vedėjas buvo prof. Romualdas Gailys, o 1992 m. rudenį, prof. 
R. Gailiui įkūrus Patologinės anatomijos kliniką, jos vadovu išrinktas prof. Kazys Daukša. 

Šiuo metu katedroje patologinę anatomiją studijuoja Medicinos ir Stomatologijos 
fakultetų II-III kursų, Slaugos ir Visuomenės sveikatos fakultetų I-II kursų studentai, 
sekcijų kurso pratybas atlieka MF ir SF baigiamųjų kursų studentai. Pagrindinis 
pedagoginio darbo principas - formuoti būsimojo specialisto medicininę mąstyseną, 
suteikti praktinius ir teorinius medicinos pagrindus, padedančius suvokti ligų esmę, jų 
atsiradimo mechanizmus, morfologinį substratą. 

Be tradicinių kardiologijos problemų (dėl aterosklerozės atsiradusių klinikinių- 
morfologinių sindromų, jų komplikacijų morfologiniai pagrindai, eksperimentiniai širdies 
patologijos modeliai) nagrinėjami onkologijos, nefrologijos, gastroenterologijos klausimai. 
Moksliniai tyrimai atliekami kartu su klinicistais. 

1922 m. įkurta Patologinės anatomijos klinika tapo progresyvus akademijos padalinys. 
Per visą katedros (klinikos) veiklos laikotarpį parengta ir apginta 11 daktaro ir 4 
habilituoto daktaro disertacijos, išleistos 3 monografijos, 2 vadovėliai, 6 laboratorinių 
darbų vadovai, 9 mokymo priemonės, 6 metodinės rekomendacijos praktikos gydytojams; 
mokslinių darbų rezultatai skelbti daugelyje šalies ir užsienio žurnalų, mokslinių 
konferencijų leidiniuose. Katedroje mokymui skirtas 2000 eksponatų makropreparatų 
muziejus. 


Klinikos personalas: 

K. Daukša, habil. med. m. dr. prof., klinikos vadovas 

R. Butkus, med. m. dr. doc.: R. Gailys, med. m. dr. prof. 

J. Čeponis, med. m. dr. doc. M. Gedminienė, med. m. dr. doc. 

Psichiatrijos klinika 


Jau 1924 m. Kauno universitete buvo įkurta Nervų ir psichikos ligų katedra, kuri 
1965-1985 m. vadinosi Neurologijos ir psichiatrijos katedra. 1985 m. ji buvo reorganizuota 
į Nervų, psichikos ligų ir neurochirurgijos katedrą. Iš šios katedros Kauno klinikų 
psichiatrijos skyrių 1991 m. buvo sukurta Psichiatrijos klinika. 1924-1939 m. katedrai 
vadovavo prof. J. Blažys, 1935-1945 m. - prof. V. Vaičiūnas, 1945-1953 m. - prof. L. 
Gutmanas, 1953-1988 m. - prot. J. Šurkus, 1988-1991 m. - doc. E. Jaržemskas. 

Į klinikos psichiatrijos skyrius priimami ligoniai iš visos Lietuvos. I psichiatrijos 
skyriuje yra 60 lovų. Čia gydomos visos psichinės ligos. II psichiatrijos skyriuje yra 40 
lovų. Jame gydomi ligoniai, sergantys įvairiomis neurozės formomis. 

Klinikoje Medicinos ir Slaugos fakultetų II kurso bei Stomatologijos fakulteto I kurso 
studentai studijuoja medicinos psichologiją, III kurso Slaugos fakulteto ir IV-VI kursų 
Medicinos fakulteto bei Stomatologijos fakulteto studentai - psichiatriją. 1995 m. pagal 
naujus planus buvo nutarta VI kurso studentams įvesti vaikų psichiatrijos kursą. 
Psichiatrijos klinikoje specializuojasi psichiatrijos rezidentai (šiuo metu jų yra 16), kurie 
studijuoja psichiatriją ir klinikinės psichologijos įvadą bei kompiuterių techniką ir klinikinę 
psichofiziologiją. Nuo 1994 m. klinikoje pagal vienos ir dviejų savaičių programas (nerimo 
atsiradimas, psichosomatiniai sutrikimai) tobulinasi gydytojai ir psichologai. 

Svarbiausia klinikos mokslinių tyrimų tema - afektinės būsenos: diagnostika ir 
gydymas, sergant psichosomatinėmis, ribinėmis, endogeninėmis psichinėmis ligomis, taip 
pat paranoiškų ir neparanoiškų šizofreninių ligonių ir savanorių etiologinis ir psichiatrinis 
tyrimas standartizuoto pokalbio situacijoje (bendras darbas su Berno universiteto 
Psichiatrijos klinika) bei kiekybine EEG prieš ir po šizofrenijos gydymo 
(bendradarbiaujant su Kopenhagos psichiatrijos institutu). 

Psichiatrijos klinika bendradarbiauja su Kopenhagos psichiatrijos, Helsinkio 
(Suomija), Berno ir Ženevos (Šveicarija) universitetais bei Nykobingo, Herlev (Danija), 
Visby, Vaxjo (Švedija) psichiatrijos klinikomis. Vykdomos bendros mokslinės programos, 
keičiamasi specialistais. Taip pat klinika bendradarbiauja su Sandoz (Sveicarija), 
Lundbeck (Danija) farmacinėmis firmomis, dalyvauja jų mokslinėse programose. 


Klinikos personalas: 

B. Burba, doc. - klinikos vadovas 
* A. Griškevičiūtė, asist. 

D. Leskauskas, doktor. 

R. Satkevičiūtė, dr. 

V. Taranda, asist. 

Radiologijos klinika 


Rentgenologijos pradininkas Kaune - J. Žemgulys, pradėjęs dėstyti šią discipliną 
Aukštuosiuose kursuose 1920 m. , Išspausdinęs 1921 m. "Medicinos" žurnale pirmąsias 
lietuviškas publikacijas šia tema. 1922 m. į šią veiklą įsitraukė P. Kalvaitytė. 1925 m. 
Sveikatos departamentas įteisino gydytojo rentgenologo specialybę, 1930 m. pirmą kartą 
Lietuvoje organizuoti kursai rentgeno kabinetų seserims, 1934 m. - ir rentgenologijos 
kursai gydytojams. Tarpukario nepriklausomos Lietuvos medicinos literatūroje nemaža 
darbų rentgenodiagnostikos, rentgenoterapijos, rentgenotechnikos klausimais (J. 
Žemgulys, P. Kalvaitytė, O. Kerpauskaitė, B. Zacharinas, J. Kibarskis, Ch. Finkelšteinas, 
B. Matulionis ir kt.). 

Prieš II pasaulinį karą ir Lietuvos okupaciją, 1939/1940 mokslo metais Akušerijos ir 
ginekologijos katedroje P Mažylio paskirtas dėstytojas J. Mačys pradėjo studentams 
medikams skaityti rentgenotechnikos, rentgenodiagnostikos ir rentgenoterapijos paskaitų 
ciklą. Tai buvo šios disciplinos sistemingo dėstymo užuomazga. Karas ir okupacija šį 
darbą nutraukė. 

Rentgenologijos ir radiologijos katedra įkurta 1956 m. Katedros vedėjai buvo: 1956- 
1972 m. P. Jašinskas, 1972-1977 m. - E. Keleras, 1977-1983 m. - L. Gradauskas. Vėliau 
šiek tiek keitėsi katedros pavadinimas ir struktūra. 1983 m. dvi nedidelės katedros 
sujungtos į vieną - Anesteziologijos, reanimatologijos ir radiologijos katedrą, kurios vedėja 
1983-1989 m. buvo A. Lukoševičiūtė, o Radiologijos sektoriaus vadovas - L. Gradauskas. 
1989 m. pabaigoje Rentgenoradiologijos katedra pradėjo kuruoti onkologijos kursą, o 
katedra pavadinta Radiologijos ir onkologijos. Jos vadovu tapo Z. V. Satkevičius, o 
Onkologijos sektoriaus - S. Jarašius. Ši katedra veikė iki 1991 m. Pervisą 35 metų katedros 
egzistavimo laikotarpį joje dirbo (asistentais, docentais): J. Šukytė-Čaikauskienė, A. 
Sutkus, H. Gintautas, R. D. Bandzaitienė, V. T. Ragaišienė, J. Kiudelis, E. Juozaitytė, A. 
Basevičius, D. Virvičiūtė-Skorupskienė. Be senojo Centrinio rentgenologijos skyriaus 
buvo įkurti specializuoti kabinetai: 1963 m. - poliklinikos, 1972 m. - akušerijos ir ginekolo- 
gijos, 1984 m. - pediatrijos, 1976 m. - oftalmologijos, 1977 m. - kardiologijos, 1979 m. - 

neurochirurgijos, 1989 m. - endokrinologijos. Įdiegti ir pritaikyti specialieji kontrastiniai, 
funkciniai, ultragarsiniai, intervenciniai (rentgenochirurginiai)metodai (E. Keleras, R. 
D. Bandzaitienė, E. Vaicekavičius, V. P Stankevičius ir kt.), tomografiniai kaulų ir sąnarių 
tyrimai (J. Šukytė-Čaikauskienė, L. Gradauskas), labai patobulinta radionuklidinė 
skydliaukės, kardiovaskulinės sistemos ligų diagnostika (A. Sutkus, J. Kiudelis, Z. V. 
Satkevičius). Pritaikyta distancinė, ertminė, kombinuota spindulinė terapija, gydymas 
skystaisiais radionuklidais (P. Jašinskas, H. Gintautas, A. Sutkus, J. Trumpulis, V. T 
Ragaišienė, E. Juozaitytė ir kt.). Beveik visi katedros darbuotojai parengė disertacijas ir 
gavo mokslinius pedagoginius vardus. Pagrindinė mokslinių darbų tematika - 
kardiovaskulinės, endokrininės sistemos, skeleto ligų rentgenologinė, radionuklidinė, 
ultragarsinė diagnostika, plaučių, smegenų, skydliaukės piktybinių navikų spindulinė 
terapija, mokymo metodikos klausimai. Pedagoginis darbas katedroje vyko pagal griežtai 
unifikuotas visoje SSRS rentgenologijos ir radiologijos mokymo aukštosiose medicinos 
mokyklose programas. 

Nuo 1991 m. prasidėjo Radiologijos klinikos veikla. Tai atkurtos nepriklausomos 
Lietuvos ir didelių reformų Kauno medicinos akademijoje metai. Radiologijos klinikos 
vadovai: 1991 m. - V. P Stankevičius, 1991-1994 m. - L. Gradauskas, nuo 1994 m. spalio 
mėn. Z. V. Satkevičius. 

Šiuo metu (1996) Radiologijos klinikai priklauso šie Akademinių klinikų skyriai: 

Centrinis rentgeno sk. (ved. S. Matukevičienė) 

Poliklinikos rentgeno sk. ( ved. K. Chmieliauskas) 

Radiologinės diagnostikos sk. (ved. V. P. Stankevičius) 

Rentgenochirurgijos sk. (ved. A. Raitelaitis) 

Radiologijos sk. ir spindulinės terapijos poskyris (ved. E. J uozaitytė) 

Radiacinės kontrolės sk. (ved. J. Čižauskas) 

Radiologijos klinika didžiuojasi, kad pirmasis KMA garbės daktaras yra radiologas 
iš Minesotos universiteto (JAV) E. Gedgaudas, nepaprastai daug parėmęs kliniką 
materialiai. Klinika dėkinga už pagalbą prof. J. Skučui (JAV) ir dr. K. G. Ambrozaičiui 
(JAV). 

Bene svarbiausias klinikos rūpestis - šiuolaikinė aparatūra. Ieškome galimybės įsigyti 
naujų diagnostinių ir terapinių aparatų. Reformų laukia ir klinikos padalinių struktūra. 
Klinika, pasitikdama savo mokyklos 75-metį, mato ir savo perspektyvą. 


Klinikos personalas: 

Z. V. Satkevičius, habil. med. m. dr. siĖ klinikos vadovas 
A. Basevičius, med. m. dr. doc. 

L. Gradauskas, med. m. dr., e. prof. p. 

E. Juozaitytė, med. m. dr. doc. 

E. Keleras, med. m. dr. doc. 

Ev. Keleras, doktor. 

J. Kiudelis, med. m. dr. doc. 

E. Monastyreckienė, doktor. 

Teisės medicinos sektorius 


Teismo (nuo 1996 m. pavadinta teisės) medicina Kauno universitete pradėta dėstyti 
studentams medikams ir teisininkams 1923 m. spalio mėn. Pirmasis dėstytojas buvo gyd. 
V. Viršila (1871-1929). Jis buvo ne tik gydytojas - teisės medicinos specialistas, bet ir 
žymus visuomenininkas, kalbininkas, tautos patriotas. Tuo laiku Lietuvos medikai, kaip 
ir kitų specialybių specialistai, mokslus buvo baigę ne Lietuvoje, o kitų šalių, daugiausia 
Rusijos, aukštosiose mokyklose. Todėl jie nemokėjo lietuvių literatūrinės kalbos, nežinojo 
specifinių terminų. V. Viršila parašė trumpą lietuvių kalbos gramatiką, skirtą 
besimokiusiems rusiškai, Barktiškių Vaclovo slapyvardžiu. Jis pats kūrė lietuvišką 
medicinos ir teisės medicinos terminiją, o 1922 m. išleido pirmąjį lietuvių kalba teisės 
medicinos vadovėlį "Teismo medicina". 1923 m. parengė ir išleido "Teismo medicininis 
mirusių kūnų ištyrimo vadovėlis". V. Viršila išleido 17 brošiūrų teisės medicinos klausimais. 

Nuo 1924 m. iki 1926 m. kartu su V. Viršila teisės mediciną dėstė gyd. B. Sipavičius. 

V. Viršilai mirus, Teisės medicinos katedrai vadovauti 1929 m. buvo paskirtas Kauno 
karo ligoninės viršininkas, sanitarijos pulkininkas Kazys Oželis (1896-1961). 1937 m. 
jam buvo suteiktas ordinarinio profesoriaus pareigos, o 1942 m. - ordinarinio profesoriaus 
vardas. | 
Iki 1931 m. Teismo medicinos katedra teturėjo tik vieną kambarį antruosiuose 
universiteto rūmuose. 1932 m.visas Teismo ir socialinės medicinos institutas persikėlė į 
naujai pastatytus Medicinos fakulteto rūmus Mickevičiaus g. Čia gavo specialiai 
suplanuotas patalpas, sekcinę salę, lavoninę ir šaldytuvus lavonams laikyti. Pokario metais 
Teismo medicinos lavoninė ir sekcinė salė ligą laiką buvo laikomos vienomis geriausių 
Tarybų Sąjungoje. 

Asistentais Teismo ir socialinės medicinos institute dirbo V. Kauza, B. Minelga, B. 

Tiknius ir M. Žvirinas. Vyr. asistentas M. Žvirinas vadovavo Technikos-chemijos | 
laboratorijai, kurioje buvo atliekamos biologinės ir teismo cheminės ekspertizės bei 
gaminami serumai kraujo grupėms nustatyti. 

Teismo ir socialinės medicinos institutas, vienintelė tokia įstaiga Lietuvoje, atliko 
visų apygardų teisės medicininius tyrimus. Instituto personalas: vadovas - profesorius ir 
asistentai dalyvavo ekspertais teismuose. 

1944 m. grįžus sovietinei okupacijai, prof. K. Oželis pasitraukė iš Lietuvos. Pagal 
sovietų organizacijų pavyzdį, Teismo ir socialinės medicinos institutas buvo panaikintas, 
nuo jo atskirta praktinė teisės medicinos ekspertizė ir socialinė higiena. Liko tik Teismo 
medicinos katedra, kuriai pradėjo vadovauti asistentas dr. B. Minelga (1911-1969). Jis 
katedrai vadovavo iki 1951 m. Medicinos instituto Teismo medicinos katedrai vadovauti 
buvo pakviestas doc. J. V. Nainys (1923-1989). Jis iki 1989 m. vadovavo sujungtoms 
Anatomijos ir teismo medicinos bei Patologinės anatomijos ir teismo medicinos 
katedroms. Vėliau, iki 1991 m. šiai katedrai vadovavo prof. R.Gailys. 1991 m. Tėismo 
medicinos sektorius buvo atskirtas nuo Patologinės anatomijos ir teismo medicinos 
katedros. Jam vadovauti paskirtas doc. A. Cėpla. 

Teisės medicina šiuo metu dėstoma Medicinos fak. VI kurso ir Stomatologijos fak. 
IV (anksčiau - V) kurso studentams. 

Sektoriaus darbuotojai nagrinėja teismo osteologijos, traumatologijos, staigių mirčių, 
apsinuodijimų alkoholiu bei alkoholizmo, savižudybių priežastis. Paruoštos ir apgintos 4 
daktaro ir 1 habilituoto daktaro disertacijos. Šiuo metu tyrinėjami kaulų mikrostruktūros 
pakitimai, atsirandantys organizmui senstant. 

Pratybų metu tiriami lavonai, apžiūrimi gyvi nukentėjusieji. Nuolat konsultuojami 
ekspertai praktikai. Kiekvieną savaitę vyksta ekspertų praktikų ir sektoriaus dėstytojų 
susirinkimai, kurių metu svarstomi sudėtingi ekspertiniai atvejai, koreguojamos ekpertų 
išvados. Šiems susirinkimams vadovauja sektoriaus vadovas doc. A. Cėpla. Doc. A. Cėpla 
yra Resp. Teisės medicinos tarnybos išplėstinio direktorato narys, Ekspertų atestacinės 
komisijos narys, Lietuvos teisės medikų draugijos viceprezidentas (1990-1995 m. buvo 
prezidentas). 

Sektoriaus darbuotojai parengė ir išleido V. Viršilos vadovėlius "Teismo medicina" 
(1922) ir "Teismo medicininių mirusių kūnų ištyrimo vadovėlis" (1923), J. V. Nainio ir J. 
Markulio vadovėlį "Ieismo medicina" (1969 ir 1979), 10 mokymo priemonių studentams 
ir rezidentams, A. Cėplos leidinį "Gyvų žmonių tyrimas teismo medicinoje". 

Bendradarbiaujama su Latvijos, Estijos, Sankt Peterburgo, Suomijos kolegomis, 
Vokietijos teisės medikais. Sektorius rengia kongresus, dalyvaujama konferencijose, 
pasikeičiama literatūra. 


Sektoriaus personalas: 

A. Cėpla, dr. doc., sektoriaus vadovas 
B. Bendžiūnas, asist. 

P Galeckas, tarnaut. 

R. Jurelevičius, dr., vyr. asist. 

S. Mekšraitis, doktor. 

S. Sabaitienė, vyr. preparatorė 

Ą. Sutkus, rezidentų vadovas 

Torakalinės chirurgijos klinika 


1956 m. Kauno akademinėse klinikose buvo įkurtas Torakalinės chirurgijos skyrius. 
"Tai buvo pirmasis tokio profilio skyrius ne tik Lietuvoje, bet ir visose trijose Baltijos 
valstybėse. Šio skyriaus įkūrėjas ir pirmasis vadovas - doc. Jonas Jocius. Krūtinės chirurgija 
buvo vystoma ne tik Kaune (J. Jocius, A. Stropus, J. Braknys, V. Mikalauskas, A. Smailys, 
V. Tamošiūnas, J. Karaliūnas ir kt.), bet ir Vilniuje (P Norkūnas, A. Sučila, A. Pronckus, 
J. Gradauskas, V. Minius, J. Stanaitis, A. Jackevičius ir kt.), Klaipėdoje (A. Dirsė) ir 
Šiauliuose (V. Kleiza). | 

Įžymus Lietuvos torakochirurgas docentas Jonas Jocius (1912-1987) buvo Kauno 
Vytauto Didžiojo universiteto Medicinos fakulteto auklėtinis. Gydytojo darbą pradėjo 
Alytaus ligoninėje, vėliau - Kauno miesto ligoninėje, o 1940 m. jauną gydytoją chirurgą 
akademikas VI. Kuzma pasikviečia į Kauno klinikas savo asistentu. 1940 m. "Medicinos" 
žurnale J. Jocius jau paskelbia apie savo sėkmingai atliktą stemplės kaklinės dalies vėžio 

radikalią operaciją su stemplės defekto plastika vietiniais audiniais. J. Jocius asistavo 
akad. VI. Kuzmos operacijoms iki pat jo mirties, kuravo jo ligonius ir pats operavo. 1944 
m. J. Jocius išvyksta atkurti karo nuniokotos Raseinių ligoninės ir tik 1948 m. grįžta į 
Kauno akademines klinikas (KAK). Tais pačiais metais jis sėkmingai operuoja įstrigusią 
diafragmos išvaržą, pirmą kartą atverdamas krūtinės ląstą. 1950 m. J. Jocius atvėrė krūtinės 
ląstą dėl plaučių vėžio, tačiau padėti buvo per vėlu. 1951 m. jis pradėjo daryti 
bronchoskopiją ir bronchografiją, todėl labai pagerėjo plaučių ligų diagnostika. 1951 m. 
atlieka lobektomiją dėl plaučio gangrenos ir pulmonektomiją dėl sarkomos; 1952 m. - 
pulmonektomiją dėl plaučių karcinomos, perrišdamas plautines venas intraperikardialiai; 
1953 m. - pulmonektomiją ir lobektomiją dėl plaučių tuberkuliozės ir išplėstinę radikalią 
stemplės rezekciją dėl vėžio, padarydamas jos jungtį kakle su skrandžiu. J. Jocius daro 
širdies ir kraujagyslių operacijas: šlaunies ir pakinklio arterijų embolektomijas (1951), 
pakinklio arterijos plastiką, panaudojant veną (1951), perikardektomiją dėl sąauginio 
perikardito (1952), širdies svetimkūnio (adatos) pašalinimą iš kairiojo skilvelio ertmės 
(1953). Tai pirmosios J. Jociaus angiokardiotorakochirurginės operacijos, naudojant 
vietinę nejautrą. Tačiau chirurgas įsitikino, kad vietinė nejautra yra nepakankama. Jis 
domisi endotrachėjine narkoze. 1955 m. Kaune įdiegiama endotrachėjinė narkozė (V. 
Mikalauskas). 

1978 m. J. Jocius sėkmingai atlieka cirkuliarinę trachėjos rezekciją dėl randinės 
striktūros. Būdamas plataus profilio chirurgas, jis dažnai buvo kviečiamas konsultuoti į 
visų klinikų konsiliumus, neretai operavo ne tik krūtinės, bet ir pilvo organus, aktyviai 
dalyvavo Lietuvos chirurgų mokslinėse konferencijose. 

1994 m. buvo įkurta savarankiška Torakalinės chirurgijos klinika (vad. doc. G. 
Kunigėlis). Torakalinės chirurgijos klinika - tai natūraliai susiiormavęs, subrendęs, 
kūrybiškas kolektyvas, galintis vykdyti visas akademinės (universitetinės) klinikos 
funkcijas. Čia intensyviai dirbamas gydomasis, mokslinis ir pedagoginis darbas. 

Torakalinės chirurgijos klinikoje susidarė trys gydomojo, o tuo pačiu ir mokslinio bei 
tiriamojo darbo kryptys: 

1. Onkotorakochirurgija. 

2. Uždegiminių ir pūlinių ligų torakochirurgija. 

3. Bendroji torakochirurgija. 

Torakochirurgai bendradarbiauja su pulmonologijos bei ftiziatrijos, gastroente- 
rologijos, endokrinologijos, neurologijos, radiologijos ir kitomis klinikomis. Tačiau 
artimiausiai bendradarbiauja su Pulmonologijos klinika. Į Torakochirurgijos kliniką 
ligoniai perkeliami iš Pulmonologijos klinikos jau visapusiškai ištirti ir parengti operacijai. 

Torakalinės chirurgijos klinikoje dirba penki aukščiausios ir vienas I kvalifikacinės 
kategorijos torakochirurgas. Čia atliekamos visos torakochirurginės operacijos (išskyrus 
organų transplantaciją) visų krūtinės traumų atvejais, o taip pat ir trachėjos, plaučių, 
pleuros, stemplės, tarpuplaučio, diafragmos, krūtinės sienos ligų atvejais. Diagnostikai 
ir gydymui plačiai naudojami visi šiuolaikiniai minimaliai invaziniai torakochirurgijos 
metodai: torakoskopiniai, ezofagoskopiniai, endobronchiniai, mediastinoskopiniai, taip 
pat įvairūs pleuros, plaučių ir mediastinumo punkcijos bei drenažo metodai. Pastaraisiais 
metais pradėtos videotorakoskopinės operacijos. 

Torakalinė chirurgija yra labai svarbi ir podiplominių studijų dalis, todėl visi šeši 
torakochirurgai skaito paskaitas, vadovauja pratyboms, dirba praktikos vadovais. 
Torakalinę chirurgiją studijuoja Medicinos fakulteto V kurso studentai (tarp jų ir 

užsieniečių grupės). Šioms ikidiplominėms studijoms skiriama tik 36 val. Gydytojai 
chirurgai ir chirurgijos studentai praktikuojasi urgentinėje torakochirurgijoje. 
Rezidentūroje parengtas naujas chirurgas, kuriam buvo pripažinta pirmoji torakochirurgo 
kvalifikacinė kategorija (P. Gradauskas), priimtas naujas rezidentas (V. Petrauskas). 
Klinikoje parengtos mokymo priemonės, dviejų vadovėlių fragmentai, rašomas vadovėlis. 
Apgintos trys daktaro ir viena habilituoto daktaro disertacijos, parašytos trys monografijos, 
pateikta racionalizacinių pasiūlymų bei išradimų ir daug straipsnių. Klinikos gydytojai 
lankėsi ir stažavosi JAV, Vokietijos, Norvegijos, Prancūzijos klinikose, respublikiniuose 
ir tarptautiniuose kongresuose skaitė pranešimus. Neužmiršti ir buvę ryšiai su Kijevo 
bei Maskvos klinikomis. Visi klinikos darbuotojai moka bent vieną ar dvi užsienio kalbas, 
todėl gali bendradarbiauti su Rytų ir Vakarų torakochirurgijos centrais. 1996 m. 
organizuotas Kaune Lietuvos krūtinės ir širdies chirurgų draugijos trečiasis suvažiavimas. 
"Tarp klinikos gydytojų yra Europos bei Vokietijos torakochirurgų draugijų, Europos 
kvėpavimo sąjungos narių, visi torakochirurgai yra Baltijos šalių angiokardio- 
torakochirurgų asociacijos nariai, klinikos atstovas yra LR SAM gydytojų atestavimo 
komisijos narys. 


Klinikos personalas: 

G. Kunigėlis, med. m. dr. doc. - klinikos vadovas 
E. Pr. Bagdonas, habil. med. m. dr. prof. 

P. Gradauskas, asist. 

L. Jasulaitis, asist. 

V. Petrauskas, rezid. 

R. Rubikas, med. m. dr. doc. 

A. Vilčinskas, asist. 

Traumatologijos ir ortopedijos klinika 


Aukštuosiuose kursuose ir Vytauto Didžiojo universitete buvo dėstoma ir 
traumatologija. Chirurgijos katedroje traumatologija labiausiai domėjosi B. Zacharinas. 
Iš 29 chirurgijos tema paskelbtų darbų 13 buvo skirta traumoms. B. Zacharinas ne tik 
nagrinėjo traumų diagnostiką, gydymo būdus ir kazuistiką, bet aktyviai kūrė ir tobulino 
naujus traumatologijos aparatus bei kaulų lūžimų imobilizacijos priemones. 

Didelę įtaką traumatologijos mokslui ir praktikai turėjo Lietuvos chirurgų draugija 
ir "Medicinos" žurnalas. Draugija organizuodavo chirurgų suvažiavimus, kuriuose būdavo 
nagrinėjamos ir traumatologijos temos, o žurnalas spausdindavo straipsnius bei referatus, 
supažindindamas su naujausiomis traumatologijos naujienomis. 

1941 m. Kaune buvo įkurtas 60 lovų traumatologinis skyrius, kurio vedėjas buvo gyd. 
Z. Rudaitis. Tai pirmasis specializuotas traumatologijos skyrius Lietuvoje. Tikslių žinių, 
kada Lietuvoje įsikūrė specializuotas ortopedinis skyrius, nėra. Tačiau nepriklausomoje 
Lietuvoje toks skyrius tikrai buvo. "Medicinos" žurnale (Nr. 3) gyd. A. Šabanienė, 
aprašydama savo metinę ataskaitą, rašė, kad nuo 1942 m. prie Vytauto prospekte Nr. 59 
esančio traumatologijos skyriaus prijungtas ir Kauno savitarpio pagalbos ligoninės 
ortopedinis skyrius su 20 lovų. Iš ataskaitoje pateiktų duomenų matyti, kad ortopediniams 
bei traumatologiniams ligoniams gydyti buvo naudojamos moderniškiausios priemonės: 
masažas, gydomoji aktyvi ir pasyvi mankšta, Pinzeno aparatai, gaminami protezai. Protezus 
gamino net trejetas dirbtuvių. 

Sovietams okupavus Lietuvą, medicininės pagalbos būklė buvo bloga. Liko tik apie 
1096 tarpukario laikotarpio gydytojų, tarp jų - keletas chirurgų. Buvo likęs vienintelis 

labai gabus kvalifikuotas traumatologas ir ortopedas Kauno klinikų chirurgas doc. A. 
Stropus. 

1946 m. Kauno Raudonojo Kryžiaus ligoninėje įsikūrė traumatologijos ir ortopedijos 
skyrius, kuriame dirbo doc. T. Šiurkus. Jis labai domėjosi traumatologija ir savo vadovėlyje 
"Bendroji chirurgija" (1965) jai skyrė daug vietos. Doc. T. Šiurkus pirmasis iš tarpukario 
Lietuvos chirurgų stažavosi garsioje L. Biolerio traumatologijos klinikoje. Pasakodamas 
apie kaulų lūžimų gydymą toje klinikoje, sakydavo: "Stebuklų ten nemačiau, mačiau tik 
labai stropų, kruopštų ir sąžiningą darbą". Tokį požiūrį į darbą jis stengėsi įdiegti visiems 
savo mokiniams. 

Pokario laikotarpiu kitas traumatologinis skyrius buvo įkurtas Kauno klinikose. Jame 
Kauno medicinos instituto studentams traumatologiją dėstė doc. J. Karaliūnas, vėliau 
doc. V. Rusteika, doc. O. Butrimas, vaikų orotpediją - doc. A. Stropus, L. Gradauskas, V. 
Urmonas, P Baubinas. 

1969 m. Kauno Raudonojo Kryžiaus ligoninėje buvo įkurta Traumatologijos ir 
ortopedijos katedra, kuriai iki 1993 m. vadovavo prof. P. Baubinas, o nuo 1993 m. - prof. 
A. Petrulis. Katedroje dėstoma traumatologija ir ortopedija Medicinos ir Stomatologijos 
fakultetų studentams. Studentai sužino apie traumų ir ortopedinių ligų profilaktiką, 
judėjimo-atramos aparato ligų ir sužalojimų diagnostiką, gydymą, reabilitaciją, 
darbingumo ekspertizės problemas. 

Profesoriai P. Baubinas, A. Petrulis ir S. Pranckevičius sukūrė savitą lietuvišką 
traumatologijos ir ortopedijos mokyklą. Katedroje sukurtas originalus lietuviškas išorinės 
fiksacijos aparatas, pateikta 14 išradimų, kurie užpatentuoti 11 Europos šalių, ir daugiau 
kaip 300 racionalizacinių pasiūlymų. Per traumatologijos ir ortopedijos katedros gyvavimo 
laikotarpį išleisti 2 vadovėliai, 7 monografijos ir 42 metodiniai mokymo leidiniai. Lietuvos 
ir užsienio medicininėje spaudoje paskelbti 652 moksliniai darbai, perskaityta daugiau 
kaip 100 mokslinių pranešimų Lietuvos ir tarptautiniuose traumatologų ir ortopedų 
suvažiavimuose bei konferencijose. Apgintos 4 habilituoto daktaro ir 5 medicinos daktaro 
disertacijos. 

1992 m. katedra perorganizuota į Traumatologijos ir ortopedijos kliniką, kurios bazė 
- viena iš stambiausių Kaune specializuotų klinikinių ligoninių - Kauno Raudonojo 
Kryžiaus ligoninė, vadovaujama aukščiausios kategorijos traumatologo M. Biliūno. 
Ligoninėje yra 5 traumatologiniai ir ortopediniai skyriai, 2 traumatologiniai punktai, 
suaugusiųjų ir vaikų traumatologinės poliklinikos. Skyriams vadovauja aukščiausios 
kategorijos traumatologai R. Astromskas, R. Jasiukevičius, K. Skibickas, R. Žukas, V. 
Juodienė. Klinikos specialistai konsultuoja ligonius iš visos Lietuvos, kasmet atliekama 
apie 2000 sudėtingų operacijų. 1972 m. Sigitas Pranckevičius pirmasis Kaune atliko 
blauzdos kaulų prailginimo operaciją vaikui Ilizarovo išorinės fiksacijos aparatu. Nuo 
1973 m. daromos klubo sąnario endoprotezavimo operacijos, o neseniai pradėta ir kelio 
sąnario endoprotezavimas. Įsisavinti šiuolaikiniai stuburo endokorekcijos metodai, plačiai 
taikoma artroskopija. Kasmet klinikos gydytojai vyksta stažuotis į įvairias užsienio šalis: 
JAV, Kanadą, Vokietiją, Šveicariją, Švediją, Suomiją, Lenkiją, Rusiją ir kitas. Palaikomi 
ryšiai su Lietuvos ir užsienio firmomis, gaminančiomis medicininę įrangą ir instrumentus: 
"Gameda", "Aesculap", "Valdemar Link", "Johnson et Johnson", "Rehband" ir kitomis. 


Klinikos personalas: 
A. Petrulis, habil. med. m. dr. prof. - klinikos vadovas 
J. Belickas, asist. 

V. Gerulis, asist. 

R. Kalesinskas, med. m. dr. doc. 

E. Koževnikovas, asist. 

D. Kurauskas, asist. 

S. Pamarneckas, asist. 

S. Pranckevičius, habil. med. m. dr. prof. 
VI. Rusteika, med. m. dr. doc. 

L. Vaicekavičius, med. m. dr. vyr. asist. 
L. Vitkus, asist. 

Urologijos klinika 


Lietuvos universitete buvo įsteigtos dvi chirurgijos katedros: Įvado į chirurgiją arba 
bendrosios chirurgijos ir Chirurginių ligų bei operacinės chirurgijos. 

Bendrosios chirurgijos katedros vedėju buvo išrinktas prof. Janas Dzirnė (1860-1931). 
Chirurgu ir urologu jis dirbo Romoje, Frankfurte prie Maino, Hamburge, Berne. Prieš 
atvykdamas į Lietuvą, dirbo Kinijoje, Maskvos universitete pas prof. J. Djakonovą. Jis 
nepaskelbė savo darbų Lietuvos spaudoje, nors jo mokslo darbai buvo skirti urologijai, 
neurochirurgijai ir ginekologijai. 

Fakultetinės ir hospitalinės chirurgijos katedrai vadovavo iš Karaliaučiaus pakviestas 
mokslininkas prof. Hansas Boitas (1876-1934). Boitas ir jo bendradarbiai domėjosi 
urologijos problemomis: to meto "Medicinos" žurnale paskelbti H. Boito darbai prostatos 
hipertrofijos klausimu, B. Zacharino darbai, skirti prostatos atrofijai, tai rodo ir V. 
Kanaukos bei V1. Kuzmos disertacijos bei jų tolimesnė veikla. 

Išvykus H. Boitui, Chirurgijos katedrai vadovavo prof. Aleksandras Hagentornas. 
"Tuo metu vyresnysis asistentas V. Kanauka medicinos skyriaus III kurso studentams dėstė 
topografinę anatomiją ir neprivalomą urologijos kursą. Tai buvo urologijos mokslo pradžia 
nepriklausomoje Lietuvoje. 

Vinco Kanaukos (1893-1961) universitetinė veikla prasidėjo 1924 m. Jis puikiai 
atlikdavo neurochirurgines, urologines, kaulų ir sąnarių, krūtinės ląstos, skydliaukės 

operacijas. Dėstė topografinę anatomiją, urologiją, vėliau fakultetinę chirurgiją. 1928 
m. parengė daktaro disertaciją: "Sėklos tekamųjų latakų rezekcija hipertrofiškai prostatai 
gydyti". Tai pirmoji lietuviška chirurgijos daktaro disertacija ir pirmoji lietuviška 
disertacija, skirta urologijai. 

Jis parašė monografiją "Inkstų ir šlapimo takų tuberkuliozė", dar 9 jo moksliniai 
darbai skirti inkstų, šlapimo pūslės, priešinės liaukos ir šlaplės ligoms gydyti ir profilaktikai. 
Jis buvo prityręs chirurgas urologas, naudojo pažangius ligonių tyrimo ir gydymo būdus, 
taikė endoskopinį šlapimo pūslės navikų gydymą. 1938 m. aprašė pirmąsias transuretrines 
priešinės liaukos rezekcijas. 

Tęsiant prof. V. Kanaukos pradėtą tradiciją, urologijos kursas Kauno medicinos in- 
stitute buvo dėstomas Fakultetinės chirurgijos katedroje iki 1992 m. - iki Urologijos 
klinikos sukūrimo. 

VI. Kuzmos (1892-1942) pedagoginė ir mokslinė veikla prasidėjo 1922 m. Urologija 
jis pradėjo domėtis nuo pat medicininio darbo pradžios. Labai daug dėmesio skyrė 
urogenitalinės tuberkuliozės diagnostikai ir chirurginiam gydymui, plastinėms operacijoms 
urologijoje, pabrėždamas, kad šios operacijos padeda atstatyti organų funkcijas. Patirtį 
apibendrino monografijoje "Inkstų ir šlapimo takų atstatymo klausimu" (1932). Jis 
domėjosi organų persodinimo operacijomis, persodindavo jaunų mirštančių vyrų sėklides 
seniems vyrams. Apie urologiją prof. VI. Kuzma yra paskelbęs 9 mokslinius darbus. 

Plataus profilio chirurgas T. Šiurkus, tęsdamas Raudonojo Kryžiaus ligoninėje dirbusio 
prof. V. Kanaukos tradicijas, aktyviai domėjosi urologija, operavo, rengė specialistus. 
Katedros asistentas A. Jacynas 1947 m. išvyko vadovauti urologijos skyriui į Klaipėdos 
ligoninę. 1950 m. chirurgijos skyriuje buvo išskirtos dvi palatos urologiniams ligoniams. 
Jų kuratorius stacionare ir poliklinikoje buvo gyd. S. Laurinavičius. Nuo 1956 m. jam 
talkindavo gyd. P. Tulevičius (1958 m. išvyko į urologijos aspirantūrą Maskvoje, o 1964 
m. apgynė disertaciją apie sėklidžių navikų gydymą). Dirbti urologais skatinami chirurgai 
L. Kilius ir A. Radavičius. 

1958 m. įkurtas 20 lovų urologijos poskyris, kuris 1959 m. reorganizuotas į 40 lovų 
urologijos skyrių. Jo vedėju paskirtas gyd. A. Radavičius. 

A. Radavičius asistentu Bendrosios chirurgijos katedroje pradėjo dirbti 1965 m. Nors 
dėstė bendrosios chirurgijos kursą, bet nuolat dirbo urologijos skyriuje. 1972 m. jis apgina 
disertaciją "Kai kurie inkstų akmenligės epidemiologinio tyrimo aspektai Kauno mieste", 
0 1977 m. jam suteiktas docento vardas. Jo plunksnai priklauso 248 spausdinti darbai, jų 
tarpe mokymo ir metodiniai leidiniai studentams: "Urologijos pagrindai" (1977), 
"Simptomai ir sindromai urologijoje" (1988), "Inkstų ir šlapimo takų akmenligė" (1973, 
drauge su Č. Sinkevičiumi), "Chirurginių ligų kursas stomatologams" (1976, su V. Zyku, 
A. Striukaičiu, J. Babravičiumi), rankvedis urologams praktikams (bendradarbiaujant 
su kitais Kauno medicinos instituto urologais). 

Doc. A. Radavičius yra aktyvus Respublikos urologų mokslinės draugijos narys, o 
nuo 1987 m. - jos pirmininkas. Jo pastangomis 1993 m. Lietuvos urologų draugija priimta 
į SIU Tarptautinę urologų draugiją (centras - Prancūzija, Lilio mieste). Jis yra šios 
organizacijos narys. 

Fakultetinės ir hospitalinės chirurgijos katedrai nuo 1945 m. vadovavo J. Jaržemskas 
(1899-1961), tačiau veržlus pokarinės chirurgijos veiklos etapas prasidėjo tik 1946 m. 
kovo mėnesį. 

Urologijos skyrius su 25 lovomis Kauno klinikose buvo atidarytas 1955 m. 1956 m. 
lovų skaičius padidintas iki 30. Pirmuoju šio skyriaus vedėju paskirtas Fakultetinės 

chirurgijos katedros asistentas C. Sinkevičius. Jam pavesta skaityti urologijos kursą ir 
vesti urologijos praktikos darbus IV kurso studentams. Tai tauri asmenybė, labai 
pareigingas pedagogas, išradingas chirurgas, įdiegęs klinikoje beveik visas tuo metu 
pasaulyje atliekamas urologines operacijas, o kai kurias iš jų ir patobulinęs, plačiai taikęs 
naujausius tyrimo metodus urologinių ligų diagnostikai (limfografiją, aortografiją, 
sudėtingus rentgenologinius tyrimo būdus). Disertaciją "Retropubinė ekstravezikinė 
prostatos adenomektomija" apgynė 1959 m. Docento vardas jam suteiktas 1963 m. 
Spaudoje paskelbė daugiau kaip 300 mokslo darbų. 

Daug dėmesio doc. Č. Sinkevičius skyrė mokymo ir metodiniam darbui. Autorių 
kolektyvas (Č. Sinkevičius, D. Bumblys, A. Radavičius, K. Jocius) parašė "Urologijos 
praktikos darbus" (1973, 1976), "Inkstų, šlapimo takų ir vyrų lyties organų nespecifinės 
uždegiminės ligos" (1981) ir daugelį kitų. Be to doc. Č. Sinkevičius 1969 m. parašė 
monografiją "Prostatos adenoma", 1969 m. ir 1980 m. urologijos skyrių vadovėlyje 
"Klinikinė chirurgija", 1978 m. - "Urologijos ligų diferencinė diagnostika", 1980 m. - 
"Šlapimo pūslės, šlaplės ir vyrų lyties organų diferencinė diagnostika", 1987 m. - urologijos 
skyrių knygoje "Urgentinė chirurgija". | 

Iškėlus Fakultetinės chirurgijos katedrą į II klinikinę ligoninę, 1971 m. ten persikėlė 
dirbti doc. Č. Sinkevičius ir e. doc. p. D. Bumblys. Urologijos kurso vadovas buvo doc. Č. 
Sinkevičius, dėstytojai - e. doc. p. D. Bumblys ir asistentas A. Radavičius. Iš doc. Č. 
Sinkevičiaus sėmėsi patirties jaunųjų urologų karta: G. Rimkienė, L. Bosas, L. Lysych, 
E. Varpiotas. 

Mirus doc. Č. Sinkevičiui (1987), urologijos kurso vadovu paskiriamas doc. D. 
Bumblys. Visa doc. D. Bumblio veikla susijusi su Kauno medicinos institutu: jį baigė 
1958 m.; 1958-1963 m. - KMI ordinatorius, aspirantas, 1963-1973 m. - Fakultetinės 
chirurgijos katedros asistentas (urologas). 1966 m. apgynė disertaciją "Chirurginio inkstų 
akmenligės gydymo rezultatai ir Birštono mineralinių vandenų panaudojimas, gydant 
inkstų akmenligę". Nuo 1972 m. - docentas, medicinos fakulteto prodekanas, 1987-1992 
m. - urologijos kurso vadovas Fakultetinės chirurgijos katedroje, nuo 1992 m. - docentas 
KMA Urologijos klinikoje. 

Docentas D. Bumblys paskelbė apie 125 mokslinius straipsnius, sudarė specializuotą 
žinyną "Urologija". Laimėjo sidabro medalį už lokalių vibratorių šlapimo takų akmenims 
išvaryti sukūrimą, yra 5 rac. pasiūlymų autorius. Jis vadovauja asistento J. Matjošaičio 
disertaciniam darbui. Aktyviai dalyvauja Lietuvos urologų mokslinės draugijos veikloje, 
yra "Sveikos prostatos" programos kuratorius respublikoje, SIU narys. 

Pagrindinė urologijos studijų klinikinė bazė Kaune buvo Kauno klinikų urologinis 
skyrius, įkurtas 1955 m., ir dabar jis išlieka urologijos mokymo baze. Čia urologijos 
discipliną studijuoja subordinatoriai chirurgai (dėstytojas - Hospitalinės chirurgijos 
katedros asistentas K. Jocius). 

Baigęs 1954 m. Charkovo medicinos instituto karinį fakultetą ir dirbęs chirurgu bei 
urologu įvairiose sovietinės armijos gydymo įstaigose, 1960 m. demobilizuotas Kęstutis 
Jocius atvyko dirbti urologijos skyriaus ordinatoriumi į Kauno klinikas. Nuo 1964 m. 
dirbo kaip antraeilininkas asistentas Fakultetinės chirurgijos katedroje, 1971 m. - 
asistentas Hospitalinės chirurgijos katedroje. Disertaciją "Prostatos sekreto baltymų 
frakcijų reikšmė jos uždegiminių ir sąstovinių patologinių procesų diferencinės 
diagnostikos komplekse" apgynė 1980 m. 1984-1986 m. - KMI I chirurgijos katedros e. 
doc. p., 1986-1992 m. - KMA I chirurgijos klinikos docentas, nuo 1992 m. - KMA 
Urologijos klinikos vadovas, STU narys. Yra išradimo ir 3 rac. pasiūlymų autorius, daugiau 

kaip 300 mokslinių straipsnių autorius ar bendraautorius. Jis bendradarbiavo rašant žinyną 
"Urologija", 4 metodinius mokymo leidinius. Jo 6 publikacijos skirtos pedagoginio proceso 
optimizavimui. Paskelbti 59 straipsniai urologijos (ir vaikų urologijos bei uroginekologijos) 
klausimais; seksologijos ir chirurginės andrologijos problemos nagrinėtos 36 straipsniuose. 
Jis yra 22 publicistinių straipsnių, 40 medicinos mokslo ir sveikos gyvensenos straipsnių 
autorius, 8 mokymo priemonių recenzentas. 

Baigęs Leningrado vaikų urologijos klinikinę ordinatūrą, 1972 m. vaikų chirurgijos 
skyriuje pradeda dirbti gydytojas Juozas Valentinas. Padedant patyrusiam urologui K. 
Jociui, anksčiau pradedamos diagnozuoti urogenitalinės anomalijos, daromos urologinės 
operacijos vaikams: inkstų, rekonstrukcinės šlapimtakių, šlapimo pūslės, išorinių lytinių 
organų operacijos. 

K. Jociaus veikla susijusi su seksologinės pagalbos raida Kaune. Jis nuo 1960 m. 
konsultuoja ligonius su lytinės potencijos sutrikimais Kauno klinikų konsultacinės 
poliklinikos urologijos kabinete. Paskatina gyd. V. Navicką dirbti seksologu (1975-1981); 
1977 m. įkuriamas šeimos santykių kabinetas RKKL konsultacinėje poliklinikoje, kurio 
vedėja skiriama gyd. psichoterapeutė V. Miškinienė, urologu seksologu - gyd. A. 
Motiejūnas (dirbo 1978-1986). 

1992 m. įkuriama Urologijos klinika. Jos vadovu išrenkamas doc. K. Jocius. Kliniką 
sudaro KAK urologijos skyriaus, KAK konsultacinės poliklinikos kabineto bei KMA 
urologai. 

Nuo 1994 m. Urologijos klinikoje asistentu pradėjo dirbti II kategorijos urologas 
Aivaras Matjošaitis. Jis 1988 m. baigė KMI, dirbo urologijos stažistu tyrinėtoju II 
chirurgijos katedroje, nuo 1990 m. - vyr. laborantu toje pat katedroje, po stažuotės - 
gydytoju echoskopuotoju II KMKL. Šiuo metu asistentas A. Matjošaitis rašo disertacinį 
darbą apie inkstų navikų ankstyvąją diagnostiką. Spaudoje paskelbė 5 mokslinius darbus. 

Klinika yra studentų rengimo bazė. Medicinos fakulteto V kurso studentai studijuoja 
urologiją, IV kurso studentai lanko seksologijos fakultatyvą. Klinikoje rengiami rezidentai 
(1996 m. urologijos rezidentūrą baigė pirmasis urologijos rezidentas šalyje R. Sabockis, 
kuris šiuo metu yra doktorantas Urologijos klinikoje), gilina urgentinės urologijos Žinias 
chirurgijos ir nefrologijos rezidentai. Pedagoginį darbą II KMKL dirba doc. A. Radavičius 
ir asistentas A. Matijošaitis, KAK - doc. D. Bumblys ir doc. K. Jocius (skaito ir seksologijos 
kursą). Klinikos mokslininkai bendradarbiauja su Vaikų chirurgijos klinikos urologais ir 
Nefrologijos klinika bei su ftiziourologais Kulautuvos tub. sanatorijoje. 

Svarbiausios klinikos mokslinio darbo kryptys: 1) inkstų akmenligės gydymas, 
metafilaktika ir profilaktika; 2) inkstų akmenligės epidemiologijos tyrimas Kauno mieste, 
akmenligės išplitimas ir ryšys su geochemizmu ir biochemizmu Lietuvoje, tobulinama 
akmenligės chirurginio, liturezinio ir litolizinio gydymo metodika; diegiama dietinė ir 
kurortinė ligonių reabilitacija (Palanga, Druskininkai, Birštonas); 3) prostatologija (klinika 
yra "Sveikos prostatos" programos respublikinis koordinacinis centras); 4) uroonkologinės 
problemos; 5) chirurginė andrologija: atstaiomosios operacijos, esant sėklatakių 
nepraeinamumui; gonadinė varikozė, įvairių varikocelės ir ovarikovarikocelės gydymo 
būdų atranka ir gydymas. 

Klinikos mokslininkai vadovauja penkiems disertantams, savo darbo rezultatus yra 
paskelbę respublikinėje ir užsienio spaudoje, konferencijose ir suvažiavimuose. 

Klinikoje įdiegta gydomoji inkstų arterijų embolizacija, transkutaninė nefrostomija, 
transabdominalinė nefrektomija, transuretrinė prostatos adenomos rezekcija, kitos 
endoskopinės intervencijos: retrogradinė ir antegradinė, vidinės sėklinės venos okliuzija 

sklerozujančiais vaistais, laparoskopinis v. testicularis perrišimas ir kt. Daromos plastinės 
operacijos, gydant refliuksnefropatiją. Klinika palaiko ryšius su Norvegijos Bergeno 
universiteto Urologijos klinika (prof. P Hoiseter), Vokietijos Detmundo urologijos klinika 
(prof. J. Pol). 


Klinikos personalas: 

K. Jocius, med. m. dr. aukščiausios kategorijos urologas doc. - klinikos vadovas 
V. Augustinas, aukščiausios kategorijos urologas 

D. Bumblys, med. m. dr. aukščiausios kategorijos urologas doc. 
A. Domarkas, I kategorijos urologas 

A. Matijošaitis, II kategorijos urologas asist. 

J. Mickevičius, aukščiausios kategorijos urologas, skyr. ved. 

R. Mickevičius, II kategorijos urologas 

A. Motiejūnas, II kategorijos urologas 

V. Navickas, I kategorijos urologas 

A. Radavičius, med. m. dr. aukščiausios kategorijos urologas doc. 
R. Sabockis, doktorantas 

E. Ūsaitytė, II kategorijos urologas 

E. Varpiotas, aukščiausios kategorijos urologas 

Vaikų chirurgijos klinikos pradžia - 1940 m., kai Kauno universiteto klinikų naujame 
pastate buvo įkurta I chirurgijos klinika, kurioje 16 lovų buvo skirta vaikams. Chirurgijos 
klinikai vadovavo prof. VI. Kuzma, joje dirbo 3 jaunesnieji asistentai - T. Šiurkus, J. 
Jocius, V. Paprockas, vyr. dėst. A. Maciūnas. Visi gydytojai operavo ir suaugusius, ir“ 
vaikus, o daugiausia dėmesio skyrė ir sudėtingesnes operacijas vaikams atlikdavo prof. 
VI. Kuzma, asist. T. Šiurkus. 1940-1941 m. vaikams be įprastų operacijų (apendektomijų, 
herniotomijų, incizijų) jau atliktos plastinės operacijos dėl išangės atrezijos, šlapimo pūslės 
ekstrofijos, lūpos ir gomurio plastika, skrandžio ir strumos rezekcijos, kai kurios inkstų 
operacijos. Pasibaigus Antrajam pasauliniam karui, į atstatytas Kauno klinikas 1946 m. 
grįžta Hospitalinės ir fakultetinės chirurgijos katedra, kuriai vadovauja doc. J. Jaržemskas, 
dirba gyd. J. Braknys, V. Kleiza, M. Gediminaitė, A. Stropus. Šie gydytojai atlikdavo 
visas skubias operacijas vaikams. 1947 m. chirurginėmis ligomis sergantiems vaikams 
buvo skirtos lovos ir vaikų ligų klinikoje (vadovas prof. A. Matulevičius, sk. vedėja gyd. 
H. Januškevičienė). 1948 m. rugsėjo 15 d. klinikų vyr. gydytojo įsakymu įkurtas 30 lovų 
vaikų chirurgijos skyrius, jo vedėju paskiriamas A. Stropus ir nuo to laiko prasidėjo 
ritminga vaikų chirurgijos veikla Kauno klinikose. Plėtėsi vaikų chirurgijos operacijų 
diapazonas, buvo atliekamos naujos, sudėtingesnės operacijos. Nors nuolatinis šio skyriaus 

koordinatorius buvo A. Stropus, pagal tuometinę tvarką skyriuje įvairų laiką dirbo 
dauguma chirurgijos klinikos darbuotojų - doc. J. Karaliūnas, J. Jocius, E. Rimša, A. 
Naseckas, O. Butrimas, P. Girdžius, R. Gudmonienė, V. Ševeliova -Krasilnikova. 1953 - 
1955 m. A. Stropus pirmasis Lietuvoje atliko proktoplastiką pagal Svensoną vaikui, 
sirgusiam Hiršprungo liga, J. Karaliūnas operavo naujagimį dėl stemplės atrezijos, atliko 
stemplės plastiką iš storosios žarnos stemplės nudegimo atveju. 1949-1952 m. skyriaus 
vedėju buvo M. Bertašius, 1952-1955 m. - B. Piktys. 1954 m. skyrius jau išaugo iki 60 
lovų, jis vadinamas vaikų chirurgijos -ortopedijos skyriumi, jo vedėja nuo 1955 m. dirbo 
V. Ševeliova - Krasilnikova. Nuo 1953 m. skyriuje dirba asist. V. Urmonas, gyd. I. 
Vitkevičiūtė, nuo 1956 m. - asist. P. Baubinas, nuo 1958 m. - gyd. I. Ivaškevičiūtė, nuo 
1960 m. - gyd. B. Paulauskas, 1957-1959 m. vaikų ortopedu dirbo L. Gradauskas. 
Tobulinamos įvairios operacijos, įdiegiami nauji metodai. Asistentas V. Urmonas 1964 
m. apgina med. m. kandidato disertaciją “Žastikaulio distalinės metaepifizės lūžimai, jų 
gydymas vaikų amžiuje". 1965 m. med. m. kand. disertaciją “Įgimtų klubo sąnarių išnirimų 
konservatyvus gydymas vaikų amžiuje“ apgina asist. P Baubinas. 1968 m. Kaune dėl 
įdubos krūtinės atlikta pirmoji sternochondroplastika. Doc. V. Urmonas patobulino šios 
operacijos techniką ir 1975 m. apgynė med. m. daktaro disertaciją “Įduba krūtinė, 
kardiologiniai ir chirurginiai aspektai", kartu su N. Kondrašinu 1983 m. išleido 
monografiją. 1981 m. V. Urmonui suteiktas profesoriaus vardas, jis pirmasis vaikų 
chirurgijos profesorius Lietuvoje. 

1965 m. pradeda dirbti gyd. A. Putnienė, 1966m. - B. Kujalytė, 1969 m. -doc. R. 
Kuzmaitė (skaitė vaikų chirurgijos kursą studentams), G. Vyzienė, D. Bielazarienė. 1971 
m. pradeda dirbti S. Butrimavičius, B. Rudaitienė, D. Žeromskienė, L. Koltun, 1972 m. 
baigęs vaikų urologijos klinikinę ordinatūrą Leningrade -J. Valentinas, 1973 m. - E. Eiva, 
1976 m. - V. Krasilnikovas, 1979 m. - R. Bagdzevičius, S. Rinkevičius, 1980 m. - V. 
Barauskas, 1983 m. - G. Trumpulytė, 1987 m. - V. Jazdauskienė. 1983 m. V. Krasilnikovas 
Maskvoje apgina med. m. kand. disertaciją “Vaikų vienintelio inksto šlapimtakio ligų 
klinikinis įvertinimas ir chirurginis gydymas". 1980 metais 80 lovų vaikų chirurgijos skyrius 
buvo reorganizuotas į vaikų chirurgijos skyrių (ved. gyd. V. Krasilnikova) ir pūlingos 
infekcijos vaikų chirurgijos skyrių (ved. gyd. A. Putnienė). 1986 m. vaikų chirurgijos 
skyriui pradėjo vadovauti gyd. V. Barauskas, o pūlinės infekcijos vaikų chirurgijos skyriui 
1990 m. -gyd. E. Eiva. Vaikų chirurgijos skyriai visą laiką priklausė Hospitalinės chirurgijos 
katedrai, o vėliau I chirurgijos klinikai. 1995 metų gruodžio 30 dieną Kauno medicinos 
akademijos Tarybos sprendimu buvo įkurta Vaikų chirurgijos klinika, kurios vadovu 
paskirtas gyd. V. Barauskas. Klinikos mokslinių tyrinėjimų kryptys: įgimtų krūtinės ląstos 
deformacijų chirurginio gydymo ypatumai, tuštinimosi sutrikimų diagnostikos ir 
chirurginio gydymo klausimai, igimto kryptorchizmo ir vyrų nevaisingumo ryšys ir kt. 
Įkūrus Vaikų chirurgijos kliniką, turinčią 80 stacionaro lovų, įkurti 5 specializuoti vaikų 
chirurgijos sektoriai: bendroji vaikų chirurgija, vaikų urologija, vaikų koloproktologija, 
naujagimių chirurgija ir pūlingos infekcijos vaikų chirurgija. 

Šiuo metu Vaikų chirurgijos klinikoje atliekamos visos reikalingos vaikų chirurgijos 
operacijos. Krūtinės ląstos deformacijų operacijos vaikams atliekamos tik KAK, o 1995 
metų lapkričio mėn., padedant Geteborgo (Švedija) vaikų chirurgams, atliktos pirmosios 
rezervuarinės operacijos Lietuvoje nelaikantiems šlapimo vaikams. Numatoma toliau 
vystyti šias vaikų chirurgijos sritis ir pradėti naujas vaikų endokrinologines, lyties 
formavimo operacijas. Dauguma gydytojų analizuoja ir apibendrina savo darbą 
moksliniuose pranešimuose, Kauno vaikų chirurgai yra paskelbę daugiau kaip 200 

mokslinių darbų, 1979 m. V. Urmonas ir L. Koltun išleido monografiją “Vaikų infūzinė 
terapija". 1981 m. V. Urmonas mokymo priemonę “Vaikų chirurginių ligų diferencinė 
diagnostika". 

Kauno vaikų chirurgai yra Lietuvos bei Baltijos šalių vaikų chirurgų draugijų nariai, 
dalyvauja tarptautiniuose kongresuose ir konferencijose, skaito pranešimus. V. Barauskas 
1993 m., 1994 m., 1996 m. dalyvavo Britų vaikų chirurgų asociacijos kongresuose Man- 
česteryje, Roterdame, Džersyje, 1994 m. Zalcburge Kornelio seminare, 1996 m. 
Skandinavijos vaikų chirurgų kongrese Helsinkyje. G. Trtumpulytė 1994 m. Geteborge 
Skandinavijos vaikų chirurgų kongrese skaitė pranešimą apie naujagimių osteomielitų 
gydymą. 1995 m. V. Urmonas, V. Barauskas, G. Trumpulytė, D. Malcius dalyvavo I Europos 
vaikų chirurgų kongrese Grace, Austrijoje, kur V. Barauskas skaitė pranešimą apie 
krūtinės ląstos deformacijų chirurginį gydymą ir pirmininkavo posėdžiui. 1996 m. rugsėjo 
mėn. Kaune įvyko Baltijos šalių vaikų chirurgų asociacijos IV konferencija, kurioje 
dalyvavo 150 vaikų chirurgų iš 20 valstybių. 

Labai išsiplėtė Kauno vaikų chirurgų bendradarbiavimo ryšiai su užsienio kolegomis, 
dauguma Kauno vaikų chirurgų stažavosi garsiose užsienio klinikose. V. Urmonas - Grace 
Austrijoje , V. Barauskas - Berlyne Vokietijoje, R. Bagdzevičius - Liucernoje Šveicarijoje 
ir Berlyne Vokietijoje, B. Rudaitienė, D. Žeromskienė, E. Eiva, S. Rinkevičius - Varšuvoje 
Lenkijoje, D. Malcius - Hamburge Vokietijoje, A. Palepšaitis dalyvavo seminare Stambule 
Turkijoje, rezidentas G. Verkauskas -Geteborge Švedijoje ir Nante Prancūzijoje, rezidentė 
I. Zaparackaitė - Dubline Airijoje. 


Klinikos personalas: 

V. Barauskas, aukšč. kategorijos gyd., doktor. -klinikos vadovas 
V. Urmonas, habil. med. m. dr. prof. , aukšč. kategorijos gyd. 
S. Rinkevičius, med. m. dr. doc., I kategorijos gyd. 

R. Bagdzevičius, aukšč. kategorijos gyd., doktor. asist. 

Vaikų ligų klinika 


1922 m. Kauno valstybinio universiteto Vaikų ligų katedros vadėju buvo paskirtas 
prof. K. Buinevičius. Medicinos fakulteto dekanas prof. Avižonis Vaikų ligų katedros 
asistente pakvietė dr. Vandą Mingeilaitę-Tumėnienę. Nuo 1923 m. lapkričio 1 d. ji pradėjo 
skaityti paskaitas IV kurso studentams Raudonojo Kryžiaus asmbulatorijoje (Laisvės al. 
12). 1924 m. dr. V. Tumėnienė buvo išrinkta Vaikų ligų katedros vedėja. Pedagoginį 
katedros personalą sudarė 3 asistentai. 1924 m. gegužės mėn. katedra persikėlė į naujai 
atidarytą Vaikų ligoninę (Maironio g. 11). Tai buvo pirmoji Vaikų ligoninė Lietuvoje, o 
jos direktore iki 1940 m. buvo dr. V. Tumėnienė. 

1929 m. Vaikų ligoninė persikėlė į naują 2-jų aukštų pastatą Putvinskio g. 34 (dabar 
Menininkų namai). Čia tilpo 20 lovų didesniems vaikams ir 30 lovų kūdikiams. Buvo 
įsteigti kambariai infekcinėmis ligomis sergantiems vaikams. Ligoninės pastangomis buvo 
įsigyta nauja diagnostikos ir gydymo aparatūra, gydymui buvo taikomos fizioterapijos 
priemonės, ypač vaikų paralyžiui gydyti. Putvinskio gatvėje Vaikų ligoninė išbuvo iki 
1940 m., vėliau persikėlė į naujai pastatytas Kauno universitetines klinikas. Prof. V. 
Tumėnienės rūpesčiu klinikose buvo įrengti modernūs vaikų ligų skyrius ir vaikų infekcinių 
ligų korpusas, kuriame pirmąsias pediatrijos žinias ir pirmuosius darbo įgūdžius gavo 
prieškario meto studentai medikai. 1941 m. liepos mėn., vokiečiams užėmus klinikas, 
vaikų ligų skyriai vėl buvo perkelti į Putvinskio gatvę. 

Prof. V. Tumėnienei 1924 m. buvo suteiktas docento, 1930 m. - ekstraordinarinio 
profesoriaus, 1941 m. - ordinarinio profesoriaus vardai. 1935 m. prof. V. Tumėnienės 
dėka ir už jos lėšas pastatoma pirmoji Lietuvoje vaikų sanatorija Panemunėje. 

"1944 m. prof. V. Tumėnienė pasitraukė iš Lietuvos. Kauno Vytauto Didžiojo 
universiteto Vaikų ligų katedrai vadovauti pradėjo dr. A. Matulevičius. 1946 m. Vaikų 
ligų katedra buvo grąžinta į Universiteto klinikas. Doc. A. Matulevičius energingai ėmėsi 
katedros ir vaikų ligų skyrių atstatymo darbo. 1959 m. staiga mirus doc. A. Matulevičiui, 

katedrai ima vadovauti docentė, o nuo 1975 m. profesorė O. Grinkevičienė. Iki 1965 m. 
Vaikų ligų katedra ruošė gydytojus pediatrus. Deja, buvo nuspręsta, kad gydytojai pediatrai 
gali būti ruošiami tik Vilniaus universiteto Medicinos fakulteto Pediatrijos skyriuje. 

Nuo 1974 m. Sveikatos apsaugos ministerijos ir Ministrų Tarybos sprendimu Vaikų 
ligų katedra vėl pradėjo ruošti gydytojus pediatrus. Per 15 m. Kauno medicinos akademija 
paruošė 360 pediatrų. 

1991 m. birželio 24 d. įsteigta Vaikų ligų klinika. Jos vadovu išrenkamas doc. J. 
Bojarskas. Vaikų ligų klinika sujungė 6 vaikų ligų ir naujagimių patologijos skyrius. Nuo 
1997 m. vasario 1 d. įkūrus Neonatologijos kliniką, Vaikų ligų klinikos struktūroje liko 3 
vaikų somatiniai skyriai, vaikų reanimacijos ir intensyviosios terapijos skyrius bei KAK 
Konsultacinės poliklinikos vaikų skyrius. 

Klinikos gydytojai teikia specializuotą pagalbą ne tik Kauno miesto ir krašto vaikams, 
bet ir Klaipėdos bei Šiaulių kraštų ligoniams. Vaikų ligų skyriuose yra kardiologinės, 
pulmonologinės, alergologinės, nefrologinės, hematologinės, gastroenterologinės, 
mergaičių ginekologijos ir kitos specializacijos kabinetai ir palatos. Klinikoje dirba per 
4() kvalifikuotų pediatrų, daugiau kaip 100 medicinos seserų ir slaugių. Kasmet Vaikų 
poliklinikoje aptarnaujama apie 70000 vaikų. 

Vaikų ligų klinikos pagrindinės mokslinės temos: 

1." Vaikų lėtinių neinfekcinių ligų medicininių ekologinių problemų epidemiologinis- 
klinikinis tyrimas" (vad. doc. J. Bojarskas). Ji yra programos "Kauno m. gyventojų sveikatos 
ekologinis monitoringas" sudedamoji dalis ir tampriai siejasi su Kauno "Sveiko miesto " 
projektu. Su šia tema siejasi ir vaikų astmos ir kitų alerginių ligų tyrimai, 
bendradarbiaujama su Europos Sąjungos šalimis (SPACE programa). 

2. Tema: "Vaikų širdies ritmo ir laidumo sutrikimų diagnostika ir gydymas" (vad. - 
prof. N. D. Bakšienė). Katedros darbuotojai vieninteliai Lietuvoje nagrinėja šią temą. 

3. "Hospitalinės infekcijos kontrolė ir bakterijų rezistentiškumas Vaikų reanimacijos 
ir intensyviosios terapijos skyriuje". Darbas vykdomas kartu su Karolinsko institutu ir 
Infekcijų kontrolės institutu (Stokholmas, Švedija). 


Klinikos personalas: 

J. Bojarskas, doc., klinikos vadovas 
N.D. Bakšienė, prof. 

N. Šimkienė, doc. 

S. Dumčius, doc. 

L. Labanauskas, doc. 

J. Kudzytė, vyr. asist. 

G. Levinienė, vyr. asist. 

L. Vaidelienė, asist. 

G. Granickienė, labor. 

Vidaus ligų klinika 


Šiuo metu Kauno medicinos akademijos Medicinos fakultete yra 11 terapinio profilio 
klinikų, kurių visų ištakos - Vytauto Didžiojo universiteto (VDU) Vidaus medicinos 
katedra ir klinika. 

VDU Vidaus medicinos katedra ir klinika 1923 m. įsikūrė Karo ligoninėje. Tai 
auditorija, ambulatorija ir vidaus ligų skyrius su 156 lovomis. 1924 m. sausio mėn. klinika 
perkelta į Kauno valstybinę ligoninę, kur gavo 7 palatas su 75 lovomis, ambulatoriją ir 
laboratoriją kartu su chirurginės klinikos laboratorija. 1925 m. terapinė klinika turėjo 
savo laboratoriją. Iš pradžių katedra buvo vadinama Terapeutine katedra ir klinika. Jos 
vedėju buvo pakviestas Kazimieras Buinevičius. | 

Vidaus ligos buvo skaitomos IV ir V kurso studentams. Studentai dirbdavo 
ambulatorijoje valarais, asistentų vadovaujami, vizituodavo palatose ligonius, juos 
apžiūrėdavo, rašydavo ligų istorijas ir atlikdavo tyrimus laboratorijoje. Terapeutinės 
katedros ir klinikos asistentai buvo Agota Ambraziejūtė-Steponaitienė, Vladas 
Kairiūkštis, A. Savickas, Vladas Žilinskas. Asistentais be atlyginimo yra dirbę Vytautas 
Bendoravičius, Balys Matulionis, Bermanas, Finkelšteinas, Grigiškaitė ir Apolonija 
Gaidamavičiūtė. | 

1930 m. Medicinos fakultetų katedrų skaičius buvo sumažintas. Terapeutinė katedra 
bei iki tol buvusi savarankiška Įvado į vidaus mediciną katedra (įkurta 1922 m.) buvo 
sujungtos į vieną ir pavadintos Vidaus medicinos katedra su klinika. Katedros ir klinikos 
vedėju buvo paskirtas prof. K. Buinevičius. Šiai katedrai priklausė ir anksčiau buvęs 
Įvado į vidaus mediciną katedros vedėjas prof. Juozas Bagdonas. Nuo 1922 m. jis dėstė 
įvadą į vidaus mediciną ir bendrąją terapiją V ir IV semestrų studentams medikams ir 
įvadą į vidaus mediciną odontologijos skyriaus V-VI semestrų studentams. Taip pat jis 
dėstė IX ir X semestro studentams medikams vidaus ligas ir vadovavo poliklinikai, kur 

studentai ambulatorijose priiminėdavo ir tikrindavo ligonius ir auditorijoje, asistentų ir 
prof. prižiūrimi, nustatydavo diagnozę ir skirdavo gydymą. Šios katedros ir klinikos 
asistentai: Antanas Garmus, Sergiejus Laurinavičius, J. Mackevičaitė, Aloizas Petrikas, 
Oskaras Pūdymaitis ir Vladas Tiškus. 

Nors įvado į vidaus ligas kursas priklausė Vidaus medicinos katedrai, bet prof. J. 
Bagdonas buvo gana savarankiškas, turėjo nedidelį klinikos skyrių ir dėstė tuos pačius 
dalykus kaip ir anksčiau, kol išėjo į pensiją. Į prof. J. Bagdono vietą 1935 m. 
ekstraordinariniu profesoriumi buvo pakviestas Pranas Gudavičius. Vidaus medicinos 
katedroje dirbo katedros vedėjas K. Buinevičius, jo padėjėjas Pr. Gudavičius, asistentai 
VI. Tiškus, Oskaras Pūdymaitis, Jadvyga Žakovičaitė, Ignas Šalkauskas, Juozas 
Kupčinskas, Juozas Meškauskas, Alfonsas Čeisys, Antanas Grigelis ir A. Ambraziejūtė- 
Steponaitienė, Juozas Račiūnas. 

1939 m. K. Buinevičiui išėjus į pensiją, Vidaus medicinos katedros ir klinikos 
vadovavimą perėmė Pr. Gudavičius. 1939 m. Medicinos fakulteto taryba nutarė įsteigti 
dvi Vidaus ligų katedras ir klinikas ir dvi Chirurgijos katedras ir klinikas. 1940 m. birželio 
mėn. persikėlus į naujas patalpas, faktiškai jau buvo dvi vidaus ligų katedros ir klinikos, 
nors formaliai jos dar nebuvo įsteigtos. Antrajai katedrai ir klinikai, formaliai dar 
neįsteigtai, bet faktiškai veikiančiai vadovavo Juozas Kupčinskas. 

1941 m. birželio mėn. abi Vidaus ligų klinikos ir katedros vėl buvo sujungtos ir vedėju 
paskirtas ekstraordinarinis prof. Juozas Meškauskas. Visos klinikos naujame klinikų 
pastate išbuvo tik vienerius metus, t.y. nuo 1940 m. birželio mėn. iki 1941 m. birželio 
mėn. Vidaus ligų klinika grįžo vėl į senas Kauno valstybinės ligoninės patalpas. Tuo metu 
Vidaus ligų katedroje ir klinikoje dirbo asistentai Alfonsas Čeisys, vėliau išsikėlęs į Vilniaus 

universitetą, Jonas Elvikis, 1944 m. tapęs docentu, Jonas Adomavičius, Kazys Ambrozaitis, 
Juozas Gudauskas, Stasė Gruodytė, Jonas Kučinskas, Paulius Tamošaitis, Pranas Gudas- 
Gudavičius ir Marijonas Krikštopaitis. 

Vidaus medicinos katedra ir klinika buvo labai judri, gyva, ne tik dėstė studentams, 
rūpinosi ligoniais, bet ir dirbo mokslinį darbą. Katedros ir klinikos vedėjas K. Buinevičius 
daug rašė. 1928 m. jis paskelbė naują šlapimo gamybos teoriją, kuri susilaukė Europos 
mokslininkų didelio dėmesio; parašė platų vidaus ligų vadovą, lietuvių, vokiečių ir rusų 
kalbomis išleido veikalą "Klinikos paskaitos". Parašė daug studijų ir straipsnių svetimomis 
kalbomis, rašė straipsnius "Medicinoje" ir VDU Medicinos fakulteto "Darbuose". Vidaus 
ligų klinikos 4 asistentai parašė disertacijas, apgynė ir gavo med. daktaro laipsnius. Kiti 
šios katedros nariai parašė daug mokslo darbų, kurie buvo spausdinami "Medicinos" 
žurnale ir užsienio žurnaluose. 1944 m. daugelio mokslininkų, jų tarpe ir Vidaus medicinos 
klinikos ir katedros vedėjas prof. J. Meškauskas, pasitraukė į Vakarus. Iki 1945 m. Vidaus 
ligų katedra (taip 1944 m. buvo pavadinta Vidaus medicinos klinika ir katedra) buvo 
Vytauto prospekte, prie Raudonojo Kryžiaus ligoninės, o nuo 1945 m., kai kariškiai 
grąžino klinikas universitetui, Vidaus ligų katedra persikėlė į jas. Katedros vedėju tapo 
prof. Juozas Kupčinskas. Jis subūrė darbštų kolėktyvą: Stefaniją Gruodytę, Alfredą 
Žiugždą, Zigmą Januškevičių, Praną Erelį, Virginiją Aželytę-Cipienę, Joną Bakšį. Kiek 
vėliau į katedrą atėjo Jurgis Danys, Eduardas Gutmanas, Ala Demidavičiūtė-Baubinienė, 
Jadvyga Kondrackienė, Juozas Šiurkus. Vidaus ligų klinika įsikūrė universiteto klinikų 
II ir III aukštuose, I ir II vidaus ligų skyriuose. Patalpos buvo visiškai nuniokotos, 
kamštinės garsą ir šilumą izoliuojančios grindys išlupinėtos ir sukūrentos, didžiosiose 
palatose stovėjo krosnys. Tačiau vadovaujant nepaprastai energingam klinikų direktoriui 
Petrui Jašinskui, Vidaus ligų klinikoje gana greitai buvo padarytas remontas, iš pradžių 
antrajame aukšte, kur dirbo prof. J. Kupčinsko kolektyvas, o kiek vėliau ir III aukšte, 
kur dirbo dr. Z. Januškevičiaus vadovaujamas kolektyvas - asistentai ir ordinatoriai. 
Katedra buvo viena, tačiau prof. J. Kupčinskas dr. Z. Januškevičiui jau 1947 m. skyrė 
skaityti fakultetinės terapijos kursą, sau pasilikdamas hospitalinę terapiją. Vidaus ligų 
katedros darbuotojai dėstė ir infekcinių ligų kursą, tačiau 1950 m. buvo įkurta atskira 
Infekcinių ligų katedra (vedėjas prof. A. Žiugžda). Kiek anksčiau, 1945 m., atsiskyrė 
Vidaus ligų propedeutikos katedra (katedros vedėjas doc. B Gudas-Gudavičius) ir įsikūrė 
Raudonojo Kryžiaus ligoninėje. 

Vidaus ligų katedros materialinė bazė buvo labai skurdi - vos vienas filminis 
elektrokardiografas. Tačiau netrukus kiekvienas vidaus ligų skyrius turėjo nuosavą 
rentgeno aparatą, klinikinę laboratoriją, o I vidaus ligų skyrius ir neblogai įrengtą 
fizioterapijos kabinetą su moderniu ultragarso terapijos aparatu. Visi katedros darbuotojai 
išmoko rentgenoskopuoti krūtinės ląstos organus ir skrandį, patys atlikdavo elementarius 
kraujo,šlapimo, skrandžio bei dvylikapirštės žarnos frakcinius tyrimus; greitai puikiai 
darydavo pleuros,perikardo, sternalinę, lumbalinę punkcijas, kraujo transfuzijas bei 
intravenines infuzijas, o gydytojas J. Danys darė bronchoskopijas, gastroskopijas, 
rektoskopijas, G. Grybauskas ir J. Šimanauskas - kepenų punkcinę biopsiją, skrandžio ir 
tiesiosios žarnos gleivinės aspiracinę biopsiją, J. Šiurkus rūpinosi fizioterapija. Vidaus 
ligų klinikos darbo apimtis vis didėjo. Jeigu anksčiau miokardo infarkto diagnozei 
patvirtinti pakakdavo 3 standartinių derivacijų, tai vėliau ir 24 nepakakdavo. 
Neišvengiama buvo Vidaus ligų klinikos diferenciacija. Nuo 1953 m. katedra buvo 
padalinta į dvi - Fakultetinės terapijos, kuriai vadovavo prof. Kupčinskas, ir Hospitalinės 
terapijos, kuriai vadovavo prof. Z. Januškevičius. Fakultetinės terapijos skyriuje buvo 

įsteigtas dietologinis/ darbinis gastroenterologinis/ skyrius. Abi katedros pasirinko ir 
skirtingas mokslinio darbo temas. Prof. Kupčinskas pasirinko reumato, alergijos, 
virškinimo sistemos patologijos sritį bei kurortologiją, prof. Januškevičius - išeminę širdies 
ligą. 

Prof. Kupčinskui teko didelis administracinio darbo krūvis: 1947-1951 m. dirbo 
Vytauto Didžiojo universiteto rektoriumi, vėliau - Kauno medicinos instituto rektoriumi 
(1951-1953). Fakultetinės terapijos katedra dirbo ir mokslinį darbą. Buvo sukurta moderni 
mokslinio darbo bazė, įdiegti praktikon moderniausi to laiko tyrimai: kraujo serumo 
baltyminių frakcijų, C reaktyvinio proteino, seromukoidų ir mukoproteinų, 17- 
ketosteroidų ir 11- oksikortikosteroidų, nukleininių rūgščių, mikroelementų, šalčio 
hemagliutininų, praktiškai visi žinomi odos alerginiai mėginiai, gliutationo, kepenų 
organospecifinių ir nespecifinių fermentų tyrimai. Visi šie tyrimai padėjo tiksliau 
diagnozuoti reumatą bei jo aktyvumą, taip pat ir jo patogenezę bei patologinius pakitimus 
širdyje ir kituose vidaus organuose - kepenyse, skrandyje, kraujagyslėse. Katedra viena 
iš pirmųjų iškėlė nepaprastai aktualią medikamentinės alergijos ir autoagresijos problemą. 
Savo tyrimų apimtimi ir tematika katedra prilygo centriniam Maskvos reumatologiniam 
institutui, su kuriuo buvo palaikomi labai tamprūs ryšiai, o prof. J. Kupčinskas buvo 
laikomas žymiu Europos reumatologu. Iki 1967 m. visi katedros darbuotojai buvo apsigynę 
daktarines, o 5 - haiblituoto daktaro disertacijas. Labai originalūs buvo prof. J. Danio, 
B. Vasiliausko, G. Grybausko, N. Indrelienės darbai. 

Prie mokslinio darbo klestėjimo labai prisidėjo ir prie katedros įkurta prof. J. Danio 
vadovaujama Centrinė mokslo tiriamoji laboratorija - CMTL, turinti didelį fizikų ir 
chemikų būrį. Jie net priartėjo prie paramagnetinio rezonanso metodo sukūrimo, bet 
vėliau šis perspektyvus darbas buvo nutrauktas. 

Prof. J. Kupčinskas su bendraautoriais parašė "Vidaus ligų" vadovėlį, iš kurio studentai 
mokėsi daugiau kaip 20 metų, monografijas "Pašalinis vaistų veikimas", "Uminio reumato 
"etiologijos ir patogenezės klausimu", "Autoalerginių ligų ir medikamentinės alergijos 
klinika ir imunologija", "Plaučių tuberkuliozė", Širdies ir kraujagyslių ligos", prof. Danys 
- "Reumato diagnostika ir gydymas", prof. Vasiliauskas - "Medikamentinės alergijos 
klinika". Daug buvo paskelbta mokslinių straipsnių užsienio spaudoje. 

1971 m., mirus prof. J. Kupčinskui ir perkėlus Fakultetinės terapijos kliniką į II 
klinikinę miesto ligoninę, visiškai nepritaikytą akademiniam darbui, mokslinis ir 
pedagoginis darbas gerokai nukentėjo. Katedros vedėju tapo prof. B. Vasiliauskas, o 
nuo 1973 m. - prof. P. Šnipas. Vėliau dalis klinikos buvo perkelta į Raudonojo Kryžiaus 
ligoninę. Suprantama, darbas dviejose vietose dar labiau sunkino klinikos veiklą. 1982 
m. buvusi Fakultetinės terapijos klinika tapo II vidaus ligų klinika, kuriai vadovavo prof. 
P Šnipas. Ir labai nepalankiomis sąlygomis darbštus kolektyvas nepalūžo ir pasiekė gražių 
laimėjimų. Mokslinio darbo tematika buvo pakeista iš reumatologinės į pulmonologinę. 
Energingų prof. Šnipo pastangų dėka buvo gauti unikalūs kvėpavimo funkcijų tyrimo 
aparatai, kai kuriuos kompiuterizuotus tyrimo kompleksus sukūrė patys darbuotojai, 
pradėta tirti imunologiniai plaučių ligų pakitimai, plačiai vystomas plaučių ligų 
epidemiologinis tyrimas. Sukurta daug unikalių tyrimo ir gydymo metodikų. Užmegzti 
glaudūs ryšiai su centriniais Maskvos ir Sankt Peterburgo pulmonologijoš institutais, 
dalyvauta daugelyje užsienio konferencijų. Vien pulmonologine tematika apgintos 8 
daktarinės disertacijos, išleista 10 monografijų ir šimtai mokslinių straipsnių. Aktyviai 
dalyvauta leidžiant naują vidaus ligų vadovėlį. Katedros darbuotojai parašė daug teorinių 
darbų pedagogikos temomis. Buvo įsteigta programuoto mokymo klasė. Labai vertingos 

buvo katedros darbuotojų parašytos metodinės mokymo priemonės: "Vidaus ligų praktikos 
darbai", "Bronchų ligos", "Plaučių ligos", "Išeminė širdies liga", "Širdies nepakankamumas", 
"Gastroenterologiniai sindromai", "Virškinimo sistemos ligos" ir kt. Daug nuveikė 
pedagogikos, mokslinio tyrimo ir gydymo srityje visų katedros bendradarbių ir studentų 
mylimas talentingas docentas Arvydas Krygeris. Jis buvo klinikos siela ir ant jo pečių 
gulė praktiškai visa klinikos veikla. Jo paskaitos ir konsultacijos buvo nepamirštamos, jo 
talentu žavėjosi visi. Didžiulį darbą katedros kolektyvas atliko ir sanitarinio švietimo 
srityje. Į katedros organizuotas paskaitas visuomenei be jokios reklamos susirinkdavo 
šimtai žmonių. Prof. P. Šnipas buvo ilgalaikis "Žinijos" draugijos sveikatos sekcijos 
pirmininkas. 

1989 m. KMA prasidėjo Vidaus ligų katedrų profilizacijos programa ir dalis dėstytojų 
išėjo į specializuotas katedras. 1993 m. II vidaus katedros darbuotojai perėjo į Geriatrijos 
kliniką (vadovė doc. V. Lesauskaitė). 

Hospitalinės terapijos katedra buvo įkurta 1953 m., reorganizavus Vidaus ligų katedrą 
į dvi katedras. Hospitalinės terapijos katedra buvo didžiausia Kauno medicinos insti- 
tute, joje vidutiniškai dirbo nuo 20 iki 40 darbuotojų. Nuo pirmųjų dienų jai vadovavo 
akademikas Z. Januškevičius, o nuo 1972 m. iki jos veiklos pabaigos - prof. A. Baubinienė. 
1982 m. Hospitalinės terapijos katedra pavadinta I vidaus ligų katedra. Pirmieji 
Hospitalinės katedros darbuotojai buvo gydytojai praktikai: Surgailis, Manomaitienė, 
Oželytė, J. Bakšys, G. Vitenšteinas, A. Baubinienė. Kai 1953 m. KMI rektoriumi tapo 
prof. Z. Januškevičius (prieš tai jis buvo Medicinos fakulteto dekanas), buvo pradėti 
intensyviai rengti nauji katedros moksliniai ir pedagoginiai darbuotojai, buvo 
išnaudojamos visos galimybės siųsti aspirantūron jaunus, gabius žmones į Maskvos, 
Leningrado, Kijevo ir kt. mokslinius centrus. Palaipsniui formavosi daugiaprofiliniai 
Hospitalinės terapijos kadrai. Nors didžiausias dėmesys skiriamas kardiologijai ir išeminės 
širdies ligos problemoms, katedroje buvo domimasi visų vidaus ligų specialybėmis, didelis 
dėmesys skiriamas funkciniam tarpspecialybiniam bendradarbiavimui tiek praktiškai, 
tiek moksliniame darbe. Dauguma darbuotojų gerai įsisavino matematinės statistikos 
metodus, baigė aukštosios matematikos pagrindų kursus. Kai vadovavimą perėmė prof. 
A. Baubinienė, buvo stengiamasi išlaikyti tęstinumo politiką, nes ir prof. Z. Januškevičius 
iki pat savo mirties dirbo katedroje ir toliau liko jos pagrindinis ideologas ir strategas. 
Per visą katedros gyvavimo laikotarpį buvo parengti 8 med. m. dr. profesoriai ir penkis 
kartus daugiau medicinos mokslo kandidatų, kurių dauguma tapo docentais. Išaugę 
katedros mokslininkai tapo ne tik atskirų vidaus ligų specialybių lyderiais, bet ir tos 
krypties mokslinių darbų vadovais, turinčiais platų pripažinimą ne tik mūsų šalyje, bet ir 
už jos ribų. Taip kardiologijoje iškilo Z. Januškevičiaus bendraamžis ir bendražygis prof. 
G. Vitenšteinas, nagrinėjęs funkcinės kardiologijos problemas, prof. J. Blužas - ilgametis 
Kardiologijos mokslinio instituto direktorius, prof. P. Zabiela - kardiologijos specialistas, 
vėliau tapęs Kardiologinės klinikos vadovu, prof. A. Lukoševičiūtė, viena iš širdies 
defibrilizacijos naudojimo pradininkių Lietuvoje, įkūrusi Reanimacijos ir intensyvios 
terapijos katedrą, prof. A. Baubinienė, pradėjusi ir visą laiką nagrinėjusi lėtinių 
neinfekcinių ligų, pirmiausia širdies ir kraujagyslių, pirminės profilaktikos problemą, 
kurią perėmė daugelis mokslinių laboratorijų ir kuri tapo daugelio didelių tarptautinių 
mokslinių programų pagrindu; prof V. Grabauskas tapo Profilaktinės medicinos katedros 
vedėju bei KMA rektoriumi; prof. N. Misiūnienė tyrinėjo širdies ligomis sergančių ligonių 
reabilitacijos klausimus, vėliau subūrė reumatologus ir vadovauja Reumatologijos klinikai. 
Neliko nuošalyje ir kitos vidaus ligų sritys. Taip prof. J. Danilevičius tapo Endokrinologijos 

klinikos vadovu, daug prisidėjo prie diabetologijos vystymosi Lietuvoje, jaunųjų 
mokslininkų studentų vadovas prof. A. Pranevičius tapo Pulmonologijos klinikos vadovu. 
Negalima pamiršti gabių ir daug padariusių docentų, iš kurių per anksti mus paliko J. 
Juknevičius, puikus klinicistas ir pedagogas, vienas iškiliausių Lietuvos hematologų, vėliau 
vadovavęs Hematologijos klinikai. Katedroje išaugo jauni ir perspektyvūs mokslininkai: 
pulmonologas R. Sakalauskas, gastroenterologai L. Kupčinskas (Gastroenterologinės 
klinikos vadovas) ir D. Bierontienė, Nefrologijos klinikos vadovas V. Kuzminskis. Reikia 
paminėti doc. J. Bakšį, vidaus ligų skyriaus vedėją, puikų klinicistą ir pedagogą, kurio 
vardas tapo internisto etalonu. 

1989 m. pradėta vykdyti vidaus ligų katedrų specializacijos programa, jos pradėtos 
jungti su atitinkamais Kauno akademinių klinikų skyriais. Iš pradžių buvo įsteigtos 
Endokrinologijos ir Kardiogogijos katedros, o 1991-1992 metais I vidaus ligų katedra 
pertvarkyta į daugelį specializuotų klinikų (Endokrinologijos, Kardiologijos, 
Reumatologijos, Nefrologijos, Pulmonologijos ir ftiziatrijos, Hematologijos, Gastroen- 
terologijos) ir įkurta nauja - Šeimos medicinos klinika. 1996 m. Kauno akademinėse 
klinikose terapinio profilio klinikos buvo sujungtos į funkcinį padalinį - Vidaus ligų 
departamentą (koordinatorius - prof. N. Misiūnienė). 

Vidaus ligų propedeutikos katedra Kauno Vytauto Didžiojo universiteto Medicinos 
fakultete įsteigta 1945 m. Ji įsikūrė Raudonojo Kryžiaus ligoninėje. Katedros vedėjai: 
doc. P. Gudas-Gudavičius (1942-1952), prof. A. Žiugžda (1952-1988), prof. M. 
Staponkienė. Katedroje dėstytojais dirbo: P. Jašinskas, S. Rudaitis, S. Gruodytė, V. 
Pampikas, J. Juozaitis, V. Radzvila, J. Dievaitienė, J. Danys, A. Vaikšnytė, J. Kiauleikis, 
N. Maštarienė, L. Bubinas, V. Naseckienė, V. Balčius. Pagrindinės katedros mokslinio 
darbo kryptys: kurortologinė, reumatologinė ir nuo 1970 m. pulmonologinė ir 
epidemiologinė. Šiuo metu daromi prospektiniai 34 mažų Lietuvos miestų gyventojų 
vyrų pulmonologiniai tyrimai, kurių trukmė iki 2025 metų. Nuo 1945 m. Vidaus ligų 

ropedeutikos katedroje apgynė daktaro disertacijas: P Gudas-Gudavičius (1946), A. 
Žiugžda (1948), N. Maštarienė (1963), L. Bubinas (1966), A. Vaikšnytė (1967), J. Juozaitis 
(1967), R. Marcinkus (1971), R. Skarulis (1972), M. Staponkienė (1975), R. Petkevičienė 
(1975), A. Bučiūnienė (1980), A. Balčius (1991), A. Unikauskas (1995); habilituoto 
daktaro disertacijas: A. Žiugžda (1959), J. Dievaitienė (1968), J. Juozaitis (1975), M. 
Staponkienė (1988). Katedroje parengtos 5 monografijos, 12 vadovėlių, 46 metodinės 
priemonės, 269 straipsniai, 366 tezės. Nuo 1970 m. katedra perkelta į Kauno III klinikinę 
ligoninę. Šiuo metu katedroje dirba katedros vedėja prof. M. Staponkienė, doc. R. 
Petkevičienė, doc. R. Marcinkus, doc. A. Baltuškevičius, asist. L. Valiukienė, asist. E. 
Bacevičius, asist. A. Bernotienė, vyr. asist. A. Unikauskas, doktorantė J. Rudokienė. 

Kardiologijos klinika įkurta 1991 m. Ji subūrė dviejų Vidaus ligų katedrų kardiologus. 
Tai iš I vidaus ligų katedros atėję prof. P. Zabiela, doc. A. Eviltis, doc. A. G. Januškevičiūtė, 
doc. G. D. Satkienė, asist. A. Kavoliūnienė, iš 1I vidaus ligų katedros atėję asist. R. 
Jonkaitienė, asist. V. Ruzovas. Klinikos vadovu buvo išrinktas ir po penkerių metų 
perrinktas prof. P Zabiela. 1991 m. į kliniką dirbti asistentu buvo priimtas Kardiologijos 
instituto bendradarbis dr. R. Žaliūnas. 

Klinikoje dėstomas kardiologijos kursas Medicinos fakulteto TV kurso studentams. 
Be privalomo 4 savaičių kardiologijos ciklo, kardiologijos žinias dar galima gilinti 
papildomai pasirinkus 2 savaičių trukmės ciklą IV ir/arba VI kursuose. Klinikoje mokomi 
rezidentai terapeutai bei kardiologai, tęstinio mokymo kursuose keliama gydytojų 
kardiologų ir terapeutų kvalifikacija. 

Kardiologijos klinikos mokslinės veiklos kryptys yra naujų diagnostikos metodų 
taikymas, širdies ritmo, išeminės širdies ligos ir infekcinio endokardito gydymo problemos. 
Didelis dėmesys skiriamas naujų antiaritminių ir trombolizinių vaistų efektyvumui 
įvertinti. Apgintos dvi habilituotų med. mokslo daktarų (P. Zabiela, 1980 ir R. Žaliūnas, 
1995) ir keturios med. mokslo daktarų (A. Eviltis, 1967., D. Satkienė, 1983., A. 
Kavoliūnienė, 1987 ir R. Jonkaitienė, 1986) disertacijos. 1991-1996 m. yra paskelbti 46 
moksliniai straipsniai prestižiniuose Lietuvos ir užsienio leidiniuose. Svarbūs pranešimai 
skaityti tarptautiniuose simpoziumuose Romoje, Stokholme, Nicoje, Buenos Aires, 
Nijmegene. Pagal > klinikinės praktikos Europos SENOKIJOS reikalavimus atlikti ae 
antiaritminių vaistų poveikio elektriniam širdies aktyvūmui tyrimas; 4) multicentrinė 
SWORD studija; 5) multicentrinė MADS studija. 

Kardiologijos klinikoje yra kardiologijos poliklinika, diagnostinės kardiologijos 
skyrius, trys stacionariniai skyriai ir 12 lovų reanimacijos ir intensyvios terapijos skyriuose. 
Iš viso klinikos stacionare per metus gydosi apie 3000 ligonių, o poliklinikoje 
konsultuojama apie 23000 ligonių. 1996 m. klinikoje įsteigtas širdies stimuliacijos sektorius 
(prof. P. Stirbys). Klinikoje konsultantais dirba prof. J. Blužas, prof. A. Lukoševičiūtė. 
Labai padeda širdies zondavimo specialistai. Talkina KMA kardiologijos instituto, 
klinikinės kardiologijos, invazinės kardiologijos, klinikinės biochemijos bei kitų 
laboratorijų mokslininkai, KAK kardiochirurgijos, reabilitacijos, rentgenologijos ir 
daugelio kitų klinikų specialistai. 

Stambesni klinikos leidiniai: tai bendra dėstytojų monografija "Širdies ligos" (1991), 
vadovėlis anglų kalba "Cardiology. The essentials" (1995) ir skyriai apie kardiologiją 
vadovėlyje "Vidaus ligos" (1996). Be to, profesoriai A. Eviltis ir P. Zabiela yra išleidę 
knygą "Sirdies nepakankamumo ir aritmijų klinikinė farmakologija" (1988). Prof. P 
Zabiela kartu su bendraautoriais parengė leidinius "Širdies ritmo sutrikimų gydymas" 
(1970), "Širdies ritmo ir laidumo sutrikimai" (1987), "Ekstrasistolija" (1978). Prof. A. 
Eviltis yra išleidęs 6 metodinius nurodymus gydytojams širdies nepakankamumo 
diagnostikos ir gydymo klausimais. Doc. A. Januškevičiūtės monografija "Klinikinė 
fonokardiografija" (1979) ir jos su bendraautoriais išleisti "Širdies instrumentiniai tyrimai" 
(1991) bei metodinės mokymo priemonės "Širdies ydos", "Įgytos širdies ligos", "Miokardo 
infarktas" (1989) buvo parankinės knygos studentams ir gydytojams. Doc. D. Satkienė 
parengė leidinį "Arterinės hipertenzijos klinikinės farmakologijos ir farmakoterapijos 
pagrindai" (1989), doc. R. Jonkaitienė - metodines rekomendacijas apie nitratų ir 
korinfaro vartojimą plautinei širdžiai gydyti. 

Klinikos dėstytojai stažavosi Vokietijos, Švedijos, Danijos, Austrijos, JAV, Prancūzijos, 
Rusijos kardiologijos klinikose. 

Endokrinologijos klinika įsteigta 1991 m. sujungus Endokrinologijos katedras ir KAK 
endokrinologinio profilio skyrius. Anksčiau endokrinologija kaip vidaus ligų disciplinos 
dalis buvo dėstoma vidaus ligų katedrose. Hospitalinės terapijos katedroje dirbo 
endokrinologijos mokslo entuziastas J. Kiauleikis (1918-1990), paskutiniaisiais savo 
gyvenimo metais dirbęs Vilniaus universitete. 1955 m. Kauno akademinėse klinikose jis 
įsteigė pirmąją Lietuvoje radioizotopų laboratoriją skydliaukės funkcijai tirti, o 1959 m. 
drauge su Hospitalinės terapijos katedros vedėju prof. Z. Januškevičiumi ir prof. G. 
Vitenšteinu išleido knygą "H. Selio teorija ir hormonų terapija". Vėliau šiai laboratorijai 
vadovavo ir jos veiklą vystė žinomas skydliaukės ligų specialistas doc. A. Sutkus. 
Fakultetinės terapijos endokrinologijos problemomis domėjosi doc. A. Šimkus, 1971 m. 

išleidęs vadovėlį "Cukrinis diabetas", Hospitalinės terapijos katedroje - prof. J. 
Danilevičius. Fakultetinės terapijos katedroje reumato klausimus nagrinėjęs prof. J. Danys 
daug dėmesio skyrė šios ligos atvejais pasitaikantiems skydliaukės ir antinksčių veiklos 
sutrikimams. 1966 m. ir 1973 m. išleistame vidaus ligų vadovėlyje jis parašė skyrių apie 
endokrinines ligas. 1972 n, prof. J. Danio iniciatyva Kauno akademinėse klinikose buvo 
įsteigtas pirmasis Lietuvoje endokrinologijos skyrius, kurio vedėja buvo paskirta gyd. D. 
Grudzinskienė. 1975 m. Kauno medicinos institute buvo skaitomas endokrinologijos 
kursas. Hospitalinės terapijos katedroje jį skaitė prof. J. Danilevičius, o Fakultetinės 
terapijos katedroje, tuo metu perkeltoje į Kauno II klinikinę ligoninę - doc. A. Šimkus. 
1978 m. prof. J. Danio iniciatyva Kauno akademinėse klinikose buvo įsteigtas buvusios 
TSRS MMA Maskvos eksperimentinės endokrinologijos ir hormonų chemijos instituto 
filialas (direktorius - prof. J. Danys), 1991 m. jis tapo Kauno medicinos akademijos 
Endokrinologijos institutu (direktorius - prof. L. Lašas). 1988 m. buvo pastatytas modernus 
KAK endokrinologijos korpusas. Čia buvo sudarytos idealios sąlygos endokrinologiniams 
ligoniams gydyti, studentams mokyti, endokrinologijos mokslui vystyti ir gydytojams 
tobulintis. Jame įrengta diabetologijos (ved. V. Petrenko) ir 1989 m. vaikų endokrinologijos 
(ved. M. Meškauskienė) skyriai. 1990 m. prof. J. Danilevičiaus ir prof. J. Danio iniciatyva 
minėtų vidaus ligų katedrų endokrinologijos kursai buvo sujungti ir Kauno akademinėse 
klinikose įsteigta Endokrinologijos katedra (vėliau - klinika), kuriai ėmė vadovauti prof. 
J. Danilevičius. Joje dirbo doc. A. Šimkus, asistentai V. Dargis ir B. Jonušas. 1996 m. 
Endokrinologijos institutas ir Endokrinologijos klinika buvo sujungti į Lietuvos 
endokrinologijos centrą (direktorius - prof. L. Lašas). Endokrinologijos klinikoje yra 
apie 30 gydytojų endokrinologų. Ją sudaro 50 lovų diabetologijos, 60 lovų endokrinologijos 
ir Birštono "Versmės" sanatorijoje esantis 60 lovų reabilitacinės endokrinologijos skyriai. 
1993 m. Danijos diabeto asociacijai ir "Novo-Nordisk" kompanijai padedant, Kauno 
akademinėse klinikose įkurtas pirmasis Lietuvoje ambulatorinis diabeto centras. 

Endokrinologijos klinikoje vyksta integruotas studijų, mokslo ir klinikinės praktikos 
procesas. Medicinos fakulteto IV kurso ir Slaugos fakulteto III kurso studentai, antrinės 
ir tretinės rezidentūros rezidentai, gydytojų tobulinimosi kursų gydytojai bei medicinos 
seserys klinikoje intensyviai studijuoja endokrinologiją. Mokslinio darbo kryptis - cukrinis 
diabetas. 1991 m. Endokrinologijos katedros darbuotojai (J. Danilevičius, B. Jonušas, V. 
Dargis) sudarė nacionalinę cukrinio diabeto programą ir įdiegė ją į praktiką. Vyr. asistentė 
E. Varanauskienė tyrinėja išeminės širdies ligos profilaktiką ligoniams, sergantiems II 
tipo cukriniu diabetu. Endokrinologijos skyriaus vedėja asist. D. Grudzinskienė tyrinėja 
skydliaukės ligas ir jų operacijų rezultatus. Endokrinologijos klinika įsijungė į onkologinę 
Kauno akademinių klinikų programą. Jos diabetologijos ir vaikų endokrinologijos skyriai 
yra vienintelės šios paskirties gydymo įstaigos šalyje. Klinikoje konsultuojami ir gydomi 
ligoniai iš visos Lietuvos. Klinika glaudžiai bendradarbiauja su KMA Endokrinologijos 
institutu. | 

Klinika palaiko ryšius su Anglijos, Švedijos, Suomijos, JAV. Norvegijos, Lenkijos, 
Australijos, Vokietijos, Izraelio ir Baltijos šalių endokrinologais, yra Danijos-Lietuvos 
"Dvynių programos" pagrindinė dalyvė ir vykdytoja, taip pat KMA ir Ženevos universiteto 
bendradarbiavimo projekto vykdytoja. Klinika organizuoja tarptautines konferencijas, 
Baltijos šalių-Suomijos-Lenkijos kasmetinius simpoziumus diabeto klausimais, gydytojų 
tobulinimosi kursus, kasmetines respublikines konferencijas aktualiais cukrinio diabeto 
klausimais, užsienio specialistų paskaitas Lietuvos endokrinologams, yra EASD narė. 

Šiuo metu klinikoje dirba: prof. J. Danilevičius, prof. -konsultantas J. Danys, doc. A. 

Šimkus, vyr. asist. E. Varanavičienė, asist. endokrinologijos sk. ved. D. Grudzinskienė, 
asist. diabetologijos sk. ved. V. Petrenko, asist. R. Knispelis, gyd. E. Danytė, gyd. L. 
Fedaravičienė ir kt. 

Nefrologijos klinika Kauno medicinos akademijoje susikūrė palaipsniui: 1982 m. 
Kauno akademinėse klinikose 12 lovų buvo skirta nefrologiniams ligoniams gydyti, 1991 
m. įkurtas 30 lovų nefrologijos poskyris. 1988 m. ėmė veikti 6 vietų hemodializės poskyris 
detoksikacijos skyriuje. 1992 m. gegužės mėn. įkurta Nefrologijos klinika, sujungusi 
nefrologijos poskyrį ir detoksikacijos skyrių. Klinikos vadovas - doc. V. Kuzminskis. 
Klinikoje dėstomas nefrologijos kursas Medicinos fakulteto IV kurso studentams, 
klinikinės toksikologijos kursas TV kurso studentams, joje mokosi rezidentai internistai 
ir rezidentai nefrologai. Nepertraukiamam praktikos gydytojų mokymui klinikoje veikia 
tobulinimosi ciklai "Praktinė nefrologija", "Klinikinė toksikologija", "Aktualūs dializės 
klausimai". 1995 m. pabaigoje hemodializės vietų skaičius išaugo iki 16,padvigubėjo 
plazmaferezės vietų, 4 ligoniai su lėtiniu inkstų nepakankamumu gydomi periodiška 
dialize. 

Klinikos darbuotojai domėjosi inkstų ir šlapimo takų ligų paplitimo, lėtinio inkstų 
nepakankamumo profilaktikos, progresavimo lėtinimo ir gydymo optimizavimo galimybių 
problemomis. Nefrologijos klinika organizavo daug renginių Baltijos šalių nefrologams, 
Lietuvos gydytojams, internams, kuriuose paskaitas skaitė žymūs Europos nefrologai. 
Pedagoginį darbą dirba 11 klinikos gydytojų: doc. V. Kuzminskis, doc. I. Bumblytė, vyr. 
ord. A. Stonys, vyr. ord. B. Sribikienė, gyd. A. Šileikienė, gyd. J. Šiurkus ir kt. 

Pulmonologijos ir ftiziatrijos klinika įkurta 1992 m. iš I ir II vidaus ligų katedrų šio 
profilio specialistų, pulmonologijos laboratorijos ir KAK I vidaus ligų bei Respublikinės 
Romainių tuberkuliozės klinikinės ligoninės ftiziatrijos skyrių. Šiuo metu klinikai priklauso 
KAK pulmonologijos ir alergologijos skyrius, bronchologijos ir kvėpavimo funkcinės 
diagnostikos poskyris bei konsultacinės poliklinikos pulmonologijos, kvėpavimo funkcinės 
diagnostikos ir alergologijos konsultaciniai kabinetai. Pulmonologijos ir alergologijos 
skyriuje teikiama kvalifikuota ir specializuota pagalba visų kvėpavimo organų ligų ir 
alerginių pažeidimų atvejais. Jei reikia invazinių tyrimo metodų ar chirurginio gydymo, 
ligoniams tokią pagalbą teikia Torakalinės chirurgijos klinikos specialistai. Poliklinikos 
konsultaciniai kabinetai ne tik tiria konsultacijai pasiųstus Kauno krašto 
pulmonologinėmis ir alergologinėmis ligomis sergančius ligonius, bet ir stebi jų būklės 
kitimą bei gydymo ir reabilitacijos efektyvumą, kviesdami juos pakartotinei konsultacijai. 
Kvėpavimo funkcija tiriama moderniais spirografais, ligos sukėlėjai nustatomi 
šiuolaikiniais bakteriologiniais tyrimais, o morfologinius pakitimus veriftikuoja aukštos 
kvalifikacijos rentgenologai, bronchologai bei patologoanatomai. Klinikos mokslinio 
darbo kryptys - kvėpavimo organų ligų diagnostikos ir gydymo tobulinimas. Sukurtas 
plaučių arterijos embolijos diagnostikos ir gydymo algoritmas, kartu su KAK 
mikrobiologijos laboratorija įdiegtas skubus kvėpavimo infekcijų diagnostikos būdas. 
Paskelbta 20 straipsnių. Farmacinių firmų užsakymu klinikoje atliekamas antiastminių ir 
antiuždegiminių vaistų lyginamasis bandymas. Medicinos fakulteto IV k. studentai 
klinikoje studijuoja kvėpavimo organų ligas, Slaugos fakulteto III k. studentai - kvėpavimo 
organų ligomis sergančiųjų slaugą. Klinikoje pulmonologijos, alergologijos ir ftiziatrijos 
žinias gilina rezidentai ir doktorantai, rengiami pulmonologijos, alergologijos ir ftiziatrijos 
specializacijos gydytojų tobulinimosi kursai. Studijų procesui tobulinti parengtas ir išleistas 
vadovėlis bei 5 metodinės mokymo priemonės. Mokslo ir pedagoginiai darbuotojai: doc. 
J. V. Bakšys, doc. R. Sakalauskas, doc. D. Barkauskienė, doc. N. Jankūnienė, doc. A. 

Naudžiūnas, asist. V. Meškinis, vyr. ord. E. Draugelienė, vyr. ord. J. Vėbrienė, gyd. T 
Zabielienė ir kt. 

Reumatologijos klinika įsteigta 1993 m. birželio mėn. KMA I vidaus ligų klinikoje. 
Joje pradėjo dirbti Kauno akademinių klinikų II vidaus ligų skyriaus reumatologijos 
poskyrio bei poliklinikos reumatologijos kabineto gydytojai ir reumatologijos dėstytojai. 
Klinikos vadove išrinkta prof. Nijolė Misiūnienė. Reumatologijos klinikoje mokosi 
Medicinos fakulteto IV kurso studentai ir rezidentai, internai, vyksta dviejų metų tretinė 
reumatologijos rezidentūra ir studijos reumatologijos doktorantūroje. 1996 m. pradėti 
gydytojų reumatologų tobulinimosi kursai. Klinikoje dirba 8 pirmosios ir aukščiausios 
kvalifikacinės kategorijos gydytojai, 3 iš jų turi mokslinius laipsnius ir vardus. Kasmet 
konsultuojama 2500-3000 ligonių, dalis jų gydomi 30 lovų stacionaro skyriuje. Klinikoje 
taikomi šiuolaikiniai reumatinių ligų diagnostikos ir gydymo būdai, klinikos gydytojai 
stažavosi JAV, Didžiojoje Britanijoje, Vokietijoje. Didžiausią ligonių dalį sudaro sergantieji 
reumatoidiniu, reaktyviu ir kitais artritais, degeneracinėmis sąnarių ir stuburo ligomis, 
periartikulinių audinių ligomis, mikrokristalinėmis artropatijomis; daugėja vaskulitų ir 
jungiamojo audinio ligų. Klinikos mokslininkai įsijungė į Europos lygos prieš reumatines 
ligas (EULAR) veiklą, bendradarbiauja su Rusijos, Olandijos reumatologais. Dalyvauja. 
multicentrinėje sergančiųjų reaktyviu artritu gydymo studijoje, atlieka fibromialgijos ir 
lėtinio juosmens skausmo tyrimus. Klinikos iniciatyva 1994 m. įsteigtas Lietuvos 
reumatologų draugijos Kauno skyrius, kiekvienais metais Respublikos gydytojams 
organizuojami seminarai praktiniais reumatologijos klausimais. Klinikos dėstytojai parašė 
reumatologijos skyrių vidaus ligų vadovėliui, atiduotos spaudai reumatėlogijos paskaitos, 
rengiamas leidinys pacientams. Klinikos darbe aktyviai dalyvauja visi klinikos gydytojai: 
prof. N. Misiūnienė, doc. A. Baranauskaitė, doc. E. Eviltis, asist. sk. ved. A. Raila, asist. 
M. Pileckytė, asist. V. Tamulaitienė, asist. N. Butkienė. 

Hematologijos klinika įkurta 1992 m. sujungus I vidaus ligų katedros dėstytojus 
hematologus bei KAK hematologijos skyrių. Pirmuoju jos vadovu iki mirties (1994) buvo 
prof. J. Juknevičius. Nuo 1994 m. klinikai vadovauja doc. R. Griniūtė. Medicinos fakulteto 
IV kurso studentai ir rezidentai klinikoje studijuoja hematologiją. Rengiami specializuoti 
klinikinės hematologijos rezidentai bei organizuojami gydytojų tobulinimo kursai 
aktualiais hematologijos klausimais. Klinikos mokslinio darbo kryptis - hemoblastozių 
diagnostika ir gydymas. 1991 m. apginta kandidatinė disertacija lėtinės limioleukozės 
ankstyvųjų stadijų bei reaktyvinių kraujo pakitimų tema bei ankstyvos lėtinės 
limfoleukozės diagnostikos mėginys. Šiuo metu klinikoje dirba doc. R. Griniūtė, habil. 
dr. doc..E. Vaitkus, asist. vyr. ord. S. Minelga, asist. R. Pileckytė, doktorantas R. 
Gerbutavičius, gyd. A. Baltrėnienė. : 

Gastroenterologijos klinika įkurta 1991 m. sujungus gastroenterologijos skyriaus bei 
KMA I vidaus ligų klinikos gydytojus bei dėstytojus gastroenterologus, tačiau klinikos 
ištakos siekia 1961 metus, kai KMI Fakultetinės terapijos katedroje buvo įkurtas 
specializuotas dietologijos skyrius. 1996 m. į klinikos sudėtį įėjo KAK konsultacinės 
poliklinikos gastroenterologų kabinetai. 1995 m. klinikoje įkurtas funkcinių tyrimų 
kabinetas, kuriame atliekami ultragarsiniai ir endoskopiniai tyrimai. Pirmuoju klinikos 
vadovu buvo doc. dr. J. Šimanauskas (1991-1992), nuo 1992 m. - dr. doc. L. Kupčinskas. 
Šiuo metu klinikoje yra 43 lovos bei 3 ambulatorinės pagalbos kabinetai. Mokslinio darbo 
kryptys - tiriama H. pylori įtaka viršutinės virškinimo trakto dalies ligų (lėtinio gastrito, 
opaligės, skrandžio vėžio, MALT-limfomos) vystymuisi, viduriavimų diferencinės 
diagnostikos, studentų sveikatingumo klausimai. Bendradarbiaujama su Lundo (Švedija), 

Magdeburgo (Vokietija), Bristolio (Didžioji Britanija) universitetų mokslininkais, taip 
pat su KMA Mikrobiologijos (vedėjas - doc. S. Pavilonis) ir Patologinės anatomijos 
(vedėjas - prof. A. Daukša) katedromis, KAK endoskopijų (vedėjas - gyd. D. Stučinskas), 
spindulinės diagnostikos (vedėjas - gyd. V. Stankevičius) skyriais, mikrobiologijos 
laboratorija (vedėja - gyd. A. Stankevičienė). Skaityti moksliniai pranešimai tarptautinėse 
konferencijose Kopenhagoje (1996), Paryžiuje (1996). Dauguma klinikos pedagoginio 
personalo ir gydytojų stažavosi Čikagos (JAV), Toronto (Kanada), Bristolio (Didžioji 
Britanija), Magdeburgo (Vokietija), Lundo (Švedija), Liublianos (Slovėnija) universitetų 
Gastroenterologinėse klinikose. Medicinos fakulteto IV kurso studentai studijuoja 
gastroenterologiją, medicinos seserys - gastroenterologinių ligonių slaugą ir dietinę mitybą. 
Klinikoje rengiami vidaus ligų bei gastroenterologijos specialybės rezidentai. Poliklinikos 
ir stacionarų gydytojai tobulina savo žinias tęstinio mokymo kursuose. Klinikos dėstytojai 
aktyviai dalyvauja ikidiplominių ir podiplominių studijų reformoje Kauno medicinos 
akademijoje, skaito edukologijos srities mokslinius pranešimus tarptautinėse 
konferencijose Liubline, Krokuvoje, Perudžoje (Italija), Vienoje, Rygoje ir kt. 
Gastroenterologijos klinika organizavo daug renginių Lietuvos gydytojams, kuriuose 
paskaitas skaitė žymūs Europos ir JAV gastroenterologai. Klinikos mokslininkai yra išleidę 
keletą vadovėlių ir monografijų. Doc. Šimanauskas parašė monografijos "Klinikinė 
gastroenterologija" (1988) skyrius "Ezofagologija" ir "Enterologija" bei "Vidaus ligų" (1996) 
skyrių. Šiuo metu klinikoje dirba doc. L. Kupčinskas, doc. D. Bierontienė, doc. J. 
Kondrackienė, doc. R. Varatinskienė, asist. G. Kiudelis, doktorantas L. Jonaitis, asist. 
vyr. ord. V. Petrenkienė, asist. A. Starkutė, asist. E. Lukoševičienė, asist. J. Kligienė, 
asist. S. Ivašauskienė, asist. M. Varžaitienė ir kt. 

1920 m. Kaune įsteigtuose Aukštuosiuose kursuose buvo organizuotas Medicinos 
skyrius ir Farmacijos sekcija (1921 06 03, vadovas farm. mag. P. Raudonikis). 1922 m. 
atidarytame Lietuvos (Kauno) universitete veikė Medicinos fakultetas. Jame buvo 
Farmacijos skyrius. Pastarajame veikė tiktai viena bendra Farmacijos ir farmakognozijos 
katedra. Ją suorganizavo ir iki 1939 m. vadovavo prof. P. Raudonikis. Katedra įsikūrė 
buvusiuose universiteto antruosiuose rūmuose (Gedimino ir Donelaičio g-vių kampinis 
namas, dabar Gedimino g-vė Nr. 43). Prie katedros veikė farmacijos laboratorija ir 
farmakognozijos kabinetas. Patalpos buvo labai ankštos, mokymo ir mokslo reikalams 
nepritaikytos. Net oficialioje universiteto ataskaitoje nurodoma: "...buvo nepakenčiamai 
ankšta; dirbant cheminius darbus, kenksmingos dujos dažnai kankindavo studentų ir 
mokslo personalo narių sveikatą". 1932 m. baigtų statyti Medicinos fakulteto rūmų 
(Mickevičiaus g-vė Nr. 9) trečiajame aukšte, prof. P. Raudonikio nurodymu buvo įrengtos 
patalpos Farmacijos ir farmakognozijos katedrai. 

1934 m. Medicinos fakultetui buvo leista įsteigti vaistinę. Ji buvo įrengta Farmacijos 
ir farmakognozijos katedrai skirtose patalpose. Vaistinė aprūpindavo vaistais 
odontologijos kliniką ir universiteto darbuotojus, kuriems vaistai universiteto ūkio tarybos 
nustatyta tvarka buvo duodami su nuolaida. Vaistinėje farmacijos kandidatai, taip pat ir 
universitetą baigę chemikai-vaistininkai, galėjo įsigyti reikalingą stažą. 

1934 m. likvidavus valstybinę chemijos technikos laboratoriją, jos funkcijos buvo 
perduotos universiteto fakultetams. Vaistų kokybės tikrinimas ir maisto produktų analizė 
buvo pavesta Farmacijos ir farmakognozijos katedrai. 1934 09 01 prie katedros pradėjo 
veikti analizių skyrius. Taip pat katedrai buvo papildomai skirti du laborantų etatai. 
Katedra ir jos skyriai buvo pavadinti Farmacijos institutu. Farmacijos skyriaus studentų 
mokomoji bazė buvo Botanikos sodas, įsteigtas 1923 m. Aukštojoje Fredoje. Jo vaistingųjų 
ir kultūrinių augalų skyriui vadovavo prov. K. Grybauskas. 

Pagal 1922 m. mokymo planus mokslas Farmacijos skyriuje tęsėsi 6 semestrus. 
Mokymo planuose buvo numatyta 16 privalomų dalykų. 1925 m. sudarant naują Medicinos 
fakulteto reguliaminą, buvo iš pagrindų peržiūrėti mokymo planai ir labai reorganizuotas 
Farmacijos skyrius. Naujame mokymo plane buvo numatyti 8semestrai, 25 privalomosios 
disciplinos. Šis planas galiojo iki antrojo pasaulinio karo. Baigę Farmacijos skyrių, 
studentai gaudavo farmacijos kandidato liudijimą. Baigiamuosius egzaminus kandidatai 
privalėjo pradėti laikyti ne vėliau kaip praėjus trejiems metams nuo paskutinio semestro 
baigimo, ir baigti - ne vėliau kaip per trejus metus. Farmacijos kandidatai baigiamuosius 
egzaminus privalėjo laikyti iš 9 disciplinų: 1) organinės chemijos, 2) augalų sistematikos 
ir fiziologijos, 3) histologijos su embriologija, 4) fiziologijos su fiziologine chemija, 5) 
bakteriologijos, serologijos ir sterilizacijos, 6) higienos ir dezinfekcijos, 7) farmacijos, 8) 
farmakognozijos ir 9) farmakologijos. Be to, farmacijos kandidatai turėdavo atlikti 
praktinę užduotį iš teisminių-techninių analizių. Farmacijos kandidatas, išlaikęs visus 
baigiamuosius egzaminus, gaudavo chemiko-vaistininko diplomą. Išduodant diplomą, iš 
kandidato buvo reikalaujama pasižadėjimo laikytis savo specialybės etikos. 

1930 m. buvo paskelbtas Vytauto Didžiojo universiteto statutas, pagal kurį 1931 m. 
buvo patvirtintas naujas Medicinos fakulteto reguliaminas. Mokymo plane numatyti 27 
privalomi dalykai, t.y. dviem disciplinom daugiau negu 1925 m. plane. Šis skaičius padidėjo 

dėl to, kad 1931 m. mokymo plane farmacijos ir farmakognozijos disciplina padalyta į 
dvi atskiras disciplinas - farmacijos ir farmakognozijos, o bendroji chemijos technologija 
- į neorganinės chemijos technologiją ir organinės chemijos technologiją. Baigiamuosius 
egzaminus farmacijos kandidatams reikėjo laikyti iš 11 disciplinų, nes į jų sąrašą buvo 
įtrauktos fizinės chemijos ir zoologijos su lyginamąja anatomija disciplinos. Augalų 
sistematika ir fiziologija buvo išskirtos į du atskirus egzaminus. Nereikėjo laikyti 
baigiamojo egzamino iš histologijos su embriologija. 

1931 m. reguliaminas padidino studentų savarankiško tiriamojo darbo apimtį. Išlaikęs 
teorinius egzaminus, farmacijos kandidatas turėjo atlikti cheminį tiriamąjį darbą. Tyrimo 
eiga ir rezultatai turėjo būti įteikti raštu. Šiuos darbus mokslo personalas ir studentai 
vadino diplominiais darbais. 


Kauno universiteto Medicinos fakulteto Farmacijos skyrių baigusiųjų 
ir chemiko-vaistininko diplomą gavusiųjų skaičius 


Baigimo metai Chemiko-vaistininko diplomą gavo 
vyrai moterys iš Viso 

1925 7 3 10 
1926 - - 
1927 4 - 4 
1928 2 - 2 
1929 2 - Ž 
1930 4 - 4 
1931 2 - 2 
1932 1 - 1 
1933 5 3 8 
1934 6 8 14 
1935 11 5 16 
1936 14 9 23 
1937 3 2 8 
1938 5 14 19 
1939 15 10 25 
1940 07 20 5 15 20 
1940 07 21 1 1 2 
1941 8 7 15 
1942 5 3 8 
1943 7 33 4() 
1944 - 6 6 
Iš viso: 107 122 229 


Farmacijos ir farmakognozijos katedra, turėdama didelę darbo apimtį ir palyginti 
mažai mokslinio personalo, moksliniame tyrimo darbe nepasižymėjo. Buvo apginta tik 
viena (B. Šiaulis) daktaro disertacija iš farmakologijos srities. 1943 m. kovo mėn. 17 d. 
universitetas buvo uždarytas. Mokymo procesas buvo tęsiamas nelegaliomis sąlygomis. 
Dar vykstant karui ir pirmaisiais pokario metais profesoriai, dėstytojai ir pagalbinis 
personalas labai sunkiomis sąlygomis pasiaukojamai dirbo, ruošdami karo nusiaubtam 

kraštui reikalingus specialistus. 

1948 m. Kauno universiteto Medicinos fakulteto Farmacijos skyrius reorganizuojamas 
į Farmacijos fakultetą, ir nuo 1948 m. sausio 1 d. prof. B. Šiaulis tampa šio fakulteto 
dekanu. Tuo metu Farmacijos fakultete buvo trys profilinės katedros: Farmacinės chemijos 
- vedėjas prof. B. Šiaulis, Botanikos ir farmakognozijos - vedėjas prof. K. Grybauskas, ir 
Vaistų formų ir Galeno preparatų technologijos - vedėjas prof. P. Raudonikis. 

1951 01 01 Kauno universitetą reorganizavus į dvi aukštąsias mokyklas - medicinos 
ir politechnikos institutus, Medicinos institute įkuriamas Farmacijos-stomatologijos 
fakultetas. Šio fakulteto dekanu paskiriamas ir juo iki 1956 m. buvo prof. B. Šiaulis. 
Vėliau šio jungtinio fakulteto dekanais iki 1968 m. buvo: prof. A. Vileišis, docentai J. 
Riauba, V. Rimkevičiūtė, L. Steponavičius. 1959-1969 m. prie šio fakulteto veikė 
neakiavizdinis skyrius, kurį sėkmingai baigė 237 provizoriai. 

1968 m. Farmacijos-stomatologijos fakultetas reorganizuojamas į Šginikiiis 
Farmacijos ir Stomatologijos fakultetus. Atkurto Farmacijos fakulteto dekanu iki 1972 
m. buvo doc. A. Toliušis. 1972-1977 m. šiam fakultetui vadovavo prof. A. Praškevičius, o 
nuo 1977 m. iki 1991 m. - doc. E. Tarasevičius. 

Lietuvos aukštojo farmacijos mokslo atkūrėjams ir puoselėtojams prof. P. Raudonikiui 
(1950), prof. K. Grybauskui (1953) ir prof. B. Šiauliui (1957) mirus, jų pradėtus darbus 
perima ir garbingai tęsia jų bendražygiai ir mokiniai: doc. V. Brasiūnas, doc. E. Kanopka, 
doc. E. Kaikarienė, doc. A. Kaikaris, doc. G. Pužienė, vyr. dėst. L. Bundzienė, A. 
Matusevičius, doc. J. Arnastauskas. 

Nors keitėsi studijų planai, vyko profilinių ir kitų fakulteto katedrų reorganizacijos, 
Farmacijos fakultete išliko profesorių P. Raudonikio, B. Šiaulio ir K. Grybausko laikų 
dvasia - fakulteto potencialo stiprinimas, farmacijos mokslo ugdymas ir meilė studentams. 

1965-1985 m. baigę aspirantūras ar savarankiškai paruošę ir sėkmingai apgynę 
kandidatines disertacijas, Farmacijos fakultete dirbo docentės G. Pužienė, A. 
Matulionienė, G. Žaliauskienė, a. a. doc. D. Baranauskaitė, gražiai perėmė pedagoginės 
ir mokslinės naštos estafetę docentai R. ir D. Bernatoniai, E. Tarasevičius, G. 
Karnišauskaitė, M. Sapragonienė, P. Vainauskas, V. Janulis, L. Švambadis, A. Savickas, 
H. Petkevičius ir kiti. 

Artėjant LietuvosRespublikos nepriklausomybės atkūrimui, baigę Farmacijos 
fakultete aspirantūras ir vadovaujami doc. E. Tarasevičiaus, farmacijos mokslų kandidatais 
tampa R. Pečiūra, F. Malinauskas, R. Radžiūnas, sėkmingai apgina kandidatines 
disertacijas L. Ivanauskas, R. Marksienė, Z. Barsteigienė, A. Aniulis, Ž.. Martinėnas, V. 
Briedis. 

Fakulteto gyvenimą ypač pagyvina ir susitprina 1987 m. pirmuoju Lietuvoje tapęs 
farmacijos m. daktaru (habilituotu daktaru) ir pradėjęs dirbti Vaistų technologijos ir 
FOE katedros vedėju prof. A. Gendrolis. Jo pavyzdžiu pasekė ir sėkmingai farmacijos 
m. daktaro (habilitacines) disertacijas apgynė 1989 m. doc. V. Brasiūnas, 1990 m. - docentai 
E. Tarasevičius ir P Vainauskas. 

Atkūrus Lietuvos nepriklausomybę, 1991 m. pirmą kartą Farmacijos fakulteto dekanu 
demokratinių rinkimų tvarka išrenkamas doc. F. Malinauskas, o 1996 m. - prof. P. 
Vainauskas. Farmacijos fakultete dirba 4 habilituoti daktarai (iš jų 2 profesoriai). 
Farmacijos fakultetas įgijo teisę priimti daktarų ir hablituotų daktarų disertacijų gynimus. 
Fakultete apginamos N. Savickienės ir A. Baranausko daktarų disertacijos ir V. Janulio 
(1993) bei A. Savicko (1995)habilitacinės disertacijos. 

Dauguma respublikoje dirbančių provizorių yra baigę farmacijos aukštąjį mokslą 

Lietuvoje. Pagal mūsų duomenis 1922-1940 metais Kauno universitetą baigė 158 
chemikai-vaistininkai, 1940-1989 metais buvo paruošti ir provizoriaus diplomus gavo 
2619 buvusių KMI studentų. Atkūrus Lietuvos nepriklausomybę, Kauno medicinos 
akademijos Farmacijos fakultetas išleido jau 7 laidas ir įteikė 505 provizorių diplomus, iš 
jų 9 Libano piliečiams. Trijose fakulteto katedrose darbuojasi 7 habilituoti daktarai - iš 
jų 5 profesoriai, 16 docentų, 7 doktorantai. Tačiau reikia atnaujinti ir modernizuoti 
materialinę techninę bazę, reorganizuoti farmacinių studijų programą. 

Analizinės ir toksikologinės chemijos katedra 


1922 m. įsteigtame Kauno universitete Medicinos fakulteto farmacijos skyriaus 
studentams chemijos disciplinų (neorganinės, organinės, analizinės, fizikinės) dėstytojai 
paskaitas skaitė Gamtos ir matematikos fakultetuose. Fiziologinės ir koloidų chemijos 
kursą skaitė prof. VI. Lašas. 

1944 m. universitete įkuriama Chemijos katedra, kuriai vadovauja A. Gabrėnas. 1951 
m. Medicinos fakulteto Chemijos katedrai vadovauja A. Gabrėnas, o 1952-1953 m. - 
biologijos mokslų kandidatas K. Edigarovas. 1953 m. Chemijos katedra reorganizuojama 
į dvi atskiras katedras - Biologijos ir organinės chemijos katedrą (vedėjas A. Gabrėnas) 
ir Bendrosios chemijos katedrą, kuriai 1953-1957 m. vadovavo chemijos mokslų daktaras 
prof. J. Janickis. Katedroje dirbo vyr. dėstytojai J. Arnastauskas, V. Gubavičius, D. 
Reingardas ir asistentai B. Navickienė, E. Klimavičienė, M. Podolskis. Laboratorinius 
darbus ruošė du vyr. laborantai, paskaitas iliustravo cheminiais bandymais vienas 
preparatorius. Bendrosios chemijos katedroje buvo dėstoma neorganinė, analizinė, 
fizikinė ir koloidų chemija farmacijos specialybės studentams, taip pat neorganinė ir 
fizikinė chemija medicinos ir stomatologijos specialybių studentams. 

Vyr. dėstytojas J. Arnastauskas parengė pirmąją disertaciją "Vaistų mišinių analizė 
kristaloskopiniu metodu", kurią apgynė 1955 m., ir jam buvo suteiktas chemijos mokslų 
kandidato laipsnis. 

1957 m. J. Arnastauskas išrinktas Bendrosios chemijos katedros vedėju. Šiai katedrai 
jis vadovauja 15 metų. Prof. J. Janickis skaitė fizikinės chemijos kursą farmacijos 
specialybės studentams. Į katedrą ateina dirbti asistentėmis farmaciją baigusi A. Janutytė 
ir KPI cheminę technologiją baigusi J. Šuliakienė. A. Janutytė dirba mokslinį darbą "Vaistų 
mišinių analizė", tačiau sunkiai susirgusi, palieka katedrą. Vyr. dėstytojai J. Šuliakienė ir 

M. Podolskis tiria seleno junginių fizikines ir chemines savybes. 1963 m. jie apgynė 
kandidatines disertacijas. Jiems buvo suteikti chemijos mokslų kandidatų laipsniai. 
Asistenčių B. Navickienės, E. Klimavičienės ir R. Kupčinskaitės-Miliūnienės mokslinių 
tyrimų tema - "Mikroelementų kitimo dinamika piktybinio naviko augimo eigoje". Joms 
vadovauja Patologinės fiziologijos katedros vedėjas, med. m. dr. prof. A. Vileišis. 

Į katedrą ateina dirbti A. Matulionienė (1960), R. Kelerienė (1963), B. Aleknavičienė 
(1965), M. Sapragonienė (1965). Baigusi aspirantūrą ir apgynusi chemijos mokslų 
kandidato disertaciją, 1964 m: katedroje pradeda dirbti Vilniaus universitetą baigusi 
chemikė I. Pivoriūnaitė. 1966 m. į katedrą priimama dirbti G. Karnišauskaitė, baigusi 
aspirantūrą Piatigorske ir apgynusi farmacijos mokslų kandidato disertaciją. Katedroje 
ji taiko fotometrinius metodus, analizuodama vaistų mišinius, augalinę vaistingąją žaliavą. 

1967 m. iš katedros į tikslinę analizinės chemijos aspirantūrą Vilniaus universitete 
išvyko asistentė M. Sapragonienė. 1971 m. ji grįžta į katedrą, apgynusi disertaciją ir 
įgijusi chemijos mokslų kandidato laipsnį. 1970 m. asistentė A. Matulionienė įstoja į 
aspirantūrą Lietuvos žemės ūkio akademijoje, o asistentas P. Vainauskas - Lvovo 
medicinos institute. 

1972-1983 m. Bendrosios chemijos katedrai vadovauja technikos mokslų kandidatas 
doc. L. Džekčiorius, prieš tai dirbęs LŽŪA Chemijos katedroje. Į katedrą priimamas 
dirbti chemijos mokslų kandidatas S. Ryselis. Iš aspirantūros LŽUA sugrįžta A. 
Matulionienė, apgynusi disertaciją ir įgijusi biologijos mokslų kandidato laipsnį. Katedroje 
tiriamos fizikinės ir cheminės biologiškai aktyvių medžiagų savybės, panaudojant 
poliarografiją, chromatografiją, fotometriją, toliau tobulinama mokymo metodika, 
rašomos mokymo priemonės. 

1983-1987 m. Bendrosios chemijos katedrai vadovauja doc. M. Sapragonienė. Visi 5 
katedros dėstytojai - mokslų kandidatai, iš jų - 4 docentai ir 1 vyr. dėst. Apie 20 metų 
darbo stažą turi ir laborantai. Katedroje tiriamos lipofilinės biologiškai aktyvių medžiagų 
savybės, analizuojami vaistingieji augalai, ruošiamos metodinės mokymo priemonės 
studentams ir parengiamojo skyriaus klausytojams. Doc. G. Karnišauskaitė rengia 
bendrosios ir neorganinės chemijos vadovėlį farmacijos fakulteto studentams, kurį išleidžia 
1987 m. 

1987 m. Bendrosios chemijos katedra reformuojama: iš katedros perkeliama 
neorganinės chemijos disciplina Medicinos ir Stomatologijos fakultetų studentams į 
Biologinės ir organinės chemijos katedrą, o į Bendrosios chemijos katedrą perkeliamos 
3 disciplinos faramcininkams: toksikologinė chemija, fizikinė ir koloidų chemija ir organinė 
chemija. Į katedrą ateina dirbti dėstytojai doc. P Vainauskas, asistentai L. Ivanauskas ir 
R. Marksienė, doc. I. Pivoriūnaitė ir doc. V. Grigaliūnienė. Į Biologinės ir organinės 
chemijos katedrą išeina doc. L. Džekčiorius, dėstęs neorganinę chemiją medikams. Dabar 
katedra vadinama Analizinės ir toksikologinės chemijos katedra. Katedros vedėju 
išrenkamas doc. P. Vainauskas. . 

Vadovaujant doc. P. Vainauskui, katedros dėstytojai L. Ivanauskas, B. Barsteigienė 
(1988), dėstytoja R. Marksienė (1990) Lvovo medicinos institute apgina kandidatines 
disertacijas ir už piroksamo, tropafeno ir acefeno cheminius toksikologinius tyrimus jiems 
suteikiami farmacijos mokslų kandidatų laipsniai. 1990 m. Charkovo vaistų chemijos ir 
technologijos mokslo tiriamajame institute doc. P. Vainauskas apgina habilituoto daktaro 
disertaciją "Preparatų, naudojamų prie CNS ekstrapiramidinių sutrikimų, cheminiai- 
toksikologiniai tyrimai". Tais pačiais metais P. Vainauskui suteikiamas profesoriaus vardas. 

Šiuo metu katedroje dėstomos neorganinės, organinės, analizinės, fizikinės, koloidų, 

toksikologinės chemijos bei fizikinių ir cheminių analizės metodų disciplinos Farmacijos 
fakulteto studentams. 

Katedros mokslinio darbo kryptis - azotą ir sierą turinčių heterociklinių junginių, 
pasižyminčių stipriu farmakologiniu veikimu, cheminiai ir toksikologiniai tyrimai, 
apimantys tiramųjų medžiagų teismo cheminių ekspertizių bei ūminių apsinuodijimų 
cheminės ekspres diagnostikos metodų kūrimą. Šiuos mokslinius tyrimus atlieka prof. P 
Vainauskas, doc. L. Ivanausaks, vyr. asist. R. Marksienė, katedros doktorantai G. 
Kiliuvienė, V. Dirsė ir S. Kazlauskas. Sitpriai veikiančių vaistų cheminių toksikologinių 
tyrimų rezultatai paskelbti straipsniuose, apie juos skaityta simpoziumuose, konferencijose 
ir suvažiavimuose, gauta 15 išradimų autoriniai liudijimai. 

Kita mokslinio darbo kryptis - antianeminių geležies preparatų kūrimas ir analizės 
būdų rengimas. Šioje srityje dirba doc. M. Sapragonienė ir jos vadovaujama doktorantė 
P. Nenortienė. Katedra bendradarbiauja su KMA biomedicininių tyrimų laboratorija, 
kuriai vadovauja prof. A. Stankevičius, ir su LVA mokslininkais. 

Per 1993-1996 metus parengta ir sėkmingai apginta 16 diplominių darbų. 1996-1997 
mokslo metais Analizinės ir toksikologinės chemijos katedroje dirba 1 profesorius, 5 
docentai, 1 vyr. asistentas ir 1 asistentas. Yra 1 habilituotas daktaras ir 6 mokslų (medicinos 
ir gamtos sričių) daktarai. 

Nuoširdžiausiai dėkojame už ilgametį pasiaukojantį sąžiningą darbą katedroje 
pensijon išėjusiems kolegoms doc. I. Pivoriūnaitei, doc. A. Matulionienei, doc. L. 
Džekčioriui, doc. M. Podolskiui, vyr. dėstytojams B. Navickienei ir R. Miliūnienei, o 
taip pat išėjusiai dirbti į aukštesniąją medicinos mokyklą dėstytojai R. Kelerienei. 

Su liūdesiu prisimename išėjusius Anapilin ir lenkiame galvas daug jėgų katedrai 
atidavusiems doc. J. Arnastauskui, doc.J. Šuliakienei, vyr. dėstytojai E. Klimavičienei, 
asistentei A. Janutytei. 


Katedros personalas: 

P. Vainauskas, habil. farm. m. dr. prof. 
V. Dirsė, doktorantas 

V. Grigaliūnienė, biolog. m. dr. doc. 
L. Ivanauskas, farm. m. dr. doc. 

G. Karnišauskaitė, farm. m. dr. doc. 
S. Kazlauskas, doktor. 

G. Kiliuvienė, doktor. 

R. Marksienė, farm. m. dr. vyr. asist. 
P Nenortienė, doktor. 

M. Sapragonienė, chem. m. dr. doc. 
K. Vitkevičius, biolog. m. dr. doc. 

Farmacinės chemijos ir farmakognozijos 
katedra 


1946 m. atkūrus Kauno universitetą ir padidėjus darbo apimčiai bei studentų skaičiui, 
vietoje vienos bendros Farmacijos ir farmakognozijos katedros buvo įsteigtos trys profilinės 
specialybės katedros: Farmacinės chemijos, Botanikos ir farmakognozijos, Vaistų formų 
ir Galeno preparatų technologijos. Farmacinės chemijos katedrai prof. B. Šiaulis vadovavo 
iki pat savo mirties 1957 m. 1957-1972 m. katedrai vadovavo doc. V. Brasiūnas, 1972- 
1983 m. - doc. E. Tarasevičius. Farmacinės chemijos katedroje buvo dėstoma chemijos, 
toksikologinės chemijos ir medicinos prekių pažinimo disciplinos, 1973-1979 m. farmacinio 
darbo organizacijos ir ekonomikos disciplina. 1979 m. įkurta Farmacinės chemijos ir 
farmakognozijos katedra. Nuo 1983 m. iki 1987 m. katedros vadėju dirbo doc. P. 
Vainauskas, 1987-1993 m. - doc. EF Malinauskas, nuo 1993 m. katedrai vadovauja prof. V. 
Janulis. 

Šiuo metu Farmacinės chemijos ir farmakognozijos katedroje Farmacijos fakulteto I | 
kurso studentai studijuoja farmacinę botaniką, II, III, IV, V kursų studentai - farmacinę 
chemiją, IV ir V kursų studentai - farmakognoziją. Farmakognozijos ir farmacinės 
botanikos mokomąją praktiką studentai ailieka VDU Botanikos sode, farmacinės analizės 
praktiką - Lietuvos respublikos vaistinėse, Valstybinės vaistų kontrolės tarnybos ir 
farmacinių įmonių analitinėse laboratorijose. 

Katedros darbuotojai apgynė nemažai disertacijų: Vilniaus universitete K. Grybauskas 
(1942), E. Kanopka (1950) ir G. Pužienė (1967), Maskvos medicinos institute V. Brasiūnas 
(1953), R. Bernatonienė (1977) ir V. Janulis (1978), Petigorsko farmacijos institute D. 
Baranauskaitė (1965), Lvovo medicinos institute E. Tarasevičius (1967) ir P. Vainauskas 
(1973). Prie katedros organizuotoje stacionarinėje aspirantūroje, vadovaujant prof. E. 
Tarasevičiui ir prof. A. Praškevičiui, mokėsi ir sėkmingai apgynė daktaro disertacijas R. 

Pečiūra (1982), E Malinauskas (1987), R. Radžiūnas (1988), A. Aniulis (1992). Katedroje 
sėkmingai doktorantūrą baigė ir 1994 m. apgynė daktaro disertaciją N. Savickienė. 

Habilituoto daktaro disertacijas apgynė šie katedros darbuotojai: V. Brasiūnas 1990 
m. tema "Biciklinių ir policiklinių azinų funkcinių darinių sintezė, savybės ir biologinis 
aktyvumas"; E. Tarasevičius 1990 m. tema: "-Amino (hidrazino-, amonoguanidino) - 4 - 
oksotiazolinų su aromatiniais ir heterocikliniais pavaduotojais sintezė, savybės ir biologinis 
aktyvumas"; V. Janulis 1993 m. - "Naujas biologiškai aktyvių junginių, pasižyminčių 
priešvirusiniu ir hipoazoteminiu veikimu, augalinis šaltinis - Desmodium canadense D. 
iš 

Organizuojant ir vystant aukštąjį mokslą, ruošiant farmacininkų kadrus didelį darbą 
atliko Petras Raudonikis (1869-1950), profesorius farmacijos magistras, vienas iš Kauno 
universiteto Medicinos fakulteto ir farmacijos skyriaus organizatorių. 1922-1939 m. jis 
vadovavo Farmacijos ir farmakognozijos katedrai, dėstė farmacinę chemiją, 
farmakognoziją, farmaceutinę techniką ir kt. disciplinas. Profesorius P. Raudonikis parašė 
ir išleido 3 vadovėlius konspektus ir 1 monografiją. 

Benediktas Šiaulis (1887-1957) - profesorius, farm. m. dr. (1936). Ilgą laiką dėstė 
farmakologiją Medicinos fakulteto visų skyrių studentams. 1937 m. buvo paskirtas 
Farmakologijos katedros vedėju, nuo 1939-1957 m. - Farmacijos (vėliau Farmacinės 
chemijos) katedros vedėjas. Paskelbė 4 mokslinius darbus, parašė ir išleido 3 vadovėlius 
ir konspektus, 1 monografiją farmakologijos ir farmacinės chemijos klausimais. 

Kazimieras Grybauskas (1886-1953), profesorius, biol. m. dr. (1942). Nuo 1940 m. 
vadovavo Kauno botanikos sodui. Išleido 5 monografijas ir vadovėlius, paskelbė daugiau 
nei 230 straipsnių farmakognozijos ir botanikos teoriniais ir praktiniais klausimais. 

Šiuo metu katedroje dirba trys habilituoti daktarai, trys docentai, du vyresnieji 
asistentai, trys asistentai, 5 vyr. laborantai. 

Farmacinės chemijos ir farmakognozijos mokslinio pe kryptis - vaistingųjų augalų 
tyrimas. Tuo domėjosi doc. Eduardas Kanopka (1911-1991). Jis Vilniaus universitete 
nuo 1944 m. vadovavo Farmakognozijos katedrai, o vėliau ir Farmacinės chemijos katedrai. 
Nuo 1950 m. perėjo dirbti į Kauno universiteto farmacijos skyrių. JIs dėstė farmakognoziją, 
botaniką Farmacijos fakulteto studentams. Iyrė vaistinguosius augalus, kaupiančius širdį 
veikiančius glikozidus, rūpinosi racionaliu vaistingųjų resursų panaudojimu, populiarino 
vaistinguosius augalus. Domėjosi farmakognozijos istorijos raida Lietuvoje. Parengė 
Lietuvos miškų vaistingosios augalijos žemėlapį. Spaudoje paskelbė daugiau kaip 70 
mokslinių straipsnių ir metodinių mokymo priemonių. Katedroje dirbo iki 1980 m. 

Gražina Pužienė, biolog. m. dr. docentė 1944 m. pradėjo dirbti universiteto 
Farmakognozijos ir botanikos katedros asistente. Kauno medicinos akademijos 
Farmacinės chemijos ir farmakognozijos katedroje dirbo iki 1991 m. Ji dėstė studentams 
farmacininkams botaniką ir farmakognoziją. Tyrė vaistinguosius augalus, kaupiančius 
eterinius aliejus. Rinko liaudies medicinos žinias apie vaistinguosius augalus. Paskelbė 
daugiau kaip 60 mokslinių straipsnių ir metodinių mokymo priemonių. 

Gražina Žaliauskienė, biolog. m. dr. docentė Farmacinės chemijos ir farmakognozijos 
katedroje dirbo nuo 1980 m. iki 1990 m. Dėstė farmakognozijos discipliną Farmacijos 
fakulteto studentams. Tyrė vaistinguosius augalus. 

Danutė Irena Baranauskaitė (1934-1996), med. m. dr. docentė. Katedroje dirbo nuo 
1960 m. iki 1994 m., tyrė vaistinguosius augalus, jų resursus, paskelbė daugiau kaip 150 
mokslinių straipsnių ir metodinių mokymo priemonių. Dėstė farmakognozijos discipliną 
Farmacijos fakulteto studentams. Tyrė vaistingųjų augalų resursus Lietuvos respublikoje. 

Valdimaras Janulis, habil. med. m. dr. profesorius, katedroje dirba nuo 1974 m. 1987 
m. suteiktas docento, 1995 m. - profesoriaus vardas. Tiria vaistinguosius augalus ir ruošia 
normatyvinę techninę dokumentaciją vaistingosioms augalinėms žaliavoms. Skaito 
farmakognozijos disciplinos paskaitas, veda laboratorinius darbus. Su bendraautoriais 
yra išleidęs 7 metodines mokymo priemones, yra 2 patentų ir 1 išradimo autorius, paskelbė 
daugiau kaip 60 mokslinių straipsnių. 

Zita Barsteigienė, med. m. dr. doc., katedroje dirba nuo 1981 m. 1992 m. jai suteiktas 
docento vardas. Tiria vaistinguosius augalus. Spaudoje paskelbė daugiau kaip 20 mokslinių 
straipsnių. Skaito farmacinės botanikos ir farmakognozijos paskaitas, veda botanikos 
laboratorinius darbus. 

Nijolė Savickienė, med. m. dr., vyr. asistentė, katedroje dirba nuo 1990 m. Tiria 
vaistinguosius augalus. Dėsto farmacinę botaniką ir farmakognoziją studentams 
farmacininkams ir provizorių tobulinimo kursų klausytoajms. Yra paskelbusi apie 20 
mokslinių straipsnių, jų tarpe yra 2 išradimai, 2 metodinės mokymo priemonės. 

Audronis Lukošius, provizorius, katedroje dirba nuo 1990 m. Dėsto botaniką ir 
farmakognoziją. 

Daug dirba, sintezuodami naujas biologiškai aktyvias medžiagas, prof. V. Brasiūnas, 
habil. dr. doc. E. Tarasevičius, doc. F. Malinauskas. Naujas kiekybinio nustatymo 
metodikas biologiškai aktyviems junginiams farmaciniuose preparatuose ir vaistingose 
augalinėse žaliavose kuria doc. R. Bernotienė. 

Vytautas Brasiūnas, habil. dr. prof., katedroje dirba nuo 1953 m. 1959 m. - docentas, 
1995 m. - profesorius. Yra paskelbęs daugiau kaip 70 mokslinių darbų, jų tarpe - 8 
išradimai. Mokslinio darbo kryptis - biologiškai aktyvių junginių sintezė. Nuo 1995 m. 
dirba profesoriumi konsultantu. Dėsto farmacinę chemiją Farmacijos fakulteto 
studentams. 

Eduardas Tarasevičius, habil. dr. doc., einantis profesoriaus pareigas, Farmacinės 
chemijos ir farmakognozijos katedroje pradėjo dirbti 1967 m. 1971 m. jam suteiktas 
docento vardas. Spaudoje paskelbė daugiau kaip 100 mokslinių straipsnių, turi 20 autorinių 
liudijimų. Su bendraautoriais parengė 5 metodines mokymo priemones. Yra Lietuvos 
farmacininkų sąjungos pirmininkas, prisideda prie Lietuvos respublikos farmacijos veiklą 
regalmentuojančių įstatymų kūrimo. Dalyavuja Europos ir tarptautinėse farmacijos 
specialistų ir mokslininkų pasitarimuose, konferencijose, suvažiavimuose. 

Rūta Bernatonienė, med: m. dr. docentė, katedroje dirba nuo 1963 m. 1992 m. jai 
suteiktas docento vardas. Spaudoje paskelbė daugiau kaip 90 mokslinių straipsnių, iš jų 
12 metodinių mokymo priemonių. Skaito farmacinės chemijos paskaitas, veda farmacinės 
chemijos laboratorinius darbus. 

Faustas Malinauskas, med. m. dr. doc., katedroje dirba nuo 1982 m. 1987 m. jam 
suteiktas docento vardas. Sapudoje paskelbė daugiau kaip 30 mokslinių straipsnių, iš jų 
8 išradimai, 5 metodinės mokymo priemonės. Skaito faramcinės chemijos paskaitas, veda 
farmacinės chemijos laboratorinius darbus. 

Virgilijus Žitkevičius, provizorius, katedroje dirba nuo 1988 m. Dėsto farmacinę 
chemiją. 

Katedros darbuotojai bendradarbiauja su Vytauto Didžiojo universiteto Kauno 
botanikos sodu, kitomis Lietuvos farmacijos įmonėmis, Rusijos Federacijos vaistinių 
augalų moksliniu tiriamuoju institutu, Prancūzijos Paryžiaus universiteto Farmacijos 
fakulteto Farmakognozijos katedra, Belgijos Lježo universitetu, Anglijos Bato universitetu 
ir kitomis Europos faramcijos aukštosiomis mokyklomis. Katedroje atliekamas 

eksperimentinis darbas - ieškoma priešvėžinių junginių azoto atomus turinčių 
heterociklinių junginių grupėje kartu su JAV Wayne universiteto mokslininkais. 


Katedros personalas: 

V. Janulis, habil.med. m. dr. prof., katedros vadovas 
Z.. Barsteigienė, med. m. dr. doc. 

R. Bernatonienė, med. m. dr. doc. 

V. Brasiūnas, habil. med. m. dr. prof. 
A. Dagilytė, asist. 

A. Lukošius, asist. - 

E. Malinauskas, med. m. dr. doc. 

N. Savickienė, med. m. dr., asist. 

E. Tarasevičius, habil. med. m. dr. prof. 
V. Žitkevičius, asist. 

Vaistų technologijos ir farmacijos organizavimo 
katedra 


1944 m. įsteigtos trys profilinės specialybės katedros: 1) Farmacijos (vėliau pavadinta 
Farmacinės chemijos), 2) Botanikos ir farmakognozijos, 3) Vaistų formų ir Galeno 
preparatų technologijos (1948). Vaistų formų ir Galeno preparatų technologijos katedros 
vedėju buvo paskirtas prof. P. Raudonikis. Jis skaitė ir farmacinio darbo organizavimo 
kursą. Mirus prof. P. Raudonikiui, nuo 1950 m. katedros vedėju tapo farm. m. k. E. 
Kanopka. Tuo metu katedroje dirbo tik 2 asistentai. 1953 m., mirus prof. K. Grybauskui, 
Farmakognozijos ir botanikos katedra ir Vaistų formų ir Galeno preparatų technologijos 
katedra buvo sujungtos į vieną Farmakognozijos, vaistų formų ir Galeno preparatų 
technologijos katedrą. Vėliau katedra pavadinta Farmakognozijos ir vaistų technologijos 
katedra. Joje dirbo 2 docentai, 3 vyr. dėstytojai ir 3 asistentai. Buvo dėstomos 4 disciplinos: 
botanika, farmakognozija, vaistų technologija, farmacinio darbo organizavimas ir 
ekonomika. 1972 m. katedros vedėju buvo išrinktas doc. D. Bernatonis. Tais pačiais 
metais chemijos ir farmacijos fabriko "Sanitas" vadovybė (direktorius H. Dūdėnas) fabriko 
patalpose įrengė katedrai mokomąją laboratoriją, kurioje buvo sudarytos visos sąlygos 
pramoninės vaistų technologijos laboratoriniams darbams atlikti. Nuo 1973 m. farmacinio 
darbo organizavimo ir ekonomikos disciplina buvo dėstoma Farmacinės chemijos 
katedroje. 1977 m. katedros vedėja buvo išrinkta doc. E. Kaikarienė. 1979 m. profilinės 
farmacijos katedros buvo perorganizuotos į Vaistų technologijos, farmacinio darbo 
organizavimo ir ekonomikos katedrą ir Farmacinės chemijos ir farmakognozijos katedrą. 
Doc. E. Kaikarienė katedrai vadovavo iki 1987 metų. 1987 m. vedėju laikinai buvo doc. 
D. Bernatonis. 1987-1992 m. katedrai vadovavo prof. A. Gendrolis, o nuo 1992 m. - doc. 
A. Savickas. 1990 m. katedra neteko mokomosios bazės "Sanite". 1992 m. rugsėjo mėnesį 





208 Farmacijos fakultetas 


į katedrą perėjo dalis panaikintos Provizorių tobulinimo katedros darbuotojų, perimtas 
šios katedros krūvis - farmacijos specialistų tobulinimas. 

Iki 1984 m. rugsėjo 1 d. provizoriai tobulinosi KMI Farmacijos fakultete. Kursai 
įkurti 1952 m. Jiems vadovavo I. Steponavičienė. Kursuose paskaitas skaitė atskirų katedrų 
dėstytojai. 1974-1977 m. kursams vadovavo A. Budvytis, 1977-1979 m. - R. Paulauskas, 
vėliau - A. Motiejūnas ir V. Kasparavičius. Nuo 1982 m. provizorių tobulinimo kursams 
vadovavo V. Jasinskas. 1985 m. sausio 1 d. buvo įsteigti savarankiški gydytojų ir provizorių 
tobulinimo kursai. Šiuose kursuose sudarytos dvi katedros: Elektrostimuliacijos ir 
"Provizorių tobulinimo. Provizorių tobulinimo katedrai skirti 8 dėstytojų ir 6 laborantų 
etatai. Į šią katedrą perkelti Vaistų technologijos ir FDOE, Farmacinės chemijos ir 
farmakognozijos bei Farmakologijos katedrų dėstytojai bei laborantai. Katedros vedėju 
paskirtas R. Pečiūra. Provizorių tobulinimo katedroje buvo organizuoti teminiai 
tobulinimo ciklai provizoriams organizatoriams, technologams, analitikams. Nuo 1989 
m. Provizorių tobulinimo katedroje sudarytos farmakotechnikų (provizorių padėjėjų) 
tobulinimo grupės. 1992 m. dėl lėšų stokos Provizorių tobulinimo katedra panaikinta, 
farmacijos specialistų tobulinimą perėmė Vaistų technologijos, farmacinio darbo 
organizavimo ir ekonomikos katedra. Farmacijos specialistų tobulinimo kursams šiuo 
metu vadovauja doc. L. Švambaris. Kursams skirta 5,5 dėstytojų ir 2,5 laborantų etatų. 
Parengti 72, 108, 216 valandų kursų planai. Populiariausi yra 72 valandų dviejų savaičių 
kursai. 1995-1996 m. planuose numatyti 7 teminiai kursai, į kuriuos farmacininkai bus 
kviečiami pagal užimamas pareigas: organizatoriai, technologai, analitikai, informacijos 
specialistai. 

1993 m. katedra pavadinta Vaistų technologijos it farmacijos organizavimo katedra. 
1950-1996 m. apgynė kandidatines (nuo 1990 m. - daktaro) disertacijas šie dėstytojai: E. 
Kaikarienė (1954), D. Baranauskaitė (1965), G. Pužienė (1967), D. Bernatonis (1968), 
V. Janulis (1978), A. Savickas (1983), H. Petkevičius (1983), R. Railaitė (1985), R. 
Radžiūnas (1988), V. Briedis (1990), Ž. Martinėnas (1992), A. Baranauskas (1996). 1987 
metais daktaro (dabar habil. dr.) disertaciją apgynė prof. A. Gendrolis, 1995 m. habilitacinį 
darbą - doc. A. Savickas. 

1957 m. katedroje A. Kaikario iniciatyva iš respublikos farmacijos įmonių, vaistinių, 
farmacininkų buvo pradėti rinkti muziejinę vertę turintieji daiktai, kurie sudarė pagrindą 
1975 m. įrengtam Farmacijos muziejui. Farmacijos muziejus priklausė katedrai ir buvo 
naudojamas kaip bazė studentams mokyti. 

Šiuo metu Vaistų technologijos ir farmacijos organizavimo katedroje dirba 2 
profesoriai, 6 docentai, 4 vyr. asistentai, 8 asistentai ir 8 pagalbinio personalo nariai. 
Katedroje dėstomos 5 disciplinos: vaistinės vaistų technologija, pramonės vaistų 
technologija, farmacijos organizavimas, farmacijos ekonomika bei medicinos prekės. 
Mokslinio darbo kryptys: 1) rengiamos originalių hormoninių vaistų technologijos; 2) 
kuriamos naujų vaistų ir tobulinamos vartojamų vaistų technologijos; 3) rengiamas 
lietuviškas vaistų technologijos vadovėlis. 1994-1996 m. atspausdinti du vaistų 
technologijos vadovėlio tomai. Per pastaruosius penkerius metus (1991-1996) katedros 
darbuotojai paskelbė 15 mokslinių straipsnių tarptautinėje ir 32 respublikinėje spaudoje, 
3 pranešimų tezes tarptautiniuose ir 5 respublikiniuose rinkiniuose bei 9 metodinius 
mokymo leidinius. Katedra palaiko ryšius su AB "Sanitas", AB "Endokrininiai preparatai", 
AB "Bakteriniai preparatai", SAM Valstybine vaistų kontrolės tarnyba ir farmacijos 
skyriumi, farmacijos profesinėmis organizacijomis bei Lietuvos homeopatų draugija. 

Katedros personalas: 

A. Savickas, habil. med. m. dr. doc., katedros vedėjas 
B. Aleknavičienė, vyr. asist. 

A. Baranauskas, med. m. dr. asist. 

D. Bernatonis, med. m. dr. doc. 

V. Briedis, med. m. dr. doc. 

I. Buragienė, asist. 

G. Drakšienė, asist. 

J. Davalgienė, asist. 

R. Gerbutavičienė, asist. 

A. Gendrolis, habil. med. m. dr. prof. 
Z. Kalvėnienė, asist. 

R. Mikalauskienė, asist. 

R. Radžiūnas, med. m. dr. doc. 

L. Švambaris, biol. m. dr. doc. 

J. Vaičiulėnienė, asist. 

S. Velžienė, asist. 

Vaistinė 


1934 m. Kauno universiteto Medicinos fakultete buvo įsteigta vaistinė, kuri 
aprūpindavo vaistais Odontologijos kliniką ir universiteto darbuotojus. Vaistinėje 
farmacijos kandidatai ir universitetą baigę chemikai-vaistininkai galėjo įgyti reikiamą 
praktinę patirtį. 

Po II-ojo pasaulinio karo nutrūkusią fakulteto vaistinės veiklą buvo stengiamasi 
atkurti. Tik 1991 m., paskyrus vaistinei patalpas, prasidėjo darbai. 1993 m. atidarytas 
gatavų vaistų pardavimo skyrius. 1995 m. vaistinės gamybos skyrius, vykdydamas Lietuvos 
ir Danijos farmacijos sąjungų koordinuojamą vaistų gamybos programą, pradėjo 
mažaserijinę vaistų gamybą. 

1991-1996 m. vaistinės vedėjas buvo provizorius Š. Šukys, 1996 m. išrinktas dr. Ž. 
Martinėnas (iki 1997 m. vasario mėn.). Nuo 1997 m. vasario mėn. vaistinei vadovauja Š. 
Sukys. 

1994-1996 m. vaistinėje sukurtos sąlygos farmacijos studentų studijoms, farmacijos 
specialistams tobulinti, jų kvalifikacijai kelti, tiriamiesiems darbams atlikti. 

Pagrindinės vaistinės veiklos kryptys: 1) KMA Farmacijos fakulteto studentų teorinis 
ir praktinis rengimas; 2) vaistinės geros praktikos (GPP) principų ir reikalavimų 
įgyvendinimas; 3) vaistų gamybos (mažaserijinės, serijinės, ekstemporalinės) didinimas, 
geros gamybos praktikos (GMP) ir geros distribucijos praktikos (GDP) principų ir 
reikalavimų įgyvendinimas; 4) naujų preparatų,tarp jų su augaliniais ir bičių produktais 
kūrimas ir gamyba, naujų organizacinių, planavimo ir apskaitos metodų taikymas; 5) 
konsultacijos ir informacijos teikimas farmacijos ir medicinos specialistams bei ligoniams. 


Vaistinės personalas: 

Š. Šukys, vaistinės vedėjas 
R. Berantonienė, doc. 

D. Bernatonis, doc. 

R. Mikalauskienė, doktor. 
M. Sapragonienė, doc. 

Stomatologijos fakultetas 


Kauno medicinos akademija - didžiausia universitetinio pobūdžio sveikatos specialistų 
rengimo mokykla Lietuvoje. 1921 m. pavasarį buvo įsteigta Aukštųjų kursų Medicinos 
skyriaus Odontologijos sekcija, o rugsėjo 1 d. priimti ir pirmieji studentai. Medicinos 
skyriaus vadovas P. Avižonis šiai sekcijai vadovauti paskyrė dantų gydytoją M. 
Žmuidzinavičienę, vėliau - Adolfą Petrauską. 

Aukštųjų kursų Odontologijos sekcija darbą pradėjo labai sunkiomis sąlygomis: trūko 
lėšų, mokslo priemonių, programų, patalpų. 1922 m. vasario 16 d. Aukštųjų kursų salėje 
įvyko iškilmingas Lietuvos universiteto atidarymas. Medicinos fakulteto dekanu buvo 
paskirtas med. m. dr. P. Avižonis. Medicinos fakultete buvo trys skyriai, vienas iš jų buvo 
odontologijos. Šio skyriaus vadovu buvo paskirtas A. Petrauskas. 

Odontologijos skyriui buvo paskirtas vienas kambarys pagrindiniame universiteto 
pastate (Mickevičiaus g. 7). Odontologijos skyriuje buvo įkurta Stomatologijos ir 
Dentiatrijos katedra. Katedra turėjo tris skyrius: 

1. Stomatologijos. Šiame skyriuje buvo atliekamas sudėtingas dantų rovimas, daromos 
operacijos burnos ertmėje, tvarkomi lūžę žandikauliai. 

2. Dentiatrijos skyriuje studentai buvo mokomi plombuoti dantis, gydyti dantų šaknų 
kanalus, paruošti burnos ertmę protezavimui. 

3. Protezų technikos skyrius. Čia studentai buvo mokomi gaminti protezus, juos 
pritaikyti burnos ertmėje. 

1931 m. Odontologijos klinika buvo perkelta į Donelaičio ir Mickevičiaus gatvių 
kampe esantį pastatą. 

1940 m. vasarą Odontologijos skyrius įsikūrė Klinikų korpuse. Šio korpuso visas 
trečiasis aukštas buvo specialiai įrengtas. Jame buvo naujausia stomatologinė technika. 
Čia buvo erdvi konservatyvaus gydymo salė, operacinės. 

1941 m. prasidėjus Antrajam pasauliniam karui, Odontologijos skyrius buvo perkeltas 
į Kęstučio g. 42-jį namą. Pasibaigus karui, Stomatologijos skyrius 1946 m. grąžintas į 
savo patalpas Klinikose. 

Pasitraukus vokiečiams, 1944 m. rugpjūčio 2 d. buvo atkurtas Kauno universitetas. 
Medicinos fakultete veikė trys skyriai: Medicinos, Odontologijos ir Farmacijos. 1945 m. 
Odontologijos skyrius pavadintas Stomatologijos skyriumi. Stomatologijos skyriuje vietoje 
vienos Stomatologijos ir dentiatrijos katedros įkurtos dvi: Dentiatrijos (1945 m. ji 
pavadinta Konservatyviosios stomatologijos, vėliau Terapinės stomatologijos katedra) ir 
Stomatologijos (vėliau Chirurginės stomatologijos) katedra. Dentiatrijos katedros vedėja 
buvo iširnkta doc. O. Mikuckaitė, o Stomatologijos katedros vedėjo pareigas eiti buvo 
pavesta otorinolaringologui, vyr. dėst. L. Misevičiui. 1949 m. šios katedros buvo sujungtos 
į vieną Stomatologijos katedrą, jos vedėju buvo paskirtas vyr. dėst. L. Misevičius. Nuo 
1951 m. Stomatologijos katedrai pradėjo vadovauti prof. S. Čepulis. 1958 m. 
Stomatologijos katedra perorganizuota į dvi savarankiškas: Chirurginės stomatologijos 
(vedėju išrinktas prof. S. Čepulis) ir Terapinės-ortopedinės stomatologijos (vedėja išrinkta 
doc. J. Stanionienė). 

1949 m. buvo pradėtas stacionarų ir poliklinikos jungimas. Stomatologijos skyrius 
buvo perkeltas į pastatą, esantį K. Petrausko g. 26. 1951 m. Stomatologijos katedros vėl 
buvo perkeltos į Klinikų pagrindinį pastatą. Ten dabar įsikūrę Terapinės stomatologijos 
ir Veido ir žandikaulių chirurgijos ir chirurginės stomatologijos klinikos. 

Sudarant mokymo planus, Medicinos fakulteto taryba pasirinko Rusijos ir Vokietijos 
universitetuose naudotą gydytojų ir stomatologų rengimo sistemą. Valstybiniai egzaminai 
būdavo vieši. Į juos galėdavo ateiti universiteto dėstytojai, studentai, gydytojai. Būdavo 
sudaroma egzaminų komisija, pirmininkavo fakulteto dekanas. Būdavo laikomi šių 
disciplinų valstybiniai egzaminai: anatomijos, fiziologijos, fizinės ir koloidų chemijos, 
histologijos ir embriologijos, farmakologijos, vidaus ligų, protezų klinikos, stomatologijos, 
specialiosios chirurgijos. 

Pasibaigus karui, studijos buvo pradėtos pertvarkyti pagal bendrąsias Sovietų Sąjungos 
aukštosios medicinos mokyklos programas. 1946 m. pradėta pereiti prie sesijinės egzaminų 
tvarkos. Ji galutinai įgyvendinta 1947 m. Šiuo laikotarpiu didelis dėmesys buvo skiriamas 
politiniams, bendriesiems teoriniams dalykams, ir daug mažesnis - specialybei. 

1951 m. buvo įsteigtas Kauno medicinos institutas su Stomatologijos-farmacijos 
fakultetu. Pirmasis šio fakulteto dekanas buvo habil. farm. m. dr. prof. B. Šaulys, kuris 
šias pareigas ėjo iki 1956 m. Nuo 1956 m. iki 1960 m. fakulteto dekanu dirbo habil. med. 
m. dr. prof. A. Vileišis. Vėliau Stomatologijos-farmacijos fakulteto dekanais dirbo med. 
m. dr. doc. J. Rauba (1960-1964), med. m. dr. doc. V. Rimkevičiūtė (1964-1965). Nuo 
1965 m. fakulteto dekanu pradėjo dirbti med. m. dr. doc. L. Steponavičius. 

1968 m. Stomatologijos -farmacijos fakultetą reorganizavus į Stomatologijos ir 
Farmacijos, doc. L. Steponavičius paskiriamas Stomatologijos fakulteto dekanu, kuriuo 
jis dirbo iki 1970 m. 

1951-1970 m. Kauno medicinos institutas parengė 2161 gydytojus stomatologus. 

1970-1975 m. ir 1991-1992 m. Stomatologijos fakulteto dekanu buvo habil. med. m. 
dr. prof. J. Žekonis, 1975-1991 m. fakulteto dekanu buvo med. m. dr. doc. P. Tercijonas. 
Nuo 1992 m. iki 1994 m. dekanės pareigas eiti buvo paskirta med. m. dr. doc. P. Paipalienė, 
1994 m. gruodžio mėn. dekanu išrinktas med. m. dr. doc. R. Kubilius. 

1991 m. KMA tarybos nutarimu įkuriamos profilinės klinikos. Terapinės-ortopedinės 
stomatologijos katedra reorganizuota į dvi savarankiškas klinikas: Ortopedinės 
stomatologijos (klinikos vadovu išrinktas - prof. J. Žekonis) ir Terapinės stomatologijos 
(klinikos vadove išrinkta doc. N. Kelbauskienė). Chirurginės stomatologijos katedra 

reorganizuota į Veido ir žandikaulių chirurgijos ir chirurginės stomatologijos kliniką 
(klinikos vadovu išrinktas prof. G. Sabalys). Nuo 1990 m. gydytojai stomatologai gali 
mokytis rezidentūroje, o nuo 1993 m. - bendrinėje gydytojo stomatologo rezidentūroje. 
Šiuo metu stomatologijos rezidentūra skirstoma į: 

1. Pirminę gydytojo stomatologo (bendrosios praktikos gydytojo stomatologo) 
rezidentūrą. Ją turi atlikti visi norintieji savarankiškai dirbti stomatologo darbą. Trukmė 
- vieneri metai. 

2. Antrinę (specialybių) rezidentūrą. Išlaikę pirminės rezidentūros egzaminą arba 
praktinį darbą dirbantys gydytojai, gali studijuoti antrinėje rezidentūroje. Trukmė 
priklauso nuo pasirinktos specialybės. 

3. Tretinę (siaurų specialybių) rezidentūrą. Baigus antrinę burnos chirurgo 
rezidentūrą, galima stoti į tretinę veido ir žandikaulių chirurgo specialybės rezidentūrą. 
Trukmė (Stomatologijos ir Medicinos fakultetų absolventams) yra 2 metai. 

1996 m. birželio mėn. rektoriaus įsakymu buvo įkurtos dvi naujos profilinės klinikos: 
Profilaktikos ir vaikų stomatologijos klinika ir Ortodontijos klinika. 

Vis daugiau dėmesio fakultetas skiria gydytojų stomatologų rengimui, jų 
podiplominėm studijom, stengiamasi sudaryti geresnes sąlygas mokytis protezavimo, 
ortodontijos, terapinės stomatologijos, vaikų stomatologijos, veido, žandikaulių ir burnos 
chirurgijos. 

Plečiame tarptautinį bendradarbiavimą. Siekiame bendradarbiauti su rytų ir vakarų 
šalimis. Bendradarbiaujame su Rygos, Tartu, Maskvos, Minsko, Aarchus, Oslo, 
Goteborgo, Turku aukštosiomis medicinos mokyklomis. 


1922-1940 m. Lietuvos ir Vytauto Didžiojo universiteto 
Odontologijos skyriaus parengti gydytojai stomatologai 


„ Metai Dantų gydytojai Metai Dantų gydytojai 
1926 17 1934 31 
1927 10 1935- 35 
1928 3 1936 51 
1929 16 1937 37 
1930 12 1938 32 
1931 10 1939 25 
1932 23 194() 23 


Iš viso 386 

1941-1950 m. Vytauto Didžiojo universitete parengti 
gydytojai stomatologai 


Metai Gydytojai stomatologai 
1941 23 

1942 - 

1943 - 

1944 - 
1945 23 

1946 41 

1947 63 

1948 88 

1949 105 

1950 58 


Iš viso 401 

Ortodontijos klinika 


Ortodontijos klinika buvo įsteigta 1996 m. liepos mėn. 1 d. KMA rektoriaus įsakymu, 
reorganizavus Ortopedinės stomatologijos kliniką. Ortodonitjos klinikos vadovu paskirtas 
doc. A. Šidlauskas. 

Ortodontijos specialybės kursas dėstomas Stomatologijos fakulieto IV ir V kurso 
studentams. Kurso tikslas - supažindinti studentus su veido ir žandikaulių sistemos augimo 
ir vystymosi ypatumais, ortodontinių anomalijų etiologija, patogeneze ir gydymo 
principais. Nagrinėjama pieninio, mišraus ir nuolatinio sąkandžio formavimasis, 
ortodontinių anomalijų diagnostikos principai. Didžiausias dėmesys skiriamas šios 
patologijos profilaktikos priemonėms ir gydymo metodams, taikomiems ankstyvųjų 
ortodontinių anomalijų vystymosi stadijų metu įdiegti. Ortodontijos klinika rūpinasi 
podiplominėmis studijomis. Klinikoje rengiami ortodontijos specialybės antrinės 
rezidentūros studentai, gydytojų tobulinimosi ir kvalifikacijos kėlimo kursai. 

Pagrindinė mokslinio darbo tema - tai ortodontinių anomalijų paplitimo Lietuvos 
respublikoje tyrimai ir jų profilaktikos metodų taikymas. 

Klinikoje atliekamas konsultacinis ir gydomasis darbas. Klinikos darbuotojai 
konsultuoja visos respublikos gyventojus ortodontinių anomalijų gydymo ir diagnostikos 
klausimais, kasdien klinikoje apsilanko apie 30 pacientų. 

Klinikos personalas: 

A. Šidlauskas, med. m. dr. doc., klinikos vadovas 
I. Andriejaitienė, asist. 

R. Damušienė, asist. 

A. Gaidytė, asist. 

Z. Kupčinskienė, asist. 

K. Lopatienė, asist. 

A. Vasiliauskas, asist. 

Ortopedinės stomatologijos klinika 


1922 m. vasario 16 d. buvo atidarytas universitetas. Pagal universiteto statusą 
Medicinos fakultete buvo Medicinos, Odontologijos ir Veterinarijos (iki 1928 m.) skyriai. 

Odontologijos skyriuje buvo įkurta Stomatologijos ir dentiatrijos katedra. Ši katedra 
turėjo tris padalinius: stomatologijos, dentiatrijos ir dantų protezų technikos. Kasmet į 
Odontologijos skyrių buvo priimama po 50 studentų. 1922-1927 m. studijos truko 4 
semestrus, nuo 1928 m. - 8, o nuo 1950 m. - 10 semestrų. 1922 m. katedroje pradėjo 
dirbti dantų gydytoja Ona Mikuckaitė, kuri 1923 m. buvo išrinkta Dantų protezų technikos 
laboratorijos vedėja, o nuo 1926 m. - vyr. asistente. 

Konkurso būdu nesuradus tinkamo kandidato katedrai vadovauti, universiteto 
vadovybė paskyrė P. Stančių (1888-1962). 1925 m. B Stančiui buvo suteiktas docento 
vardas, ir jis išrinktas Stomatologijos ir dentiatrijos katedros bei klinikos vedėju. P Stančius 
paskelbė 16 mokslinių darbų, 1935 m. apgynė pirmąją Medicinos fakultete daktaro 

disertaciją "Odontogeninių cistų klausimu". Tais pačiais metais P. Stančius buvo išrinktas 
ekstraordinatoriniu profesoriumi. 

Sovietinė okupacija ir Antrasis pasaulinis karas nutraukė numatytų planų 
įgyvendinimą. 1944 m., artėjant frontui, daug universiteto dėstytojų, bijodami stalininio 
teroro, pasitraukė į vakarus, tarp jų ir prof. P. Stančius, med. m. dr. V. Domijonaitis.Kauno 
universitetas buvo atkurtas 1944 m. rugpjūčio 24 d. Medicinos fakultete veikė 3 skyriai: 
Medicinos, Odontologijos (nuo 1945 m. vasario 1 d. jis pavadintas Stomatologijos 
skyriumi) ir Farmacijos. Stomatologijos skyriuje vietoj vienos katedros įkurtos dvi: 
Dentiatrijos (1945 m. ji pavadinta Konservatyvinės stomatologijos, o vėliau - Tėrapinės 
ir ortopedinės stomatologijos katedra) ir Stomatologijos (vėliau Chirurginės 
stomatologijos) katedra. Dentiatrijos katedros vedėja 1944 m. rugpjūčio 30 d. buvo išrinkta 
doc. O. Mikuckaitė. Ji skaitė ortopedinės stomatologijos paskaitas ir vadovavo studentų 
praktikos darbams. 

Rektoriaus įsakymu nuo 1949 m. Terapinės ir Ortopedinės stomatologijos ir 
Chirurginės stomatologijos katedros buvo sujungtos į vieną Stomatologijos katedrą. 
Katedros vedėju 1950 m. buvo paskirtas vyr. dėst. L. Misevičius. Katedroje taip pat dirbo 
vyr. dėstytojos Z. Kupčinskienė, O. Mikuckaitė, L. Matukaitė, J. Domaševičiūtė ir 
asistentas A. Bislys. 

1950 m. Kauno universitetas buvo reorganizuotas į Kauno medicinos ir Kauno 
politechnikos institutus. Stomatologijos katedros vedėju buvo paskirtas doc. St. Čepulis, 
kuris 1954 m. apgynė habil. daktaro disertaciją, ir 1959 m. jam suteiktas profesoriaus 
vardas. 1958 m. daktaro disertaciją apgynė J. Domaševičiūtė-Stanionienė. 1958 m. vietoj 
vienos Stomatologijos katedros įkuriamos dvi: Terapinės ortopedinės stomatologijos, 
kurios vedėja skiriama dr. J. Stanionienė ir Chirurginės stomatologijos (ved. St. Čepulis). 

1970 m. Terapinei ortopedinei stomatologijos katedrai pradeda vadovauti dr. J. 
Žekonis. 1971 m. jam suteikiamas docento vardas. 1986 m. jis apgynė habil. m. dr. 
disertaciją, o 1987 m. jam suteikiamas profesoriaus vardas. 1990 m. Terapinės ortopedinės 
stomatologijos katedra reorganizuojama į Tėrapinės stomatologijos ir Ortopedinės 
stomatologijos katedras. Pastaroji katedra, vadovaujama prof. J. Žekonio, 1991 m. 
persikelia į naujas erdvias patalpas, ir pavadinama Ortopedinės stomatologijos klinika. 

Šiuo metu Ortopedinės stomatologijos klinikoje pagal naujausią technologiją ir iš 
geriausių medžiagų gaminami dantų, dantų lankų bei žandikaulių protezai. Klinikos 
darbuotojai nagrinėja priedančio audinių uždegiminės patologijos etiopatogenezę. 
Pagrindinis dėmesys skiriamas neutrofilinių leukocitų funkcinio efektyvumo tyrimams. 
Yra apgintos 1 habil. dr. ir 3 daktaro disertacijos bei ruošiamos 3 daktaro disertacijos. 
Klinikos darbuotojai paskelbė daugiau kaip 150 straipsnių, per 10 metodinių mokymo 
priemonių. 


Klinikos personalas: 
J. Zekonis, habil. med. m. dr. prof., klinikos vadovas 


D. Aukščiūnas, asist. J. Sakalauskienė, vyr. dėst. G. Zekonis, doktor. 
D. Basevičius, asist. VI. Stučinskas, asist. ' E. Žilinskienė, asist. 
A. Gleiznys, vyr. dėst. O. Surovas, asist. 

J. Jonaitis, asist. A. Šepetys, asist. 

J. Junevičius, asist. A. Šurna, doc. 

R. Poškienė, doktor. B. Tamoševičienė, asist. 


S. Rumševičiūtė, asist. V. Vilkinis, doktor. 

Profilaktikos ir vaikų stomatologijos klinika 


Ši klinika KMA įkurta 1996 07 01, reorganizavus Terapinės stomatologijos kliniką. 
Klinikos vadove rektoriaus įsakymu paskirta doc. Simona Milčiuvienė. 

Klinikoje praktikos darbus atlieka Stomatologijos ir Visuomenės sveikatos fakultetų 
studentai. SF 2-jo ir 5-jo kurso studentams, Visuomenės sveikatos fakulteto burnos 
higienistų specialybės studentams dėstoma vaikų terapinė stomatologija ir stomatologinių 
ligų profilaktika. 

Klinikos darbuotojai nagrinėja stomatologinių ligų profialktikos ir vaikų karieso- 
logijos problemas. Parengtos 2 mokymo priemonės "Vaikų burnos ligų gydymas ir 
profilaktika" ir "Fluoro preparatų panaudojimas stomatologijoje". 

Klinikoje dirbančios gydytojos gydo, konsultuoja Kauno miesto ir Kauno krašto vaikus. 

Klinika bendradarbiauja su Danijos Arhus universitetu, Švedijos Karlskronos burnos 
higienistų mokykla. 


Klinikos personalas: 


S. Milčiuvienė, doc., klinikos vadovė K. Saldūnaitė, asist.-burnos higienistė 
E. Bendoraitienė, asist. E. Slabšinskaitė, asist. 
R. Malakauskienė, asist. V. Vaitkevičienė, asist. 
J. Narbutaitė, asist., doktor. „I. Vasiliauskienė, asist. 


J. Pauraitė, asist.-burnos higienistė V. Vitkauskienė, asist. 

Terapinės stomatologijos klinika 


1921 m. dantų gydytojai M. Žmuidzinavičienei Kauno Aukštuosiuose kursuose buvo 
pavesta organizuoti Odontologijos skyrių. 1922 m. jau įkurtame Vytauto Didžiojo 
universiteto Medicinos fakultete buvo trys skyriai: Medicinos, Odontologijos ir 
Veterinarijos. Odontologijos skyriuje buvo įkurta Stomatologijos ir dentiatrijos katedra. 
Stomatologijos ir dentiatrijos katedroje dirbo A. Petrauskas, O. Mikuckaitė, kuri, mirus 
A. Petrauskui, buvo išrinkta Protezų technikos laboratorijos vedėja. Po stažuotės Vienoje 
nuo 1924 m. Dentiatrijos ir stomatologijos katedros vedėjo pareigas buvo pavesta eiti P 
Stančiui, kuris apgynė pirmąją stomatologijos disertaciją "Odontogeninių cistų klausimu". 
Vėlesniais metais dentiatrijos klinikoje dirbo asistentai E. Pšigodskienė ir V. Domijonaitis. 

1921 m. Odontologijos skyrius įsikūrė buvusioje Kauno komercinėje mokykloje 
(Donelaičio ir Mickevičiaus g. ), o 1922 m. Karo mokyklos rūmuose. 1924 m. Odonto- 
logijos skyriui buvo paskirtos Laisvės alėjos Nr. 12 name patalpos. 

Pastačius modernias universitetines klinikas, 1940 m. vasarą Odontologijos skyrius 
parsikėlė į specialiai įrengtą administracijos ir stomatologijos korpusą. Trečiajame aukšte 
buvo įrengta moderni konservatyvaus gydymo salė ir operacinės. Klinikų projekto autorius 
Kasanas teigė, kad Europoje tuomet buvo tik dvi tokios salės. 

Prasidėjus karui, Stomatologijos skyrius buvo perkeltas į Kęstučio gatvę, ir tik 1946 
m. birželio mėnesį jis vėl grąžintas į Klinikas. Nuo 1951 m. Stomatologijos katedros 
buvo perkeltos į dešiniojo sparno pirmąjį aukštą, kur šiuo metu įsikūręs terapinės stoma- 
tologijos skyrius ir Veido ir žandikaulių bei chirurginės stomatologijos klinikos ambu- 
latorija. 

1944-1945 m. Terapinės ir ortopedinės stomatologijos katedroje dirbo asistentės V. 
Gimžauskienė, L. Matutienė, L. Statkevičiūtė, R. Serafinaitė, o vėliau ir J. Domaševičiūtė- 
Stanionienė. 

Rektoriaus įsakymu 1949 09 01 Terapinės ir Ortopedinės stomatologijos katedra 
buvo sujungtos su Chirurginės stomatologijos katedra į vieną Stomatologijos katedrą, 
kuriai vadovavo vyr. dėstytojas L. Misevičius. 

Sovietiniu laikotarpiu, 1951 m. panaikinus Vytauto Didžiojo universitetą, Medicinos 
fakultetas buvo perorganizuotas į Medicinos institutą, kuriame veikė Stomatologijos 

skyrius. 1958 m. KMI įsteigta Terapinės-ortopedinės stomatologijos katedra, kuriai 
vadovavo docentė J. Stanionienė. Doc. J. Stanionienė skaitė terapinės stomatologijos 
disciplinos kursą, o 1958 m. apgynė med. mokslų kandidatės disertaciją periodontitų 
gydymo klausimais. 

Gana ilgą laiką visame Pabaltyjyje nebuvo stomatologinio profilio tarnybos, kurioje 
būtų galima ginti disertacijas medicinos mokslo kandidato ar daktaro vardui gauti. Todėl 
daug metų katedroje dirbę dėstytojai gynė kandidatines disertacijas Maskvoje arba 
Minske. Maskvos medicinos stomatologijos institute 1983 m. kandidatinę disertaciją 
apgynė asist. N. Kelbauskienė, 1985 m. asist. P. Paipalienė. Šiek tiek vėliau Minsko 
medicinos institute kandidatines disertacijas sėkmingai apgynė asist. S. Milčiuvienė ir J. 
Špokas. Katedros mokslinio darbo tema skirta ankstyvajai stomatologinių ligų 
diagnostikai, gydymui ir profilaktikai. Atkūrus Lietuvoje nepriklausomybę, prasidėjo 
aukštojo ir viduriniojo mokslo reforma, keitėsi mokymo planas, programos. 

1991 m. prasidėjo reforma ir akademinėse klinikose. Reformos tikslas buvo suburti 
mokymo, gydymo ir mokslo geriausius specialistus geresniam būsimų gydytojų ruošimui. 
1991 m. pavasarį fakultete buvo įkurta Terapinės stomatologijos klinika, Ortopedinės 
stomatologijos ir Veido ir žandikaulių bei chirurginės stomatologijos klinikos. 

Terapinės stomatologijos kliniką sudarė Terapinės-ortopedinės stomatologijos 
katedros Terapijos ir Konsultacinės stomatologijos poliklinikos skyriai. Terapinės 
stomatologijos klinikos vadove 1991 m. birželio mėn. buvo išrinkta doc. N. Kelbauskienė. 
Klinikoje tada dirbo doc. P. Paipalienė, G. Stropienė, J. Šemetova, J. Špokas, S. 
Milčiuvienė, asist. I. Budrikaitė, J. Narbutaitė, E. Bendoraitienė, V. Mačiulskienė, E. 
Bagdonas, taip pat Konsultacinės stomatologinės poliklinikos gydytojos: R. Striukaitienė, 
D. Žebrauskienė, M. Pranckevičienė, A. Giedrienė, S. Vanagienė, I. Zykuvienė, V. 
Pluščiauskienė. 

Nuo 1991-1992 m. klinika pradėjo rengti antrinės rezidentūros vaikų stomatologijos 
specialistus. Šiuo metu antrinėje rezidentūroje tarapinės stomatologijos klinikoje galima 
įgyti periodontologo ir endodontologo specialybę. 

Klinika palaiko tamprius ryšius su Danijos Archus universitetu, kuris priima 
mokslinėms stažuotėms jaunus, perspektyvius dėstytojus, padeda vykdyti bendrus 
mokslinius projektus. Šiame universitete stažavosi asist. V. Mačiulskienė, J. Narbutaitė, 
I. Budrikaitė, Ž. Grabliauskienė. 

1992-1996 m. laikotarpiu Terapinės stomatologijos klinikai talkino Amerikos dantistų 
fondas Lietuvai remti (DAFL), kuriam vadovauja L. Ragas. 

1995-1997 mokslo metais akademijos rektoriaus, SF fakulteto tarybos, dekano dėka 
buvo pradėtas įgyvendinti stomatologijos klinikų modernizavimo projektas. To projekto 
dėka vaikų stomatologijos ir profilaktikos skyrius perorganizuotas į savarankišką kliniką, 
kuriai vadovauja doc. S. Milčiuvienė. 


Klinikos personalas: 
N. Kelbauskienė, doc., klinikos vadovė P. Paipalienė, doc. 


K. Bušauskas, rez. J. Siudikienė, asist. 

A. Giedrienė, asist. G. Stropienė, doc. 

J. Globienė, rez. J. Šemetova. doc. 

G. Granickienė, asist. G. Valentavičienė, asist. 
E. Jagelavičienė, asist. A. Visokinskienė, asist. 


I. Pacauskienė, asist. D. Zebrauskienė, asist., administratorė 

Veido ir žandikaulių chirurgijos bei chirurginės 
stomatologijos klinika 


Veido ir žandikaulių chirurgijos bei chirurginės stomatologijos klinika buvo įkurta, 
sujungus Kauno medicinos akademijos Chirurginės stomatologijos katedrą ir Kauno 
akademinių klinikų Stomatologijos skyrių bei polikliniką. 

1944 m. įsteigtas pirmasis Kaune stomatologijos kabinetas, skirtas Žaliakalnio rajono 
gyventojams. Pirmoji šiame kabinete pradėjo dirbti gyd. stomatologė T. Kazlauskienė. 
1945 m. kabinetas perorganizuotas į poliklinikos stomatologijos skyrių. Jo vedėja paskirta 
T. Kazlauskienė, kuri šias pareigas ėjo iki 1960 metų. Tobulėjant sveikatos apsaugos 
organizacijai, poliklinikos buvo sujungtos su ligoninėmis, ir šis pirmasis pokario metų 
poliklinikos stomatologijos skyrius 1948 m. perkeltas į Respublikinę Kauno klinikinę 
ligoninę (RKK). Nuo 1960 m. iki 1974 m. poliklinikos stomatologijos skyriui vadovavo 
gyd. stomatologė J. Valentienė, o nuo 1974 m. - gyd. stomatologė R. Striukaitienė. 

1947 m. RKK ligoninės Chirurgijos skyriuje dešimt lovų buvo skirta stomatologijos 
ligoniams. 

1951 m. įkurtas 20 lovų Stomatologijos skyrius. Jam nuo 1952 m. iki 1974 m. vadovavo 
LTSR nusipelniusi gydytoja O. Elsbergienė, nuo 1974 m. J. Valentienė, o nuo 1992 m. 
prof. G. Sabalys. Nuo 1992 metų šis skyrius pavadintas Veido ir žandikaulių chirurgijos 
skyriumi. 

Iki 1958 m. Kauno medicinos institute buvo Stomatologijos katedra, kuriai vadovavo 
prof. S. Čepulis. 1958 m. šiai katedrai skilus į atskiras - Terapinės-ortopedinės ir Chirurgi- 
nės stomatologijos katedras, pastarosios katedros vedėju išrenkamas prof. S. Čepulis, 
kuris šiai katedrai vadovavo iki 1984 m. 
| 1944 metais S. Čepulis įkūrė Respublikinę medicinos biblioteką ir jai vadovavo iki 

1946 m. Pagrindinis jo darbas buvo Vilniaus universiteto Stomatologijos katedroje ir 

klinikoje, kur iki 1950 m. jis dirbo vedėju. 

Jau dirbdamas Kaune, 1954 metais S. Čepulis apgynė medicinos mokslų daktaro 
disertaciją dantų kariozinės ligos etiologijos ir patogenezės tema. Joje jis paskelbė naują 
- virusinę dantų karieso atsiradimo tyrimo kryptį. S. Čepulis įrodė, kad didelis 
angliavandenių kiekis maiste sutrikdo normalią biologinę burnos pusiausvyrą, emalio 
barjerinių funkcijų būklę ir sudaro palankias sąlygas virusams atsirasti: virusai 
prasiskverbia į silpnesnės struktūros dantų emalį, ima daugintis, ardyti organines 
madžiagas, sutrinka burnos mikroflora. 

1959 metais S. Čepuliui buvo suteiktas profesoriaus vardas. Daug triūso ir energijos 
jis paskyrė veido žandikaulių chirurgijai: įdiegė efektyvesnę pasikartojančių veido daubų 
uždegimų operacinio gydymo metodiką, tobulino trišakio nervo neuralgijos gydymą, kaklo 
cistų operavimo metodiką, siūlė veiksmingesnius veido kaulų lūžimų gydymo metodus. 
1981 m. jo vadovaujami stomatologai, pirmieji Sovietų Sąjungoje, pradėjo dirbti 
implantacijos srityje. 

Prof. S. Čepulis buvo ilgametis Lietuvos mokslinės stomatologų draugijos pirmininkas. 
Jo pastangomis 1962 m. buvo pradėti leisti "Lietuvos TSR stomatologų darbai". 

Spaudoje prof. S. Čepulis paskelbė daugiau kaip 200 mokslinių darbų. Jis yra vadovėlio 
"Klinikinė chirurgija", monografijos "Gastroenterologija" bendraautorius, vadovėlio 
"Chirurginė stomatologija" autorius. 1970 m. prof. S. Čepuliui buvo suteiktas Lietuvos 
TSR nusipelniusio mokslo veikėjo vardas. 

Nuo Chirurginės stomatologijos katedros įsikūrimo joje dirbo doc. J. Nainienė, doc. 
A. Kanopkienė, doc. A. Musneckienė (1972 m. perėjo dirbti į VU Stomatologijos katedrą), 
asist. E. Žvirelienė (dirbo iki 1973 m.). 

Ilgametė katedros darbuotoja doc. Juzefa Nainienė buvo reikli pedagogė, aukščiausios 
kvalifikacinės kategorijos chirurgė stomatologė. Parašė studentams mokymo metodines 
priemones. Mokslinio darbo tema - veido traumų diagnostika ir gydymas. 

1960-1984 m. katedroje dirbo doc. Ona Padegimienė, 1972-1996 m. med. m. dr. doc. 
Aliodija Tumpienė, nuo 1976 m. iki 1996 m. - med. m. dr. asist. Juozas Mazurkevičius. 

1991 m., vykdant Kauno medicinos akademijos reformą, sujungus Chirurginės 
Stomatologijos katedrą, Kauno akademinių klinikų veido ir žandikaulių chirurgijos skyrių 
ir Konsultacinės stomatologijos poliklinikos chirurginės stomatologijos poskyrį, buvo 
įkurta Veido ir žandikaulių chirurgijos ir chirurginės stomatologijos klinika. Jos vadovu 
buvo išrinktas habil. med. m. dr. prof. G. Sabalys. 

Profesorius G. Sabalys tobulina mokymo metodiką. Su bendraautoriais parengė ir 
išleido mokymo metodinių priemonių studentams bei metodinių leidinių gydytojams 
praktikams. Jo 11 darbų pripažinti išradimais, per 40 - racionalizaciniais pasiūlymais. 
Spaudoje paskelbė daugiau kaip 200 mokslinių darbų, parašė monografiją "Trišakio nervo 
neuralgija". Šiuo metu jis yra 2 doktorantūros komitetų pirmininkas, 6-narys. 

Nuo 1996 m. birželio mėn. klinikai vadovauja med. m. dr. doc. R. Kubilius. Jis 
nagrinėja žandikaulių traumatologijos problemas. Spaudoje paskelbė daugiau kaip 50 
mokslinių darbų, 8 iš jų pripažinti racionalizaciniais pasiūlymais. R. Kubilius yra patyręs 
klinicistas, aukščiausios kvalifikacinės kategorijos chirurgas stomatologas ir veido ir 
žandikaulių chirurgas. Nuo 1995 m. dirba Stomatologijos fakulteto dekanu. 

Šiuo metu klinikoje dirba dar 3 medicinos daktarai: doc. P. Tercijonas, vyr. asist. G. 
Juodžbalys ir vyr. asist. Albinas Gervickas. 

Klinikos darbuotojai dirba 3 srityse. Klinikoje chirurginė stomatologija, veido ir 
žandikaulių chirurgija dėstoma Stomatologijos fakulteto III, IV, V kursų ir Medicinos 


Stomatologijos fakultetas 225 


fakulteto V kurso studentams. Studentai patys, dėstytojui stebint, atlieka ambulatorinius 
chirurginius veiksmus, tobulina manualinius įgūdžius. Stacionare jie tiria ligonius, stebi 
ir asistuoja operacijoms. Parengta ir išleista per 20 chirurginės stomatologijos ir veido ir 
žandikaulių chirurgijos mokymo metodinių priemonių. 

Antroji svarbi klinikos darbo kryptis yra mokslinis darbas. Vadovaujant prof. G. 
Sabaliui, pastaraisiais metais mokslinių darbų tematika buvo dvejopa - veido ir žandikaulių 
srities traumatologija ir neurostomatologija. 

Patobulinti apatiniojo žandikaulio lūžimų diagnostikos ir gijimo metodai (asist. J. 
Mazurkevičius ir doc. R. Kubilius), pasiūlytas originalus lūžimų gijimo prognozavimo 
būdas bei optimizavimo metodai (doc. R. Kubilius). 

Klinikos mokslininkai daug nuveikė neurostomatologijos srityje. Bendradarbiaujant 
su KMA Normalinės anatomijos Neuromortologijos laboratorija (prof. R. Stropus) 
nustatyta bene dažniausios ir sunkiausios neurostomatologinės ligos trišakio nervo 
neuralgijos morfologinė priežastis ir periferinis patogenezės mechanizmas. Sukurti nauji 
ir patobulinti ligos diagnostikos metodai. Pasiūlytas etiopatogenezinis konservatyvaus 
gydymo metodas. Įdiegti nauji chirurginio gydymo būdai ir sukurti originalūs chirurginiai 
instrumentai (prof. G. Sabalys, med. m. dr. G. Juodžbalys). Kartu su neuromorfologais 
pradėta tirti ligos pažeistų nervų ultrastruktūra (med. m. dr. N. Paužienė, med. m. dr. J. 
Juodžbalys). 

Daugiausia duomenų apie ylinį poliežuvio sindromą surinko med. m. dr. A. Gervickas. 
Jis sukūrė ir patobulino šios ligos diagnostikos ir gydymo metodus. 

Neurostomatologines problemas nagrinėja klinikos doktorantai V. Guzevičienė ir 
G. Janužis. 

Klinikos neurostomatologijos srities darbais susidomėjo kitų šalių mokslininkai ir 
klinicistai. Todėl 1996 m. klinika tapo Europos Sąjungos "Tempus" programos "Burnos ir 
veido skausmų gydymo ir profilaktikos mokymo sistemos vystymo" projekto vykdytoja. 

Klinikos darbuotojai skaito mokslinius pranešimus respublikinėse, tarptautinėse 
konferencijose, simpoziumuose. Jų moksliniai straipsniai spausdinami respublikinėje bei 
užsienio spaudoje. Iš viso atspausdinta per 400 mokslinių darbų, pasiūlyta ir įdiegta į 
klinikinę praktiką per 50 racionalizacinių pasiūlymų, 12 darbų pripažinti išradimais. 
Gydytojams praktikams išleista monografija ir per 10 metodinių rekomendacijų. Visi 
klinikos dėstytojai ir gydytojai dirba gydomąjį darbą poliklinikoje ir veido ir žandikaulių 
chirurgijos stacionare. 

Poliklinikoje dėstytojai kartu su studentais klinikinių darbų metu konsultuoja 
pacientus, teikia jiems reikalingą ambulatorinę pagalbą. Planingai (1 kartą per savaitę) 
prof. G. Sabalys, doc. R. Kubilius, doc. P. Tercijonas ir med. m. dr. vyr. asistentas J. 
Juodžablys konsultuoja ligonius iš respublikos rajonų. 

Veido ir žandikaulių chirurgijos stacionaras - tai vienas iš respublikoje esančių dviejų 
savarankiškų gydymo įstaigų, kur teikiama specializuota stacionarinė pagalba 
sergantiesiems veido ir žandikaulių srities ligomis. Čia gydomos veido ir žandikaulių 
traumos, uždegimai, augliai, neurostomatologinės ligos, įgimti ir įgyti defektai ir 
deformacijos, seilių liaukų ligos. Neurostomatologinių ligų chirurginis gydymas atliekamas 
tik šioje įstaigoje. Visi klinikos dėstytojai yra patyrę klinicistai ir turi aukščiausią arba 
pirmąją kvalifikacinę kategoriją. 

Kiekvienais metais stacionare gydoma 1300-1400 ligonių, kuriems atliekama daugiau 
kaip 1200 operacijų. 

Klinikos darbuotojai yra respublikos, Kauno miesto, akademijos, fakulteto draugijų, 

komisijų, tarybų, redkolegijų nariai. 


Klinikos personalas: 

R. Kubilius, med. m. dr. doc., klinikos vadovas 
R. Babičenko, asist. 

A. Baltrušaitienė, asist. 

L. Dubosas, asist. 

J. Gedmantienė, asist. 

A. Gervickas, med. m. dr. asist. 

V. Guzevičienė, asist. 

G. Janužis, asist. 

G. Juodžbalys, med. m. dr. vyr. asist. 
I. Navakauskienė, asist. 

G. Sabalys, habil. med. m. dr. prof. 
D. Sakavičius, asist. 

R. Stakaitytė, asist. 

Pr. Tercijonas, med. m. dr. doc. 

Slaugos fakultetas 


1990 m. Kauno medicinos akademijoje prie Medicinos fakulteto buvo įkurtas naujas 
Medicinos seserų skyrius. 1992 m. Med. seserų skyrius reorganizuotas į Slaugos fakultetą, 
dekanu paskirtas doc. A. Šeškevičius. Slaugos fakultetui priklauso Geriatrijos klinika 
instituto Reabilitacijos laboratorija (vad. prof. D. Vasiliauskas) ir nauja Slaugos ir rūpybos 
katedra (vad. doc. A. Šeškevičius). 

Slaugos fakulteto taryba buvo išrinkta slaptu balsavimu ir patvirtinta 1995 m. KMA 
Senato bei Tarybos posėdžiuose. Slaugos fakulteto tarybos pirmininkas - doc. A. 
Šeškevičius, pavaduotoja - doc. V. Lesauskaitė. 

Slaugos studijų programa buvo sudaryta pagal PSO Medicinos seserų, akušerių ir 
socialinių darbuotojų departamento ir Lietuvos Respublikos aukštojo mokslo įstatymo 
reikalavimus. Studijų programas recenzavo Vakarų Europos ir JAV slaugos aukštųjų 
studijų centrai. 

Baigusieji šį fakultetą, turi teisę dirbti: 

1. Pedagoginį darbą aukštosiose, aukštesniosiose medicinos mokyklose, slaugos 
specialistų kvalifikacijos kėlimo centruose. 

2. Slaugos administravimo-valdymo srityje (Sveikatos apsaugos ministerijos vyr. 
slaugos specialistai, klinikinių ligoninių, miesto, rajono, slaugos, invalidų namų, krašto 
apsaugos ligoninių, vaikų ir kūdikių namų, poliklinikų vyr. seserimis bei slaugos 
direktorėmis). 

3. Klinikinėmis ilgalaikės ir intensyviosios ligonių slaugos koordinatorėmis. 

4. Slaugos mokslinio tyrimo darbe. | 

1994 m. išleista pirmoji Slaugos fakulteto med. seserų laida - 46 diplomantės, 1995 
m. - 38, 1996 m. - 25. 

Slaugos ir rūpybos katedra 


Pagal Vakarų Europos aukštųjų slaugos mokyklų mokymo programas ir PSO 
medicinos seserų, akušerių, medicinos socialinės rūpybos Europos departamento 
rekomendacijas, KMA Senato nutarimu, Tarybos sprendimu bei rektoriaus įsakymu Nr. 
495 (1994 12 27) nuo 1995 01 01 buvo įsteigta Slaugos ir rūpybos katedra. Tai pirmoji 
Lietuvoje tokio profilio katedra. Jos vedėju paskirtas doc. A. Seškevičius. 

Šioje katedroje dėstomos pagrindinės slaugos, slaugos pedagogikos ir medicinos 
socialinės rūpybos paskaitos (slaugos teorija, katalikiškoji etika ir kt.) bei atliekamas 
mokslinis darbas. Kadangi naujos slaugos disciplinos dėstomos Lietuvoje pirmą kartą, 
todėl nuolat kviečiami dėstytojai iš užsienio: Skotijos, Anglijos, Svedijos, Amerikos, 
Suomijos, Kanados. Dauguma studentų turi galimybę išvykti praktikai į užsienį. Per 
trumpą laiką daug vadovėlių atsiuntė Amerikos, Kanados, Australijos lietuvių 
bendruomenės, taip pat ir Lothian koledžas (Škotija) bei pavieniai asmenys. 

Katedra yra sudariusi 18 bendradarbiavimo sutarčių su šešiomis Europos šalimis: 
Suomija, Norvegija, Švedija, Danija, Anglija ir Ispanija. | 


Katedros personalas: 
A. Seškevičius, doc., katedros vadovas 


A. Adomavičiūtė, asist. R. Lipovskienė, asist 
E. Bagdonas, doc. R. Repšys, asist. 

B. Baliulevičiūtė, asist. L. Sajienė, vyr. asist 
R. Butkevičienė, vyr. asist. | Toliušienė asist 


V. Emužienė, asist. G. Vaškevičienė, vyr. labor. 

Geriatrijos klinika 


1922 m. Kauno universitete buvo įkurtos Terapinė klinika ir katedra. Jai vadovavo 
prof. K. Buinevičius (1922-1938), prof. P. Gudas-Gudavičius (1938-1940), prof. J. 
Kupčinskas (1940-1946). 1946 m. nuo katedros buvo atskirta Vidaus ligų propedeutikos 
katedra. 1954 m. vietoj Vidaus ligų katedros buvo įkurta Hospitalinės terapijos (ved. 
doc. Z. Januškevičius) ir Fakultetinės terapijos katedros. Pastarajai vadovavo prof. J. 
Kupčinskas (1954-1971), doc. B. Vasiliauskas (1971-1972), prof. P. Šnipas (1972-1992). 
1985 m. Fakultetinės terapijos katedra pavadinta II vidaus ligų katedra (ved. prof. P. 
Šnipas), o nuo 1992 m. - II vidaus ligų klinika. Ją sudarė II vidaus ligų katedra ir Kauno 
II klinikinės ligoninės vidaus ligų skyriai. Nuo 1994 m. klinikos vadovė - doc. V. 
Lesauskaitė. 

1995 m. II vidaus ligų klinika buvo pavadinta Geriatrijos klinika, o mokslinio darbo 
kryptis - senų žmonių kvėpavimo sistemos ligos. Daug dėmesio skiriama geriatrinei slaugai. 
Slaugos mokslas, geriatrinė slauga Lietuvoje dabar labai aktualios problemos. 

Klinikos mokslinio darbo kryptys: 1) epidemiologinė ir profilaktinė (tiriamas lėtinių 
nespecifinių plaučių ligų (LNPL) paplitimas tarp seno amžiaus Lietuvos gyventojų; 2) 
alergologinė; 3) vyresniojo amžiaus LNPL sergančiųjų naujų tyrimo ir gydymo metodų 
kūrimas. 

Medicinos fakulteto VI kurso studentai ir rezidentai klinikoje studijuoja geriatriją, 
Slaugos fakulteto - geriatrinę slaugą, o Stomatologijos fakulteto - vidaus ligas. 

Geriatrijos klinika įsikūrusi Kauno II klinikinės ligoninės vidaus ligų skyriuose. 
Klinikos mokslininkai išleido 13 monografijų ir vadovėlių.Iš jų svarbesnės: Vasiliausko 

B. "Klinikinė alergologija" (1991), Vasiliausko B., Japertienės L., Glosienės I. "Alergijos 
rykštė" (1991). Parengti geriatrijos vadovėliai Slaugos fakulteto studentams bei Medicinos 
fakulteto studentams. 

Klinikoje buvo įdiegta daug diagnostikos ir gydymo metodų. Iš jų pažymėtini - 
antinksčių žievės kortizolinės funkcijos stimuliavimas mažo galingumo neurorefleksiniu 
ir endovazaliniu lazeriu; kvėpavimo raumenų funkcijos atstatymas diafragmos stimuliacija; 
hemosorbcijos-ekstrakorporalinės membraninės oksigenacijos, ultravioletinio kraujo 
švitinimo metodai; aukšto dažnio plaučių ventiliacija; endonazalinio kalcitrino vartojimas 
sergantiems LNPL; fizinio krūvio astmos diagnostika; neinvaziniai kardiorespiracinės 
funkcijos tyrimai ir kt. 

Geriatrijos klinika bendradarbiauja su Norvegijos Oslo universiteto Geriatrijos 
klinika, JAV Tenesio universiteto Geriatrijos centru. 


Klinikos personalas: 

V. Lesauskaitė, doc. - klinikos vadovė 
G. Bagdonas, doc. 

I. Čygaitė-Buožienė, doc. 

J. Jakaitytė, doktor. 

N. Šmigelskienė, doc. 

B. Vasiliauskas, habil. dr. prof. 

A. Visokinskas, doc. 

Reabilitacijos klinika 


Klinika buvo įsteigta 1991 m., sujungus kineziterapijos ir fizioterapijos skyrius. 
Klinikoje yra fizinės medicinos ir reabilitacijos, kineziterapijos skyriai, elektrostimuliacijos 
sektorius, mokslinė praktinė invalidų reabilitacijos laboratorija. Medicininė pedagoginė 
reabilitacijos bazė - "Panemunės šilas". 

Klinikoje specialistai teikia reabilitacijos pagalbą pacientams, dėl ūminių ligų ar 
traumų sutrikus biosocialinėms funkcijoms. Teikia mokslinę metodinę pagalbą šalies 
reabilitacijos įstaigoms. 

Mokslinio darbo sritis - medicina ir reabilitacija. Didžiausias dėmesys skiriamas 
dviems pagrindinėms problemoms: 1) invalidumo būklei ir jo priežastims Lietuvoje 
nustatyti bei kompleksinei reabilitacijai; 2) kineziterapijos ir fizioterapijos priemonių 
efektyvumui įvertinti, reabilituojant sergančiuosius kardiologinėmis, neurologinėmis ir 
judėjimo aparato ligomis. 

Per pastaruosius penkerius metus klinikos mokslininkai yra išleidę 15 metodinių 
priemonių, reabilitacijos vadovėlį, yra autoriai ir bendraautoriai keleto monografijų. 

- habilituotas daktaras. | 

Klinikos darbuotojai dalyvavo ir skaitė pranešimus tarptautinėse konferencijose ir 
kongresuose - Australijoje, Vokietijoje, Švedijoje, Japonijoje, Danijoje, JAV ir kt. 

Klinikoje Medicinos fakulteto IV kurso ir Stomatologijos fakulteto V kurso studentai 
studijuoja fizioterapiją, Medicinos fakulteto VI kurso studentai ir Slaugos fakulteto med. 
seserys studijuoja reabilitaciją. | 

Nuo 1992 m. reabilitologo specialybę galima įsigyti po 2 metų rezidentūros. Klinika 
bendradarbiauja su JAV Mičigano universiteto Reabilitacijos klinika ir Viborgo regioninės 
ligoninės reabilitacijos skyriais. 


Klinikos personalas: 


*v— 


A. Andziulis, med. m. dr. asist. L. Švedienė, med. m. dr., rezidentų vad. 
A. Kimtys, med. m. dr. doc. A. Zasimauskienė, asist. 

R. Kibiša, med. m. dr. doc. 

J. Samėnienė, med. m. dr., vyr. moksl. bendr. 

R. Savickas, doktorantas 

Visuomenės sveikatos fakultetas 


1994 m. pirmą kartą Lietuvos medicinos istorijoje buvo įkurtas Visuomenės sveikatos 
fakultetas. Tai penktasis akademijos fakultetas, galutinai užpildantis šiuo metu pasaulyje 
egzistuojančią aukštųjų medicinos studijų schemą. 

Visuomenės sveikatos fakultetas specialistus rengia pagal dvipakopę studijų sistemą. 
Pagrindinės studijos trunka 4 metus. Per pirmuosius dvejus metus studentai studijuoja 
fundamentaliuosius medicinos mokslus ir įgyja bendrąjį humanitarinį bei socialinį 
išsilavinimą. Per kitus dvejus metus vis daugiau dėmesio skiriama specialaus lavinimo 
dalykams ir praktikai. 

Studijas organizuoja 28 katedros ir klinikos, kurių dėstytojai dėsto 44 privalomus 
dalykus, taip pat kelias dešimtis laisvai pasirenkamų dalykų, ir vadovauja studentų 
praktikai. Per 4 metus studentai turi gauti 75 įskaitas, išlaikyti 24 egzaminus. Išlaikius 
valstybinį egzaminą, išduodamas bakalauro diplomas. 

Dalis bakalaurų galės tęsti studijas 2 metus magistrantūroje, kurią baigę, taps sveikatos 
mokslų magisirais ir gaus magistro diplomus. 

Bakalaurai taip pat gali pasirinkti 1 metų trukmės specializuotas profesines studijas 
ir įgyti profesinę kvalifikaciją. Yra numatytos šios specializacijos: sveikatos priežiūros 
administravimas, sveikatos ekologija, sveikatos edukologija, ergoterapija, kineziologija, 
burnos higiena. 

Visuomenės sveikatos specialisto veikla susijusi su visuomenės sveikata ir ligomis, 
tačiau jis rūpinasi ne ligų gydymu, o asmens, šeimos ar grupės asmenų sveikatos 
išsaugojimu ir stiprinimu. Visuomenės sveikatos specialistas stebi ir vertina visuomenės 
sveikatą, fizinę ir socialinę aplinką, nustato visuomenės sveikatos poreikius, skatina 
sveikatą sitprinančią politiką, vertina sveikatos priežiūros tarnybų veiklą, bendradarbiauja 
su kitomis žinybomis, dalyvauja profilaktinėse programose ir koordinuoja socialines 
programas. Be to, visuomenės sveikatos specialistas vykdo tyrimus, nustatančius ligų 
priežastis ir profilaktikos galimybes. 

Visuomenės sveikatos specialistas gali dirbti referentu, metodininku sveikatos 
valdymo struktūrose, asmens ir visuomenės sveikatos priežiūros, socialinės globos 
įstaigose, ikimokyklinėse vaikų įstaigose, bendrojo lavinimo, aukštesniosiose ir 
aukštosiose mokyklose, kariuomenėje bei privačiose struktūrose. 

Aplinkos ir darbo medicinos katedra 


1922 m. rudenį Lietuvos universiteto Medicinos fakultete buvo įkurta Higienos ir 
bakteriologijos katedra. Vėliau ji buvo vadinama Higienos, bakteriologijos ir sanitarinės 
policijos katedra. Katedros vedėju universiteto administracija pakvietė Maskvos 
bakteriologijos instituto direktoriaus pavaduotoją prof. Antaną Jurgeliūną. Iki 1923 m. 
katedra buvo Higienos ir bakteriologijos institute (dabar Poškos g. 2), kurio direktorius 
nuo 1921 m. buvo prof. A. Jurgeliūnas, 1923-1926 m. - universiteto rūmuose (dabar 
Gedimino g. 43), 1927-1932 m. -vėl Higienos ir bakteriologijos institute. Katedros patalpos 
buvo labai kuklios: higienos laboratorija, bakteriologijos laboratorija, auditorija bei 
katedros vedėjo ir asistentų kambarys. 1933 m. katedra įsikūrė naujuose Medicinos 
fakulteto rūmuose (dabar Mickevičiaus g. 9) ir čia dirbo iki 1980 m. Studentams medikams 
higienos kursas buvo dėstomas vienerius mokslo metus, disciplinai skiriamos 4 val. per 
savaitę (po 2 val. paskaitoms ir praktikos darbams). Per praktikos darbus studentai buvo 
mokomi higienos ir sanitarijos tyrimo metodų, pvz., nustatyti anglies dvideginio kiekį 
patalpų ore, atlikti sanitarinį ir bakteriologinį vandens, maisto produktų tyrimą. Buvo 
organizuojamos ekskursijos į Kauno Pastero ir meteorologijos stotis, ligoninės 
dezinfekcijos skyrių, skalbyklą, duonos kepyklas, skerdyklas, audimo, konditerijos 
fabrikus. Higiena ir bakteriologija buvo dėstomos medicinos, odontologijos ir farmacijos 
skyrių studentams. Katedroje asistentais dirbo S. Ginalskis, D. Kladiščevas, J. Madeikis, 
V. Girdzijauskas, Č. Bankauskas. 

1935 m. prof. A. Jurgeliūnas kartu su asistentu Č. Bankausku parengė ir išleido 74 
puslapių higienos praktikos darbų vadovėlį. Jame buvo aprašyti oro, vandens ir maisto 
produktų sanitarinio tyrimo ir vertinimo metodai. 1934 m., pablogėjus sveikatai, prof. 
A. Jurgeliūnas išėjo į pensiją ir apsigyveno Vabalninke. Jis mirė 1943 m. Prof. A. 
Jurgeliūnas paskelbė apie 30 mokslinių darbų, kuriuose nagrinėjami serologijos, 

mikrobiologijos, infekcinių ligų, helmintologijos bei kai kurie higienos klausimai. 

1934 m. Medicinos fakulteto mokslo taryba higienos kursą pavedė skaityti Fiziologijos 
katedros vyr. asistentui Jonui Šopauskui, o bakteriologijos kursą - vyr. asistentui Vytautui 
Girdzijauskui. 1936 m. J. Šopauskas apgynė disertaciją "Nervo jaudrumo parametrų 
kitimai nuo sužalojimo". Tais pačiais metais jis buvo paskirtas Higienos ir bakteriologijos 
katedros vedėju. Pagrindinius fiziologinių tyrimų metodus, kuriuos įsisavino prof. Vlado 
Lašo vadovaujamoje Fiziologijos katedroje, J. Šopauskas pritaikė higienai. Jis buvo 
perspektyvus mokslininkas ir pedagogas, todėl 1934-1935 m. buvo pasiųstas tobulintis į 
Paryžių ir Stokholmą. Vėlesniais metais (1936-1938) jis susipažino su visuomenės sveikatos 
bei profilaktinio darbo organizavimu daugelyje Europos šalių. Išsamiose mokslinių 
komandiruočių ataskaitose bei straipsniuose, išspausdintuose 1937-1939 m. žurnale 
"Medicina", J. Šopauskas moksliškai analizavo Europos šalių visuomenės sveikatos 
priežiūros sistemos bei jų gyventojų sveikatos būklę, ragino tuometinę vyriausybę 
įgyvendinti pažangiausius sveikatos modelius ir metodus Lietuvoje. Jis nuolat tvirtino, 
kad norint paruošti gerus gydytojus aukštosiose medicinos mokyklose, reikia išplėsti ir 
sustiprinti higienos dėstymą. 1941 m. J. Šopauskui buvo suteiktas profesoriaus vardas. 

1955 m. Higienos ir bakteriologijos katedra buvo reorganizuota į dvi atskiras Higienos 
ir Mikrobiologijos katedras. Higienos katedrai vadovavo prof. J. Šopauskas. Katedros 
personalas daug dėmesio skyrė ne tik oro, vandens ir asmens higienai, bet ir Žmogaus 
gyvenamosios aplinkos, mikroklimato, termoreguliacijos, kraujo apytakos, darbo higienos, 
darbo fiziologijos, racionalios mitybos klausimams. Greta pedagoginio darbo, prof. J. 
Šopauskas didelį dėmesį skyrė moksliniam darbui ir naujų mokslininkų ugdymui. Jis 
parašė daugiau kaip 80 straipsnių ir monografijų fiziologijos, higienos, socialinės higienos, 
medicinos istorijos klausimais. Vadovaujant prof. J. Šopauskui, apginta 15 disertacijų 
Kauno medicinos institute, Vilniaus universitete, Mokslų akademijoje bei kitose Lietuvos 
mokslo ir studijų įstaigose. Mirė prof. J. Šopauskas 1968 m. 

1977-1990 m. Higienos katedra buvo sujungta su Socialinės higienos ir sveikatos 
apsaugos organizavimo katedra. 1968-1980 m. jungtinei katedrai vadovavo doc. Juozas 
Rauba, 1980-1986 m. - doc. Vytautas Obelenis, 1986-1991 m. - prof. Jadvyga Petrauskienė. 
1991 m. Higienos katedra vėl tapo savarankiška ir nuo tų metų iki šiol jai vadovauja 
prof. Vytautas Obelenis. 

1972-1992 metais Higienos katedroje buvo Darbo higienos mokslo tyrimo laboratorija. 
Katedros ir laboratorijos darbuotojai tyrė Lietuvos tekstilės (J. Rauba), mašinų gamybos 
ir metalo apdirbimo (V. Obelenis), chemijos ir medienos apdirbimo pramonės įmonių 
(V. Vitkus, A. Lukauskas), žemės ūkio (A. Daškevičius), higienos ir ergonomines (R. 
Kondrotienė, R. Bagdanavičienė, L. Dregval) darbo sąlygas, vertino jų įtaką darbuotojų 
sveikatai, bendram ir profesiniam sergamumui. Doc. V. Steponavičienė tyrė atskirų 
gyventojų grupių mitybą, vitaminus ir mineralines medžiagas maisto racione. Katedros 
ir laboratorijos mokslininkai pasiūlė ir praktiškai įdiegė daug sveikatos profilaktinių 
priemonių, naujai sukūrė arba patobulino daugiau kaip 20 darbo higienos, darbo 
fiziologijos ir darbo medicinos tyrimo metodų, kurie įvertinti kaip išradimai bei 
racionalizaciniai pasiūlymai. Sustiprėjo katedros mokslinė ir materialinė bazė, katedra 
įsigijo naujos aparatūros higieniniams ir fiziologiniams tyrimams. Ji iki šiol naudojama 
moksliniams ir praktiniams sveikatos tyrimams bei studentų mokymui. Už naujų darbo 
higienos ir fiziologijos metodų sukūrimą ir praktišką pritaikymą V. Obeleniui, A. 
Lukauskui ir J. Raubai 1984 m. buvo paskirta respublikinė tiflologijos premija. 

Nuo 1980 m. katedros pagrindinę mokslinio darbo kryptį sudarė lėtinio streso genezės, 

stresorių poveikio psichofiziologinėms organizmo funkcijoms bei streso įtakos sveikatai 
tyrimai. Šių tyrimų rezultatai paskelbti daugiau kaip 50-tyje mokslo darbų ir keliose 
metodinėse rekomendacijose bei 1990 m. apibendrinti V. Obelenio medicinos mokslų 
habilitaciniame darbe. Šiuo metu katedros moksliniai tyrimai apima profesionalių 
darbuotojų ir moksleivių, dirbančių kompiuteriais, psichofiziologinius tyrimus bei jų 
sveikatos pažeidimų profilaktiką, kancerogenų ir profesinio vėžio Lietuvoje 
epidemiologijos tyrimus, regėjimo invalidų darbo medicinos klausimus. 1991-1995m. 
katedros darbuotojai parašė daugiau kaip 70 mokslinių darbų, iš kurių beveik pusę 
atspausdino užsienio bei tarptautiniuose leidiniuose. 

Vykstanti medicinos studijų ir sveikatos apsaugos sistemos reforma kelia naujus 
reikalavimus ne tik studentams, bet ir katedros dėstytojams. Keičiasi studijų turinys, 
daugiau dėmesio skiriama visuomenės sveikatos disciplinų - aplinkos medicinos, darbo 
higienos, darbo medicinos, lėtinių neinfekcinių susirgimų epidemiologijos ir profilaktikos, 
sveikatos mitybos klausimams. Daug dėmesio skiriama dėstomų kursų tarpdisciplininei 
integracijai su fundamenitaliosios bei klinikinės medicinos disciplinomis, studentų 
savarankiškoms studijoms. Darbo medicina kaip klinikinė disciplina Lietuvoje yra dar 
nauja. Nuo 1995 m. katedra vadinama Aplinkos ir darbo medicinos katedra. Šiuo metu 
yra labai svarbu, kad dėstytojų profesinė kvalifikacija atitiktų naujus mokslo ir studijų 
reikalavimus. Katedros dėstytojai stengiasi išnaudoti visas galimybes mokslinei, 
pedagoginei ir klinikinei kvalifikacijai kelti. 1992-1996 m. katedros dėstytojai kvalifikaciją 
kėlė 15-koje įvairios trukmės tobulinimosi kursų bei stažuočių užsienio šalyse. 

Katedros dėstytojai kartu su Vilniaus universiteto Higienos katedros dėstytojais 1966 
m. išleido pirmąjį "Higienos" vadovėlį studentams lietuvių kalba. Antrasis papildytas ir 
pataisytas "Higienos" vadovėlis buvo išleistas 1982 m. 1981 m. katedros dėstytojai išleido 
"Darbo ir komunalinės higienos pratybas" bei "Mitybos ir vaikų bei paauglių higienos 
pratybas", 1984 m. - "Sanitarinius ir higieninius normatyvus", 1994 m. Higienos praktikos 
darbus". 1997 m. kartu su Vilniaus universiteto dėstytojais išleido vadovėlį studentams 
"Aplinkos medicina". 

Šiuo metu Aplinkos ir darbo medicinos katedroje mokslinį ir pedagoginį darbą dirba 
8 dėstytojai, 2 doktorantai ir 2 laborantai. Katedros dėstytojai bendradarbiauja su Rygos, 
Talino, Maskvos, Lodzės, Berlyno, Kopenhagos darbo medicinos institutais, Upsalos 
universitetu, Londono higienos ir tropinės medicinos institutu, Helsinkio Šiaurės šalių 
specialistų tobulinimo institutu NIVA, PSO centru EUROTOX, TEMPUS. 


Katedros personalas: 

V. Obelenis, habil. med. m. dr. prof. - katedros vedėjas 
T. Bagdonienė, asist. 

M. Bartkus, med. m. dr. asist. 
L. Bleizgienė, asist. 

A. Daškevičius, med. m. dr. doc. 
V. Januškevičius, asist. 

L. Lašaitė, labor. 

A. Lukauskas, med. m. dr. doc. 
R. Rastauskas, asist. 

R. Raškevičienė, doktor. 

L. Škėmienė, labor. 

R. Telksnienė, doktor. 

Filosofijos ir socialinių mokslų katedra 


Medicinos studijos nuo pat savo ištakų skirtos siekti ne tik profesinio, bet ir bendrojo 
universitetinio išsilavinimo. Šalia profesinių dalykų buvo studijuojami humanitariniai ir 
socialiniai mokslai. Filosofijos ir socialinių mokslų katedra stengiasi tęsti šias tradicijas. 

Katedros priešistorija sudėtinga. 1950 metais, pertvarkant Kauno universitetą, buvo 
įkurta Marksizmo-leninizmo katedra. Iš pradžių j jai vadovavo atsiųsti iš Maskvos dėstytojai 
- P. Kazakovas, G. Novikova, M. Černiavskis, ir tik nuo 1960 metų - A. Šalna, vėliau - J. 
Minkevičius. Buvo dėstoma TSKP istorija, dialektinis ir istorinis materializmas, 
marksistinė politinė ekonomija. 1963 metais balandžio 27 d. KMI rektoratas nutarė įsteigti 
dvi katedras: TSKP istorijos ir politinės ekonomijos katedrą (vedėjas doc. V. Kuzminskis, 
vėliau doc. E. Misiūnaitė ir doc. Z. Kriaučeliūnas) bei Filosofijos ir mokslinio komunizmo 
katedrą (vedėjas V. Aksomaitis). Nuo 1963 m. rugsėjo 16 d. Filosofijos ir mokslinio 
komunizmo katedrai vadovavo doc. I. Zaksas (vėliau filos. m. dr. prof.). Nuo 1976 m. 
spalio mėn. iki 1993 m. vasario mėn. katedros vedėju dirbo soc. m. dr. doc. A. Leonavičius. 
1990 m. birželio 20 d. TSKP istorijos ir politinės ekonomijos bei Filosofijos ir mokslinio 
komunizmo katedros buvo sujungtos ir reorganizuotos į Filosofijos ir socialinių mokslų 
katedrą. Nuo 1993 m. vasario mėn. katedrai vadovauja hum. m. dr. doc. I. Jakušovaitė. 

Katedros nuveiktą darbą sovietiniu laikotarpiu vienareikšmiškai įvertinti sunku. Tuo 
metu humanitarinių ir socialinių mokslų studijos buvo politizuotos, tačiau ir tomis 
sąlygomis katedra nagrinėjo žmogiškąsias vertybes, medicinos bei gamtos mokslų 
filosofines bei metodologines problemas. Medikai kartu su filosofijos dėstytojais skaitė 
dialektinio materializmo paskaitas. Ypač įsimintinos prof. S. Čepulio, prof. J. Nainio, 
doc. J. Kuzmos paskaitos. Jie analizavo pažinimo metodus ir formas, atskleidė medicininio 
pažinimo specifiką, pabrėžė gyvybės, sveikatos, ligos ir mirties gamtamokslinius ir 


A šESti i 5“ 
D sai | 


ŠA Vado 





Visuomenės sveikatos fakultetas 239 


dvasinius aspektus. 

Kas dveji metai institute vykdavo respublikinės mokslinės konferencijos "Filosofija 
ir medicina", kuriose dalyvaudavo ir skaitydavo pranešimus ne tik respublikos filosofai, 
bet ir medikai. Katedros medikų moksliniai darbai buvo spausdinami atskiromis 
publikacijomis ir tematiniuose leidiniuose. 

Atkūrus Lietuvos nepriklausomybę, humanitarinių ir socialinių studijų programos 
buvo pertvarkytos pagal europinį lygį ir tarpukario Lietuvos patirtį. Katedros dėstytojai 
buvo peratestuoti bei nostrifikuoti jų moksliniai laipsniai ir vardai. Dalis dėstytojų paliko 
katedrą. 

Šiuo metu katedroje dėstomos 7 privalomosios disciplinos: filosofija (visų fakultetų 
studentams), bendroji ir medicinos etika (visų fakultetų studentams), bendroji ir medicinos 
sociologija (Visuomenės sveikatos fakulteto studentams), bendroji psichologija 
(Farmacijos ir Slaugos fakulteto studentams), vadovavimo psichologija (Farmacijos 
fakulteto studentams), ekonomikos pagrindai (Farmacijos fakulteto studentams) bei 
ekonomika ir vadyba (Visuomenės sveikatos fakulteto studentams). Be privalomųjų 
disciplinų studentai gali pasirinkti dar 12 kursų: Lietuvos kultūros istoriją, logiką, estetiką, 
moralės filosofiją ir psichologiją, medicinos filosofiją, lyties filosofiją, krikščionybę ir 
civilizaciją, savikūros pagrindus, etiketą, sociologiją, socialinę psichologiją ir vadybos 
pagrindus. Pasirenkamas disciplinas dėstyti kviečiami ir kitų Kauno aukštųjų mokyklų 
kvalifikuoti dėstytojai. 

Katedra parengė ir vykdo medicinos studijų humanizacijos ir socializacijos programą, 
kurios konceptualus pagrindas yra nagrinėjama mokslinė tema "Medicina kaip socialinis- 
kultūrinis reiškinys". Pagrindinės nagrinėjamos problemos - medicina kaip mokslo dalis, 
medicina ir vertybės, mediko profesija kaip sociologinė problema, sveikata kaip socialinis 
reiškinys. Katedroje parengti medicinos filosofijos, medicinos etikos, bendrosios ir 
medicinos sociologijos kursai, kurie padeda studentui suprasti mediciną kaip specifinę 
materialiosios ir dvasinės kultūros formą, greta dorovės, teisės, ekonomikos, politikos, 
švietimo, meno, religijos. Katedra parengė visų privalomųjų disciplinų metodinę medžiagą 
studentams. 

Katedra organizuoja respublikines mokslines konferencijas ir seminarus - 1992 metais 
"Humanitarinių disciplinų vaidmuo medikų ruošime", 1993 metais "Kultūra ir medicina", 
1995 m. "Gyvybės ir mirties medicininiai, teisiniai ir etiniai aspektai". 

Įsijungus katedrai į naujai įsteigto Visuomenės sveikatos fakulteto struktūrą, katedros 
moksliniame ir pedagoginiame darbe ryškėja poslinkis - nuo klinikinių mokslų, gydytojo 
ir paciento santykių, mediko profesijos analizės prie platesnio socialinio konteksto, 
akcentuojant sveikatos priežiūros politiką, sveikatos stiprinimo ekonominius aspektus, 
socialines sąlygas bei gyvenseną, etines ir teisines sveikatos problemas. Katedra pradėjo 
aktualių visuomenės sveikatos klausimų sociologinius tyrimus. 

Katedra palaiko mokslinius ryšius su Krokuvos Jogailos universiteto Medicinos 
filosofijos katedra, Liubeko medicinos universiteto Istorijos institutu, Limburgo 
universiteto Sveikatos etikos ir filosofijos katedra, Liublino katalikiškuoju universitetu, 
Rusijos Mokslų Akademijos Psichologijos institutu. Katedros dėstytojai skaito pranešimus 
tarptautinėse konferencijose, dalyvauja rengiant "Tempus" programą. 

Apžvelgus katedros nueitą kelią ir suvokiant atsakomybę sprendžiant akademijos 
dabarties problemas, nejučia peršasi mintis, kad galbūt tikroji katedros istorija prasideda 
dabar. Kartais vienas sumaniai suvoktas bruožas teikia daugiau šviesos negu ištisa kronika. 
"Istorija yra egzistencinis laikas, kuriame buvojame ne paprastai slinkdami ir dingdami, o 

laikydarni laiką savo rankose, būtent: savo atmintimi praeities atžvilgiu ir savo ryžtimi ateities 
atžvilgiu" (A. Maceina). 


Katedros personalas: 

I. Jakušovaitė, hum. m. dr. doc., katedros vedėja 
D. Juknelis, labor. 

R. Jurkonienė, labor. 

A. Leonavičius, soc. m. dr. doc. 
Z.. Liubarskienė, hum. m. dr. doc. 
V. Lodienė, labor. 

M. Marcinkienė, labor. 

R. Mikutavičius, telol. m. dr. 

V. Paltanavičius, asist. 

A. Ščiogoleva, soc. m. dr. 

N. Vasiljevienė, hum. m. dr. doc. 
A. Žemaitaitis, hum. m. dr. doc. 

Fizinio auklėjimo ir sporto medicinos katedra 


Kauno medicinos akademijos Fizinio auklėjimo ir sporto medicinos katedra savo 
gyvavimo kelią pradėjo 1948 metais dar Kauno Vytauto Didžiojo universitete. Po Vytauto 
Didžiojo universiteto reorganizacijos (nuo 1951 metų) katedra rūpinosi Kauno medicinos 
instituto studentų fiziniu lavinimu, suteikė jiems Žinių apie fizinių pratimų bei judamosios 
veiklos ypatumus ir taikymo metodiką, saugant ir stiprinant žmogaus sveikatą. 

Nuo 1948 metų iki 1975 metų katedrai vadovavo doc. Zigmas Vegertas. Doc. Zigmo 
Vegerto vadovavimo metais katedroje dirbo dėstytojai: vyr. dėst. Anastazija 
Dambrauskienė (1951-1973), vyr. dėst. Vytautas Dainys (1951-1988 - mirė 1994 metais), 
doc. Sofija Vaišienė (1948 - tebedirba ir dabar), asist. Katerina Daujotaitė (1951-1953), 
vyr. dėst. Mykolas Chlevickas (1954-1956), doc. Alfonsas Vietrinas (1956-1976, mirė 
1996 m..), vyr. dėst. Rimantas Baltaduonis (1961-1994), vyr. dėst. Vincas Sercevičius (1955- 
1983), doc. Valentinas Jankauskas (1962-1976), doc. Gerardas Šauklys (1963 - tebedirba 
ir dabar), vyr. dėst. Liutauras Plioplys (1966 - tebedirba ir dabar), vyr. dėst. Algirdas 
Petronis (1966-1993), asist. Julija Alksnytė (1968-1969), vyr. dėst. Fausta Bimbienė (1969- 
1975), asist. Antanas Skarbalius (1970-1971), asist. Jurgis Žižys (1971-1978), asist. 
Algimantas Kimtys (1972-1990), vyr. dėst. Emilija Barkauskienė (1965-1990). 

1975 metais katedrai vadovauti pradėjo doc. Gerardas Šauklys. Katedros vedėju dirbo 
iki 1993 metų. Jo vadovavimo katedrai metais dirbo: asist. Regimantas Juodris (1987- 
1990), vyr. dėst. Ričardas Liachovičius (1975 - tebedirba ir dabar), vyr. dėst. Vincas 
Bieliūnas (1977 - tebedirba ir dabar), vyr. dėst. Gražina Gerbenienė (1982-1994), asist. 

Žilvinas Tendzegolskis (1987-1993), vyr. dėst. Ramūnė Kazlauskienė (1983-1994), doc. 
Vytautas Kontvainis (1988-1990), doc. Raimundas Kibiša (1985-1991), asist. Reda 
Baublienė (1988-1990), vyr. dėst. Regimantas Karčiauskas (1984-1985), asist. Algė 
Vitartaitė (1990 - tebedirba ir dabar). 

Nuo 1993 metų katedrai vadovauja biol. m. dr. prof. Valerijus Jasiūnas. 

Katedros tikslas - suteikti studentams žinių apie fizinių pratimų bei judamosios veiklos 
ypatumus ir jų taikymo metodiką, saugant ir stiprinant žmogaus sveikatą. Katedra yra 
viena iš profilinių katedrų, rengiančių visuomenės sveikatos specialistus - kineziologus. 
Medicinos, Stomatologijos, Visuomenės sveikatos ir Farmacijos fakultetų studentams 
katedros pedagogai dėsto sporto mediciną, asmens sveikatos ugdymo discipliną, medicinos 
kontrolę, kineziologiją. 

Mokslinį darbą katedra dirba nuo pat įkūrimo. Joje buvo tiriama studentų fizinio 
išsivystymo ir fizinio pasirengimo dinamika, širdies kraujagyslių sistemos ligų reabilitacijos 
problemos, raumenų elektrinės stimuliacijos poveikis specialiųjų medicininių grupių 
studentų sveikatai ir darbingumui. Katedros mokslininkai tyrė medicinines, biologines 
bei socialines žmogaus ekologijos problemas. Dalyvavo, kuriant sveiko miesto projekto 
mokslinį ir praktinį pagrindimą. 1993 metais katedra pradėjo naują temą -"KMA studentų 
ir Kauno miesto gyventojų fizinės kondicijos ir sveikatos rodiklių korekcija, taikant 
individualizuotus ir adekvačius organizmui fizinius krūvius". 

Katedros dėstytojų sukurtos kompiuterizuotos fizinės kondicijos ir funkcinio būklės 
vertinimo programos įdiegtos miesto ir šalies sveikatos stiprinimo centruose ir sėkmingai 
taikomos, sprendžiant gyventojų sveikatingumo problemas. 

Katedros kolektyvas dalyvauja kuriant bei įgyvendinant Lietuvos nacionalinės 
sveikatos programą. Ji numato rengti specialistus pagal šiuolaikinius standartus darbui 
su įvairiomis žmonių grupėmis, taip pat ir su neįgalinčiaisiais. Rengia ir diegia naujas 
fizinio lavinimo ir reakriacinės krypties metodikas, tai padeda skatinti žmonių fizinį 
aktyvumą, atsižvelgti į individualias žmonių ypatybes. 

Metai iš metų sporto klube "Medikas" buvo kuriamos sportinės tradicijos, daugėjo 
sportuojančių studentų ir darbuotojų, augo meistriškumas, gerėjo materialinė bazė. 

KMI krepšinio, tinklinio, lengvosios atletikos, stalo teniso, meninės gimnastikos, 
studentų rinktinės aktyviai dalyvavo ir pasiekė gerų rezultatų sąjunginiuose renginiuose 
su Latvijos, Ukrainos (Lvovo, Odesos), Baltarusijos, Moldavijos, Rusijos studentų sporto 
klubais. 

Akademijoje studijavo žinomi respublikos sportininkai - sporto meistrai: Marija 
Alksninytė-Balnienė, Rimantas Aukštuolis, Ramutė Barkauskaitė, Valerija Bulotaitė, 
Viktoras Bojarčius, Gediminas Bučys, Irena Čedrauskaitė, Pajauta Dimaitė, Rita Ilekytė, 
Vytautas Jašinskas, Meda Kelbauskaitė, Aldona Kondrotaitė-Skarulienė, Algimantas 
Kimtys, Ina Komponeiceva, Valentinas Kolcovas, Darius Liaugaudas, Jūratė Lieputė, 
Arvydas Marcinkevičius, Jelena Machtinenko, Edmundas Pauras, Benediktas Valenti- 
navičius, Algina Sabulytė-Antanaitienė, Remigijus Stankūnas, Viktoras Sidorovas, Vale- 
rijus Smolnikovas, Birutė Sližytė,Aldona Stančiūtė, Vytautas Tiknius, Laimas Jonaitis ir 
kt. 

KMA krepšininkės, tinklininkės, tinklininkai, lengvaatlečiai ne kartą yra iškovoję 
respublikos "Sporto" taurę ir tapę Lietuvos studentų čempionais. 

Nuo 1958 m. penkių sporto šakų KMI atstovai sėkmingai varžėsi "Draugystės taurės" 
tradicinėse studentų medikų varžybose. Kasmet 34 metus išvykdavo ir sutikdavo savo 
kolegas iš Rygos, Minsko, Petrogrado (keletą metų dalyvavo Tartu universiteto Medicinos 

fakultetas, Vitebsko bei Gardino medicinos institutai). KMI daugelį metų buvo tam tikrų 
sporto šakų nugalėtojai bei šio puikaus renginio pagrindinės taurės laimėtojai. 1992 m. 
dėl lėšų stygiaus šios tarptautinės varžybos buvo nutrauktos. 

Už aktyvią visuomeninę sportinę veiklą studijų metais sporto rinktinių nariai - 
absolventai akademijos diplomo įteikimo metu apdovanojami sporto klubo "Medikas" 
atminimo medaliais. Studentų sveikatingumo ir sportiniai renginiai išsamiai aprašomi 
akademijos savaitraštyje "Ave Vita". 

Pažymėtina aktyvi akademijos darbuotojų sportinė veikla, vadovaujant vyr. dėst. 
Anastazijai Dambrauskienei, Vincui Bieliūnui bei kitiems katedros dėstytojams. 
Nuolatiniai sportinių renginių dalyviai buvo prof. Vaclovas Sadauskas, prof. Jonas Nainys, 
prof. Jurgis Brėdikis, prof. Adolfas Urbonas, doc. Stasys Gandvilis, doc. Stasys Kindziulis, 
doc. Aleksandras Vitkus, doc. Kęstutis Tiknevičius, prof. Donatas Vasiliauskas, prof. 
Tarvilas Norkus, doc. Kęstutis Baltrušaitis, prof. Kazys Daukša, prof. Romas Gailys, 
doc. Jonas Čeponis, doc. Petras Cibas, Raimondas Lekas. 

Šiaulių miesto medikų iniciatyva organizuojamos tradicinės "Saulės mūšio" žiemos 
sporto šventės ir kiti renginiai parodo, kiek aktyvių mūsų akademijos absolventų dirba 
visoje respublikoje. 

Iš gausaus būrio norėtųsi pažymėti puikius sporto organizatorius gydytojus: Algimantą 
Kairį (Panevėžys), Algį Briedį (Šiauliai), Algį Petrovą (Kelmė), Algį Navakauską 
(Ukmergė), Vidmantą Navicką, Praną Naujokaitį, Giedrę Martinėnaitę (Vilnius), Donatą 
Vasiliauską, Joną Andriuškevičių, Romą Stepanauską, Rytę Žusinaitę ir kt. 

Aktyviai buvo plėtojami tarptautiniai sporto klubo "Medikas" sporto ryšiai. Jau 1969 
metais doc. Gerardo Šauklio iniciatyva mūsų instituto tinklininkai buvo pakviesti į Glivico 
miestą Lenkijoje, kur buvo iškovotos pirmosios pergalės. 

Kasmet buvo pasikeičiama sportinėmis delegacijomis. Nuo 1972 m. beveik dešimt 
metų glaudūs studentų ir dėstytojų bendradarbiavimo ryšiai buvo užmegsti su Bialystoko 
medicinos akademija, turinčia gražias sporto tradicijas, nuo 1984 m. - su Vengrijos 
Budapešto, Debreceno ir Segedo medicinos universitetais. 

1989 m. Erfurto (Vokietija) medicinos akademijos kvietimu į draugiškas varžybas 
buvo išvykusios mūsų studentų plaukimo, o vėliau teniso komandos. 

1991 m. pirmą kartą pasidalinti patyrimu ir pasivaržyti į Magdeburgo medicinos 
akademiją (Vokietija) buvo išvykusi dėstytojų grupė, o 1994 m. Kaune pasirašyta katedrų 
bendradarbiavimo sutartis. 

Į kitas šalis rungtyniauti buvo išvykę krepšinio, tinklinio, lengvosios atletikos, teniso, 
plaukimo, stalo teniso sporto šakų atstovai, studentai ir dėstytojai bei sporto klubo 
"Medikas" sporto organizatoriai. 

Sporto klubui labai padėjo katedros dėstytojai, kurie rengė aukšto sportinio 
meistriškumo sportininkus: sporto meistras Vincas Sercevičius, sporto meistras doc. 
Gerardas Šauklys, nusipelnęs treneris doc. Alfonsas Vietrinas, vyr. dėst. Anastazija 
Dambrauskienė, vyr. dėst. Vincas Bieliūnas, vyr. dėst. Ričardas Liachovičius, vyr. dėst. 
Liutauras Plioplys, doktorantė Algė Vitartaitė, vyr. dėst. Emilija Barkauskienė. Nuo 
1986 metų ir dabar sporto klubui "Medikas" vadovauja Irena Plioplienė, kuri subūrė 
studentų aktyvą, organizuojantį visą akademijos sportinę veiklą: 

Rezidentai - Rytis Leonavičius, Mindaugas Kliučinskas, Giedrė Citvaraitė, Valdas 
Oniūnas, Evaldas Brazaitis, Saulius Sabutis, Stomatologijos fakulteto V kurso studentė 
Ieva Plioplytė, Medicinos fakulteto V kurso studentas Ramūnas Riauka ir kt. Geriausi 
studentai sportininkai, akademijos sporto šakų rinktinių nariai sėkmingai dalyvauja 

Lietuvos studentų sporto asociacijos renginiuose, universiadose bei respublikos 
čempionatuose. 

Katedros dėstytojai yra išleidę vadovėlių, mokymo ir metodinių priemonių. Vien 
1995 m. katedros dėstytojai skaitė 16 pranešimų mokslinėse-metodinėse konferencijose, 
paskelbė 15 publikacijų, iš jų 1 - užsienio ir 3 - Lietuvos moksliniuose žurnaluose, yra 
vadovėlio aukštųjų mokyklų studentams bendraautoriai. 

Katedros dėstytojai dalyvauja respublikos ir tarptautinių sporto organizacijų veikloje, 
skaito pranešimus tarptautinėse konferencijose, simpoziumuose. 

KMA studentai ir dėstytojai poilsiauja vasaros sveikatos ir sporto stovykloje 
"Latežeris". Rektorato bei fizinio auklėjimo ir sporto medicinos katedros pastangomis ji 
buvo įkurta 1960 m. vasarą, ir sėkmingai veikia šiandien. Gražias aktyvaus poilsio ir 
sporto tradicijas stovykloje kūrė visa katedra, tačiau labiausiai ilgus metus rūpinosi tuo 
dėstytojai: Vytautas Dainys, Anastazija Dambrauskienė, Vincas Sercevičius, Aleksandras 
Neumovas, dabar Liutauras Plioplys ir Irena Plioplienė. 


Katedros personalas: 

V. Jasiūnas, biol. m. dr. prof., katedros vedėjas 
V. Bieliūnas, vyr. asist. 

R. Kazlauskienė, vyr. labor. 

R. Liachovičius, vyr. asist. 

D. Naujokaitytė, asist. 

L. Plioplys, asist. 

J. Poderys, biol. m. dr. doc. 

T. Revuckienė, labor. 

A. Seibutienė, med. m. dr. doc. 
G. Šauklys, doc. 

S. Vaišienė, vyr. labor. 

A. Vitartaitė, doktor. 

Profilaktinės medicinos katedra 


Profilaktinės medicinos katedra buvo įkurta 1994 m. kartu su jauniausiu Kauno 
medicinos akademijos Visuomenės sveikatos fakultetu. Nors katedra dar labai jauna, 
jos įkūrimo prielaidų galima rasti praeityje. 

Prieš ketvirtį amžiaus akad. Z. Januškevičiaus iniciatyva buvo pradėti pirmieji 
epidemiologiniai išeminės širdies ligos tyrimai ne tik Lietuvoje, bet ir visoje tuometinėje 
Sovietų Sąjungoje. Bendradarbiaujant su Pasauline Sveikatos Organizacija (PSO) 1970 
m. pradėti pirmieji tarptautiniai ūminio miokardo infarkto tyrimai, tarptautinis Kauno- 
Roterdamo tyrimas (KRIS),o nuo 1977 m. pradėti tyrimai, nagrinėjantys širdies bei 
kraujagyslių ir kitų labiausiai paplitusių ligų - vėžio, cukraligės, lėtinių plaučių ligų - 
rizikos veiksnius bei jų kontrolės galimybes. Visų šių tyrimų dėka sukaupta didžiulė 
mokslinė patirtis, parengti specialistai, galintys profesionaliai dėstyti studentams 
profilaktinės medicinos kursą. Katedrai vadovauja habil. dr. prof. V. Grabauskas, žinomas 
Europoje ir pasaulyje visuomenės sveikatos specialistas, turintis ilgametę darbo PSO 
patirtį, ilgametis Pasaulinės Epidemiologų Asociacijos tarybos narys, PSO koordinuojamų 
projektų vadovas. 

Drauge su Profilaktinės medicinos katedros darbuotojais studentų mokyme dalyvauja 
ir Biomedicininių tyrimų bei Kardiologijos institutų mokslininkai. Jie dėsto profilaktinės 
medicinos kursą Medicinos, Stomatologijos ir Visuomenės sveikatos fakultetų studentams 
bei fundamentaliosios epidemiologijos kursą Visuomenės sveikatos ir Slaugos fakultetų 
studentams. Katedros darbuotojai dėsto sveikatos stiprinimo ir ligų profilaktikos kursus 
visuomenės sveikatos specialistams. Kartu su PSO ir kitų KMA padalinių atstovais katedra 

organizuoja tarptautinius kursus lėtinių ligų epidemiologijos, sveikatos politikos 
formavimo ir ligų profilaktikos klausimais Baltijos šalių specialistams. Kartu su Švedijos 
Gioteborgo visuomenės sveikatos mokykla katedros darbuotojai prisideda prie 
BRIMHEALTH mokymo programos vystymo Lietuvoje. Profilaktinės medicinos katedros 
darbuotojai dalyvauja tokiose PSO programose kaip CINDI, MONIKA, DIABALT, 
DIAMOND, "Sveiki miestai", "Sveikos mokyklos", "Sveiki darželiai", "Sveikatą 
stiprinančios ligoninės". Katedros mokslinio darbo pagrindinis tikslas - įvertinti KMA 
studentų gyvensenos ypatumus. 


Katedros personalas: 

V. Grabauskas, med. m. habil. dr. prof. 
E. Danytė, asist. 

St. Domarkienė, med. m. habil. dr. prof. 
J. Klumbienė, med. m. dr. doc. 

Ž. Milašauskienė, med. m. dr. doc. 

I. Misevičienė, med. m. habil. dr. prof. 
Ž.. Padaiga, med. m. dr. doc. 

J. Petkevičienė, med. m. dr. vyr. asist. 
T. Stanikas, med. m. dr. asist. 

L. Šumskas, med. m. dr. asist. 

K. Vilimas, doktorantas 

Socialinės medicinos katedra 


Kauno Vytauto Didžiojo universitete 1923-1944 m. socialinė medicina buvo dėstoma 
Teismo ir Socialinės medicinos katedroje kartu su teismo medicina. 1923-1924 m. ir 1926- 
1929 m. ją dėstė V. Viršila (1871-1929), 1924-1926 m. - B. Sipavičius (1885-1972), 1929- 
1944 m. - K. Oželis (1886-1960). V. Viršila 1922 m. pirmajame lietuvių kalbą išleistame 
teismo medicinos vadovėlyje aprašė staigių mirčių ir traumų socialines sąlygas ir 
komentavo Lietuvos Respublikos to meto įstatymus. Prof. K. Oželis, Teismo ir socialinės 
medicinos instituto vadovas, 1930 m. "Medicinos" žurnale parašė straipsnį "Socialinės 
medicinos pagrindai", skaitytą korporacijos "Fraternitas Lithuanica" suvažiavime. 

1994 m. sovietams antrą kartą okupavus Lietuvą, Socialinės medicinos disciplinos 
pavadinimas buvo pakeistas į Sveikatos apsaugos organizavimo. Šį kursą Higienos 
katedroje pradėjo dėstyti J. Parnarauskas (1904-1953). 1950 m. buvo įkurta savarankiška 
Sveikatos apsaugos katedra. Iki 1953 m. jai vadovavo J. Parnarauskas. 1953 m. katedra 
buvo sujungta su Higienos katedra, jos vedėju tapo J. Šopauskas (1900-1968), o sveikatos 
apsaugos organizavimo kursą dėstė M. Zaikauskas (1924-1988). Nuo 1956 m. rugsėjo 
1d. katedra dirbo savarankiškai. Iki 1960 m. jai vadovavo M. Zaikausaks, o 1961-1977 m. 
- doc. S. Kindziulis. 1977 m. katedra vėl buvo sujungta su Higienos, ir jos vedėjais buvo J. 
Rauba (1977-1980), doc. V. Obelenis (1980-1986) ir prof. J. Petrauskienė (1981-1991). 
1991 m. rugsėjo mėn. katedra vėl tapo savarankiška ir buvo pavadinta Socialinės medicinos 
katedra. Jos vedėja - habil. dr. prof. J. Petrauskienė. 

Stalinizmo laikotarpiu buvo teigiama, jog socialinės ligų priežastys egzistuoja tik 
buržuazinėje visuomenėje. Buvo nepageidaujami socialinio pobūdžio mokslo tiriamieji 
darbai, atsisakyta net "Socialinės higienos" bei "Socialinės medicinos" pavadinimų. Po 
Stalino mirties prasidėjo diskusija dėl socialinių veiksnių vaidmens gyventojų sveikatai 
ir disciplinos pavadinimo. Ši diskusija truko apie 15 metų, ir tik 1966 m. disciplina buvo 
pavadinta "Socialine higiena ir sveikatos apsaugos organizavimu". Duomenys apie 
gyventojų sveikatą buvo slepiami. Socialinės medicinos kursas liko politizuotas ir 

izoliuotas nuo užsienio šalių patirties. Tik atgavus Lietuvai nepriklausomybę, prasidėjo 
naujos šios disciplinos studijos. 

Socialinės medicinos studijos tampriai siejamos su dėstytojų mokslo tiriamąja veikla. 
Apgintos buvusių ir esamų socialinės medicinos katedros dėstytojų - S. Kindziulio (1961), 


(1972), R. Kalėdienės (1992) disertacijos neabejotinai praturtino Lietuvos socialinės 
medicinos mokslą, studijas ir praktiką. Daugelis darbų buvo skirti gyventojų sveikatos 
būklei bei jos rizikos veiksniams analizuoti, medicinos pagalbai gerinti. 

Šiuo metu (1996-2000) katedros mokslinio darbo kryptis - žmogaus ekologija, 
sveikatos apsauga ir ligų profilaktika. Tiriami Lietuvos gyventojų regioniniai mirštamumo 
skirtumai, jų pokyčiai ir galimos skirtumų priežastys. Katedros darbuotojai nori sukurti 
informacinį prognostinį modelį, kuris padės nustatyti ir kontroliuoti aplinkos veiksnių 
įtaką sveikatai. Katedra dalyvauja Lietuvos Valstybinėje mokslo programoje "Regiono 
vystymosi ekologinis tvarumas istoriniame kontekste: Lietuvos pavyzdžiu". 

Katedros dėstytojai yra parengę ir išleidę daug mokymo metodinių leidinių 
studentams, metodinių rekomendacijų gydytojams, tris statistikos rinkinius "Lietuvos 
gyventojų mirtingumas" (1990, 1991, 1992), monografiją "Lietuvos gyventojų mirtingumo 
medicininiai socialiniai aspektai" (1996), yra pirmojo lietuviško vadovėlio "Socialinė 
higiena ir sveikatos apsaugos organizavimas" (1986) bendraautoriai. Katedroje nuo 1993m. 
dvimetėje rezidentūroje rengiami socialinės meidcinos ir sveikatos priežiūros 
administravimo specialistai, kasmet organizuojami tobulinimosi kursai sveikatos 
priežiūros administratoriams, veikia socialinės medicinos kursai gydytojams, norintiems 
persikvalifikuoti į bendrosios praktikos gydytojus. Dalis katedros dėstytojų dalyvauja 
sveikatos sistemos reformoje, bendradarbiauja su Šiaurės Visuomenės sveikatos ir Baltijos 
Visuomenės sveikatos mokyklomis Švedijoje, Rennes nacionaline Visuomenės sveikatos 
mokykla Prancūzijoje, Prahos Visuomenės sveikatos mokykla Čekijoje, Tamperės 
Visuomenės sveikatos mokykla Suomijoje, su Londono higienos ir tropinės medicinos 
mokyklos, Umea universiteto Švedijoje, Brauno Visuomenės sveikatos mokyklos Izraelyje 
kolegomis. 

Socialinės medicinos katedroje dėstoma ir medicinos istorija bei teisės pagrindai. 
Medicinos istorijos kursas dėstomas Medicinos, Stomatologijos ir Visuomenės sveikatos 
fakultetų studentams. Lietuvos universitete medicinos istoriją 1922-1924 m. dėstė Akių 
ligų katedros vedėjas prof. P. Avižonis (1875-1939). 

1925-1930 m. medicinos istoriją dėstė žinomas visuomenės veikėjas publicistas, 
aušrininkas Lietuvos universiteto medicinos mokslų garbės daktaras (1923) J. Šliūpas 
(1861-1944). Jis parašė ir pirmąjį lietuvių kalba medicinos istorijos vadovėlį "Senovės ir 
viduramžių medicinos istorija", kuris buvo išleistas Šiauliuose 1934 metais. 

Nuo 1930 m. iki 1948 m. medicinos istorija, kaip savarankiška disciplina, nebuvo 
dėstoma. Nuo 1948 m. iki 1973 m. medicinos istoriją dėstė patologinės fiziologijos katedros 
vedėjas prof. A. Vileišis. Nuo 1973 m. sausio 1 d. medicinos istoriją dėsto doc. V. Siudikas. 
V. Siudikas su bendraautoriais 1983 m. išleido mokymo leidinį "Iš medicinos istorijos", 
surengė keliolika konferencijų ir seminarų medicinos istorijos klausimais. Jo mokslinio 
darbo tematika - aukštojo medicinos mokslo, patologijos ir epidemijų istorija Lietuvoje. 
Vadovaujant doc. V. Siudikui, 1987 m. buvo įkurtas Lietuvos medicinos ir farmacijos 
istorijos muziejaus Medicinos istorijos skyrius. 

Teisės pagrindų kursas (iki 1990 m. - tarybinės teisė) dėstomas Medicinos, Visuomenės 

sveikatos ir Slaugos fakultetų studentams. 1995 m. teisės pagrindų programa koreguota, 
papildyta sveikatos teisės klausimais, ir nuo rugsėjo 1 d. pradėta dėstyti Socialinės 
medicinos katedroje (kurso vad. - V. Bankauskaitė). 


Katedros personalas: 

J. Petrauskienė, habil. med. m. dr. prof., katedros vedėja 
V. Bankauskaitė, doktor. 

D. Bierontas, dr. doc. 

R. Kalėdienė, dr. doc. vyr. asist. 

A. Kriaučeliūnas, doktor, 

V. Siudikas, doc. 

Seimos medicinos klinika 


Ši klinika įkurta 1992 m., prasidėjus Lietuvos sveikatos priežiūros reformoms. Jos 
tikslas - rengti šeimos gydytojus. 

Šeimos medicinos klinika yra įsikūrusi Kauno klinikų Konsultacinėje poliklinikoje ir 
Raudonojo Kryžiaus ligoninės terapijos skyriuose ir poliklinikoje. 

Nuo 1994 m. skaitomos paskaitos ir vedami praktios darbai Slaugos fakulteto 
studentams, o nuo 1995 m. - ir Medicinos fakulteto VI kurso studentams. 3-jų metų 
šeimos medicinos rezidentūroje studijuoja 70-80 rezidentų. Praktikos darbams vadovauja 
klinikos dėstytojai-praktikai. Vadovų skaičius priklauso nuo rezidentų sakičiaus (vienam 
rezidentui skiriama 1/4 vadovo etato). Šiuo metu yra 11 rezidentų vadovų etatų. Rezidentai 
rengiami Raudonojo Kryžiaus ligoninės vidaus ligų stacionare ir poliklinikos skyriuje, 
vaikų ligų poliklinikoje ir intensyvaus stebėjimo skyriuje, moters konsultacijoje, gimydmo 
namuose, infekcinių ligų kabinetuose (vaikų ir suaugusiųjų), traumatologijos punktuose, 
chirurgijos ambulatorijoje, ausų, nosies ir gerklės, oftalmologijos, nervų kabinetuose, 
Odos ir veneros ligų dispanseryje. Bukonyse yra įkurtas pirminis akimo medicinos ir 
socialinės pagalbos centras. Ten rezidentai dirba 4 mėnesius. 1997 m. planuojama atidaryti 
klinikos padalinius - Bendrosios praktikos centrus KAK ir Šilainių poliklinikoje. 

Klinikos darbuotojų mokslinis darbas skirtas šeimos medicinos ir socialinės pagalbos 
centro organizavimui Lietuvoje moksliškai pagrįsti. Klinikos kolektyvas nagrinėja temą 
"Gyventojų sveikatingumo įvertinimas aptarnaujamose apylinkėse". 

Klinikoje dirbama pagal PHARE programą "Pirminės sveikatos priežiūrai vystyti", 
kuri padeda organizuoti apylinkių gydytojų perkvalifikavimą į bendrosios praktikos 
gydytojus. Bendradarbiaujama su Kanados, Švedijos šeimos gydytojų kolegijomis. 


Klinikos personalas: 
R. Armonaitė, asist. 
A. Baltrėnaitė, doc. 
L. Jaruševičienė, asist. 
L. Valius, doc. 

Biomedicininių tyrimų institutas 


Biomedicininių tyrimų institutas buvo įsteigtas 1992 m. balandžio 3 d. Kauno 
medicinos akademijos tarybos sprendimu. Jis buvo įkurtas trečiosios Centrinės mokslinio 
tyrimo laboratorijos (CMTL) patalpose. Jo ištakos siekia 1957 metus, kada Kauno 
medicinos institute buvo įsteigta Elektroencefalografijos laboraiorija. Šiai laboratorijai 
plečiantis, 1959 m. Kauno medicinos institute buvo įsteigta pirmoji CMTL. 1962 m. 
įsteigiama ir antroji CMTL. Jas sujungus, 1969 m. įkurtas Širdies ir kraujagyslių sistemos 
fiziologijos ir patologijos mokslinio tyrimo institutas. Trečiosios CMTL steigimo istorija 
puikiai apibūdina tuometinį direktyvinio pobūdžio mokslo valdymą bei naujų mokslo 
padalinių steigimą. Pirmiausia, trečiosios CMTL įsteigimą "palaimino" Lietuvos SSR 
Ministrų taryba, kuri savo ruožtu "CMTL'o steigimo Kauno medicinos institute klausimą" 
suderino su SSSR Sveikatos apsaugos bei Aukštojo ir specialaus viduriniojo mokslo 
ministerijomis. Lietuvos SSR Ministrų taryba, remdamasi SSSR valstybinio mokslo ir 
technikos komiteto nutarimu, 1980 m. sausio 18 d. priėmė Nr. 18 nutarimą "Dėl centrinės 
mokslinio tyrimo laboratorijos įsteigimo Kauno medicinos institute". Šiuo nutarimu 
Aukštojo ir specialaus viduriniojo mokslo ministerijai buvo pavesta įsteigti Kauno 
medicinos institute Centrinę mokslinio tyrimo laboratoriją. 1980 m. kovo 11 d. KMI 
rektorius prof. Z. Januškevičius įsteigė CMTL/ą. Šioje trečiojoje CMTL tebuvo dvi 
laboratorijos: Vaisiaus ir naujagimio fiziologijos ir patologijos tyrimo (perinatologijos) 
laboratorija bei Patochemijos laboratorija, beje, įsteigtos prieš keletą metų. 

1982 m. rudenį CMTL laboratorijų padaugėjo iki aštuonių. Vienos buvo įsteigtos 
anksčiau (Pulmonologijos laboratorija - 1981 m. gruodžio 9 d., Nervų sistemos chirurgijos 
laboratorija - 1978 m.), ir tą rudenį įtrauktos į CMTL sudėtį, kitos - Kardioritmologijos 
ir širdies elektrinės stimuliacijos, Vaikų ir paauglių sveikatos apsaugos, Lėtinių 
neinfekcinių ligų integruotos profilaktikos, Imunologijos laboratorijos - naujai įsteigtos. 
1986-1987 m. į CMTL sudėtį buvo įtrauktos kai kurios Širdies ir kraujagyslių sistemos 
fiziologijos ir patologijos mokslinio tyrimo instituto laboratorijos, o 1989 m. įkurtos trys 
ekologijos laboratorijos. 1992 m. pradžioje CMTL sudėtyje buvo 20 mokslinių laboratorijų 
ir 4 mokslininkų grupės, iš viso 248 darbuotojai.Vietoj CMTL įkūrus Biomedicininių 
tyrimų institutą ir atlikus reorganizaciją, BMTI liko 14 laboratorijų. 

Formuojant CMTL struktūrą bei mokslinių tyrinėjimų kryptis, didelis indėlis priklauso 
moksliniams konsultantams prof. A. Baubinienei, prof. J. Brėdikiui, prof. O. 
Grinkevičienei, prof. L. Klumbiui, prof. A. Mickiui, prof. V. Sadauskui, prof. P Šnipui, 0 
kuriant trečiąją CMTL, daug pastangų padėjo prof. A. Praškevičius, prof. B. Padegimas 
ir prof.V. Vaičiuvėnas. 

Pirmuoju CMTL vedėju buvo prof. A. Vitkus, vėliau vadovavo prof. V. Grabauskas, 
prof. E Bukauskas. Nuo 1991 m. BMTI direktorius dr. V. Adomonis. 

Šiuo metu Biomedicininių tyrimų institute yra 14 laboratorijų, kuriose dirba 121 
mokslo darbuotojas, iš jų - 12 habilituotų daktarų ir 53 daktarai. Iš viso BMTI yra 212 
darbuotojų. Mokslinių darbų temos: 1) elektrofiziologiniai ir bioenergetiniai dirgliųjų 
audinių tyrimai; 2) visuomenės sveikatos epidemiologiniai ir ekologiniai tyrimai; 3) ligų 
ankstyvosios diagnostikos tobulinimas ir efektyvių gydymo metodų kūrimas, 
profilaktikos tyrimai. 

Elektrofiziologiniai ir bioenergetiniai dirgliųjų audinių tyrimai. Biochemijos ir 
Patochemijos laboratorijos atlieka ląstelės energijos metabolizmo bei baltymo biosintezės 
tyrimus. Neurofiziologijos laboratorija tiria neurono elektrogenezės biofizikines ir 
farmakologines savybes. Širdies elektrofiziologijos ir Dirgliųjų sistemų biofizikos 
laboratorijų mokslininkai tiria ląstelinę širdies aritmijų genezę bei tarpląstelinio elektrinio 
susijimo mechanizmus. 

Visuomenės sveikatos epidemiologiniai ir ekologiniai tyrimai. Sveikatos ekologinio 
monitoringo ir Antropogeninių faktorių tyrimo laboratorijos tiria aplinkos veiksnių 
antropogenezės poveikį žmogaus vegetacinei, imuninei bei kitoms sistemoms. 
Profilaktinės medicinos ir Socialinės pediatrijos laboratorijų darbuotojai tiria tam tikro 
amžiaus žmonių grupių gyvensenos ypatumus bei sveikatos duomenis, vertina rizikos 
faktorių reikšmę lėtinių ligų vystymuisi ir jų prognozę gyventojams. 

Ligų ankstyvosios diagnostikos tobulinimas ir efektyvių gydymo metodų kūrimas. 
Širdies ir kraujagyslių chirurgijos laboratorija tiria dauginių koronarinių jungčių 
formavimo bei mioventrikulioplastikos chirurginio gydymo taktiką bei riziką. Širdies 
ritmo sutrikimų ir jų chirurginio gydymo tyrimai. Nervų sistemos chirurgijos laboratorijos 
darbuotojai tiria likvoro dinamiką, cerebrospinalinės sistemos elastingumą galvos 
smegenų traumų bei aneurizmų plyšimų metu. Pulmonologijos laboratorijoje atliekami 
bronchų reaktyvumo ir obstrukcijos tyrimai, Oftalmologijos laboratorijoje - akies 
biomechanikos ir oftalmoergonomikos tyrimai. 

BMTI mokslininkai dalyvauja dvylikoje tarptautinių projektų. Ypač daug dirba 
sveikatos epidemiologiniuose ir ekologiniuose tyrimuose. Biochemijos laboratorija 
palaiko gerus dalykinius ryšius su Didžiosios Britanijos, Vokietijos ir Prancūzijos 
mokslininkais. Širdies elektrofiziologiją nagrinėjantys mokslininkai stažavosi ir dabar 
stažuojasi Šveicarijoje, Vokietijoje, JAV, Prancūzijoje. Be to, pastaruoju metu apie 40 
mokslo darbuotojų dirba pedagoginį darbą. 


V. Adomonis, gamt. m. dr., instituto direktorius 
I. Misevičienė, habil. med. m. dr. prof., direkt. pavad. 
R. Veteikis, gamt. m. dr., moksl. sekr. 

Antropogeninių faktorių tyrimo laboratorija 


Laboratorija įkurta 1989 m. parengus Lietuvos ekologinio monitoringo programą. 
Laboratorijos darbo tikslas - nustatyti antropogeninių veiksnių įtaką žmogaus sveikatai. 

Mokslinio darbo kryptys - ekologija, antropogeniniai veiksniai ir sveikata. 
Mokslininkai tiria sunkiųjų metalų (SM) susikaupimą Lietuvos miestų bei rajonų 
gyventojų organizmuose tam tikro užterštumo sąlygomis; SM, kurių didesnės 
koncentracijos pavojingos vaikų ir suaugusiųjų sveikatai; pagrindinius SM, kurie 
dažniausiai kaupiasi žmogaus organizme ir tampa pavojingi sveikatai; tam tikro amžiaus 
vaikų organizmų SM ribines koncentracijas; rengia SM intoksikacijų profilaktikos 
rekomendacijas. 

Paruošti ir kartu su Sveikatos ekologinio monitoringo laboratorija vykdomi du Kauno 
miesto skriningai: mokyklinio amžiaus vaikų ir uždarųjų suaugusiųjų kolektyvų. Sukurta 
nauja originali atominės absorbcinės spektrofotometrijos metodika tirti žmogaus audinių 
ir bioterpių sunkiuosius metalus. Optimizuotos devynios kraujo, šlapimo ir plaukų SM 
nustatymo programos, įgalinančios padidinti prietaiso jautrumą. 

Bendradarbiaujama su Mokslų Akademijos Fizikos institutu, Vilniaus universiteto 
Vaikų ligoninės Pediatrijos centru, Vytauto Didžiojo universitetu, Profesinių ligų tyrimo 
centru, Tohaku Rosai Hospital (Japonija), KMA Endokrinologijos institutu, Kauno 
agrochemijos laboratorija. 


Laboratorijos personalas: 

O. Abdrachmanovas, gamt. m. dr. doc., laboratorijos vedėjas 

D. Baranauskienė, asist. 

A. Laukevičius, asist. L. Strumylaitė, asist. 
S. Ryselis, chem. m. dr. doc. K. Narbūtas, asist. 

Biochemijos laboratorija 


Laboratorija įkurta 1972 m. Ji priklausė Kauno medicinos akademijos Širdies ir 
kraujagyslių sistemos fiziologijos ir patologijos mokslinio tyrimo institutui, vėliau - CMTL 
ir Biomedicininių tyrimų institutui (iki šiol). 

Laboratorijos darbuotojai tiria širdies mitochondrijų ATF sintezės polifermentinės 
sistemos jautriausias išemijai grandis, šios sistemos pažeidimo miokardo išemijos metu 
mechanizmus, tam tikrų fermentų (adenino nukleotidų transklokazės, adenilatkinazės, 
kreatinkinazės ir kt.) bei fermentinių sistemų, taip pat mitochondrijų membranų - vidinės 
ir išorinės - vaidmens oksidacinio fosforilinimo reguliacijos fiziologinėmis ir išemijos 
sąlygomis. Išmokus ir patobulinus mitochondrijų funkcijos tyrimų in situ metodiką, t.y. 
panaudojant biopsinius raumeninių skaidulų pavyzdžius, pradėti žmonių širdies raumens 
miokardo protekcijos nustatymo širdies operacijų metu tyrimai. 

Bendradarbiaujant su Roterdamo universitetu (Olandija) ir Ligų kontrolės centru 
kokybės kontrolės ir tikslumo būdai, vykdomos ilgalaikės epidemiologinių tyrimų 
programos. 

Laboratorijoje sukurta ir patobulinta daug biocheminių tyrimo metodų, paskelbta 
per 150 mokslinių publikacijų, parengtos ir apgintos 11 daktaro ir 1 habilituoto daktaro 
disertacijos. Laboratorijos bendradarbiai skaito paskaitas KMA ir VDU studentams bei 
doktorantams, vadovauja jų moksliniam darbui, ruošiant bakalauro ir magistro tezes bei 
daktarines disertacijas. Parengė 3 mokymo priemones KMA užsienio studentams. 

Moksliniai darbai atliekami bendradarbiaujant su Kembridžo universiteto (Anglija), 
II Bordo universiteto (Prancūzija), Maskvos valstybinio universiteto A. N. Belozerskio 
fizikinės-cheminės biologijos instituto (Rusija), Nacionalinio sveikatos instituto 
(Baltimorė, JAV), Amsterdamo universiteto (Olandija), Vytauto Didžiojo universiteto 
ir Vilniaus universiteto (Lietuva) mokslininkais. 


Laboratorijos personalas: 

A. Toleikis, habil. gamt. m. dr. prof., laboratorijos vedėjas 
R. Banienė, asist. 

V. Borutaitė, gamt. m. dr. doc. 
A. Dagys, gamt. m. dr. 

J. Liobikas, asist. 

D. Macienė, asist. 

A. Marcinkevičiūtė, asist. 

V. Mildažienė, gamt. m. dr. 

R. Morkūnienė, asist. 

Z. Naučienė, asist. 

R. Sutkuvienė, asist. 

G. Tamašauskas, asist. 

S. Trumbeckaitė, asist. 

Dirgliųjų sistemų biofizikos laboratorija 


Laboratorija buvo įkurta 1990 m., reorganizavus CMTL Širdies ritmo chirurginio 
gydymo bei Elektrofiziologijos ir organų stimuliacijos laboratorijas. 

Pagrindinės mokslinio darbo kryptys - širdies tarpląstelinių ryšių ir prieširdžių 
miokardo biofizikinių parametrų įtakos nustatymas širdies aritmijų genezei. Remiantis 
tyrimų rezultatais, sudaromi prieširdinių aritmijų prognostiniai kriterijai, tiriamos 
pasyviųjų darbinio miokardo bei laidžiosios sistemos ląstelių savybės, apibūdinančios 
širdies tarpląstelinius ryšius. Yra sukurtas elektrotoninio potencialo sklidimo trimačiu 
anizotropiniu sincitiumu matematinis modelis, padedantis apskaičiuoti elektrogeninės 
ląstelių membranos bei tarpląstelinės terpės varžą. 

Laboratorijos darbuotojai bendradarbiauja su Ročesterio universiteto Farmakologijos 
departamentu (JAV) ir Berno universiteto Fiziologijos institutu (Šveicarija). Ten šiuo 
metu dirba prof. E Bukauskas ir mokslinis bendradarbis V. Valiūnas. Ateityje planuojama 
įdiegti jų metodikas, tiriant gap junction tipo tarpląstelinių kontaktų laidumo 
priklausomybę nuo tarpląstelinio ir membraninio potencialo ir pavienio tarpląstelinio 
kanalo liekamąjį laidumą. Taip pat bendradarbiaujama su Štutgarto universiteto 
(Vokietija) Biofizikos ir Rusijos MA Biofizikos institutais. 


Laboratorijos personalas: 

E. Bukauskas, habil. gamt. m. prof.; laboratorijos vedėjas 
A. Grigaliūnas, asist. 

V. A. Skeberdis, gamt. m. dr. 

V. Šaferis, techn. m. dr. 

A. Tamoševičius, gamt. m. dr. 

V. Valiūnas, gamt. m. dr. 

Nervų sistemos chirurgijos laboratorija 


Ši laboratorija 1978 m. buvo įkurta prof. L. Klumbio iniciatyva, ir iš pradžių buvo 
Onkologijos MTI padalinys. 1982 m. laboratorija prijungiama prie KMI CMTL, KMA 
BMTI. Nuo 1993 m. laboratorija priklauso KMA Neurochirurgijos klinikai. 1994 m. 
reorganizuota, buvo pakviesti 12 neurochirurgų dirbti antraeilėmis pareigomis, iš kurių 
9 šiuo metu turi aukščiausiąją kategoriją. 

Laboratorijai vadovavo: 1978-1990 m. - E. Klumbys 

1990-1996 m. - A. R. Gvazdaitis 

Laboratorijos mokslinė veikla įvairi ir atspindi pagrindines neurochirurgijos kryptis: 
kraujotakos ir likvoro cirkuliacijos sutrikimų tyrimai, esant galvos smegenų pažeidimams, 
stereotaksinė intracerebrinių hemoragijų chirurgija, galvos smegenų išemijos chirurginio 
gydymo pagrindimas, vazospazmu komplikuoto aneurizmų plyšimo gydymas, 
likvorodinamikos ir cerebrospinalinės sistemos elastinių sutrikimų tyrimai, glijos navikų 
gydymas, taikant lazerio spinduliuotę, kompleksinis hipofizio navikų gydymas, vaikų galvos 
smegenų traumų patogenezės ir klinikos ypatumų tyrimai, pooperacinių epiduralinių 
sąaugų profilaktika, nugaros smegenų šaknelių funkcinės būklės neuromiografinė 
diagnostika, stuburo sužalojimų chirurginio gydymo būdų parinkimas ir kt. Laboratorijoje 
parengtos ir apgintos 5 mokslo daktaro disertacijos. 

8 neurochirurgai KMA V kurso studentams rengia praktikos darbus ir 5 iš jų skaito 
studentams paskaitas. 

12 neurochirurgų dirba gydomąjį darbą - gydo, konsultuoja bei operuoja ligonius. 

Laboratorijoje parengti ir išleisti mokslinių darbų rinkiniai "Aktualūs neurochirurgijos 
klausimai" (1986) ir "Lietuvos neurochirurgų darbai" (1992), 5 metodinės rekomendacijos, 
1 išradimas ir 5 mokslo daktarų disertacijos. 

Laboratorija bėndradarbiauja su Estijos Tartu universitetu, Ukrainos Kijevo 
neurochirurgijos institutu, JAV Bruklino Brukdeilo medicinos centru. 


Laboratorijos personalas: 
A. Gvazdaitis, med. m. dr. doc., laboratorijos vedėjas 
K. V. Ambrozaitis, asist. 
A. J. Gruodis, tech. m. dr. 
E. Gružas, moksl. bendr. 
L. Jagminas, asist. 
E. Marcinkevičius, moksl. bendr. 
V. Ragaišis, asist. 
K. Skauminas, asist. 
K. Šeštakauskas, asist. 
B. Špakauskas, asist. 
"A. Tamašauskas, med. m. dr. 
R. Vilcinis, med. m. dr. 

Neurofiziologijos laboratorija 


Neurofiziologijos laboratorija buvo įkurta KMI Farmakologijos katedros vedėjo doc. 
A. Mickio iniciatyva 1957 m. spalio 4 d., reorganizavus Elektroencefalografijos (EEG) 
laboratoriją. Vėliau buvo įsteigtos tas pačias mokslines problemas nagrinėjančios CMTL- 
1 (biofizikos, medicininės elektronikos), ŠKSFP MTI (neurokibernetikos, neuronų 
fiizologijos), CMTL/ BMTI (neuronų fiziologijos) laboratorijos. KMA Tarybos 1992 0515 
sprendimu iš EEG ir Neuronų fiziologijos laboratorijų buvo sudaryta dabartinė 
Neurofiziologijos laboratorija. Laboratorijų vedėjai buvo A. Mickis, A. Stasiūnas, K. 
Grinevičius ir V. Miliukas. Jų kolektyvą sudarė medikai, fizikai, biofizikai, inžinieriai. 
Vienu metu buvo net 30 darbuotojų, dabar liko tik 16. 

Laboratorija nagrinėja šias, tarpusavyje susijusias, temas: 1. Elektroencefalogramos 
(EEG) aukštų (100 Hz eilės) dažnių priklausomybė nuo smegenų fiziologinės būklės ir 
farmakologinių medžiagų poveikio, jų ryšys su žemais (0,5-4 Hz) EEG dažniais ir nerviniais 
impulsais. Aukštų dažnių prigimčiai nustatyti buvo pasitelkta biosrovių lauko terorija, 
tai padėjo sukurti elementaraus EEG potencialo-kvanto sąvoką. Laboratorijose sukurtos 
trys originalios užrašymo metodikos: aukštų dažnių EKoG, EEG kvanto ir sąlyginių 
potencialo pasiskirstymų. 2. Baroreflektorinio lanko neuroninių struktūrų antrosios 
sinapsės lygyje aktyvumo priklausomybė nuo kraujospūdžio. 3. Neuronų dendritų 
netiesinių savybių teorija. 4. Žmogaus EEG ir neurologinės charakteristikos epilepsijos 
ir kitų židininių smegenų pažeidimų atvejais, epileptogeninio aktyvumo sklidimo kelių 
atspindys paviršinėje ir giluminėje EEG. Ligonių, turinčių funkcinius nervų sistemos 
sutrikimus, atranka psichoterapijai pagal psichologines metodikas. 

Atliekant šiuos tyrimus, buvo vykdomos 8 biudžetinės, 5 ūkiskaitinės mokslinės temos 

ir 6 grantai. Apgintos 24 daktarinės ir 5 habil. dr. disertacijos, paruoštos 2 monografijos. 

Laboratorijų darbuotojų iniciatyva KMI buvo įsteigtas biofizikos skyrius, kuriame 
išugdyti biofizikai dirba KMA ir kitose Lietuvos mokslo įstaigose. Laboratorijos 
darbuotojai skaitė fiziologijos kurso paskaitas studentams ir doktorantams, ir vadovavo 
studentų fiziologijos ir farmakologijos praktikos darbams. Prisidėjo išleidžiant KMA 
mokymo priemones, parašė fiziologijos vadovėliams skyrių užsienio kalba, rengia 
lietuvišką TEMPUS (1993-95) programos projektą fiziologijos srityje. 

"Tamprūs moksliniai ryšiai užmegzti su daugeliu buvusios SSRS pagrindinių fiziologijos 
ir biofizikos institutų ir laboratorijų. Šiuo metu bendradarbiaujama su Kopenhagos 
universitetu (Danija) ir International School of Advanced Science (Triestas, Italija). 


Laboratorijos personalas: 

V. J. Miliukas, gamt. m. dr., laboratorijos vedėjas 
A. Baginskas, gamt. m. dr. 

VI. Dubikaitis, habil. gamt. m. dr. prof. 

A. Gutman, habil. gamt. m. dr. prof. 

N. S. Gutmanienė, gamt. m. dr. 

A. Kuras, habil. gamt. m. dr. 

V. Mickienė, med. m. dr. 

R. Miliauskas, gamt. m. dr. doc. 

G. Svirskis, gamt. m. dr. 


i - 


V. Tamulevičiūtė, med. m. dr. 

Oftalmologijos laboratorija 


Prie Akių ligų katedros 1970 m. prof. E. Daktaravičienės iniciatyva buvo įkurta Regos 
apsaugos laboratorija, kuri 1992 m. reorganizuota į Oftalmologijos laboratoriją. 

Pagrindinė laboratorijos mokslinio darbo kryptis: ultragarsiniai neinvaziniai akies 
audinių struktūros, matmenų ir hemodinamikos tyrimai. Laboratorijoje kuriami ir 
diegiami nauji akių ligų ultragarsinės diagnostikos metodai. Bendradarbiaujant su Kauno 
technologijos universiteto Elektronikos fakulteto Biomedicininės ultragarsinės inžinerijos 
laboratorija, sukurta informacinė akustodiagnostinė precizinių akies audinių storių 
matavimo ir struktūros tyrimų sistema. Diagnostinė sistema 1994 m. demonstruota 
Europos kongrese ir parodoje EUROMED'94 Vokietijoje, Leipcige. Sukonstruotas 
plačiajuostis uliragarsinis keitiklis (f=12MHz) ragenos storio matavimas in vitro ir in 
vivo. Keitiklis išbandytas ekperimentais ir klinikoje. Matavimų tikslumas eksperimentų 
metu buvo +10x. Oftalmologijos ir KTU Elektronikos fakulteto Biomedicininės 
ultragarsinės inžinerijos laboratorijose sukurtu ultragarsiniu pachimetru galima nustatyti 
ne tik ragenos storį, bet ir struktūrą. Aparatūroje numatyta galimybė įvesti aukšto dažnio 
signalus į kompiuterį. 

Ultragarsine akustodiagnostine sistema numatyta atlikti ne tik priekinės akies dalies 
tyrimus, bet ir užpakalinės dalies precizinius matavimus, patikrinti akies kraujotaką. 
Bendradarbiaujant su Malmės universitetine Akių klinika (Švedija), sukurtas akies 
modelis su 0,1 ir 0,2 mm makulos paburkimu ir fokusuojantis aukšto dažnio keitiklis. 
Eksperimentų metu gauti duomenys parodė, kad tyrimo metodas padeda ankstyvomis 
stadijomis objektyviai nustatyti makulos paburkimą. Tai ypač svarbu, nustatant ankstyvų 
cukrinio diabeto stadijų makulos pokyčius. 

Kita mokslinių tyrimų kryptis - kataraktos vystymosi ir jos biocheminių rizikos faktorių 
epidemiologiniai tyrimai. Atliekant tuos tyrimus, bendradarbiaujama su KMA 
Kardiologijos instituto Klinikinės biochemijos laboratorija ir Norvegijos Bergeno 
universiteto Akių ligų departamentu. Rengiama daktaro disertacija. 


Laboratorijos personalas: 

A. Paunksnis, habil. med. m. dr. doc. 
A. Baronas, inž. 

S. Burnovas, inž. 

A. Gutauskas, moksl. bendr. 

D. Imbrasienė, moksl. bendr. 

S. Kalpokaitė-Gutauskienė, asist. 

L. Kriaučiūnienė, asist. 

I. Kučiauskienė, lab. 

A. Mačiulis, inž. 

Patochemijos laboratorija 


1976 m. Biologinės ir bioorganinės chemijos katedros mokslininkai pradėjo tirti 
reparuojančių audinių energijos susidarymo biocheminius ypatumus. Ši grupė buvo 
įsteigta, reorganizavus 1979 m. Patochemijos laboratoriją (mokslinis vadovas - prof. A. 
Praškevičius). 1982 m. laboratorija prijungta prie CMTL (laboratorijos vedėjas - L. 
Ivanovas). Plėtojant mokslinius darbus, 1983 m. dalis darbuotojų susibūrė į atskirą 
Fizikinių-cheminių tyrimų laboratoriją (vedėjas - dr. V. Jarmolenko), nuo 1988 m. - 
Klinikinės chemijos laboratoriją (vedėjas - dr. K. Žuklys). 1992 m. šios laboratorijos 
sujungtos į Patochemijos laboratoriją (vedėjas - habil. gamt. m. dr. L. Ivanovas). 

Laboratorijoje tiriamos žinduolių ląstelių baltymus sintezuojančios sistemos 
komponentų funkcionavimo ekstremaliomis sąlygomis ypatybės. Ištirtas miokardo ir 
kepenų ląstelių baltymus sintezuojančio aparato funkcinis aktyvumas, esant hipoksijai ir 
veikiant biologiškai aktyvioms medžiagoms. Tiriamos serino proteazių inhibitorių bei 
imunoglobulinų biocheminės savybės ir kiekis tam tikrų patologinių būklių metu. 
Kuriamos fibrinogeno ir jo fragmentų biologiniuose skysčiuose kiekybinio nustatymo 
bei patogeninių kultūrų identifikavimo diagnostinės sistemos. Laboratorijos bendradarbiai 
skaito paskaitas KMA Biologinės ir bioorganinės chemijos bei VDU Molekulinės 
biologijos katedrų studentams. 

Nuo 1982 m. laboratorijos mokslininkai paskelbė apie 200 mokslinių darbų, įregistravo 
3 išradimus. Eksperimentinių tyrimų rezultatai apibendrinti monografijoje "Eukariotų 
baltymų biosintezės reguliacija". Laboratorijos bėndradarbiai apgynė 1 habilituoto daktaro 
ir 12 daktaro disertacijų. Už nuopelnus, tiriant organų biocheminių ir morfologinių 
sutrikimų ypatybes hipoksijos metu, 1987 m. laboratorijos vedėjui L. Ivanovui ir grupei 
Kauno medicinos akademijos mokslininkų paskirta Lietuvos valstybinė premija. 1988 
m. laboratorijos vyresnieji moksliniai bendradarbiai R. Stapulionis, A. Liekis ir A. 
"Tamulevičius buvo apdovanoti Lietuvos jaunimo premija. 

Laboratorija bendradarbiauja su Kijevo molekulinės biologijos ir genetikos institutu 
(Ukraina), Vilniaus biotechnologijos institutu "Fermentas", Švedijos Lundo universiteto 
Medicinos fakultetu, Puščino teorinės ir eksperimentinės biofizikos institutu (Rusija), 
rengė projektus su JAV Konektikuto ir Floridos Miami universitetais. 


Laboratorijos personalas: 
L. Ivanov, gamt. m. habil. dr., laboratorijos vedėjas 
G. Čerkašinas, gamt. m. dr. doc. 
G. Deikus, gamt. m. dr. 
R. Matuzonienė, asist. 
R. Plančiūnienė, moksl. bendr. 
I. Sadauskienė, asist. 
L. Šimanskienė, asist. 
D. Vieželienė, gamt. m. dr. 

Profilaktinės medicinos laboratorija 


Kauno medicinos institute buvo sukaupta didelė patirtis, atliekant epidemiologinius 
išeminės širdies ligos tyrimus (Tarptautinė Kauno-Roterdamo programa, Daugiafaktorinė 
išeminės širdies ligos pirminės profilaktikos programa). Vystantis epidemiologijos 
mokslui, buvo sukurta lėtinių neinfekcinių ligų (LNL) rizikos faktorių bendrumo teorija, 
pagrįsta integruotos LNL profilaktikos koncepcija. 1983 m. Pasaulinės sveikatos 
organizacijos (PSO) iniciatyva pradėta tarptautinė LNL integruotos profilaktikos (CINDI) 
programa, kurios dalyve tapo Lietuva. Sios programos moksliniam ir metodologiniam 
vadovavimui tais pačiais metais įkurta Profilaktinės medicinos laboratorija, kurios pirmoji 
vedėja prof. I. Misevičienė. Nuo 1992 m. laboratorijai vadovauja doc. J. Klumbienė. 
Mokslinių temų vadovai buvo prof. A. Baubinienė ir prof. V. Grabauskas. 

Laboratorijos moksliniai darbuotojai analizavo Lietuvos 25-64 m. amžiaus gyventojų 
mirštamumą, atliko LNL 1983, 1987 ir 1993 m. rizikos faktorių ir mitybos tyrimus 
penkiuose CINDI pasirinktuose rajonuose. Tirti jaunų Žmonių arterinės hipertenzijos 
dėsningumai. Moksliniai bendradarbiai parengė svarbiausius LNL rizikos faktorių 
(rūkymo, arterinės hipertenzijos) korekcijos modulius, kurie tapo nacionalinių programų 
pagrindu. Nuo 1994 m. laboratorijoje vykdomas Lietuvos gyventojų sveikatą veikiančių 
gyvensenos ypatumų tyrimas pagal tarptautinį "FINBALT HEALTH MONITOR" 
projektą. Pagal tarptautinę programą, kurią vykdo NIVEL institutas Olandijoje, 1993 ir 
1996 m. buvo tiriama pirminės sveikatos priežiūros grandies gydytojų veikla. 

Mokslinio tyrimo rezultatai panaudojami rengiant metodinę medžiagą gydytojams 
ir studentams. Laboratorijos darbuotojai dirba pedagoginį darbą, dėsto epidemiologijos 
ir profilaktinės medicinos kursą KMA Visuomenės sveikatos, Medicinos, Stomatologijos 
ir Slaugos fakultetų studentams. Kartu su kitų KMA padalinių darbuotojais laboratorija 
organizuoja tarptautinius ir respublikinius kursus ir konferencijas LNL epidemiologijos, 
profilaktikos, sveikatos politikos klausimais. | 

Laboratorija, atlikdama mokslinį darbą, bendradarbiauja su PSO Europos biuru, 
Suomijos visuomenės sveikatos institutu, Heidelbergo universitetu (Vokietija), Olandijos 
Nepriklausomu sveikatos priežiūros tyrimo institutu (NIVEL). 


Laboratorijos personalas: 

J. Klumbienė, med. m. dr. doc. 
L. Dregval, moksl. bendr. 

V. T Gudavičienė, med. m. dr. 
Ž. Milašauskienė, med. m. dr. 
J. Petkevičienė, med. m. dr. 
M. Pileckytė, asist. 

J. Raulinaitytė, asist. 

Z. Šileikienė, asist. 

R. Vaitkienė, asist. 

Pulmonologijos laboratorija 


KMA BMTI Pulmonologijos laboratorija įsteigta 1981 12 15. Nuo įkūrimo pradžios 
jai vadovavo gyd. V. Ligeikaitė. 1981-1994 m. mokslinis vadovas buvo prof. P. Šnipas, 
nuo 1995 m. - doc. R. Sakalauskas. 1982-1992 m. Pulmonologijos laboratorija kartu su 
KMA Ilvidaus ligų katedra bei Kauno Raudonojo Kryžiaus ligonine sudarė respublikinio 
pulmonologijos mokslo, mokymo, profilaktikos ir gydymo centro branduolį. Vykstant 
Kauno medicinos akademijos reformoms, kuriant profilines klinikas, 1993 m. 
Pulmonologijos laboratorija buvo priskirta KAK Pulmonologijos ir ftiziatrijos klinikai. 
Ši klinika tapo Pulmonologijos laboratorijos klinikiniu centru. 

Dirbdami Pulmonologijos laboratorijoje, surinko mokslinę medžiagą ir parengė 
daktaro disertacijas 7 darbuotojai (V. Lesauskaitė, A. Bagdonas, L. Valius, A. Visokinskas, 
M. Zolubas, A. Norvaišas, P Leišytė). 

Viena iš laboratorijos darbo temų - epidemiologiniai tyrimai. Buvo tirtas lėtinių 
nespecifinių plaučių ligų paplitimas Kauno mieste bei 5 Lietuvos rajonuose (V. 
Leskauskaitė, 1982-1985 m.). Nuo 1995 m. šių ligų paplitimą vienoje apylinkėje (V. 
Ligeikaitė, 1987- 1992 m.) nagrinėja klinikinė- -epidemiologinė studija "Vyresnio amžiaus 

Kita svarbi veiklos sritis - aktualūs obstrukcinių plaučių ligų patogenezės, diagnostikos 
ir gydymo klausimai. Tiriant kvėpavimo funkciją, buvo vartojamas "Jager" 
kardiorespiracinis derinys. Šie tyrimai atliekami ramybės, fizinio krūvio metu, po fizinio 
krūvio, vartojant vaistus. Kartu su II vidaus ligų katedros bandradarbiais parengtos 
metodinės rekomendacijos "Klinikiniai bronchodilataciniai testai" (Bagdonas A., 1987), 
mokymo metodinis leidinys "Lėtinių nespecifinių plaučių ligų rizikos faktoriai ir ankstyva 
diagnostika" (Leišytė P, Ligeikaitė V., 1992). 

Tirtos aukšto dažnumo osciliacijų metodo pritaikymo galimybės, gydant lėtinėmis 
plaučių ligomis sergančius ligonius. Sia tema buvo parengta daktaro disertacija, išleistos 
metodinės rekomendacijos (Valius L., 1992). Siekiant sumažinti sergančiųjų astma 
hipoksiją, normalizuoti hemodinamiką bei ventiliacijos-perfuzijos santykį plaučiuose, 
pradėtas vartoti naujas hemosorbcijos derinys - ekstrakorporalinės membracinės 
oksigenacijos metodas. Šių tyrimų rezultatai buvo apibendrinti daktaro disertacija 
(Visokinskas A., 1992). Nagrinėti alergijos pelėsiams klausimai (M. Zolubas), bronchų 
reaktyvumo problemos. Apginta daktaro disertacija "Bronchų reaktyvumo ir imuninės 
būklės ypatumai, sergant bronchine astma" (Leišytė P, 1995). 

Bendradarbiaujama su Gioteborgo sveikatos mokykla, Prahos universiteto 
mokslininkais, Estijos ir Latvijos pulmonologais. Pulmonologijos laboratorijos moksliniai 
bendradarbiai yra Europos pulmonologų draugijos, Tarptautinės Sąjungos prieš 
tuberkuliozę ir plaučių ligas, Europos alergologijos ir klinikinės imunologijos akademijos 
(draugijos) nariai, dalyvauja šių organizacijų rengiamuose kongresuose, juose pristato 
savo mokslinių tyrimų rezultatus. Laboratorijos bendradarbiai skaito pranešimus 
respublikinėse internų, pulmonologų-ftiziatrų, alergologų konferencijose, dalyvavo 
rengiant dvi respublikines pulmonologų-ftiziatrų konferencijas (1994, 1995). 


Laboratorijos personalas: 

V. Ligeikaitė, moksl. bendr., laboratorijos vedėja 

P. Leišytė, med. m. dr. S. R. Stankarienė, asist. 
K. Malakauskas, med. m. dr. S. Viliūnas, asist. 

Socialinės pediatrijos laboratorija 


1977 m. Kauno medicinos akademija pradėjo vaikų lėtinės patologijos | 
epidemiologinius ir profilaktinius tyrimus. Pradžią tam davė tarptautiniai Kauno 
moksleivių juvenilinės hipertenzijos tyrimai. Vėliau pradėti tirti ir kiti mokyklinio amžiaus 
jaunuolių neinfekcinių ligų rizikos veiksniai ir galimybė juos koreguoti. Sukaupta patirtis 
padėjo vykdant PSO lėtinių neinfekcinių ligų integruotą profilaktikos programą (CIND1/ 
Inter Health). Šiai programai įgyvendinti, 1982 m. buvo įkurta laboratorija. Tada ji 
vadinosi Paauglių sveikatos apsaugos laboratorija. Pirmoji laboratorijos vedėja buvo dr. 
Aušra Šačkutė, vėliau pakviesta dirbti į PSO Europos biurą Kopenhagoje. Nuo 1985 m. 
laboratorijos vedėju dirba dr. Apolinaras Zaborskis. 

Pirmaisiais veiklos metais (1983-1985) laboratorija daugiau dėmesio skyrė 
epidemiologiniams tyrimams: nustatytas Lietuvos vaikų ir paauglių lėtinių neinfekcinių 
ligų bendrųjų rizikos veiksnių paplitimas. Tolimesni tyrimai (1986-1990) nagrinėjo šių 
veiksnių apsaugines galimybes. Nuo 1991 m. moksliniai tyrimai apėmė ir sveikatos 
stiprinimo šeimoje, mokykloje bei vaikų darželyje aspektus. Laboratorija parengė ir įdiegė 
ligų profilaktikos ir sveikos gyvensenos ugdymo programas: natūralaus kūdikių maitinimo 
skatinimo, dantų ėduonies ir kitų vaikų burnos ertmės ligų pirminės profilaktikos, 
sveikatos ugdymo vaikų darželiuose ir pradinėse mokyklose programas. Ištirti socialiniai, 
psichologiniai ir elgesio veiksniai, susiję su moksleivių sveikata. Taigi, tyrimų tematika 
išsiplėtė, tapo labiau socialinė, todėl nuo 1992 m. laboratorija pasivadino Socialinės 
pediatrijos laboratorija. 

Pastaruoju metu laboratorija išsamiai nagrinėja vaikų sveikatos stiprinimo šeimoje, 
mokykloje ir vaikų darželyje temą. Dalyvaujama keliose tarptautinėse programose: 

1. PSO: CINDI Vaikų programoje "Sveiki vaikai sveikose šeimose" (laboratorija yra 
atsakinga už šios programos tarptautinį koordinavimą tarp 15 šalių). 

2. PSO: Moksleivių sveikatos ir elgesio tarptautiniame tyrime (tyrime dalyvauja 24 
pasaulio šalys, laboratorija yra šio tyrimo vykdytoja Lietuvoje). 

3. PSO, ET ir EBK: "Sveikatingumą propaguojančių mokyklų tinklas Europoje" 
programoje (laboratorija siekia nustatyti programos efektyvumą programoje 
dalyvaujančiose mokyklose). 

4. WHO: "Sveikų miestų" projekte (dalyvaujama Kauno m. vykdomoje "Sveikų 
darželių" programoje). 

Laboratorijoje atliktų mokslinių tyrimų rezultatai įnešė nemažą indėlį plėtojant 
respublikos vaikų ir paauglių sveikatingumo stiprinimo politiką bei jos įgyvendinimo 
priemones. Svarbiausias iš jų - paruoštas sveikatingumo ugdymo kursas pradinių klasių 
moksleiviams "Aukime sveiki" (vadovėlis moksleiviams ir mokytojo knyga). Jo autorius 
LR Švietimo ir mokslo ministerija 1996 m. apdovanojo antrojo laipsnio premija. 


Laboratorijos personalas: 

A. Zaborskis, techn. m. dr., laboratorijos vedėjas 

V. Černiuvienė, med. m. dr. 

J. Kudzytė, med. m. dr. 

G. Levinienė, med. m. dr. 

A. Petrauskienė, asist. 

A. Prasauskienė, med. m. dr. L. Šumskas, med. m. dr. 
L. O. Stankevičienė, asist. N. Žemaitis, asist. 

Sveikatos ekologinio monitoringo laboratorija 


Sveikatos ekologinio monitoringo laboratorija - jauniausias Kauno medicinos 
akademijos Biomedicininių tyrimų padalinys. Prof. A. Praškevičiui pasiūlius, 1989 m. 
lapkričio mėnesį ji buvo įkurta Centrinėje mokslinio tyrimo laboratorijoje. Pirmuoju jos 
vedėju buvo paskirtas med. m. dr. doc. A. Janulis. 1992 metais reorganizuojant Kauno 
medicinos akademijos Biomedicininių tyrimų institutą, prie Sveikatos ekologinio 
monitoringo laboratorijos buvo prijungta Žmogaus ekologijos laboratorija. Po 1992 metų 
konkurso reorganizuotai Sveikatos ekologinio monitoringo laboratorijai vadovauja gamt. 
m. dr. doc. J. Dudzevičius. 

Laboratorijos sukūrimas susijęs su respublikoje organizuota Lietuvos ekologinio 
monitoringo programa. Sudėtine ekologinio monitoringo dalimi buvo numatytas gyventojų 
sveikatos ekologinis monitoringas. Jį organizuoti ir vykdyti buvo patikėta Kauno medicinos 
institutui. Reikėjo parengti Lietuvos gyventojų sveikatos ekologinio monitoringo projektą. 
Laboratorijos darbuotojai jį parengė ir pagrindė. 

Sveikatos ekologinių tyrinėjimų kaip mokslo krypties užduotis yra tyrinėti žmogaus 
ir jį supančios aplinkos tarpusavio santykius bei jos įtaką sveikatai. Aplinkos 
antropogenams jautriausios ir labiausiai pažeidžiamos nervų,imuninė ir endokrininė 
sistemos. Sutrikus jų reguliaciniams mechanizmams, vėliau gali pradėti atsirasti patologija. 
Sveikatos ekologinis monitoringas skirtas sujungti pakartotinius sveikatos ir aplinkos 

tyrimus, kad būtų nustatyta antropogeninių veiksnių įtaka Žmogaus sveikatai, nustatyti 
žmogaus organizmo funkcinių sistemų būklę bei pateikti jų pokyčių prognozę. 

Laboratorijos darbuotojai nagrinėja šias temas: "Aplinkos antropogeninio krūvio 
poveikio žmogaus imuninės, vegetacinės ir kitų funkcinių sistemų pokyčiams tyrimas" 
(1992-1994) ir "Lietuvos didžiųjų miestų (pramonės centrų) gyventojų sveikatos ekologinis 
monitoringas" (1995-1996). Pagal šias temas laboratorija vykdo 2 monitoringus: 
suaugusiųjų ir vaikų. Suaugusių gyventojų (25-64 metų) populiacija tiriama statybinių 
medžiagų, keramikos bei chemijos pramonės šakų įmonėse, pamažu pereinant prie viso 
miesto gyventojų atsitiktinių atrankų tyrimo. Vaikų (11, 13, 15 ir 17 metų amžiaus) 
skriningas vykdomas vidurinėse mokyklose. Parenkamos sąlyginai švarių ir užterštų 
pramoninio miesto rajonų mokyklos. Šio tyrimo metu nustatoma vaikų ir suaugusiųjų 
imuninė būklė, sunkiųjų metalų susikaupimas plaukuose, sergamumas bei mirštamumas, 
vaikų fizinis aktyvumas ir lytinis brendimas. 

Apibendrinant skriningo bei gyventojų sveikatą apibūdinančius duomenis - 
mirštamumą, sergamumą, apsigimimus bei aplinkos antropogeninį poveikį, nustatoma 
aplinkos antropogeninių veiksnių įtaka žmogaus sveikatai. 

Šie mokslinio darbo duomenys panaudoti rengiant Tarptautinio mokslinės kultūros 
centro - Pasaulinės laboratorijos Lietuvos skyriaus programos "Regiono vystymosi 
ekologinis tvarumas istoriniame kontekste: Lietuvos pavyzdžiu" dalį apie žmonių sveikatą 
ir juos supančią aplinką. 1991-1992 metais laboratorija aktyviai dalyvavo šios, Lietuvos 
Mokslų Akademijos koordinuojamos, tarptautinės programos E C OS L I T veikloje. 
Tuo metu bendradarbiauta su Lietuvos onkologijos centru, Lietuvos aplinkos apsaugos 
žinybomis, Vilniaus universiteto Gamtos fakultetu ir kitomis įstaigomis. 

1992-1996 m. laboratorija bendradarbiauja su užsienio mokslo įstaigomis. Iš jų 
paminėtini - UNESCO/ HRES mokymo centras, PSO Europos Aplinkos ir sveikatos 
biuras, Diuseldorfo bei Gioteborgo universitetai bei Paryžiaus universiteto Aplinkos ir 
sveikatos tarptautinių tyrimų centras. 

Lietuvos gyventojų sveikatos ekologinio monitoringo klausimai svarstyti Pasaulio 
lietuvių suvažiavime (1990), Septintajame Pasaulio lietuvių mokslo ir kūrybos simpoziume 
(1991), Visuomenės ir ekosistemos sveikatos tarptautiniame simpoziume Kanadoje 
(1994), Aplinkos kenksmingo poveikio žmogui epidemiologinio vertinimo tarptautinėse 
konferencijose Jungtinėse Valstijose (1994) bei Lenkijoje (1995). 


Laboratorijos personalas: 

J. Dudzevičius, gamt. m. dr. doc., laboratorijos vedėjas 
V. Bartkienė, gamt. m. dr. 

V. Bujauskaitė, asist. 

V. Ivanausakitė, asist. 

A. Janulis, med. m. dr. doc. 

A. V. Kontrimavičiūtė, asist. 

J. Rastenienė, asist. 

L. Švedienė, med. m. dr. 

L. Vilkauskas, tech. m. dr. doc. 

Širdies elektrofiziologijos laboratorija 


1982 m. Kauno medicinos instituto Centrinėje mokslo tiriamojoje laboratorijoje 
(CMTL) įkurta Kardiologijos ir širdies elektrinės stimuliacijos laboratorija. Jos pagrindą 
sudarė KMI Širdies ir kraujagyslių sistemos fiziologijos ir patologijos MTI Širdies 
elektrinės stimuliacijos ir defibriliacijos laboratorijos stimuliacijos grupė. Sios laboratorijos 
mokslinis vadovas buvo prof. J. Brėdikis, o vedėjas - prof. F. Bukauskas. 1984 m. 
laboratorija suskilo į dvi savarankiškas laboratorijas - Širdies ritmo sutrikimų chirurginio 
gydymo ir Elektrofiziologijos ir organų stimuliacijos laboratorijas. Pastarajai vadovavo 
dr. V. Adomonis. 1991 m. buvo pakeistas laboratorijos pavadinimas, ir iki šiol ji vadinama 
Širdies elektrofiziologijos laboratorija. Nuo 1991 m. jai vadovauja prof. K. Muckus. 

Širdies elektrofiziologijos laboratorijoje atliekami širdies raumens elektrofiziologiniai 
tyrimai, ypatingas dėmesys skiriamas sinusinio mazgo ir jo aplinkos sujaudinimo sklidimo 
procesams. Tyrimai atliekami su eksperimentinių gyvuliukų atskirtaisiais širdies raumens 
preparatais, izoliuota širdimi ir su širdimi eksperimentuose in situ. 

Sukurta metodika, padedanti tirti sinusinio mazgo ritmo vedlio poslinkius. Pritaikius 
šią metodiką, ištirti ritmo vedlio migracijos mechanizmai, stimuliuojant klajoklį nervą, 
esant hipoksijai ir padidėjusiai kalio jonų koncentracijai. Sukurti neinvazyvieji širdies 
ritmo vedlio migracijos tyrimo metodai, taikant ortogonalių ir EKG derivacijų ir 
ritmogramų matematinę analizę. Atliekant eksperimentus ir sisteminant jų rezultatus, 
buvo naudojama kompiuterinė technika. 

Bendradarbiaujama su Berno universiteto Fiziologijos institutu, Amsterdamo 
universiteto Fiziologijos laboratorija, Štutgarto universitetu, Rusijos MA Biofizikos 
institutu, Mičigano universitetu. Šiuose užsienio mokslo centruose savo kvalifikaciją kėlė 
ar dabar stažuojasi 5 laboratorijos mokslininkai. Kartu su Berno universitetu, Rusijos 
MA Biofizikos institutu buvo organizuojamos tarptautinės mokyklos-seminarai 
tarpląstelinių ryšių klausimais. 

Kartu su kitomis laboratorijomis išleisti keli straipsnių rinkiniai - "Chirurgija ir širdies 
elektrofiziologija" 1987 (anglų k.), "Širdies elektrofiziologija" 1992 (rusų k.). Laboratorijoje 
parengtos ir apgintos 2 habilituoto daktaro ir 10 daktaro disertacijų. 


Laboratorijos personalas: 

K. Muckus, habil. gamt. m. dr. prof., laboratorijos vedėjas 
A. Bytautas, moksl. bendr. 

G. Grabauskas, gamt. m. dr. 

A. Kriščiukaitis, gamt. m. dr. 

K. Lukoševičius, gamt. m. dr. 

L. Šinkūnas, asist. 

Širdies ir kraujagyslių chirurgijos laboratorija 


1979 m. Z. Januškevičiaus širdies ir kraujagyslių sistemos fiziologijos ir patologijos 
MTI buvo įkurta Širdies ir kraujagyslių chirurgijos laboratorija (ved. dr. doc. Arimantas 
Dumčius). Nuo 1987 m. ji buvo Kauno medicinos instituto CMTL, o nuo 1992 m. yra 
Biomedicininių tyrimų instituto padalinys. Moksliniai tyrimai atliekami dviem kryptimis: 
1) išeminės širdies ligos chirurginis gydymas (diagnostika, anesteziologinės ir chirurginės 
problemos); 2) pagalbinės kraujotakos ir biomechaninės širdies tyrimai. Laboratorijoje 
sukurti ligonių kraujotakos chirurginio gydymo kriterijai, tiriami miokardo apsaugos 
(kardioplegijos) būdai, sukurta originali skilvelių aritmijų tyrimo metodika širdies 
operacijos metu, tobulinami miokardo revaskuliarizacijos būdai (autovenų ir autoarterijų 
- vidinės krūtinės ir skrandžio taukinės arterijų). Taikomas prieširdžių stemplės 
stimuliacijos mėginys, nauji širdies elektrokartografijos elektrodai, koronarochirurgijos 
instrumentai, originalus koronarinės kraujotakos atstatymo būdas. Pritaikyta perkutaninė 
angioplastika, koronarochirurgijoje panaudotas lazeris. 1980 m. pirmą kartą panaudota 
vidinė krūtinės arterija (A. Dumčius). Yra kuriama nauja kardiochirurgijos kryptis - 
širdies darbo pagalbininkas, sudarytas iš treniruoto skeleto autoraumens ir 
programuojamo neuromiostimuliatoriaus. 1988 m. pirmą kartą Lietuvoje atlikta 
mioventrikuloplastika (A. Dumčius). Buvo sukurti originalūs įdedamieji stimuliatoriai, 
neuroelektrodai, įdiegta ekstrakutaninė autoraumens treniravimo ir 
mioventrikuloplastikos metodikos. Vyresnieji mokslo darbuotojai dėsto chirurgijos ir 
kardiologijos disciplinas. Laboratorija parengė 2 habil. ir 7 mokslų daktarų disertacijas. 
Išleista monografija "Endokrininė širdies elektrostimuliacija" (rusų k.) Brėdikis J. ir - 

Dumčius A., 1979), 14 metodinių priemonių, įgyta 18 autorinių teisių. 

Laboratorijoje dirba aukštos kvalifikacijos specialistai, kurie nagrinėja šiuolaikinių 
širdies operacijų su DKA mokslines ir praktines problemas. Operuota daugiau kaip 900 
ligonių, sergančių koronariniais sutrikimais, o pastarųjų metų rezultatai - artimi 
pasauliniams standartams. Mioventrikuloplastika atlikta 11 ligonių. Laboratorijos darbai 
cituojami pasaulio medicinos literatūroje, o problema įtraukta į Europos Tarybos mokslo 
registrą. 

Laboratorijos darbuotojai specializavosi ir bendradarbiauja su JAV, kanados, 
Vokietijos, Danijos ir Olandijos kardiochirurgijos klinikomis. 


Laboratorijos personalas: 

A. Dumčius, habil. med. m. dr. prof., laboratorijos vedėjas 
R. Benetis, habil. med. m. doc. 

M. Dumčius, asist. 

S. Giedraitis, med. m. dr. 

Š. Kinduris, med. m. dr. 

R. Navickas, habil. med. m. dr. prof. 
L. Ralienė, gamt. m. dr. 

A. Siudikas, asist. 

K. Šalčius, med. m. dr. 

E. Širvinskas, med. m. dr. doc. 

Širdies ritmo sutrikimų chirurginio gydymo 
laboratorija 


Laboratorija įkurta 1985 m., reorganizavus CMTL Kardioritmologijos ir 
elektrostimuliacijos laboratoriją. Devintajame dešimtmetyje pradėta tirti ritmo sutrikimų 
chirurginio gydymo būdas, todėl laboratorijos darbai susiję su ritmo sutrikimų naujų 
diagnostikos ir chirurginio gydymo būdų ir priemonių sukūrimu. Laboratorijoje ištirtos 
ir nustatytos re-entry tachikardijų atsiradimo priežastys, galimos sužadinimo cirkuliacijos 
trajektorijos, tam tikrų prieširdinių struktūrų svarba šio proceso metu, ortodrominių ir 
antidrominių tachikardijų modeliai, ir jais ištirtos galimybės šias aritmijų formas sukelti 
ir nutraukti elektriniais impulsais, diagnostinės širdies elektrokartografavimo sistemos, 
aritmogeninių zonų krio-ir lazeriniai destrukcijos būdai. Šiuo metu pagrindinės mokslinio 
darbo kryptys yra širdį inervuojančių nervų ir jų mediatorių įtakos aritmijų genezei 
nustatyti. Eksperimentų metu atliekami tyrimai su gyvuliukais ir klinikoje - tiriant 
sergančiuosius tam tikromis ritmo sutrikimų formomis. Nustatoma širdies nervinių traktų | 
bei ganglinių laukų topografija, tiriama intrakardinių nervų bei jų mediatorių įtaka audinių 
elektrofiziologinėms charakteristikoms ir sužadinimo sklidimui, antitachikardinės tokio 
poveikio galimybės. Klinikoje analizuojant ritmogramas, nustatoma nervų sistemos įtaka 
aritmijoms atsirasti, gydymui ir gydymo prognozei, echokardiografiniais metodais 
įvertinamas nervų sistemos valdomų kardiostimuliatorių veiklos efektyvumas, 
priklausomybė nuo ligonio nervų sistemos tonuso, siekiama pagrįsti naudojimo indikacijas 
ir kontraindikacijas. Tyrimų metu naudojama mikroelektrodinis uždažymas, elektrinio 
sužadinimo sklidimo kartografavimas, ritmografija, echokardiografija bei 
elektrokardiostimuliacija. 

Laboratorijos mokslininkai bendradarbiauja su Baltarusijos kardiologijos instituto 
ir Lundo universiteto (Švedija) mokslininkais. 


Laboratorijos personalas: 

R. Lekas, habil. med. m. dr., laboratorijos vedėjas 
P A. Medzevičius, med. m. dr. 

A. L. Pretkelytė, asist. 

R. O. Vaičiulytė, med. m. dr. doc. 

J. Vaškelytė, med. m. dr. 

V. Veikutis, gamt. m. dr. 

Endokrinologijos institutas 


Endokrinologija - medicinos mokslo šaka, tirianti vidaus sekrecijos liaukas ir jų 
hormonus. Lietuvoje endokrinologija pradėjo plėtotis šiame amžiuje dviem kryptimis - 
eksperimentine ir klinikine. Dar 1933 m. prof. VI. Lašas ir V. Valiulytė straipsnyje 
"Hipofizis ir augimas" nagrinėjo augimo problemas. Pirmąją monografiją Lietuvoje 
endokrinologijos klausimais "Endokrininės liaukos" 1946 m. parašė prof. VI. Lašas. 1969 
m. prof. J. Lašienė ir prof. E. Stalioraitytė už darbų ciklą ir monografiją "Naujagimio 
endokrininės liaukos" gavo respublikinę premiją. 1969 m. įkurta Lietuvos endokrinologų 
mokslinė draugija, kuriai 25 metus (iki 1994) vadovavo prof. V. Astrauskas (nuo 1994 m. 
prof. A. Norkus), daug metų dirbęs eksperimentinės endokrinologijos srityje. Nemažai 
šioje srityje pasidarbavo ir kiti vyresniosios kartos endokrinologai - prof. J. Danys, doc. 
J. Kiauleikis, doc. A. Sutkus, prof. J. Danilevičius, doc. A. Šimkus, chirurgai dr. P. Girdžius, 
dr. K. Katilius ir kiti. 

Biotechnologinė endokrinologija Lietuvoje pradėta nagrinėti 1936 m., kai žinomas 
Danijos firmos "Nordisk" specialistas H. Hagedornas Kaune įkūrė insulino gamyklą. 

1972 m. Kauno klinikose įkurtas pirmasis Lietuvoje Endokrinologijos skyrius. Tačiau 
tai buvo pavienių mokslininkų bei praktikos gydytojų veikla. 1978 m. prof. J. Danio 
iniciatyva Kaune buvo įkurtas SSRS MMA Eksperimentinės endokrinologijos ir hormonų 
chemijos instituto filialas. Buvo pastatytas naujas pastatas, kuriame įsikūrė Endo- 
krinologijos institutas ir trys endokrininių ligų skyriai (diabetologijos, endokrinologijos, 
vaikų endokrinologijos), vėliau - reabilitacijos skyrius Birštone, sukurtos sąlygos 
moksliniams tyrimams. Iš pradžių filiale veikė trys mokslinio tyrimo laboratorijos, kurioms 
vadovauti buvo pakviesti: prof. L. Lašas - Hormonologijos laboratorijai, prof. A. Norkus 
- Cukrinio diabeto laboratorijai, o Skydliaukės laboratorijai vadovavo prof. J. Danys. 
Instituto laboratorijose buvo nagrinėjami cukrinio diabeto, skydliaukės ligų, augimo, 
vystymosi sutrikimų paplitimo, diagnostikos ir gydymo klausimai, kuriami hormoniniai 
vaistai ir diagnostikos priemonės. Sėkmingai bendradarbiauta su Kauno endokrininių 
preparatų gamykla, kurioje buvo gaminami insulino ir augimo hormono preparatai. Jais 
buvo aprūpinama ne tik Lietuva, bet ir buvusi Sovietų Sąjunga. 

1991 m. filialas buvo pertvarkytas į Valstybinį Lietuvos mokslinį endokrinologijos 
centrą, kuriam pavesta koordinuoti ir plėtoti endokrinologijos tarnybą Lietuvoje. 

1992m. Endokrinologijos institutas, Kauno akademinės klinikos, Kardiologijos, 
Biocheminių tyrimų bei Psichofiziologijos ir reabilitacijos (Palanga) institutai įsijungė į 
Kauno medicinos akademiją (KMA). Tai sudarė prielaidą bendrai mokslo, studijų ir 
praktikos integracijai. Mokslinė, pedagoginė ir praktinė Endokrinologijos instituto veikla 
glaudžiai siejasi su KMA Endokrinologijos klinika bei kitomis šalies bei užsienio mokslo 
ir praktikos intitucijomis. Keturiose mokslinėse laboratorijose - Cukrinio diabeto (vadovas 
- habil. dr. prof. A. Norkus), Skydliaukės ligų (dr. G. Kazanavičius), Hormonologijos 
(habil. dr. prof. L. Lašas) ir Klinikinės endokrinologijos (habil. dr. doc. V. Matulevičius), 
pastaroji 1996 m. reorganizuota į Vaikų endokrinologijos laboratoriją (vadovė - habil. 
dr. prof. D. Lašienė). Institute šiuo metu dirba 63 žmonės, iš kurių 30 yra mokslo 
darbuotojai - 3 profesoriai, 1 docentas, 4 habilituoti mokslo daktarai ir 11 mokslo daktarų. 

Daugelis mokslininkų institute dirba nuo pat jo įkūrimo. Jų atlikto darbo rezultatai 
apibendrinti disertacijomis. Pirmą kartą Lietuvoje ir buvusioje Sovietų Sąjungoje instituto 

darbuotojai sukūrė, ištyrė hormoninių preparatų - Žmogaus somatotropino ir ausomatino 
klinikinį, metabolinį, antigeninį aktyvumą ir palygino su geriausiais pasaulio analogais. 
25-rių metų tyrimų rezultatai padėjo parengti žmonių, turinčių augimo, vystymosi 
sutrikimų tyrimų metodiką, ilgalaikę gydymo taktiką ir strategiją, padėjo sukurti 
moksliškai pagrįstą žemaūgių pacientų, pirmiausia sergančių hipotalamo-hipofiziniu 
nanizmu ir Turner sindromu, registrą, monitoringą ir gydymą. Skydliaukės tyrimo metodai 
taikomi moksliniame darbe ir klinikinėje praktikoje. Sukurti ir pritaikyti praktikoje 
skydliaukės funkcijos vertinimo matematiniai indeksai. Matematinis modeliavimas 
pradėtas taikyti nustatant ligos sunkumą bei prognozę. Pirmą kartą Lietuvoje pradėti 
sergančiųjų skydliaukės ligomis epidemiologiniai neuroendokrininės reguliacijos ir 
psichoendokrininių negalavimų tyrimai. Cukrinio diabeto laboratorijos mokslininkų 
pastangomis suvienodinta ir įdiegta į praktiką nauja angliavandenių apykaitos sutrikimų 
klasifikacija ir diagnostiniai kriterijai, išmokta anksti nustatyti ir gydyti cukrinio diabeto 
komplikacijas, sprendžiamos cukrinio diabeto ir nėštumo problemos. 

Endokrinologijos institutas bendradarbiauja ne tik su šalies mokslo įstaigomis,bet ir 
su Vakarų Europos šalių mokslo centrais - Suomijos, Švedijos, Danijos, Prancūzijos, 
Anglijos ir kt. Bendradarbiavimo tikslas - endokrinologinių ir diabetologinių problemų 
sprendimas. 

Instituto veiklą remia Atviros Lietuvos fondas, firmos Novo-Nordisk,Servier, Ber- 
lin-Chemie, Boehringer-Ingelheim, Lilly, Merck ir kitos, kurios sudaro sąlygas mūsų 
darbuotojams ir ypač perspektyviam jaunimui tobulintis, dalyavuti konferencijose, 
seminaruose, mokytis užsienyje. | 

Jau tradicija tapo Endokrinologijos instituto rengiamos per metus 2-3 respublikinės 
ir tarptautinės konferencijos, kuriose dalyvauja ir užsienio specialistai bei firmos. 
Moksliniai bendradarbiai dalyvauja rengiant studentus, keliant gydytojų kvalifikaciją. 
Skaitomi pranešimai tarptautinėse konferencijose. 

Siekiant geresnės mokslo, studijų ir praktikos integracijos bei koordinacijos, prie 
Endokrinologijos instituto įkurtas Lietuvos Endokrinologijos centras, vienijantis visų 
Respublikos endokrinologų pastangas ir koordinuojantis jų darbus. 


Instituto personalas: 

L. Lašas, habil. tech. m. dr. prof., direktorius 
A. Norkus, habil. med. m. dr. prof., direkt. pav. 
J. Sinkevičius, direkt. pav. 

A. Sandarienė, vyr. buh. 

S. Paškauskas, vyr. insp. 

A. Pranckevičius, sekr. ref. 

Cukrinio diabeto laboratorija 


Nuodugniau cukrinį diabetą Lietuvoje pradėta tirti 1978 m. Laboratorijai pradėjus 
veiklą, Lietuvoje nebuvo cukrinio diabeto klasifikacijos ir diagnostikos kriterijų, ankstyvos 
jo ir komplikacijų diagnostikos bei profilaktikos. 

1981 m. PSO iniciatyva Lietuvoje pradėjus vykdyti integruotą lėtinių neinfekcinių 
ligų profialktikos programą, laboratorija aktyviai dalyvavo šiuose tyrimuose. 1982 m. 
Cukrinio diabeto laboratorija pirmą kartą Lietuvoje Kaune pradėjo suaugusiųjų cukrinio 
diabeto registrą, o 1983 m. - Lietuvos vaikų, sergančių cukriniu diabetu, registrą. Nuo 
1990 m. Lietuva yra viena iš 89 tarptautinės vaikų registro programos "DIAMOND" 
dalyvių. | 

Nuo 1991 m. suaugusiųjų nuo insulino priklausančio cukrinio diabeto registras padėjo 
sudaryti vardinę gydomų insulinu apskaitą, nustatyti šio diabeto ir jo komplikacijų 
paplitimą šalyje, jo priklausomybę nuo lyties, amžiaus bei gyvenamosios vietos, insulino 
poreikį, ir kt. Šis registras 1994 m. buvo įtrauktas į Europos registrų sistemą. 

Laboratorija, bendradarbiaudama su Helsinkio visuomenės sveikatos institutu, dirba 
diabeto profialktikos srityje, kad būtų sustabdytas šios ligos plitimas. 

Sprendžiamos diabeto komplikacijų ankstyvosios diagnostikos, gydymo ir profilaktikos 
problemos, nes kraujagyslių komplikacijos yra pagrindinė darbingumo sutrikimo, negalios 
ir ankstyvos mirties priežastis: 10-1576 aklųjų, 20-70 76 sergančiųjų pažeidžiami inkstai, 
dažnos kojų amputacijos. Viena grėsmingiausių diabeto komplikacijų yra diabetinė 
nefropatija, vidutiniškai 25 metais sutrumpinanti gyvenimo trukmę. 

Nagrinėjamos diabeto ir nėštumo problemos,nes cukrinis diabetas gali neigiamai 
paveikti nėščiąsias ir jų vaisių - 2-3 kartus gali padaugėti apsigimimų. 

Laboratorijos mokslininkai paskelbė apie 300 mokslinių darbų, išleido 5 monografijas 
diabeto ir jo komplikacijų klausimais, knygas "Sergančiajam cukriniu diabetu" (1988), 
"Mityba sergantiesiems cukriniu diabetu" (1994), daugiau kaip 25 metodines priemones 
praktikos gydytojams ir studentams medikams, aktyviai dalyvauja rengiant ir leidžiant 
vadovėlius studentams medikams. 


Laboratorijos personalas: 

A. Norkus, habil. med. m. dr. prof., vyr. moksl. bendr., laboratorijos vadovas 
G. Čekanauskienė, vyresn. labor. 

N. Drukteinienė, asist. 

A. Jarašūnas, asist. 

N. Jurgevičienė, med. m. dr. vyresn. moksl. bendr. 
D. Kaminskaitė, vyr. labor. 

A. Mackevičiūtė, labor. 

R. Ostrauskas, med. m. dr., vyresn. moksl. bendr. 
R. Petkevičienė, inž. progr. 

L. Radzevičienė, asist. 

R. Šulcaitė, moksl. bendr. 

R. Žalinkevičius, moksl. bendr. 

Skydliaukės laboratorija 


Skydliaukė - seniausiai žmonijos žinoma endokrininė liauka. Tačiau nuo ją aprašiusio 
Galeno (II a. pr. m. e.) laikų žinios apie šios liaukos ligas, jų patogenezę, diagnostikos ir 
gydymo būdus labai pakito. Skydliaukės hormonai nuo gimimo iki mirties palaiko optimalų 
organizmo gyvavimo būdą, veikia nervų sistemą, visus organus ir jų sistemas. Ji drauge 
su daugeliu kitų hormonų ir aplinkos veiksniais reguliuoja žmogaus vystymąsi, augimą,“ 
medžiagų apykaitą. Daugelis skydliaukės ligų prasideda ir vystosi be ryškesnių požymių, 
tik vėliau sutrikdo tam tikrų organų sistemų veiklą. 

Skydliaukės ligų epidemiologiniai tyrimai pradėti tada, kai visuomenėje ir tarp medikų 
vyravo nuomonė, jog ligų padaugėjo po Černobylio AE avarijos. Remiantis Fizikos 
instituto mokslininkų tyrimų duomenimis, pirmosiomis dienomis po Černobylio AE 
avarijos Lietuvos gyventojai daugiausia nukentėjo nuo radioaktyviųjų jodo izotopų. Kai 
kuriose vietovėse J!*! koncentracija keletą kartų viršijo leistinas normas. Patekęs į žmogaus 
organizmą jodas, taip pat kaip ir stabilusis, kaupiasi skydliaukėje. Lietuvos žmonių 
skydliaukės apšvitos dozės nedidelės, tačiau skydliaukės pakitimų reikėtų laukti praėjus - 
7-40 metų. Radioaktyvusis Černobylio debesis, matyt, yra ne vienintelė priežastis, 
skatinanti skydliaukės ligas Lietuvoje. Atsiradę dideli skydliaukės pakitimai rodo nuolatinį 
jodo stygių Lietuvoje. Todėl drauge su Respublikinio mitybos centro darbuotojais, 
higienistais ieškoma būdų, kaip pašalinti jodo trūkumą. Laboratorijos kolektyvas dalyvauja 
Valstybinėje programoje "Atominė energetika ir aplinka", kur ieškoma skydliaukės ligų 
sąsajų su Ignalinos AE aplinka. 

Laboratorijos darbuotojų pastangomis šalyje įdiegtos naujos pacientų tyrimo 
metodikos: skydliaukės mikrosominių antikūnų, aspiracinės punkcijos su punktato 
citologiniu bei histologiniu tyrimu, tirotoksikozės sunkumo nustatymo matematinis 
modeliavimas. Skydliaukės aspiracinė punkcija daugeliui pacientų padėjo išvengti 
chirurginio gydymo. Laboratorijoje vykdoma pagyvenusių žmonių skydliaukės ligų studija. 

Pagyvenę žmonės tiriami ir dėl osteoporozės (kaulų retėjimo). Šią problemą spręsti 
laboratorijos bendradarbiams talkina ginekologai, rentgenologai, traumatologai, 
technikai. Osteoporozė - pagyvenusių žmonių problema, seniai gvildenama užsienyje. 

Daugiausia problemų kelia ankstyvųjų hipotirozės požymių, depresijos bei 
hipertirozės ir nerimo neurozės diferencinė diagnostika. Jos sunkumai sąlygoja psichiatrų 
ir endokrinologų gydymo klaidas. Šiuo požiūriu svarbūs psichoendokronologijoje tyrimai, 
kuriuos laboratorijos darbuotojai kartu atlieka su Siaurės Karolinos Chapel Hill 
universitetu (JAV). 

Skydliaukės laboratorijos darbuotojai parengė ir paskelbė per 200 mokslinių darbų, 
iš jų 20 metodinių priemonių gydytojams ir studentams. Registruoti 4 patentai, apginta 
1 habilituoto daktaro, 4 daktaro disertacijos. 


Laboratorijos personalas: 

G. Kazanavičius, med. m. dr., vyresn. moksl. bendr., laboratorijos vadovas 
A. A. Aukštuolytė, asist. 

E. Brazaitienė, vyresn. labor. 

R. Bunevičius, med. m. dr., moksl. bendr. 

M. Butkienė, labor. 

R. Digrienė, vyresn. labor. 

L. Dunderienė, asist. 

A. Juodviršienė, vyresn. labor. 

R. Jurkūnaitė, asist. 

A. Krasauskienė, med. m. dr., moksl. bendr. 

D. T. Lašienė, habil. med. m. dr. prof., vyr. moksl. bendr. 
D. Mašanauskienė, asist. 

N. Mickuvienė, asist. 

V. Papečkienė, asist. 

B. Šabonienė, vyresn. labor. 

V. Šidlauskas, med. m. dr., vyresn. moksl. bendr. 

Hormonologijos laboratorija 


Šios laboratorijos darbuotojai sukūrė natūralius ir modifikuotus preparatus 
žemaūgiškumo, kai kurioms nevaisingumo formoms ir tam tikroms ligoms gydyti bei 
diagnozuoti. Čia sukurta kompleksinė technologija lavonų hipofizės prieknės dalies 
hormonams išskirti, augimo hormono preparatai - Žmogaus somatotropinas ir somato- 
tropino monomerinės formos preparatas - ausomatinas, imobilizuotas somatotropinas 
ir keletas modifikuotų augimo hormono formų. Laboratorijoje sudaryti diagnostiniai 
rinkiniai radioimuniniam žmogaus kraujo serumo ir plazmos somatotropino ir tirotropino 
kiekiui nustatyti. Sukurtas žmogaus somatotropinas - standartas, kuris aprobuotas ir 
registruotas buvusioje Sovietų Sąjungoje kaip standartas, atliekant somatotropino, 
ausomatino bei rekombinantinio preparato somatogeno ir jų vaistinių formų analizę. 
Šiuos preparatus gamina AB "Endokrininiai preparatai ". Žmogaus somatotropinas 15 
metų buvo eksportuojamas į Japoniją, kur įregistruotas "Corpormon" pavadinimu. 

Laboratorijos darbuotojai įregistravo 8 patentus ir 20 išradimų, išleido 1 monografiją 
ir išspausdino daugiau kaip 300 mokslinių darbų. Šie ir kiti darbai padėjo jau daugiau 
kaip 20 metų tirti, nustatyti ir gydyti žemaūgius vaikus bei paauglius iš visos Lietuvos. 
Pastaruoju metu žemaūgių vaikų ir paauglių problemas nagrinėja nacionalinė mokslinė- 
klinikinė programa "Žmogaus augimo, vystymosi sutrikimų studija ir korekcija. Augimo 
hormonai". Nuo 1995 m. vykdoma sunkių augimo, vystymosi sutrikimų - hipofizinio 
nanizmo ir Turnerio sindromo registrai, monitoringai, sprendžiamos jų tyrimo,gydymo 
problemos. 


Laboratorijos personalas: 

L. Lašas, habil. techn. m. dr. prof., vyr. moksl. bendr., laboratorijos vadovas 
A. Ambrasienė, vyresn. labor. 

J. Burškaitienė, asist. 

J. Černiūtė, asist. 

A. Gudaitis, vyresn. labor. 

I. Jarmalavičiūtė, vyresn. inž. 

I. Jasutienė, asist. 

R. Kemežys, asist. 

J. Kilinskienė, vyresn. labor. 

R. Kublickas, chem. m. dr. moksl. bendr. 
Z. Lekavičienė, vyresn. labor. 

A. Pranckevičius, vyr: inž. 

J. Sinkevičius, vyresn. inž. 

V. Telksnienė, asist. 

A. Telksnys, moksl. bendr. 

Vaikų endokrinologijos laboratorija 


Svarbiausios laboratorijos mokslinio darbo kryptys: vaikų, sergančių cukralige, 
gydymo metodų tyrimas. Laboratorijos mokslininkai sukūrė Lietuvos vaikų, sergančių 
cukralige, registrą. Remiantis registro duomenimis ir tarptautinėmis vaikų tyrimo 
programomis - DIAMOND, EORODIAB ACE, DIABALT - buvo atliktos ar pradėtos 
kitos mokslinės studijos. 1990-1996 metais atlikti šie darbai: klinikinė studija "Gliukozės 
kiekio monitoravimas kraujyje", "Paauglių, sergančių diabetu, psichologinis prisitaikymas", 
"Vaikų cukrinio diabeto klinika diagnozuojant ligą", "Vaikų, sergančių cukriniu diabetu, 
mirtingumas", "Nuo insulino priklausomo diabeto genetika šeimose, kuriose stebimi keli 
ligos atvejai". Šiuo metu laboratorijos darbuotojai nagrinėja šias temas: "Imuninių cukrinio 
diabeto markerių epidemiologija", "Aplinkos veiksnių įtaka vaikų cukriniam diabetui 
išsivystyti - I", "Aplinkos veiksnių įtaka vaikų cukriniam diabetui išsivystyti - II", 
DIACOMP - tarptautinė vaikų cukrinio diabeto komplikacijų išsivystymo studija. Toliau 
tiriant diabeto genetines ir imunines priežastis, planuojama dalyavuti naujoje tarptautinėje 
programoje TIGER. Du laboratorijos darbuotojai baigė magistratūrą Suomijoje. Ten 
apginta viena daktaro disertacija. Laboratorijoje sukurti nauji diagnostikos metodai, 
pirmą kartą apibūdintas naujojo tipo insulinas (tricitrakon-insulinas), pradėti Lietuvos 
nevaisingų šeimų tyrimai. Laboratorijos darbuotojai įregistravo 14 išradimų ir išspausdino 
daugiau kaip 100 mokslinių darbų. 


Laboratorijos personalas: 

D. T. Lašienė, habil. med. m. dr. prof., laboratorijos vadovė 
N. Grigienė, vyresn. labor. 

A. Juodienė, vyresn. labor. 

D. Korys, labor. 

D. Marčiulionytė, biol. m. dr. moksl. bendr. 

V. Matulevičius, habil. med. m. dr. doc. vyr. moksl. bendr. 
Ž.. Padaiga, med. m. dr. doc. 

R. Preikša, asist. 

A. Pundziūtė, asist. 

B. Urbonaitė, med. m. dr. vyresn. moksl. bendr. 

B. Žilaitienė, med. m. dr. moksl. bendr. 

Kardiologijos institutas 


Direktorius - habil.dr. R. G. SAKALNIKAS 
Direktoriaus pavaduotojas mokslui - dr. VI. JAPERTAS 


Institutas įkurtas Lietuvos TSR Ministrų Tarybos 1969 m. rugpjūčio 29 d. potvarkiu 
Nr.373, vadovaujantis TSRS Ministrų Tarybos Valstybinio mokslo ir technikos komiteto 
1969 m. liepos 17 d. potvarkiu Nr.38 ir pavadintas Širdies ir kraujagyslių sistemos 
fiziologijos ir patologijos mokslinio tyrimo institutu prie Kauno medicinos instituto. 

Institutas įkurtas sujungus abi centrines mokslinio tyrimo laboratorijas. Įkurtame 
institute jau buvo 139 darbuotojai, 58 iš jų - moksliniai bendradarbiai (6 m.dr. ir 21 m. 
kand.). Instituto steigėjas ir neformalus jo vadovas buvo Kauno medicinos instituto 
rektorius akademikas Z.Januškevičius. Tiesiogiai institutui vadovavo direktoriaus 
pavaduotojai mokslui, kol 1975 m. pirmuoju oficialiu instituto direktoriumi buvo paskirtas 
prof. J.Blužas, vadovavęs net 17 metų - iki 1992 m. kovo 1 d. 

Lietuvos TSR Ministrų Tarybos 1986 m. sausio 20 d. potvarkiu Nr.28p institutas 
perduotas Lietuvos TSR Sveikatos apsaugos ministerijos priklausomybei ir pavadintas 
Lietuvos TSR Sveikatos apsaugos ministerijos Z.Januškevičiaus širdies ir kraujagyslių 
sistemos fiziologijos ir patologijos mokslinio tyrimo institutu. 

Lietuvos Respublikos Vyriausybės 1991 m. rugpjūčio 30 d. nutarimu Nr.372 
Z.Januškevičiaus širdies ir kraujagyslių sistemos fiziologijos ir patologijos mokslinio 
tyrimo institutas perduotas Kauno medicinos akademijai. 

Kauno medicinos akademijos rektoriaus 1992 m. sausio 29 d. įsakymu Nr.33 įsteigtas 
Kauno medicinos akademijos Kardiologijos institutas ir paskirtas direktorius - habil.dr. 
Rapolas Gediminas Sakalnikas. 

Institutas atlieka mokslinių tyrimų programą “Kardiologija", Valstybinio mokslo ir 
studijų fondo remiamą mokslo programą “Išeminės širdies ligos studija" bei Sveikatos 
apsaugos ministerijos tikslines programas. 

Dalyvauja šiose tarptautinėse programose: 

Daugianacionalinis širdies ir kraujagyslių ligų trendų ir determinantų monitoriavimas 
(MONICA). 

PSO tarptautinės kraujo krešėjimo tyrimo išorinės kokybės schemos įvertinimas. 

Sistolinės hipertenzijos gydymo vyresniems kaip 60 m. amžiaus asmenims tyrimas 
(SYST-EUR). | 

Kauno-Roterdamo (KRIS) programos tęstiniai psichosocialiniai tyrimai. 

Jauno amžiaus aterosklerozės patobiologiniai determinantai (PBDAY studija). 

Penkių miestų aterosklerozės studija. 

Antrinės profilaktikos priemonių efektyvumo po persirgto miokardo infarkto Europos 
Bendrijos šalių multinacionalinė studija. 

Lėtinių neinfekcinių ligų integruotos profilaktikos programa (CINDI). 

Koronarinė širdies liga Rytų ir Vakarų Europoje. 

Sveiko miesto projektas. 

Moksleivių rūkymo profilaktikos programa. 

Be to, Kardiologijos institutas atlieka mokslinius tyrimus pagal dvišalius susitarimus 
su JAV, Prancūzijos, Italijos, Vokietijos, Suomijos, Švedijos, Lenkijos, Latvijos, Estijos, 
Rusijos moksliniais centrais. 

Daugiau kaip 40 instituto darbuotojų dirba pedagoginį darbą Kauno medicinos 
akademijoje ir kitose aukštosiose mokyklose (VDU, KTU, LŽŪA). Žymiausi 
mokslininkai yra habilitacijos ir doktorantūros studijų komitetų nariai, oponentai, 
ekspertinių posėdžių pirmininkai bei recenzentai. 

Kardiologijos institutas kaip Respublikos mokslinis ir praktinis Kardiologijos centras 
atliko organizacinį bei metodinį darbą. Centro pastangomis standartizuotos kardiologinių 
ligonių tyrimų metodikos, rengiamos metodinės rekomendacijos, diegiami į medicinos 
praktiką mokslo pasiekimai, nauji tyrimo, diagnostikos, gydymo ir profilaktikos būdai. 

35 Klinikinės kardiologijos departamento mokslo darbuotojai (gydytojai) kuruoja 
ligonius ir budi Kauno akademinių klinikų kardiologiniuose skyriuose, konsultuoja 
poliklinikoje. 28 mokslininkai turi kvalifikacines gydytojų kategorijas: 13 išjų - aukščiausią 
kategoriją. Be to, atliekami profilaktiniai žmonių patikrinimai IŠL ir jos rizikos veiksniams 
nustatyti; stebimi ligoniai, sergantieji krūtinės angina ir beskausme IŠL. Respublikos 
kardiologams skaitomi pranešimai apie kardiologinę pagalbą. Parengtos metodinės 
rekomendacijos, skirtos gydytojams praktikams. 

Kardiologijos institutas leidžia periodinį mokslinį žurnalą anglų kalba “Journal of 
Lithuanian Cardiology“' ir informacinį leidinį Lietuvos kardiologams “Kardiologų žinios". 

Institutas yra Lietuvos kardiologų draugijos, Lietuvos hipertenzijos lygos ir Lietuvos 
patologoanatomų draugijos buveinė, jame organizuojami moksliniai pasitarimai, 
konferencijos, šalies kardiologų suvažiavimai. 

Kardiologijos institute dirba 255 darbuotojai, iš jų 120 mokslo darbuotojų (21 
habilituotas daktaras, 54 daktarai). Institute yra šie departamentai: Eksperimentinės 
kardiologijos, Profilaktinės kardiologijos, Klinikinės kardiologijos ir Invazinės 
kardiologijos. 

Eksperimentinės kardiologijos departamentas 


Vadovas - habil.dr. J. JUREVIČIUS 

Mokslinės veiklos kryptis - širdies ir kraujagyslių sistemos fiziologinių funkcijų ir jų 
reguliavimo mechanizmų tyrimas normos ir hipoksijos/išemijos sąlygomis, naujų vaistų 
paieška, matematinių modelių, automatizuotų medicininių sistemų bei techninių įrengimų 
kūrimas kardiologijoje. 


Membranų biofizikos laboratorija 


Membranų biofizikos laboratorija įkurta 1969 metais. Laboratorijos vedėju nuo jos 
įkūrimo dienos iki 1986 m. buvo šios laboratorijos organizatorius dr. Eimutis Naruševičius, 
o nuo 1986 m. - hab. dr. Jonas Jurevičius. 

Laboratorijoje buvo tiriami kalcio ir natrio jonų apykaitos reguliavimo mechanizmai 
nervinėse, o vėliau ir miokardo ląstelėse, biologiškai aktyvių medžiagų - kalcio jonoforų, 
antiaritmikų, kalcio antagonistų ir agonistų įtaka šių jonų apykaitą reguliuojančioms 
sistemoms (sarkolemos Ca, Na ir K kanalams, Na-Ca mainų sistemai, Na-K siurbliui). 
Nagrinėjami miokardo hipoksinio/išerminio pažeidimo ir aritmijų genezės mechanizmai, 
atliekama naujų efektyvių kardiotropinių medžiagų paieška. Šioms problemoms spręsti 
naudojama: joninių srovių tyrimams - fiksuotos įtampos, kalcio jonų apykaitos tyrimams 
-selektyvių elektrodų, miokardo elektromechaninių savybių tyrimams - mikroelektrodinė 
ir mechaninio aktyvumo registravimo metodikos. Tyrimų objektai - vynuoginės sraigės 
neuronai, varlės ir jūrų kiaulytės širdies raumens ląstelės. 

Daug bendrų problemų sprendžiama su kitomis Kardiologijos instituto ir 
Biomedicininių tyrimų laboratorijomis: antiaritminių medžiagų sintezės ir tyrimo, 
klinikinės biochemijos, širdies elektrofiziologijos ir kt. 

Vadovaujant dr. E. Naruševičiui, laboratorijos darbai buvo įtraukti į svarbiausias tos 
krypties buvusias sąjungines programas - “Joninis kanalas", “Biologinės membranos ir 
jų funkcionavimo principų praktinis pritaikymas", “Kraujo apykaitos nepakankamumas 
ir širdies ritmo sutrikimai“ bei kt. Aktyviai dalyvaujant laboratorijos darbuotojams 
V.Gendvilienei, D.Zablockaitei, V.Panomariovui, A.Navalinskui, buvo organizuota 
vienuolika sąjunginių ir tarptautinių mokslinių renginių, buvo parengti penki šių renginių 
pranešimų leidiniai “Membranų biofizika“ (1969, 1971, 1972, 1973) ir “Kalcis širdies- 
kraujagyslių sistemoje" (1982). 

Glaudūs ir ilgalaikiai ryšiai laboratoriją siejo su Latvijos MA Organinės sintezės 
institutu, Leningrado SSSR MA Citologijos institutu, Sverdlovsko medicinos instituto 
Fiziologijos katedra, Maskvos universiteto Biofizikos katedra, Baltarusijos MA 
Fotobiologijos institutu, Ukrainos MA Fiziologijos institutu, Slovakijos MA Fiziologijos 
mokslų centru, Varšuvos podiplominės praktikos medicinos centru, Vengrijos MA 
Biologijos institutu, Debreceno universiteto Fiziologijos katedra. 

Šiuo metu laboratorijoje dirba devyni darbuotojai, du iš jų - nuo laboratorijos įkūrimo 
dienos. Tai mokslų daktarės, vyresn. moksl. bendradarbės Vida Gendvilienė ir Danguolė 

Zablockaitė. Jau dvidešimt metų laboratorijoje darbuojasi vyr. inžinierius Antanas 
Navalinskas, daug dėmesio skiriantis laboratorijoje kuriamai aparatūrai, padedančiai 
atlikti eksperimentus, juos apdoroti. Vėliau į laboratorijos kolektyvą įsijungė moksliniai 
bendradarbiai - dr. Regina Mačianskienė, Kęstutis Runkevičius, dr. Rima Prievelienė, 
dr. Vida Garalienė, o dar vėliau - inžinierė Vanda Burbulytė. Ilgą laiką laboratorijoje 
dirbo moksliniai bendradarbiai dr. Viktoras Panomariovas, dr. Galina Chmel-Dunaj ir 
prof. Kazimieras Muckus. 

Laboratorijos darbuotojai paskelbė daugiau kaip 250 mokslinių straipsnių 
tarptautinėje, NVS šalių ir respublikinėje spaudoje, perskaitė apie 100 mokslinių 
pranešimų įvairiose konferencijose ir simpoziumuose, už mokslinius išradimus gavo tris 
autorinius liudijimus. 

Laboratorijoje parengta ir apginta vienas habilitacinis darbas ir devynios daktaro 
disertacijos, vadovauta Vilniaus universiteto, Kauno technikos universiteto, Kauno 
medicinos akademijos studentų kursiniams ir diplominiams darbams. Kauno Vytauto 
Didžiojo universiteto studentai laboratorijoje atlieka magistratūros praktikos darbus. 

Atsiradus naujoms bendradarbiavimo su kitų šalių mokslinėmis įstaigomis 
galimybėms, hab. dr. J. Jurevičius 1991 m. dirbo JAV Nevados universiteto Medicinos 
mokyklos Fiziologijos departamente. 1994 metais laboratorija pradėjo bendradarbiauti 
su Paryžiaus 11-ojo universiteto molekulinės ir ląstelinės kardiologijos laboratorija. Šioje 
laboratorijoje hab. dr. J. Jurevičius sukūrė naują vienetinės ląstelės mikropertuzijos 
metodą ir pradėjo tirti ciklinių nukleotidų kompartmentizacijos problemas miokardo 
vienetinėse ląstelėse B - adrenerginės stimuliacijos metu. Gauti rezultatai paskelbti 
prestižiniuose moksliniuose žurnaluose (“The Journal of Physiology “, “Journal of Mo- 
lecular and Cellular Cardiology “, “Proceedings of the National Academy of Sciences of 
the USA"). 


Mokslo darbuotojai: 

J. Jurevičius, habil. biolog. m. dr., vyr. moksl. bendr. - laboratorijos vedėjas 
V. Burbulytė, inž. 

V. Garalienė, med. m. dr., vyresn. moksl. bendr. 

V. Gendvilienė, habil. biolog. m. dr., vyresn. moksl. bendr. 

R. Mačianskienė, biolog. m. dr., moksl. bendr. 

A. Navalinskas, moksl. bendr. 

R. Prievelienė, biolog. m. dr., moksl. bendr. 

R. Runkevičius, moksl. bendr. 

D. Zablockaitė, biolog. m. dr., vyresn. moksl. bendr. 

Kardiotropinių medžiagų sintezės ir tyrimo 
laboratorija 


Laboratorija įkurta 1961 m. iš Kauno medicinos instituto Centrinės pirmosios mokslo 
tiriamosios laboratorijos. Ji pavadinta Organinės sintezės laboratorija (vedėjas 
chem.m.kand. A.Puodžiūnas). 1969 metais įkūrus Z.Januškevičiaus širdies ir kraujagyslių 
sistemos fiziologijos ir patologijos mokslinį tyrimo institutą prie Kauno medicinos 
instituto, laboratorija pavadinta Biologiškai aktyvių medžiagų sintezės ir tyrimo 
laboratorija (vedėjas - chem.m.kand. A.Puodžiūnas). 1961-1971 m. pagrindinės mokslinio 
darbo kryptys buvo naujų hipotenzinių medžiagų sintezė ir tyrimas, o nuo 1972 m. - 
naujų antiaritminių medžiagų sintezė ir tyrimas. Nuo 1979 m. iki 1990 m. laboratorijai 
vadovavo med.m.kand. A.Lubas, o nuo 1990 m. - prof. habil. dr. A.Stankevičius. 1996 m. 
laboratorija pavadinta Kardiotropinių medžiagų sintezės ir tyrimo laboratorija (vedėjas 
- prof. habil. dr. A.Stankevičius). Ji priklauso Kardiologijos instituto fundamentaliųjų 
tyrimų departamentui. 

Laboratorijos kolektyvas, vystydamas kryptingą hipotenzinių ir antiaritminių 
medžiagų - aminorūgščių, aminoalkoholių ir jų ketvirtinių amonio ir guanidino darinių, 
sintezę ir farmakologinius tyrimus, yra paskelbęs daugiau kaip 600 mokslinių straipsnių, 
tarp jų daugiau kaip 50 tarptautiniuose, leidžiamuose dviem kalbomis (anglų ir rusų), ir 
daugiau kaip 40 išradimų, 1 monografiją. Apginta 7 chem.m.kandidato, 5 med. m. 
kandidato ir 1 habilituoto daktaro disertacijos. Laboratorijos mokslininkai aktyviai 
dalyvauja akademijos studijų procese: skaito paskaitų ciklus, veda praktikos darbus, rengia 
diplomantus, magistrus ir doktorantus. Vien tik 1996 m. laboratorijos mokslininkai įtraukti 
į 12 doktorantūros ir 2 habilitacijos komitetus. Dviem laboratorijos darbuotojams suteikti 
docento ir vienam - profesoriaus vardai. Laboratorija, nuolat integruodama savo tyrimus 
su pasaulyje atliekamais giminingais darbais, nagrinėdama cheminius procesus, surado 
naujus dėsningumus, turinčius svarbią reikšmę, todėl viena iš atrastų reakcijų pavadinta 
autoriaus vardu (Stankevičiaus reakcija). Sukaupta nauja informacija apie cheminės 

struktūros ir biologinio veikimo priklausomybę. Sukurti originalūs hipotenzinis 
(izomedinas) ir antiaritminis (kvaternidas) preparatai. 


Darbuotojai: 

A. Stankevičius, habil. biolog. m. dr. prof., vyr. moksl. bendr. - laboratorijos vedėjas 
R. Degutytė, biolog. m. dr., moksl. bendr. 

L. Janušienė, biolog. m. dr., vyresn. moksl. bendr. 

A. Lubas, med. m. dr., vyresn. moksl. bendr. 

L. Lubienė, preparatorė 

D. Raižienė, med. m. dr. doc., vyresn. moksl. bendr. 

L. Stankevičienė, biolog. m. dr., vyresn. moksl. bendr. 

V. Vyzas, med. m. dr. doc., vyresn. moksl. bendr. 

Kardiologinių tyrimų automatizacijos 
laboratorija 


Laboratorijos užuomazga buvo CMTL-1 grupė, įkurta doc. A. Valužio iniciatyva 
1965 m. Šią grupę sudarė inžinierius A. Valužis, gydytojas V. Japertas, fizikas I. Levitanas, 
biofizikas L. Juknelis, o grupės konsultantas buvo prof. G. Vitenšteinas. Ši grupė 
laboratorija tapo 1969 m. Kurį laiką laboratorijoje dirbo ir laboratorijos temas nagrinėjo 
akademiko Z. Januškevičiaus grupė. Pirmasis laboratorijos vedėjas buvo doc. A. Valužis, 
0 1971-1992 m. laboratorijai vadovavo dr. S. Korsakas. 1992 m. į laboratorijos sudėtį įėjo 
Medicininės elektronikos laboratorija, kurios vedėjas buvo A. Kirmonas. Nuo 1992 m. 
laboratorijai vadovauja dr. L. Gargasas. 

Laboratorijoje buvo apgintos 11 daktaro ir 3 habilituoto daktaro disertacijos. 1977- 
1990 m. laboratorija koordinavo ESPT šalių temą “Automatinės kardiosignalų anlizės 
metodų sukūrimas ir tobulinimas" ir organizavo penkis tarptautinius simpoziumus bei 
išleido penkis šių simpoziumų medžiagos leidinius. 

Laboratorijoje buvo sukurtos originalios EKG kompiuterinės analizės sistemos, kurios 
įdiegtos į medicinos praktiką ir naudojamos daugiau kaip 30-ties Lietuvos ir daugiau 
kaip 20-ties Rusijos, Ukrainos bei Vokietijos medicinos įstaigų. 

Laboratorija jau 18 metų bendradarbiauja su Erfurto kardiologijos klinika, Prahos 
eksperimentinės ir klinikinės medicinos institutu, Bratislavos širdies tyrimų institutu, 
Rusijos kardiologijos centru. 

Laboratorijos darbuotojai dalyvauja Tarptautinės elektrokardiologų draugijos, 
Europos kardiologų draugijos, Tarptautinės medicininės ir biologinės inžinierijos bei 
kompiuterizacijos federacijos veikloje. 

Darbuotojai: 

L. Gargasas, med. m. dr., vyresn. moksl. bendr. - laboratorijos vedėjas 
V. Babravičius, med. m. dr., asist. 

G. Baležentienė, technikė 

L. Bložienė, inž. progr. 

M. Čižas, moksl. bendr. 

A. Daniulaitytė, asist. 

G. Gelmanas, habil. biolog. m. dr., vyresn. moksl. bendr. 
G. Jaruševičius, asist. 

R. Jurkonienė, moksl. bendr. 

V. Jurkonis, fiz.-matem. m. dr., vyresn. moksl. bendr. 
A. Kirmonas, moksl. bendr. 

S. Korsakas, techn, m. dr., vyresn. moksl. bendr. 

V. Miškinis, moksl. bendr. 

R. Radišauskienė, inž. progr. 

A. Raguckas, vyr. inž progr. 

V.Rakauskienė, labor. 

D. Rekienė, med. m. dr., moksl. bendr. 

R. Ruseckas, moksl.bendr. 

N. Talačkienė, labor. 

I. Torrau, moksl. bendr. 

A. Vainoras, habil. med. m. dr., vyresn. moksl. bendr. 

Matematinio modeliavimo kardiologijoje 
laboratorija 


Laboratorija įkurta 1972 m. Svarbiausia jos mokslinio darbo kryptis yra išeminės 
širdies ligos (IŠL) eigos BEi išeities prognozavimas bei požymių, skatinančių IŠL 
išsivystymą, "rizikos sričių" „nustatymas. Darbai atliekami, remiantis ilgalaikiais 
bendradarbiaujant medikams ir matematikams. Prognozavimo algoritmams sudaryti Sa 
naudojami statistiniai parametriniai ir neparametriniai metodai, cenzūruotų imčių teorija, 
regresiniai išgyvenamumo modeliai. Požymių rizikos sritys nustatomos, naudojant statistinį 
populiacinį išgyvenamumo modeliavimą. 

Remiantis ilgalaikiais (daugiau kaip 20 metų) stebėjimais, yra sudaryti išgyvenamumo 
modeliai ligoniams, persirgusiems miokardo infarktu, ir regresiniai ūmaus miokardo 
infarkto išsivystymo modeliai ligoniams, sergantiems krūtinės angina ir beskausme IŠL 
forma,nagrinėjama įvairių požymių dinamikos ir tarpusavio ryšių įtaka minėtų ligonių 
išgyvenamumui, kuriami imitaciniai gydymo įstaigų darbo modeliai. Sudaromi regresiniai 
gyvenimo trukmės bei miokardo infarkto išsivystymo modeliai asmenims su normaliais 
ir padidėjusiais rizikos veiksniais. Sukurta nauja miokardo infarkto išsivystymo bei 
gyvenimo trukmės nustatymo metodika. 

Laboratorijoje atliekami dar šie darbai: atsitiktinių imčių metodu, tikrinant gyventojų 
sveikatos būseną, buvo įvertintas Respublikos gyventojų sergamumas bei kai kurių rizikos 
faktorių paplitimas; sukurta gydytojo su personaliniu kompiuteriu automatizuota darbo 
vieta; sudarytos kardiologinių ligonių standartizuotos ambulatorinės ir klinikinės ligos 
istorijos; sukurta IŠL sergantiems ligoniams skausmo intensyvumo objektyvaus vertinimo 
metodika; sudaryta standartizuoto rentgenologinio širdies tyrimo metodika; sudarytas 
ūminio miokardo infarkto komplikacijų prognozavimo algoritmas; sukurta sutrumpinto 
veloergometrinio mėginio metodika. 

Per pastaruosius 5 metus laboratorijos bendradarbiai paskelbė 70 publikacijų 
Respublikos ir 52 - užsienio spaudoje. 


Darbuotojai: 

L. Vilkauskas, fiz.-matem. m. dr. doc., vyresn. moksl. bendr. - laboratorijos vedėjas 
V. Grigienė, labor. 

B. Katinienė, inž. progr. 

G. Sakalnikas, habil. med. m. dr., vyr. moksl. bendr. 

K. Šimatonis, moksl. bendr. 

J. Venclovienė. fiz.-matem. m. dr., moksl. bendr. 

Sirdies ritmo eksperimentinių tyrimų mokslinė 


grupė 
Sirdies ritmo sutrikimų diagnostikos ir gydymo 
mokslinė grupė 


1967 metais Kauno medicinos instituto Hospitalinės chirurgijos katedros bazėje buvo 
įkurta Širdies elektrinio stimuliavimo ir defibriliavimo laboratorija, kuri vėliau sudarė 
vieną iš Centrinės mokslinio tyrimo laboratorijos padalinių. Šis padalinys pagal atliekamų 
mokslinių darbų kryptį suskilo į tris grupes. Sirdies elektrokardiostimuliacijos darbams 
vadovavo prof. J.Brėdikis, eksperimentiniams elektrinės širdies defibriliacijos 
tyrinėjimams - prof. A.Smailys, o klinikiniams - prof. A.Lukoševičiūtė. Įkūrus Širdies ir 
kraujagyslių sistemos fiziologijos ir patologijos mokslinio tyrimo institutą, Širdies 
elektrinio stimuliavimo ir defibriliavimo laboratorija tapo savarankišku padaliniu, kuriam 
iki 1992 m. vadovavo Lietuvos MA narys korespondentas habil. dr. prof. A.Smailys. 
1982 m. elektrinio stimuliavimo grupės darbuotojams perėjus į kitą Kauno medicinos 
instituto struktūrinį padalinį, ji buvo pavadinta Širdies ritmo tyrimo laboratorija. 1992 
m. pradėjo vadovauti dr. M. Skučas. 1996 m, vykdant reformas KMA Kardiologijos in- 
stitute, laboratorija buvo reorganizuota į eksperimentinę (vad. dr. M.Skučas) ir klinikinę 
(vad. habil. dr. prof. A.Lukoševičiūtė) mokslines grupes. 

Pagrindinė laboratorijos mokslinių darbų kryptis buvo širdies ritmo sutrikimų 
šalinimas elektriniu defibriliavimu. A.Smailys ir A.Lukoševičiūtė eksperimente ir klinikoje 
tyrinėjo elektrinės defibriliacijos efektyvumą gydant širdies ritmo sutrikimus. Jie pirmieji 
Lietuvoje įdiegė į klinikinę praktiką širdies elektrinio defibriliavimo metodą. Tobulinant 
šį gydymo metodą, buvo išplėsti eksperimentiniai ir klinikiniai tyrimai. Sukurtas naujas 
metodas eksperimentinių gyvuliukų širdies skilvelių virpėjimui sukelti dažninančio 
elektrinio stimuliavimo būdu. Eksperimente ir klinikoje ištirta skirtingos formos 
defibriliatoriaus impulsų ir antiaritminių vaistų įtaka elektrinio defibriliavimo slenksčiui. 
1969 m. pradėta taikyti perstemplinė defibriliacija. Laboratorijoje sukurtas ir išbandytas 
klinikoje originalus defibriliatorius, generuojantis trapecinį impulsą su kylančia viršūne. 
Naudojant originalios konstrukcijos defibriliuojančio impulso srovės bei paciento kūno 
impedanso matuoklį, klinikoje buvo palygintas defibriliatoriaus elektrodų skirtingo 
išdėstymo būdų, šalinant prieširdžių virpėjimą, efektyvumas. Ištirta sinusinio ritmo 
išsilaikymo trukmė po prieširdžių virpėjimo recidyvų pašalinimo elektrine defibriliacija. 
Skilvelių virpėjimui šalinti eksperimente išbandytos ir kitos energijos rūšys: ultragarsas, 
elektromagnetinis laukas, magnetiniai impulsai. 

Širdies elektrinės defibriliacijos klausimu PŠnipas (1965), A.Smailys (1965), 
A.Lukoševičiūtė (1968) apgynė medicinos mokslų daktaro (habilituoto daktaro) 
disertacijas, o A.Markūnienė (1967), L.Kalašaitytė (1969), D.Bierontienė (1970), 
Z.Dulevičius (1971), E.Raugalas (1971), V.Gasiūnas (1973), Ž.Kiudelienė (1974), 
J.Dubinskaitė (1974), I.Pečiulienė (1976) - medicinos mokslų kandidato (daktaro) 
disertacijas. 

A.Lukoševičiūtė ir I.Pečiulienė dalyvauja ikidiplominėse ir podiplominėse medikų 
studijose. Klinikinės grupės darbuotojai konsultuoja ligonius, sergančius širdies ritmo 

sutrikimais, ir kasmet antiaritminiais vaistais bei elektrine defibriliacija ar elektrine 
stimuliacija 200-300 ligonių šalina tachikardijas bei tachiaritmijas. 

Parengti 4 vadovėliai: A.Lukoševičiūtės ir bendraaut. "Narušenija ritma i provodimosti 
serdca" (1984), A.Lukoševičiūtės ir bendraaut. "Anesteziologija ir reanimatologija" (1984), 
A.Lukoševičiūtės ir bendraaut. "Reanimatologija" (1979), A.Lukoševičiūtės ir bendraaut. 
"Širdies ligos" (1991) ir 11 mokomųjų knygų. 

Vykdant mokslinius darbus buvo bendradarbiauta su Maskvos tcanimutolagij ON 
institutu, I Maskvos medicinos institutu ir Erfurto medicinos akademija. 


Darbuotojai: 

A.Lukoševičiūtė, habil. med. m. dr. prof.-konsultantė - grupės vadovė 

M.Skučas, techn. m. dr., vyresn. moksl. bendr., grupės vadovas 

V.Barauskienė, asist. 

I.Grigaliūnienė, med. m. dr., vyresn. moksl. bendr. 

V.Luckienė, preparatorė 

D.Kriukelytė, asist. 

I.Pečiulienė, med. m. dr. doc., vyresn. moksl. bendr. 

R.Tamošiūnienė, med. m. dr., vyresn. moksl. bendr. 

V.Višinskas, technikas 

Šiame departamente dar yra Bioelementų tyrimo grupė (vadovė - M. Kušleikaitė, 
habil. biolog. m. dr., S. Stonkus, med. m. dr., moksl. bendr.). 

Profilaktinės kardiologijos departamentas 


Vadovė - habil. dr. prof. Stanislova DOMARKIENĖ 


Mokslinės veiklos kryptis - širdies ir kraujagyslių ligų ir jų rizikos veiksnių paplitimo, 
raidos dėsningumų ir mirtingumo nuo jų tyrimas, pirminė profilaktika. 


Populiacinių tyrimų laboratorija 


Laboratorija įkurta 1969 m. kartu su pirmomis KMA Kardiologijos instituto 
laboratorijomis. Ji vadinosi Mašininės diagnostikos ir prognozavimo laboratorija. Pirmasis 
jos vedėjas buvo mat.m.kand. A. Motuza. Vėliau laboratorija buvo pavadinta 
Epidemiologinių tyrimų laboratorija. Nuo 1975 m. jai vadovavo prof. V. Grabauskas, 
moksliniais konsultantais buvo akad. Z. Januškevičius ir prof. A. Baubinienė. Nuo 1972 
m. laboratorijos darbuotojai įsijungė į tarptautinį bedradarbiavimą profilaktinės 
kardiologijos srityje. Jie 1972-1974 m. vykdė PSO koordinuojamą Kauno-Roterdamo 
išeminės širdies ligos (IŠL) epidemiologinių tyrimų studiją, kodiniu pavadinimu KRIS, 
kuri vėliau išsiplėtė į kohortinio stebėjimo studiją, tęsiamą iki šiol. KRIS programos 
vykdymas padėjo laboratorijos darbuotojams įgyti tarptautinio lygio metodinį patyrimą 
IŠL epidemiologinių tyrimų srityje ir toliau tęsti tarptautinį bendradarbiavimą. 
Epidemiologinių tyrimų laboratorijoje pradėti pirmieji ISL atsiradimo prognozavimo 

darbai, kuriuos išvystė prof. V. Grabauskas ir dr. R. Prochorskas, nuo 1978 m. vadovavęs 
laboratorijai. Šie darbai buvo gerai įvertinti PSO ir pasiūlyta Kaunui įsijungti į Europos 
tarptautinę programą, kodiniu pavadinimu ERICA. Nuo 1986 m., pradėjus laboratorijoje 
dirbti prof. J. Blužo vadovaujamai ūmaus miokardo infarkto registro grupei, laboratorija 
galėjo plačiau išvystyti epidemiologinių tyrimų apimtį. Ji buvo pavadinta Populiacinių 
tyrimų laboratorija. Nuo 1987 metų laboratorijos darbui vadovauja habil. dr. prof. S. 
Domarkienė. Šiuo metu laboratorijos darbuotojai atlieka IŠL ir jos rizikos faktorių 
ilgalaikio monitoravimo tarptautinę programą kodiniu pavadinimu MONICA, tęsia KRIS 
kohortinę studiją, dalyvauja tarptautinėje insulto programoje BIOMED-2 ir Europiniame 
projekte “Insulto duomenų bazės sudarymas“, turi dvišalio bendradarbiavimo sutartis 
su Lenkijos, Vokietijos, Suomijos moksliniais centrais. 

Svarbiausios mokslinių darbų kryptys: 

sergamumo ir mirtingumo nuo širdies ir kraujagyslių ligų monitoravimas (IŠLir insulto 
registrai); 

IŠL profilaktika; 

prognostinė rizikos veiksnių įtaka IŠL vystymuisi ir progresavimui; 

išgyvenamumo prognozavimas pagal rizikos profilį populiacijoje. 

1971-1995 m. laboratorijos darbuotojai yra paskelbę 542 publikacijas. Apginti 11 
daktaro ir 3 habilituoto daktaro darbai. Moksliniai darbuotojai dalyvauja pedagoginiame 
ir klinikiniame darbe, gyventojų sveikatos mokyme. 


Darbuotojai: 

S. Domarkienė, habil. med. m. dr. prof., vyr. moksl. bendr. - laboratorijos vedėja 
I. Adomavičienė, inž. progr. 

G. Bernotienė, asist. 

G. Gumuliauskienė, vyr. labor. 

K. Jurėnienė, moksl. bendr. 

N. Kižienė, labor. 

L. Paškevičienė, oper. 

Z. Petrokienė, dr., vyresn. moksl. bendr. 

V. Plieskienė, labor. 

R. Radišauskas, med. m. dr., vyresn. moksl. bendr. 

D. Rastenytė, habil. med. m. dr., vyresn. moksl. bendr. 

R. Rėklaitienė, habil. med. m. dr. doc., vyresn. moksl. bendr. 
V. Sabeckienė, vyr. labor. 

D. Šidlauskienė, vyresn. inž. progr. 

D. Šopagienė, asist. 

A. Tamošiūnas, med. m. dr., vyresn. moksl. bendr. 

D. Virvičiūtė, vyr. labor. 

Medicininės psichologijos ir sociologinių tyrimų 
laboratorija 


Psichologiniams tyrimams atlikti pagal tarptautinę PSO programą KRIS (Kaunas - 
Rotterdam Intervention Study) 1973 m. Širdies ir kraujagyslių sistemos fiziologijos ir 
patologijos mokslinio tyrimo institute prie Kauno medicinos instituto buvo įkurta 
Medicininės psichologijos ir sociologinių tyrimų laboratorija. Ji tiria išeminę širdies ligą 
skatinančius psichologinius bei elgesio veiksnius, jų paplitimo kitimus ir socialines 
sveikatos problemas. 

Laboratorijos darbuotojai ieško būdų, kaip sumažinti IŠL rizikos veiksnių kiekį, tiria 
įvairaus amžiaus, lyties ir profesinių grupių Lietuvos gyventojų požiūrį į savo sveikatą 
bei IŠL rizikos veiksnius; psichosomatinių ryšių tarp psichologinių (elgsenos) veiksnių ir 
IŠL išsivystymo ypatumus. Rengia psichologinius IŠL profilaktikos metodus, padedančius 
gyventojams išsiugdyti sveikatai palankią, IŠL riziką mažinančią elgseną; tikrina šių 
metodų efektyvumą bei galimybes juos naudoti medicininėje praktikoje. Laboratorijoje, 
vykdant tarptautinius tyrimus, Lietuvos sąlygoms pritaikyti psichologiniai metodai 
asmenybei tirti - Minesota Multiphasic Personality Inventory (MMPI), H. Eysenck Per- 
sonality Ouestionnaire (EPO), Wechsler Adult Intelligence Scale (WAIS; 1957). 

Laboratorijoje nuo 1973 m. stebimi vidutinio amžiaus Kauno m. gyventojai vyrai ir 
patvirtinta hipotezė apie didesnę riziką susirgti miokardo infarktu, jei asmuo priskiriamas 
A tipo elgesio grupei arba yra užkietėjęs rūkalius; nustatyti psichosocialinio streso kitimai 
1984 - 1996 metais. 

Laboratorijoje parengti metodai rūkymo paplitimui nustatyti. Nuo 1981 m. rūkymo 
paplitimas monitoruojamas visose Kauno miesto mokyklose tarp V - XII klasių moksleivių. 
1992 m. pradėta nacionalinė moksleivių rūkymo profilaktikos programa, kuri 1994 metais 
papildyta priemonėmis, nukreiptomis alkoholio, opijatų ir kitų narkotinių medžiagų 
vartojimui mažinti. 

1996 m. prie laboratorijos įkurta “Sniego gniūžtės" mokykla aukštesnių klasių 
moksleiviams, kurioje nagrinėjamos alkoholio, tabako, opijatų ir kitų narkotinių medžiagų 
psichologinės ir socialinės problemos bei atliekama profilaktika. 

Laboratorijos mokslininkai sukūrė ir patikrino išeminės širdies ligos antrinės 
profilaktikos metodus ir nemedikamentinius arterinės hipertenzijos korekcijos būdus. 
Sie metodai aprašyti metodinėse rekomendacijose ir paskleisti Respublikoje. Parengtas 
ir patikrintas projektas nemedikamentinei arterinės hipertinzijos korekcijai įdiegti. 
Laboratorijos baze naudojasi studentai gamybinei praktikai atlikti. 

Ilgametis mokslinis ir praktinis IŠL profilaktikos darbas apibendrintas medicininės 
psichologijos mokymo programoje KMA studentams, psichiatrijos specialybės 
rezidentams bei terapinių apylinkių ir bendrojo lavinimo mokyklų medicinos seserų 
kvalifikacijos kėlimo renginiuose. Laboratorijoje parengtos 6 medicinos psichologijos 
daktaro disertacijos, viena habilituoto daktaro disertacija ir viena medicinos sociologijos 
daktaro disertacija kartu su Kauno technologijos universitetu. Laboratorijos darbuotojai 
skaito paskaitas studentams, rezidentams ir VDU magistrams. 

Laboratorijos mokslinė veikla atsispindi 150 publikacijų (iš jų 30 - užsienyje). 

Darbuotojai: 

A. Goštautas, habil. med. m. dr. prof., vyr. moksl. bendr., laboratorijos vedėjas 
L. Gustainienė, social. m. dr., vyresn. moksl. bendr. 

D. Jatkonytė, labor. 

V. Lapinskaitė, inž. progr. 

M. Lopaitis, asist. 

A. Perminas, asist. 

I. Pilkauskienė, moksl. bendr. 

L. Šinkariova, asist. 

V. Virbalienė, inž. progr. 

Aplinkos epidemiologijos laboratorija 


Laboratorijos ištakos - 1979 m. Širdies ir kraujagyslių sistemos fiziologijos ir 
patologijos mokslinio tyrimo institute įkurtas organizacinis ir metodinis skyrius. Skyriui 
vadovavo dr.TŽižienė. 1979 m. Vyriausybės nutarimu mokslinio tyrimo institutas turėjo 
atlikti Respublikinio kardiologijos centro funkcijas. Šio centro veiklą organizavo ir 
koordinavo laboratorijos ir instituto vadovai. Buvo sukurta Lietuvos kardiologinės 
tarnybos struktūra, kuri sujungė kardiologinius kabinetus, specializuotus stacionarus, 
reabilitacinio gydymo skyrius bei dispanserinius kabinetus. Atliekamas mokslinis ir 
metodinis darbas, skirtas poliklinikų kardiologinei pagalbai organizuoti, reabilitacinių 
skyrių veiklai analizuoti, apylinkės gydytojų darbui gerinti bei medicinos pagalbai 
gyventojams tobulinti. Šiems uždaviniams įgyvendinti buvo parengtos, išplatintos ir 
įdiegtos į praktiką metodinės rekomendacijos. Buvo sukurta kaimo gyventojų sveikatos 
reguliarios kontrolės automatizuota sistema, kuri vyriausiojo Respublikos kardiologo 
prof. J.Blužo ir Sveikatos apsaugos ministerijos bendrų pastangų dėka buvo įdiegta Jonavos 
rajono Bukonių kaimo ligoninėje. Čia įkurtame pirminės medicinos priežiūros centre 
(vadovė dr.T.Žižienė) yra mokomi Kauno medicinos akademijos rezidentai. 

1986 m. skyrius buvo reorganizuotas į Kardiologinės tarnybos organizavimo 
laboratoriją. 1991 m. Kardiologinės tarnybos organizacijos laboratorijos vadovu buvo 
paskirtas habil.dr. A.Kriščiūnas, o nuo 1992 m. laboratorijai vadovauja habil.dr. 
R.Gražulevičienė. 1993 m. Kardiologijos instituto taryba patvirtino epidemiologinę 
laboratorijos mokslinės veiklos kryptį. Nuo 1996 m. laboratorija pavadinta Aplinkos 
epidemiologijos laboratorija. 

Laboratorijoje rengiami specialistai, mokomi studentai. Laboratorijos mokslininkai 
vadovauja bakalaurų ir magistrantų baigiamiesiems darbams (tezėms), doktorantūros 
studijoms, skaito paskaitas specialistams kvalifikacijos kėlimo kursuose. Laboratorijoje 

parengtos 2 daktaro ir viena habilituoto daktaro disertacijos. Mokslininkai dalyvauja 
universitetinėse studijose. Laboratorijoje parengtos žmogaus ekologijos, epidemiologijos 
ir aplinkos epidemiologijos mokymo programos. Programas sudaro paskaitų ciklas, 
aktyvus praktinis mokymas ir problemų sprendimai. Šias disciplinas habil.dr. 
R.Gražulevičienė dėsto pagrindinių ir podiplominių studijų studentams VDU 
Aplinkotyros katedroje, LZUA Ekologijos, Profesinės saugos ir ekologinės inžinerijos 
katedrose. Dr. K.Jankauskienė dirba KMA Patologinės fiziologijos katedroje. Ji 
Medicinos ir Visuomenės sveikatos fakultetų II ir III kursų studentams skaito kvėpavimo 
organų fiziologijos ir patologijos paskaitas, veda pratybas ir seminarus. Dr. 
M.B.Budnikienė dirba KMA Reabilitacijos klinikoje. Ji skaito reabilitacijos pagrindų 
paskaitas ir veda praktikos darbus Slaugos fakulteto III kurso studentams. Dr. 
A.Azaravičienė dirba KMA Histologijos katedroje. Ji veda histologijos ir embriologijos 
praktikos darbus Stomatologijos ir Medicinos fakulteto I ir II kursų studentams. 

Pagrindinės laboratorijos mokslinio darbo kryptys yra šios: 1) širdies ir kraujagyslių 
ligų paplitimo ir sergamumo kitimų dėsningumų tyrimai Lietuvoje; 2) miokardo infarkto 
apskaitos ir diagnostikos būklės tyrimai; 3) aplinkos veiksnių įtakos visuomenės sveikatai 
tyrimai. 

Siekiant pagerinti esamą epidemiologinę širdies ir kraujagyslių ligų situaciją, 
tobulinama sergančiųjų apskaita, kuriamos duomenų bazės, analizuojami aplinkos rizikos 
veiksniai, teikiamos metodinės rekomendacijos, rengiami mokymo vadovai studentams 
ir visuomenei. 1996 m. parengtas ir išleistas pirmosios pagalbos mokymo vadovas, kurio 
vienas skyrius skirtas pirmajai reanimacinei pagalbai klinikinės mirties atveju. 

Laboratorijos darbuotojai atspausdino apie 150 publikacijų. Mokslinio darbo 
rezultatai paskelbti Lietuvos ir užsienio leidiniuose, konferencijose, suvažiavimuose, PSO 
darbo grupių pasitarimuose, PSO mokyklose. 

Laboratorijos mokslininkai dalyvauja PSO programoje “Sveiko miesto projektas“, o 
laboratorijos mokslinė tema “Oro taršos poveikis visuomenės sveikatai" 1995 m. įrašyta 
į PSO Europos centro aplinkai ir sveikatai nagrinėjamų temų registrą. Bendradarbiaujama 
su Europos universitetais - COPERNICUS programos dalyviais. Habil.dr. 
R.Gražulevičienė 1996 m. dirbo nepriklausoma moksline eksperte Europos Bendrijos 
komisijos mokslui, moksliniams tyrimams ir išvystymui aplinkos ir sveikatos srityse ir 
atliko COPERNICUS projektų ekspertizę. 

Laboratorijos mokslininkai yra Europos kardiologų, Tarptautinės kardiologų draugijos 
ir federacijos, JAV nacionalinės geografijos bei Tarptautinės aplinkos epidemiologijos 
draugijų nariai ir aktyviai dalyvauja jų veikloje. 


Darbuotojai: 

R. Gražulevičienė, habil. med. m. dr., vyr. moksl. bendr. - laboratorijos vedėja 
A.Azaravičienė, med. m. dr., moksl. bendr. 

M. B. Budnikienė, med. m. dr., vyresn. moksl. bendr. 

V. Dulskienė, asist. 

K. Jankauskienė, med. m. dr., vyresn. moksl. bendr. 

V.Kapustinskienė, labor. J. Medžionienė, vyr.inž. progr. 

L. Kvaraciejienė, moksl. bendr. N. Urbonienė, Vyr. labor. 
V.Malinauskienė, moksl.bendr. D. Skorupskienė, vyr.labor. 

Klinikinės kardiologijos departamentas 


Vadovas - habil.dr. A.LAZARAVIČIUS 
Mokslinės veiklos kryptis - išeminės širdies ligos ir jos komplikacijų diagnostikos, 
gydymo, reabilitacijos bei prognozės metodų rengimas, jų efektyvumo įvertinimas. 


Kardialinės patologijos laboratorija 


Kai Kauno medicinos instituto mokslininkai pradėjo tyrinėti kardiologijos problemas, 
Patologinės anatomijos katedroje miokardo infarkto patologijos tyrimus pradėjo prof. 
Jūratė Jankevičiūtė. Jos vadovaujamoje katedroje pradėta išsamiau tirti ikihospitaliniu 
laikotarpiu nuo ūminės išeminės širdies ligos mirę ligoniai. 1974 m. įkurta 
Patologoanatominė grupė, kuriai visuomeniniais pagrindais vadovavo prof.Jūratė 
Jankevičiūtė, o jai mirus (1976) - Patologinės anatomijos katedros vedėja prof.Elena 
Stalioraitytė. 1986 m. grupė reorganizuota į Patologinės anatomijos laboratoriją (vedėja 
- prof. Elena Stalioraitytė, nuo 1991 m. - prof. Dalia Pangonytė), kuri nuo 1993 m. 
vadinama Kardialinės patologijos laboratorija. 

Mokslinis darbas grupėje ir laboratorijoje nuo pat pradžios vyko pagal tarptautines 
programas. Tai Pasaulinės Sveikatos Organizacijos koordinuojamos programos: “Išeminės 
širdies ligos ir mirčių arba miokardo infarkto registras", “Širdies ir kraujagyslių ligų ir jų 
determinantų tendencijų monitoriavimas (MONICA projektas), “Jaunų žmonių 

aterosklerozės patobiologiniai determinantai", Penkerių miestų aterosklerozės studija" 
ir dvišalė programa su JAV mokslininkais “Staigi mirtis". 

Laboratorijoje parengta ir 1989-1991 metais įgyvendinta Jonavos rajono gyventojų 
ligų ir mirties priežasčių struktūros analizės, remiantis visuotinio pomirtinio tyrimo 
duomenimis, programa. Patologoanatomiškai ištirta daugiau kaip 7076 ligoninėje ir ne 
ligoninėje mirusiųjų. Tai unikalus tyrimas, nes tokiu dideliu autopsijų kiekiu verifikuoto 
didelio regiono gyventojų mirtingumo duomenų analizės nėra. 

Šiuo metu greta epidemiologinių morfologinių aterosklerozės tyrimų atliekama 
Lietuvos valstybinio mokslo ir studijų fondo remiama programa “Išeminės širdies ligos 
studija". 

Laboratorijos bendradarbių patologoanatominiai širdies ir jos vainikinių arterijų 
tyrimai yra atliekami nūdieniais morfologinio tyrimo metodais, naudojant kompiuterinę 
vaizdo analizę. Būdingas tyrimų bruožas - klinikinių ir patologoanatominių duomenų 
gretinimas. Tai padeda įvertinti ne tik esamą patologinį procesą, bet ir jo raidos 
mechanizmus bei dėsningumus ir numatyti kaip užkirsti kelią ligai atsirasti ir plėtotis. 
Klinikinių patologoanatominių tyrimų rezultatai - tai visiškai naujos mokslinės žinios 
apie abiejų lyčių Lietuvos gyventojų aterosklerozės paplitimą, aterosklerozinių pažeidimų 
amžinę evoliuciją, ryšį su somatiniais, elgsenos bei socialiniais veiksniais. Kauno 
populiacija priklauso didelės rizikos sirgti ateroskleroze kategorijai. Lyginamieji 30 metų 
intervalu duomenys rodo, kad Kauno gyventojų aterosklerozė sunkėja. 

Ilgamečiai mirusiųjų nuo išeminės širdies ligos ikihospitaliniu laikotarpiu ir ligoninėje 
nuo kliniškai nustatyto miokardo infarkto tyrimai įtikinamai parodė, kad staigi mirtis 
nuo išeminės širdies ligos susijusi su ūmine negrįžtama miokardo išemija, t.y. miokardo 
infarktu. Ji dažniausiai įvyksta ankstyvuoju infarkto morfologinio formavimosi etapu. 
Staigios išeminės mirties, miokardo infarkto, taip pat nestabilios krūtinės anginos 
mechanizmas yra bendras. Tai nestabilios stenozuojaūčios vainikinės arterijos 
aterosklerozinės plokštelės plyšimas, sukeliantis trombozę ir ūminę miokardo išemiją 
arba infarktą. Nustatyta, kad greta stenozuojančios vainikinių širdies arterijų 
aterosklerozės ir reparacinės fibrozės, didėjant stenozės laipsniui ir daugėjant pažeistų 
vainikinių arterijų kiekiui, formuojasi intersticinė miokardo fibrozė ir vyksta tolygi visų 
širdies dalių hipertrofija bei ertmių dilatacija. Pastarieji širdies sandaros pakitimai, iš 
esmės kompensaciniai, atspindi miokardo, ypač kairiojo skilvelio, disfunkciją ir yra ūminių 
išeminių miokardo sindromų (staigios mirties ir miokardo infarkto) grėsmės indikatoriai. 

Šie duomenys suteikia galimybę parengti įvairaus amžiaus ir socialinių grupių Lietuvos 
gyventojų aterosklerozės profilaktikos ir ankstyvosios bei besimptomės išeminės širdies 
ligos diagnostikos metodus. Jie svarbūs, formuojant visuomenės nuostatą gerinti sveikatą 
ir orientuojant medikus ir pacientus realizuoti terapines ir kitas antrinės išeminės širdies 
ligos profilaktikos priemones, užkirsti kelią gyvybei pavojingiems sindromams atsirasti, 
gerinti sergančiųjų gyvenimo “kokybę". 

Pirmą kartą laboratorijos nustatytos verifikuotos autopsija širdies ir kraujagyslių ir 
kitos ligos, kurios yra įvairaus amžiaus ir lyties Lietuvos gyventojų mirties priežastis. 
Patikslinti oficialiosios statistikos gyventojų mirtingumo nuo įvairių ligų rodikliai ir 
sudarytos mokslinės prielaidos Respublikos sveikatos politikos klausimams spręsti. 

Svarbiausi patologoanatominių tyrimų rezultatai apibendrinti E.Stalioraitytės, 
J.Blužo, D.Pangonytės monografijoje “Klinikinė ischeminės širdies ligos patologija" 
(1988), serijoje “Lietuvos medicina“ išleistose kolektyvinėse monografijose “Ischemic 
heart disease" (1987, 1993). Remiantis laboratorijos tyrimų medžiaga, parengtos ir 

apgintos 3 medicinos mokslo daktaro (habilitacijos) ir 7 kandidato (daktaro) disertacijos, 
taip pat 1 habilitacinis darbas. Išleista ir įdiegta į praktiką 12 patologinės anatomijos 
diagnostikos metodinių rekomendacijų, širdies ir kraujagyslių ligų ir sindromų pomirtinės 
diagnostikos vadovas ir 3 mokomosios knygos. Parengtas spaudai originalus vadovas 
lietuvių kalba “Kardialinė patologija" (1996). Medicinos spaudoje paskelbta daugiau 
kaip 350 publikacijų. Tyrimų rezultatai pranešti ir skelbti daugelyje Lietuvos bei 
tarptautinėse konferencijose ir simpoziumuose. 

Laboratorijos bendradarbiai dėsto patologinę anatomiją studentams medikams, 
kardialinę patologiją - rezidentams patologams anatomams, terapeutams ir kardiologams. 
Senas tradicijas laboratorijoje turi podiplominis Lietuvos patologų anatomų mokymas. 
Vyksta patologų anatomų mokyklos seminarai (Lietuvos ir tarpvalstybiniai), mokslinės 
praktinės konferencijos, Lietuvos patologų anatomų draugijos renginiai (suvažiavimai, 
simpoziumai, pasitarimai ir t.t.), pasitobulinimo kursas “Patologoanatominė širdies ligų 
ir sindromų diagnostika“. 

Rinkdami Kaune, Jonavoje ir kitur moksliniams tyrimams medžiagą, laboratorijos 
bendradarbiai konsultuoja kardialinės patologijos klausimais patologus anatomus, atlieka 
klinikinę anatominę analizę, organizuoja klinikines patologoanatomines gydytojų 
konferencijas, apie iškylančius aktualius sveikatos išsaugojimo ir gerinimo klausimus 
informuoja medicinos ir plačiąją visuomenę. 


Darbuotojai: 

D. Pangonytė, habil. med. m.. dr. prof., vyr. moksl.bendr. - laboratorijos vedėja 
E. Stalioraitytė, habil.med. m. dr. prof.-konsult. 

J. Dėdelienė, labor. 

T. M. Kareckaitė, moksl.bendr. 

D. Kazlauskaitė, biolog. m. dr., moksl.bendr. 

V. Lesauskaitė, med. m. dr. doc., vyresn. moksl. bendr. 
Z. Rutkauskaitė, vyr. inž. progr. 

J. Šmitaitė, preparatorė 

M. Zubrienė, labor. 

R. Žiuraitienė, moksl.bendr. 

Klinikinės kardiologijos laboratorija 


Klinikinės kardiologijos laboratorijos istorijos pradžia - tai Klinikinės grupės prie 
Organizacinės-metodinės laboratorijos įkūrimas 1974 m. Klinikinės grupės vadovu buvo 
paskirtas med.m.kand. Aleksandras Krikščiūnas. Pagrindinė grupės darbo kryptis buvo 
ūminio miokardo infarkto diagnostika ir gydymas. 1976 m. pradėtos dvi temos: persirgusių 
miokardo infarktu žmonių reabilitacija ir priešinfarktinių būklių diagnostikos ir gydymo 
metodai. 1977 m. atidarius RKKL kardiologinius skyrius, klinikinės grupės 
bendradarbiams atsirado geresnės sąlygos klinikiniam ir moksliniam bei tiriamajam 
darbui. Buvo įdiegta “EKG monitorinio stebėjimo" programa, veloergometrija, 
apekselektrokardiografija, reografija, automatinės EKG analizės metodas. 

Nuo 1979 m. klinikinei grupei vadovavo Rūta Babarskienė. 1980 m. ji buvo 
reorganizuota į Klinikinę laboratoriją (vadovė Rūta Babarskienė). Pagrindinis Klinikinės 
laboratorijos tikslas - gerinti išeminės širdies ligos diagnozės, gydymo ir prognozavimo 
metodus. 1981-1984 m. laboratorijoje sukurti ūminio miokardo infarkto ir jo komplikacijų 
prognozavimo algoritmai ESM bazėje, kurių pagalba tikslią prognozę galima numatyti 
72,1 - 91,796 ligonių. Toliau tobulinta EKG monitorinio stebėjimo sistema, sukurti jos 
panaudojimo principai, įgalinantys nustatyti gyvybei pavojingų skilvelinių aritmijų 
požymius, kuriuos reikia skubiai gydyti. Šis darbas buvo sudėtinė dvišalio susitarimo 

JAV-TSRS nagrinėjamos problemos “Staigi mirtis" dalis. 

Gerinant išeminės širdies ligos diagnostines galimybes, įdiegti intrakardiniai 
rentgenokontrastiniai tyrimų būdai bei nauji originalūs kiekybinės koronarogramų ir 
ventrikulogramų analizės metodai. Į klinikinę praktiką įdiegti naujausi ir moderniausi 
išeminės širdies ligos gydymo būdai - perkutaninė angioplastika bei trombolizinė terapija. 
Šioje srityje dirbę mokslininkai 1987 m. perėjo į naujai sukurtą Invazinės kardiologijos 
laboratoriją. | 

1980-1987 m. svarbus Klinikinės laboratorijos darbo baras buvo ūminio miokardo 
infarkto registras, tarptautinės programos “Monika" sudėtinė dalis. Laboratorijos 
bendradarbiai aktyviai dalyvavo, atliekant dirbančių kolektyvų sveikatos tikrinimą, 
nustatant sergančius išemine širdies liga, kuriant pirminės ir antrinės profilaktikos 
priemonių kompleksą. 25000 asmenų tyrimų duomenys įgalino panaudoti efektyvias ir 
pagrįstas priemones, organizuojant specializuotą kardiologinę pagalbą, dispanserizaciją, 
planuojant individualias sveikatingumo priemones. 

1987-1990 m. buvo atliekamas antiangininių vaistų pareikalavimo tyrimas bei jų 
poreikių mokslinis pagrindimas Lietuvoje sergantiems išemine širdies liga. Šie darbo 
rezultatai buvo panaudoti sudarant paraiškas kardiologiniams preparatams Respublikoje, 
pateikiant rekomendacijas SAM Vyriausiajai farmacijos valdybai. Laboratorijos 
darbuotojai analizavo širdies ritmo sutrikimų išeminės širdies ligos atvejais, esant širdies 
nepakankamumui, gydymo problemas, skiriant įvairius antiaritminius vaistus - 
amiodaroną, trimekainą, ritmileną (1987-1989). 

Pastaraisiais metais laboratorijos bendradarbiai tiria sergančių atskiromis išeminės 
širdies ligos formomis (miokardo infarktas, krūtinės angina, beskausmė išemija) ligonių 
klinikos, diagnostikos, gydymo ir prognozavimo ypatumus, kurie priklauso nuo vainikinių 
arterijų pakitimų bei funkcinės ligonių būklės. Ieškoma informatyvių požymių ir kuriami 
ligos eigos prognostiniai algoritmai. Nustatomi ir analizuojami vėlyvi skilvelių potencialai, 
vertinama jų reikšmė prognozuojant pavojingus gyvybei ritmo sutrikimus miokardo 
infarkto atveju (1990-1996). 

Klinikinės kardiologijos laboratorijos darbuotojai veda kardiologijos specialybės 
praktinius užsiėmimus bei skaito paskaitas studentams, tezidentams, kvalifikaciją 
keliantiems praktikos gydytojams. 

Gydomąjį darbą laboratorijos bendradarbiai dirba KAK Kardiologijos klinikos 
skyriuose, Kauno onkologijos centre, gydomąjį bei konsultacinį darbą - Elektrėnų 
kardiologinėje klinikoje, Kauno krašto ligoninėse. Klinikinės kardiologijos laboratorijoje 
parengta 20 metodinių rekomendacijų, atspausdinta daugiau kaip 200 straipsnių bei dvi 
mokomosios knygos: “Išeminės širdies ligos diagnozių formulavimas", 1991 m., ir 
“Hiperlipoproteinemija ir jos gydymas", 1995 m. Laboratorijos darbuotojai dirba 
tarptautinėje multicentrinėje studijoje “SYST-EUR", kuri tiria vyresnių kaip 60 m. 
asmenų sistolinės hipertenzijos gydymo efektyvumą. 


Darbuotojai 

R. Babarskienė, med. m. dr. doc., vyresn. moksl. bendr. - laboratorijos vedėja 
S. Bartusevičienė, vyr. technikė 

E.Ereminienė, asist. 

V. Jadziauskaitė, asist. 

J. Janėnaitė; asist. 

D. Lukšienė, med. m. dr., moksl.bendr. 

V. Medzevičienė, med. m. dr., moksl.bendr. 

I. Milvidaitė, med. m. dr., vyresn. moksl.bendr. 
V. Naujokaitė, vyr. labor. 

M. Puodžiukynienė, techn. m. dr., moksl.bendr. 
D. Rainienė, labor. 

N. Stoškutė, asist. 

B. Šlapikienė, med. m. dr., vyresn. moksl. bendr. 
V. Šimatonienė, inž. progr. 

R. Vičiuvienė, asist. 

Klinikinės biochemijos laboratorija 


Klinikinės biochemijos laboratorija buvo įkurta Širdies ir kraujagyslių sistemos 
fiziologijos ir patologijos mokslinio tyrimo institute 1979 sausio mėn. 8 d. šio instituto 
direktoriaus prof. Juozo Blužo ir akademiko Zigmo Januškevičiaus iniciatyva. Pagrindinis 
įkūrimo tikslas - suvienyti mokslininkus, dirbančius šiame institute išeminės širdies ligos 
biocheminių tyrimų srityje. Į naująją laboratoriją perėjo dirbti mokslininkai iš buvusios 
prof. Jurgio Danio vadovaujamos Širdies metabolizmo ir hemodinamikos laboratorijos, 
dalis mokslininkų iš doc. A.Toleikio vadovaujamos Biochemijos laboratorijos. Klinikinės 
biochemijos laboratorijos vadovu buvo išrinktas vyresnysis mokslinis bendradarbis 
biologijos mokslų kandidatas Pranas Grybauskas, kuris iki šiol vadovauja laboratorijai. 

Įkūrimo metu laboratorijoje dirbo šie mokslininkai: Jūratė Cimbolaitytė (biofizikė), 
Liucija Rita Černiauskienė (biofizikė), Pranas Grybauskas (biologas, gydytojas), Regina 
Grybauskienė (chemikė), Marija Kušleikaitė (fizikė), Lilė Margevičienė (biologė), Aldona 
Markūnienė (gydytoja stomatologė), Jonas Naktinis (fizikas), Milda Puodžiukynienė 
(chemikė), Janina Rudžionienė (farmacininkė), Salvija Šležienė (biochemikė), Zinaida . 
Varškevičienė (chemikė). 

Įvairaus profilio specialistų sujungimas vientisai problemai spręsti buvo viena iš 
pažangių akademiko Zigmo Januškevičiaus idėjų, turėjusių svarbią reikšmę efektyviam 
moksliniam darbui organizuoti. Nuo pat įsteigimo laboratorija dirbo integruotą mokslinį | 
darbą su kitomis instituto klinikinio ir eksperimentinio profilio laboratorijomis bei Kauno 
akademinių klinikų skyriais. Jau pirmoji mokslinė tema “Progresuojančios išeminės širdies 
ligos ir jos komplikacijų biocheminis tyrimas" buvo plataus profilio, atliekama kartu su 

klinicistais kardiologais ir epidemiologais. Buvo tiriamas biocheminių rodiklių 
kompleksas, kuriuo galima apibūdinti sudėtingų biocheminių procesų eigą, tiesiogiai 
susijusią su IŠL išsivystymu, prognozuoti šios ligos eigą, komplikacijų atsiradimą bei 
išeitis, kontroliuoti gydymo efektyvumą (plazmos ir trombocitų hemostazė, rūgščių-šarmų 
pusiausvyra, angliavandeniai, lipidai, lipidų peroksidacija, laisvieji radikalai, 
antioksidantai, bioelementai, kardiospecifiniai fermentai). Remiantis pirmosios mokslinės 
temos rezultatais, buvo pradėta dar labiau integruota tema “Biocheminių rodiklių 
dinamika ir informatyvumas skirtinguose išeminės širdies ligos vystymosi etapuose". 

Laboratorijos tyrimų sfera metai iš metų plėtėsi. Šiuo metu tiriamų biocheminių 
rodiklių kompleksas (plazmos ir trombocitų hemostazė, lipidai, lipidų peroksidacija, 
antioksidantai, kardiospecifiniai fermentai) skirtas įvertinti ir apibūdinti sudėtingų 
biocheminių procesų eigą, tiesiogiai susijusią su IŠL išsivystymu. Pirmajame laboratorijos 
gyvavimo dešimtmetyje atliekamų tyrimų tikslas buvo teikti informaciją apie ligos eigą, 
komplikacijų atsiradimą bei išeitis. Informacija gali būti panaudota gydymo efektyvumui 
kontroliuoti. Daug dėmesio buvo skiriama ūminių kardiologinių būsenų fermentinei 
diagnostikai. 1994 m. įsisavinta naujausia specifinio miokardo pažeidimo žymeklio - 
troponino T -imunofermentinio nustatymo metodika. 1995 m. šiuos darbus rėmė Lietuvos 
valstybinis mokslo ir studijų fondas. 

Nuo 1992 metų laboratorija atlieka gyventojų mitybos įpročių tyrimus pagal temą 
“Sergančių IŠL ir sveikų žmonių mitybos pobūdis ir jo įtaka į charakterizuojančius IŠL 
vystymąsi kraujo biocheminius parametrus". Nustatyta kai kurių mitybos įpročių įtaka 
cholesterolio koncentracijai, lipofilinių antioksidantų kiekiui kraujyje (pastarieji gina 
lipoproteinus nuo aterogeninės oksidacinės modifikacijos); mitybos ryšys su arteriniu 
kraujospūdžiu. Šiai temai finansinę paramą skiria Lietuvos valstybinis mokslo ir studijų 
fondas (1994, 1996). 

Remdamasi gautaisiais duomenimis apie biocheminių rodiklių ryšį su IŠL, laboratorija 
aktyviai dalyvauja, formuojant IŠL pirminės ir antrinės profilaktikos strategiją ir taktiką 
Lietuvoje (mityba, vitaminų preparatų vartojimas). Šiais klausimais laboratorijos 
darbuotojai yra paskelbę daugybę darbų Lietuvos ir užsienio spaudoje, skaitomi 
pranešimai ne tiktai mokslinėse konferencijose, bet ir praktinėse gydytojų konferencijose 
Kaune ir kituose Lietuvos miestuose; gyventojams informacija pateikiama per masinės 
informacijos priemones: dienraščius, populiarius žurnalus, per radiją ir televiziją. 

Laboratorija dalyvavo tarptautiniuse projektuose, atlikdama tris temas: “Klinikinis 
ir epidemiologinis lipidų lygio ir lipoproteinemijų tyrimas populiacijoje“, 
“Daugiafaktorinė IŠL ir smegenų insulto profilaktika (epidemiologiniai tyrimai)" bei 
“Biocheminių, imunologinių ir morfologinių aterosklerozės patogenezės pagrindų 
tyrimas". Laboratorija dalyvavavo, atliekant WHO IEOAS schemą (World Health 
Organisation International External Ouality Assessment Scheme in Blood Coagulation), 
kurioje dalyvavo 769 laboratorijos iš 65 šalių; atliekant PSO kuruojamą studiją MONICA 
(WHO MONICA project - World Health Organisation Multinational Monitoring of 
Trends and Determinants in Cardiovascular Diseases), kurioje dalyvavo 45 įvairių pasaulio 
šalių moksliniai centrai. 

Laboratorijos mokslininkai daug dėmesio skiria metodiniam darbui, naujų 
technologijų kūrimui. Patobulinta daug biocheminių tyrimo metodų. Sukurta koncepcija 
ir metodologija krešėjimo, retrakcijos ir fibrinolizės tyrimui bei aparatūra ultragarsiniam 
šios sistemos tyrimui (pagaminti ultragarsinio koagulometro keturi variantai). Daugelį 
metų laboratorija dalyvauja tarptautinėje biocheminių analizų (lipidų, krešėjimo sistemos) 

standartizacijos ir kokybės programoje (vadovauja Helsinkio “Labguolity" centras, PSO 
Londono ceniras). 

Per 1980-1996 metus Klinikinės biochemijos laboratorijos bendradarbiai paskelbė 
296 mokslinius darbus, iš jų 4 monografijas: M.Kušleikaitė, P. Grybauskas ir kt. 
"Bioelementai-metalai įvairių patologinių būsenų atveju" (rus., dep. LitNIINTI, 1987), 
"Išeminės širdies ligos klinikinė biochemija" (rus., 1988), P. Grybauskas. "Kraujo krešėjimo 
sistemos funkcionavimo ir laboratorinio tyrimo pagrindai" (1995), P.Grybauskas. 
"Ultragarsinė koagulografija" (spaudoje). Apgynė 3 daktaro disertacijas ir 3 habilituoto 
daktaro disertacijas. 


Darbuotojai: 

Pr. Grybauskas, habil. med. m. dr. prof., vyr. moksl. bendr. - laboratorijos vedėjas 
J. Cimbolaitytė, biolog. m. dr., moksl.bendr. 

R. L. Černiauskienė, habil. biolog. m. dr., vyresn. moksl.bendr. 
V. Daugelienė, labor. 

R. Grybauskienė, techn. m. dr. doc., moksl. bendr. 

M. Makštutienė, labor. 

L. Margevičienė, biolog. m. dr., vyresn. moksl. bendr. 

E. Merkienė, labor. 

Z. Ramašauskienė, vyr. labor. 

A. Salminis, vyr. inž. 

R. Vaičaitienė, asist. 

Z.. Varškevičienė, biolog. m. dr., vyresn. moksl. bendr. 

Kardiologinės reabilitacijos laboratorija 


Nuo 1975 metų Širdies ir kraujagyslių sistemos fiziologijos ir patologijos mokslinio 
K.Bloznelienė pradėjo mokslinį darbą, norėdami tobulinti ir standartizuoti ligonių, 
persirgusių miokardo infarktu fizinės reabilitacijos metodus bei sukurti sergančių krūtinės 
angina ir persirgusių priešinfarktine būkle reabilitacijos sistemą. 1979m. buvo įkurta 
Reabilitacijos laboratorija. Laboratorijos vedėju buvo išrinktas med. m. kand. Donatas 
Vasiliauskas. 

Reabilitacijos laboratorijos bendradarbiai per 15 metų parengė ir įdiegė į klinikinę 
praktiką ligonių atrankos atskiriems gydymo etapams metodus, metodus širdies funkcinei 
būklei nustatyti, sukūrė fizinės bei psichologinės reabilitacijos poveikio priemonių 
metodikas. Išanalizavo ir apibendrino reabilitacinio gydymo efektyvumą daugiau nei 
5000 ligonių, persirgusių ūminiu miokardo infarktu. Laboratorijos mokslininkų moksliniai 
darbai buvo skirti darbingumo atstatymo po MI klausimams. Nemaža patirtis 
laboratorijoje sukaupta analizuojant darbingumą, vertinant ekonominį efektyvumą. Buvo 
sudarytos realios prielaidos įkurti specializuotas gydytojų konsultacines komisijas ligonių, 
persirgusių miokardo infarktu darbingumui prognozuoti, bei invalidumui po šios ligos 
mažinti. 

Sukūrus kardiologinių ligų reabilitacijos sistemą Respublikoje, reabilitaciniai skyriai 
pradėjo kurtis Druskininkuose, Valkininkuose, Viršužiglyje. Reabilitacinių skyrių 
steigimas klinikų profilaktoriumų bazėse kardiologiniams ligoniams buvo naudingas. Šie 
skyriai tapo specializuoti, pagerėjo galimybės atlikti objektyvią diagnostiką, kryptingai 
buvo keliama gydytojų kvalifikacija. Laboratorijos bendradarbiai Donatas Vasiliauskas, 
Antanas Lazaravičius, Dalia Kamarauskienė, Benigna Budnikienė, Rasa Raugalienė, 
Vytas Grižas, Jūratė Samėnienė apgynė med. kandidato disertacijas, o vėliau šios 

Išleista daugiau kaip 50 metodinių rekomendacijų, 2 monografijos, nemažai leidinių, 
skirtų IŠL antrinei profilaktikai. 

Už darbų ciklą apie sergančiųjų išemine širdies liga atstatomojo gydymo sistemos 
sukūrimą bei įdiegimą į klinikinę praktiką laboratorijos vadovui Donatui Vasiliauskui 
drauge su kitais mokslininkais suteikta Respublikinė premija. 

1989 - 1993 m. Kardiologinės reabilitacijos laboratorijos bendradarbiai sukūrė naujas 
poveikio priemonių metodikas stacionaruose besigydantiems ligioniams, sergantiems 
nestabilia krūtinės angina, persirgusiems miokardo infarktu, kuriems taikyta trombolizinė 
terapija, bei ligoniams, kuriems diagnozuota “nebyli" miokardo išemija, arterinė 
hipertenzija. Pirmą kartą Respublikoje sukurta ir ambulatorinės reabilitacijos grandis 
sukurta kompleksinė antrinės profilaktikos priemonių programa, kuri įdiegta Kauno 
akademinių klinikų Kardiologinėje klinikoje. 

Kardiologinės reabilitacijos laboratorijoje sudaryta afektinės grupinės psichoterapijos 
metodika, skirta tiek aleksitimijos, tiek adaptacijos sutrikimams koreguoti. Ją taikant 
pacientams, sirgusiems miokardo infarktu, per 4 mėn. psichopatologiniai simptomai 
sumažėja 8070 pacientų; 10076 ligonių pastebimas gyvenimo kokybės rodiklio padidėjimas. 
MMPI duomenimis, 10076 sumažėja hipochondrijos skalė; 5076 ligonių sumažėja depresija 
ir afekto rigidiškumas; 3076 - socialinė izoliacija. Psichosomatinės pakraipos mokslininkų 
kuriamame disreguliaciniame ligų modelyje aleksitimija (nesugebėjimas identifikuoti ir 
išreikšti jausmų žodžiais; išorės faktorių pervertinimas ir vidinių išgyvenimų ignoravimas) 
vertinama kaip psichosomatinių ligų rizikos veiksnys. Sudaryta metodika efektyvi, 
mažinant aleksitimiją. 

Ambulatorinės reabilitacijos sukūrimas 1990 m. yra naujas praktiškas žingsnis, keičiant 
Lietuvos stacionarinę reabilitaciją ambulatorine, tai įgalina racionaliau panaudoti lėšas, 
skirtas kardiologinei reabilitacijai (stacionarinės reabilitacijos kaštai yra penkis kartus 
didesni negu ambulatorinės). 

Šiuo metu Kardiologinės reabilitacijos laboratorijos moksliniai bedradarbiai jau du 
metus tyrinėja antrinės profilaktikos efektyvumą mūsų respublikoje, identifikavo 
veiksnius, kurie'salygoja dalinį šių priemonių panaudojimą. Šiandien šalia veikiančios 
Respublikoje kardiologinės reabilitacijos sistemos toliau atliekami moksliniai tyrimai ir 
bandoma įvertinti antrinės profilaktikos, invalidų reabilitacijos, sanatorinės - kurortinės 
reabilitacijos efektyvumą. 


Darbuotojai: 

D. Vasiliauskas, habil. med. m. dr. prof., vyr. moksl. bendr. - laboratorijos vedėjas 
M. Beresnevaitė, moksl.bendr. 

V. Grižas, med. m. dr., moksl.bendr. 

A. Jakubauskas, asist. 

L. Jasiukevičienė, asist. 

R. Jurkevičius, asist. 

R. Kadžiulienė, vyr. labor. 

D. Karpavičius, labor. 

A. Lazaravičius, habil. med. m. dr., vyr. moksl. bendr. 

J. Marcinkevičienė, med. m. dr., moksl. bendr. 

R. Mikšienė, labor. V. Tumynienė, vyr. labor. 
R. Raugalienė, med. m. dr., vyresn. moksl. bendr. J. Urbonaitė, labor. 

Staigios mirties prognozavimo grupė 


Ši grupė įkurta 1996 metais Klinikinės kardiologijos departamente iš buvusių 
Klinikinės kardiologijos laboratorijos darbuotojų. Darbo tema: “Skilvelių vėlyvųjų 
potencialų ir širdies ritmo variabiliškumo prognostinė reikšmė, numatant gyvybei 
pavojingus skilvelinius ritmo sutrikimus ir staigią mirtį miokardo infarkto atvejais". 1996 
metais recenzuojamuose medicinos žurnaluose paskelbta 10 straipsnių, apginti du 
habilitaciniai darbai. 


Darbuotojai: 

J. Blužas, habil. med. m. dr. prof. - grupės vadovas 

I. Blužaitė, habil. med. m. dr. doc., vyresn. moksl. bendr. 

J. Braždžionytė, habil. med. m. dr. doc., vyresn. moksl. bendr. 
O. Skužinskaitė, vyr. labor. 

Krūvio mėginių analizės mokslininkų grupė 


Kardiologijos instituto Krūvio mėginių analizės mokslininkų grupė įsikūrė 1994 metais 
(vadovė K.L.Bioznelienė). Darbo tema - naujų staigios mirties ir mirties dėl išeminės 
širdies ligos prognozinių požymių paieška pagal krūvio mėginio duomenis. Kuriamos 
krūvio mėginio informatyvaus didinimo ir prognozavimo metodikos, kurių pagrindinis 
informacijos šaltinis - krūvio elektrokardiograma, kad kiekvienas Lietuvos gydytojas, 
kur jis bedirbtų, galėtų lengvai jas pritaikyti praktikoje. Duomenys tikrinami šiuolaikiniais 
neinvaziniais ir invaziniais tyrimais (koronarografija), vertinama funkcinė būklė po naujų 
išeminės širdies ligos gydymo būdų - trombolitinės terapijos bei perkutaninės 
angioplastikos. Grupės atliekami tyrimai - ankstyvieji fizinio krūvio mėginiai 
sveikstantiems po ūminio miokardo infarkto ir nestabilios krūtinės anginos. 

Nuo to laiko, kai 1936 metais Kauno Vytauto Didžiojo universiteto Vidaus ligų 
klinikoje buvo panaudota elektrokardiografija (J. Žakovičaitė), atsirado galimybės 
išeminės širdies ligos, ypač miokardo infarkto tikslesnei diagnostikai, gydymo vertinimui, 
funkcinės būklės vertinimui krūvio mėginiais, reabilitacijos efektyvumo nustatymui. 

Grupės bendradarbiai dalyvavo PSO Europos biuro koordinuojamoje miokardo 

infarkto reabilitacijos ir antrinės profilaktikos programoje, lėtinių neinfekcinių ligų 
integruotos profilaktikos programoje, širdies - kraujagyslių ligų ir jas nulemiančių veiksnių 
ilgalaikio monitoravimo (MONICA) programoje, Sovietų Sąjungos kooperatyvinėje 
(daugiacentrinėje) miokardo infarkto reabilitacijos efektyvumo tyrimo programoje. 

1971 metais drauge su kitais bendradarbiais pradėjo ir atliko ūminio miokardo 
infarkto registrą Kauno mieste ir yra bendraautoriai tarptautinės monografijos: “Myo- 
cardial Infarction Community Registers Results of a WHO International Collaborative 
Study“ (1976). 

Kuriant sergančiųjų išemine širdies liga reabilitacijos sistemą Lietuvoje, prof. Z. 
Januškevičiui patariant, tyrė sergančiųjų išemine širdies liga reabilitacijos efektyvumą 
Palangoje (naudojosi J. Šopausko Palangos klimato poveikio žmogaus organizmo funkcinei 
būklei tyrimais). 1965 - 1967 metų grupės bendradarbių tyrimai įrodė, kad Palanga yra 
tinkamas kurortas ligonių po miokardo infarkto reabilitacijai. Tai buvo mokslinis pagrindas 
išeminės širdies ligos reabilitacijos centrui Palangoje įsteigti. Grupės bendradarbiai 
pirmieji tuometinėje Sovietų Sąjungoje, vieni iš pirmųjų kituose centruose (Europoje ir 
JAV) pradėjo 1977 metais atlikti ankstyvuosius krūvio mėginius trečiąją savaitę po 
miokardo infarkto. Atlikus krūvio mėginio duomenų pagilintą analizę, interpretavus 
širdies - kraujagyslių sistemos atsaką į krūvį kaip sistemos savireguliacijos pereinamąjį 
procesą gauta papildoma prognozinė informacija, padidinanti ankstyvojo krūvio mėginio 
prognozines galimybes - kardialinės (paprastai staigios) mirties pavojus prognozuojamas 
8076 tikslumo tikimybe. Grupės bendradarbiai tyrė pakartotinų veloergometrinių mėginių 
įtaką prognozuojant atokiąsias miokardo infarkto išeitis, sudarytas prognozavimo 
algoritmas. Nustatyta, kad sirgusiųjų miokardo infarktu pakartotinų veloergometrinių 
mėginių požymių parametrų dinamika, atspindėdama ligonio funkcinės būklės kitimus, 
leidžia nustatyti latentinius pradinius gresiančios sunkios klinikinės būklės simptomus. 
Už darbų ciklą “Sergančių išemine širdies liga atstatomojo gydymo sistemos sukūrimas 
ir įdiegimas į klinikinę praktiką" (1962 - 1982) grupės bendradarbiams drauge su kitais 
mokslininkais 1984 metais buvo paskirta Lietuvos valstybinė premija. 

Krūvio mėginių analizės grupės mokslo darbuotojai veda kardiologijos specialybės 
praktikos užsiėmimus bei seminarus studentams, seminarus - gydytojams rezidentams. 
Gydomąjį darbą dirba kardiologiniame priėmimo skyriuje, kardiologinės reanimacijos 
skyriuje, I kardiologijos skyriuje, daro sveikstančių po ūminės išeminės širdies ligos Kauno 
akademinių klinikų kardiologinių skyrių ligonių ankstyvus krūvio mėginius, konsultuoja 
Kauno miesto gydymo įstaigose bei Kauno krašto ligoninėse. 

Krūvio mėginių analizės mokslininkų grupės bendradarbiai atspausdino daugiau kaip 
90 straipsnių, parengtos 8 metodinės rekomendacijos. 


Darbuotojai 

K. L. Bloznelienė, habil. med. m. dr., vyresn. moksl. bendr. 
Z. Bertašienė, asist. 

J. Pacevičiūtė, technikė 

L. Talijūnienė, med. m. dr., moksl. bendr. 

Invazinės kardiologijos departamentas 


Vadovas - habil. dr. prof. Ramūnas NAVICKAS 
Mokslinės veiklos kryptis - invazinių diagnostinių ir gydymo metodų kardiologijoje 
taikymas ir tobulinimas, jų efektyvumo vertinimas. 


Invazinės kardiologijos laboratorija 


Intervencinės kardiologijos vystymąsi Kauno medicinos akademijoje galima suskirstyti 
į 3 etapus: 1) pradinį, 2) naujos aparatūros bei praktikos ir mokslo padalinių kūrimo ir 3) 
intervencinės kardiologijos tarnybos kūrimo arba klinikinės praktikos, mokymo ir mokslo 
integracijos diegimo. 

Pradiniam etapui priklauso 1967-1980 metų laikotarpis. 

1967 m. rentgenologijos skyriuje buvo sumontuotas švedų gamybos angiografinis 
aparatas “Elema", kuriuo pasikeisdami dirbo patys kardiochirurgai. 1969 m. atlikta 
pirmoji selekcinė koronarografija (E. Vaicekavičius). Nuo 1970 metų gegužės mėnesio 
buvo įkurtas širdies kateterizacijos kabinetas. Dirbti šiame kabinete buvo paskirtas 
gydytojas E. Vaicekavičius. 

1975 m. buvo apginta pirmoji šios krypties daktaro disertacija (E. Vaicekavičius) 
apie perkutaninę selekcinės koronarografijos su prieširdžių stimuliacija metodiką. 

1978 m. išsiplėtė intervencinių radiologų kolektyvas. Tais metais pradėjo dirbti R. 
Kastanauskas, A. Raitelaitis, A. Meleškienė. Prasidėjo daug intensyvesnis praktinis 
klinikinis darbas bei susidarė sąlygos diegti naujus invazinius diagnostikos ir gydymo 
metodus. Nuo 1970 m. buvo įdiegtos inkstų, kasos, antinksčių, kepenų, blužnies selekcinės 
angiografijos. 1983 m. sėkmingai atlikta pirmoji vainikinių arterijų angioplastika (E. 

Vaicekavičius, R.Kastanauskas). 

Antrąjam etapui priklauso 1980-1994 metų laikotarpis. 

Šio etapo pradžią galima sieti su modernaus vokiečių gamybos angiografinių tyrimų 
komplekso "Siemens" sumontavimu kardiologiniame skyriuje. Daug prisidėjo akad. Z. 
Januškevičius, planuodamas įkurti specialią šios krypties mokslinių tyrimų laboratoriją. 
Akad. Z. Januškevičius buvo vienas iš didžiausių šios medicinos krypties spartaus vystymo 
šalininkų. Deja, ši laboratorija buvo įkurta kiek vėliau, jau po akademiko mirties. 

1985 m buvo apginta pirmoji šios krypties medicinos mokslų daktaro (habilituoto 
daktaro) disertacija (E. Vaicekavičius). 

1987 m. Kardiologijos institute buvo įkurta pirmoji intervencinės kardiologijos krypties 
mokslinio tyrimo laboratorija ir pavadinta Hemodinamikos laboratorija. 1993 m. 
Hemodinamikos laboratorija buvo performuota į Invazinės kardiologijos laboratoriją. 
Per tą laiką buvo įdiegta daug naujų metodikų: intrakoronarinė trombolizė, perkateterinė 
lazeroterapija, baloninė valvuloplastika, priešembolinio filtro implantacija, perkateterinė 
širdies biopsija. Be to, per šį laikotarpį buvo apginta 1 habilitacinis darbas ir 3 daktaro 
disertacijos. 

Per šį laikotarpį Hemodinamikos laboratorijoje nagrinėtos šios mokslinės temos: 

1988-1991 m. tiriama miokardo perfuzijos bei koronarinio ir miokardialinio rezervų 
būklė ir jų diagnostikos bei korekcijos galimybės sergantiems IŠL. 

1989-1990 m. vertinamas įvairių trombolizinės rekanalizacijos būdų efektyvumas 
miokardo funkcijos atstatymui ikihospitalinio, hospitalinio ir dispanserinio etapo 
duomenimis. 

1992-1994 m. vertinama koronarinių arterijų rekanalizacija įvairiose ūminės IŠL 
stadijose. 

1991-1994 m. sukuriamas kompiuterinis kompleksas elektrokardiografinių ir 
reografinių parametrų monitoravimui bei suminiam dinamikos įvertinimui IŠL eigai 
objektyvizuoti. 

IŠL gydymo metodų (išorinis ir vidinis švitinimas lazeriu). 

Trečiasis etapas prasidėjo nuo 1995 m. 

Jis susijęs su KMA pertvarka, skirta mokslo, mokymo ir klinikinės praktikos 
integracijai. Daug dėmesio intervencinės kardiologijos tarnybai sukurti skyrė KMA 
rektorius prof. V. Grabauskas ir klinikos vadovas prof. P. Zabiela. 1995 m. buvo įkurta 
invazinės kardiologijos tarnyba (vadovas prof. R. Navickas), kuri funkciniu būdu sujungė 
rentgenochirurgijos skyrių, Invazinės kardiologijos laboratoriją ir elektrofiziologinių 
tyrimų kabinetą. Nuo to laiko prasidėjo dar intensyvesnis darbas, diegiant invazinius 
endovaskulinius gydymo metodus. 

1996 m. Kardiologijos institute buvo suformuotas Invazinės kardiologijos 
departamentas (vadovas prof. R. Navickas), kurį sudarė Invazinės kardiologijos 
laboratorija (vedėjas prof. E. Vaicekavičius) ir Elektrofiziologinių tyrimų mokslininkų 
grupė (vadovas doc. A. Medzevičius). Invazinės kardiologijos klinikinė tarnyba yra sukurta 
pagal mokslo, mokymo bei praktikos integracijos principą. Padidėjo gydytojų skaičius. 
Šiuo metu yra rengiami 2 doktorantai (gyd. rezidentas R. Unikas ir gyd. A. Janavičius), 
nuolatiniam darbui rengiami rezidentai G. Jaruševičius ir D. Audickas. 

Pastaruoju metu gerokai padidėjo darbo apimtis, tiriama daugau ligonių, atliekama 
vis daugiau ir įvairesnių procedūrų. Jeigu prieš 10 metų per vienerius metus būdavo 
atliekama tik po 150-200 koronarografijų, tai pastaruoju metu jų daugiau nei 500 per 

metus, o perkutaninių vainikinių angioplastikų skaičius 1996 m. pasiekė 100 per metus. 
Didžiausias laimėjimas yra tai, kad artimiausiu laiku bus pradėtas montuoti dar vienas 
šiuolaikiškas “General electric" firmos angiografinis aparatas, kuris leis labai padidinti 
"darbo apimtį ir užtikrinti angiografinę pagalbą ištisą parą. 

Šiuo metu norima įkurti 2 sektorius (intervencinės kardiologijos ir intervencinės 
radiologijos) bei sukurti paros budėjimą skubiai angiografinei pagalbai teikti; skaityti 
elektyvinį invazinės kardiologijos kursą KMA studentams, rengti rezidentus ir 
doktorantus; nagrinėti pradėtas mokslines temas, artimiausiu laiku baigti 3 disertacinius 
darbus. 


Darbuotojai: 

E. Vaicekavičius, habil. med. m. dr. prof., vyr. moksl. bendr. - laboratorijos vedėjas 
V.Bajorinaitė, labor. 

V. Dobkevičienė, med. m. dr., moksl.bendr. 

V. Grinius, med. m. dr., vyresn. moksl. bendr. 

A. Janavičius, asist. 

E. Kalinauskienė, med. m. dr., moksl.bendr. 

R. Kastanauskas, med. m. dr., vyresn. moksl.bendr. 

V. Klimenkienė, asist. 

E. Liansbergienė, asist. 

R. Navickas, habil. med. m. dr. prof., vyr. moksl. bendr. 
G. Šakalytė, asist. 

V. Šarauskienė, labor. 

R. Unikas, asist. 


Į departamento struktūrą įeina Širdies elektrinės stimuliacijos grupė (vadovas - Algis 
Medzevičius, med. m. dr. doc., Petras Stirbys, habil. med. m. dr. prof., vyresn.moksl.bendr., 
V.Puodžiukynas, moksl.bendr., T.Kazakevičius, moksl.bendr., V.Šileikis, asist., 
R.Markelevičiūtė, inž. progr.). 


Psichofiziologijos ir reabilitacijos 
institutas 

Psichofiziologijos ir reabilitacijos institutas 


1992 m. liepos 1 d. vietoje Kardiologijos instituto Palangos filialo buvo įkurtas 
Psichofiziologijos ir reabilitacijos institutas. Oficiali jo veiklos pradžia laikoma 1969 m. 
birželio mėn. 20 d., kai gyd. P. Dėdino iniciatyva VMTK prie TSRS MT buvo patvirtinta 
mokslinė tema “Naujo lipotropinio preparato “Atromid" poveikio tyrimas ligoniams, 
sergantiems galvos smegenų kraujagyslių ateroskleroze Palangos kurorto sąlygomis" 
(1969-1971) ir “Meteorologinių ir balneologinių Palangos kurorto faktorių poveikio 
tyrimas ligoniams su sutrikusia galvos smegenų kraujotaka" (1969-1972), o šiek tiek vėliau 
- “Pravesti tyrimus, siekiant išaiškinti moksliškai pagrįstus reabilitacijos metodus su 
smegenų kraujotakos sutrikimais Palangos kurorto sąlygomis" 

Šiuo kūrimosi laikotarpiu įdiegiamos elektroencefalografijos (A.Stankus, 
med.m.kand. A.Skaringa) ir reoencefalografijos (A.Stankus, V.Paulikas) bei riebalų ir jų 
apykaitos produktų biocheminės tyrimo metodikos (G.Paliukienė), akių dugno 
kraujagyslių kalibrometrija (V.Paulikas). 

Kadangi galvos smegenų kraujotakos sutrikimai dažnai siejasi su širdies ir kraujagyslių 
sistemos patologija, pradedama nagrinėti nauja kardiologinė tematika: “Ištirti Palangos 
mineralinio vandens poveikį sergantiems vainikinių arterijų nepakankamumu" ir “Ištirti 
Palangos kurorto meteorologinių faktorių įtaką ligonių, persirgusių miokardo infarktu, 
klinikinei būklei“ (1970-1972). 

1971 m. Palangos filiale pradeda dirbti med.m.kand. J.Juškėnas, med.m.kand. 
H.Parčiauskas, gydomosios mankštos metodistas V.Jakubauskas. Dar Kurortologijos 
laboratorijoje gyd. J.Juškėnas ir gyd. H.Parčiauskas, vadovaujami akad. Z.Januškevičiaus 
ir med.m.kand. D.Žemaitytės, nagrinėjo širdies ritmo analizės klausimus ramybės, 
aktyviosios ortostazės ir balneologinių procedūrų metu, apgynė kandidatines disertacijas 
(1971). Jie organizavo Palangoje daug sąjunginių simpoziumų (“Statistikinė 
elektrofiziologija“, 1968 m.; “Širdies ritmas normoje ir patologijoje" 1970 m.; “Membranų 
biofizika", 1971 m.). 

Palangos filialo mokslinių bendradarbių pastangų dėka daugėjo mokslinės aparatūros, 
buvo įdiegiamos funkcinės diagnostikos metodikos. Praėjus porai metų po įkūrimo, 
Palangos filiale dirbo 23 darbuotojai, iš jų 8 moksliniai bendradarbiai. Buvo pradėtos 
nagrinėti naujos mokslinių tyrimų kryptys - neuropsichologija ir kardiologija. Labai padėjo 
progresyviosios ESM “Hewlett Packard" įsigijimas 1974 metais, paskatinęs pradėti taikyti 
matematinius skaičiavimo metodus bei pradėti tyrimų automatizaciją. 

Šiuo laikotarpiu (1969-1975) kuriamos ir tobulinamos naujos neurofizioliginių, 
psichologinių bei širdies ir kraujagyslių sistemos tyrimo metodikos. Medicinos mokslų 
disertacijas apgynė P.Dėdinas (“Sergančių galvos smegenų ateroskleroze su išreikšta 
hiperglikemija gydymas atromidu-S", 1973) ir A.Stankus (“Klinikinių-neurofiziologinių 
rodiklių dinamika kompleksinio sanatorinio gydymo poveikyje Palangos kurorte 
sergantiems pradine galvos smegenų ateroskleroze“, 1975). Palangos filialo darbuotojai 
paskelbė 12 publikacijų. 

Reabilituojamų ligonių kasmet daugėja. Iki 1976 metų buvo reabilituoti tik 228 
ligoniai, sergantys išemine širdies liga. Todėl tuometinio Palangos filialo vedėjo, 
med.m.kand. P. Dėdino iniciatyva pradėtas statyti naujas pastatas. Plečiasi mokslinių 
tyrimų tematika. Greta pagrindinės temos “Atlikti tyrimus, tobulinant širdies ir 
kraujagyslių sistemos, centrinės nervų sistemos ir jų kraujotakos būklės įvertinimą bei 

moksliškai pagrįsti reabilitacijos metodų taikymą ligoniams su sutrikusia koronarine 
kraujotaka Palangos kurorto sąlygomis" (1976-1980) nagrinėjamos dar trys temos. Tai 
įgalina nustatyti sergančiųjų išemine širdies liga indikacijas reabilitaciniam gydymui 
Palangoje, parinkti tinkamą autogeninę treniruotę (gyd. R.Mikelskas), sukurti optimalaus 
intensyvumo gydomosios mankštos pratimų kompleksus pagal Palangos kurorto klimato 
sąlygas. 

Med.m.kand. PDėdinui išvykus dirbti į Vilnių, per kelis metus pasikeitė Palangos 
filialo vadovai: med.m.kand. G.Norvaišas, med.m.kand. A.Vasiliauskas, med.m.dr. 
Z.Markienė. 

1977 m. Palangos filialo vadovu paskiriama med.m.dr. D.Žemaitytė. Nors ir daug 
organizacinių rūpesčių, prasideda mokslinių darbų sistematizavimas, kompleksiškas 
elektrofiziologinių tyrimų ir klinikinių duomenų kaupimas ir analizė, panaudojant ESM. 
Balandžio-birželio mėnesiais mokslinės laboratorijos persikrausto į naują pastatą. 

1977 m. liepos mėn. 19 d. į reabilitacijos skyrių (ilgametė skyriaus vedėja - gyd. 
L.Pavilionienė) įžengė pirmasis ligonis. Naujose patalpose yra daug diagnostikos ir 
gydomųjų kabinetų: EKG, gydomosios mankštos kabinetas, baseinas ir gydomosios 
vonios, fizioterapijos ir masažo. Erdviose ir šviesiose patalpose įsikuria Kardiologijos ir 
Neuropsichologijos laboratorijos. Į skaičiavimo centrą tiesiai iš laboratorijų jau bandoma 
perduoti elektrofiziologinių tyrimų duomenis eksperimentų metu, pradedama kurti 
automatizuota elektroencefalogramų analizė. Padaugėjo ir mokslinių darbuotojų. 
Oficialiai įteisinamos Kardiologijos ir Neuropsichologijos (1978) bei Fizinių faktorių 
tyrimo (1980) laboratorijos. Sukuriamas automatizuoto duomenų banko pirmasis 
variantas. 

Tobulinamos funkcinio testavimo metodikos, įdiegiama automatizuota riimogramų 
analizė ortostatinio mėginio ir fizinio krūvio veloergometrijos metu (D.Žemaitytė, 
J.Brožaitienė, G.Žiliukas, J.Juškėnas), kylančios temperatūros gydomųjų vonių metu 
(H.Parčiauskas). Pradedama kurti automatizuota sergančiųjų IŠL funkcinės būklės ir 
gydymo metodika (D.Žemaitytė, J.Juškėnas). Maskvos Lomonosovo valstybinio 
universiteto Psichofiziologijos katedros vedėjas, JAV Nacionalinės ir Menų akademijos 
užsienio narys, prof. E.N.Sokolovas turėjo įtakos med.m.kand. A.Stankaus darbams. A. 
Stankus sukūrė informacinio krūvio metodiką, automatizuotą nagrinėjamų procesų 
analizę, programinę įrangą (kartu su matematike programuotoja D. Staniuliene). Sujungęs 
elektrofiziologinių bei neurofiziologinių veiklos tyrimo metodikas, G.Varoneckas pradeda 
nagrinėti širdies ir kraujagyslių sistemos reguliacijos kitimą tam tikrų miego stadijų 
metu. ž 

Instituto darbuotojai dalyvauja buvusių ESPT šalių vykdomose temose 
“Elektrokardiosignalų automatinės analizės paruošimas bei jos tobulinimas ESM bazėje" 
ir “Ligonių, sirgusių miokardo infarktu, antrinė profilaktika ir reabilitacija". Pastarąja 
tema Palangoje buvo surengtas ESPT šalių-dalyvių darbinis pasitarimas (1979). 

Šiuo laikotarpiu instituto darbuotojai parengė 65 publikacijas: 2 - tarptautinėje, 14 
- b. sąjunginėje ir 49 - respublikinėje spaudoje, skaitė pranešimus tarptautinėse (5) ir b. 
sąjunginėse (3) konferencijose, įdiegė 16 racionalizacinių pasiūlymų, gavo 2 autorinius 
liudijimus. Darbuotojų padaugėjo iki 56, iš jų 14 - moksliniai bendradarbiai. 

1981-1985 m. susiformuoja dvi pagrindinės mokslinio tiriamojo darbo kryptys: 
“Sergančių įvairiomis IŠL formomis funkcinės būklės ir gydymo efekto įvertinimo metodų 
sukūrimas trečiame reabilitacijos etape" ir “Automatizuotos riimogramos analizės 
sistemos ESM bazėje sukūrimas“. Šiuo laikotarpiu pradedama kaupti vieninga duomenų 

bazė, automatizuojami funkciniai tyrimai ne tik moksliniame, bet ir klinikiniame darbe. 
Pradedami širdies funkcijos echokardiografiniai tyrimai. Toliau tobulinama sergančiųjų 
IŠL funkcinės būklės bei gydymo nustatymo metodika. Panaudojant automatizuotą 
duomenų archyvą, analizuotos ligonių sveikimo priežastys, nagrinėti sergančiųjų IŠL ir 
sveikųjų širdies ritmo reakcijų dėsningumai aktyvaus ortostatinio mėginio, fizinio krūvio 
veloergometru bei miego stadijų kaitos metu. Nustatyta, kad širdies ritmas ir centrinės 
hemodinamikos duomenys aktyvaus ortostatinio mėginio, parinkto fizinio krūvio metu 
yra susiję. Instituto darbuotojai sukūrė poligrafinį tyrimą miego metu, panaudojant 
automatizuotą ritmogramų analizę, nustatė tris širdies ritmo struktūros miego metu tipus, 
būdingus sergantiems IŠL (G.Varoneckas). Sukurta informacinio krūvio tyrimo metodika 
bei jos metu užrašomų psichofiziologinių duomenų automatizuota analizė (A.Stankus, 
D.Staniulienė). Instituto darbuotojai svarstė, ar gali būti susiję galvos smegenų kraujotakos 
būklė ir sergančiųjų IŠL reabilitacijos efektyvumas (V.Paulikas). 

Buvo išleistos 36 tarptautinės, 36 sąjunginės, 94 respublikinės publikacijos, 
monografija - mokslinių straipsnių rinkinys “Širdies ritmo analizė". 

Automatizuota ritmogramų analizės sistema buvo demonstruojama VLUPE, 
tarptautinėse parodose, IX Pasaulinio kardiologų kongreso metu Maskvoje. Šio kongreso 
jaunųjų kardiologų konkursui buvo pateiktas G.Varonecko darbas “Išeminė širdies liga: 
širdies ritmo reguliacija miego metu“ - jis pateko į geriausių darbų dešimtuką. Už 
automatizuotos sistemos sukūrimą grupei autorių buvo paskirta 1982 m. Respublikinė 
komjaunimo premija (tarp jų inž. L.Zakarevičiui ir G.Paulavičiui). 

Už ligonių, persirgusių miokardo infarktu, reabilitacijos sistemos sukūrimą ir įdiegimą 
V.Jakubauskui paskirtas VLUPP bronzos medalis, diplomas R.Mikelskui (1981). Prof. 
D.Žemaitytei kartu su Kardiologijos instituto ir KMA bendraautoriais už darbų ciklą 
“Sergančių išemine širdies liga atstatomojo gydymo sistemos sukūrimas ir įdiegimas į 
klinikinę praktiką“(1962-1982) paskirta 1984 m. Lietuvos valstybinė mokslo premija, o 
1986 m. suteiktas nusipelniusios mokslininkės vardas. 

Apgintos 4 kandidatinės disertacijos: G.Varoneckas “Širdies ritmas ir jo sutrikimai 
miego metu sergantiems išemine širdies liga (1982), R.Mikelskas “Sergančių IŠL 
psichologiniai ypatumai bei psichinės būklės dinamika sanatoriniame gydymo etape“ 
(1983), J.Brožaitienė “Persirgusių miokardo infarktu širdies ritmas aktyvaus ortostatinio 
mėginio ir dozuoto fizinio krūvio metu" (1985), A.Žukauskas “Automatizuotos širdies 
ritmo analizės sergančių IŠL funkcinis tyrimas reabilitacijos metu metodai ir techninės 
priemonės" (1985). 

1984-1985 m. fizikas A.Martinkėnas ir gyd. D.Drungilienė atlieka tyrimus tema “Ištirti 
meteorologinių ir kitų Palangos kurorto klimatinių faktorių įtaką ligonių funkcinei būklei 
antrinės profilaktikos metu". Pagal Klaipėdos, Palangos, Druskininkų miestų greitosios 
medicinos pagalbos ir civilinės metrikacijos biurų duomenis nustatė ryšį tarp mirčių nuo 
miokardo infarkto bei smegenų insulto ir meteorologinių bei heliogeofizinių veiksnių, 
nagrinėjo sergančiųjų IŠL meteotropines reakcijas priklausomai nuo orų pobūdžio, 
sukaupė Palangos kurorto kasdieninio stebėjimo meteorologinius duomenis, patikslino 
pajūrio orų medicininę klasifikaciją. 

Instituto mokslininkai bendradarbiauja su Maskvos valstybiniu M.Lomonosovo 
universitetu, Mediko-biologinių problemų institutu, Leningrado eksperimentiniu 
medicinos institutu, Matematikos ir kibernetikos institutu, Fizikinių-techninių energetikos 
problemų institutu, Hidrometereologinės tarnybos valdyba, Klaipėdos eksperimentinių- 
techninių ryšių skyriumi, Erfurto Medicinos akademijos Patofiziologijos institutu 

(direktorius - prof. N.Tiedt). 

Instituto darbuotojai skaitė pranešimus TSRS-JAV programos “Staigi mirtis" 
pasitarimuose. Palangos filialas organizavo sąjunginį simpoziumą “Miegas kaip faktorius, 
reguliuojantis organizmo funkcinį stovį" (1982). 

Profesorei D.Žemaitytei išvykus dirbti Pasaulinės Sveikatos Organizacijos 
Reabilitacijos skyriaus vyresniąja patarėja bei konsultante (1985 - 1987 m. sausis), Palangos 
filialo vadovu laikinai dirbo gyd. G.Žiliukas. 1987 m. pradžioje institutui vėl vadovauja 
D.Žemaitytė. Kandidatines disertacijas apgynė V.Paulikas “Galvos smegenų kraujotakos 
būklė sergantiems IŠL sanatoriniame-kurortiniame atstatomojo gydymo etape" (1986), 
A.Valiulis “Faktoriai, apsprendžiantys fizinių treniruočių rezultatus, ir pastarųjų 
efektyvumo prognozavimas sergantiems IŠL sanatoriniame-kurortiniame gydymo etape" 
(1987), G.Žiliukas “Sergančių IŠL centrinės hemodinamikos ir širdies ritmo įvertinimas 
fizinio krūvio testų metu, panaudojant automatizuotą analizę" (1988). 

1986-1990 m. laikotarpiu vykdomos dvi mokslinės temos “Sukurti ir įdiegti kompleksą 
krūvio mėginių sergančių IŠL funkcinės būklės įvertinimui, panaudojani skaičiavimo 
techniką atstatomojo gydymo kurorte sąlygomis" ir “Sukurti ir įdiegti automatizuotą 
širdies ritmo ir centrinės kraujotakos analizės sistemą kompleksinio funkcinio tetavimo 
metu“. Pagal klinikinius požymius nagrinėjama sveikųjų ir sergančiųjų IŠL širdies ritmo 
ir kraujotakos reguliavimas, automatizuojama funkcinės būklės ir gydymo įvertinimo 
metodika. Pagal ESM “Hewlett Packard" programą sukuriama automatizuota širdies 
ritmo ir kraujotakos analizės funkcinių mėginių sistema, kuri buvo apdovanota VLUPP 
medaliais ir diplomais (prof. D. Žemaitytė, G.Žiliukas, G.Varoneckas bei matematikai 
programuotojai K.Plauška, V.Valvonienė, R.Palaitis, inž. L.Zakarevičius, gyd. 
J.Brožaitienė). 

Palangoje organizuojami ESPT šalių-dalyvių vykdomos programos “Širdies- 
kraujagyslių susirgimai" temos darbiniai pasitarimai (1987, 1989). Filialo bendradarbiai 
lankosi Berlyno, Erfurto ir Drezdeno, Prahos ir Bratislavos, Budapešto, Varnos, Havanos 
klinikose, susipažįsta su jų veikla, skaito pranešimus. Apibendrintus mokslinio darbo 
rezultataus prof. D.Žemaitytė pateikia IV Pasauliniame kardiologinės reabilitacijos 
kongrese (Australija, Broadbeach, 1988), dalyvauja XI Europos kardiologų kongrese 
(Prancūzija, Nica, 1989), daugelyje tarptautinių ir sąjunginių konferencijų. Pradedama 
domėtis bendrosios reabilitacijos klausimais. Palangoje, kartu su PSO specialistais, 
organizuojama mokykla “Reabilitacija bendruomenės jėgomis" (1990), išverčiamas iš 
anglų kalbos 1T pateikiamas spaudai praktikos vadovas apie pagalbą invalidams. 
pranešimus: 355 publikacijos, tarp jų 61 straipsnis respublikinėje, ir 33 straipsniai b. 
visasąjunginėje bei 14 straipsnių tarptautinėje spaudoje, taip pat pranešimai (51 - 
tarptautinėse, 33 - b. sąjunginėse ir 75 - respublikinėse konferencijose). 

1986-1991m. instituto darbuotojai parengė 16 metodinių rekomendacijų, yra per 70 
racionalizacinių pasiūlymų, 5 išradimų autoriai. Med.m.kand. A. Stankus su 
bendraautoriais sukūrė originalios konstrukcijos reografą. Med.m.kand. G. Žiliukas 
idiegia echokardiografinį širdies funkcijos tyrimą veloergometrijos metu. Matematikas 
A.Rumšas, bendradarbiaudamas su tech.m.kand. A.Stropumi ir prof. V.Kaminsku bei 
G.Varonecku, sukuria širdies ritmo indentifikacijos ortostazės, fizinio krūvio ir miego 
stadijų metu matematinį modelį. Buvo apginta 10 kandidatinių ir 1 daktarinė disertacijos 
(G.Varoneckas, 1991). Mokslininkai iš kitų respublikos įstaigų Palangos filialo bazėje 
paruošė 5 kandidatines ir 1 daktarinę disertacijas. 

Palangos filialas tampa autonominės širdies ritmo reguliacijos ir automatizuotos 
analizės metodiniu-moksliniu centru. Prof. D.Žemaitytei vadovaujant ir konsultuojant, 
paruošta ir sėkmingai apginama daug kandidatinių disertacijų (V.Vaičiulytė -akad. 
Z.Januškevičiaus akademinė grupė, 1983 m., A.Kepežėnas - Vilniaus padagoginis 
institutas, 1984 m., V.Kusas - Kardiologijos institutas, 1985 m., N.Kazlauskienė - Biologijos 
institutas, 1987 m., P.Miliauskas - Onkologijos institutas, 1989 m.); paruošta T-Mironovos 
daktarinė disertacija - Čeliabinsko medicinos institutas, 1990 m.). 

Šiuo laikotarpiu Palangos filialo struktūroje buvo keturi moksliniai padaliniai: 
kardiologijos, neuropsichologijos, klinikinės fiziologijos ir mokslinės-techninės 
informacijos skyrius bei institutinė klinika. Palangos filiale dirbo 67 žmonės. 

Kardiologijos laboratorijos pagrindinė mokslinių tyrimų kryptis buvo kardiologinės 
reabilitacijos metodų tobulinimas, gydymo parinkimas bei jo efekto kontrolė, taikant 
automatizuotą funkcinės ligonių būklės įvertinimo metodiką kurorto sąlygomis. Ši 
laboratorija vykdė temą - atstatomojo gydymo sudarymas ligoniams, sergantiems IŠL, 
komplikuota smegenų ir periferinės kraujotakos sutrikimais. 

Neuropsichologijos laboratorijos pagrindinė darbo kryptis - kompiuterinės poligrafijos 
metodikos sukūrimas, sisteminė fiziologinių procesų, susijusių su širdies ritmu, analizė 
informacinio krūvio metu, autogeninės treniruotės efektyvumo, smegenų kraujotakos 
sukurti metodiką galvos smegenų ir apatinių galūnių kraujotakos sutrikimų kompensacijai 
įvertinti. Laboratorijos vedėjas A.Stankus parengė daktarinę disertaciją, kurioje 
apibendrino rezultatus, gautus nagrinėjant širdies ritmo, centrinės hemodinamikos, galvos 
smegenų bioelektrinio aktyvumo ir periferinės kraujotakos reakcijas informacinio krūvio 
metu, kompiuterizuotos poligrafinės metodikos pagalba. 

Klinikinės fiziologijos laboratorijos pagrindinė darbo kryptis buvo širdies ritmo 
vegetacinės reguliacijos tyrimai normos ir patologijos sąlygomis, panaudojant kompleksą 
funkcinių testų, apimančių fizinius testus bei miego stadijų kaitą, širdies ir kraujotakos 
kompensacij os mechanizmų tyrimas besivystančios patologijos sąlygomis, funkcinio širdies 
ir kraujotakos rezervo įvertinimas bei automatizuotos jo analizės sistemos sukūrimas 
personalinių kompiuterių bazėje, praktinio jos pritaikymo aspektų tyrimas. 1991 m. 
laboratorijos vedėjas G.Varoneckas apgynė medicinos mokslų daktaro disertaciją “Sveikų 
ir sergančiųjų išemine širdies liga širdies ritmas ir kraujotaka miego metu (Monitoravimo 
rezultatai ir analizės proceso automatizacija)". Joje nustatė širdies ritmo ir kraujotakos 
reguliavimo pasikeitimus IŠL atveju, jų ryšį su ligos eigos ypatumais, išanalizuota 
prognostinė šių pasikeitimų reikšmė, taip pat parodyti širdies ritmo ir kraujotakos 
atsistatymo miego metu galimybes atspindintys mechanizmai. Laboratorijos pagrindinė 
tema buvo sukurti širdies ritmo ir hemodinamikos automatizuotos analizės metodiką, 
skirtą kompleksiniam testavimui bei atlikti jos klinikinius bandymus. 

Mokslinės-techninės informacijos skyrius aprūpina informacija bei organizuoja ir 
prižiūri ESM darbą, nagrinėja Palangos kurorto klimato sąlygas, jų poveikį žmogaus 
organizmui bei išeminės širdies ligos eigai, jos komplikacijoms atsirasti. Lyginamas 
Palangos ir Druskininkų kurortų poveikis širdies ir kraujagyslių ligų paplitimui ir jų eigai. 
Gyd. D.Drungilienė apgynė kandidatinę disertaciją “Širdies kraujagyslių ligų 
priklausomybė nuo Lietuvos pajūrio heliogeofizinių ir klimatinių faktorių" (1991). 

1992 m. liepos 1 d. Kauno medicinos akademijos rektoriaus įsakymu, remiantis 
Lietuvos Mokslo tarybos rekomendacija, Palangos filialas reorganizuotas į valstybinę 
mokslo įstaigą - Psichofiziologijos ir reabilitacijos institutą. Jo sudėtyje yra trys mokslinės 


Psichofiziologijos ir reabilitacijos institutas 325 





laboratorijos: Kardiologijos (vedėjas dr. J.Brožaitienė), Neuropsichologijos (vedėjas dr. 
A.Stankus), Klinikinės fiziologijos (vedėjas habil.dr. G.Varoneckas), taip pat Mokslinės 
informacijos skyrius (vedėja inž. N.Raškauskienė) bei Kardiovaskulinės reabilitacijos 
klinika (vedėjas dr.J.Juškėnas). Iš viso institute dirba 120 darbuotojų, iš jų - 27 
mokslininkai (10 turi mokslinius laipsnius, tarp jų - 3 habilituoti daktarai). 

Instituto darbuotojai dalyvauja dvejose tarptautinėse programose. Daug darbuotojų 
tapo tarptautinių mokslinių draugijų nariais: Europos ir Pasaulio Kardiologų draugijų 
(D.Žemaitytė, G.Varoneckas, J.Brožaitienė, G.Žiliukas ir kt.), Psichotiziologijos 
tarptautinės draugijos tikruoju nariu (D.Žemaitytė), Amerikos ir Europos miego tyrėjų 
draugijos (G.Varoneckas) nariais. Skaitomi pranešimai Amerikos ir Europos Miego tyrėjų 
kongresuose (G.Varoneckas), Elektrokardiologijos kongresuose (D. Žemaitytė, 
G.Varoneckas), Neinvazinių tyrimų (G.Varoneckas, D. Žemaitytė), Pasauliniuose 
kardiologinės reabilitacijos kongresuose (D.Žemaitytė).. 

Psichofiziologijos ir reabilitacijos institutas tapo moksliniu centru, atliekančiu 
normaliosios ir klinikinės kardiovaskulinės psichofiziologijos mokslinius tyrimus. Jo 
institutinė klinika yra kartu ir praktinė įstaiga, kurioje įdiegiami ir aprobuojami visi 
nauji tyrimo metodų ir mokslo rezultatai. 

Instituto pagrindinė mokslinė tematika yra normaliosios ir klinikinės fiziologijos bei 
psichofiziologijos širdies ritmo ir kraujotakos reguliavimo mechanizmai. | 

Instituto darbuotojai pirmieji Lietuvoje pradėjo nagrinėti autonominės širdies ritmo 
reguliacijos tyrimo bei kompleksinio širdies ir kraujotakos testavimo išeminės ligos atvejus. 
Originaliai ir visapusiškai vystoma ši darbo sritis turi pripažintą autoritetą kitose šalyse, 
darbai cituojami tarptautinėje spaudoje. Nagrinėjami centriniai ir autonominiai širdies 
ritmo ir kraujotakos reguliavimo mechanizmai, jų kitimas dėl atsiradusios patologijos. 
Sukurtos originalios kompiuterizuotos tyrimo metodikos, padedančios nagrinėti 
kraujotakos adaptacijos mechanizmus fizinio bei psichologinio testavimo, tiriant 
informacinio krūvio bei miego stadijų kaitos metu. 

Tiriami Palangos kurorto specifiniai veiksniai bei jų poveikis sveikam ir ligotam 
organizmui, sprendžiamos organizacinės ir metodinės kardiologinės reabilitacijos 
problemos, PSO strategijos pagrindu sprendžiami bendrosios reabilitacijos konceptualūs, 
metodiniai bei organizaciniai klausimai, rengiamos reabilitacijos programos. 

"Iyrinėta sveikų Žmonių autonominės širdies ritmo reguliacijos ir kraujotakos funkcinio 
rezervo priklausomybė nuo amžiaus ir fizinės būklės ir sergančiųjų funkcinės būklės 
pasikeitimas dėl pakitusių širdies funkcionavimo sąlygų (miokardo pažeidimo ir išemijos 
apimties, jų vietos bei miokardo kontraktilinės funkcijos). Parodyta parasimpatinės širdies 
ritmo reguliacijos apsauginė reikšmė IŠL kėmplikacijoms bei baigtims. 

Kompleksinis funkcinis testavimas, apimantis fizinio ir informacinio krūvio mėginius, 
relaksacijos procedūras ir miego stadijų kaitą, taip pat reflektorinių reakcijų tyrimai 
padėjo nustatyti sveikųjų ir sergančiųjų bendruosius kraujotakos reguliavimo aspektus, 
kraujotakos prisitaikymo mechanizmus, kintant funkcionavimo sąlygoms. Mažiausiai 
ištirti ligonių kraujotakos mechanizmai miego metu. Šio tyrimo rezultatai atskleidė naujus 
kardiovaskulinės patologijos mechanizmus miego stadijų kaitos metu bei jos atsistatymo 
dėsningumus nuo ciklinės miego struktūros. 

Institute atlikti tyrimai kraujotakos sistemos reguliavimo mechanizmų tyrimo bei 
kompleksinio funkcinio testavimo metu yra svarbūs tiek teorine, tiek praktine prasme. 
Gauti duomenys panaudojami praktikoje, tobulinant gydymo parinkimą, t.y. parenkant 
vaistus ir mankštą, įvertinant ligos eigą bei jos prognozę. Šios metodikos taip pat taikomos 

sporto ir darbo fiziologijoje, biologijoje ir pedagogikoje, ergonomikoje ir profesinėje 
patologijoje. 

Kardiologinės reabilitacijos tyrimai buvo pradėti sukūrus Lietuvoje kardiologinės 
reabilitacijos sistemą, padėjusią sumažinti invalidumo nuo miokardo infarkto ligos trukmę. 
Šiuo metu svarbiausias dėmesys skiriamas komplikuotų ligos atvejų atstatomojo gydymo 
tobulinimo galimybėms atskleisti, ypač esant širdies ir smegenų kraujotakos patologijai, 
individualioms programoms sudaryti. 

Institutas dalyvauja sprendžiant bendrosios reabilitacijos konceptualinius bei 
metodinius-organizacinius klausimus PSO programose. Tai padės spręsti Lietuvos 
medicinines, socialines invalidumo reabilitacijos problemas. Iki šiol respublikoje nėra 
organizuotos programos šiuos klausimus spręsti. Bendroji reabilitacija, invalidų globa 
bei jų socialinė integracija yra svarbūs, siekiant sukurti vieningą reabilitacijos sistemą 
Lietuvoje. 


Instituto personalas 


Administracija: 
D. M. Zemaitytė, habil. med. m. dr. prof., vyr. moksl. bendr. - instituto vadovė 
G. Varoneckas, habil. med. m. dr., moksl. sekr., vyr. moksl. bendr. 


Kardiologijos laboratorijos personalas: 

J. Brožaitienė, vyresn. moksl. bendr. - laboratorijos vadovė 
V. Jakumaitė, asist. 

J. Juškėnas, vyresn. moksl. bendr. 

V. Paulaitienė, asist. 

R. Širvytė, asist. 


Klinikinės fiziologijos laboratorijos personalas: 

G. Varoneckas, habil. med. m. dr., vyr. moksl. bendr. - laboratorijos vadovas 
I. Brazdeikytė, asist. 

R. Daukšienė, asist. 

R. Daukšys, asist.- 

V. Dilkaitė, vyr. asist. 

V. Janušonis, habil. dr., vyresn. moksl. bendr. 

R. Kėsaitė, asist. 

S. Knyzelis, asist. 

A. Martinkėnas, inform.-matemat. m. dr., vyresn. moksl. bendr. 
S. Stonkus, vyresn. moksl. bendr. 

G. Valytė, moksl. bendr. 

L. Zakarevičius, moksl. bendr. 

G. Žiliukas, vyresn. moksl. bendr. 


Neuropsichologijos laboratorijos personalas: 

A. Stankus, vyresn. moksl. bendr. - laboratorijos vadovas 
A. Būta, vyresn. asist. 

R. Girčys, asist. 

A. Žukauskas, techn. m. dr., vyresn. moksl. bendr. 

Paaiškinimai po nuotraukornis 


Pirmame viršelio puslapyje Kauno medicinos akademijos centriniai rūmai 
(Mickevičiaus g. 9) 


10 puslapyje 

Medicinos fak. profesoriai 1930 m. 

Iš kairės į dešinę sėdi : E. Landau, P. Raudonikis, K. Buinevičius, V. Tumėnienė, J. Karuža, J. 
Bagdonas, VI. Lašas; stovi: J. Žilinskas, J. Blažys, P Mažylis, P. Avižonis, A. Jurgeliūnas, E. Vinteleris 


11 puslapyje 

Chirurgijos katedros personalas 1932 m. 

Iš kairės į dešinę sėdi: S. Šakenienė, J. Čeponis, A. Hagentornas, VI. Kuzma, V. Kanauka; 
stovi: I. Matuzevičius, J. Jaržemskas, pavardė nežinoma, S. Kudirka, V. Paprockas 


18 puslapyje 

Vidaus ligų katedros personalas 1950 m. 

Iš kairės į dešinę sėdi: J. Zambacevičius, skyriaus vedėja L. Šulgaitė, Z. Januškevičius, k-ros 
vedėjas J. Kupčinskas, S. Gruodytė, A.Žiugžda, A. Baubinienė; stovi: (1) A. Vičienė, (2) E. 
Gutmanas, (8) J. Danys 


26 puslapyje 

Kauno medicinos instituto Mokslinė taryba 1980 m. 

Iš kairės į dešinę sėdi: FF dekanas E. Tarasevičius, TMF dekanas K. A. Tamašauskas, KMF 
dekanas S. Kindziulis, prorektorius V. Kuzminskis, rektorius Z. Januškevičius, prorektorius A. 
Praškevičius, V. Ostrauskas, SF dekanas P Tercijonas; antroje eilėje stovi: A. Eviltis, R. Stropus, 
Albertas Vitkus, A. Žiugžda, J. Šurkus, H. Dūdėnas, E. Stalioraitytė, J. Nainys, A. Baubinienė, J. 
Dievaitienė, A. Lukoševičiūtė, trečioje ir ketvirtoje eilėse: L. Lukoševičius, L. Džekčiorius, R. 
Basevičius, L. Gradauskas, A. Pranevičius, G. Šauklys, V. Vaškelis, V. Nečiūnas, S. Čepulis, J. 
Sapagovas, B. Kaluškevičius, A. Mickis, E. Kaikarienė, A. Rašymas, J. Kuzma, V. Vaičiuvėnas, V. 
Zykas, B. Padegimas, O. Grinkevičienė, S. Gendvilis, P. Simaška, E. Misiūnaitė 


:44 puslapyje 

Kauno medicinos akademijos rektoratas 1997m. 

Iš kairės į dešinę sėdi: Užsieniečių studijų centro dekanė prof. A. Valančiūtė, rektorius prof. V. 
Grabauskas, rektorato sekretorė G. Vilkienė; stovi: FF dekanas prof. P Vainauskas, prorektorius 
infrastruktūrai V. Venclovas, Endokrinologijos instituto direktorius prof. L. Lašas, MF dekanas 
€.p. prof. A. Eviltis, prorektorius mokslo reikalams prof. A. Bertulis, SF dekanas doc. R. Kubilius, 
Podiplominių studijų dekanas prof. R. Žebrauskas, mokslinis sekretorius doc. V. Volbekas, 
Akademinių klinikų gen. direktorius doc. J. Pundzius, VSF dekanas doc. A. Kimtys 


45 puslapyje 

KMA dekanatų darbuotojai. 

Iš kairės į dešinę sėdi: Užsieniečių studijų centro dekanė prof. A. Valančiūtė, FF sekretorė A. 
Česonienė, Slaugos fak. sekretorė T. Golubova, MF dekanas e. p. prof. A. Eviltis, MF sekretorė 
H. Šatinskaitė, VSF sekretorė G. Bankauskienė; stovi: Užsieniečių studijų centro prodekanas 
doc. R. Miliauskas, MF prodekanas doc. L. Kupčinskas, Podiplominių studijų dekanas prof. R. 
Žebrauskas, MF prodekanas doc. D. Bumblys, MF prodekanė doc. R. Petronienė, FF dekanas 
prof. P. Vainauskas, MF prodekanas doc. V. Aželis, MF studentų gamybinės praktikos vadovė M. 
Stanevičienė, VSF dekanas doc. A. Kimtys 

46 puslapyje 

KMA ūkio skyriaus darbuotojai 1997m. 

Iš kairės į dešinę sėdi: A. Šeflerienė, A. Blažienė, A. Bliuvas, prorektorius infrastruktūrai V. 
Venclovas, B. Vaičekauskienė; stovi: J. Žilinskas, A. Sabaliauskas, B. Šlapkauskienė, ūkio dalies 
vedėjas A. Miliukas, E. Lasinskienė, J. Janušienė, vyr. inžinierius J. Jaras 


47 puslapyje 

Buhalterinės apskaitos ir atskaitomybės skyrius 1997m. 

Iš kairės į dešinę sėdi: vyr. buhalterė A. Povilaitienė, L. Ilčiukienė, S.Grigalius, A. Pupkuvienė; 
stovi: V. Tomkienė, R. Milukienė, V. Gulevičienė, R. Šinkūnaitė, A. Vilčinskienė, V. Maliauskienė, 
I. Šakalienė,R. Gofmanienė 


53 puslapyje 
Ikidiplominių studijų skyrius. š 
Iš kairės į dešinę: A. Baršauskaitė, J. Lubytė, I. Sakalienė 


57 puslapyje 

Mokslo skyriaus darbuotojai. 

Iš kairės į dešinę sėdi: V. Pukienė, Z. Kiudelienė, N. Adomaitytė, G. Vilkienė; stovi: I.Banelytė, 
P. Simaška 


60 puslapyje 

“Fraternitas Lithuanica" gydytojų ir studentų korporacijų nariai 1992 m. 

Iš kairės į dešinę sėdi: J. Stanaitis, J. Jukna, J. Lelis, J. Gulbinas, K. Labanauskas, V. Ilgevičius, 
V. Sirijos Gira, V. Paškevičius; stovi antroje eilėje: L. Mackevičius, J. Galinauskas, V. Kleiza, V. 
Siudikas; trečioje eilėje: V. Prielgauskas, G. Verkauskas, M. Jievaltas, E. Skarulis, R. Ruplys, D. 
Guzevičius, D. Liutkus, S. Milašius, R. Jurkėnas, D. Gerasimavičius, D. Balčiūnas, A. Lignugaris 


61 puslapyje 
Leidyklos Carbuatojai. 


vw 


Prekevičius, leidyklos vadovas prof. Z.V. Satkevičius, S. Medžionis, K. Raščius 


62 puslapyje 

Savaitraščio “Ave vita" darbuotojai. 

Iš kairės į dešinę sėdi: S. Daktaravičius, vyr. redaktorius doc. V. Salinka; stovi: V. Pečiulytė, A. 
Ramanauskienė, R. Berteškaitė, R. Adamavičius, V. Šveikauskas 

64 puslapyje 

KMA bibliotekos darbuotojai. 

Pirmoje eilėje iš kairės į dešinę sėdi: R. Apanavičiūtė , I. Rimkienė , direktorė M. Kretavičienė, 
D. Lišauskaitė, J. Trapidienė, S. Tumėnienė; antroje eilėje stovi: C. Gramnickis, L. Šlapikienė, R. 
Staniulienė, V. Gražienė, I. Romančikaitė, D. Porutienė, D. Valušytė, I. Raišienė; trečioje eilėje 
stovi: R. Uzdilienė, B. Biliūnienė, E. Ivanauskienė, Ž. Darbinova, V. Aleknienė, D. Maceinaitė, 
B. Skvarnavičiūtė 


66 puslapyje 

KMA Lietuvos medicinos ir farmacijos istorijos muziejaus darbuotojai.. 

Iš kairės į dešinę sėdi: V. Gudienė, A. Kaikaris, direktorius TA. Mekas, vaistinės vedėja O. 
Mikulienė; stovi: M. Karkauskaitė, V. Svinkūnas, Z. Šimaitienė, V. Siudikas, R. Minevičius, A. 
Petronytė, A. Bagdonavičius, L. Kuzmickienė, Ž. Vilkaitienė 

73 puslapyje 
Kauno akademinės klinikos 


76 puslapyje 

Kauno akademinių klinikų direktoratas. 

Centre stovi generalinis direktorius doc. J. Pundzius; iš kairės į dešinę sėdi: slaugos direktorė 
Ž. Nutautienė, direktorius ūkio ir inžinerijos reikalams V. Venclovas, valdymo tarnybos direktorius 
E. Varpiotas, direktorius konservatyviai medicinai R. Sakalauskas, direktorius motinos ir vaiko 
sveikatos priežiūrai K. Levišauskas, direktorius operacinei medicinai D. Pavalkis 


84 puslapyje 

Bendrosios chirurgijos katedros darbuotojai. 

Iš kairės į dešinę sėdi: G. Stačkūnienė, katedros vedėjas prof. A. Purtokas,V. Vaškelis, J. 
Dauderys; stovi: E. Kelbauskas, S. Bradulskis, H. Sacevičienė, E. Žurauskas, J. Juočas, G. 
Bachmackis 


88 puslapyje 

Biologijos katedros darbuotojai. 

Iš kairės į dešinę sėdi: L. Mickienė, I. Andriuškevičiūtė, katedros vedėjas prof. A. Bertulis, T. 
"Tavzarašvili-Pakulienė; stovi: A. Gutauskas, L. Jurkienė, A. Bulatov, J. Kočanienė, J. Loginovič, 
R. Matusevičiūtė, I. Arbačiauskienė, I. Lašienė, A. Sinkus, V. Strogonov 


89 puslapyje 

Biologinės ir bioorganinės chemijos katedros darbuotojai. 

Iš kairės į dešine sėdi: I. Ivanovienė, N. Stasiūnienė, J. Burneckienė, R. Šatinskienė; stovi: A. 
Kašauskas, L. Lukoševičius, H. Rodovičius, katedros vedėjas prof. A. Praškevičius, H. Firantas, 
D.Kondratas 


90 puslapyje 

Ekstremaliosios medicinos katedra. 

Iš kairės į dešinę sėdi: L. Martusevičienė, katedros vedėjas doc. A. Vaitkaitis, N. Šveikauskienė; 
stovi: V. Andriulionis, D. Vaitkaitis, R. Aleknavičius, R. Kazakevičius 


92 puslapyje 

Fizikos, matematikos ir biofizikos katedros darbuotojai. 

Iš kairės į dešinę sėdi: A. Vaitkus, R. Šimoliūnienė, katedros vedėjas prof. J. Sapagovas, M. 
Giedrienė, G. Lipskytė, J. Skučas; stovi: K. Tiknevičius, G. Vaitiekaitis, A. Staškūnas, E. Usevičius, 
3, Matijošaitienė, V. Mildažis, L. Pauliukėnas, J. Naktinis, A. Rašymas 


93 puslapyje 

Histologijos ir embriologijos katedros darbuotojai. 

Iš kairės į dešinę sėdi: A. Valančiūtė, katedros vedėjas doc. K. Baltrušaitis, J. Lubytė; stovi: N. 
Baubaitė, D. Baranauskienė, Albertas Vitkus, A. Kvietkienė , Aleksandras Vitkus 


08 puslapyje 

Kalbų katedros darbuotojai. 

Iš kairės į dešinę pirmoje eilėje: I. Ramanauskas, A. Gutauskaitė, I. Bubinienė, -V, Širkienė, V. 
Nečiūnienė, G. Piotuchovienė; antroje eilėje: J. Surkienė, J. Bajoras, R. Baranauskaitė, D. Gudaitytė, 
katedros vedėja E. Molytė, L. Šarkauskienė, N. Janulienė, V. Nečiūnas, K. Summerfield, R. 
Brunevičiūtė; viršuje: J. Čiukšienė, Z. Sirtautienė, E. Paulauskaitė, J. Levanauskaitė, D. 
Vankevičienė 

102 puslapyje 

Mikrobiologijos katedros darbuotojai. 

Iš kairės į dešine sėdi: A.Lasinskaitė-Čerkašina, V. Vaičiuvėnas, R. Grigaitė;stovi: G. Čerkašinas, 
V. Sudintas, M. Samulėnas, L.Akramas, katedros vedėjas doc. A. Pavilonis 


106 puslapyje 

Patologinės fiziologijos katedros darbuotojai. 

Iš kairės į dešinę sėdi: V. Jakšaitytė, R. Vaičiulytė, A. Vileišis, V. Jurkštienė, G. Šimonienė; 
stovi: V. Meškelevičius, katedros vedėjas prof. A. Kondrotas, K. Jankauskienė, V. Vyzas, 
A.Juodžiukynas 


109 puslapyje 

Teorinės ir klinikinės farmakologijos katedros darbuotojai. 

Iš kairės į dešinę sėdi: G. Kuzminova, A. Mickis, katedros vedėjas doc. R. Basevičius, R. 
Kaltauskienė, R. Mačiulaitis; stovi: E. Kaduševičius, V. Pocevičienė, A. Milašius, V. Volbekas, A. 
Urmonienė, V. Budnikas, D. Pempytė, R. Jankūnas, H. Gurskaitė 


111 puslapyje 

Žmogaus anatomijos katedros darbuotojai. 

Iš kairės į dešinę sėdi: D. H. Pauža, K.A. Tamašauskas, V. Gedrimas, V. Anusevičienė , V. ' 
Ąželis, katedros vedėjas prof. R. Stropus, anatomijos muziejaus vedėja A. Rudžianskaitė, E. 
Burneckis, V. Vaičekauskas; stovi: E. Pažemeckienė, B. Babrauskienė, A. Šitkauskas, A. Šakalys, 
G. Skripkienė, A. Dabužinskienė, V. Ferencienė, V. Kemežienė, V. Skripka, O. Petravičienė, J. 
Kuodytė, N. Paužienė 


119 puslapyje 

Žmogaus fiziologijos katedros darbuotojai. 

Iš kairės į dešinę pirmoje eilėje: I. Korotkich, L. Česynienė, Ž. Senikienė , G. Civinskienė, A. 
B. Rūta; antroje eilėje: S. Gendvilis, E. Kėvelaitis, katedros vedėjas prof. R. Abraitis, A. 
Juodžiukynas, P. Cibas 


123 puslapyje 

Akių ligų klinikos darbuotojai. 

Iš kairės į dešinę: A. Valentinienė, I. Raubienė, J. Jankauskienė, J. Neverauskienė, A. Blužienė, 
akių traumų skyriaus vedėjas R. Gricius, vaikų akių ligų skyriaus vedėja A. Tercijonienė, E. 
Daktaravičienė, A. Melnikas, III akių ligų skyriaus vedėjas A. Gumbelevičius, vaikų regos 
apsaugos skyriaus vedėja O. Majauskienė, I. Vaškelienė, A. Paunksnis, klinikos vadovas prof. V. 
Jašinskas, V. Barzdžiukas, II akių ligų skyriaus vedėjas R. Gelžinis, I akių ligų skyriaus vedėja D. 
Baniulienė, J. Japkinas 


126 puslapyje 

Akušerijos ir ginekologijos klinikos darbuotojai. 

Iš kairės į dešinę: V. Gintautas, R. Janickienė, R. Saimnlšnas, M. Butylkina, G. Šiupšinskas, 
D. Baliutavičienė, klinikos vadovė doc. M.V. Čigrijienė, R. Nadišauskienė, V. Sadauskas, A. 


Svygrys 


131 puslapyje 

Anesteziologijos ir intensyviosios terapijos klinikos darbuotojai. 

Iš kairės į dešinę: D. Adukauskienė, Z. Dulevičius, I. Marchertienė, A. Lukoševičiūtė, 
klinikos vadovė prof. D. Reingardienė, A. Mickevičienė, V. Stasiukynienė 

133 puslapyje 

Ausų, nosies ir gerklės ligų klinikos darbuotojai. 

Iš kairės į dešinę sėdi: A. Karazijienė, V. Kinduris, klinikos vadovas doc. K. Povilaitis, V. 
Uloza, skyriaus vedėjas A. Babarskas; siovi: R. Pribuišienė, S. Vaitkus, A. Žilinskaitė, K. 
Balsevičius, N. Šiupšinskienė, S. Stankovičiūtė, I. Randakevičienė 


136 puslapyje 

I chirurgijos klinikos darbuotojai. 

Iš kairės į dešinę pirmoje eilėje: J. Šošas, klinikos vadovas doc. J. Pundzius , A. Žindžius, Ž. 
Endzinas; antroje eilėje: G. Barauskas, D. Pavalkis, R. Uselienė, A. Sincevičius, I chirurg. skyriaus 
vedėjas V. Kievišas, A. Korženiauskas; trečioje eilėje: V. Kymantas, S. Grižas, A. Maleckas, G. 
Dzidolikas, nudeg. skyriaus vedėjas J. Klebanovas, V. Krasauskas, A. Boguševičius, I. Tokeris; 
ketvirtoje eilėje: G.Arlauskas,II chirurg. skyriaus vedėjas E. Torrau, A. Girdžius, R. Rimdeika, S. 
Butrimavičius, G. Tiškus 


140 puslapyje 

Ii chirurgijos klinikos darbuotojai. 

Iš kairės į dešinę sėdi: D. Venskutonis, J. Babravičius, klinikos vadovas prof. V. Zykas, A. 
Adukauskas , V. Pšemeneckas; stovi: P. Jonauskas, A. Tamelis, Č. Klimas, R. Šiugžda, K. 
Kaminskas, V. Rinkevičius, J. Andriuškevičius, Ž. Saladžinskas 

143 puslapyje 

Infekcinių ligų klinikos darbuotojai. 

Iš kairės į dešinę sėdi: D. Vėlyvytė, klinikos vadovas doc. A. Laiškonis, M. V. Bareišienė; stovi: 
N. Broniukaitienė, A. Jucevičienė, J. Mekionienė 


146 puslapyje 

Kardiochirurgijos klinikos darbuotojai. 

Iš kairės į dešinę sėdi: skyriaus vedėjas K. Vaičiulis, A. Veikulienė, R. Balčaitienė, I. Aleksonienė, 
L. Jankauskienė, A. Dobkevičienė, J. Vaškelytė, Š. Kinduris; stovi: A. Dumčius, R. Žebrauskas, 
T. Norkus, J. Sakalauskas, E. Putelis, R. Putelis, V. Tamošiūnas, klinikos vadovas doc. R. Benetis, 
A. Sasnauskas, V. Šileikis, M.Dumčius, T. Lenkutis 


151 puslapyje 

Neonatologijos klinikos darbuotojai. 

Iš kairės į dešinę pirmoje eilėje: E. Markūnienė, V. Šulnienė, J. Girčytė, D. Daugėlienė, R. 
Balnienė, N. Ivanauskienė, A. Kudrevičienė, R. Balčiūnienė, D. Navasaitytė, J. Buinauskienė, V. 
Kumžienė, D. Stonienė; antroje eilėje: klinikos vadovas A. Pužas, A. Mačiulevičius, L. Antanavičiūtė, 
Z.. Jurgaitienė, N. Galpernienė, R. Jasinauskas, V. Čepulevičiūtė, L. Milašienė, R. Stankevičienė, 
Z.. Petruškevičienė, N. Praškevičienė, T Toker, L. Galvanauskienė, L. Zenkevičienė 


154 puslapyje 

Neurochirurgijos klinikos darbuotojai. 

Iš kairės į dešine pirmoje eilėje: J. Šmakotinas,V. Ragaišis, A. Matukevičius, S. Gaudiešius, K. 
Petrauskienė, V. Kriauza, M. Grigonienė, A. Bėčiutė,V. Naujokaitė, G. Baltrūnas, B. Pačesiūnaitė, 
B. Mickienė, R. Rimkus, A. Rimkienė, G. Miliūnas, J. Subačiūtė, prof. L. Klumbys, A. Juodeikis, 
J. Parnarauskas; antroje eilėje: A. Melieškienė, J. Gėlūnas, R. Vilcinis, M. Obelenius, L. Kondrotas, 
B. Piktys, K. Šinkūnas, R. Šumauskas, J. Tamašauskas, A. Linkevičius 


156 puslapyje 
Neurologijos klinikos darbuotojai. 

Iš kairės į dešinę pirmoje eilėje: D. Aleksaitienė, V. Šiaudytienė, II nervų ligų sk. vedėja D. 
Obelienienė, V. Gresevičienė, I nervų ligų sk. vedėja P. Lopaitienė, A. Leščiukaitienė, R. 
Bagdonienė, A. Mačionis, D. Šiurkienė, A. Peldžienė, L. Paulauskas; antroje eilėje: klinikos vadovė 
doc. N. Vaičienė, V. Pauza, A. Savičanskaitė, I. Slabšinskienė; trečioje eilėje: R. Neverauskas, A. 
Vaitkus, vaikų nervų ligų sk. vedėja T. Volkova, A. Ščiupokas, D. Švetkauskaitė, A. Lopaitė 


158 puslapyje 

Odos ir venerinių ligų klinikos darbuotojai. 

Iš kairės į dešinę sėdi: J. Vasilavičienė, klinikos vadovas prof. P Gailevičius, F. Dankšienė, O. 
Čeburkovas; stovi: R. P. Zarankienė, O. Deksnienė, A. Petkevičius 


160 puslapyje 

Patologinės anatomijos klinikos darbuotojai. 

Iš kairės į dešinę sėdi: R. Buikus, I. Antanavičienė, klinikos vadovas prof. K. Daukša, skyriaus 
vedėjas J. Gedminas, V. Krapavickienė, M. Gedminienė, stovi: J. Čeponis, V. Baltrėnas, A. Ragaišis, 
R. Gailys, A. Adamavičius, D. Pranys 


162 puslapyje 

Psichiatrijos klinikos darbuotojai. 

Iš kairės į dešinę sėdi: I psichiatrijos skyriaus vedėja B. Kazilionytė, klinikos vadovas doc. B. 
Burba, R. Statkevičiūtė; stovi: R. Serkšnienė, V. Taranda, II psichiatrijos skyriaus vedėja V. 
Adomaitienė 


164 puslapyje 

Radiologijos klinikos darbuotojai(su anksčiau dirbusiais) 

Iš kairės į dešinę sėdi: E. Monastyreckienė, L. Gradauskas, E. Juozaitytė, klinikos vadovas 
prof. Z. V. Satkevičius, D. Skorupskienė, J. Šukytė-Čaikauskienė, H. Gintautas; siovi: Ev. Keleras, 
A. Sutkus, E. Keleras, R. D. Bandzaitienė, J. Kiudelis, A. Basevičius 


166 puslapyje 

Teisės medicinos sektoriaus darbuotojai. 

Iš kairės į dešinę: rezidentų vadovas A. Sutkus, P Galeckas, B. Bendžiūnas, sektoriaus vadovas 
doc. A. Cėpla, S. Mekšraitis, R. Jurelevičius, S. Sabaitienė 


168 puslapyje 

Torakalinės chirurgijos klinikos darbuotojai. 

Iš kairės į dešinę sėdi: skyriaus vedėjas prof. E. Bagdonas, klinikos vadovas doc.G. Kunigėlis, 
A. Rubikas; stovi: A. Vilčinskas, L. Jasulaitis, P Gradauskas 


171 puslapyje 

"Traumatologijos ir ortopedijos klinikos darbuotojai. 

Iš kairės į dešinę sėdi: I traum. sk. vedėjas A. R. Astromskas, S. Pranckevičius, klinikos vadovas 
prot. A. Petrulis , R. Kalesinskas, L. Vaicekavičius; stovi: III traum. sk. vedėjas R. Jasiukevičius, 
L. Vitkus, S.Pamarneckas, V. Gerulis 


174 puslapyje 

Urologijos klinikos darbuotojai. 

Iš kairės į dešinę: klinikos vadovas doc. K. Jocius , D. Bumblys, skyriaus vedėjas J. Mickevičius 
„A. Domarkas, E. Varpiotas, V. Augustinas, A. Radavičius, A. Matijošaitis, R. Mickevičius, E. 
Usaitytė, A. Motiejūnas, V. Navickas, R. Sabockis 

179 puslapyje 

Vaikų chirurgijos klinikos darbuotojai. 

Iš kairės į dešinę: G. Trumpulytė, D. Žeromskienė, I. Zaparackaitė, V. Urmonas, E. Eiva, 
A. Rudaitienė, klinikos vadovas V. Barauskas, A. Palepšaitis, D. Malcius, V. Jazdauskienė, S. 
Rinkevičius, R. Bagdzevičius 


182 puslapyje 

Vaikų ligų klinikos darbuotojai. 

Iš kairės į dešinę sėdi: I vaikų ligų sk. vedėja B. Pundzienė , N. Šimkienė, klinikos vadovas 
doc. J. Bojarskas, N. D. Bakšienė, J. Kudzytė, L.Vaidelienė; stovi: G. Granickienė, G. Levinienė, 
R. Šileikienė, konsultacinės poliklinikos vaikų ligų skyriaus vedėja R. Cibienė, S. Dumčius, III 
vaikų ligų sk vedėja D. Eviltienė, V. Kazlauskienė, vaikų reanimacijos ir intensyviosios terapijos 
sk. vedėjas R. Kėvalas , L. Labanauskas 


184 puslapyje 

Penkių terapijos klinikų: Gastroenterologijos, Hematologijos, Nefrologijos, Pulmonologijos- 
alergologijos 17 Reumatologijos darbuotojai. 

Iš kairės į dešinę pirmoje eilėje: Gastroenterologijos klinikos vadovas doc. L. Kupčinskas, J. 
Bakšys, Hematologijos klinikos vadovė doc. R. Griniūtė, Pulmonologijos-alergologijos klinikos 
vadovas prof. A. Pranevičius, Reumatologijos klinikos vadovė prof. N. Misiūnienė, KAK direktorius 
konservatyviajai medicinai doc. R. Sakalauskas, Nefrologijos klinikos vadovas doc. V. Kuzminskis, 
V. Tamulaitienė; antroje eilėje: L. Ščiupokas, R. Petronienė, skyriaus vedėjas A. Raila, S. 
Ivašauskienė, N. Jankūnienė, D. Bierontienė, L. Rekienė, E. Vaitkus, D. Barkauskienė, V. 
Meškinis, P. Vilūnas, L. Jonaitis 


1842 puslapyje 

VDU Medicinos fakulteto humoristinė charakteristika (piešė A. Volockis 1929m.). 

Iš kairės į dešinę pirmoje eilėje: prof. E. Vinteleris, prof. J. Karuža, prof. K. Buinevičius, prof. 
J. Bagdonas; antroje eilėje: prof. J. Blažys, prof. P. Radzvickas, prof. V. Tamėnienė, prof. J. Žilinskas, 
dekanas prof. VI. Lašas rodo į mirties šokį šokančias giltines ir į jų graikiškai parašytus žodžius: 
"Kiek besistengsite, vis tiek nieko nepadarysite", prof. P. Mažylis, prof. P. Avižonis, prof. P 
Raudonikis, prof. A. Jurgeliūnas, prof. A. Hagentornas, prof. E. Landau 


184P puslapyje 

Kardiologijos klinikos darbuotojai. 

Iš kairės į dešinę sėdi: A. Kavoliūnienė, D. Satkienė, V. Medzevičienė, R. Jonkaitienė; siovi: A. 
Eviltis, R. Endriukaitytė, klinikos vadovas prof. P Zabiela, Z. Visockaitė, T Šileikis, J. Vaškelytė, 
A. Dobkevičienė 


Reumatologijos klinikos darbuotojai. 
Iš kairės į dešinę sėdi: G. Pocienė, A. Baranauskaitė, V. Tamulaitienė, klinikos vadovė prof. N. 
Misiūnienė, N. Butkienė, J. Bindokienė; stovi: skyriaus vedėjas A. Raila, V. Stigienė, E. Eviltis 


185 puslapyje 

Vidaus ligų propedeutikos katedros darbuotojai. 

Iš kairės į dešinę sėdi: P. Simaška, R. Petkevičienė, katedros vedėja M. Staponkienė, A. 
Baltuškevičius, A. Unikauskas; antroje eilėje: N. Jankevičienė, L. Valiukienė, R. Leskauskienė, 
R. Marcinkus, E. Bacevičius, A. Bernotienė, J. Rudokienė 


200 puslapyje 
Analizinės ir toksikologinės chemijos katedros darbuotojai. 

Iš kairės į dešinę sėdi: lab. vedėja G. Gudebskienė, R. Marksienė, katedros vedėjas prof. P. 
Vainauskas , M. Sapragonienė, A. Leimonienė; stovi: P. Nenortienė, V. Dirsė, I. Gervienė, V. 
Grigaliūnienė, S. Kazlauskas, G. Karnišauskaitė, K. Vitkevičius, G. Kiliuvienė 


203 puslapyje 

Farmacinės chemijos ir farmakognozijos katedros darbuotojai. 

Iš kairės į dešinę pirmoje eilėje: A. Dagilytė, F. Andrulienė, P. Marčiulionienė, Z. Barsteigienė, 
V. Lenickytė, R. Bernatonienė; antroje eilėje: F. Malinauskas, A. Lukošius, E. Karčiauskas , 
katedros vedėjas prof. V. Janulis, V. Žitkevičius 


207 puslapyje 

Vaistų technologijos ir farmacijos organizavimo katedros darbuotojai. 

Iš kairės į dešinę sėdi: A. Gendrolis, J. Vaičiulėnienė, L.Puodžiūnienė, E. Šerpenskienė, H. 
Mituzas, V. Juknelienė, R. Mikalauskienė; stovi antroje eilėje: J. Davalgienė, S. Velžienė, Z. 
Kalvėnienė, I. Buragienė, I. Jakubavičienė, B. Aleknavičienė, D. Bernatonis, G. Drakšienė, R. 
Gerbutavičienė; trečioje eilėje: L. Švambaris! R. Radžiūnas, katedros vedėjas prof. A. Savickas, Ža 
Martinėnas, A. Baranauskas 


212 puslapyje 

Odontologijos ir dentiatrijos katedros darbuotojai 1935 m. 

Iš kairės į dešinę sėdi: (2) K. Gumeniukienė, (3) O. Mikuckaitė, (4) - katedros vedėjas doc. P. 
Stančius, (5) E. Pšigodskienė 


216 puslapyje 

Ortodontijos klinikos darbuotojai. 

Iš kairės į dešinę pirmoje eilėje: S. Kupčinskienė, K. Lopatienė, R. Damušienė, A. Gaidytė; 
antroje eilėje: Z.. Tuškevičienė, I. Andrejaitienė, I. Sližienė, V. Simonavičiūtė; trečioje eilėje: Z.. 
Mikalauskienė, S. Juškevičius, klinikos vadovas doc. A. Šidlauskas ,J. Janušaitienė, A. Vasiliauskas 


218 puslapyje 

Ortopedinės stomatologijos klinikos darbuotojai. 

Iš kairės į dešinę sėdi: Vl. Stučinskas, J. Sakalauskienė, klinikos vadovas prof. J. Žekonis; 
stovi: A. Šurna, A. Gleiznys 


220 puslapyje 

Profilaktikos ir vaikų stomatologijos klinikos darbuotojai. 

Iš kairės į dešinę sėdi: E. Slabšinskienė, klinikos vadovė S. Milčiuvienė , V. Vaitkevičienė, I. 
Vasiliauskienė; stovi: J. Narbutaitė, L. Jasulaitytė, K. Saldūnaitė, J. Pauraitė 


221 puslapyje 

Terapinės stomatologijos klinikos darbuotojai. 

Iš kairės į dešinę sėdi: P. Paipalienė, A. Giedrienė, D. Žebrauskienė, klinikos vadovė doc. N. 
Kelbauskienė, J. Šemetova, G. Stropienė; stovi: E. Jagelavičienė, A. Visokinskienė, J. Siudikienė, 
K. Bušauskas, G. Valentavičienė, G. Granickienė, I. Pacauskienė, J. Globienė 


223 puslapyje 

Veido ir žandikaulių chirurgijos ir chirurginės stomatologijos klinikos darbuotojai. 

Iš kairės į dešinę sėdi: G. Janužis, R. Stakaitytė, klinikos vadovas doc. R. Kubilius, I. 
Navakauskienė, G. Sabalys; stovi antroje eilėje: L. Dubosas, P. Tercijonas, Guzevičienė, P. 
Petruškevičius, A. Lukošiūnas; trečioje eilėje: G. Juodžbalys, D.Sakavičius, R. Babičenko, A. 
Gervickas, St. Bojarskas 

229 puslapyje 

Slaugos ir rūpybos katedros darbuotojai. | 

Iš kairės į dešinę pirmoje eilėje: K. Jonaitienė, R. Repšys, T. Golubova, Slaugos fak. dekanas 
doc. A. Šeškevičius , L. Sajienė; antroje eilėje: B. Baliulevičiūtė, V. Emužienė, R. Lipovskienė, A. 
Adomavičiūtė. 


230 puslapyje 

Geriatrijos klinikos darbuotojai. 

Iš kairės į dešinę sėdi: N. Šmigelskienė, I. Čygaitė-Buožienė, klinikos vadovė doc. V. Lesauskaitė 
„ N. Indrelienė; stovi: B. Vasiliauskas, J. Jakaitytė, G. Bagdonas, A. Visokinskas 


232 puslapyje 

Reabilitacijos klinikos darbuotojai. 

Iš kairės į dešinę sėdi: R. Kibiša, L. Švedienė, kineziterapijos sk. vedėja I. Rimdeikienė, klinikos 
vadovas prof. A. Kriščiūnas, fizinės med. ir reab. skyriaus vedėja D. M. Gradauskienė, J. 
Samėnienė, A. Kimtys, A. Zasimauskienė 


234 puslapyje 

Visuomenės sveikatos fakulteto Taryba. 

Iš kairės į dešinę pirmoje eilėje: Tarybos pirmininkas, VSF dekanas doc. A. Kimtys, J. Klumbienė, 
S. Milčiuvienė, I. Jakušovaitė, I. Misevičienė, V. Jasiūnas, J. Petrauskienė, D. Bierontas, S. 
Domarkienė, Ž. Padaiga; antroje eilėje: K. Valius, A. Norkus, A. Goštautas, V. Grabauskas, V. 


Obelenis 


235 puslapyje 

Aplinkos ir darbo medicinos katedros darbuotojai. 

Iš kairės į dešinę sėdi: L. Škėmienė, L. Strumilaitė, katedros vedėjas prof. V. Obelenis, R. 
Telksnienė, R. Raškevičienė; stovi: A. Daškevičius, L. Lašaitė, A. Lukauskas, L. Bleizgienė, V. 
Januškevičius 


238 puslapyje 

Filosofijos ir socialinių mokslų katedros darbuotojai. 

Iš kairės į dešinę pirmoje eilėje: N. Vasiljevienė, A. Leonavičius, A. Ščiogoleva, katedros vedėja 
doc. I. Jakušovaitė, M. Marcinkienė; antroje eilėje: V. Paltanavičius, Z. Liubarskienė; /rečioje 
eilėje: P. Jurkonienė, A. Žemaitaitis 


241 puslapyje 

Fizinio auklėjimo ir sporto medicinos katedros darbyotojai. 

Iš kairės į dešinę pirmoje eilėje: L. Plioplys, I. Plioplienė, S. Vaišienė, T Revuckienė, R. 
Kazlauskienė; antroje eilėje: katedros vedėjas prof. V. Jasiūnas, A. Seibutienė, D. Naujokaitytė, 
A. Vitartaitė, G. Šauklys; trečioje eilėje: R. Liachovičius, J. Poderys, V, Bieliūnas 


245 puslapyje 

Profilaktinės medicinos katedros darbuotojai. 

Iš kairės į dešinę sėdi: T. Misevičienė, katedros vedėjas prof. V. Grabauskas , S. Domarkienė; 
stovi: R. Venienė, K. Vilimas, J. Klumbienė, L. Šumskas, T. Stanikas, Ž. Padaiga, Ž. Milašauskienė 


247 puslapyje 
Socialinės medicinos katedros darbuotojai. 

Iš kairės į dešinę sėdi: R. Baltakienė, J. Norvaišienė, katedros vedėja prof. J. Petrauskienė, 
L. Bagdonavičienė, R. Kalėdienė; stovi: S. Kindziulis, J. Jakutis, V. Siudikas, D. Bierontas, V. 
Bankauskaitė, A. Kriaučeliūnas, Ž.Jatoftaitė 


252 puslapyje 

Biomedicininių tyrimų instituto (BMTI) administracija, aptarnaujantis personalas ir 
laboratorijų vedėjai. 

Iš kairės į dešinę sėdi: Antropogeninių faktorių tyrimo lab. vedėjas doc. O. Abdrachmanovas, 
vyr. buh. D. Adomaitienė, direktoriaus pavaduotojas ūkio reikalams R. Šadauskas, R. Venienė, 
direktorius dr. V. Adomonis, S.Berūkštienė, mokslinis sekretorius R. Veteikis, Nervų sistemos 
chirurgijos lab. ved. doc. T R. Gvazdaitis; stovi: Oftalmologijos lab. ved. doc. A. Paunksnis , 
Patochemijos lab. ved. L. Ivanovas, Biochemijos lab ved. prof. A. Toleikis, Neurofiziologijos 
lab. ved. V. J. Miliukas, G. Grigalius, Širdies ir kraujagyslių chirurgijos lab. ved. prof. A. Dumčius, 
Profilaktinės medicinos lab. ved. doc. J. Klumbienė, Dirgliųjų sistemų biofizikos lab. ved V. 
Šaferis, Širdies elektrofiziologijos lab. ved. prof. K. Muckus, Širdies ritmo sutrikimų chirurugijos 
lab. ved. R. Lekas, Sveikatos ekologinio monitoringo lab. ved. doc. J. Dudzevičius, Socialinės 
pediatrijos lab. ved. dr. A. Zaborskis 


254 puslapyje 

Antropogeninių faktorių tyrimo laboratorijos darbuotojai. 

Iš kairės į dešinę sėdi: S. Ryselis, lab. ved. doc. O. Abdrachmanovas, I. Daniliauskienė; stovi: 
K. Narbūdas, R. Naginienė, D.Baranauskienė, R. Kregždytė, L. Strumilaitė, A. Laukevičius 


258 puslapyje 

Neurotfiziologijos laboratorijos darbuotojai. 

Iš kairės į dešinę sėdi: N. Svirskienė, lab. ved. dr. V. Miliukas, V. Mickienė, N. Rutkauskienė; 
stovi: A. Gutmanas, D. Luckienė, S. Kriaučiūnas, R. Miliauskas, M. Grebliauskienė, A. Kuras, 
G. Svirskis, V. Tamulevičiūtė, A. Baginskas 


261 puslapyje 

Patochemijos laboratorijos darbuotojai. 

Iš kairės į dešinę sėdi: A. Krasauskienė , G. Čerkašinas , lab. ved. habil. dr. L. Ivanovas, D. 
Vieželienė; stovi: R. Matuzonienė, I. Sadauskienė, G. Deikus,. R. Plančiūnienė, R. Stapulionis 


266 puslapyje 

Sveikatos ekologinio monitoringo laboratorijos darbuotojai. 

Iš kairės į dešinę sėdi: V. Bujauskaitė, A. Janulis, L. Daniliauskienė, L. Strumylaitė; stovi: A. 
Švėgždienė, G. Butkevičiūtė, lab. ved. doc. J. Dudzevičius, V. Šeštakauskas 


269 puslapyje 

Dirgliųjų sistemų biofizikos, Širdies elektrofiziologijos ir Širdies ritmo sutrikimų chirurginio 
gydymo laboratorijų darbuotojai. 

Iš kairės į dešinę sėdi: N. Augustinavičienė, R. O. Vaičiulytė, A. L. Pretkelytė; stovi: K. 
Lukoševičius, H. Matusevičius, Širdies elektrofiziologijos lab. ved. prof. K. Muckus, BMTI moksl. 
sekretorius R. Veteikis; trečioje eilėje: Širdies ritmo sutrikimų chirurginio dymo lab. ved. habil. 
dr. R. Lekas, V. Veikutis; ketvirtoje eilėje: Dirgliųjų sistemų lab. ved. dr. V. Saferis, A. Grigaliūnas, 
A. Bytautas 


275 puslapyje 
Endokrinologijos instituto darbuotojai. 
Iš kairės į dešinę sėdi pirmoje eilėje: V. Sidlauskas, D. Lašienė, Skydliaukės lab. ved. dr. G. 

Kazanavičius, instituto direktorius prof. L. Lašas, direktoriaus pavaduotojas, Cukrinio diabeto 
lab. ved. prof. A. Norkus , N. Grigienė, B. Žilaitienė, V. Matulevičius; sėdi antroje eilėje: N. 
Mickuvienė, L. Dunderienė, B. Šabonienė, A. Pranckevičius, Z. Lekavičienė, J. Černiūtė, V. 
Telksnienė, A. Krasauskienė, R. Šulcaitė; stovi trečioje eilėje: Ž. Padaiga, B. Urbonaitė, D. 
Marčiulionytė, R. Petkevičienė, N. Drukteinienė, A. Ambrazienė, A. Sandarienė, E. Brazaitienė; 
ketvirtoje eilėje stovi: V. Papečkienė; sėdi: N. Jurgevičienė, D. Kaminskaitė, D. Čekanauskienė, R. 


Ostrauskas, S. Paškauskas 


277 puslapyje 

Cukrinio diabeto laboratorijos darbuotojai. 

Iš kairės į dešinę sėdi: G. Čekanauskienė, N. Jurgevičienė, lab. ved. prof. A. Norkus, R. 
Ostrauskas, R. Šulcaitė, N. Drukteinienė, D. Kaminskaitė, R.Žalinkevičius, R. Petkevičienė , A. 


Jarašūnas 


Kardiologijos institutas 


284 puslapyje 

Kardiologijos instituto administracija su departamentų ir laboratorijų vadovais. 

Iš kairės į dešinę sėdi: instituto direktorius habil dr. G. Sakalnikas, direktoriaus padėjėja 
personalo reikalams E. Gustaitienė, vyr. buhalterė L. Baranauskienė, departamento vadovė prof. 
S. Domarkienė, lab. ved. habil. dr. R. Gražulevičienė, mokslinis sekretorius doc. V. Lesauskaitė; 
stovi: departamento vadovas prof. R. Navickas, lab. ved. prof. D. Vasiliauskas, departamento 
vadovas habil. dr. A. Lazaravičius, lab. ved. prof. D. Pangonytė, direktoriaus pavaduotojas 
infrastruktūrai P. Jasinskas, lab. ved. prof. A. Goštautas, mokslininkų grupės vadovas dr. A. 
Medzevičius, lab. ved. dr. L. Gargasas, lab.ved. doc. L. Vilkauskas, lab. ved. prof. A. Stankevičius, 
departamento direktorius habil. dr. J. Jurevičius 


288 puslapyje 
Kardiotropinių medžiagų sintezės ir tyrimo laboratorijos darbuotojai. 
Iš kairės į dešinę sėdi: L. Lubienė, L. Janušienė, lab. ved. prof. A. Stankevičius, R. Raižienė, 


L. Stankevičienė; siovi: A. Lubas, V. Vyzas, R. Degutytė 


290 puslapyje 

Kardiologinių tyrimų automatizacijos laboratorijos darbuotojai. 

Iš kairės į dešinę sėdi pirmoje eilėje: R. Radišauskienė, lab. ved. dr. L. Gargasas, I. Torrau, A. 
Kirmonas; antroje eilėje: M. Čižas, R. Jurkonienė, G. Baležentienė, N. Rakauskienė, R. Ruseckas, 
V. Jurkonis; stovi trečioje eilėje: G. Jaruševičius, A. Vainoras, A. Raguckas, G. Gelmanas, V. 
Babravičius, S. Korsakas, V. Miškinis 


295 puslapyje, 

Populiacinių tyrimų laboratorijos darbuotojai. 

Iš kairės į dešinę pirmoje eilėje: R. Rėklaitienė, G. Bernotienė, D. Rastenytė, lab. ved. prof. S. 
Domarkienė , K. Jurėnienė , N. Kižienė; antroje eilėje: V. Plieskienė, D. Virvičiūtė, G. 
Gumuliauskienė, D. Šidlauskienė, Z. Petrokienė, A. Tamošiūnas: trečioje eilėje: L. Paškevičienė, 
D. Šopagienė, R. Radišauskas 


299 puslapyje 
Aplinkos epidemiologijos laboratorijos darbuotojai. 
Iš kairės į dešinę sėdi: K. Jankauskienė, lab. ved. habil. dr. R. Gražulevičienė, M.B. Budnikienė; 

stovi: A. Azaravičienė, V. Dulskienė, L. Kvaraciejienė 


301 puslapyje 

Kardialinės patologijos laboratorijos darbuotojai. 

Iš kairės į dešinę: Z. Stanionienė, J. Dėdelienė, J. Šmitaitė, V. Lesauskaitė, TM. Kareckaitė, 

152 3 1Š virš. L. Antanavičiūrė L. Antanavičiūtė 

152 6-8 iš virš. J. Buinauskienė, D. Daugė- J. Buinauskienė, J. Girčytė 
lienė, J. Girčytė 

153 22 iš virš. iširnktas išrinktas 

153 4 iš ap. stereotaksinės stereotoksinės 

153 1 iš ap. kvalifiakcijos kvalifikacijos 

158 4 iš ap. ligus ilgus 

159 16 iš virš. P. Gailevčius P. Gailevičius 

161 5 1Š virš. S. Grajauskytė-Danienė S. Grakauskytė-Danienė 

161 18 iš virš. K. Jankausakitė K. Jankauskaitė 

167 1 iš virš. M. Žvirinas M. Žvirėnas ' 

172 12 iš virš. orotpedija ortopedija 

183 9 iš virš. 1997 m. 1996 m. 

184 1 iš virš. Vidaus ligų klinika Vidaus ligų klinikos 

184 11 iš virš. valarais vakarais 

184 8 iš ap. fakultetų fakulteto 

185 11 iš virš. Čeisys Čeičys 

185 1 iš ap. Čeisys Čeičys 

186 11 iš virš. daugelio daugelis 


187 
189 
196 
198 
201 
202 
204 
205 
205 
205 
205 
236 
250 
250 
250 
250 
254 
267 
270 


276 
282 
282 
287 
288 
296 
297 
305 


19 iš virš. 


12 iš virš. 


14 iš ap. 


12 iš ap. 


19 iš virš. 


7 iš virš. 


18 iš virš. 


13 iš virš. 


17 iš ap. 
10 iš ap. 
1 iš ap. 

23 iš ap. 


8 iš virš. 


11 iš virš. 


14 iš virš. 


21 iš virš. 


2 iš virš. 


14 iš virš. 


2 iš ap. 

10 iš ap. 
9 iš virš. 
10 iš ap. 


9 iš virš. 


Pastebėtų klaidų atitaisymas 


haiblituoto 
Kardiogogijos 
antrojo 

susitprina 

LŽUA 
Ivanausaks 

nuo 1939-1957m. 
klausytoajms 
regalmentuojančių 
sapudoje 
faramcijos 

Mokslų akademijoje 
sakičiaus 
gimydmo 

akimo 

L. Valius, doc. 

K. Narbūtas 

V. Ivanausakitė 


R. Benetis, habil. med. m. 
dr. doc. 


dalyavuti 
neavisingumo 
dalyavuti 

R. 
tarptautiniuose 
Europiniame 
hipertinzijos 


"Monika" 

habilituoto 
Kardiologijos 
Antrojo 

sustiprina 

LŽŪA 

Ivanauskas 
1939-1957m. 
klausytojams 
reglamentuojančių 
spaudoje 

farmacijos 

Mokslų Akademijoje 
skaičiaus 

gimdymo 

kaimo 

L.Valius, doc.-klinikos vadovas 
K. Narbūdas 

V. Ivanauskaitė 


R. Benetis, med. m. dr. doc. 


dalyvauti 
nevaisingumo 


dalyvauti 


K. 


tarptautiniuose leidiniuose 
europiniame 
hipertenzijos 


MONICA 


